
Pastorale  arhiereşti 


t  ANTONIE 

DIN  MILA  LUI  DUMNEZEU ,  ARHIEPISCOP  AL  SIBIULUI 

ŞI  MITROPOLIT  AL  ARDEALULUI 


Cinului  monahal ,  P.C.  protopopi,  preoţi  şi  diaconi  şi  tuturor  drept - 
credincioşilor  din  de  Dumnezeu  păzită  noastră  Eparhie ,  Har ,  ajutor  şi 
bucurie  de  la  Atotputernicul,  iar  de  la  noi  arhierească  binecuvîntare 

HRISTOS  A  ÎNVIAT  ! 


Iubiţi  credincioşi, 

Iată,  vă  aduc  şi  în  anul  acesta,  ca  în  toţi  anii  de  Paşti,  vestea  cea  mare  a 
învierii,  spre  înnoirea  credinţei  în  Domnul  şi  Mîntuitorul  nostru  Iisus  Hristos,  Fiul 
lui  Dumnezeu. 

în  fiecare  an  am  căutat  să  vă  propun  atenţiei  argumentele  care  ne  încre¬ 
dinţează  fără  putinţă  de  tăgadă  că  Mîntuitorul  a  înviat  cu  adevărat.  De  aseme¬ 
nea,  an  de  an  i-am  adus  în  faţa  judecăţii  minţii  dumneavoastră,  pe  rînd,  pe 
martorii  învierii,  pe  contemporanii  marelui  eveniment,  ca  să  vă  vorbească  chiar 
ei  despre  cele  ce  au  văzut  şi  au  auzit.  Căci  nimic  nu  poate  fi  mai  convingător, 
decît  mărturia  directă,  personală,  a  celui  ce  a  fost  de  faţă  atunci  cînd  s-au 
petrecut  faptele. 

Ştim  că  Mîntuitorul  a  fost  răstignit.  Ştim  că  a  murit  pe  cruce.  Ştim  că  a  fost 
îngropalt.  Ştim  că  Duminică  dimineaţa  mormîntul  a  fost  găsit  gol.  A  fost  găsit 
gol,  pentru  că  Hristos  a  înviat!  Mironosiţele  au  stat  de  vorbă  în  grădină  cu  El 
înviat.  Apoi  L-au  văzut  şi  au  vorbit  cu  El  ceilalţi  apostoli.  Apoi  Luca  şi  Cleopa 
pe  drumul  Emausului.  Apoi  şi-a  lăsat  controlate  rănile  de  la  mîini  şi  din  coastă 
de  către  Toma,  care  se  mai  îndoia  încă,  socotindu-L  o  fantomă.  Apoi  s-a  arătat 
deodată  la  mai  bine  de  cinci  sute  de  fraţi  (I  Cor.  XV,  6).  Apoi  i  s-a  arătat  lui 
Saul  din  Tars  care,  crezînd  că  ucenicii  i-au  furat  trupul  din  mormînt  şi  l-au  ascuns 
în  Damasc,  pornise  într-acolo  să-l  descopere  şi  să  pedepsească  pe  vinovaţi.  Pe 
drumul  Damascului  s-a  întîlnit  însă  cu  El  viu.  A  stat  de  vorbă  cu  El  şi,  aşa, 
a  devenit  din  Saul,  cumplitul  persecutor,  Pavel  apostolul,  marele  propovăduitor 
şi  martor  al  lui  Iisus  cel  înviat. 

Fără  toate  aceste  fapte,  arătări  ale  Domnului  şi  mărturii,  creştinismul  n-ar 
fi  devenit  ceea  ce  a  devenit,  adică  o  religie  universală,  cucerind  toată  lumea, 
învierea  Domnului  a  săvîrşit  această  minune.  Ea  este  chezăşia  nemuririi  şi  a 
învierii  şi  pentru  noi  cei  ce  credem  în  ea.  Dacă  Hristos  a  înviat,  şi  noi  vom  învia! 
Cine  ar  putea  răsturna  logica  acestei  afirmaţii  a  Sfîntului  Pavel?  Prin  înviere, 
„El  a  dovedit  cu  putere  că  este  Fiul  lui  Dumnezeu 14  —  spune  acelaşi  Sfînt  logician 
Pavel,  foarte  pretenţios  şi  atent  la  observarea  legilor  gîndirii  corecte  (Rom.  I,  4). 
Mîntuitorul  a  dovedit  de  fapt,  prin  toate  minunile  Sale,  şi  prin  învăţătura 
Sa,  dar  mai  ales  prin  învierea  Sa,  că  există  Dumnezeu ,  că  Dumnezeu  este  autorul 
lumii,  Tatăl  nostru,  că  sufletul  este  veşnic  şi  nu  moare,  şi  că  moartea  nu  loveşte 
decît  trupurile  noastre.  Dumnezeu  poate  învia  însă  chiar  şi  trupurile  precum  a 
înviat  Hristos  cu  trupul.  Şi  noi  vom  învia  la  învierea  cea  de  obşte  cu  trupurile, 
schimbate  ca  al  lui  Hristos  după  înviere.  Căci  „la  Dumnezeu  toate  sînf  cu  putinţă “ 
(Matei  XIX,  26). 


4 


MITROPOLIA  ARDEALULUI 


Dreptcredincioşi  creştini, 

La  sărbătoarea  Paştilor  din  anul  acesta,  aduc  în  faţa  dumneavoastră  alţi  doi 
martori  ai  învierii,  a  căror  mărturie  se  află  pe  larg  înscrisă,  ca  într-un  proces- 
verbal,  In  Istoria  Faptelor  Apostolilor.  Aceşti  martori  sînt  Petru  şi  Ioan,  cel  mai 
în  vîrstă,  şi  cel  mai  tînăr  dintre  sfinţii  apostoli.  Ei  au  avut  privilegiul  să  fie  primii 
predicatori  publici  ai  învierii  Domnului,  îndată  după  Cincizecime,  după  Pogorirea 
Duhului  Sfînt.  Patruzeci  de  zile  după  înviere  fuseseră  împreună  cu  Iisus,  primind, 
ca  şi  ceilalţi  apostoli,  ultimele  Sale  învăţături  şi  porunci.  Spaima  şi  descurajarea 
Săptămînii  Patimilor  trecuse.  Petru,  cel  ce  se  lepâdase  de  învăţător  de  frică  să  nu 
fie  închis  şi  el,  fusese  reintegrat  în  apostolat.  Acum  credinţa  tuturor  apostolilor 
era  puternică.  Nu  le-o  putea  zdruncina  nimeni  şi  nimic. 

Le  mai  trebuia  însă  ceva.  Cînd  la  patruzeci  de  zile  MIntuitorul  s-a  înălţat 
la  cer,  în  faţa  lor,  dispărînd  în  înălţimi,  le-a  promis  că  le  va  trimite  ceea  ce  le 
mai  lipsea  încă,  şi  ceea  ce  urma  să  dea  conţinut,  avînt  şi  grai  credinţei  lor: 
înţelepciune,  cunoştinţe,  puteri  spirituale  deosebite  şi  darul  cuvlntului.  Intre 
înălţare  şi  împlinirea  promisiunii  au  aşteptat  zece  zile.  In  a  zecea  zi  de  la  înăl¬ 
ţare  —  a  Cincizecea  de  la  înviere  —  s-a  pogorît  asupra  lor  Duhul  Sfînt  şi, 
într-adevăr,  a  făcut  din  ei  oameni  noi. 

Alţi  oameni. 

Erau  aceiaşi,  şi  totuşi  alţii. 

Erau  alţii  pentru  că  ştiau  ceea  ce  n-au  învăţat  şi  n-au  ştiut  niciodată  pînâ 
atunci. 

Erau  alţii,  pentru  că  aveau  un  curaj  pe  care  nu-1  avuseseră  niciodată  pînâ 
atunci. 

Erau  alţii,  pentru  că  puteau  face  „semne  şi  minuni",  cum  nu  putuseră  face 
înainte. 

Erau  alţii,  pentru  că  puteau  vorbi,  puteau  argumenta,  după  ştiinţa  celei  mai 
desăvîrşite  gîndiri,  cum  n-o  putuseră  face  niciodată  pînă  la  Cincizecime. 

Mîntuitorul  le  spusese:  „Rămîneţi  In  cetate  pînă  veţi  fi  îmbrăcaţi  cu  putere 
de  susu  (Luca  XXIV,  49).  Şi  iată  că  acum  s-au  trezit  dintr-o  dată  plini  de  putere 
(F.  Ap.  I,  8).  Acestea  erau  Însuşirile  care  le  mai  trebuiau  ca  să-şi  înceapă  pro- 
povâduirea  şi  lucrarea  apostolică,  şi  iată  că  tocmai  acestea  le-au  fost  date. 

Cincizecimea  a  fost  o  Şcoală  superioară  concentrată  într-o  clipă.  O  Şcoală 
mai  mare  decît  orice  universitate,  pentru  că  a  fost  o  Şcoală  de  alt  tip  decît  cele 
pămînteşti.  Ea  le-a  dat  nu  numai  cunoştinţe,  ci  şi  putere  spirituală. 

Evenimentul  s-a  petrecut  într-o  încăpere  în  care  erau  toţi  apostolii  adunaţi 
„într-un  cuget4',  în  aşteptare.  Dar  în  momentul  următor,  cînd  s-au  trezit  din  uluire, 
au  ieşit  de  îndată  afară.  Simţeau  nevoia  să-şi  împărtăşească  şi  altora  bucuria. 
Mare  bucurie.  De  altfel  şi  cei  de  afară  au  6imţit  că  se  întîmplă  ceva  în  preajma 
lor,  pentru  că  Pogorirea  Duhului  Sfînt  a  fost  „ca  o  suflare  de  vînt  vijelios ",  care 
a  atras  atenţia  mulţimilor  ce  se  aflau  în  piaţa  alăturată. 

Să  remarcăm  mai  întîi  chiar  acest  lucru:  Pogorirea  Duhului  Sfînt  nu  s-a 
petrecut  în  ascuns,  în  taină,  putînd  fi  o  halucinaţie,  sau  o  invenţie  a  cuiva.  S-a 
petrecut  în  auzul  mulţimii.  Şi  îndată  după  aceea,  mulţimea  a  fost  martoră  directă 
la  consecinţele  Pogoririi  Duhului  Sfînt.  Apostolii,  toţi,  au  ieşit  afară.  Era  mare 
sărbătoare  iudaică  şi  erau  acolo:  părţi,  mldienl,  elamitani,  mesopotami,  iudei  bine¬ 
înţeles,  capadocieni,  pelerini  din  Pont  şi  din  Asia,  din  Frigia  şi  din  Pamfilia,  din 
Egipt  şi  din  Libia,  din  Cirena  şi  din  Roma,  din  Creta  şi  din  Arabia  (F.  Ap.  II,  9 — 11). 

Să  notăm  al  doilea  lucru  extraordinar  la  care  toţi  reprezentanţii  acestor 
multor  popoare,  vorbind  limbi  diferite,  au  fost  martori.  Cînd  apostolii  au  început 
să  le  povestească,  umblînd  printre  ei,  ce  se  petrecuse  înăuntru,  „mulţimea  s-a 
umplut  de  nedumerire,  că-i  auzea  fiecare  grăind  In  limba  sa“  (F.  Ap.  II,  6).  E  de 
presupus  că  cei  dinţii  care  erau  nedumeriţi,  erau  chiar  apostolii,  trezindu-se 
vorbind  latina,  egipteana,  araba,  greaca,  persana  şi  alte  limbi  de  care  nu  avuseseră 
nici  o  idee  cu  cîteva  clipe  înainte.  Trebuia  risipită  nedumerirea.  S-au  adunat  toţi 
la  un  loc,  şi  Petru,  ca  cel  mai  în  vîrstă,  potrivit  obiceiului,  a  încercat  o  explicaţie. 
S-a  adresat  îndeosebi  iudeilor,  pentru  că  trebuia  să  înscrie  evenimentul  în  cadrele 
Vechiului  Testament,  ca  să  fie  acceptat. 

Le-a  citat  un  lung  text  din  profetul  Ioil  (III,  1 — 5),  în  care  se  spunea  că 
astfel  de  evenimente  minunate  se  vor  întîmpla  în  viitor.  E  de  presupus  că  i-a 
liniştit.  Mărturia  din  Scriptură  era  literă  de  lege.  Dar  cuvîntarea  lui  Petru 
avea  alt  scop,  decît  să  le  reamintească  de  profetul  Ioil.  Aceasta  a  fost  doar  baza 
pe  care  a  vrut  să-şi  aşeze  ceea  ce  voia  să  anunţe.  Căci  ceea  ce  voia  să  anunţe 
trebuia  legitimat  prin  Scriptură  mai  întîi,  ca  să  poată  fi  explicat  apoi,  credibil. 
Pescarul  Petru  se  dovedi  un  virtuos  dialectician,  vrednic  de  admiraţie  şi  după 
două  mii  de  anii 

Iată  deci  al  treilea  moment  al  zilei  care  trebuie  neapărat  reţinut.  Prin  acesta, 
ca  după  o  bună  pregătire,  intrăm  în  tema  martorilor  învierii.  Petru  le  spusese: 
Asistaţi  la  o  minune.  Noi  vorbim  în  toate  limbile.  E  adevărat?  —  E  adevărat! 
Despre  minunea  aceasta  a  profeţit  Ioil.  E  adevărat?  —  E  adevărat!  Ei  bine,  eu 
am  să  vă  spun  acum  în  numele  Cui  şi  de  către  Cine  s-a  făcut  această  minune. 
Toţi  vor  fi  fost  numai  ochi  şi  urechi.  Şi  atunci  Petru  şi-a  lansat  noutatea: 

Aceasta  se  întîmplă  In  numele  şi  cu  puterea  lui  Iisus  Nazarineanul! 

Se  va  fi  făcut  tăcere.  Şi  Petru  le-a  reamintit:  Da,  e  aşa  cum  vă  spun!  Şi 
i-a  luat  chiar  pe  ei,  pe  cei  din  Israel,  ca  martori:  De  altfel  „voi  înşivă  ştiţi"  că 
Iisus  a  făcut  şi  cît  a  trăit,  semne  şi  minuni.  Puteţi  nega?  Nu  puteţi.  Toţi  le-aţi 
văzut.  Şi-apoi,  împingînd  şi  mai  departe  îndrăzneala,  le-a  reamintit:  Dar  voi 
„L-aţi  luat  şi  prin  mîinile  unor  nelegiuiţi  pironindu-L,  L-aţi  omorît"  (F.  Ap.  II, 

22 — 23).  11  cunoaşteţi  bine.  Aţi  crezut  că  aţi  terminat  cu  El.  Iată  că  n-aţi  terminat. 
Prin  El  se  face  minunea  la  care  asistaţi.  Cum? 

Şi  acum  urmează  marea  mărturie: 

„ Dumnezeu  L-a  înviat"!  Voi  L-aţi  omorît,  dar  Dumnezeu  L-a  înviat.  Şi  iată 
întărirea  mărturiei:  —  „Şi  despre  aceasta  noi  toţi  sîntem  martori "  (F.  Ap.  II, 

24,  32).  Noi  care  l-am  văzut  înviat.  Noi  care  vorbim  acum  în  limbi  pe  care  i\u 
le-am  cunoscut  niciodată.  El  ne-a  învăţat  într-o  clipă,  acum  cîteva  momente  în 
urmă,  prin  Duhul  Sfînt.  De  ce  L-a  înviat?  Pentru  că  El  a  fost  Mesia,  Cel  făgă-  # 
duit,  din  neamul  lui  David,  strămoşul  nostru  (F.  Ap.  II,  29 — 30).  Inălţîndu-se 
la  cer,  ne-a  promis  că  ne  va  trimite  această  putere  şi,  iată,  ne-a  trimis-o.  Sîntem 
în  faţa  voastră.  Dăm  mărturie  prin  faptele  noastre. 

După  prima  reacţie  de  surprindere,  constrînşi  de  fapte,  ascultătorii  n-au  mai 
putut  pune  decît  singura  întrebare  logică:  ,J5ărbaţi  fraţi ,  ce  să  facem?"  In  între¬ 
bare  era  desigur  recunoaşterea  culpei  de  a  fi  fost  părtaşi  la  răstignire,  dar  şi 
dorinţa  de  ieşire  din  culpă.  Şi  răspunsul  le-a  venit  pe  loc:  „Să  vă  mărturisiţi 
păcatele  şi  fiecare  din  voi  să  se  boteze  în  numele  lui  Iisus  Hristos,  spre  iertarea 
păcatelor  şi  veţi  primi  darul  Sfîntului  Duh.  Căci  făgăduinţa  vouă  vă  este  dată, 
şi  copiilor  voştri ,  şi  tuturor  celor  de  departe,  ori  pe  cîţi  îi  va  chema  Domnul 
Dumnezeul  nostru “  (F.  Ap.  II,  38 — 39). 

Cei  de  departe  sîntem  noi,  cei  de  departe  în  spaţiu  şi  în  timp.  Apostolii 
anunţă  acum,  în  cel  mai  important  moment  al  propovâduirii  lor,  universalitatea 
creştinismului.  Iisus  nu  venise  numai  pentru  iudei,  ci  pentru  toată  lumea. 

Cuvintele  apostolilor  au  fost  convingătoare.  Aşa  s-a  născut  în  Ierusalim  prima 
comunitate  creştină.  Trei  mii  s-au  botezat  pe  loc.  Au  început  să  trăiască  în  frăţie¬ 
tate,  împărţindu-şi  bunurile  şi  dînd  fiecăruia  după  trebuinţe,  participînd  zilnic 
la  slujbe  comune  la  care  se  împărtăşeau,  şi  numărul  lor  creştea  de  Jia  o  zi  la  alta 
(F.  Ap.  II,  41 — 47).  E  uşor  să  ne  imaginăm  că  acelea  au  fost  zilele  cele  mai  fru¬ 
moase  ale  creştinismului! 

Iubiţi  credincioşi,  ^ 

în  zilele  următoare  Petru  şi  Ioan  mergeau  la  biserică.  La  uşa  bisericii  era 
un  olog  din  naştere  care  cerşea.  In  loc  să-i  dea  bani  —  nici  nu  aveau  —  cei  doi 
l-au  vindecat:  „In  numele  lui  Iisus  Hristos  Nazarineanul  scoală-te  şi  mergi" 

(F.  Ap.  III,  6).  Şi  aceia  s-<a  sculat  şi  a  început  a  sări  şi  a  umbla.  „Şi  l-a  văzut  tot 
poporul"  (F.  Ap.  III,  9).  Deci  diin  nou  martori.  Şi  din  nou  mirare,  şi  spaimă  (III, 
10),  Ln  aşa  fel  incit  Petru,  ca  mai  bătrin  decît  Ioan,  deşi  erau  mereu  împreună,  a 
trebuit  din  nou  să  explice  cum  s-a  făcut  minunea.  Din  nou  le-a  vorbit  de  aştepta¬ 
rea  lui  Mesia  în  tot  Vechiul  Testament,  şi  apoi  L-a  mărturisit  pe  Iisus  ca  Mesia 
cel  aşteptat,  pe  care  ei.  iudeii,  din  neştiinţă  şi  orbire  L-au  refuzat  şi  L-au  răstig- 

nit.  Ei  bine,  le-a  spus  şi  acestora  Petru,  cu  satisfacţie:  „Pe  acesta  Dumnezeu  L-a 
înviat  din  morţi  şi  noi  sîntem  martori  ai  acestui  fapt"  (F.  Ap.  III,  15). 

Drept  urmare  numărul  celor  care  s-au  botezat  a  sporit  pînă  la  cinci  mii 
(F.  Ap.  IV,  4).  Asemenea  întâmplări,  precum  vorbirea  apostolilor  în  diferite  limbi, 
vindecarea  ologului,  botezarea  a  cinci  mii  de  credincioşi,  nu  puteau  râmîne  necu¬ 
noscute  conducătorilor  templului  care  erau  conducătorii  religioşi  ai  lui  Israel.  I-au 
chemat  pe  Petru  şi  Ioan  la  anchetă.  Petru  le^a  ţinut  şi  acestora,  în  cerc  restrîns, 
o  vorbire  asemănătoare  cu  cele  adresate  publicului.  L-au  ascultat  mai  marii 
templului,  Ana,  Caiafa,  Ioan  şi  Alexandru  şi  alţii.  Le-a  propovăduit  şi  lor  pe 
Lisus,  ca  Fiu  al  lui  Dumnezeu  şi  Mesia.  Au  vorbit  în  pustiu.  Cei  care  II  condam¬ 
naseră  pe  lisus  nu  erau  dispuşi  să-şi  recunoască  greşeala.  îngrijoraţi  însă  de  răspîn- 
direa  învăţăturii  despre  lisus,  dar  temîndu-se  de  popor  să-i  aresteze,  s-au  sfătuit 
să  le  poruncească  să  tacă,  să  nu-L  mai  propovăduiască  pe  lisus,  să  nu-I  mai  pome¬ 
nească  numele.  Erau  naivi.  Nu  ştiau  ce  înseamnă  forţa  faptei  şi  a  convingerii 
personale. 

Iată  răspunsul  inspirat,  limpede,  curajos  şi  categoric  al  celor  doi,  menit  în 
primul  rind  să-i  pună  pe  conducătorii  templului  în  contradicţie  cu  propriile  lor 
norme  religioase,  pe  care  pretindeau  că  Ie  respectau  şi,  în  al  doilea  rind,  să-i 
pună  în  contradicţie  cu  logica:  „ Judecaţi  de  este  drept  înaintea  lui  Dumnezeu  a 
vă  asculta  pe  voi  mai  mult  decît  pe  Dumnezeu "  (F.  Ap.  IV,  19).  Ce-ar  fi  putut  să 
le  răspundă?  Ar  fi  trebuit  să  le  răspundă  că  aveau  dreptate  să  asculte  pe  Dum¬ 
nezeu.  Dar  nu  le-au  răspuns  nimic.  Au  preferat  să  tacă,  rămînînd  în  contradicţie 
şi  cu  gândirea  religioasă,  şi  cu  gîndirea  logică.  Apostolii  însă  nu  puteau  să  nu 
asculte  de  Cel  pe  care  îl  văzuseră  înviat  şi  Care  le  trimisese  pe  Duhul  Sfînt.  Ei 
nu  aveau  de  ales.  Alegerea  lor  era  făcută.  Şi  nu  putea  fi  decît  una:  să  asculte  de 
Dumnezeu! 

Cît  despre  a  tăcea,  a  nu  vorbi  despre  lisus,  porunca  conducătorilor  templu¬ 
lui  li  s-a  părut  tot  atît  de  lipsită  de  logică,  pentru  că  iii  se  cerea  să  ascundă  fap¬ 
tele,  adică  adevărul.  Era  aproape  ruşinos  să  li  se  facă  o  asemenea  propunere,  de 
aceea  au  răspuns  tot  atît  de  curajoşi:  ,JVu  putem  să  nu  grăim  cele  ce  am  văzut  şi 
am  auziţi “  (F.  Ap.  IV,  20).  Ce  văzuseră?  Pe  lisus  înviat.  Ce  auziseră?  învăţăturile 
şi  porunca  Lui,  să-L  propovăduiască. 

Mărturiile  lui  Petru  şi  Ioan  sînt  mărturii  de  oameni  care  au  fost  de  faţă 
la  evenimentul  învierii.  Aceasta  le-a  dat  convingerea,  tăria  şi  curajul  de  a  în¬ 
frunta  orice,  şi  a-şi  depune  cu  orice  risc  mărturia.  Ştiau  încă  din  vremea  cînd 
învăţătorul  fusese  cu  ei,  că  „Cine  îl  va  mărturisi  în  faţa  oamenilor ,  pe  acela  şi 
El  îl  va  mărturisi  în  faţa  Tatălui  Care  este  în  ceruriu  (Matei  X,  32). 

Au  ajuns  de  mai  multe  ori  în  faţa  judecătorilor.  Aceştia  încercau  mereu  să-i 
facă  să  facă,  ameninţîndu-i  acum  cu  moartea.  Au  avut  atunci  noroc  de  înţeleptul 
Gămăliei,  membru  al  Sanhedrinului,  care  le-a  zis  colegilor  săi,  rabinilor:  „Nu  vă 
legaţi  de  oamenii  aceştia,  ci  lâsaţi-i,  căci  lucrul  acesta  pe  care  îl  susţin  ei,  de  este 
de  la  oameni  se  va  risipi,  iară  de  este  de  la  Dumnezeu ,  nu-l  veţi  putea  risipi; 
păziţi-vă  deci  ca  nu  cumva  să  fiţi  şi  luptători  împotriva  lui  Dumnezeu “  (V,  38 — 
39).  înţelept  bătrîn! 

Şi  iată  că  a  fost  de  da  Dumnezeu.  Nu  s-a  risipit.  Durează  şi  azi.  Şi  va  dura 
în  veci! 


Binecredincioşi  creştini, 

Mărturia  sfinţilor  apostoli  Petru  şi  Ioan  a  avut  mare  efect  în  faţa  celor  care 
i-au  ascultat  atunci,  după  Pogorîrea  Sfîntului  Duh,  ea  stînd  la  originea  primei 
obşti  creştine  organizate  din  Ierusalim.  Mărturia  «lor  e  tot  atît  'de  importantă  şi 
astăzi,  pentru  că  vine  de  la  martori  contemporani  care  au  văzut  ei  înşişi  pe 
Mântuitorul  înviat,  încredinţîndu-ne  şi  pe  noi  de  adevărul  învierii,  adevăr  pe  care 
îl  mărturisim  cu  credinţă  sporită,  învăţînd  di-n  el  că  şi  noi  vom  învia. 

Să  ne  bucurăm  de  înviere  şi  unul  pe  altul  să  ne  îmbrăţişăm.  Sîntem  veşnici. 
Moartea  a  fost  biruită.  Să  iertăm  toate  pentru  înviere,  căci  pentru  toate  vom  avea 
de  dat  socoteală  cînd  vom  trece  dincolo.  Să  ne  petrecem  viaţa  pământească  drept 
crezînd  în  adevărurile  pe  care  ni  le  propovăduieşte  Biserica.  „In  afară  de  Bise¬ 
rică  nu  este  mîntuireu,  a  spus  Sfîntul  Ciprian.  Să  ne  facem  datoria  cu  iubire  şi  cu 

bună  conştiinţă  faţă  de  familiile  noastre,  copiii  cu  iubire  faţă  de  părinţi,  părinţii 
cu  iubire  faţă  de  copii  şi  toţi  cu  iubire  faţă  de  Patria  străbună  de  la  a  cărei  eli¬ 
berare,  în  1944,  vom  sărbători  în  anul  acesta  45  de  ani. 

Sărbătoarea  învierii  este  numită  de  Biserică  „ Sărbătoarea  sărbătorilor pentru 
că  ea  ne  dezleagă  taina  vieţii  şi  a  morţii,  taina  viitorului  nostru  de  acum  şi  pînă 
în  veac.  Ne  înarmează  cu  speranţă,  cu  linişte,  cu  bucuria  că,  precum  Mint  ui  torul 
a  învins  moartea  şi  noi  o  vom  învinge.  In  dimineaţa  învierii,  primul  cuvînt  pe 
care  l-a  spus  mironosiţelor  a  fost:  „ Bucuraţi-vă !“  Cu  acest  cuvînt  vă  salut  şi  eu 
pe  toţi  în  această  zi  mare,  împărtăşindu-vă  odată  cu  binecuvîntarea  mea  arhie¬ 
rească,  vestea  ,pe  care  vă  îndemn  s-o  transmiteţi  cu  credinţă  mai  departe,  că 
„Hristos  a  înviat!“ 

Al  vostru  al  tuturor,  de  tot  binele  voitor 
şi  pururea  către  Domnul  rugător 

t  ANTONIE 
Arhiepiscop  al  Sibiului 
Şi 

Mitropolit  al  Ardealului 


+  TEOFIL 

DIN  MILA  LUI  DUMNEZEU  ARHIEPISCOP 
AL  EPARHIEI  VADULUI ,  FELEACULUI  ŞI  CLUJULUI 


Iubitului  cler  şi  dreptmărit orilor  creştini  Har  şi  pace  de  la  Dum- 
nezeu-Tatăl  şi  de  la  Domnul  nostru  Iisus  Hristos 


Iubiţii  mei  fii  sufleteşti. 


„Iisus  Hristos  Domnul  nostru  a  fost 
dat  morţii  din  pricina  fărădelegilor  noastre 
şi  a  înviat  pentru  îndreptarea  noastră 

(Ram.  IV.  25) 


Din  mila  lui  Dumnezeu  iarăşi  ne-am  învrednicit  să  prăznuim  sfinta  şi  lumi¬ 
nata  înviere  a  Domnului  nostru  Iisus  Hristos.  „ Veniţi  toţi  credincioşii  să  ne  în¬ 
chinăm  Sfintei  învierii  lui  Hristos 

îndemnul  Bisericii  noastre  strămoşeşti  e  mai  cald  astăzi  decît  în  duminicile 
de  peste  an.  Chemările  ei  de  astăzi  sînt  mai  stăruitoare.  Lauda  ei  este  pătrunsă 
de  un  mai  puternic  fior  de  dragoste:  „Sfîntă  învierea  Ta  o  lăudăm  şi  o  mărim, 
Hristoase". 

Praznicul  acesta  Biserica  il  socoteşte  praznicul  cel  mai  de  frunte  al  Legii 
celei  noi.  Praznicul  cel  mai  sfînt,  cel  mai  sfinţit  şi  mai  sfinţitor.  Să  observăm 
numai  cît  de  des  întâlnim  cuvîntul  sfînt  in  laudele  rînduite  pentru  preamărirea 
acestui  praznic.  „ Paştile  cele  sfinţite  astăzi  nouă  s-au  arătat,  Paştile  cele  nouă 
şi  sfinte . . .  Paştile  cele  ce  sfinţesc  pe  toţi  credincioşii ...  O,  Paştile  cele  mari  şi 
prea  sfinţite ,  Hristoase . . .  Cît  este  de  sfinţită  cu  adevărat  şi  mult  prăznuită 

această  noapte  a  învierii!*1. 

In  mod  firesc  se  naşte  întrebarea:  de  ce  oare  Paştile,  mai  mult  decît  oricare 
alt  praznic  al  creştinătăţii.  Biserica  le  numeşte  sfinte,  sfinţite  şi  sfinţitoare?  Prin 
întreagă  viaţa  Sa,  Hristos  este  calea,  este  lumina  şi  pilda  tuturor  virtuţilor.  Dar 
prin  învierea  Sa,  Hristos  69te  in  primul  rind  izvorul  şi  modelul  sfinţeniei  depline. 

„Cel  ce  sfinţeşte  (Hristos),  şi  cei  ce  sînt  sfinţiţi  (cei  credincioşi),  dintru  Unul  sînt 

toţi  (din  Dumnezeu);  de  aceea  nu  se  ruşinează  a-i  numi  pe  dînşii  fraţi ..." 

(Evrei  II,  11).  „Şi  Eu  însumi  Mă  sfinţesc  pentru  ei,  ca  şi  ei  să  fie  sfinţiţi  prin 
adevdru  (Ioan  XVII,  19).  Mîntuitorul  mărturiseşte  aici  că  se  aduce  pe  Sine  jertfă 
sfîntă,  ca  din  ea  să  se  sfinţească  Apostolii  din  toate  vremurile  şi  credincioşii  de 
totdeauna.  „De  aceea  şi  Iisus,  ca  să  sfinţească  norodul  cu  însuşi  Sîngele  Său.  a 
pătimit  dincolo  de  poartă "  (Evrei  XIII,  12). 


Iubiţii  mei  fii  sufleteşti. 

In  vremea  Sfinţilor  Apostoli,  creştinii  aveau  intre  alte  numiri  ca:  ucenică, 
fraţi,  credincioşi  —  şi  pe  aceea  de  sfinţi.  Astfel,  credinciosul  Anania  din  Da¬ 
masc,  răspunzînd  Domnului  nostru  Iisus  Hristos  Care,  în  vedenie,  îl  trimitea  s* 
caute  pe  Saul  cel  din  Tars  — ,  numeşte  sfinţi  pe  creştinii  din  Ierusalim.  El  zice: 
—  „ Doamne ,  am  auzit  de  la  mulţi  de  bărbatul  acesta  cîte  rele  a  făcut  sfinţilor 
Tdi  în  Ierusalim"  (Fapte  IX,  13). 

Pomenind  de  vizitele  Sfântului  Petru,  scriitorul  Faptelor  Apostolilor  acrie: 
„Ci  Petru  trecînd  pe  la  toţi,  a  venit  şi  la  sfinţii  care  locuiau  in  Lida"  (Fapte  9. 
32).  Sfinţii  din  Lida  erau  creştinii  ce  locuiau  acolo. 

Trecînd  prin  Iope,  Petru  Apostolul  săvârşeşte  o  mare  minune  înviind  pe  o 
uceniţă  cu  numele  Tavita.  Povestind  pe  larg  întîmplarea  aceasta,  acelaşi  scriitor 
—  Sf.  Luca  —  între  altele  scrie:  „Şi  dîndu-i  mina.  Petru  a  ridicat-o.  Apoi  a 
chemat  pe  sfinţi  şi  pe  văduve  şi  le-a  arătat-o  me“  (Fapte  IX,  42). 

Aproape  în  toate  epistolele  sale,  Pavel  Apostolul  îşi  începe  scrisul  făcând 
urări  de  bine  şi  numind  sfinţi  pe  creştinii  cărora  li  se  adresează.  Aşa,  la  începutul 
Epistolei  către  Romani,  citim:  „Tuturor  celor  din  Roma  iubiţilor  lui  Dumnezeu, 
celor  chemaţi  să  fiţi  sfinţi,  har  vouă  şi  pace  de  la  Dumnezeu,  Tatăl  nostru,  şi  de  la 
Domnul  nostru  Iisus  Hristos "  (Rom.  I  ,7). 

La  fel  îi  numeşte  sfinţi  pe  creştinii  din  Corint,  în  amîndouă  epistolele  tri¬ 
mise  lor.  Prima  epistolă  are  la  începutul  ei  adresarea  aceasta:  „Către  Biserica  lui 
Dumnezeu  care  este  în  Corint,  către  cei  ce  au  fost  sfinţiţi  în  Hristos  Iisus,  che¬ 
maţi  să  fie  sfinţi . . .  Har  şi  pace  de  la  Dumnezeu,  Tatăl  nostru,  şi  de  la  Domnul 
Iisus  Hristos /“  (I  Cor.  1,  2 — 3). 

Dar  numirea  de  sfinţi  pentru  creştini  o  întîlnim  nu  numai  la  începutul  episto¬ 
lelor  Sfîntului  Pavel,  ci  şi  în  cuprinsul  lor,  adeseori. 

Să  fim  pe  deplin  încredinţaţi  că  fraţii  noştri  creştini  din  timpurile  apostolice 
erau  sfinţi  nu  numai  cu  numele,  ci  şi  cu  purtarea  lor.  Cei  ce  nu  erau,  se  străduiau 
cu  dinadinsul  să  fie.  Sfinţii  Apostoli  şi  păstorii  aşezaţi  de  ei  la  cîrma  Bisericilor 
întemeiate  de  dînşii,  le  aminteau  creştinilor  cu  toate  ocaziile,  că  sînt  chemaţi  să 
fie  sfinţi.  îndemnările  acestea  erau  o  preocupare  de  căpetenie  a  păstorilor  şi  a 
păstoriţilor  deopotrivă. 

Să  -ascultăm  îndemnul  Sfîntului  Apostol  Petru  din  prima  lui  epistolă  sobor¬ 
nicească:  „ După  cum  Cel  ce  v-a  chemat  este  sfînt,  fiţi  şi  voi  sfinţi  în  toată  pur¬ 
tarea  voastră.  Căci  scris  este:  Fiţi  sfinţi  că  Eu  sînt  sfînt,t  (I  Petru  1,  15 — 16). 

După  cum  scrierile  Sfîntului  Apostol  Pavel  sînt  mai  multe,  mai  numeroase 
sînt  şi  îndemnurile  pe  care  ni  le  dă  către  această  ţintă  înaltă.  Să-l  ascultăm: 
,JDumnezeu  ne -a  ales  mai  înainte  de  întemeierea  lumii  ca  să  fim  sfinţi  şi  fără 
prihană  înaintea  Lmu  (Efes.  1,  4). 

Pentru  orice  judecată  sănătoasă  este  lucru  vădit  că  noi  trebuie  să  preţuim 
nespus  de  mult  alegerea  aceasta.  Ea  înseamnă  că  în  planul  şi  rinduiala  Atotmi- 
lostivului  Dumnezeu  sîntern  hărăziţi  să  ne  mîntuim  prin  căutarea  neobosită  a  sfin¬ 
ţeniei  şi  a  neprihănirii.  Este  oare  lucru  neînsemnat  a  răsturna  planurile  Ziditorului 
nostru?  Poate  fi  oare  îngăduit  creştinului  să  nesocotească  rinduiala  binevoitoare 
a  prea  înţeleptului  Dumnezeu?  Cade-se  oare  celui  ales  să  aibă  o  purtare  nealeasă? 

Pavel  cel  inspirat  de  Duhul  Sfînt  ne  asigură  că:  „Voia  lui  Dumnezeu  este 
sfinţirea  voastră;  să  vă  feriţi  de  curvie;  fiecare  din  voi  să  ştie  să-fi  stăpînească 
corpul  său  în  sfinţenie  şi  cinste . . .  Căci  Dumnezeu  nu  ne-a  chemat  la  necurăţie, 
ci  la  sfinţenie,t  (I  Tes.  4,  3 — 4.7). 

Cînd  voia  lui  Dumnezeu  este  sfinţirea  noastră  şi  prin  aceasta  mântuirea 
noastră,  putem  noi  oare  să  punem  la  îndoială  datoria  mare  de  a  împlini  această 
voie  cerească?  Dacă  voia  noastră  stricată  o  preferăm  faţă  de  voia  Lui  curată, 
putem  noi  oare  să  gîndim  că  nu  L-am  jignit,  nu  L-am  vătămat  pe  Prea  Bunul 
nostru  Dumnezeu?  Cine  respinge  o  poftire  binefăcătoare,  cine  leapădă  o  chemare 
iubitoare,  nu  batjocoreşte  oare  pe  Cel  ce  l-a  invitat? 

Intre  celelalte  îndemnări  părinteşti  ale  Sfîntului  Pavel  găsim  una  cu  apăs: 
„Căutaţi  pacea  cu  toţi  oamenii  şi  sfinţenia  fără  de  care  nimeni  nu  va  vedea  pe 
Domnulu  (Evrei  XII,  14). 

Să  luăm  aminte  la  ultimele  cuvinte  din  acest  citat:  „fără  de  care  nimeni  nu 
va  vedea  pe  Domnul".  Ele  voiesc  să  spună  că  a  căuta  sfinţenia  şi  pacea  cu  toţi 
oamenii  nu  este  un  sfat,  ci  o  poruncă,  este  o  condiţie  neapărat  de  lipsă  pentru 
a  putea  vedea  pe  Dumnezeu  în  împărăţia  Lui  cea  cerească.  Căutarea  păcii  cu 
toţi  oamenii  este  şi  porunca  vremii  pe  care  o  trăim,  este  chemarea  puternică  a 
mişcării  de  propăşire  şi  înnoire  ce  cuprinde  lumea  întreagă. 

Iubiţii  mei  fii  sufleteşti. 

Sfinţirea  noastră  începe  odată  cu  primirea  Tainei  Sfîntului  Botez  şi  nu  se 
sfîrşeşte  dedt  în  ceasul  morţii  noastre.  Faţă  de  credincioşii  din  Corint,  Sfîntul 
Pavel  susţine  cu  multă  dîrzenie  că  nedrepţii,  adică  vicioşii,  nu  vor  moşteni  împi- 

răţia  lui  Dumnezeu.  Pe  ei  însă  —  fiindcă  s-au  lepădat  de  toate  lucrurile  satanei 
şi  s-au  botezat  — ,  îi  asigură  că  transformarea  produsă  de  Botez  i-a  adus  într-o 
stare  sufletească  cu  totul  deosebită:  „Şi  aşa  eraţi  unii  din  voi !  (cufundaţi  în  păcate). 
Ci  v-aţi  spălat,  ci  v-aţi  sfinţit,  ci  v-aţi  îndreptat  în  numele  Domnului  lisus 
Hristos  şi  prin  Duhul  Dumnezeului  nostru “  (I  Cor.  6,  11). 

Sfinţirea  începută  la  botez,  Dumnezeu  aşteaptă  s-o  păzească  şi  s-o  desă- 
vîrşească  cei  botezaţi,  prin  strădaniile  lor  neîncetate. 

De  aceea  ,le  grăieşte  Duhuil  Sfînt  prin  rîvna  lui  Pavel:  „Aceste  făgăduinţe 
avîndu-le,  iubiţilor,  să  ne  curăţim  pe  noi  de  toată  spurcăciunea  trupului  şi  a 
sufletului,  desăvîrşind  sfinţenia  noastră  intru  frica  lui  Dumnezeu1'  (II  Cor.  7,  1). 

Iubiţii  mei  fii  sufleteşti. 

Evreii  din  Legea  Veche  prăznuiau  Paştile  lor  jertfind  un  miel  fără  prihană, 
pe  care  îl  mîncau  cu  pâine  fără  aluat,  ou  pîine  nedospită,  numită  azimă.  Toată 
vremea  de  opt  zile  cît  ţineau  Paştile  lor,  nu  aveau  voie  să  folosească  decît  pîinea 
aceasta  nedospită.  Orice  aluat  era  îndepărtat  din  casele  lor.  Din  pricina  acestei 
porunci  aspre,  Paştile  lor  se  mai  numeau  „zilele  azimelor".  Aceste  Paşti  ale  Legii 
Vechi  le-a  prăznuit  după  toată  rinduiala  lor  şi  Domnul  nostru  lisus  Hristos  cu 
ucenicii  Săi. 

In  Evanghelia  lui  Marcu  găsim  scris:  „Iar  în  ziua  cea  dinţii  a  azimelor,  cînd 
jertfeau  Paştile,  zis-au  către  El  ucenicii  Lui:  Unde  vrei  să  mergem  ca  să  mă - 
ninci  Paştile?^  (Marcu  14,  12). 

A  jertfi  Paştile  vrea  să  spună  a  jertfi  mielul  Paştilor.  A  mînca  Paştile  în¬ 
seamnă  a  mînca  din  mielul  Paştilor.  Acesta  trebuia  folosit  în  întregime  în  seara 
primei  zile  a  sărbătorii,  în  seara  zilei  de  14  Nisan,  dimpreună  cu  azimi  şi  cu 
verdeţuri. 

In  Legea  cea  Nouă,  mielul  Paştilor  care  s-a  jertfit  este  Domnul  Hristos, 
arătat  de  Ioan  Botezătorul  cu  aceste  cuvinte:  „Iată  Mielul  lui  Dumnezeu  Cel  ce 
ridică  (Cel  ce  ispăşeşte)  păcatul  lumii,t  (Ioan  1,  29).  De  cînd  s-a  jertfit  lisus  pe 
lemnul  Crucii  şi  pînă  la  sfârşitul  veacurilor,  ori  de  cîte  ori  ne  cuminecăm,  noi 
mâncăm  mielul  Paştilor.  Că  ne  putem  cumineca  ori  cînd,  noi  o  ştim  bine. 

De  atunci,  după  săvârşirea  jertfei  de  pe  Golgota  şi  după  învierea  Celui 
răstignit,  pînă  la  capătul  veacurilor,  noi  ne  găsim  în  sărbătoare,  noi  prăznuim  în 
toată  vremea  Paştile  tainice  ale  Bisericii  creştine.  De  aceea,  pînă  la  sfîrşitul  veacu¬ 
rilor,  în  toată  vremea,  orice  aluat  de  răutate  şi  vicleşug,  orice  păcat,  trebuie  înlă¬ 
turat  din  viaţa  creştinilor. 

Pe  cînd  trăia  printre  ei,  Mântuitorul  i-^a  povăţuit  pe  învăţăceii  Săi,  zicîn- 
du-le:  „ Luaţi  seama  şi  vă  feriţi  de  aluatul  fariseilor  şi  al  saducheiloru  (Matei 
16,  6).  Iată  o  povaţă  care  nu  se  învecheşte  niciodată. 

In  acest  înţeles  trebuie  tîlcuite  şi  îndemnurile  Sfînrtului  Apostol  Pavel  cînd 
scrie  Corintenilor:  „Curăţaţi-vă  de  aluatul  cel  vechi  ca  să  fiţi  o  frămîntătură 
nouă,  precum  şi  sînteţi  pîini  fără  aluat;  căci  Hristos,  Mielul  nostru  de  Paşti,  S-a 
jertfit  pentru  noi.  Drept  aceea  să  facem  praznicul  nu  cu  aluat  vechi,  nici  cu  aluat 
de  răutate  şi  de  viclenie,  ci  cu  azimile  curăţiei  şi  ale  adevăruluiu  (I  Cor.  5,  7 — 8). 

Povaţa  aceasta:  „Curăţaţi-vă  de  aluatul  cel  vechi “  ne  aminteşte  de  altă 
povaţă  înrudită  cu  ea:  „Dezbrăcaţi-vă  de  omul  cel  vechi,  care  se  strică  prin  pof¬ 
tele  înşelătoare ■“  (Efes.  4,  22). 

Omul  cel  vechi  este  omul  vinovat  de  păcatul  strămoşesc  în  care  s-a  născut, 
omul  stăpînit  de  pofte  rele  amăgitoare,  omul  plin  de  lăcomie,  de  pizmă,  de  min¬ 
ciună,  de  ceartă,  de  înşelăciune  (Rom.  1,  29). 

La  acest  om,  creştinul  a  renunţat  odată  cu  primirea  botezului  Legii  celei 
noi.  Curăţindu-se  de  păcatul  lui  Adam  prin  apa  şi  duhul  naşterii  din  nou,  creşti¬ 
nul  n-a  putut  totuşi  lepăda  de  la  sine  seminţele  răului,  n-a  putut  stîrpi  dintr-o 
dată  rădăcinile  păcatului.  Aceste  rădăcini  le  cultivă  vrăjmaşul  cel  vechi,  diavolul, 
care  ne  ispiteşte  şi  caută  a  le  face  să  odrăslească  mereu. 

Am  făgăduit  să  fim  şi  sîntem  mereu  ajutaţi  să  fim  „frămîntătură  nxmă*4 
(I  Cor.  5,  7).  De  drept,  în  urma  Botezului  am  devenit  „pîini  fără  de  aluat*4  sau 
azimi,  —  am  devenit  „făptură  nouă 44  (II  Cor.  5,  17),  un  om  nou  (Efes.  4,  24),  omul 
păcii  şi  al  înfrăţirii  cu  toţi  semenii  lui. 

De  fapt,  această  schimbare  se  cere  păstrată  cu  trudă.  Menţinerea  ei  este 
mereu  periclitată.  Sporirea  ei  cere  opinteli  nu  puţine.  Din  această  necurmată  pri¬ 
mejdie  a  căderii  în  păcat,  din  acest  pericol  al  pierderii  curăţiei  şi  a  sfinţeniei, 
de  aici  izvorăsc  sfaturile  multe  şi  îndemnurile  sfătuitoare  pe  oare  le  întâlnim  în 
scrisul  Sfinţilor  Apostoli  şi  al  păstorilor  duhovniceşti  de  totdeauna. 

Iubiţii  mei  fii  sufleteşti. 

La  aceste  sfaturi  se  adaugă  acum,  pentru  noi,  şi  îndemnul  de  propăşire  şi 
înnoire  al  vremii  pe  care  o  trăim. 

Să  ne  bucurăm  de  izbînzile  înaintaşilor  noştri,  care  acum  130  de  ani  au  pus 
bazele  formării  statului  român  modern  prin  Unirea  Principatelor  Române  din 
24  ianuarie  1850,  purtîndu-le  o  veşnică  recunoştinţă. 

Dar  să  ne  bucurăm  şi  de  izbînzile  prezente,  cînd  scumpa  noastră  Patrie  în¬ 
floreşte  în  libertate  şi  independenţă,  mai  ales  în  acest  an,  în  care,  cu  aleasă  bucu¬ 
rie,  întregul  nostru  popor  sărbătoreşte  a  45-a  aniversare  a  revoluţiei  de  eliberare 
socială  şi  naţională,  antifascistă  şi  antiimperialistă  din  August  1944. 

Binele  particular  şi  binele  obştesc,  binele  familiei  şi  propăşirea  Patriei,  se 
cer  a  fi  îmbrăţişate  şi  rivnite  ou  dăruire  neşovăielnică.  Să  muncim  cu  dăruire 
pentru  înflorirea  Patriei,  pentru  bunăstarea  noastră  a  tuturor. 

In  zilele  de  Praznic  ce  urmează  să  le  parcurgem,  ne  vom  ruga  cu  smerenie 
Domnului  păcii,  pentru  sălăşluirea  unei  păci  trainice  şi  generale  în  lumea  noastră 
atît  de  zbuciumată,  de  îngrijorată  şi  de  hărţuită  datorită  patimilor  omeneşti. 

Impărtăşindu-vă  acest  ouvînt  de  învăţătură,  rog  pe  Bunul  Dumnezeu  să  vă 
ajute  să  petreceţi  Sfintele  Paşti  în  pace,  sănătate  şi  în  bucurii  duhovniceşti. 

HRISTOS  A  ÎNVIAT! 

Darul  Domnului  nostru  Iisus  Hristos,  dragostea  lui  Dumnezeu-Tatăl  şi  îm¬ 
părtăşirea  Sfîntului  Duh,  să  fie  cu  voi  cu  toţi. 

Al  vostru  al  tuturor,  de  tot  binele  voitor, 

t  TEOFIL 

Arhiepisoop  al  Arhiepiscopiei 
Vadului,  Feleacului  şi  Glujului 


/ 


> 


\  * 


+  EMILIAN 

DIN  MILA  LUI  DUMNEZEU, 

EPISCOP  AL  EPISCOPIEI  ORTODOXE  A  ALBA  1ULIEI 

Iubitului  nostru  cler ,  cinului  monahal  şi  tuturor  dreptcredincioşilor 
creştini  din  această  de  Dumnezeu  păzită  Eparhie ,  harf  milă  şi  pace  de  la 
Hristos,  Domnul  nostru  cel  înviat ,  iar  de  la  noi  părintească  îmbrăţişare 
şi  arhiereşti  binecuvintări. 

„ Inviat-ai  ca  un  nemuritor  din  iad,  Mîn- 
tuitomle,  împreună  ai  ridicat  lumea  intru 
învierea  Ta,  Hristoase  Dumnezeul  nostru; 
zdrobit-ai  cu  tărie  puterea  morţii,  arătat-ai. 
Indurate,  învierea  tuturor . . .“  (Pentioostar, 
Duminica  a  II -a,  a  Târnei,  Oda  VIII, 
stih  1). 

Iubiţii  mei  fii  sufleteşti, 

Sfîntul  şi  marele  post,  care  a  însemnat  urcuşul  nostru  duhovnicesc  spre  în- 
tîlnirea  cu  marele  praznic  al  învierii  Domnului,  ne-a  prilejuit  şi  de  această  dată 
înnoirea  sufletească  atît  de  necesară  înţelegerii  Jertfei  supreme  a  Fiului  lui  Dum¬ 
nezeu,  care  s-a  împovărat'  de  bunăvoie  cu  păcatul  lumii  întregi  pentru  a  ne 
mîntui,  pentru  a  ne  slobozi  din  robia  păcatului,  care,  aşa  cum  spune  un  Sfînt 
Părinte  al  Bisericii,  „face  ca  sufletul  să  fie  stăpînit  de  el,  întunecat,  fără  formă 
şi  corupt**  (Sf.  Maxim  Mărturisitorul,  Ambigua,  146),  şi  pentru  a  ne  ridica  la  o 
altă  viaţă,  a  lumii  împărăţiei  veşnice  a  lui  Dumnezeu. 

Astfel,  rostul  postului  cu  care  ne-am  pregătit  să  întîmpinăm  cea  mai  lumi¬ 
noasă  sărbătoare  a  Bisericii  noastre,  ne-a  primenit  sufletele,  ne-a  luminat  înţele¬ 
surile,  fâcînd  din  viaţa  noastră  sufletească  şi  trupească,  o  primăvară  împodobită 
cu  virtuţi,  aşa  cum  primăvara  firii  este  o  renaştere  a  naturii.  Fentru  că  numai  în 
curăţia  întregii  noastre  fiinţe  putem  primi  cu  adevărat  „Paştile  Domnului,  săr¬ 
bătoarea  sărbătorilor4*. 

In  această  stare  de  primenire  duhovnicească,  am  înţeles  rostul  adînc  al 
slujbelor  şi  cîntărilor  prin  care  Sfînta  noastră  Biserică  ne-a  călăuzit  spre  marea 
bucurie  pascală,  între  care  şi  canonul  cel  Mare  al  Sf.  Andrei  Criteanul. 

...  Cu  ochii  minţii,  ai  sufletului,  am  văzut  şi  am  trăit  aievea  drumul  pati¬ 
milor  Domnului,  de  la  grădina  Ghetsimani,  cînd  unul  din  ucenicii  Săi  i-a  dat 
6ârutul  trădării  (Lc.  22,  47),  pînă  la  pironirea  pe  Cruce  (Mc.  15,  24)  şi  punerea  Sa 
în  mormînt  (Mt.  27,  58 — 60).  Şi  am  trăit  în  inimile  noastre  durerea  Lui,  tot  aşa 
cum  El  a  trăit  pe  Cruce  durerea  lumii  întregi,  pentru  păcatele  noastre,  cu  iubirea 
dumnezeiască  a  celei  mai  mari  iubiri! 

Iubiţii  mei  fii  duhovniceşti, 

Minunea  învierii  Domnului,  săvîrşită  cu  mai  bine  de  19  veacuri  în  Ierusalim, 
preamărită  de  îngeri  şi  de  oameni,  este  cea  mai  însemnată  minune  din  cîte  au 
avut  loc  sub  soare.  învierea  Sa  umple  de  bucurie  inimile  credincioşilor  din  toate 
timpurile,  căci  „moarte  nu  mai  este**  (Apoc.  21,  4)  şi  Hristos  ne-a  trecut  „din 

moarte  la  viaţă  şi  de  la  pâmînt  la  cer**,  cum  spune  o  cîntare  bisericească  din 
noaptea  învierii. 

Iisus  cel  osîndit,  batjocorit,  torturat,  pironit  pe  Cruce,  între  doi  tîlhari,  de 
ura  cărturarilor  şi  fariseilor  poporului  evreu  şi  care  în  cele  mai  cumplite  chinuri 
ale  morţii  se  ruga  Tatălui  ceresc:  „Părinte,  iartă-le  lor,  că  nu  ştiu  ce  fac'*,  a  fost 
pus  în  mormîntul  pecetluit,  străjuit  de  ostaşi,  ca  ultimul  învins! 

Dar  în  cea  de  a  treia  zi,  spre  dimineaţă,  Domnul  se  ridică  din  mormînt, 
lăsînd  neatinsă  piatra  şi  peceţile.  Lumina  învierii  străbate  tăriile,  fădnd  din  mor- 
mintul  de  la  poalele  Dealului  Calvarului,  începătura  vieţii  fără  sfîrşit.  Hristos 
a  înviat! 

„Acum  toate  s-au  umplut  de  lumină:  şi  cerul  şi  pâmîntul  şi  cele  dedesubt**, 
cîntâm  în  Biserică.  Minunea  învierii  inundă  firea  şi  glasurile  femeilor  mironosiţe 
aflate  în  grădina  mormîntului  în  fapt  de  dimineaţă,  izbucnesc  In  strigătul  bucuriei 
fără  margini:  „Am  văzut  pe  Domnul!  A  înviat  Domnul!**. 

De  la  minunea  întîmplată  acum  aproape  2000  de  ani  în  urmă,  noi  am  păstrat 
cu  scumpâtate  vestirea  martorilor  acestui  fapt  dumnezeiesc  în  tezaurul  de  învă¬ 
ţătură  al  Bisericii.  Ucenicii  Domnului,  femeile  mironosiţe  au  adeverit  învierea 
Domnului,  prin  mărturia  lor  pentru  de-a  pururi.  Ei  L-au  văzut  pe  Domnul  înviat, 
care  a  mîncat  cu  ei  şi  imul  din  ucenici  (Toma)  ne-a  lăsat  peste  veacuri  mărturia 
cea  mai  grăitoare  despre  înviere  prin  pipăirea  trupului  Domnului  Hristos,  care  i-a 
apărut  în  faţă  înviat,  spunîndu-i:  „Adu  degetul  tău  încoace  şi  vezi  mîinile  Mele 
şi  adu  mina  ta  şi  o  pune  în  coasta  Mea,  şi  nu  fi  necredincios,  ci  credincios*' 
(Ioan  20,  27). 

Marea  însemnătate  pentru  viaţa  spirituală  a  lumii  şi  pentru  întreaga  lucrare 
a  Bisericii  lui  Hristos  în  lume  îşi  găseşte  temelia  de  granit  în  adevărul  că  Iisus 
Hristos  este  Fiul  lui  Dumnezeu,  care  ne-a  răscumpărat  din  osînda  veşnică  prin 
moartea  şi  învierea  Lui.  Minunile  Sale,  patimile  şi  moartea  pe  lemnul  Crucii,  n-ar 
fi  însemnat  ceea  ce  erau  de  fapt,  acte  de  atotputernicie  şi  iubire  dumnezeiasca, 
dacă  ar  fi  lipsit  tocmai  cuilmea  încoronării  lor:  învierea! 

Fără  înviere,  Hristos  ar  fi  rămas  pentru  oameni  şi  vremi,  un  blasfemiator, 
un  răzvrătit  şi  lucrarea  Lui  s-ar  fi  prăbuşit  în  valul  de  dispreţ  al  mai  marilor 
Sinedriului  iudaic.  Creştinismul  ar  fi  dispărut  odată  cu  mormîntul  pecetluit. 
Biserica  creştină  ar  fi  fost  o  simplă  închipuire  a  unor  exaltaţi. 

Dar  învierea  Domnului,  mormîntul  gol  şi  Biserica  creştină  sînt  adevăruri 
eterne  în  faţa  cărora  ura  omenească  nu  poate  face  nimic.  Domnul  a  înviat,  sfări- 
mînd  legăturile  morţii  şi  Biserica  continuă  lucrarea  Lui  în  lume. 

Dreptmăritori  creştini. 

Semnificaţia  adîncă  a  învierii  Domnului  nu  se  opreşte  la  faptul  petrecut 
acum  nouăsprezece  veacuri  în  Ierusalim,  ci  ea  se  repercutează  de  la  mormîntul 
gol  —  simbol  al  „omorîrii  morţii**,  în  veşnicie. 

Paştile,  acest  cuvînt  de  origine  iudaică,  înseamnă  trecere.  El  aminteşte,  în 
Testamentul  Vechi,  trecerea  poporului  evreu  de  la  starea  de  robie  din  Egipt,  la 
împlinirea  făgăduinţei  lui  Dumnezeu  de  aşezare  în  Ţara  Făgăduinţei,  în  Canaan. 

Dar  Legea  Veche  a  fost  numai  umbra  celei  Noi,  iar  Mîntuitorul  Hristos  a 
venit  nu  ca  „să  strice  Legea  şi  proorocii,  ci  să  le  împlinească*'  (Mt.  5,  17). 

Aceasta  face  ca  Paştile  creştine  să  nu  mai  fie  umbră,  ca  în  Legea  Veche,  ci 
realitate:  trecerea  noastră  „de  la  moarte  la  viaţă,  de  la  pâmînt  la  cer*',  cum  se 
cîntă  în  Biserică  în  noaptea  Sf.  Paşti.  Iar  această  trecere  am  primit-o  prin  învie¬ 
rea  din  morţi  a  Domnului.  Căci  dacă  la  moartea  Lui  firea  a  fost  zguduită  din 
temelii:  „soarele  şi-a  întors  faţa,  şi  pâmîntul  s-a  clătinat  şi  munţii  s-au  despicat 
şi  toate  s-au  umplut  de  spaimă**,  acum  toată  firea  şi  omul  s-au  umplut  de  lumina 
învierii,  de  nemurirea  cu  care  trupul  lui  Hristos  Cel  înviat  ne-a  trecut  în  împă¬ 
răţia  veşnică  a  iubirii  Lui,  făcîndu-ne  fii  ai  lui  Dumnezeu -Tatăl  şi  dumnezei 
prin  har. 

Prin  învierea  Domnului,  creaţia  lui  Dumnezeu  este  restaurată  în  starea  din¬ 
ţii,  aşa  cum  a  voit-o  Dumnezeu.  Sfârîmarea  legăturilor  morţii  prin  învierea  Dom¬ 
nului  şi  asigurarea  vieţii  veşnice  pentru  toţi  cei  ce  cred  în  El,  este  prilejul  bucu¬ 
riei  celei  mari  pe  care  ne-o  aduce  acest  luminat  praznic.  „Căci  lumea  aceasta  s-a 

suit  cu  adevărat  la  ceruri  împreună  cu  Dumnezeu  şi  Cuvîntul,  Care  prin  ea  S-a 
coborit  pe  pâmînt . . .,  omul  făcîndu-se  aşa  de  mult  Dumnezeu,  pe  cît  S-a  făcut 
Acela  om"  (Sf.  Maxim  Mărturisitorul,  Ambigua,  149).  Oamenii  nu  mai  sînt  acope¬ 
riţi  de  vălul  veşnic  al  morţii,  ci  îmbracă  în  Hristos  haina  vieţii  veşnice  cu  El 
pentru  vecie,  „cînd  pururea  cu  Domnlil  vom  fi4*. 

„Prin  moartea  şi  învierea  Sa,  ne  spune  un  teolog  ortodox,  Hristos  a  înde¬ 
părtat  separarea  dintre  rai  şi  lumea  apărută  după  cădere  şi  ne-a  deschis  nouă 
raiul  cel  închis,  pentru  că  El  însuşi  se  întoarce  după  înviere  pe  pământ  şi  arată 
că  raiul  şi  pământul  sînt  una.  Prin  înălţarea  la  cer  uneşte  cerul  cu  pământul  şi 
ridică  trupul  nostru  asumat  de  El  şi  alcătuit  din  aceeaşi  esenţă  ca  şi  al  nostru. 
Ridicîndu-se  cu  sufletul  şi  cu  trupul  deasupra  cetelor  îngereşti,  a  restabilit  comu¬ 
niunea  de  iubire  între  om  şi  Dumnezeu  şi  unirea  între  lumea  noastră  sensibilă  şi 
inteligibilă  şi  armonia  creaţiunii  întregi44  (J.  Meyendorf,  Le  Christ  dans  la  Theo- 
logie  Byzantine,  194). 

Iubiţii  mei  fii  sufleteşti , 

Ajungînd  şi  in  acest  an  să  serbăm  Sfintele  Paşti,  se  cuvine  să  dăm  slavă 
Bunului  Dumnezeu  pentru  purtarea  Sa  de  grijă  cea  pentru  noi.  Şi  vom  căuta  să 
plinim  aceasta  prin  osîrdia  cu  care  vom  face  să  strălucească  în  inimile  noastre 
bunurile  aduse  nouă  de  marele  praznic  de  astăzi:  credinţa  neţărmurită  în  Hristos 
Domnul  Cel  înviat,  nădejdea  în  odihna  noastră  pururea  cu  El  în  împărăţia  ceru¬ 
rilor  şi  dragostea  pe  care  ne-a  poruncit  să  o  avem  către  El  şi  către  semenii  noştri, 
făcînd  lucrătoare  în  sufletele  noastre  aceste  mari  virtuţi,  care  sădite  în  noi  fac  să 
devenim  cu  adevărat  fii  ai  Bisericii  şi  moştenitori  ai  împărăţiei  cerurilor. 

Aducînd  cuvîntul  nostru  la  inimile  tuturor  fiilor  noştri,  şi  rugîndu-ne  laolaltă 
la  icoana  Mîntuitorului  Celui  înviat,  îndrept  îndemnul  nostru  de  părinte  sufletesc 
ca  voi  toţi,  care  credeţi  în  Domnul  Iisus  Hristos,  să  fiţi  cu  toţii  ca  femeile  miro¬ 
nosiţe  de  odinioară,  ca  Apostolii,  ca  Sfinţii  şi  ca  toţi  credincioşii  din  totdeauna 
martorii  învierii  Lui  în  toate  zilele  vieţii  noastre,  pentru  ca  lumina  harului  Său 
să  vă  fie  îndreptar  pentru  tot  lucrul  cel  bun  şi  de  folos,  pentru  fiecare  şi  pentru 
semenii  noştri.  Din  bucuria  învierii  Domnului  să  rodească  în  sufletele  noastre 
faptele  dreptăţii,  ale  credinţei,  ale  iubirii  şi  ale  vieţuirii  creştine,  cu  alte  cuvinte 
să  ne  înnoim  in  sporirea  vieţii  şi  faptelor  bune,  căci  noi  prin  El  sîntem  în  această 
viaţă  şi  în  veacul  ce  va  să  fie,  vii  pentru  veşnicie  prin  învierea  Lui. 

Aceasta  o  dovedim  prin  păstrarea  Legii  strămoşeşti  a  credinţei,  înţelegând 
împlinirea  îndatoririlor  faţă  de  Biserică,  faţă  de  toţi  semenii  noştri,  faţă  de 
Patrie,  faţă  de  neam.  Cu  alte  cuvinte  faţă  de  ocîrmuitorii  zilelor  noastre  în  frunte 
cu  distinsul  nostru  Preşedinte  Nioolae  Ceauşescu. 

Sîntem  îndatoraţi  plăcut,  cu  aleasă  preţuire  şi  cinstire  pentru  ocîrmuirea  Pa¬ 
triei  noastre  cu  deosebire  în  acest  an,  cînd,  la  23  August,  poporul  nostru  sărbăto¬ 
reşte  45  de  ani  de  la  revoluţia  de  eliberare  socială  şi  naţională,  antifascistă  şi  anti- 
imperialistă,  prilej  de  retrospectivă  a  luptei  de  neatîrnare  dar  în  acelaşi  timp  şi 
de  punere  jn  lumină  a  măreţelor  împliniri  din  acest  răstimp  în  viaţa  Patriei. 

îmbrâţişîndu-vă  cu  toată  căldura  inimii  mele  de  părinte  sufletesc,  vă  adresez 
salutarea  pascală:  HRISTOS  A  ÎNVIAT! 

Şi  împărtăşindu-vă  binecuvîn tarea  arhierească  rog  pe  Hristos  Dumnezeul  Cel 
înviat  să  reverse  asupra  noastră  lumina  dumnezeiască  a  Sfintei  Sale  învieri  ca  să 
petrecem  cu  pace  şi  sporit  folos  duhovnicesc  Sfintele  Sărbători  ale  Paştelui,  înăl¬ 
ţării  Sale  la  cer  şi  Pogorîrii  Duhului  Său  Cel  Sfînt. 

Al  vostru  de  tot  binele  doritor  şi  fierbinte  rugător  către  Domnul  şi  Mîntui- 
torul  nostru  Iisus  Hristos  Cel  înviat  a  treia  zi  din  mormînt, 


t  EM  ILI  AN 
Episcop  al  Alba  Iuliei 


t  VASILE 


DIN  MILA  LUI  DUMNEZEU 

EPISCOP  AL  EPISCOPIEI  ORTODOXE  ROMÂNE  A  ORADIEI 

Iubitului  cler  şi  dreptcredincioşilor  creştini ,  har,  milă  şi  pace  de  la 
Dumnezeu-Tatăl  şi  de  la  Domnul  nostru  Iisus  Hristos,  iar  de  la  smerenia 
noastră  arhiereşti  binecuvântări. 

i  „Precum  Hristos  a  înviat  din  morţi, 

prin  slava  Tatălui,  aşa  să  umblăm  şi  noi 
întru  înnoirea  vieţii (Romani  6,  4) 

Hristos  a  înviat! 

Iubiţii  mei  fii  sufleteşti, 

Prin  darul  şi  binecuvântarea  lui  Dumnezeu,  am  ajuns  iarăşi  Praznicul  cel 
mare  al  Învierii  Domnului  şi  cu  inimile  pline  de  înălţătoare  bucurie,  aducem  slavă 
Părintelui  ceresc,  cîntînd: 

„Paştile  cele  sfinţite  astăzi  nouă  s-au  arătat, 

Paştile  cele  de  taină , 

Paştile  cele  preacinstite, 

Paştile  Mîntuitorului, 

Paştile  cele  fără  de  prihană, 

Paştile  cele  mari, 

Paştile  credincioşilor, 

Paştile  care  au  deschis  nouă  uşile  raiului, 

Paştile  cele  ce  sfinţesc  pe  toţi  credincioşii " 

Vreme  de  patruzeci  de  zile  ne-am  pregătit  inimile  ca  să  putem  întimpina  cu 
vrednicie  această  sărbătoare  a  sărbătorilor,  ne-am  curăţit  cugetele  şi  simţirile  prin 
Taina  Sf.  Spovedanii,  ne-am  înfrînat  trupurile  şi  sufletele,  şi  prin  rugăciune,  prin 
înmulţirea  credinţei  şi  a  faptelor  bune,  am  urcat  pe  treptele  desăvîrşirii  morale, 
ca  să  ne  putem  împărtăşi  cu  Trupul  şi  Sîngele  Domnului,  spre  iertarea  păcatelor 
şi  spre  dobîndirea  vieţii  celei  veşnice. 

Luînd  parte  la  sfintele  slujbe  din  săptâmîna  Patimilor,  am  văzut  şi  noi  cu 
ochii  credinţei  pe  Mîntuitorul  Iisus  Hristos  primind  de  bunăvoie  patimile  şi 
moartea  pe  cruce,  pentru  noi  şi  pentru  a  noastră  mântuire.  Am  deplina  prinderea 
Sa,  prin  sărutul  vânzării,  în  grădina  Ghetsimani,  unde  Domnul  S-a  rugat  atît  de 
adînc,  ne-au  îndurerat  apoi  ocările,  scuipările,  biciuirile,  cununa  de  spini  şi  jude¬ 
cata  cea  nedreaptă,  pe  care  El  le-a  îndurat  din  nemărginită  dragoste  faţă  de 
neamul  omenesc.  A  păşit  ca  un  miel  nevinovat  pe  drumul  Golgotei  şi  întinzîndu-şi 
mîinile  pe  lemnul  crucii  a  îmbrăţişat  lumea  întreagă,  împăcindu-me  din  nou  cu 
Dumnezeu  şi  făcîndu-Se  punte  între  pămînt  şi  cer,  ca  să  ne  ridice  din  osînda 
morţii. 

Cu  nesfîrşită  credinţă  recunoscătoare  pomenim  şi  noi  şi  ne  împărtăşim  cu 
această  dumnezeiască  jertfă  şi  primind  cu  evlavie  lumina  învierii  Domnului,  cu 
o  gură  şi  cu  o  inimă  cîntăm  acest  imn  de  biruinţă:  „Hristos  a  înviat  din  morţi,  cu 
moartea  pe  moarte  călcind  şi  celor  din  mormînturi  viaţă  dăruindu-le.u 

Simţim  astfel  că  „toate  s-au  umplut  de  lumină,  şi  cerul,  şi  pâmîntul,  şi  cele 
dedesubt4*,  căci  am  ^obîndit  viaţa  cea  veşnică.  De  aceea,  sărbătoarea  învierii  Dom¬ 
nului  este  şi  sărbătoarea  învierii  noastre. 

Iubiţi  credincioşi , 

In  aceste  zile  ne  împărtăşim  unii  altora  bucuria  sufletească  a  marelui  praz¬ 
nic  al  Paştilor  prin  salutul  strămoşesc  şi  creştinesc  „ Hristos  a  înviat!*  şi  întă¬ 
rim  mărturisirea  credinţei  noastre  în  învierea  Sa  prin  răspunsul  „ Adevărat  a 
înviat!*. 

Acesta  este  şi  un  salut  îngeresc,  căci  a  fost  rostit  mai  întîi  de  primul  vesti¬ 
tor  al  învierii  Domnului,  care  a  fost  îngerul  ce  stătea  la  mormînt  atunci  cînd 
femeile  mironosiţe  au  venit  dis-de-dimineaţă  să  ungă  trupul  lui  Iisus  cu  miresme, 
după  datina  Legii  Vechi.  El  le-a  întîmpinat  pe  aceste  atît  de  credincioase  femei  cu 
cuvintele:  „Nu  vă  înspăimîntaţi!  Căutaţi  pe  Iisus  Nazarineanul  cel  răstignit?  A 
înviat!  Nu  este  aici.  Iată  locul  unde  a  fost  pus *  (Marcu  16,  6). 

Mărturia  mormîntului  gol  şi  cuvintele  Îngerului  au  încredinţat  pe  mirono¬ 
siţe  că  învierea  Domnului  este  o  realitate  şi  „plecLnd  ele  în  grabă  la  mormînt,  cu 
frică  şi  cu  bucurie  mare  au  alergat  să  vestească  ucenicilor  Lui *  (Matei  28,  8).  Şi 
pe  cînd  mergeau  ele  pe  cale,  Mîntuitorul  a  răsplătit  credincioşia  lor  şi  li  s-a 
arătat  pe  Sine  viu,  întîmpinîndu-le  cu  cuvintele:  „ Bucuraţi- vă!*  „Iar  ele,  apropiin - 
du-se ,  au  cuprins  picioarele  Lui  şi  I  s-au  închinat *  (Matei  28,  9). 

Cît  de  fericite  au  fost  atunci  evlavioasele  femeii  Se  cuvenea  ca  ele,  cele 
care  L-au  urmat  pe  Iisus  pînă  sus  pe  Golgota  şi  au  plîns  cu  atîta  jale  lîngâ  cru¬ 
cea  Lui,  să  se  împărtăşească  cele  dintîi  de  bucuria  învierii. 

Ele  au  vestit  apoi  şi  apostolilor  că  Domnul  a  înviat.  Iar  Petru  împreună  cu 
Ioan  au  venit  ei  înşişi  şi  s-au  încredinţat  că  mormîntul  este  gol  şi  au  văzut  acolo 
numai  giulgiurile  de  îngropare. 

Ca  să-i  încredinţeze  pe  deplin,  în  aceeaşi  zi,  însuşi  Iisus  S-a  arătat  Sfinţilor 
Apostoli,  în  casa  în  care  stăteau  încuiaţi  de  frica  iudeilor  şi  i-a  întîmpinat  cu 
cuvintele:  „ Pace  vouă!  Eu  sînt,  nu  vă  temeţi!  Iar  ei,  înspăimîntîndu-se  şi  înfrico - 
şîndu-se,  credeau  că  văd  duh.  Şi  Iisus  le-a  zis:  De  ce  sinteţi  tulburaţi  şi  pentru 
ce  se  ridică  astfel  de  gînduri  în  inima  voastră?  Vedeţi  mîinile  Mele  şi  picioarele 
Mele  că  Eu  însumi  sîiit;  pipăiţi-Mă  şi  vedeţi,  că  duhul  nu  are  came  şi  oase, 
precum  Mă  vedeţi  pe  Mine  că  am.  Şi  zidind  acestea  le-a  arătat  mîinile  şi  picioa¬ 
rele  Sale *  (Luca  24,  36 — 39).  „Şi  s-au  bucurat  ucenicii  văzînd  pe  Domnul *  (Ioan 
20,  20).  s 

Tîlcuindu-le  prorociile  Legii  Vechi  despre  Mesia,  El  „le-a  deschis  mintea  ca 
să  priceapă  Scripturile  şi  le-a  spus  că  aşa  este  scris  şi  aşa  trebuia  să  pătimească 
Hristos  şi  să  în  vieze  a  treia  zi *  (Luca  24,  45 — 46).  Apoi  Domnul  îi  investeşte  cu  o 
misiune  pe  care  ei  o  vor  propovădui  cu  toată  puterea,  după  înălţarea  Lui  la  cer, 
zicîndu-le:  „ Voi  sinteţi  martorii  acestora *  (Luca  24,  48).  Ourind,  ei  vor  adeveri 
această  mărturie  chiar  şi  înaintea  aceluiaşi  sinedriu  care-L  judecase  pe  Iisus, 
spunînd  deschis:  „Nu  putem  să  nu  grăim  cele  ce  am  văzut  şi  am  auzit *  (F. 
Ap.  4,  20). 

Această  bucurie  negrăită  a  învierii  Domnului  a  făcut  să  ardă  şi  inimile  altor 
doi  ucenici,  Luca,  Sfîntul  Evanghelist  de  mai  tîrziu,  şi  Cleopa,  care  mergeau  trişti 
spre  Emaus.  Şi  lor  li  S-a  arătat  Iisus,  făcîndu-li-Se  cunoscut  prin  fringerea  pîinii, 
aşa  cum  ni  se  face  cunoscut  şi  nouă  în  Sfînta  Liturghie,  cînd  trăim  şi  noi  această 
r  bucurie  a  prezenţei  Domnului  celui  înviat  din  morţi  pe  sfintele  noastre  altare. 

Sfîntul  Apostol  şi  Evanghelist  Ioan,  ucenicul  cel  neclintit  în  credinţă  şi  dra¬ 
goste  faţă  de  Iisus,  scrie  şi  el  în  epistola  sa:  „Ceea  ce  era  dintru  început,  ce  am 
auzit,  ce  am  văzut  cu  ochii  noştri,  ce  am  privit  şi  mîinile  noastre  au  pipăit  despre 
Cuvîntul  vieţii  aceea  vă  vestim*  (I  Ioan  1,  1). 

Cu  cîtă  tărie  vesteşte  şi  Apostolul  Toma  pe  Domnul  cel  înviat,  ale  Cărui 
răni  le-a  atins  cu  mîinile  sale,  exclamînd  cu  credinţă:  „Domnul  meu  şi  Dumne¬ 
zeul  meu!* 

Martor  al  învierii  este  apoi  chiar  Sf.  Ap.  Pavel,  chemat  Ia  apostolie  tocmai 
prin  arătarea  Domnului  după  înviere  şi  chiar  după  înălţare.  El  scrie  corintenilor 
că  „ Hristos  a  murit  pentru  păcatele  noastre ,  după  Scripturi,  şi  a  fost  îngropat  şi  a 
înviat  a  treia  zi  şi  s-a  arătat  lui  Chefa,  apoi  celor  doisprezece;  în  urmă  S-a  ară¬ 
tat  deodată  la  peste  cinci  sute  de  fraţi,  dintre  care  mulţi  trăiesc  pînă  astăzi,  iar 
unii  au  şi  adormit ;  după  aceea  S-a  arătat  lui  Iacob,  apoi  tuturor  Apostolilor,  iar 
în  urma  tuturor  mi  S-a  arătat  şi  mie**  (I  Cor.  15,  3 — 8).  „Pentru  că  nu  luîndu-ne 
după  basme  meşteşugite  noi  v-am  adus  la  cunoştinţa  Domnului  nostru  Iisus 
Hristos  —  adevereşte  şi  Sf.  Ap.  Petru  —  ci  ca  unii  care  am  văzut  cu  ochii  noştri 
mărirea  Luiu  (II  Petru  1,  16). 

Iată  de  ce,  după  acest  „nor  de  mărturii **  (Evrei  12,  1)  despre  adevărul  în¬ 
vierii  Domnului,  şi  noi,  creştinii  de  azi,  mărturisim:  „ Învierea  lui  Hristos  văzînd, 
să  ne  închinăm  Domnului  Iisus,  unuia  Celui  fără  de  păcat.  Crucii  Tale  ne  închinăm, 
Hristoase,  şi  sfîntă  Învierea  Ta  o  lăudăm  şi  o  mărim**. 

De  bună  seamă,  noi  îl  vedem  şi  îl  simţim  pe  Hristos  cel  înviat  nu  cu  ochii 
noştri  trupeşti  şi  cu  simţurile  noastre,  ci-L  vedem  cu  ochii  credinţei  şi  trăim 
împreună  cu  El,  simţindu-L  mereu  prezent  în  viaţa  noastră.  Realitatea  învierii 
Domnului  este  certitudinea  pe  care  se  întemeiază  credinţa  noastră  creştinească, 
căci  „dacă  Hristos  n-a  înviat  zadarnică  este  atunci  propovăduirea  noastră,  zadar¬ 
nică  şi  credinţa  voastră **  (I  Cor.  15,  14). 

Iubiţii  mei  fii  sufleteşti , 

înainte  de  înălţarea  Sa  la  cer,  Mîntuitorul  Iisus  Hristos  ne-a  lăsat  făgăduinţa 
că  va  rămîne  pururea  între  noi,  zicînd:  „Iată,  Eu  cu  voi  sînt  în  toate  zilele,  pînă 
la  sfîrşitul  veacului1*  (Matei  28,  20). 

Hristos  este  prezent  cu  noi  prin  Evanghelia  pe  care  ne-a  lăsat-o,  precum 
este  prezent  prin  pilda  vieţii  Sale,  dar  în  modul  cel  mai  desăvîrşit  este  împreună 
cu  noi  prin  Sfînta  Taină  a  Euharistiei,  prin  care  El  se  uneşte  cu  noi  şi  noi  deve¬ 
nim  mădulare  vii  ale  Trupului  Său  tainic,  care  este  Sfînta  Biserică.  Din  acest 
motiv,  spune  Sf.  Ap.  Pavel:  „Voi  sînteţi  Trupul  lui  Hristos  şi  fiecare  în  parte 
mădular  al  Lui**  (I  Cor.  12,  17). 

Domnul  este  prezent  în  Sf.  Euharistie  în  chip  real  şi  prin  această  Sf.  Taină 
noi  ne  împărtăşim  de  toate  darurile  care  izvorăsc  din  jertfa  şi  învierea  Lui,  căci 
Euharistia  cuprinde  în  esenţă  însăşi  mîntuirea  noastră.  „Cel  ce  vrea  să  se  unească 
cu  Hristos  —  zice  Nicolae  Cabasila  —  trebuie  să  se  împărtăşească  din  Trupul  Lui, 
să  guste  din  dumnezeirea  Lui  şi  să-şi  lege  viaţa  sa  de  moartea  şi  învierea  Dom¬ 
nului.  Astfel,  noi  ne  facem  una  cu  Cel  ce  S-a  întrupat  şi  S-a  îndumnezeit,  cu  Cel 
ce  a  murit  şi  a  înviat  pentru  noi." 

In  această  privinţă,  Mîntuitorul  însuşi  ne  spune:  „Cel  ce  mănîncă  Trupul 
Meu  şi  bea  Sîngele  Meu  are  viaţă  veşnică  şi  Eu  îl  voi  învia  în  ziua  cea  de  apoi. 
Cel  ce  mănîncă  Trupul  Meu  şi  bea  Sîngele  Meu  rămîne  întru  Mine  şi  Eu  întru 
el.  Precum  M-a  trimis  pe  Mine  Tatăl  cel  viu,  şi  Eu  viez  pentru  Tatăl,  şi  cel  ce 
Mă  mănîncă  pe  Mine  va  trăi  prin  Mine1*  (Ioan  6,  54 — 57). 

Sf.  Ioan  Gură  de  Aur,  vorbind  despre  unirea  adîncă  ce  se  naşte  între  Hristos 
Domnul  şi  noi  credincioşii,  spune:  „După  cum  pîinea,  formată  din  multe  boabe  de 
grîu,  este  astfel  închegată  încît  boabele  nu  se  mai  văd  nicăieri,  deşi  există,  tot  aşa 
şi  noi,  ne  unim  unii  cu  alţii  şi  cu  Hristos.1' 

Unirea  credincioşilor  cu  Iisus  Hristos  prin  Sf.  Euharistie  nu  este  doar  o 
unire  simbolică  sau  teoretică,  ci  este  o  unire  reală,  adevărată.  „Căci  Trupul  Meu 
este  adevărată  mîncare  şi  Sîngele  Meu  adevărată  băutură**,  zice  Domnul  (Ioan  6, 
52).  Nu  este  vorba,  desigur,  despre  o  hrană  pământească,  ci  despre  o  hrană 
cerească,  Pîinea  vieţii,  care  este  El  însuşi,  şi  prin  care  dobândim  şi  noi  învierea 
şi  viaţa  veşnică. 

într-una  dintre  cele  mai  vechi  cărţi  creştine,  intitulată  „Didahia  celor  doi¬ 
sprezece  Apostoli"  se  păstrează  o  veche  rugăciune  euharistică,  în  care  se  spune: 
„Precum  această  pîine  frtntă,  odinioară  risipită  pe  coline,  a  fost  adunată  în  aşa 
fel  ca  să  nu  mai  fie  decît  una,  aşa  adună  Biserica  Ta,  Doamne,  de  la  marginile 
pământului  în  împărăţia  Ta.“| 

Sf.  Euharistie  ne  dă  aici  pe  pământ  arvuna  învierii  noastre,  a  unirii  veşnice 
cu  Mântuitorul  Hristos,  după  cum  spunem  La  slujba  Paştilor:  „înviind  Iisus  din 
mormânt,  precum  a  zis  mai  înainte,  ne-a  dăruit  nouă  viaţă  veşnică  şi  mare  milă/4 

Unitatea  care  se  naşte  prin  comuniunea  euharistică  ne  face  părtaşi  ai  dum- 
nezeirii  Sale  şi  ne  dă  garanţia  nemuririi  noastre.  Trăind  Împreună  cu  Hristos, 
ascultind  învăţătura  Sa  cea  dumnezeiască,  împlinind-o  in  viaţa  noastră  de  zi  cu 
zi  şi  împărtăşindu-ne  cu  Trupul  şi  cu  Sîngele  Lui  în  Sf.  Euharistie,  noi  devenim 
nemuritori  şi  prin  aceasta  viaţa  noastră  se  desfăşoară  nu  numai  de  la  leagăn  Ia 
mormânt,  ci  de  ia  pămînt  la  cer,  în  veşnicie.  De  aceea  în  cîntările  noastre  de  la 
Paşti  spunem  că  mormântul  Domnului  a  devenit  izvorul  vieţii  noastre. 

Roadele  Sfintei  împărtăşanii  constau  pe  de  o  parte  în  unirea  noastră  cu 
Hristos,  şi  prin  Hristos  cu  Tatăl  şi  cu  Duhul  Sfînt,  iar  pe  de  altă  parte  în  apro¬ 
pierea  şi  unirea  noastră  creştinească  întreolaltă,  cu  toţi  semenii  noştri,  precum  ne 
spune  Sf.  Ap.  şi  Ev.  Ioan  intr-una  din  epistolele  sale:  „Dumnezeu  este  lumină  şi 
nici  un  întuneric  nu  este  întru  El.  Iar  dacă  umblăm  întru  lumină ,  precum  El  este 
în  lumina,  atunci  avem  împărtăşire  unul  cu  altul  şi  Sîngele  lui  Iisus,  Fiul  Lui, 
ne  curăţeşte  de  orice  păcat 44  (I  Ioan  1,  5 — 7). 

Comuniunea  şi  unitatea  între  creştini  izvorăşte  şi  se  întreţine  prin  dragoste, 
cununa  virtuţilor,  iar  dragostea  creştinească  se  formează  şi  creşte  mai  ales  prin 
Sf.  Euharistie,  cînd  ne  împărtăşim  cu  iubirea  însăşi,  după  cum  ne  îndeamnă 
cuvintele  Sf.  Scripturi:  „Sd  ne  iubim  unii  pe  alţii,  căci  dragostea  este  de  la  Dum¬ 
nezeu  şi  oricine  iubeşte  este  născut  din  Dumnezeu  şi  cunoaşte  pe  Dumnezeu.  Cel 
ce  nu  iubeşte  n-a  cunoscut  pe  Dumnezeu,  căci  Dumnezeu  este  iubire “  (I  Ioan 
4.  7 — 8). 

Nu  de  la  iubirea  de  oameni  se  ajunge  la  iubirea  de  Dumnezeu,  ci  de  la  iubi¬ 
rea  de  Dumnezeu  se  ajunge  la  iubirea  semenilor  noştri,  prelungind  spre  ei  iubirea 
şi  recunoştinţa  pe  care  i-o  aducem  Celui  de  la  care  ne  vine  „toată  darea  cea  bună 
şi  tot  darul  cel  desăvîrşit44.  împărtăşindu-ne  cu  însuşi  izvorul  iubirii,  care  lucrează 
în  noi  puteri  şi  imbolduri  sufleteşti  binecuvântate,  noi  le  vom  întrupa  în  faptele 
dragostei  creştine  îndreptate  către  semenii  noştri,  care  sînt  fraţii  iubirii  noastre 
in  Hristos. 

Astfel  se  realizează  acea  unitate  frăţească  pentru  care  s-a  rugat  Mântuitorul 
Iisus  Hristos  în  rugăciunea  Sa  euharistică,  „ca  toţi  să  fie  una,  precum  Tu,  Părinte, 
eşti  întru  Mine  şi  Eu  întru  Tine,  aşa  şi  aceştia  în  Noi  să  fie  una 44  (Ioan  17,  21). 
Iar  această  unitate  înseamnă  întrajutorare,  slujire  reciprocă,  dăruire  pentru  binele 
aproapelui,  împreună-rugăciune  şi  mărturisirea  aceleiaşi  credinţe  dreptmăritoare, 
sub  bolta  de  har  a  Bisericii  celei  una,  sfîntâ,  sobornicească  şi  apostolească  a  lui 
Hristos. 

Precum  învierea  lui  Hristos  înseamnă  biruinţa  vieţii  asupra  morţii,  a  bine¬ 
lui  asupra  răului,  a  dragostei  asupra  răutăţii,  a  dreptăţii  şi  adevărului  împotriva 
minciunii,  tot  aşa  unitatea  noastră  creştinească  prin  comuniunea  Sfintei  împărtă¬ 
şanii  ne  aduce  „unirea  credinţei  şi  împărtăşirea  Sfîntului  Duh44,  ca  astfel  „cu  o 
gură  şi  cu  o  inimă“  să  preamărim  în  acelaşi  grai  şi  în  aceeaşi  dreaptă  mărturisire 
pe  Dumnezeu,  Părintele  nostru  cel  ceresc,  şi  ne  ajută  ca  „pe  noi  înşine  şi  unii  pe 
alţii  şi  toată  viaţa  noastră  lui  Hristos  Dumnezeu  să  o  dăm44. 

Iubiţi  credincioşi. 

In  anul  acesta  se  împlinesc  45  de  ani  de  la  Revoluţia  de  eliberare  socială  şi 
naţională,  antifascistă  şi  antiimperialistă.  Actul  istoric  de  la  23  August  1944  este 
un  eveniment  de  răscruce  în  viaţa  patriei  noastre,  marcînd  deschiderea  unor  zări 
luminoase  de  înflorire,  progres  şi  prosperitate.  Dobîndindu-şi  deplina  libertate  şi 
independenţă,  poporul  nostru  a  făurit  o  epocă  nouă,  plină  de  bogate  şi  măreţe 
realizări,  care  prefigurează  României  un  viitor  de  largă  perspectivă. 

Inimile  ne  sînt  pline  de  bucurie  şi  de  satisfacţie  văzînd  belşugul  roadelor 
muncii  harnicului  nostru  popor,  pe  care  le  întîlnim  la  tot  pasul,  şi  cinstim  după 
cuviinţă  tot  ceea  ce  puterea  creatoare,  avîntul  şi  iscusinţa  fiilor  săi  le  făureşte. 

In  aceste  vremuri  de  înnoire  şi  progres,  fiecare  dintre  noi  este  chemat  să-şi 
aducă  efortul  neprecupeţit  pentru  binele  şi  înflorirea  patriei,  pentru  bunăstarea 
tuturor.  „Fiecare  să  ia  seama  cum  zideşteu,  zice  Scriptura.  Căci  noi  „împreună 
lucrători  ai  lui  Dumnezeu  sîntein 44  (I  Cor.  3,  9).  îndatoririle  noastre  să  le  facem 

„ca  pentru  Dumnezeu ",  cu  dăruire  şi  cu  simţ  de  răspundere.  Să  ştim  să  îm¬ 
preunăm  munca  şi  osteneala  noastră  cu  rugăciunea,  credinţa  cu  fapta,  iubirea  de 
Dumnezeu  cu  iubirea  de  oameni,  fiind  tuturor  pildă  de  cinste,  devotament  şi  ome¬ 
nie,  săvîrşind  cu  inimă  bună  toate  cele  ce  sînt  bune  şi  de  folos  tuturora. 

La  bucuria  duhovnicească  pe  care  ne-a  adus-o  învierea  Domnului  participă 
şi  mireasma  de  primăvară  a  cîmpurilor  cu  flori,  a  ogoarelor  în  care  au  răsărit 
seminţele  pe  care  le-am  pus  cu  nădejde  în  brazdă,  ca  să  aducă  roadă  bogată, 
astfel  că  şi  natura  vesteşte  înnoirea  făpturii  şi  chemarea  ei  la  viaţă. 

Noi,  românii  purtăm  din  adîncuri  de  istorie,  prin  datinile  străbunilor  che- 
marea  de  a  munci  cu  hărnicie  pămîntul  patriei  şi  a-1  face  să  dea  rod  îmbelşugat. 
Ne  îndeamnă  la  aceasta  dragostea  noastră  faţă  de  glia  vetrei  noastre  strămoşeşti 
in  care  ne-am  născut  şi  am  crescut,  vatră  sfinţită  prin  sudoarea  frunţii  şi  prin 
sîngele  vărsat  pentru  apărarea  ei. 

După  cum  ne  învaţă  Biserica  noastră,  munca  este  o  binecuvântare  şi  o  rugă¬ 
ciune  a  mâinilor,  aşa  cum  rugăciunea  este  jertfa  sufletului.  „ Cel  ce  munceşte  ogorul 
să  se  sature  de  pîinet,l  spune  înţeleptul  din  Legea  Veche.  (Pilde  12,  11).  Cu  cuvin¬ 
tele  profetului  vă  îndemnăm,  zicîndu-vă:  „Araţi-vă  vouă  ogoare  noi“.  Semănaţi 
sămânţa  cea  bună  care  să  dea  rod  bogat,  îngrijiţi  pămîntul  cu  dragoste,  căci  el 
este  leagănul  vieţuirii  noastre  de-a  lungul  veacurilor. 

încrezători  în  destinul  luminos  al  patriei,  ca  şi  în  viitorul  paşnic  al  omenirii, 
participăm  şi  noi,  alături  de  întregul  popor,  la  marile  realizări  ce  se  înfăptuiesc 
astăzi  pe  tot  întinsul  ţării. 

Iubiţii  mei  fii  sufleteşti ,  , 

Praznicul  învierii  Domnului  este  un  izvor  de  lumină  şi  de  bucurie  pentru 
toţi  creştinii.  El  se  află  la  temelia  credinţei  şi  înnoirii  noastre  sufleteşti.  Mân¬ 
tuitorul  Iisus  Hristos  a  spus:  „Eu  sînt  Calea ,  Adevărul  şi  Viaţa “  (Ioan  14,  6).  Tot 
cel  ce  crede  în  El  are  viaţă  veşnică  şi  tot  cel  care-I  urmează  Lui  află  mântuirea. 
Prin  această  sărbătoare,  Dumnezeu  ne  cheamă  să  înaintăm  pe  calea  binelui,  ne 
cheamă  la  desăvârşirea  vieţii  noastre  creştineşti. 

Prin  harurile  luminoase  ale  învierii  ne  unim  sufletele  în  aceleaşi  gînduri  şi 
simţăminte  şi  mărturisim  aceeaşi  credinţă  dreptmăritoare,  călăuziţi  de  încredin¬ 
ţarea  pe  care  Sf.  Ap.  Pavel  ne-o  dă  prin  cuvintele:  „ Dumnezeu,  fiind  bogat  în 
milă,  pentru  multa  Sa  iubire  cu  care  ne-a  iubit ,  pe  noi  cei  ce  eram  morţi  prin 
greşelile  noastre,  ne-a  făcut  vii  împreună  cu  Hristos  şi  împreună  cu  El  ne-a  sculat 
şi  împreună  ne-a  aşezat  întru  cele  cereşti,  în  Hristos  Iisusu  (Efes.  2,  4 — 6). 

Drept  aceea,  la  „ziua  învierii  să  ne  luminăm  cu  prăznuirea  şi  unul  pe  altul 
să  ne  îmbrăţişăm,  să  zicem  fraţilor  şi  celor  ce  ne  urăsc  pe  noi,  să  iertăm  toate 
pentru  înviere'*. 

Cu  aceste  gînduri,  simţăminte  şi  îndemnuri  creştineşti,  vă  îmbrăţişez  în  dra¬ 
gostea  mea  părintească  şi  rog  fierbinte  pe  Hristos  Domnul,  Cel  ce  ne-a  dăruit 
viaţă  veşnică  prin  învierea  Sa,  să  vă  dea  tuturor  deplină  sănătate,  pace,  belşug 
şi  ajutor  în  săvârşirea  faptelor  celor  bune  ale  mântuirii. 

Harul  Domnului  nostru  Iisus  Hristos  şi  dragostea  lui  Dumnezeu  Tatăl  şi 
împărtăşirea  Sfîntului  Duh  să  fie  cu  voi  cu  toţi. 

HRISTOS  A  ÎNVIAT 

Al  vostru  de  tot  binele  voitor  şi  pururea  rugător  către  Dumnezeu, 

t  Vas i le 
Episcopul  Oradiei 


Studii  şi  articole 


„DECRETUL  APOSTOLIC*4  ŞI  VALOAREA  ISTORICA 
A  CĂRŢII  FAPTELE  APOSTOLILOR  * 


I.  Preliminarii 


Relatarea  lucanicâ  despre  Sinodul  apostolic  (Fapte  15,  1  şi  urm.)  constituie, 
de  aproape  două  veacuri  încoace,  o  adevărată  piatră  de  poticnire  în  cercetarea 
neotestamentară.  Tot  mai  mulţi  au  fost  autorii  care  au  îmbrăţişat  părerea  că  e  cu 
neputinţă  ca  această  relatare  să  fie  pusă  de  acord  cu  ceea  ce  Sf.  Apostol  Pavel  ne 
spune  despre  Sinod  (Gal.  2,  1 — 10)  şi  că,  avind  de  ales  între  cele  două  relatări,  nu 
putem  să  dăm  dreptate  dedt  celei  din  urmă.  Valoarea  istorică  a  referatului  lucanic 
despre  Sinodul  din  Ierusalim  şi  a  cărţii  Faptele  Apostolilor  în  general  este  astfel 
serios  pusă  la  îndoială. 

Mai  ales  ceea  ce  apare  în  Faptele  Apostolilor  ca  hotărîrea  scrisă  a  Sino¬ 
dului,  aşa-numitul  „Decret  apostolic1*  (Fapte  15,  23 — 29),  ridică  —  după  majori¬ 
tatea  cercetătorilor  —  serioase  probleme,  nu  numai  în  ce  priveşte  armonizarea  cu 
datele  pauline,  ci  chiar  şi  în  ce  priveşte  încadrarea  în  însăşi  relatarea  lucanică. 
Astfel,  s-a  afirmat  că  Decretul  nu  răspunde  problemei  pe  care  a  luat-o  în  dez¬ 
batere  Sinodul  apostolic,  anume  dacă  să  se  impună  sau  nu  păgîno-creştinilor  obli¬ 
gativitatea  circumciziunii  şi,  în  general,  a  observării  Legii  mozaice  (cf.  Fapte 
15,  6);  că  e  cu  neputinţă  ca  Sf.  Iacov,  episcopul  Ierusalimului,  să  fi  propus  clauzele 
Decretului  (Fapte  15,  20),  ele  reflectînd  de  fapt  poziţia  „eleniştilor“;  că,  în  orice 
caz,  Decretul  nu  reprezintă  hotărîrea  Sinodului  apostolic,  căci  Sf.  Apostol  Pavel 
va  fi  informat  asupra  acestui  Decret  numai  mult  mai  tîrziu,  la  revenirea  din  a 
IlI-a  călătorie  misionară  (Fapte  21,  25),  ceea  ce  explică  de  ce  Apostolul  neamurilor 
nu  aminteşte  nimic  despre  un  astfel  de  Decret  în  Gal.  2,  1  şi  urin.  şi,  în  general, 
nu  face  nici  o  aluzie  la  o  astfel  de  hotârîre  a  Sinodului  apostolic  în  controversa 
sa  cu  iudaizanţii;  că,  în  consecinţă,  Decretul  fie  că  reprezintă  hotărîrea  unei  alte 
înt Uniri,  la  care  Sf.  Apostol  Pavel  n-a  fost  prezent,  fie  că  e  pur  şi  simplu  o  ficţiune 
Literară,  avînd,  eventual,  la  bază  o  tradiţie  ce  putea  veni  de  la  Apostoli,  Sf.  Luca 
urmărind  prin  aceasta  să  ofere  un  temei  teologiei  sale  despre  mântuirea  fără 
faptele  Legii  şi  să  justifice  totodată  misiunea  de  tip  paulin  printre  păgâni. 

Faptul  că  textul  „occidental**  al  Faptelor  Apostolilor  ne  transmite  o  formă  a 
Decretului  diferită  de  cea  a  textului  „oriental"  complică  şi  mai  mult  problema, 
dovedind,  în  primul  rînd,  că  dificultatea  înţelegerii  Decretului  şi  a  încadrării  sale 
în  relatarea  despre  Sinodul  apostolic  datează  cel  puţin  din  veacul  al  II-lea.  Un 
temei  în  plus,  deci,  pentru  neîncrederea  in  tabloul  înfăţişat  de  Sf.  Luca. 

Constatarea  valorii  istorice  a  relatării  lucanice  nu  ne  poate  lăsa  indiferenţi. 
Căci  oricift  .ar  fi  de  ingenioase  explicaţiile  propuse  —  şi  deci  oricît  de  atrăgătoare 
ar  părea  ele  spiritului  cercetătorului  —  nu  trebuie  să  pierdem  din  vedere  că  auto¬ 
ritatea  tradiţională  a  cărţii  Faptele  Apostolilor  este  pusă  sub  semnul  întrebării 
şi,  odată  cu  aceasta,  întregul  tablou  al  situaţiei  Bisericii  din  epoca  apostolică  este 
deformat. 


•  Referat  prezentat  la  al  V-lea  Congres  al  teologilor  biblişti  ortodocşi,  Fran- 

kavila  (Grecia),  26 — 30  octombrie  1988. 

Trecerea  atentă  prin  bibliografia  asupra  subiectului  ne  dă  senzaţia  câ  îmbră¬ 
ţişarea  acestei  contestări  de  tot  mai  mulţi  autori  ţine  în  bună  măsură  de  o  „modă** 
şi  de  dorinţa  de  a  fi  cu  orice  preţ  original,  păcate  cărora  prea  adeseori  le  cade 
victimă  şi  cercetarea  teologică.  Probabil  că  şi  această  contestare  va  fi  depăşită, 
aşa  cum  ne  apar  astăzi  ca  depăşite  multe  din  contestările  unei  epoci  nu  prea  înde¬ 
părtată  de  noi.  In  ce  mă  priveşte,  cu  riscul  de  a  părea  „demodat**  şi  conservator, 
îndrăznesc  să  mă  aliniez  de  partea  acelei  minorităţi  în  teologia  contemporană  care 
continuă  să  apere  autenticitatea  tabloului  prezentat  de  Sf.  Luca. 

Nu  există  absolut  nici  un  temei  serios  spre  a  ne  îndoi  de  comuniunea  deplină 
dintre  Cei  Doisprezece  şi  Sf.  Apostol  Pavel.  De  asemenea,  nu  există  absolut  nici 
un  temei  serios  pentru  părerea  că  Sf.  Iaeov,  episcopul  Ierusalimului,  ar  fi  fost  un 
iudaizant  şi  căpetenia  unei  Biserici  iudaizante,  în  opoziţie  cu  Sf.  Apostol  Pavel  şi 
cu  misiunea  sa  printre  păgîni.  Atît  din  Faptele  Apostolilor  (15,  5)  cît  şi  din  scrie¬ 
rile  pauline  (Gal.  1,  7;  2,  4)  aflăm  că  iudaizanţii  reprezentau  o  minoritate  în 
sinul  Bisericii  iudeo-oreştine.  Cei  Doisprezece  şi  Sf.  Iacov  n-au  putut  pretinde 
vreodată  „iudaizarea**  creştinilor  proveniţi  dintre  păgîni.  Evanghelia  eliberată  de 
Lege  a  Sf.  Apostol  Pavel  nu  se  putea  să  nu  fie  aprobată  de  cei  care  au  înţeles 
o  dată  pentru  totdeauna  că  „omul  nu  se  îndrepteazâ  din  faptele  Legii “  (cf.  Gal. 
2,  16). 

Totodată,  e  absolut  firesc  ca  atît  Cei  Doisprezece,  împreună  cu  Sf.  Iacov  şi  cu 
„preoţii  din  Ierusalim,  cît  şi  Sf.  Apostol  Pavel  şi  în  general  misionarii  „elenişti** 
să  fie  preocupaţi  de  crearea  condiţiilor  pentru  o  deplină  comuniune  între  creştinii 
proveniţi  dintre  iudei  şi  cei  proveniţi  dintre  păgîni.  Iar  sensul  acestei  comuniuni 

este  exprimat  cel  mai  bine  prin  verbul  ouvecrO-ieiv  cf.  Gal.  2,  12  (=a  şedea  îm¬ 
preună  la  masă).1  Creştinii  îşi  manifestau  unitatea  deplină  prin  şederea  împreună 
la  mese  —  la  masa  euharistică  şi  la  agapele  care  o  însoţeau. 

Realizarea  practică  a  lui  ouvecrfrteiv  nu  era  chiar  atît  de  simplă.  Se  ştie  că 
Legea  lui  Moise  interzice  iudeilor  să  stea  la  masă  împreună  cu  păgînii.  Mâncările 
păgînilor  erau  necurate  din  punct  de  vedere  iudaic  (Iez.  4,  13;  Os.  9,  3 — 4),  fie 
pentru  că  proveneau  din  alimente  jertfite  idolilor  (leş.  34,  15;  I  Cor.  10,  28  şi 
urm.),  fie  pentru  că  erau  preparate  din  cărnuri  de  animale  necurate  (Lev.  11,  1 — 30; 
Deut.  14,  3 — 21)  sau  erau  gătite  fără  respectarea  prescripţiilor  mozaice  (cf.  leş. 
23,  18 — 19  ş.a.).  In  Cartea  Jubiileekxr  22,  16,  iudeului  i  se  porunceşte  în  mod  expres: 
„Desparte- te  de  neamuri  şi  nu  sta  la  masă  cu  ei'*  (cf.  Tobit  1,  10 — 11;  Dan.  1,  8; 
Est.  4,  17;  Lc.  15,  2;  In.  4,  9;  18,  28).2 *  In  această  situaţie,  ne  putem  da  seama  că  un 
iudeu  încreştinat  nu  se  putea  hotărî  uşor  să  intre  în  casa  unui  păgîn  şi  cu  atît 
mai  puţin  să  stea  la  masă  împreună  cu  el  (cf.  Fapte  10,  11  şi  urm.).  Din  Fapte 
11,  3  şi  Gal.  2,  12  rezultă  clar  că  în  Biserica  epocii  apostolice  principalul  obiect 
de  dispută  în  ce  priveşte  relaţiile  dintre  iudeo-creştini  şi  păgîno-creştini  îl  con¬ 
stituia  tocmai  această  problemă  a  şederii  împreună  la  mese.  In  acest  cadru,  hotă¬ 
rârea  Sinodului  de  la  Ierusalim,  concretizată  în  Decretul  apostolic  apare  nu  numai 

ca  perfect  verosimilă,  ci  şi  ca  absolut  necesară  (cf .  toc  £7ravocYxe<;  din  Fapte  15,  28). 
Socotim  că  acest  fapt  va  reieşi  îndeajuns  de  clar  din  cercetarea,  în  cele  ce 
urmează,  a  sensului  şi  a  scopului  Decretului  apostolic  şi  apoi  a  modului  în  care  el 
se  încadrează  în  relatarea  lucanică  a  Sinodului  şi,  în  general,  în  tabloul  vieţii 
bisericeşti  a  epocii  apostolice. 


1  In  acest  sens,  menţionăm  aici  două  lucrări  cu  titlu  sugestiv:  F.  Mussner, 

tfDas  Wesen  des  Christentums  ist  ouvear^ietv4.  Ein  authentischer  Kommentar, 
tn  voi.  „Mysterium  und  Gnade  —  Festschrift  fur  J.  Auer",  ed.  de  H.  Rossman  şi 
J.  Ratzinger,  Regensburg,  1975,  p.  92 — 102  şi  W.  Kem  Christ  sein  heisst  mitein- 
ander  essen,  în  „Gei9t  uind  Leben"  (Miinchen),  XLIX  (1976),  p.  241 — 249. 

2  Vezi  H.  L.  Strack  şi  P.  Billerbeck,  Kommentar  zum  Neuen  Testament  aus 

Talmud  und  Midrasch,  voi.  IV,  Miinchen,  1928,  p.  374  şi  urm.;  R.  Meyer,  art. 

xot&apo<;  in  „TTieologisches  Worterbuch  zum  Neuen  Testament*',  voi.  III,  Stuttgant, 
1957,  p.  419  şi  urm.;  W.  Paschen,  Rein  und  Unrein ,  Untersuchung  zur  biblischen 
Wortgeschichte,  Miinchen,  1970. 

II.  Sensul  şi  scopul  Decretului  apostolic 

O  primă  problemă  pe  care  o  ridică  Decretul  apostolic  este  aceea  a  sensului 
său  exact  şi  deci  şi  a  scopului  urmărit  prin  impunerea  prescripţiilor  sale.  Anume: 
cele  patru  prescripţii  „necesare"  (Fapte  15,  28)  ţin  de  legea  rituală,  sau  de  legea 
morală? 

Problema  este  în  primul  rînd  una  de  critică  textuală.  In  textul  „occidental",3 
prin  omisiunea  lui  (to)  7cvixtov  ( —  ceea  ce  este  sugrumat )  şi  prin  adăugarea  în 
schimb  (în  Fapte  15,  20  şi  29)  a  regulii  de  aur  în  forma  ei  negativă oaa 
t>eX£T£  eauxoi;  Yivca^ai  ETEpou;  p noizre{=şi  cîte  nu  voiţi  să  vi  se  facă  vcrnă, 
nu  faceţi  altora),  prescripţiile  Decretului  dobîndesc  un  sens  pur  moral,  fiind  vorba 

de  fapt  de  ferirea  de  idolatrie,  de  vărsare  de  sînge  sau  ucidere  (aipa poate  avea 
şi  acest  înţeles),  de  desfrînare,  la  care  se  adaugă  regula  de  aur.  Deşi  s-au  găsit 
unii  autori,  printre  care  şi  Ad.  von  Harnack,4  care  să  apere  prioritatea  şi  deci 
autenticitatea  formei  „occidentale",  totuşi,  cum  bine  constată  Jacques  Dupont, 
„autorii  sînt  astăzi  practic  unanimi  în  a  considera  ca  singurul  autentic  textul 
«oriental»  al  Decretului ...  şi  a-i  interpreta  prescripţiile  nu  în  sens  moral,  ci  în 
sens  ritual".5 

O  astfel  de  atitudine  „practic  unanimă"  se  bazează  nu  numai  pe  rezultatele 
criticii  textuale,  foarte  sigure  de  altfel.  Căci,  cum  afirmă  Bruce  M.  Metzger, 
varianta  „occidentală"  „implică  ideea  că  creştinilor  dintre  păgîni  li  s-ar  fi  atras 
atenţia  în  mod  special  împotriva  unui  păcat  ca  uciderea  şi  că  această  atenţionare 
ar  fi  fost  exprimată  sub  forma  unei  prescripţii  de  a  se  «abţine»  de  la  ea  —  ceea 
ce  este  cam  absurd".6  Pe  de  altă  parte,  transformarea  prescripţiilor  rituale  ale 
Decretului  în  prescripţii  morale  în  textul  „occidental"  este  perfect  explicabilă.  Se 
ştie  că  textul  „occidental"  al  cărţii  Faptele  Apostolilor  urmăreşte,  în  general, 
îndepărtarea  lungirilor  şi  a  contradicţiilor.  Prescripţiile  rituale  ale  Decretului  au 
putut  părea  că  vin  în  contradicţie  cu  afirmaţia  Sf.  Apostol  Pavel  din  Gail.  2,  6  că 
la  Sinodul  din  Ierusalim  „cei  mai  de  seamă"  n-au  adăugat  nimic  la  Evanghelia 
sa.  Transformarea  lor  în  prescripţii  morale  suprima  această  aparentă  contradicţie. 

Textul  alexandrin  pune  însă  şi  el  o  problemă:  Ce  caută  7ropv£ia  (=  desfri¬ 
nare)  alături  de  idolotite,  sînge  şi  (animale)  sugrumate  de  care  trebuie  să  se 
ferească  pâgîno-creştinii?  Cum  au  putut  fi  puse  alături,  fără  nici  o  precizare,  trei 
prescripţii  referitoare  la  puritatea  rituală  alimentară  şi  una  care  ţine  de  legea 
morală?  Este  adevărat  că  o  variahtă  care  s-ar  putea  numi  „de  la  Cezareea"  omite 

7uopveta  din  15,  20  7  şi  din  15,  29  8  şi  că  unii  autori,  întemeindu-se  mai  ales  pe 
omisiunea  acestei  prescripţii  din  importantul  Chester  Beatty  papyrus  (p45)  susţin 

că  7ropv£ta  este  un  adaos  neautentic.9  Cea  mai  mare  parte  a  cercetătorilor  susţin 
insă  autenticitatea  Decretului  cu  cele  patru  prescripţii  ale  sale.  Omisiunea  lui 

7ropv£Lct  din  unele  manuscrise  se  explică  tocmai  prin  dificultatea  pe  care  o  repre- 


3  G.  Zuntz,  On  the  Western  Text  of  the  Acts  of  the  Apostles,  în  Idem, 
Opuscula  selecta,  Manchester  University  Press,  Cambridge,  1972,  p.  189  şi  urm., 
argumentează  că  de  fapt  există  cel  puţin  două  „texte  occidentale"  sau  două  stra¬ 
turi  distincte,  al  doilea  fiind  o  parafrazare  din  secolul  II  al  celui  dintîi. 

4  A.  von  Harnack,  Beitrăgen  zur  Einleitung  in  das  Neue  Testament,  III, 
1908,  p.  188 — 198  şi  IV,  1911,  The  Acts  of  the  Apostles,  London,  1909,  p.  248 — 263. 

5  J.  Dupont,  Le  Concile  apostolique,  în  Idem,  Etudes  sur  Ies  Actes  des 
Apdtres,  Paris,  1967,  p.  75;  vezi  şi  Bruce  M.  Metzger,  A  Textual  Commentary  on 
the  Greek  New  Testament,  Corrected  Edition,  London/New  York,  1975,  p.  433 — 434. 

6  Bruce  M.  Metzger,  op.  cit.,  p.  431 — 432. 

7  Aşa  p45  (din  care  însă  lipsesc  celelalte  două  texte  în  care  apar  „clauzele" 
Decretului,  Fapte  15,  29  şi  21,  25)  şi  eth. 

8  Aşa  Origen,  Contra  lui  Cels  VIII,  29;  vg^s,  Vigilius  şi  Gaudentius. 

9  Aşa  M.-J.  Lagrange,  în  „Revue  Biblique",  XLIII  (1934),  p.  168;  Idem,  La 
critique  textăelle,  Paris,  1935,  p.  414;  G.  Zuntz,  An  Analysis  of  the  Report  about 
the  „Apostolic  CounciV \  în  voi.  citat,  p.  227 — 229. 

zintâ  prezenta  acestei  clauze  deosebite  de  celelalte  trei.  Forma  Decretului  cu  cele 
patru  prescripţii  este  ceea  ce  se  numeşte  în  critica  textuală  o  lectio  difficilior,  un 
temei  în  plus,  dacă  mai  este  nevoie  de  aşa  ceva,  în  favoarea  autenticităţii  acestei 
forme. 

Prezenţa  lui  Tropveta  în  textul  Decretului  apostolic  apare  destul  de  firească 
dacă  ţinem  seama  de  inspiraţia  veterotestamentară  a  celor  patru  prescripţii.  însăşi 
referinţa  la  Moise,  care,  în  cuvîntarea  Sf.  Iacov,  urmează  imediat  celor  patru 
prescripţii  propuse  (Fapte  15,  21)  arată  în  modul  cel  mai  clar  că  acestea  trebuie 
căutate  în  Pentateuh.  Intr- adevăr,  în  Lev.  17 — 18  sînt  înfăţişate  ca  fiind  valabile 
deopotrivă  pentru  israeliţi  şi  pentru  „străinii44  care  locuiesc  în  pămîntul  lui  Israel 
tocmai  cele  patru  prescripţii  ale  Decretului  apostolic:  interzicerea  participării  la 
jertfele  idoleşti  (Lev.  17,  7 — 9),  a  consumării  sîngelui  (17,  10 — 14)  şi  a  cărnii  de 
animal  sufocat  (17,  15 — 16),  şi  a  desfrînării,  în  variatele  ei  forme  —  cu  insistenţă 
asupra  legăturilor  trupeşti  între  rudele  de  sînge  (18,  1  şi  urm.).  Este  demn  de 
remarcat  faptul  —  subliniat  de  H.  Waitz  10  —  că  în  ceea  ce  s-ar  putea  numi  textul 
„oficial44  al  Decretului  (Fapte  15,  29)  —  spre  deosebire  de  textele  în  care  el  este 
anunţat  (15,  20)  şi  apoi  reamintit  (21,  25)  —  cele  patru  prescripţii  apar  .exact 
In  aceeaşi  ordine  ca  şi  cea  din  Lev.  17 — 18. 

Este  adevărat  că  în  Pentateuh  apar  şi  alte  prescripţii  despre  care  se  spune 
în  mod  expres  că  sînt  obligatorii  nu  numai  pentru  israeliţi,  ci  şi  pentru  „străinii44 
care  locuiesc  între  ei.  Astfel  sînt,  de  pildă:  interdicţia  de  a  mînca  pîine  dospiţii 
tn  Zilele  Azimilor  (leş.  12,  19),  porunca  de  a  serba  Paştile  (leş.  12,  48 — 49;  Num. 
9,  14),  de  a  respecta  odihna  de  sabat  (leş.  20,  10;  23,  12;  Deut.  5,  14),  de  a  ţine 
odihna  şi  postul  din  Ziua  Ispăşirii  (Lev.  16,  29)  etc.  Sînt  însă  reţinute  în  Decret 
numai  cele  patru  prescripţii  deoarece  au  fost  aflate  într-un  text  din  Lege,  grupate 
la  un  loc,  exact  acele  interdicţii  a  căror  respectare  în  Biserică  putea  asigura 
comuniunea  la  mese  a  iudeo-creştinilor  cu  păgîno-creştinii.* 11  Deoarece  însă,  pe  de 
o  parte,  în  Levitic,  cele  trei  prescripţii  de  puritate  alimentară  erau  urmate  de 
porunci  privind  abţinerea  de  la  desfrînare,  iar  pe  de  altă  parte  desfrînarea  era  un 
păcat  foarte  răspîndit  în  societatea  păgînă  a  epocii,  Sf.  Apostoli  vor  fi  socotit 

potrivit  să  reţină  pe  rcopveta  printre  clauzele  Decretului.  E  posibil  ca  Sinodul 

apostolic  să  fi  avut  în  vedere  un  sens  specific  al  luiTcopvsia,  asupra  căruia  insistă 
cu  deosebire  textul  din  Levitic:  acela  de  căsătorie  între  rudele  de  sînge  (Lev. 

18,  6 — 18), 12  despre  care  rabinii  afirmă  că  este  „interzisă  pentru  7UOpveta\i3  e 

posibil  însă  şi  oa  TCOpveta  să  fi  fost,  în  intenţia  celor  ce  au  formulat  Decretul,  un 
termen  figurat  pentru  idolatrie,  ca  în  profeţiile  Vechiului  Testament  (Ier.  3,  2 — 9; 
lez.  23,  27;  43,  7 — 9;  Os.  6,  10  ş.a.)  şi  ca  în  Apoc.  14,  8;  17,  1  şi  urm.;  18,  3 — 9;  19,  2. 
In  acest  caz,  „desfirmiarea44  prin  participarea  la  cultul  idolesc  completează  clauza 
referitoare  la  idolotite., 

In  ambele  sensuri  menţionate  —  de  căsătorie  între  rudele  de  sînge  şi  de 
idolatrie  —  Ttopvcta  se  încadrează  destul  de  bine  alături  de  primele  trei  clauze 

10.  H.  Waitz,  Das  Problem  des  sogenannten  Aposteldekrets  und  die  damit 
zusammenhăngenden  literarischen  und  geschicht lichen  Probleme  des  apostolischen 
Zeitalters,  în  „Zeitschrift  fur  Kirchliche  Geschichte44,  LV  (1936),  p.  227. 

11  Prin  Decret  nu  s-a  intenţionat  să  se  impună  păgînilor  toate  prescripţiile 
din  Lege  care  le  sînt  adresate  lor,  cum  crede  E.  Haenchen,  Die  Apostelgeschichte 
(Kritisch-exegetischer  Kommentar  iiber  das  Neue  Testament,  Dritte  Abteilung,  10, 
Auflage),  Gottingen,  1956,  p.  416.  Prescripţiile  mozaice  adresate  şi  păgînilor  („străi- 
nilor44)  care  locuiesc  între  israeliţi  sînt  mult  mai  multe.  Sînt  reţinute  cele  patru 
deoarece  se  urmăreşte  un  scop  precis:  cxwmmiunea  la  mese,  iar  nu  încadrarea 
păgîno-creştinilor  în  Legea  mozaică,  prin  observarea  acelor  prescripţii  care  le-ar 
fi  fost  adresate  lor  în  special. 

12  Aşa  încă  Ritschl,  Wellhausen;  Strack-Billerbeck  (cf.  G.  Zuntz,  op.  cit., 

p.  227 — 228).  Acest  sens  pentru  7uopveia  în  Fapte  15,  20.29  şi  21,  25  este  susţinut, 
printre  alţii,  de  Joseph  Jensen,  Does  „ Pomeia 44  Mean  Fomication?  A  Critique  of 
Bruce  Mălină ,  în  „Novum  Testamentum44,  XX  (1978),  p.  180. 

13  Cf.  Bruce  M.  Metzjger,  op.  cit.,  p.  431. 

ale  Decretului,  despre  care  se  poate  spune,  deci,  câ  vizează  o  anumită  puritate 
rituală  a  păgîno-creş  tini  lor  şi  mai  ales  a  meselor  lor.  In  orice  caz,  este  absolut 
evident  că  Decretul  n-a  fost  gîndit  ca  un  rezumat  al  legii  morale  a  Vechiului 
Testament,  deşi  în  ce  priveşte  ultima  prescripţie  nu  este  cu  totul  exclus  şi  un 
sens  moral,  introducerea  ei  alături  de  cele  trei  prescripţii  pur  rituale  fiind  deter¬ 
minată  de  situaţia  de  gravă  decădere  morală  a  lumii  pâgîne. 


III.  Decretul  apostolic  şi  Sinodul  din  Ierusalim 

Relatarea  lucanică  prezintă  în  modul  cel  mai  alar  Decretul  din  Fapte  15,  23 — 
29  ca  fiind  hotărârea  scrisă  a  Sinodului  apostolic  —  ceea  ce  s-ar  putea  numi,  cu 
un  termen  anacronic  pentru  epoca  respectivă,  „tomosul“  acestui  Sinod. 

Decretul  răspunde,  succint  şi  clar,  problemei  ridicate  iniţial  la  Antiohia 
(Fapte  15,  1)  şi  discutate  la  Sinodul  „Apostolilor  şi  preoţilor44  din  Ierusalim 
(15,  5 — 6).  După  ce  arată  mai  întîi  că  cei  ce  au  tulburat  pe  „fraţii  dintre  neamuri44 
nu  au  avut  vreun  mandat  din  partea  autorităţii  bisericeşti  de  la  Ierusalim,  Decre¬ 
tul  cuprinde  hotărîrea  Sinodului  de  a  nu  se  impune  pâgîno-creştinilor  „nici  o 
greutate  în  plus44,  adică  să  nu  li  se  impună  „jugul44  (v.  10)  Legii  mozaice,  ci  numai 
„cele  ce  sînt  necesare44,  adică  cele  patru  presscripţii  propuse  de  Sf.  Iacov:  ferirea 
de  cele  jertfite  idolilor,  de  sînge,  de  animale  sugrumate  şi  de  desfrînare  (v.  28 — 29). 
In  Decret  se  mai  menţionează  că  sînt  trimişi  ca  martori  ai  acestei  hotărîri,  alături 
de  Pavel  şi  Barnaba,  „doi  bărbaţi  cu  vază  între  fraţi44,  anume  Iuda  cel  numit 
Barsaba  şi  Sila  (v.  22  şi  27).  Aceştia  vor  comunica  Decretul  Bisericii  din  Antiohia, 
iar  Pavel  şi  Sila  îl  vor  duce  Bisericilor  din  Derbe,  Listra  şi  Iconiu  (15,  30 — 32; 
16,  4).  Astfel,  tabloul  este  perfect  coerent.  Decretul  se  încadrează  cum  nu  se  poate 
mai  bine  în  logica  relatării  lucanice  a  Sinodului  apostolic. 

Nu  avem  nici  o  dovadă  că  în  Biserica  primară  Decretul  apostolic  ar  fi  fost 
socotit  vreodată  a  fi  altceva  decît  ceea  ce  este  el  după  Faptele  Apostolilor.  Sf. 
Iustin  Martirul,14  Minuciu  Felix 15  şi  Tertulian 16  confirmă  aplicarea  unora  din 
clauzele  Decretului  în  Biserica  epocii  lor.  Iar  în  una  din  scrierile  Pseudo-Cle- 
mentine,  în  cadrul  unei  liste  de  păcate,  găsim  inserate  şi  faptele  despre  care  se 
spune  că  întinează  şi  trupul  şi  sufletul  deopotrivă,  anume:  consumarea  cărnurilor 
care  provin  de  la  sacrificii  şi  tot  ceea  ce  e  oferit  demonilor,  consumarea  sîngelui 
şi  a  cărnii  de  animal  aflat  mort  sau  care  a  fost  înăbuşit  şi  desfrînarea  ( Recu¬ 
noaşteri  IV,  36). 17  Avem  astfel  o  mărturie  preţioasă  că  Decretul  s-a  conservat  şi 


14  Sf.  Iustin  Martirul,  Dialogul  cu  iudeul  Tryjon,  XXXIV,  8,  trad.  de  Pr.  Prof. 
Olimp  N.  Căciulă,  în  voi.  Apologeţi  de  limbă  greacă  („Părinţi  şi  scriitori  biseri¬ 
ceşti44,  2),  Bucureşti,  1980,  p.  129,  zice  despre  creştinii  proveniţi  dintre  păgîni,  din 
vremea  sa,  că  „suportă  orice  tratament  şi  pedeapsă,  pînă  la  moartea  cea  mai  de 
pe  urmă,  pentru  a  nu  fi  nici  idololatri  şi  a  nu  mînca  nici  din  victimele  sacrificate 
idolilor44. 

15  La  acuzaţia  din  partea  păgînilor  că  la  adunările  creştine  s-ar  fi  sacrificat 
copii,  Minuciu  Felix  răspunde:  „Noi,  creştinii,  nu  ne  îngăduim  nici  să  vedem, 
nici  să  auzim  despre  omucidere,  şi  atît  ne  ferim  de  sînge  omenesc,  îneît  nu  mîncăm 
nici  sînge  de  animale  comestibile44  (Dialogul  Octavius,  XXX,  6,  trad.  de  P.  I.  Papa- 
dopol,  în  Apologeţi  de  limbă  greacă,  p.  385). 

16  Tertulâan,  Apologeticul  IX,  13,  trad.  de  E.  Conatanitiinescu,  în  voi.  Apologeţi 
de  limbă  latină  („Părinţi  şi  scriitori  bisericeşti44,  3),  Bucureşti,  1981,  p.  53,  zice:  „Să 
roşească  orbirea  voastră  faţă  de  noi  creştinii,  care  nu  folosim  la  ospeţele  noastre 
nici  măcar  singele  animalelor  şi  oare  tocmai  de  aceea  ne  abţinem  de  la  cele 
sufocate  şi  moarte,  ca  nu  cumva  să  ne  pîngărim  chiar  de  sîngele  care  a  rămas 
în  măruntaie44. 

17  Cf.  Einar  Molland,  La  circoncision,  le  bapteme  et  Vautorite  du  dâcret 
apostolique  ( Acts  XV,  28  sq)  dans  Ies  milieux  judăo-chretiens  des  Pseudo-Clâ - 
mentins,  în  , studia  Theolagica44,  IX  (1955),  p.  26 — 27. 

independent  de  Faptele  Apostolilor  ca  o  lege  promulgată  de  Sfinţii  Apostoli.18  In 
mediile  iudeo-creştine  eretice  în  care  au  apărut  scrierile  Pseudo -Clemenitine , 
circurnciziunea  a  fost  înlocuită  cu  botezul.  Regula  iudaică  după  care  este  interzis 
a  sta  la  masă  cu  cei  necircumscrişi  a  fost  transformată  în  alta,  care  interzicea  a 
se  sta  la  masă  în  compania  persoanelor  nebotezate.  E.  Molland 19  crede  că  abro¬ 
garea  circumciziunii  în  sînul  acestor  grupări  iudeo-creştine  se  datorează  autorităţii 
Decretului  apostolic,  fiind  cunoscut  faptul  că  în  alte  medii  iudeo-creştine,  despre 
care  avem  unele  informaţii  în  scrierile  ereziologilor  sau  în  opera  lui  Origen, 
râmîn  credincioase  circumciziunii.20  Faptul  este  cu  atît  mai  remarcabil  cu  cît  în 
mediile  în  care  au  apărut  Pseudo-clementinele  nu  era  recunoscută  autoritatea 
cărţii  Faptele  Apostolilor. 

Legătura  dintre  Decretul  apostolic  şi  Sinodul  din  Ierusalim  despre  care  ne 
vorbesc  Sf.  Luca  şi  Sf.  Apostol  Pavel  apare  astfel  ferm  stabilită.  Nu  există  nici 
o  informaţie  documentară  care  să  ateste  că  această  legătură  ar  fi  fost  vreodată 
contestată  în  Biserica  veche. 

Şi  totuşi,  această  legătură  dintre  Decret  şi  Sinodul  apostolic  este  din  ce  în  ce 
mai  mult  contestată  în  exegeza  actuală.  Deşi  şi  unii  exegeţi  apuseni  au  rămas  la 
opinia  tradiţională,21  există  astăzi,  cum  zice  Jacques  Dupont,  „un  acord  impresio¬ 
nant  pentru  a  separa  cazul  Decretului  apostolic  de  cef  al  Sinodului".22  Pe  temeiul 
textului  din  Fapte  21,  25  şi  mai  ales  a  afirmaţiei  Sf.  Apostol  Pavel  că  la  Sinodul 
apostolic  „cei  mai  de  seamă"  nu  i-au  adăugat  nimic  (Gal.  2,  6),  majoritatea  auto¬ 
rilor  apuseni  adoptă  opinia  după  care  scrisoarea  adresată  credincioşilor  din 
Antiohia,  Siria  şi  Cilicia  (Fapte  15,  23)  n-ar  fi  fost  redactată  la  Sinodul  apostolic. 
Ea  ar  constitui  rezultatul  unei  alte  întîlniri,  anterioare  sau  posterioare  Sinodului 
apostolic,23  la  care  n-au  fost  prezenţi  Pavel  şi  Bamaba  (cf.  Fapte  21,  25),  ci  numai 
„Apostolii  şi  preoţii*1  din  Ierusalim  (Fapte  15,  6 — 22),  autorul  Faptelor  Aposto¬ 
lilor  oombinînd  dintr-o  singură  relatare  —  datorită,  după  unii  autori,  folosirii  a 
două  izvoare  diferite  —  rapoartele  a  două  evenimente.24  Alţii  cred  că  scrisoarea 
din  F^pte  15,  23 — 29  este  un  act  de  autoritate  al  lui  Iacov  (cf.  15,  19 — 21),  prin 
care  acesta,  în  scopul  de  a  menaja  susceptibilitatea  iudeo-creştinilor,  impune  celor 
dintre  neamuri  un  minimum  de  prescripţii  iudaice,25  sau  pur  şi  simplu  că  Sf.  Luca 


18  Omiliile  Pseudo-Clementine  (VIII,  4)  ne  arată  că  Decretul  apostolic  era 
folosit  în  instrucţia  catehumenilor,  celor  patru  clauze  adăugîndu-li-se  de  obicei 
„regula  de  aur4*  (ibidem,  p.  29).  Iar  Predicile  lui  Petru  cuprind  interpretări  şi 
amplificări  ale  Decretului  (ibidem,  p.  39). 

19  Ari.  cit. ,  p.  39. 

20  Ibidem. 

21  Aşa,  de  exemplu,  F.  W.  Grosheide  şi  J.  Reniă,  în  comentariile  lor;  P. 

Gaechter,  Jerusalem  und  Antiochia.  Ein  Beitrag  zum  urchristlichen  Rechtsent- 
wicklung,  în„Zeitschrift  fur  Katholische  Theologie**,  LXX  (1948),  p.  1  şi  urm.;  K.  T. 
Schaefer,  Aposteldekret,  în  „Revue  d’Arch£ologie  Chrătienne** ,  I  (1950),  col. 
555— 558. 

22  J.  Dupont,  op.  cit.t  p.  72. 

23  Vezi  ibidem,  p.  72—75. 

24  Printre  susţinătorii  acestei  ipoteze,  menţionăm  pe  H.  Waitz,  ort.  cit.: 
W.  G.  Kummel,  Die  ălteste  Form  des  Aposteldekrets,  în  voi.  „Spiritus  et  Veritas *. 
Festschrift  fur  K.  Kiindsin,  1953,  p.  97;  P.  Benoit,  La  deuxifrme  visite  de  Saint 
Paul  ă  Jârusalem,  în  Idem,  Exâgăse  et  theologie,  voi.  III,  Paris,  1968,  p.  292,  298: 
T.  Fahy,  The  Council  of  Jerusalem,  în  „The  Irish  Theological  Quarterly**,  XXX 
(1963),  p.  245  şi  urm.;  D.  R.  Catchpole,  Paul ,  James  and  the  Apostolic  Decree,  în 
„New  Testament  Studies**,  XXIII  (1977),  p.  431 — 432.  p.  439  ş.a. 

25  Aşa  J.  R.  Porter,  The  „ Apostolic  Decree,t  and  PauVs  Second  Visit  to 
Jerusalem,  în  „The  Jouimafl  of  Theologjioafl  Studies**,  XLVII  (1946),  p>  169 — 174, 
care  crede  că  Decretul  a  fost  trimis  păgîno-creştinilor,  cîndva  după  Sinodul  apos¬ 
tolic,  de  către  Iacov  şi  anturajul  său,  alarmaţi  de  vestea  adusă  de  Ioan  Marcu 
(Fapte  13,  13)  despre  felul  în  care  Sfinţii  Pavel  şi  Barnaba  îşi  desfăşoară  activitatea 
între  păgîni.  Marcu  ar  fi  fost  unul  dintre  emisarii  lui  Iacov  (cf.  Gal.  2,  12),  care  au 
dus  Decretul  la  Antiohia. 

nu  face  aîtoeva  decît  să  consemneze  o  tradiţie,  care  ar  fi  putut  urca  pînă  la 
Apostoli;  Decretul  n-ar  avea  vreo  legătură  cu  Ierusalimul  sau  cu  Sf.  Iacov,  ci  ar 
fi  fost  găsit  de  autorul  Faptelor  Apostolilor  în  vigoare  la  Antiohia.26  In  sfîrşit, 
alţii  consideră  că,  deşi  bazat  pe  o  tradiţie  oarecare,  Decretul  nu  este  altceva  decît 
o  „ficţiune44  literară.27 

Două  sînt  mai  ales  temeiurile  acestei  atitudini  de  neîncredere  în  istoricitatea 
relatării  lucanioe:  textul  din  Fapte  21,  25  şi  afirmaţia  Apostolului  Pavel  din 
Gal.  2,  6,  împreunată  cu  lipsa  oricărei  menţiuni  a  Decretului  de  către  acest 
Apostol,  mai  ales  în  controversa  sa  cu  iudaizanţii.  Să  analizăm  pe  scurt  aceste 
temeiuri! 

Este  adevărat  că  în  Fapte  21,  25  episcopul  Ierusalimului  îl  informează  despre 
prescripţiile  Decretului  pe  Sf.  Apostol  Pavel,  ca  şi  cum  acesta  n-ar  fi  ştiut  nimic 
despre  Decret:  „Cit  despre  păgînii  care  au  crezut  —  zice  Sf.  Iacov  — ,  noi  le-am 
trimis  scrisoare,  hotărîndu-ile  să  se  ferească  de  ceea  ce  este  jertfit  idolilor  şi 
de  sînge  şi  de  (animal)  sugrumat  şi  de  desfriu44. 

Cum  însă  bine  au  remarcat  unii  exegeţi,28  acest  verset  se  adresează  cititorilor 
cărţii,  iar  nu  lui  Pavel.  „Această  tehnică  —  zice  E.  Haenchen  —  de  a  plasa  o 
învăţătură  într-un  cuvînt  adresat  persoanelor  din  Faptele  Apostolilor  nu-i  era 
străiră  lui  Luca.  Aceasta  reiese  mai  ales,  cu  toată  claritatea  care  ar  putea  fi 
dorită,  din  1,  18  şi  urm.  Nici  în  cap.  21  nu  e  vorba  de  altceva.  Prin  cuvîntul  lui 
Iacov  şi  al  prezbiterilor  către  Pavel,  Luca  a  vrut  înainte  de  toate  să  facă  clar  un 
lucru:  că  prin  luarea  votului  nazireatului  Pavel  se  manifestă  ca  un  iudeu  evla¬ 
vios  (v.  23 — 24).  Apoi  Luca  trece  la  problema  păgîno-creştinilor  cîştigaţi  (pentru 
Hristos)  de  Pavel:  lor  li  s-a  făcut  cunoscut  să  ţină  cele  patru  prescripţii  astfel 
incît,  şi  în  privinţa  aceasta,  misiunea  paulină  la  păgîni  este  ireproşabilă44.29 

In  ce  priveşte  lipsa  Decretului  din  relatarea  paulină  despre  Sinodul  apostolic 
(Gal.  2,  1 — 10),  aceasta  este  explicabilă.  Decretul  fusese  adresat  numai  Bisericilor 
din  „Antiohia,  Siria  şi  Cilicia44  (Fapte  15,  23);  scopul  trimiterii  lui  era  de  a  rezolva 
o  situaţie  locală.  Din  alte  Epistole  pauline  aflăm  că  cel  puţin  una  din  prohibiţiile 
alimentare  cuprinse  în  Decret  —  cea  referitoare  la  idolatite  —  n-a  fost  impusă  în 
comunităţile  exclusiv  păgîno-creştine  şi  nici  în  comunităţile  mixte  unde  iudeo- 
creştinii  nu  erau  dintre  cei  cu  cugetul  „slab44,  adică  nu  se  sminteau  de  nerespeota- 
rea  de  către  fraţii  lor  dintre  neamuri  a  prescripţiilor  iudaice  de  puritate  alimen¬ 
tară  (Rom.  14,  1  şi  urm.;  I  Cor.  8;  10,  18- — 23).  Apostolul  e  convins  că  „toate  sînt 
curate4  (Rom.  14,  20)  şi  că  „nu  mîncarea  ne  va  pune  înaintea  lui  Dumnezeu44  (I  Cor. 
8,  8).  Totuşi  el  recomandă  o  atitudine  prevenitoare  faţă  de  „cel  care  gîndeşte  că 
e  ceva  întinat44  (Rom.  14,  14)  sau  faţă  de  „cel  slab  în  credinţă44  (Rom.  14,  1),  pentru 
care  consumarea  anumitor  alimente  este  prilej  de  sminteală  (Rom.  14,  13,  15,  20; 
15,  1;  I  Cor.  8,  9 — 13;  10,  28 — 29.32).  Deoarece  în  Galatia  nu  se  punea  o  astfel  de 
problemă  (probabil  şi  din  cauză  că  elementul  iudaic  era  foarte  9lab  sau  deloc 
reprezentat  în  Bisericile  de  aici),  Sf.  Pavel  reţine  din  hotărîrea  Sinodului  apostolic 
numai  elementele  esenţiale:  la  Ierusalim  Evanghelia  sa  a  fost  recunoscută  integral; 
creştinilor  dintre  neamuri  nu  li  s-a  impus  observarea  Legii  lui  Moise.30 


26  Aşa  E.  Haenchen,  op.  cit.,  p.  417 — 418. 

27  G.  Zuntz,  op.  cit.,  p.  243.  După  acest  autor,  „o  tradiţie  că  doi  aderenţi  ai 
lui  Iacov,  Iuda  şi  Sila,  au  venit  la  Antiohia  cu  cererea  pe  care  o  găsim  întrupată 
in  Decret  i-a  servit  autorului  Faptelor  Apostolilor  ca  bază  pentru  compunerea 
scrisorii,  în  care  el  prezintă  acest  fapt  ca  rezultat  al  deliberărilor  unui  «Sinod» 
apostolic44  (p.  238). 

28  Aşa  A.  Loisy,  în  oom.  ad  loc. 

29  E.  Haenchen,  op.  cit.,  p.  417. 

30  Pierson  Parker,  Once  more,  Acts  and  Galatians,  în  „Journal  of*  Biblical 
Literature44,  LXXXVI  (1967),  p.  176,  zice  că  Sf.  Pavel  nu  citează  Decretul  deoarece 
nu  se  potrivea  cu  vederile  sale  şi  mai  ales  „poate  pentru  că  Decretul  nu  conţine 
nici  cea  mai  slabă  recunoaştere  a  pretenţiei  lui  Pavel  l/a  aposrtolie44.  John  J. 
Giinther,  Paul:  Messenger  and  Exile.  A  Study  in  the  Chronology  of  His  Life  and 
Letters,  Valiley  Forge  (U.S.A.),  1972,  socoteşte  că,  prin  Decret,  Sinodul  din 
Ierusalim  a  oferit  un  „modus  vivendi44,  dar  a  lăsat  nerezolvate  unele  probleme 


STUDII  ŞI  ARTICOLE 


27 


Afirmînd  că  „cei  mai  de  seamă"  n-au  adăugat  nimic  la  Evanghelia  sa  (Gal. 
2,  6),  Sf.  Pavel  nu  exclude  Decretul  ca  rezultat  al  Sinodului  din  Ierusalim.  Stipu¬ 
laţiile  acestui  Decret  nu  constituiau  un  „adaus*4  la  Evanghelia  propovăduită  de 
Apostolul  neamurilor,  căci  ele  nu  periclitau  în  nici  un  fel  principiul  libertăţii 
creştine  faţă  de  Legea  mozaică.31  Apostolul  nu  putea  fi  decît  deplin  satisfăcut  de 
modul  în  care  acest  Decret  rezolva  problema  practică  a  comuniunii  la  mesele  fră¬ 
ţeşti,32  fără  a  aduce  nici  o  corecţiune  dogmatică  Evangheliei  sale,  fără  a  implica 
In  nici  un  fel  valorificarea  soteriologică  a  „faptelor  Legii*'.  El  înţelegea  totodată 
rolul  limitat,  circumstanţial  al  Decretului  şi  deci  posibilitatea  aplicării  sale  nuan¬ 
ţate,  în  funcţie  de  condiţiile  existente  în  fiecare  Biserică.33 

Astfel,  temeiurile  contestării  Decretului  ca  rezultat  al  Sinodului  apostolic  se 
dovedesc  destul  de  puţin  rezistente.  Textele  aduse  în  sprijinul  acestei  contestări 
pot  fi  cu  uşurinţă  încadrate  într-un  tablou  al  evenimentelor  care  ţine  seamă  deo¬ 
potrivă  de  relatarea  lucanică  şi  de  Epistolele  pauline. 

Dincolo  de  toate  argumentele  ce  s-ar  putea  aduce,  trebuie  să  mai  ţinem 
seama  de  un  fapt  capital:  Sf.  Luca  şi-a  scris  lucrarea  într-o  perioadă  cînd  afirma- 


% 

(p.  49).  Decretul  nu  precizează  că  observarea  Legii  este  nefolositoare  pentru  mîn- 
tuirea  neamurilor.  De  aceea,  iudaizaţii  au  interpretat  hotărârile  de  la  Ierusalim 
în  sensul  că  deşi  nu  e  necesară  practicarea  Legii  pentru  cei  slabi,  e  cu  atît  mai 
bine  dacă  Legea  e  observată  de  cei  ce  pot  face  acest  lucru.  Ei  ar  fi  pretins,  deci. 
că  există  o  cale  mai  înaltă  şi  mai  sigură  spre  mîntuire  pentru  cei  ce  se  silesc  să 
poarte  jugul  Legii.  Din  acest  motiv  n-ar  cita  Sf.  Pavel  Decretul  în  Epistola  către 
Galateni,  Apostolul  socotind  acest  decret  „fără  valoare  din  punct  de  vedere  teologic** 
şi  „mai  degrabă  un  impediment  decît  un  ajutor"  pentru  rezolvarea  situaţiei 
din  Galatia  (p.  50).  După  August  Strobel,  Das  Aposteldekret  in  Galatien:  Zur 
Situation  von  Gal.  I  und  II,  în  „New  Testament  Studdes",  XX  (1974),  p.  177  şi  urm., 
Decretul  reprezenta  un  compromis  sau  un  „modus  vivendi"  care  avea  un  scop 
practic;  iudaizanţii  l-au  interpretat  însă  în  favoarea  lor,  dîndu-i  o  valoare  dog- 
matic-soteriologică  (p.  188).  In  momentul  în  care  le  scrie  galatenilor,  Sf.  Pavel 
consideră  că  acest  Decret  este  depăşit;  de  aceea  nu  aminteşte  nimic  despre  el 
în  Epistolă. 

31  T.  W.  Manşon,  St.  Paul  in  Ephesus ;  2)  The  Problem  of  the  Epistle  to  the 
Galatians,  în  „Bulletin  of  the  John  Rylands  Library",  XXIV  (1940),  p.  77 — 78,  zice 
că  Decretul  a  satisfăcut  ambele  părţi-  „In  acest  fel  —  scrie  acest  autor  —  a  fost 
restaurată  comuniunea  la  mese,  adică  ceea  ce  dorea  Pavel;  dar  era  vorba  de 
mese  koşer  (curate  din  punct  de  vedere  ritual,  n.n.),  aşa  cum  dorea  Iacov".  Cred 
că  acestei  afirmaţii  îi  sînt  necesare  două  rectificări:  că  nu  era  vorba  de  o  „restau¬ 
rare"  a  comuniunii  la  mese,  despre  care  nu  avea  nici  o  dovadă  că  ar  fi  fost 
întreruptă  înainte  de  Sinodul  apostolic;  şi  că  Sf.  Iacov  dorea  nu  mai  puţin  decît 
Sf.  Pavel  menţinerea  acestei  comuniuni.  Opinia  lui  R.  D.  Catchpole,  art.  cit.,  p.  429, 
că  „o  teologie  care  recunoaşte  cerinţele  Decretului  este  fundamental  mozaică"  este 
lipsită  de  orice  temei.  Sf.  Pavel  a  acceptat  fără  rezerve  stipulaţiile  Decretului  toc¬ 
mai  pentru  că  acestea  nu  stînjeneau  cu  nimic  libertatea  evanghelică  faţă  de 
Legea  mozaică. 

32  John  J.  Gunther,  op.  cit.,  p.  47,  zice  despre  Sf.  Pavel:  „Fără  îndoială  că 
Apostolul  s-a  bucurat  de  restaurarea  păgînilor  în  comuniunea  la  mese  la  Antiohia 
şi  va  fi  considerat  Decretul  drept  un  compromis  bun,  practic  şi  convenabil". 
Acest  autor  crede  că  şi  înainte  de  Sinod  Apostolul  neamurilor  va  fi  căutat  să 
menţină  anumite  reguli  de  puritate  alimentară  la  mesele  comune  sau  private  la 
care  au  luat  parte  şi  iudeo-creştini.  La  aceste  observaţii,  ou  care  putem  fi  în  gene¬ 
ral  de  acord,  adăugăm  ceea  ce  am  spus  cu  privire  la  poziţia  lui  T.  W.  Manşon:  nu 
avem  nici  o  dovadă  că  la  Antiohia  a  intervenit  o  întrerupere  a  comuniunii  la 
mese  înainte  de  Sinodul  apostolic.  Un  astfel  de  incident  se  va  produce  numai  după 
Sinodul  apostolic  şi  va  fi  rezolvat  prompt  de  Sf.  Apostol  Pavel  (Gail.  2,  11  şi  urm.). 

33  După  T.  Fahy,  art.  cit.,  p.  260,  scrisoarea  din  Fapte  15,  23 — 29  (ca  şi  pro¬ 
punerea  lui  Iacov  din  Fapte  21)  este  astfel  formulată  încît  să  poată  avea  două 
interpretări:  una  pentru  cei  „plini  de  rîvnă  pentru  Lege"  (Fapte  21,  20);  şi  alta 
pentru  „păgînii  care  au  crezut"  (Fapte  21,  20). 

ţii  Ie  sale  putea  fi  uşor  verificare.  Cel  care  a  „cercetat  toate  cu  de-amănimtuT 
(Lc.  1,  3)  înainte  de  a-şi  redacta  opera,  care  atîta  vreme  a  fost  ucenic  apropiat  şi 
iubit  al  Apostolului  Paveî,  nu  putea  comite  eroarea  grosolană  de  a  falsifica  un 
eveniment  atît  de  important  din  viaţa  Bisericii  pe  care  o  slujea  şi  cu  un  atît  de 
mare  impact  în  viaţa  şi  opera  misionară  a  eroului  căruia  îi  dedică  mai  bine  de 
jumătate  din  această  scriere  a  sa. 

Dacă  Sf.  Luca  ne  transmite  hotărirea  Sinodului  apostolic  intr-o  formă  atît  de 
„oficială44,  ca  pe  un  document  pe  care  pur  şi  simplu  îl  transcrie,  nu  e  decît  abso¬ 
lut  firesc  să  acceptăm  că  a  avut  în  faţa  ochilor  acest  document,  care,  desigur  a 
trebuit  să  fie  multiplicat  de  la  bun  început,  în  vederea  comunicării  sale  către  mai 
multe  Biserici. 

Astfel  încît,  departe  de  a  fi  o  piatra  de  poticnire  în  ce  priveşte  valoarea 
documentară  a  Faptelor  Apostolilor,  Decretul  apostolic  constituie  o  dovadă  a 

acriviei  (cf.  Lc.  1,  3:  ocxpiftajc)  cu  care  Sf.  Luca  şi-a  desfăşurat  cercetările  şi  şi-a 
redactat  opera,  a  faptului  că  a  avut  acces  la  informaţii  sigure  şi  la  documente 
scrise,  deci  un  temei  de  necontestat  că  tabloul  evenimentelor  pe  care  ni-1  înfăţi¬ 
şează  scrierea  sa  este  absolut  autentic. 

* 

In  concluzie,  socotim  —  pe  linia  exegezei  tradiţionale  —  că  nu  există  temeiuri 
valabile  pentru  a  contesta  relatarea  .luoanică  despre  Sinodul  din  Ierusalim  şi  despre 
faptul  că  aşa-numitul  Decret  apostolic  reprezintă  hotărirea  scrisă  a  acestui  Sinod. 

Sensul  Decretului  este  clar:  afirmînd  libertatea  creştină  faţă  de  Legea  mo¬ 
zaică  —  în  sensul  atitudinii  generale  a  Bisericii  primare  în  această  privinţă  — , 
Decretul  propune  un  minimum  de  prescripţii  iudaice,  spre  a  face  posibilă  comu¬ 
niunea  dintre  iuaeo-creştini  şi  păgîno-creştini  în  Biserica  cea  una  a  lui  Hristos. 

E  greşit  a  imagina  un  tablou  al  vieţii  Bisericii  primare  care  să  ignore  sau  să 
contrazică  datele  din  Faptele  Apostolilor.  Această  scriere  rămîne  ceea  ce  a  fost  în 
intenţia  autorului  său  şi  in  tradiţia  bimilenară  a  Bisericii:  prima  istorie  a  începu¬ 
turilor  Creştinismului.  Chiar  dacă  Sf.  Luca  nu  face  istorie  în  sensul  actual  al 
cuvintului,  informaţiile  pe  care  el  ni  le  transmite  asupra  începuturilor  Bisericii 
sînt  mai  presus  de  orice  îndoială.  De  aceea,  tendinţa  atît  de  la  modă  a  exegezei 
moderne  de  a  contesta  valoarea  istorică  a  Faptelor  Apostolilor  şi,  pornind  de  la 
această  contestare,  de  a  construi  ipoteze  care  de  care  mai  originale  trebuie  privită 
cu  maximă  circumspecţie. 

Pr.  prof.  Vasile  Mihoc 


PĂSTRAREA  UNITĂŢII  IN  SAVlRŞIREA  CULTULUI  DIVIN 
ŞI  IMPORTANŢA  EI  PENTRU  UNITATEA  BISERICII 
ORTODOXE  ROMANE.  COMBATEREA  INOVAŢIILOR 
ŞI  PRACTICILOR  LITURGICE  NECANONICE 


Cultul  Bisericii  Ortodoxe,  în  mijlocul  căruia  se  află  Sf.  Liturghie,  este  numit 
cultul  divin  pentru  că  îşi  are  originea  în  viaţa,  activitatea  şi  învăţătura  Mîntuito- 
rului  Hristos,  pentru  că  prin  realismul  lui  se  actualizează  întreaga  istorie  a  mân¬ 
tuirii,  iar  prin  lucrările  lud  ni  se  împărtăşeşte  harul  sfinţilor  necesar  dobîndirii 
vieţii  celei  veşnice.  Prin  rînduielile  sale,  cultul  ortodox  păstrează  cu  fidelitate 
toate  elementele  cultului  primar,  cu  întreaga  lor  bogăţie.  El  nu  este  opera  unor 
personalităţi  sau  sinoade,  ci  opera  colectivă  şi  anonimă  a  Bisericii  întregi,  în  care 
s-au  imprimat  întreaga  spiritualitate  şi  experienţă  a  Ortodoxiei.1 


I.  Unitatea,  uniformitatea  şi  stabilitatea  cultului  ortodox 


Intre  trăsăturile  caracteristice  ale  cultului  divin  ortodox,  de  mare  importanţă 
sînt  unitatea,  uniformitatea  şi  stabilitatea  lui.  Rînduielile  şi  slujbele  cultului 
ortodox  sînt  aceleaşi  în  întreaga  Ortodoxie.  Ele  se  săvîrşesc  după  reguli  şi  norme 
precise  „şi  se  exprimă  în  forme  definitiv  stabilite,  care  sînt  aceleaşi  pentru  toţi 
credincioşii  ortodocşi,  în  orice  parte  a  lumii,  constituind  un  limbaj  comun  de 
exprimare  a  cinstirii  lui  Dumnezeu".2  Astfel,  săvîrşirea  actelor  de  cult  în  Orto¬ 
doxie  nu  este  lăsată  la  inspiraţia  şi  improvizaţia  de  moment  a  liturghisitorilor, 
ca  în  alte  confesiuni  creştine  al  căror  cult  a  devenit  astfel  un  permanent  cîmp 
de  experienţă  al  acestora. 

Cultul  divin,  ca  mod  de  exprimare  al  sentimentelor  religioase  de  preamărire 
şi  mulţumire  aduse  de  către  credincioşi  lui  Dumnezeu,  prin  caracterul  său  latreu- 
tico-euharistic,  este  în  strinsă  legătură  cu  doctrina  Bisericii,  cu  întreaga  sa  învă¬ 
ţătură  de  credinţă.  Astfel,  fiecare  confesiune  are  formele  ei  de  cult  caracteristice, 
„un  modus  orandi  propriu,  adecvat  dogmei  şi  spiritului  respectiv,  care  îl  inspiră".3 

In  nici  o  altă  Biserică  sau  confesiune  creştină  nu  se  vede  mai  bine  strînsa 
legătură  organică  dintre  cult  şi  religie,  dintre  dogme  şi  formele  de  cult,  ca  în 
Ortodoxie. 

In  procesul  lung  al  evoluţiei  cultului  ortodox,  un  rol  deosebit  l-a  avut 
„echilibrul  liturgic".4  S-a  urmărit  menţinerea  constantă  a  unui  echilibru  just 
între  fondul  religios  (adevăruri  şi  sentimente  religioase)  şi  formele  lui  de  expri¬ 
mare,  după  vechiul  principiu:  lex  orandi,  lex  credendi .  Aceeaşi  lege  s-a  aplicat 

Îi  celor  trei  funcţii  sau  scopuri  ale  cultului,  latreutică,  harismatică  şi  didactică, 
n  cadrul  rînduielilor  şi  slujbelor  şi  chiar  a  rugăciunilor  liturgice  se  păstrează 


1  Pr.  Prof.  L.  Streza,  Originea  şi  sensul  divin  al  cultului  ortodox ,  in  „îndru¬ 
mătorul  bisericesc  misionar  şi  patriotic",  V,  Oradea,  1988,  p.  32 — 39. 

2  Pr.  Prof.  E.  Branişte,  Liturgica  generală,  Bucureşti,  1985,  p.  95. 

3  Pr.  Prof.  E.  Branişte,  Cultul  B.O.R.  faţă  de  cultul  celorlalte  confesiuni 
creştine  şi  secte  din  ţara  noastră ,  în  rev.  „Studii  Teologice"  IV  (1951),  nr. 
1—2,  p.  3. 

4  Idem,  Cultul  ortodox  in  cadrul  lumii  de  azi,  în  „Mitropolia  Olteniei",  XXVI 
(1974),  nr.  3—4,  p.  248. 

un  echilibru  in  privinţa  celor  trei  forme  de  manifestare  a  funcţiilor  latreutice  a 
cultului,  laudă  (preamărire),  mulţumire  şi  cerere. 

Unitatea  şi  stabilitatea  cultului  ortodox  contribuie  la  păstrarea  atît  a  uni¬ 
tăţii  de  credinţă  a  întregii  Ortodoxii,  care  formează  o  singură  comunitate  rugă¬ 
toare,  cît  şi  a  unităţii  interne  din  cadrul  fiecărei  Biserici  naţionale  sau  autocefale. 
Ataşamentul  şi  dragostea  credincioşilor  faţă  de  bogatele  şi  variatele  rînduieli 
stabile  ale  Bisericii  noastre  întruchipează  statornicia  lor  în  învăţătura  ortodoxă, 
dar  şi  cea  mai  înaltă  formă  de  manifestare  a  rezistenţei  lor  faţă  de  orice  fel  de 
propagandă  sau  prozelitism  la  care  nu  rareori  au  trebuit  să  facă  faţă. 

Participarea  la  aceleaşi  slujbe  şi  rînduieli,  în  acelaşi  locaş  de  închinare, 
crează  şi  sporeşte  nu  numai  „unitatea  religioasă,  ci  şi  o  identitate  de  simţiri  şi 
mentalitate  precum  şi  simţul  de  solidaritate  şi  frăţietate  care  leagă  între  ei  pe 
toţi  membrii  sau  adepţii  aceleiaşi  religii  sau  confesiuni,  nu  numai  în  locaşul  de 
cult,  ci  şi  în  afară,  în  viaţa  de  toate  zilele**.5 

Cultul  ortodox,  prin  unitatea,  stabilitatea  şi  uniformitatea  lui.  a  creat  în 
cadrul  Bisericii  Ortodoxe  Române  o  puternică  unitate  de  credinţă  între  fiii  ei. 
care  a  influenţat  şi  întărit  unitatea  lor  sufletească,  naţională.  Orice  credincios 
dintr-o  margine  sau  alta  a  ţării  intrînd  în  orice  biserică  românească  se  simţea 
„acasă4*  nu  numai  pe  plan  religios,  între  fraţii  de  aceeaşi  credinţă,  ci  şi  naţional, 
intre  fraţii  de  acelaşi  sînge  şi  neam.  De  aceea,  trebuie  amintit  de  la  început,  că 
încercarea  sub  orice  formă  de  a  schimba  rînduielile  de  cult  este  o  tentativă  împo¬ 
triva  acestei  unităţi  plenare  dintre  credincioşii  Bisericii  noastre. 

1.  Uniformitate  şi  diversitate  liturgică  în  Biserica  veche . 

Primele  trei  veacuri  creştine  s-au  caracterizat  printr-o  uniformitate  liturgică 
mai  accentuată.  Sfînta  Liturghie  se  săvîrşea  după  o  schemă  generală  fixă  şi  uni¬ 
formă,  de  origine  şi  autoritate  apostolică,  susceptibilă  însă  de  modificări  de  amă¬ 
nunt.  Această  rînduială,  cît  şi  alte  practici  de  origine  apostolică  au  fost  răspîndite 
de  la  Ierusalim  în  tot  Răsăritul  creştin  de  către  primii  misionari,  Sf.  Apostoli  şi 
ucenicii  lor.  O  mărturie  a  acestei  uniformităţi  este  faptul  că,  la  155,  Sf.  Policarp 
al.  Smirnei  a  putut  coliturghisi  la  Roma  cu  papa  Anicet.6  In  grupa  documentelor 
numite  „Rînduieli  bisericeşti**,  care  provin  din  diferite  regiuni  ale  creştinătăţii,  se 
poate  constata  o  consonanţă  a  rînduielilor  prezentate. 

Uniformitatea  liturgică  nu  era  însă  absolută.  Exista  de  la  început  posibilitatea 
unor  deosebiri  de  amănunt,  aşa  de  exemplu:  dreptul  slujitorului  de  a  înălţa 
rugăciuni  la  sfinţirea  darurilor,  cîte  putea  de  multe,  dar  într-un  cadru  bine  definit, 
după  mărturiile  din  Apologia  I  a  Sf.  Iustin  Martirul  (cap.  57),  scrisă  pe  la  anul 
150.7  Aceasta  a  dus  la  înmulţirea  numărului  anaforalelor  euharistice,  impunîndu-se 
cele  din  metropole,  legate  de  numele  unor  mari  personalităţi,  şi  care  vor  sta  la 
baza  af^a -numitelor  „rituri  liturgice  surse**. 

2.  Uniformitate  şi  diversitate  în  cultul  ortodox.  Aşa  cum  nu  s-a  putut  realiza 
o  uniformitate  absolută  a  cultului  în  cadrul  întregii  Biserici  creştine,  ea  nu  s-a 
putut  înfăptui  nici  în  cadrul  Ortodoxiei.  Uniformitatea  liturgică  n-a  fost  impusă 
oficial  şi  nu  este  opera  cărţii  numite  Tipic,  ci  „Tipicul  este  creaţia  şi  expresia 
tendinţei  de  uniformizare**.8 

La  realizarea  şi  întărirea  uniformităţii  liturgice,  în  cadrul  Ortodoxiei,  au 
contribuit  cărţile  de  slujbă,  în  manuscrise  sau  tipărite  (de  la  sfîrşitul  sec.  al 
XV-lea).  Exemplarele  greceşti  au  constituit  modelul  şi  originalul  după  care  s-au 
tradus  cele  slave  şi  româneşti. 

Uniformitatea  liturgică  în  cadrul  ritului  bizantin  priveşte  rînduiala  slujbelor, 
textul  cîntărilor  şi  al  rugăciunilor,  cuprinsul  cărţilor  liturgice  ş.a.  Amănuntele 
proprii  şi  particularităţile  naţionale  şi  locale  existente  în  cadrul  ritualului  dife¬ 
ritelor  Biserici  Ortodoxe  nu  strică  unitatea  liturgică  a  cultului  ortodox. 


5  Diac.  Asist,  E.  Branişte,  Uniformitate  în  săvîrşirea  serviciilor  divine,  în 
rev.  „Studii  Teologice**  II  (1949),  nr.  9 — 10,  p.  799. 

6  Ibidem ,  p.  781. 

7  Apologeţi  de  limbă  greacă,  în  col.  „Părinţi  şi  scriitori  bisericeşti**,  2,  Bucu¬ 
reşti,  1980,  p.  71. 

8  Diac.  Asist.  E.  Branişte.  Uniformitate  în  săvîrşirea  serviciilor  divine,  p.  784 

II.  Uniformitatea  şi  diversitatea  liturgică  din  Biserica  Ortodoxă  Română 


Pornind  de  la  necesitatea  păstrării  unităţii  în  săvîrşirea  cultului  divin  şi  de 
la  importanţa  ei  pentru  unitatea  Bisericii  în  general,  să  examinăm  acum  situaţia 
existentă  în  cadrul  Bisericii  Ortodoxe  Române.  Este  de  netăgăduit  faptul  că  a 
existat  şi  există  o  uniformitate  liturgică  în  cultul  Bisericii  noastre,  însă  nu  absolută. 

Cu  toate  că  este  o  Biserică  cu  un  teritoriu  limitat  şi  o  omogenitate  etnică, 
împrejurările  istorice  sau  condiţiile  geografice  „au  favorizat  şi  întreţinut  influenţe 
periferice  deosebite  şi  dezvoltări  locale  sau  particularităţi  regionale  de  amănunt, 
care  sînt  uneori  destul  de  vizibile  şi  de  importante44.9 

1.  Cauzele  diversităţii  liturgice.  Intre  cauzele  care  stau  la  baza  diferitelor 
deosebiri  de  amănunt  din  cadrul  cultului  nostru  amintim: 

a)  Diferitele  influenţe  străine  venite  de  la  Bisericile  Ortodoxe  vecine  (Rusă 
şi  Greacă)  sau  din  partea  confesiunilor  neortodoxe  (romano-catolici). 

b)  Diferitele  particularităţi  locale  existente  în  unele  parohii,  introduse  fie 
de  liturghisitorii  bătrîni  cu  autoritate,  fie  de  credincioşi,  cu  consensul  slujitorilor. 
Acestea  fac  ca  în  unele  amănunte  ritualul  să  difere  nu  numai  de  la  o  regiune  la 
alta,  ci  chiar  de  la  o  biserică  la  alta.  „Lupta  cu  astfel  de  particularităţi  şi  tradiţii 
locale  —  în  cazul  cînd  unii  liturghisitori  cu  mai  multă  voinţă  şi  iniţiativă  perso¬ 
nală  încearcă  să  li  se  împotrivească  sau  să  le  dezrădăcineze  —  este  de  cele  mai 
multe  ori  grea  şi  se  sfîrşeşte  mai  întotdeauna  cu  capitularea  preotului  şi  a  Tipi¬ 
cului,  iar  uneori  dă  naştere  chiar  la  incidente  regretabile  între  preot  şi  enoriaşi44.10 

c)  Diferitele  ediţii  ale  cărţilor  liturgice,  cu  deosebirile  lor,  au  favorizat  şi 
întreţinut,  în  trecut,  diferenţe  de  amănunt,  atît  prin  inexistenţa,  insuficienţa  şi 
lipsa  de  precizie  a  îndrumărilor  tipiconale,  cît  şi  prin  unele  particularităţi  intro¬ 
duse  de  diferiţi  editori. 

d)  Nerespectarea  voită  şi  conştientă  a  rînduielilor  tipiconale ,  fie  prin  omisiuni 
sau  prescurtări,  fie  prin  adaosuri,  inovaţii,  improvizaţii  sau  chiar  impietăţi  litur¬ 
gice,  este  o  altă  cauză  a  diversităţii  în  săvîrşirea  serviciilor  divine. 

e)  O  altă  cauză  a  acestor  deosebiri  este  şi  interpretarea  abuzivă  a  princi¬ 
piului  „ cum  vrea  cel  mai  mare",  lăsîndu-se  în  unele  cazuri  dreptul  şi  libertatea 
protosului  de  a  adapta  rînduiala  la  necesităţile  şi  împrejurările  momentului  şi 
locului. 

f)  Confuzia  între  slujba  cu  arhiereu  şi  cea  fără  arhiereu  a  generat  şi  ea  unele 
abateri  de  la  rînduiala  corectă.* 11  La  acestea  pot  fi  adăugate  şi  altele  provocate 
abuziv  de  interesele  materiale  ale  slujitorilor  bisericeşti. 

2.  Inovaţiile  şi  practicile  liturgice  necanonice  şi  combaterea  lor. 

„In  materie  de  practică  liturgică,  numim  inovaţie  orice  născocire  sau  inven¬ 
ţie  care  constituie  o  abatere  de  la  Tipicul  sau  regula  de  slujbă  consfinţită  de 
cărţile  noastre  de  cult  şi  de  tradiţia  unanimă  a  Bisericii,  o  schimbare  fie  în 
textul  sau  formularul  rugăciunilor,  fie  în  ceremonial  sau  ritual.  Inovaţie  poate 
fi  un  rit  sau  o  ceremonie  nouă,  un  adaos  de  cuvinte  în  plus  faţă  de  ceea  ce  scrie 
în  carte,  un  fel  neobişnuit  de  a  proceda  într-un  moment  sau  altul  din  rînduiala 
slujbei,  o . . .  modificare  a  succesiunii  sau  ordinei  tradiţionale  în  care  sînt  înşirate 
diferite  părţi  componente  ale  unei  slujbe  sau  rînduieli,  ş.a.44.12 

Inovaţie  nu  este  numai  ceea  ce  se  face  în  plus  faţă  de  ritualul  obişnuit,  ci  şi 
ceea  ce  se  face  în  minus,  orice  omisiune,  suprimare  sau  reducere  a  rînduielilor 
tradiţionale  de  slujbă.  Inovaţia  este  întotdeauna  în  raport  cu  Tipicul  sau  tradiţia 
unanimă  a  Bisericii.  Oricine  se  abate  de  la  rînduiala  tipiconală  este  în  principiu 
un  inovator. 

Tipicul  trebuie  respectat  cu  sfinţenie,  „pentru  că  noi  avem  convingerea  şi 
siguranţa  că  el  este  rezultatul  sau  fructul  matur  şi  verificat  al  unei  îndelungate 


9  Ibidem,  p.  788. 

10  Ibidem ,  p.  790 — 791. 

11  Ibidem,  p.  793—794. 

12  Pr.  Prof.  E.  Branişte,  Despre  inovaţii  în  săvîrşirea  serviciilor  divine,  în 
„Studii  Teologice44,  VI  (1953),  nr.  3-^1,  p.  280. 

practici  şi  experienţe  a  Bisericii  întregi,  iar  nu  al  unei  singure  persoane;  el  con¬ 
stituie  o  operă  colectivă  la  care  au  colaborat  toate  generaţiile  creştine  de  la  început 
pînă  azi,  iar  formele  şi  ,rinduielile  de  cult  prescrise  în  el  reprezintă  tot  ce  a 
creat  mai  bun  şi  mai  genial  simţirea  şi  trăirea  religioasă  de  pînă  acum,  în  năzuinţa 
ei  de  exprimare.  Inovaţiile  —  adică  creaţiile  noi  sau  improvizaţiile  individuale  în 
materie  de  cult  —  nu  pot  deci  să  aducă  ceva  mai  bun  sau  superior  faţă  de  acest 
tezaur  colectiv  al  Bisericii  verificat  şi  consfinţit  de  ea,  în  care  sînt  condensate 
roadele  unei  practici  şi  experienţe  de  viaţă  religioasă  bimilenară**.13 

înainte  de  a  enumera  şi  combate  unele  din  abaterile  de  la  rînduiala  canonică 
care  constituie  inovaţii  păgubitoare,  trebuie  să  precizăm  că  există  unele  deose¬ 
biri  care  nu  sînt  atît  de  periculoase,  fiind  considerate  ca  fenomene  legate  de 
evoluţia  firească  şi  normală  a  cultului  şi  impuse  de  nevoia  de  adaptare  la  con¬ 
diţiile  de  timp,  de  loc,  de  împrejurări  şi  de  nevoile  credincioşilor.  Acestea  privesc 
doar  problema  uniformităţii  cultului,  nu  a  integrităţii  lui,  râmînînd  spre  rezolvare 
în  sarcina  Sf.  Sinod.14 

a)  Incercînd  să  le  separăm  pe  categorii,  în  funcţie  de  cauzele  care  le-au 
generat,  prima  categorie  de  „inovaţii"  liturgice  sînt  cele  provenite  din  necunoaşterea 
rînduielilor  tipiconale  sau  din  ignorarea  principiilor  fundamentale  ale  cultului 
Acestea  pot  fi  considerate  mai  curînd  greşeli,  decît  inovaţii,  ca  de  exemplu: 
greşeala  protosului-preot,  la  slujba  în  sobor,  de  a  împărtăşi  el  pe  ceilalţi  preoţi 
(la  slujba  în  sobor  fără  diacon)  ş.a. 

b)  O  altă  categorie  de  inovaţii  o  constituie  cele  introduse  în  unele  ediţii  ale 
cărţilor  liturgice,  cum  sînt:  binecuvîn tarea  credincioşilor  cu  crucea  la  ecfonisul: 
„şi  să  fie  milele  marelui  nostru  Dumnezeu . . (Liturghierul  de  Bucureşti,  1921), 
închiderea  şi  deschiderea  dverei  la  alte  momente  decît  cele  prevăzute  în  Tipic, 
traducerea  greşită  a  unor  formule  ş.a. 

c)  Inovaţii  „mai  periculoase*'  sînt  acelea  introduse  prin  influenţe  neortodoxe 
din  afară,  oare  „insinuitază  introducerea  în  cult  a  unor  doctrine  străine  de  învăţă¬ 
tura  ortodoxă  de  credinţă". 15 

De  provenienţă  catolică  este  practica  unor  credincioşi  de  a  îngenunchea  la 
Sf.  Liturghie  la  rostirea  cuvintelor  de  instituire:  „Luaţi  mîncaţi  . . ."  şi  „Beţi  dintru 
acesta  toţi . . considerate  de  catolici  a  fi  cuvintele  de  sfinţire  a  darurilor,  şi 
ridicarea  lor  în  momentul  rostirii  epiclezei,  adevăratul  moment  al  prefacerii  Sf. 
Daruri. 

Prin  influenţă  catolică  au  pătruns  şi  unele  practici  bigote  şi  superstiţioase, 
ca  de  exemplu:  „lanţul  Sf.  Antonie"  sau  postul  de  marţi,  în  cinstea  aceluiaşi 
sfînt  catolic.  Anton  de  Padova  (t  1231),  confundat  de  ortodocşi  cu  Sf.  Antonie 
cel  Mare  (t  356). 

Cea  mai  gravă  şi  cu  cea  mai  mare  arie  de  răspîndire  dintre  inovaţiile  de 
origine  catolică  este  săvîrşirea  Tainei  Sf.  Botez  numai  prin  turnare  sau  stropire. 
Din  multă  comoditate,  la  care  se  adaugă  ignorarea  adevăratei  semnificaţii  a  Bote¬ 
zului,  care  este  moarte  şi  înviere  împreună  cu  Hristos  (cf.  Rom.  6,  3 — 6),  cît  şi 
încălcarea  celor  mai  importante  principii  canonice  (Can.  50  apostolic),  unii  preoţi 
săvîrşesc  actul  botezului  prin  aceste  practici,  prevăzute  pentru  cazuri  cu  totul 
excepţionale  (caz  de  urgenţă,  de  boală,  botezul  unui  matur  şja.).  Spre  „motivarea" 
acestei  practici  neortodoxe  sînt  invocate,  fără  temei,  fie  obiecţia  credincioşilor 
cărora  le-ar  fi  frică  să  nu  se  îmbolnăvească  pruncii,  fie  latura  canonică  privind 
validitatea  Tainei.  Frică  nu  le  este  mai  întîi  credincioşilor,  ci  celor  ce  săvîrşesc 
botezul.  Mai  gravă  este  însă  pentru  un  teolog,  pe  lîngă  încălcarea  tradiţiei  apos¬ 
tolice,  neînţelegerea  faptului  că  este  o  deosebire  între  o  Taină  „validă",  pe  care 
Biserica  o  întăreşte  prin  iconomie,  şi  între  una  „completă",  săvîrşită  după  rîn¬ 
duiala  consfinţită  care  exprimă  prin  act  lucrarea  lăuntrică  a  harului  Duhului 
Sfînt. 

Mai  rare  sînt  abaterile  privind  administrarea  Tainei  Mirungerii  cu  untdelemn, 
nu  cu  Sf.  Mir,  cît  şi  refuzul  de  a  împărtăşi  pe  prunc  îndată  după  botez. 


13  Ibidem,  p.  281. 

14  Vezi  pe  larg,  Ibidem,  p.  281 — 289. 

15  Ibidem ,  p.  291. 

Tot  ca  o  influenţă  catolică,  stimulată  şi  de  dorinţa  unor  slujitori  de  a  scurta 
rinduiala  botezului,  este  şi  săvîrşirea  acestei  taine  cu  apă  sfinţită  de  mai  înainte. 
Pînă  la  Conciliul  II  Vatican,  romano-catolicii  botezau  tot  timpul  anului  cu  apă 
sfinţită  la  Sfintele  Paşti,  practică  înlocuită  cu  sfinţirea  apei  în  cadrul  fiecărei 
rînduieli. 

Această  inovaţie  este  împotriva  prevederilor  tipiconale,  schimbînd  rinduiala 
tainei  prin  această  omisiune.16  Apa  este  sfinţită  la  botez  printr-o  rugăciune  de 
invocare,  al  cărei  conţinut  este  specific  acestei  taine.  Amintindu-se  darurile  spe¬ 
ciale  în  legătură  cu  scopul  şi  efectele  tainei,  anticipate  unele  şi  în  ectenia  mare, 
asupra  apei  baptismale  se  rosteşte  o  întreită  invocare,  cu  caracter  de  epicleză,  şi 
o  întreită  exorcizare  a  ei.  Prin  sfinţire,  apa  baptismală  şi-a  schimbat  finalitatea; 
din  curăţitoare  şi  hrănitoare  pentru  om  şi  întreţinătoarea  vieţii  pe  pămînt,  ea 
devine  în  cadrul  botezului  „apă  de  izbăvire,  apă  de  sfinţire,  curăţitoarea  trupului 
şi  sufletului,  dezlegarea  legăturilor,  iertarea  păcatelor,  luminarea  sufletului,  baie 
de-a  doua  naştere,  înnoirea  duhului,  har  de  înfiere,  îmbrăcăminte  de  nestrică- 
ciune,  izvor  de  viaţă4*.17  Cu  ce  apă  sfinţită  poate  fi  înlocuită?  Apa  botezului  se 
deosebeşte  prin  finalitatea  sa,  legată  de  acest  act,  de  apa  sfinţită  prin  „Rinduiala 
în  ziua  întîi  la  femeia  lăuză4*,  de  aghiasma  mică  şi  chiar  de  aghiasma  mare. 

Prin  omiterea  rugăciunii  de  sfinţire  a  apei  la  botez  sînt  înlăturate  minuna¬ 
tele  mijlociri  pentru  cel  ce  se  va  boteza,  care  arată  tocmai  efectele  sacramentale 
ale  acestei  taine:  „Arată-Te,  Doamne,  în  apa  aceasta  şi  dă  acestuia  ce  se  botează 
să  se  schimbe  prin  ea,  să  se  lepede  de  omul  cel  vechi  şi  să  se  îmbrace  în  cel  nou  . . . 
ca  fiind  împreună  sădit  cu  asemănarea  morţii  Tale  prin  Botez,  să  se  facă  părtaş 
învierii  Tale  . .  .**  18 

Cei  care  fac  uz  de  această  practică  „comit  nu  numai  o  impietate  liturgică,  ci 
dovedesc  o  totală  neînţelegere  şi  nesocotire  a  lucrărilor  sfinte  împreunate  cu  săvîr¬ 
şirea  tainelor4*.19 

In  cadrul  unui  ritual  baptismal  pot  fi  botezaţi  în  aceeaşi  apă  un  număr  neli¬ 
mitat  de  copii.  După  încheierea  rînduielii,  apa,  ale  cărei  efecte  sfinţitoare  se 
leagă  direct  de  acel  act,  îşi  consumă  finalitatea.  Ea  nu  devine  apa  dinainte  de 
botez,  de  aceea  se  aruncă  într-un  loc  anumit,  însă  nu  mai  poate  fi  folosită  la  un 
nou  botez.  Fiecare  rinduială  trebuie  să  cuprindă  sfinţirea  apei  ca  pe  un  element 
necesar  împlinirii  scopului  ei  sacramental. 

O  altă  inovaţie,  tot  ca  influenţă  catolică,  este  obiceiul  de  a  încheia  toate 
slujbele  şi  serviciile  religioase  prin  rostirea  după  otpust  a  rugăciunilor  Tatăl  nos¬ 
tru  şi  Născătoare  de  Dumnezeu.  Cu  totul  străină  credinţei  şi  evlaviei  ortodoxe 
este  şi  practica  de  a  .rosti  la  sfîrşitul  Sf.  Liturghii  rugăciunea  Tatăl  nostru  pentru 
diferiţi  bolnavi,  de  atîtea  ori  cîte  solicitări  sînt,  bineînţeles  cu  o  oarecare  contri¬ 
buţie  a  solicitanţilor,  înlocuindu-se  astfel  frumoasele  şi  eficientele  molitve  pentru 
cei  bolnavi.  Menţinerea  unei  asemenea  practici  nu  e  oare  o  îndepărtare  a  credin¬ 
cioşilor  de  rînduielile  sacramentale  ale  Bisericii? 

d)  O  altă  categorie  de  inovaţii  o  formează  abaterile  voite  şi  conştiente  de  la 
regulile  fundamentale  ale  Tipicului ,  prin  omiteri,  schimbări  sau  adăugiri  în  cadrul 
rinduielilor  Bisericii.  Iată  cîteva  din  acestea: 

—  Prescurtarea  slujbei  Utreniei; 

—  felul  de  a  aduce  necorespunzător  Sf.  Evanghelie  la  Utrenie,  fără  nici  o 
solemnitate,  sau  la  căditul  de  la  Doxologie,  care  şi  el  este  o  inovaţie; 

—  citirea  Evangheliei  învierii  în  uşile  împărăteşti,  neglijîndu-se  semnificaţia 
citirii  ei  pe  latura  de  miazănoapte  a  Sf.  Mese; 

—  punerea  Sf.  Cruci  peste  Sf.  Evanghelie  la  binecuvîntarea  mare; 

—  proscomidierea  numai  cu  epitrahilul,  fără  felon; 

—  citirea  Apostolului  la  strană; 

—  câdirea  la  Sfinte  Dumnezeule; 


16  Arhid.  Prof.  I.  Zâgrean,  O  practică  greşită  la  săvîrşirea  Sfîntului  Botez,  în 
„Mitropolia  Banatului44  XVI  (1966),  nr.  4 — 6,  p.  289 — 293. 

17  Molitfelnic,  Bucureşti,  1984,  p.  34. 

18  Ibidem,  p.  34. 

19  Arhid.  Prof.  I.  Zâgrean,  art.  cit.,  p.  293. 

—  abuzul  de  pomeniri  la  vohodul  mare  sau  introducerea  de  noi  formule; 

—  rostirea  primei  părţi  a  rugăciunii  amvonului  cu  faţa  spre  credincioşi  şi 
abia  partea  a  doua  cu  faţa  spre  Sf.  Altar; 

—  binecuvîntarea  credincioşilor  cu  mina  sau  Sf.  Cruce  la  formula:  „Doamne 
mîntuieşte  pe  cei  binecredincioşi“ ; 

—  primirea  de  prescuri  şi  pomelnice  la  Liturghia  Darurilor  mai  înainte 
sfinţite;' 

—  sărutarea  Sf.  Evanghelii  şi  a  Sf.  Cruci  după  împărtăşirea  cu  Sfintele 
Taine  ş.a. 

In  legătură  cu  Sf.  Liturghie,  cea  mai  gravă  inovaţie  este  binaţia  liturgică. 
Acelaşi  preot  săvîrşeşte  Sf.  Liturghie  într-o  biserică,  fără  să  se  împărtăşească, 
sâvîrşeşte  o  a  doua  liturghie  în  altă  biserică  şi  se  împărtăşeşte  şi  face  potrivirea, 
venind  apoi  la  prima  biserică  pentru  a  face  şi  aici  potrivirea  Sfintelor  Taine.  Cu 
toate  aceste  încercări  de  a  elimina  o  dublă  împărtăşire,  se  greşeşte  mai  întîi  pen¬ 
tru  că  se  slujeşte  fără  împărtăşire,  iar  binaţia  liturgică  nu  este  evitată.  Unii 
slujitori  au  avut  chiar  curajul  de  a  lăsa  potrivirea  Sfintelor  pe  seama  unui  cre¬ 
dincios,  cîntăreţ  sau  crisnic. 

Iată  cîteva  din  inovaţiile  în  cadrul  rînduielilor  Sf.  Taine  şi  a  ierurgiilor: 

—  Omiterea  sau  reducerea  exorcismelor  la  botez,  privind  pe  cel  ce  se  botează 
de  pregătirea  adecvată,  înaintea  unirii  cu  Hristos  şi  a  naşterii  lui  din  nou  din  apă 
şi  din  Duh; 

—  Spovedirea  sredincioşilor  numai  cu  epitrahilul,  fără  felon,  cum  este  rîn- 
duiala  pentru  o  taină.  Unii  preoţi  spovedesc  şi  pe  bărbaţi  şi  pe  femei  în  Sfîntul 
Altar; 

—  Săvîrşirea  Sf.  Maslu,  în  cazuri  obişnuite,  numai  cu  un  preot;  săvîrşirea 
acestei  taine  după  un  ritual  prescurtat,  din  lipsă  de  timp,  datorită  mulţimii  numă¬ 
rului  de  solicitanţi.  Taina  Maslului  nu  este  numai  o  sfinţire  a  untdelemnului  (şi 
aceasta  numai  prin  trei  invocări)  şi  o  ungere  solemnă  a  credincioşilor,  ci  este  o 
taină  care  împărtăşeşte  harul  tămăduitor  al  trupurilor  şi  al  sufletelor  prin  toate 
actele  sale.  Pericopele  biblice,  de  Apostol  şi  Evanghelie,  nu  au  un  rol  catehetic, 
ci  unul  sacramental,  sfinţitor,  deci  nu  se  pot  omite  sau  reduce,  iar  molitvele  care 
urmează  după  fiecare  Evanghelie  sînt  rugăciuni  de  mijlocire  pentru  primitorii 
tainei.  A  opta  evanghelie  nu  există  la  Maslu!  Deschiderea  Sf.  Evanghelii  de 
către  bolnav,  pentru  a  fi  citită  pericopa  ieşită,  este  mai  mult  decît  o  inovaţie, 
este  un  act  superstiţios,  magic.  Toate  pericopele  evanghelice  sînt  bune  şi  de  folos, 
nu  unele  bune  şi  alte  mai  puţin  bune.  Este  condamnabilă  şi  practica  notării  pe 
hîrtie  a  pericopei  deschisă  de  credincios,  pentru  a  o  citi  el  acasă  şi  a  o  inter¬ 
preta  cum  va  şti!  Sf.  Evanghelie  se  deschide  de  către  bolnav  pentru  a  se  arăta 
participarea  sa,  încrederea  şi  nădejdea  împărtăşirii  din  darurile  lui  Dumnezeu. 
Sf.  Evanghelie  deschisă  pe  capul  bolnavului,  după  cum  se  mărturiseşte  în  molitva 
citită  în  acest  moment,  închipuie  „mina  cea  tare  şi  puternică"  a  lui  Dumnezeu,  de 
la  care  se  aşteaptă  tămăduirea. 

—  Greşită  este  şi  practica  păstrării  părticelei  «HS»  din  Agneţul  sfinţit  pentru 
tot  timpul  anului,  spre  a  se  împărtăşi  cu  aceasta  preoţii  bolnavi.  Sf.  Agneţ, 
prefăcut  în  Sf.  Trup,  se  îmbibă  tot  în  Sf.  Sînge  şi  se  usucă  în  întregime,  pentru 
că  nici  o  parte  din  cele  patru  nu  este  mai  sfinţită  decît  alta.  Din  împărtăşania 
pregătită  astfel,  se  pot  cumineca  şi  credincioşii  şi  preoţii,  în  cazuri  de  urgenţă; 

—  Citirea  cu  glas  a  tot  ceea  ce  scriu  credincioşii  pe  pomelnice,  la  acatiste 
sau  chiar  la  Sf.  Liturghie,  este  uneori  chiar  ridicolă  şi  scandaloasă. 

—  Dezgroparea  morţilor  şi  reînhumarea  lor  cu  întreaga  rînduială  a  înmor- 
mîntării  este  o  altă  inovaţie.  In  cazuri  speciale,  la  reînhumare  se  face  numai 
rînduiala  parastasului; 

—  O  inovaţie  „folositoare"  pentru  slujitor  şi  păgubitoarie  pentru  Biserică 
şi  cult  este  practica  de  a  strînge  bani,  fără  pomelnice,  de  la  credincioşi  în 
momentul  căditului  sau  la  sărutarea  Sf.  Evanghelii  după  citirea  ei,  fiind  folosită 
această  carte  sfîntă  în  loc  de  „disc". 

e)  Cea  mai  periculoasă  categorie  de  inovaţii  o  constituie  cele  legate  de  cre¬ 
dinţe  greşite  sau  superstiţii.  Acestea  alterează  ortodoxia  cultului  divin  şi  atrage 
osînda  asupra  săvîrşitorului,  cît  şi  a  primitorului.  Iată  cîteva  din  acestea: 

—  Administrarea  unor  taine  celor  morţi; 

—  împărtăşirea  cu  Sf.  Euharistie  a  celor  în  agonie  sau  chiar  morţi  este  un 
sacrilegiu  împotriva  Sfîntului  Trup  şi  Sînge  al  Mîntuitorului  Hristos; 

Un  adevărat  sacrilegiu  şi  o  practică  antisocială  o  constituie  botezarea,  la 
7  ianuarie,  sărbătoarea  Sf.  Ioan  Botezătorul,  a  pruncilor  avortaţi,  fiind  pomeniţi 
apoi  la  Sf.  Liturghie  cu  numele  de  Ioan  şi  Ioana.  Un  adevărat  simulacru  şi  o 
batjocură  a  Sf.  Botez.  La  cimitir,  pe  mormîntul  familial,  se  rostesc  exorcismele, 
se  face  botezul  copiilor  avortaţi  şi  dezlegarea  femeii  care  şi-a  „omorit  pruncul". 
Este  oare  aceasta  o  salvare  a  femeii  şi  a  pruncului?  Este  mai  curînd  o  pervertire 
a  conştiinţei  celei  în  cauză  şi  o  „oficializare"  a  acestui  păcat  de  moarte,  care  este 
şi  un  act  antisocial.  Pentru  ce  toate  acestea?  Cu  ce  pot  fi  plătite  aceste  voite 
şi  conştiente  fărădelegi? 

Canonul  21  al  sinodului  de  la  Ancira,  can.  2  al  Sf.  Vasile  cel  Mare,  can.  71 
Trulan  şi  can.  37  al  Sf.  Ioan  Postitorul,  prevăd  ca  pruncii  născuţi  morţi  să  nu 
fie  botezaţi.  Dacă  aceasta  s-a  întîmplat  din  vina  mamei,  ea  va  primi  un  canon 
de  pocăinţă.  Conform  can.  18  Cartagina  „este  interzis,  de  asemenea,  botezul 
copiilor  morţi  fără  a  fi  fost  botezaţi".20 

—  De  asemenea,  sînt  oare  salvaţi  cei  care  au  trăit  în  concubinaj  şi  după 
moartea  unuia  li  se  administrează  Taina  Cununiei?  Cum  se  poate  rosti  o  rugă¬ 
ciune  de  binecuvîntare  a  legăturii  dintre  soţi,  cînd  unul  este  mort? 

—  Botezarea  sau  rebotezarea  celor  bolnavi  de  epilepsie  (uneori  în  cimitir,  la 
miezul  nopţii),  pentru  a  scăpa  de  această  boală  sau  numai  recitirea  exorcismelor, 
pentru  a  scăpa  de  chinurile  diavolului,  constituie  tot  uh  sacrilegiu  şi  o  superstiţie 
în  acelaşi  timp. 

In  aceeaşi  categorie  pot  fi  incluse  şi  împărtăşirea  în  locul  unui  mort  neîm¬ 
părtăşit,  spălarea  sau  dezlegarea  cununiilor,  deschiderea  Evangheliei  la  maslu  de 
către  bolnav  pentru  a  i  se  ghici  soarta,  înmormîntarea  seacă,  adică  săvîrşirea 
slujbei  înmormîntării  cu  sicriul  gol  pentru  cei  morţi  pe  front  sau  înmormîntaţi  în 
alte  locuri,  spălarea  crucii  în  apă  neîncepută  pentru  a  ghici  soarta  bolnavului 
(dacă  apa  face  băşicuţe,  bolnavul  moare,  dacă  nu,  trăieşte),  descoperirea  unor 
răufăcători  de  către  un  copil  privind  în  timpul  Sf.  Liturghii  într-un  vas  mare 
cu  apă,  în  care  s-a  introdus  Sf.  Cruce,  aşezat  în  tinda  bisericii;  rostirea  unei 
molitve  pentru  cei  ce  au  spălat  un  mort  ş.a.  Negăsind  în  molitfelnic  asemenea 
rînduieli,  „slujitorii  în  cauză  sînt  nevoiţi  ori  să  le  inventeze,  ori  să  denatureze 
unele  rugăciuni  şi  slujbe,  adaptîndu-le  la  cazurile  respective".21 

Păgubitoare  pentru  cult  şi  pentru  credincioşi  sînt  însă  şi  practicile  supersti¬ 
ţioase  săvîrşite,  în  anumite  locuri,  cu  trupurile  celor  morţi. 

In  legătură  cu  rinduielile  de  cult,  se  practică  de  unii  slujitori  deschisul 
cărţii,  fie  ea  pravilă  sau  altă  carte,  pentru  a  ghici  viitorul  sau  a  recomanda 
modul  ieşirii  din  necaz,  totul  însă  pe  bună  plată.  Greşesc  însă  şi  acei  preoţi  care 
săvîrşesc  anumite  slujbe  comandate  de  credincios,  după  indicaţiile  „prăvil arului". 


III.  Atitudinea  Bisericii  şi  a  preoţimii  faţă  de  diversitatea  liturgică 

şi  inovaţiile  din  cult 

Biserica  Ortodoxă  Română,  prin  forul  său  suprem  de  conducere,  Sfîntul 
Sinod,  s-a  preocupat  permanent  de  menţinerea  unităţii  şi  uniformităţii  în  cadrul 
cultului.  Iată  cîteva  din  aceste  preocupări: 

1.  Tipărirea  şi  retipărirea  de  cărţi  de  cult  uniformizate.  Pînă  în  prezent  au 
fost  revizuite  şi  retipărite  toate  cărţile  de  strană  (Mineie,  Triod,  Penticostar, 
Octoih,  Ceaslov,  Acatistier,  Catavasier,  Psaltire  ş.a.),  care  cuprind  texte  şi  îndru¬ 
mări  tipiconale  uniforme.  Noile  ediţii  ale  Liturghierului  şi  Molitfelnicului  au  avut 
în  vedere  acest  fapt  de  a  prezenta  rînduieli  şi  îndrumări  uniforme.  In  plus,  la 
păstrarea  unităţii  cultului  va  contribui  noua  ediţie  sinodală  a  Tipicului  bisericesc 
(Bucureşti,  1976). 


20  Pr.  Prof.  E.  Branişte,  Liturgica  specială  pentru  institutele  teologice ,  Bucu¬ 
reşti,  1980,  p.  357. 

21  Idem,  Despre  „inovaţii**  In  săvîrşirea  serviciilor  divine ,  art.  cit.t  p.  297. 


3* 


36 


MITROPOLIA  ARDEALULUI 


2.  S-a  urmărit  şi  se  urmăreşte  constant  pregătirea  uniformă  a  elevilor  şi  a 
studenţilor  teologi ,  viitorii  preoţi,  în  şcolile  de  pregătire  teologică. 

3.  Publicaţiile  bisericeşti  oferă  lămuriri  şi  îndrumări  tipiconale  uniforme, 
pentru  diferite  cazuri,  la  solicitarea  diferiţilor  slujitori  sau  credincioşi. 

4  Cursurile  de  îndrumare  preoţească,  cît  şi  cursurile  de  scurtă  durată  oferă 
bune  prilejuri  de  slujire  uniformă,  de  discutare  şi  condamnare  a  inovaţiilor 
liturgice. 

5.  Biserica,  în  cazuri  deosebite,  a  luat  şi  va  lua  măsuri  canonice  de  pedepsire 
a  celor  care  încalcă  voit  rînduielile  sfinte  ale  cultului  nostru. 

Ce  atitudine  trebuie  să  ia  preoţimea  faţă  de  actele  de  denaturare  a  cultului 
divin  şi  prin  ce  metode  se  poate  păstra  şi  întări  uniformitatea  în  săvîrşirea 
celor  sfinte? 

1.  Mai  întîi  de  toate,  preotul  ortodox  trebuie  să  iubească  şi  să  preţuiască 
rînduielile  Bisericii,  ca  pe  nişte  tezaure  sfinte  prin  care  se  împărtăşeşte  harul  şi 
binecuvîntarea  lui  Dumnezeu.  Cultul  divin  nu  poate  deveni  un  teren  de  experienţă 
la  dispoziţia  slujitorilor.  Un  preot  pătruns  de  bogăţia  de  semnificaţii  a  cultului 
ortodox  va  explica  credincioşilor  realismul  cultului,  lucrarea  tainică  şi  sfinţitoare 
a  acestuia. 

2.  Prima  îndatorire  a  slujitorului,  izvorâtă  din  dragostea  faţă  de  rînduielile  de 
cult,  este  de  a  săvîrşi  cu  multă  corectitudine  şi  cu  pietate  toate  slujbele  Bise¬ 
ricii.  Fiecare  act  din  cadrul  slujbei  îşi  are  contribuţia  sa  la  semnificaţia  şi  efectul 
sfinţitor  al  acesteia.  Omiterea  unui  act  este  o  sărăcire,  iar  adaosul  este  o  schim¬ 
bare  a  scopului  şi  eficienţei  rânduielilor  de  cult. 

Rînduielile  de  cult  nu  trebuie  săvîrşite  fără  carte  liturgică,  ea  constituind 
ghidul  şi  îndreptarul  preotului,  care  nu-1  lasă  să  greşească.  Pentru  întărirea  unităţii 
şi  a  uniformităţii  în  cadrul  cultului,  este  recomandat  să  se  folosească  ediţiile 
cele  mai  noi  sau  să  se  facă  îndreptările  după  aceste  ediţii. 

3.  Trebuie,  de  asemenea,  să  se  folosească  Tipicul  bisericesc,  ediţia  Sf.  Sinod, 
care  a  fost  trimis  fiecărei  parohii. 

4.  In  cazuri  de  nedumeriri  privitoare  la  cult,  slujitorii  Bisericii  trebuie  să 
ceară  lămuriri  celor  competenţi. 

5.  Inovaţiile  care  ating  învăţătura  de  credinţă  a  Bisericii  şi  considerate  a  fi^ 
„tradiţie  locală“  trebuie  să  fie  înlăturate,  iar  cele  cu  caracter  de  superstiţii, 
condamnate. 

6.  Fraţii  slujitori  trebuie  să  se  ajute  şi  să  se  îndrepte  unul  pe  altul,  avînd 
ca  dreptar  rînduiala  tipiconală  pe  care  nu  o  poate  nimeni  contesta.  Conlucrarea 
directă  sau  tacită  la  aceste  abateri  este  o  mare  şi  condamnabilă  greşeală. 

Toţi  slujitorii  Bisericii  noastre  au  sfînta  îndatorire  de  a  păstra  şi  administra 
nealterate  rînduielile  de  cult,  păstrîndu-se  prin  acestea  unitatea  spirituală  dintre 
preot  şi  credincioşi,  unitatea  de  credinţă,  integritatea  învăţăturii  dogmei  ortodoxe 
şi  chiar  unitatea  panortodoxă.  Numai  astfel  putem  reda  cultului  nostru  strălucirea 
şi  frumuseţea  lui  cea  dintru  început. 


Pr.  prof.  Dr.  Liviu  Streza 


SFlNTUL  GRIGORIE  DE  NYSSA 
ADMIRATOR  AL  CREAŢIEI 


Cînd  ne  gîndim  că  însuşi  Sfîntul  Vasile  cel  Mare  vorbeşte  în  cîteva  epistole 
de  ale  sale  1  despre  „lipsa  de  experienţă44  şi  despre  „naivitatea"  fratelui  său  şi  cînd 
mai  ţinem  seama  şi  de  declaraţia  sa  (ep.  nr.  13),  în  care  afirmă  că  despre  sine  nu 
poate  spune  „nimic  deosebit44,  am  putea  fi  duşi  cu  gîndul  că  acest  „părinte  al 
misticei  creştine44  (cum  l-au  categorisit  pe  Sfîntul  Grigorie  de  Nyssa  doi  din  cei 
mai  cunoscuţi  cercetători  ai  spiritualităţii  patristice) 2  ar  fi  fost  o  figură  cu  totul 
retrasă  din  viaţa  Bisericii,  un  spirit  îngust  care  n-ar  fi  avut  nici  o  preocupare 
practică  şi  nici  n-ar  fi -preţuit,  cum  s-ar  fi  căzut,  realităţile  vii  ale  creştinătăţii.  Se 
mai  ştie  apoi  că  pentru  viaţa  şi  spusele  sale  Sfîntul  Grigorie  de  Nyssa  a  fost 
taxat  încă  din  secolul  VI  drept  „cel  mai  profund  şi  cel  mai  greu  de  înţeles  dintre 
scriitorii  creştini44.3 

Scrisul  său  se  caracterizează,  mai  mult  decît  al  oricăruia,  printr-un  limbaj  filo¬ 
sofic,  cu  citaţii  multe  din  Platon,  din  Plotin,  din  cugetătorii  stoici,  şi,  desigur,  din 
Filon  de  Alexandria  şi  din  Origen,  încît,  dat  fiind  că  a  trăit  în  vremea  marelui 
retor  păgîn  Libaniu,  cu  care  şi  stă  în  corespondenţă,  li  s-ar  fi  părut  chiar  unui 
teolog  din  cei  mai  serioşi  cum  a  fost  Nain  de  Tillemont  (t  1698),  că  , scrisul  său 
ar  avea  mai  multă  asemănare  cu  Platon  şi  cu  Aristotel  decît  cu  oricare  scriitor 
creştin44,4  ba  chiar  şi  în  veacul  nostru  cercetători  ca  germanul  C.  Gronau5  şi  ame¬ 
ricanul  N.  F.  Cherniss6  afirmau,  oel  dintîi  că  „imitarea  scrierilor  platonice  poate  fi 
urmărită  în  scrisul  episcopului  de  Nyssa  cuvînt  cu  cuvînt44,  iar  celălalt,  că  „interesul 
Nyssanului  s-a  îndreptat  mai  mult  spre  filosofie  şi  beletristică  decît  spre  teologie 
creştină44. 

Ori  adevărul  e  cu  totul  altul.  După  cum  spunea  acum  11  ani  patrologul  german 
Hovon  Campenhausen,7  viaţa  şi  opera  Sfîntului  Grigorie  de  Nyssa  au  fost  acelea 
ale  unui  „savant,  care  e  drept  că  a  trăit  ca  un  călugăr44,  dar  a  fost  printre  scriitorii 
/  cei  mai  deschişi  sufleteşte  faţă  de  problemele  multiple  ale  veacului  său,  căci  e  poate 
„cel  mai  multilateral  teolog  al  veacului  său,  cunoscînd,  între  altele,  şi  ştiinţele 
naturii  şi  medicina,  depăşind  chiar  şi  pe  fratele  său  în  temeinicia  şi  deplinătatea 
ştiinţei".  După  cum  mărturiseau  doi  \  dintre  cei  mai  temeinici  cercetători  Jean 
Danidlou  şi  Hans  Urs  v.  Balthasar  „Grigorie  a  aflat  în  cultura  filosofică  în  primul 
rînd  cadru  de  cugetare,  care  i-a  ajutat  să-şi  exprime  experienţa  sa  mistică,  iar  în 
al  doilea  rînd  cultura  sa  filosofică  i-a  dat  posibilitatea  de  a  lega  mistica  sa  de 
concepţia  dogmatică  a  Logosului  care  îndumnezeieşte  sufletul  prin  viaţa  sacramen¬ 
tală,  idee  care  va  râmîne  permanent  în  Biserica  răsăriteană  aşa  cum  o  vom  reiintîini 


1  Sf.  Vasile.  Epistolele  58  şi  215. 

2  Marcel  Viller  şi  Karl  Rahner:  Aszese  und  Mystik  in  der  Văterzeit,  Freiburg, 
i.  Br.,  1939,  p.  133—141. 

3  Gheorghe  de  Pisidia:  Scrieri,  Migne,  P.G.,  92,  1649. 

4  Memoires  XI,  610. 

5  De  Basilio,  Gregorio  Nazumzeno  Nyssenoque  imitatoribus,  Gottingen,  1908, 

p.  2. 

6  The  Platonism  of  Gregory  of  Nyssa,  Berkeley  (California),  1930.  p.  4. 

7  Griechische  Văter,  ed.  V,  Stuttgart,  1977,  p.  115 — 116. 

la  Nicolae  Cabasila".8  In  această  privinţă  cea  mai  corectă  părere  despre  cugetarea 
Sfântului  Grigorie  e  aceea  că  el  avea  „totdeauna  un  ochi  deschis  faţă  de  lumea 
din  afară,  un  interes  viu  faţă  de  o  concepţie  creştină  şi  faţă  de  universul  concret 
cu  toate  problemele  lui  fizice,  fiziologice  şi  medicale  inclusiv".9  De  aceea  avea  drep¬ 
tate  Ch.  Puech,  alt  patrolog  de  frunte,  să  spună  că  în  afară  de  Origen,  dintre  toţi 
părinţii  Bisericii,  Grigorie  s-a  arătat  sub  toate  raporturile  cel  mai  înzestrat  şi  mai 
indicat  a  face  sinteza  între  bunurile  culturale  ale  antichităţii  şi  între  concepţia 
creştină,  căci  nimeni  n-avea  ca  el  atît  de  dezvoltat  „gustul  cercetări  ştiinţifice, 
potrivit  căruia  trebuie  dată  satisfacţie  atît  cerinţelor  raţiunii,  cît  şi  celor  ale  inimii 
şi  că-i  legitim  să  asociezi  credinţii  bazată  pe  Scriptură  şi  pe  Tradiţie  o  explicaţie 
raţională  a  lucrurilor,  care  totuşi  nu  trebuie  să  se  laude  că  le  împinge  dincolo  de 
limitele  în  care  raţiunea  omenească  rămine  în  chip  necesar  neputincioasă".10 

Am  văzut  în  unul  din  studiile  noastre  anterioare*  11  cum  şi-a  arătat  Sfîntul 
Grigorie  interesul  pentru  arhitectură,  dovedind  chiar  originalitate  şi  inventivitate, 
atît  în  concepţie,  cît  şi  în  calculele  de  amănunt.  In  cele  ce  urmează  aici  ne  vom 
referi  de  mai  multe  ori,  la  diferite  alte  aspecte  din  cugetarea  lui  spre  a  confirma 
aceste  afirmaţii. 

Dar  mai  întîi  iată  cum  îşi  exprima  chiar  Sf.  Grigorie  însuşi  părerile  într-una 
din  cele  mai  mistice  din  lucrările  sale  „viaţa  lui  Moisi":  „Există  şi  ceva  din  cultura 
din  afară,  adică  în  cea  materială  şi  care  nu  trebuie  respinsă  de  la  însoţirea  cu  noi 
creştinii,  spre  naşterea  virtuţii.  Căci  filosofia  naturală  ar  putea  să-i  fie  vieţii  mai 
înalte  soţie  şi  prietenă,  ori  părtaşă  de  viaţă,  dacă  cei  născuţi  din  ea  nu  aduc  cu  ei 
ceva  din  întinâciunea  de  alt  neam".12 

Călăuza  în  virtute  porunceşte  să  se  ţină  seama  şi  de  morala  naturală,  de  geo¬ 
metrie,  de  astronomie  şi  de  logică*  precum  şi  toate  cîte  se  studiază  de  cei  din  afara 
Bisericii",  ni  se  spune  în  alt  loc.13 

In  legătură  cu  diversificarea  preocupărilor  omeneşti,  Sfîntul  Grigorie  se 
exprimă  în  modul  următor  „cine  s-a  pregătit  pentru  prelucrarea  aramei,  acela  nu 
poate  avea  pretenţia  că  va  putea  lucra  corect  croitoria,  după  cum  nici  cel  care  a 
învăţat  să  ţese  nu  poate  ajunge  retor  sau  geometru".14 

Desigur  „în  timpul  cît  zăbovim  în  ştiinţele  din  afară,  se  spune  în  aceeaşi 
„viaţă  a  lui  Moisi",  se  cade  să  nu  ne  despărţim  de  laptele  Bisericii".15 

Cuvinte  asemănătoare  foloseşte  Sf.  Grigorie  şi  despre  alte  îndeletniciri  ome¬ 
neşti.  Despre  arta  zugrăvitului  şi  încă  despre  cea  a  zugrâvitului  în  mozaic,  Sf. 
Grigorie  ne-a  lăsat  pagini  impresionante.  Se  cunoaşte  pasagiul  din  cuvintarea 
„Despre  dumnezeirea  Fiului",  în  care  declară:  „ori  de  cîte  ori  mă  uitam  pe  zidul 
Bisericii,  privind  scena  cu  jertfa  lui  Isaac  (de  către  Avraam)  nu  puteam  să  nu  rămîn 
necopleşit  pînă  la  lacrimi  de  măreţia  semnificaţiei  ei  pentru  mîntuirea  sufletelor 
noastre".16 

Nu  ştim  dacă  scena  aceasta  va  fi  fost  privită  de  Sf.  Şrigorie  pe  zidul  octogo¬ 
nului  construit  de  el  în  orăşelul  Nyssa,  unde  îşi  avea  scaunul  episcopal.  E  sigur 
însă  că,  o  descriere  asemănătoare  întîlnim  şi  în  panegiricul  închinat  Sf.  Teodor 
Tiron,  ale  cărui  moaşte  se  aflau  în  Biserica  din  Amasea  Pontului,  unde  Sfîntul  Gri¬ 
gorie  mergea  adeseori  în  pelerinaj,  ca  şi  la  Biserica  celor  40  de  Mucenici  din 
Sebasta  Armeniei,  despre  care  ni  s-au  păstrat  trei  cuvlntâri  ale  Sfîntului  Grigorie 


8  J.  Danielou.  Platonisme  et  thâologie  mystique,  Paris,  1944;  H.  Urs  v.  Baltha- 
sar:  Prăsence  et  pensee,  etude  sur  la  philosophie  religieuse,  Paris,  1942. 

9  O.  Bardenhewer:  Geschichte  der  kirchlichen  Literatur,  III  (Freiburg  iJ3r.), 
1923,  p.  191. 

10  Aim£  Puech:  Histoire  de  la  litterature  greque  chrâtienne,  III,  Paris,  1930, 
p.  401. 

11  Prof.  T.  Bodogae,  Sfîntul  Grigorie  de  Nyssa  despre  arhitectura  bisericească , 
în  „Mitropolia  Ardealului". 

12  în  „Părinţi  şi  scriitori  bisericeşti",  voi.  29,  p.  46. 

13  Despre  facerea  omului,  cap.  12,  ed.  Oehler,  64. 

14  Epistola  17,  24 — 25,  ed.  Pasquali. 

15  Ibid.,  p.  40. 

16  Migne,  P.G.  46,  572. 

şi  una  a  Sfîntului  Vasile  cel  Mare.  Iată  ce  spunea  Sf.  Grigorie  în  panegiricul  lui 
ţinut  în  Amasia:  ţintele  moaşte  ale  mucenicului  Teodor,  sînt  aşezate  într-un  fru¬ 
mos  şi  spaţios  templu  dumnezeiesc,  în  care  nu  ştiai  ce  să  admiri  mai  mult:  lărgimea 
şi  măreţia  podoabelor  în  care  era  aşezat  sicriul  sau  postamentul  din  lemn  pe  care 
meşterul  l-a  ştiut  prelucra  atît  de  minunat  încît  se  lua  la  întrecere  cu  piesele 
sculptate  şi  cu  plăcile  de  mozaic,  cu  ajutorul  cărora  pictorul  şi-a  exprimat  în  culori 
tot  farmecul  artei  sale,  înfăţişînd  în  mai  multe  tablouri  întreagă  istoria  chinuirii 
martirului,  răbdarea,  durerile  şi  cuptorul  cu  foc  prin  care  pictorul  a  adus  sub  formă 
omenească  expresia  de  adevărat  luptător  pentru  Hristos.  în  felul  acesta  se  poate 
reconstitui,  ca  într-o  carte,  toată  istoria  vieţii  sfîntului.  Şi,  de  multe  ori,  pictura 
unor  astfel  de  scene  mute  dau  mai  mult  folos  închinătorilor  decît  dacă  ar  fi  fost 
scrise  în  cuvinte.  Ba  nici  chiar  scene  reprezentate  pe  pavajul  Bisericii  nu  sînt  lip¬ 
site  de  expresie44.17 

Iar  ca  o  dovadă  că  Sf.  Grigorie  avea  gust  şi  pentru  puterea  de  expresivitate 
prin  pictura  in  mozaic,  să  reţinem  observarea  următoare  din  „cuvîntarea  la  Exa- 
men>n“: 18  „Cirid  a  fost  vorba  de  crearea  lumii  intregi,  înainte  de  a  se  fi  arătat 
cum  au  fost  create  singuraticele  făpturi ,  totul  era  încă  în  întuneric  pentru  că  încă 
nu  se  arătase  strălucirea  focului,  care  era  ascuns  sub  particulele  materiei.  Căci, 
după  cum  pietrele  de  mozaic  nu  sclipesc  şi  nu  vibrează  atîta  vreme  cit  stau  ascunse, 
cu  toate  că  au  putere  lucitoare,  strălucind  în  chip  firesc,  —  în  schimb,  cină  le 
aşezi  alături  de  celelalte  materiale  parcă  ar  produce  foc  sau  ca  şi  cum  ar  ieşi  sein - 
tei  clin  ele  . . .  înainte  focul  abia  dacă  mocnea . . ." 

Dar  ca  un  spirit  cu  adevărat  umanist,  despre  care  ai  impresia  că  se  simte 
răspunzător  faţă  de  întreaga  lume  creată,  Sfîntul  Grigorie  are  o  adevărată  slăbi¬ 
ciune  faţă  de  meşteşugul  doftoricesc.  Astfel  în  prima  omilie  „Despre  fericiri44  dînsul 
spune  că  „în  medicină  multe  din  leacurile  greu  de  aflat  râmîn  ineficiente  pentru 
cei  care  nu  le  cunosc,  pînă  nu  auzim  de  la  doftori  la  ce  folosesc44.19  Iar  în  cuvîn- 
tul  al  LV-lea  la  „rugăciunea  domnească44,  făcînd  aluzie  probabil  la  Hipocrate  sau 
Galen  părinţii  medicinei,  el  zice:  frAm  auzit  pe  cineva  priceput  în  meşteşugul  dofto¬ 
ricesc  privitor  la  sănătate,  explicând  cu  temeiuri  naturale  că  ceea  ce  se  spune 
in  aceste  cuvinte  nu  e  fără  folos  nici  pentru  sănătatea  sufletului.  El  spunea  că 
abaterea  vreuneia  din  stihiile  din  noi  de  la  măsura  ei  cumpătată  e  începutul  şi 
pricina  naşterii  unor  patimi.  Şi  că,  dimpotrivă  readucerea  celor  mişcate  în  chip  gre¬ 
şit  la  lucrarea  lor  oea  după  fire  aduce  vindecare44  .20  Iar  în  oe  priveşte  influenţarea 
reciprocă  între  suferinţele  sufleteşti  şi  cele  trupeşti,  precum  şi  referirea  deasă  la 
Unele  prescripţii  medicale,  Sfîntul  Grigorie  s-a  dovedit  impresionant  de  familia¬ 
rizat  cu  problemele  medicinii  nu  numai  în  tratatul  său  „Despre  facerea  omului44,21 
ci  pînă  şi  în  tratatul  „Despre  feciorie44,  unde  face  o  comparaţie  între  problemele 
medicinii  şi  cele  ale  dreptului.22  Nici  nu  e  de  mirat,  deci,  că  s-au  scris  dteva  studii 
speciale  în  legătură  cu  familiarizarea  Sfîntului  Grigorie  cu  medicina.23 

Găsim  la  el  şi  interes  pentru  studiul  filologiei  propriu-zise.  Astfel  în  „Comen- 
tar  la  Cîntarea  Cîntăirilor44,  în  omilia  a  V-a,  citim  următoarele:  ^„Căprioara  închi¬ 
puie  privirea  ageră  a  Celui  ce  supraveghează  toate.  Căci  se  spune  că  animalul 
acesta  vede  uimitor  de  pătrunzător  şi  de  la  această  lucrare  îşi  are  şi  numele  gre¬ 
cesc  (dorkas),  iar  a  vedea  pătrunzător  e  tot  una  cu  a  privi.  De  aceea  şi  Dumnezeu, 


17  Panegiric  dedicat  Sf.  Teodor.  Migne,  P.G.  46,  737. 

18  Tradusă  de  noi  în  manuscrisul  prevăzut  să  apară  în  curind. 

19  In  traducerea  păr.  praf.  D.  Stăniloae,  în  colecţia  „Părinţi  şi  scriitori  bise¬ 
riceşti44. 

20  In  aceeaşi  colecţie,  voi.  29,  431. 

21  întreg  capitolul  XXX  al  acestui  tratat  dovedeşte  largi  cunoştinţe  privitoare 
la  anatomia  şi  fiziologia  omului,  iar  în  celelalte  capitole  e  vizat  însuşi  doctorul 
Galen,  mai  ales  cu  rolul  ficatului  în  organism. 

22  Cap.  3,  20,  ed.  M.  Aubineau,  col.  „Sources  chrdtiennes44,  voi.  119,  p.  301. 

23  N-am  putut  folosi  studiul  lui  M.  G.  Keenan:  St.  Gr.  of  Nyssa  and  the 
Medical  Profession,  în  „Ball.  of  the  History  of  Medicine44,  15  (1944)  Baltimore, 
p.  150—161. 

24  In  aceeaşi  colecţie,  p.  175. 

Cel  ce  supraveghează  toate ,  are  numele  grecesc  theos “  de  la  expresia  frsaopa'.. 
idee  pe  care  Sf.  Grigorie  o  va  fi  împrumutat  din  dialogul  Kratyios  a  lui  Platon, 
in  care  se  vorbeşte  despre  fiinţele  care  aleargă  (thein),  aşa  cum  aleargă  căprioara.25 

In  limbajul  său  plin  de  imagini,  Sfintul  Grigorie  dovedeşte  adeseori  interes 
pentru  agricultură  şi  pentru  viaţa  la  ţară.  In  retorica  sa  nedesminţită,  el  descrie 
poetic  creaţia  universului.  „Şi  era  pâmintul  plin  de  tot  felul  de  frumuseţi  naturale, 
înflorind  şi  rodind  nesilit,  livezile  find  pline  de  toate  bunătăţile,  vîrfurile  colinelor, 
vilcelele  şi  chiar  povîmişurile  cele  mai  prăpăstioase  erau  pretutindeni  acoperite  cu 
verdeaţă  şi  cu  tot  felul  de  pomi  şi  de  copaci,  cu  toate  că  abia  de  curînd  îşi  făcuseră 
apariţia  pe  pămînt.  Păsările  şi  tot  felul  de  vieţuitoare  zburau  şi  mişunau  vesele 
prin  văzduh,  săltînd  şi  alergînd  cu  bucurie  spre  cuiburile  şi  adăposturile  lor, 
potrivit  poruncii  lui  Dumnezeu,  trăind  în  pace  şi  cu  prietenie  ca  şi  cum  s-ar  fi 
cunoscut  de  mult“.26 

Făcînd  un  pas  mai  departe,  de  astă  dată  într-o  ambianţă  tot  aşa  de  priete¬ 
noasă,  dar  aflîndu-se  însoţit  şi  de  prezenţa  omului,  Sfintul  Grigorie  descrie  în 
prima  omilie  „Despre  inscripţiile  psalmilor14,  în  următoarele  cuvinte  fericirea  para¬ 
dişi  acâ  a  creaţiei:  „Am  auzit  pe  un  înţelept  zicînd  despre  firea  omenească  cum  că 
omul  este  un  microcosmos.27  un  univers  mic,  dar  care  conţine  în  sine  toate  ele¬ 
mentele  universului  mare.  Iar  ordinea  acestui  univers  este  ca  o  armonie  muzicală, 
care  se  armonizează  pe  sine  însăşi  intr-o  succesiune  şi  într-un  ritm  alcătuite  din 
multe  şi  diferite  elemente,  care  consumă  cu  ea  însăşi  fără  să  iasă  niciodată  din 
simfonie,  deşi  se  observă  o  mare  varietate  între  lucrurile  existente  luate  fiecare  în 
parte.  Căci,  precum  se  întîmplă  cu  plectrul  celui  care  potriveşte  şi  scoate  cintecuî 
din  felurimea  notelor,  în  aşa  fel  încît  dacă  ea  este  în  armonie,  nu  se  produce  nici 
o  stridenţă,  tot  astfel  şi  concepţia  despre  această  armonie  din  univers  se  bazează 
pe  diferite  elemente,  care  se  pot  observa  unul  cîte  unul  în  lume  şi  care  prin  ritm 
şi  ordine  imuabilă  dau  armenie  părţilor  faţă  de  întreg.  De  aici,  rezultă  melodia 
plină  de  armonie  a  lumii.  Dacă,  deci,  alcătuirea  lumii  este  o  armonie  muzicală,  al 
cărei  Meşter  şi  Ziditor  este  Dumnezeu,  după  cum  zice  Apostolul  (Evr.  11,  10)  şi 
dacă  omul  este  un  microcosmos  şi  el  însuşi  a  fost  alcătuit  după  chipul  Celui  care 
a  făcut  şi  lumea  întreagă,  atunci  ceea  ce  raţiunea  noastră  contemplă  în  universul 
mare,  tot  acelaşi  lucru  II  vede  şi  în  microcosmos,  întrucît,  potrivit  logicii,  o  parte 
din  întreg  este  la  fel  cu  întregul.  Căci,  după  cum  într-un  ciob  de  sticlă  se  poate 
vedea  soarele  întreg,  apărînd  ca  într-o  oglindă,  atîta  cîtă  o  ingâduie  puţina  stră¬ 
lucire  a  sticlei,  tot  aşa  şi  în  lumea  mică,  adică  in  om,  se  poate  observa  toată  melo¬ 
dia  armonioasă  din  univers*4.28 

Inspirîndu-se  din  „ Fiziologul “  naturaliştilor  antici,  Sfintul  Grigorie  explică,  în 
legătură  cu  dorinţa  fierbinte  a  cerbului  de  a-şi  potoli  setea  (de  care  vorbeşte  psal¬ 
mul  41),  de  ce  spre  a-şi  potoli  gîtlejul  el  înfulecă  cu  pasiune  ierburile  calde  şi 
usturătoare  pe  care  şi-au  lăsat  urmele  şerpii  otrăvitori,  bine  ştiind  că  umezeala 
izvoarelor  îl  înlătură  curînd  orice  primejdie  de  moarte.29  Imaginea  acestei  dorinţe 
fierbinţi  după  unirea  cu  Dumnezeu  formează  într-un  fel  canavaua  pe  care  se 
urmează  întreaga  concepţie  teologică  a  Sfîntului  Grigorie,  prin  care  omul  se  doreşte 
cu  toata  puterea  să  cunoască  pe  Cel  care  l-a  creat.  Şi  aici  nu-i  vorba  doar  de  un 
intelectualism  împrumutat  de  la  cugetătorii  antici,  mai  ales  stoici  şi  platonici,  cum 


25  Platon,  Kratyios  397  d  (ed.  Noica). 

26  Despre  facearea  omului,  cp.  1. 

27  înţeleptul  de  care  vorbeşte  Sf.  Grigorie  este,  desigur,  Platon  cu  viziunea 
din  dialogurile  sale,  Kratyl,  405,  d.  Statul  531  a;  dar  şi  la  Aristotel,  Polit.  7,  15.7; 
Cel.  2.9.3.  Nu  degeaba  pictorii  bisericilor  noastre  din  Bucovina  au  înţeles  să  pună 
la  un  loc  pe  aceşti  filosofi,  care  vorbeau  despre  armonia  universală.  Dintre  scriitorii 
creştini  primul  care  şi-a  însuşit  această  viziune  a  fost  Origen  în  „Filocalia44  sa,  în 
traducere  românească,  paginile  314,  342  etc. 

28  Citate  luate  mai  ales  din  omilia  I,  paginile  30,  32  (citam  după  ediţia  critică 
a  operelor  Sf.  Grigorie,  W.  W.  Jaeger,  Gr.  Nysseni,  Opera  (G.N.O.)  voi.  I. 

29  Idem,  p.  39.  Aceeaşi  imagine  a  cerbului  însetat  o  găsim  şi  în  omilia  .Despre 
profesiunea  creşt.44  şi  în  alte  scrieri  ale  sale. 

credea  Walther  Volker,30  ci  de  însuşi  idealul  de  desăvîrşire  morală,  pe  care  el  îl 
vede  realizabil  în  primul  rînd  printr-o  viaţă  sacramentală  în  care  preoţia  şi  Sfin¬ 
tele  Taine  sînt  căile  proprii  pentru  realizarea  ei. 

Despre  frumuseţea  morală  a  acestei  viziuni  creştine,  Sfîntul  Grigorie  pre¬ 
sară  în  toate  scrierile  sale  afirmaţii  impresionante.  „Frumuseţea  din  lumea  văzută 
pregăteşte  intrarea  spre  lumea  nevăzută  şi  mai  presus  de  simţuri4*,  se  spune  atît 
în  tratatul  „Contra  lui  Eunamie4*31  în  „Comentarul  la  Eclesiast4*32  şi  în  „Cuvîn- 
tarea  în  cinstea  lui  Grigorie  Taumaturgul*4,33  cît  şi  în  tratatul  „Despre  suflet  şi 
înviere44  34  şi  în  „Explicarea  apologetică  la  Exaimeron44  .35  Şi  aceasta  pentru  simplul 
motiv  că  „de  cîte  ori  vedem  un  costum  ne  ducem  cu  gîndul  la  croitorul  oare  l-a 
lucrat;  după  vapor  ştim  cam  ce  fel  de  meşter  a  fost  cel  care  l-a  construit  şi  după 
edificiu  ne  dăm  seama  ce  fel  de  zidar  a  fost  cel  care  l-<a  ridicat44.36  După  măsura  în 
care  am  reuşit  să  ne  apropiem  viaţa  de  strălucirea  frumuseţii  celui  dintru  început, 
în  aceeaşi  măsură  vom  şi  ajunge  să  gustăm  din  fericirea  ori  din  osînda  cea  veş¬ 
nică44.37 

Asemeni  unui  suflet  cu  sensibilitate  de  poet  creştin  îl  auzim  parcă  şi  azi  pe 
Sfîntul  Grigorie:  „Să  ascultăm  ce  grăieşte  către  Biserică  Mirele  Bisericii,  oare  nu  a 
venit  încă  înlăuntrul  zidului:  Scoală-te  şi  vino  iubita  mea.  Iată  iarna  a  trecut, 
ploaia  s-a  dus,  s-a  depărtat,  florile  s-au  ivit,  vremea  plivirii  a  sosit.  Glasul  turtu¬ 
relei  s-a  auzit,  smochinul  şi- a  scos  mugurii.  Viile  noastre  înfloresc,  au  dat  miros. 
Cît  de  fermecător  ne  descrie  frumuseţea  primăverii,  Făcătorul  primăverii,  către 
Gare  zice  David:  vara  şi  primăvara  Tu  le-ai  făcut  pe  ele  (Ps.  73,  17).  Dezleagă 
Doamne  tristeţea  iernii  spunînd  că  a  trecut  apăsarea  ei  precum  şi  tristeţea 
ploilor . . .  Căci  ce  altceva  vrea  să  spună  aceste  vorbe  decît  că  odinioară  omenirea 
era  îngheţată  de  gerul  închinării  la  idoli,  firea  cea  de  bun  neam  a  oamenilor  fiind 
prefăcută  în  firea  lucrurilor  nemişcate,  cărora  le  slujea? 38  Ce  minunat  descrie  el 
această  primăvară  a  sufletului44  39  şi  cît  de  sumbru  evocă  „tristeţea  adusă  de  păca¬ 
tele  noastre44!40  „Ce  vedere  mai  frumoasă  poate  pregăti  cineva,  care  să  întreacă  pe 
aceea  a  unui  şir  lung  de  meri  înfloriţi  dacă  toţi  aceşti  meri  ar  însemna  tot  atîtea 
virtuţi?44,  spune  el  în  alt  loc.41 

Intr-un  pasaj  semnificativ  din  cuvîntarea  „Despre  pruncii  răpiţi  de  timpuriu*442 
Sfîntul  Grigorie  scrie:  „Dacă  şi  cel  care  a  văzut  nu  numai  spicul  de  grîu  din  lan 
şi  vlăstarul  pornit  dintr-un  pom,  ci  şi  strugurele  în  pîrgă  precum  şi  orice  altceva 
care  ne  vorbesc  despre  frumuseţea  toamnei  timpurii,  fie  că  acestea  privesc  pomii 
înfloriţi  ori  plini  de  roadă  ori  chiar  şi  iarba,  care  creşte  parcă  singură  de  la  sine 
sau  şi  muntele  care-şi  înalţă  coama  de  ai  crede  că  vrea  s-ajungă  pînă  la  ste/le  ori 
izvoarele  care  ţîşnasc  din  cine  ştie  ce  crăpături  de  stînci,  în  sfîrşit,  mările  care 
culeg  apele  din  toate  rîurile,  —  toate  acestea  cum  să  nu-ţi  dea  să  înţelegi  că  toate 
au  fost  anume  aşa  rînduite  ca  să  fie  spre  folosul  nostru?  Şi  cum  să  nu  înţelegem 
că,  în  afară  de  preocupările  şi  disciplinele  prin  care  se  încurajează  virtutea,  chiar 
şi  ştiinţe  ca  geometria,  astronomia  şi  cunoaşterea  adevărului  cu  ajutorul  aritmeticii 
sînt  tot  atîtea  ramuri  ale  ştiinţei  desăvîrşirii?44 

Ţinînd  seama  aşadar,  de  toate  aceste  lucruri,  chiar  dacă  stilul  folosit  de  Sf. 
Grigorie  e  influenţat  de  sofistica  vremii,  care  face  să  fie  îngreunat  de  multe  ati- 
cisme  şi  de  retorism,  prin  care  fraza  e  adeseori  prea  greoaie,  prea  încărcată  şi  fără 


30  Gregor  von  Nyssa  als  Mystiker,  Wiesbaden,  1955,  prefaţă. 

31  Gregor  v.  Nyssa,  Opera  (prescurtat  G.N.O.)  I,  244 — 245. 

32  G.N.O.V.,  280. 

33  Migne,  P.G.  46,  901. 

34  Migne,  P.G.  46,  27. 

35  Migne,  P.G.  44,  69. 

36  G.N.O.’  I,  22;  Migne  P.G.  46,  24—25;  de  infantibus,  Migne  P.G.  40.181. 

37  Cuvînt  catehetic  VI,  24;  Cînt-C-nt.l,  de  infantibus,  Migne,  40,  162. 

38  Omilia  V-a  la  Cmtarea  Cîntărilor,  trad.  pâr.  D.  Stăniloae,  p.  177. 

39  Iibidem,  p.  181. 

40  Ibid.  p.  180. 

41  Ibid.,  p.  168. 

42  Migne,  p.  P.G.  46,  181. 

farmec,43  totuşi  nu  poţi  să  nu  constaţi  că  în  dosul  tuturor  acestor  influenţe  nu 
poţi  să  nu  admiri  adîncimea  cugetării  şi  a  convingerii  religioase.44  Şi  fiindcă,  altă 
dată  am  putut  aprecia  inventivitatea  lui  ca  arhitect,  găsim  potrivit  să  publicăm 
în  continuare  una  din  epistolele  sale,  cea  de  a  XX-a,  oare  intr-un  fel  este  un  gem 
de  „ecfrază44,  din  care  cei  mai  noi  cercetători  găsesc  că  în  istoria  Bisericii  creştine 
şi  a  literaturii  bizantine  obiectul  acestor  descrieri  erau  fie  prezentarea  unor  perso¬ 
nalităţi  deosebite  ori  a  unor  acţiuni  războinice  pe  uscat  ori  pe  mare,  fie  descrierea 
unor  anumite  epoci,  a  unor  localităţi  deosebite  ori,  în  fine  a  unor  evenimente  ori 
a  unor  serbări  specifice.  Dacă  epistola  XXV,  prin  care  Sf.  Grigorie  îşi  afirma  cu¬ 
noştinţele  privitoare  la  arhitectura  bisericească  se  poate  încadra  în  grupa  a  doua, 
credem  că  descrierea  sau  ecfraza  pe  care  o  încearcă  el  în  epistola  a  XX-a  se  înca¬ 
drează,  aşa  cum  afirmă  şi  H.  Hunger,45  in  categoria  ecfrazelor  topografice  din  grupa 
a  IV-a  după  clasificarea  lăsată  de  retorul  Menandru  (sec.  II). 

înainte  de  a  reproduce  în  traducere  această  epistolă  cităm  cîteva  fraze  dimtr-o 
altă  epistolă,  cea  de  sub  No.  X,  rămasă  tipică  pentru  tonul  poetic  al  scrisului  Sfîn- 
tului  Grigorie,46  dar  a  cărei  sensibilitate  creştină  nu-i  mai  puţin  semnificativă. 

„Care  poate  fi  acea  floare  atît  de  graţioasă  din  anotimpul  primăverii,  care  sini 
dintre  păsările  cîntătoare  cele  mai  suave  glasuri  şi  care  e  zefirul  cu  adierile  cele 
mai  blînde  şi  mai  liniştite  incit  sînt  în  stare  să  potolească  şi  valurile  învolburate 
ale  mării?  La  fel ,  care  e  acel  cimp  atît  de  plăcut,  acel  ogor  atît  de  verde  şi  care 
rodeşte  atît  de  îmbelşugat  şi  ale  cărui  spice  sînt  atît  de  grele?  Care-i  podgoria  cea 
mai  fermecătoare  şi  mai  mîngăiată  de  vînt  abia  ascunzîndu-şi  printre  frunze  chior  - 
chinii  încărcaţi,  —  ei  bine,  ce  sînt  toate  acestea  faţă  de  acea  primăvară  duhovni¬ 
cească  izvorîtă  din  razele  Dumnezeirii  celei  aducătoare  de  pace,  incit  prin  lumina 
epistolelor  ce  ne-ai  trimis,  ne-ai  înveselit  viaţa,  alungind  tristeţea  din  inimele 
noastre ?" 

Se  ştie  că  Otrei  ,  episcopul  Melitinei,  căruia  i  se  adresa  Sf.  Grigorie  în  epistola 
X,  a  fost,  alături  de  Sf.  Grigorie  de  Nyssa  şi  de  Heladiu  al  Cezareii  Capadochiei, 
unul  din  cei  trei  episcopi  chemaţi  de  sinodul  II  ecumenic  să  certifice  ortodoxia 
multor  ierarhi  compromişi  în  timpul  luptelor  ariene.  La  rîndul  său  „scolasticul14 
Adelfii,  căruia  i  s-a  adresat  în  epistola  XX,  era  un  „studios44,  un  umanist  ca  şi  Sf. 
Grigorie  de  Nys9a.  De  el  aminteşte  şi  Sfîntul  Grigore  de  Nazians  în  epistola  sa  cu 
nr.  204.  Iată  textul  ei: 

„ Epistola  aceasta  ţi-am  scris-o  tocmai  de  lingă  altarul  binecuvîntat  al  Vano- 
ţilor,  dacă  nu  cumva  greşesc  pomenind  şi  eu  acest  nume  dat  meleagurilor  de  local¬ 
nici  de  pe  aici.  Vorbesc  de  o  nedreptate  pentru  că  prin  numele  ce  i  s-a  dat ,  el  nu 
ne  duce  cu  gîndul  la  ceva  fermecător  şi  pentru  că,  cu  toată  frumuseţea  acestei 
regiuni,  se  spune  că  ea  nu  s-ar  putea  lăuda  că  face  parte  din  Galaţia,  deşi  la  o  pri¬ 
vire  cît  de  cit  atentă  ea  ni  se  arată  că  e  într-adevâr  plăcută  şi  atrăgătoare.  Căci 
ceea  ce  am  văzut  aiurea  cu  ochii  mei  şi  pe  care  destui  alţii  le-au  privit  şi  le-au 
popularizat  prin  descrieri  speciale  şi  prin  unele  povestiri  istorice  de  demult  m-au 
făcut  să  cred  că  sînt  o  nimica  toată  faţă  de  ceea  ce  văd  aici,  la  voi.  E  nimic  însuşi 
Heliconul,47  simple  scornituri  „insulele  fericiţilor" , 48  o  nimica  toată  cîmpia  Sikionu- 


43  L.  Meridier:  L’influenee  de  la  seconde  sophistique  sur  l’oeuvre  de  Greg.  de 
Nysse,  Rennes,  1906,  15. 

44  J.  Qăsten:  Initiation  aux  Peres,  voi.  III,  Paris,  1963,  p.  366. 

45  H.  Hunger:  Die  hochsprachliche  profane  Literatur  der  Byzantiner,  Miinchen, 
1978,  voi.  I,  p.  116. 

46  Tradusă  după  textul  original  publicat  de  G.  Pasquali,  în  colecţia  „G.N.O/% 
VIII,  1,  p.  68—72. 

47  Sub  acest  nume  e  cunoscut  în  vechime  un  munte  întortochiat,  sediu  al 
muzelor,  fie  în  Beoţia,  fie  în  nordul  Macedoniei,  Menandru:  Rhetorica  II,  432;  7,  30. 

48  Hesiod  170.  Pentru  prima  oară  aminteşte  de  „insulele  feriţilor14  Herodat 
Istorii  III,  26  cu  gîndul  la  marea  Oază  din  apropiere  de  Teba  Egiptului,  care  e  o 
adevărată  fericire  în  mijlocul  deşertului  libian.  Mai  tîrziu,  sub  acest  nume  s-a  gene¬ 
ralizat  ca  locaş  al  fericiţilor,  un  fel  de  rai  pâmîntean,  dar  Pomponiu  Mela  şi  Diodor 
Siculus  îl  localizau  în  unele  insule  ca  Tenedos,  Creta,  Cipru.  Migne,  P.G,  46,  1080. 

lui,49  poveşti  înflorite  pînă  şi  istoriile  şi  descrierile  privind  fluviul  Peneion 50  şi 
valea  Tempe  cea  din  Tesalia 15  bogată  în  ape  care  trec  peste  ţărmuri?  Căci  ce 
frumuseţe  ne  pot  arăta  fiecare  din  localităţile  pomenite  faţă  de  cele  pe  care  le 
întîlnim  în  Vonota?  Iar  dacă  ar  căuta  cineva  în  ce  constă  farmecul  şi  eleganţa  ei 
naturală ,  unul  ca  acela  nici  intr-un  caz  n-are  lipsă  să  inventeze  vreo  superioritate 
artificială,  ba  chiar  şi  dacă  ar  fi  vorba  de  vreo  frumuseţe  produsă  de  fantezia 
omenească,  ei  bine!  chiar  şi  din  acestea  sînt  destule ,  aş  putea  spune  chiar  multe , 
cele  prin  care  frumuseţile  firii  din  aceste  locuri  va  birui  şi  atunci  neajunsurile  firii 
Iar  cele  pe  care  —  fără  să  mai  fie  de  Lipsă  de  vreo  pregătire  artificială  —  ţinutul 
vostru  le  poate  oferi  de  la  sine,  înfrumuseţînd  pămîntul,  sînt  următoarele: 

Jos,  fluviul  Halis,52  ale  cărui  ţărmuri  sînt  un  adevărat  farmec  al  regiunii , 
sclipeşte  şerpuind  ca  o  fişie  de  aur  dealungul  întinselor  semănături  date  în  pirgă, 
întipărind  parcă  şi  mai  mult,  prin  curgerea  lui,  roşieticul  de  toamnă.  Deasupra 
văii  un  munte  masiv  şi  plin  de  vegetaţie  se  întinde  departe  pînă  spre  mare,  aco¬ 
perit  pe  ambele  versante  cu  stejari  vrednic  de  a-şi  găsi  un  lăudător  ca  Homer  mai 
mult  decât  acel  Nerit  din  ltaca,53  despre  ai  căror  codri  ne  spune  poetul  că  sînt 
măreţi  şi-şi  freamătă  cu  mîndrie  frunzele.  Coborînd  în  jos  pe  toată  coasta  mun¬ 
telui  şi  pînă  la  piciorul  lui,  terasele  lungi  cu  lanuri  de  grîu  acoperă  în  chip  firesc 
tot  restul  din  suprafaţa  muntelui.  Mai  jos,  cit  vezi  cu  ochii  se  întind  podgorii  atît 
pe  colinele  din  faţă,  cit  şi  în  lături,  ba  chiar  şi  la  poalele  muntelui,  îmbrăcând 
parcă  un  covor  verde  tot  ţinutul  din  faţa  ochilor. 

Frumuseţea  peisajului  creşte  prin  faptul  că  anotimpul  toamnei  aduce  cu  sine 
şi  recolta  minunată  a  strugurilor,  iar  ceea  ce  surprinde  şi  mai  mult  e  că  pe  cînd 
în  ţinuturile  învecinate  strugurii  sînt  încă  verzi,  aici  ne  putem  îndulci  cu  struguri 
copţi ,  dindu-ne  astfel  posibilitatea  să  gustăm  şi  mai  deplin  din  farmecul  regiunii. 
Ce-i  şi  mai  mult ,  încă  de  departe  se  zăresc  strălucind  ca  nişte  sfeşnice  aprinse: 
privind  mai  cu  atenţie  am  văzut  un  şir  întreg  de  case  de  locuit,  iar  ceva  mai 
departe,  spre  stînga  noastră,  ne  apare,  parcă  cu  uşile  deschise  şi  aşteptîndu-şi 
oaspeţii,  locaşul  de  rugăciune54  închinat  martirilor,  e  adevărat  încă  neterminat 
deplin,  totuşi  ajuns  pînă  la  acoperiş,  nu  mai  puţin  fermecător  şi  în  înfăţişarea 
aceasta.  Drept  înainte,  ca  pe  o  estradă,  apare  îndată  un  număr  mare  de  case,  destul 
de  depărtate  unele  de  altele,  ridicate  în  felul  acesta  după  cum  le-au  plănuit  stâpînii 
lor;  zvelteţea  acestor  vile  înalte  şi  pregătirile  pentru  hram  ale  oaspeţilor  sub 
şirul  unor  platani  înalţi  şi  cu  umbră  deasă  păreau  parcă  o  cunună  vie  apropiin- 
du-se  să  intre  în  capelă.  In  jurul  fiecărei  case  se  vedeau  tot  atîtea  grădini  asemă¬ 
nătoare  parcă  cu  cele  ale  feacilor.55  Mai  mult  decît  atît:  vanoţii  nu  trebuie  să  se 
supere  dacă  pun  una  faţă  de  alta  eleganţa  acestor  aşezări  de  ale  lor  cu  cele  ale 
feacilor!  In  orice  caz,  Homer  n-a  putut  vedea  meri  atît  de  minunaţi 56  ca  cei  de  aici, 
care  lesă  mult  în  urmă  pe  ale  acelora  atît  prin  culoarea  florilor  acestor  meri,  cât 
rr.ni  a’.es  afund  cînd  ei  ajung  la  roadă,  după  cum  desigur  n-au  văzut  nici  părul 
înflorit  acum  de  curînd  într-un  alb  mai  frumos  decât  albul  osului  de  elefant. 

Dar  ce  să  mai  zicem  despre  varietatea  şi  mulţimea  soiurilor  de  caişi  şi  de 
piersici  ajunşi  in  rod  pe  la  sfirşitul  verii,  varietăţi  produse  fie  prin  altoire,  fie  prin 


49  Oraş  în  Peloponez,  azi  ruinele  Vasilika. 

50  Fluviu  în  Tesalia. 

51  Vale  pitorească  în  Tesalia,  Homer:  Qdisea,  2  841. 

52  Fluviu  în  Asia  Mică,  azi  Kizil  Irmak.  De  aici  deducem  că  vizita  făcută  la 
prietenul  Adelfiu  se  va  fi  petrecut  în  Galatia.  Identificarea  de  amănunt  a  celor 
relatate  aici  nu-i  uşoară.  Mai  sînt  şi  date  imaginare. 

53  Azi  Theaki  sau  Tiaki;  una  din  insulele  Ionice,  Homer,  Iliada  2,  632;  Odiseia, 
1,  18;  2,  84. 

54  Despre  astfel  de  euXT^Îpioc;  oixo^  întîlnim  dese  referiri  în  corespondenţa 
Sfîntului  Vasile  cel  Mare,  care  a  contribuit  mult  la  răspîndirea  cultului  martirilor 
în  Asia  Mică  şi  în  Sciţia  Minor  (Dobrogea).  A  se  vedea  şi  studiul  nostru  din  „Mitro¬ 
polia  Ardealului'*  3/1986.  Dar  şi  fratele  său  ne-a  lăsat  destule  precizări  în  acest 
sens.  Sf.  Maorina  34  etc. 

Popor  mitic  din  insula  Sheria,  Homer,  Odiseia,  5,  35;  6,  195. 

56  Homer,  Odiseia,  VIII,  115. 

încrucişare?  Căci  după  cum  pictorii  se  întrec  în  abilitatea  lor  atunci  cînd  com¬ 
bină  în  pictură  animale  fabuloase ,  cum  sînt  tragelafus  (jumătate  ţap ,  jumătate  cerb) 
cu  un  hipocentaur  (jumătate  cal  jumătate  taur)  făcînd  din  două  animale  unul,57 
tot  aşa  şi  in  cazul  acelui  pom  de  la  începutul  toamnei  care  e  piersicul:  se  ia  o 
ramură  din  migdal  sau  din  nuc  vîrîndu-o  în  pomul  numit  cais  şi  se  obţine  astfel 
un  pom  cu  gust  combinat  silind  firea  parcă  printr-o  dibăcie  deosebită  să  producă 
un  soi  nou.  De  altmintelea ,  in  afară  de  farmecul  deosebit  al  poamei  respective 
chiar  şi  numai  combinarea  a  două  elemente  diferite  este  ceva  ieşit  din  comun.  Dar 
tot  aşa  sînt  de  admirat  atît  priceperea  cu  care  se  face  plantarea  acestor  pomi ,  cit 
şi  fineţea  cu  care  se  pictează  acele  lucruri  (deşi  e  adevărat  că  trebuie  să  te  minu¬ 
nezi  mai  mult  de  ceea  ce  face  un  pictor  decât  de  ceea  ce  face  un  plugar:  tot  aşa  şi 
la  dorinţa  celor  ce  au  dispus  aşa  ceva  a  fost  mai  uşor  să  se  urmeze  calea  naturală), 
de  aceea  nu  cred  că-i  cu  putinţă  să  se  explice  astfel  de  lucruri  numai  prin  cuvinte. 

Tot  aşa  de  minunate  sînt  şi  cărarea  printre  viţele  căţărătoare  şi  acea  umbră 
odihnitoare,  pe  care  ţi-o  dau  viţa  şi  ciorchinele  ei,  precum  şi  noile  vlăstare  crescute 
dintr-o  parte  sau  din  cealaltă  a  viţei ,  care  par  şi  ele  o  adevărată  fortăreaţă  şi 
tot  aşa  şi  lugerii  noi  înfloriţi  şi  mlădiţele  proaspete  ale  viţei  împletite  întreolaltă. 

In  sfirşit,  spre  capătul  acestui  drum  mi  s-a  arătat  şi  un  vas  plin  cu  apă,  în 
care  se  găsesc  cîţiva  peşti  care  se  hrănesc  din  ea.  Faţă  de  toate  acestea  mă  întreb: 
cine  ar  putea  explica  după  cuvinţă  întreagă  frumuseţea  tainică  a  tuturor  acestcn 
minunăţii?  în  orice  caz  îţi  făcea  impresia  că  dau  dovadă  de  o  anumită  bunăvoinţă 
ca  şi  cum  şi- ar  fi  adus  aminte  de  purtarea  de  grijă  ce  le-o  arăt  ai  şi  de  o  oare¬ 
care  mulţumire  pe  care  şi-o  manifestau. 

Tot  acolo  a  apărut  şi  un  tinerel,  un  fel  de  scamator,  care  ne-a  prezentat  o 
scenă  nu  prea  obişnuită,  cel  puţin  pentru  mine.  Căci,  scufundindu-se  spre  fundul 
lacului  prindea  peşti  după  dorinţa  fiecăruia,  iar  când  peştii  simţeau  că-i  atinge 
pescarul  nu  se  sinchiseau  deloc,  parcă  ar  fi  fost  nişte  căţei  îmblînziţi  şi  ascultători 
de  mina  unui  artist  iscusit. 

După  aceea  m-au  dus  într-o  cameră  oarecare,  chipurile  ca  să  mă  odihnesc. 
Cînd  m-am  apropiat  de  intrare  aveam  impresia  că  intru  intr-o  casă;  dar  cînd  am 
intrat  pe  uşă  am  văzut  că  cea  care  m-a  primit  nu  era  casă  propriu-zisă,  ci  o  gale¬ 
rie  sau  portic  destul  de  înalt  constiuit  deasupra  unui  lac  adine.  Pavimentul  porti¬ 
cului  avea  forma  unui  triunghi  parcă  ar  fi  fost  un  pridvor  spre  iatacul  unor  plă¬ 
ceri  tainice.  înăuntru,  drept  în  faţă,  aşa  zisa  locuinţă  îşi  primise  un  acoperiş  din 
trestie  de  asemenea  în  formă  de  triunghi,  care  fiind  desmierdat  din  toate  părţile  de 
razele  soarelui,  proiecta  cele  mai  variate  picturi,  încât  într-un  astfel  de  mediu  era 
gata  să  uităm  scopurile  pentru  care  am  venit  aicea. 

în  ea  însăşi,  clădirea  era  atrăgătoare.  Chiar  şi  porticul  improvizat  acolo  dea¬ 
supra  apei,  era,  în  felul  lui,  o  privelişte  unică.  Pînă  şi  cei  mai  sprinteni  şi  mai 
minunaţi  peşti  aduşi  la  suprafaţă  după  cum  vroiam  ne-au  înveselit  ca  şi  cum  ar  fi 
fost  nişte  păsări,  care  încercau  să  sară  şi  să  se  învîrtâ  în  aer.  Acum  îi  vedeai  opă¬ 
rind  la  suprafaţa  apei  şi  făcînd  diferite  figuri,  pentru  ca  imediat  după  aceea  să 
dispară  in  adine,  în  timp  ce  alţii  se  luau  în  grupuri  după  alt  grup,  oferind  o  pri¬ 
velişte  puţin  obişnuită,  fie  îndesîndu-se  la  o  bucăţică  de  pîine,  fie  sărind  deasupra 
altora,  smulgînd  piinea  unii  de  la  alţii,  pentru  ca  îndată  după  aceea  să  se  scufunde 
din  nou,  cu  altă  bucăţică.  Dar  şi  de  aceşti  peşti  ne-a  făcut  să  uităm  strugurii  ele  pe 
crengile  viţelor  precum  şi  celelalte  fructe  ale  sezonului,  minunat  aranjate,  combinate, 
desigur,  şi  cu  alte  gustări,  unele  din  ele  destul  de  bine  condimentate,  la  care  n-au 
lipsit  nici  urările  prieteneşti,  mai  ales  că  ni  s-au  servit  şi  o  plăcută  băutură  ser¬ 
vită  în  cupe  de  pămînt. 

Iar  dacă  Te-am  obosit  deabinelea  cu  scrisoarea  mea,  îneît  aproape  te-am  ador¬ 
mit  cu  flecărelile  pe  care  le-am  descris  Luminăţiei  Tale,  Te  rog,  ca  altă  dată ,  să 
nu  ne  istoriseşti  nici  pe  hîrtie  şi  nici  în  cerneală,  ci  să  ne  desfătezi  cu  însuşi  gla¬ 
sul  şi  limba  atît  de  plăcute,  pe  care  nu  le  aştept  numai  eu,  ci  şi  toţi  care  te  iubesc 
şi  cari  nu  se  vor  mai  sătura  auzindu-Te** . 

GRIGORIE 


57  Idee  luată,  credem,  din  Filocalia  lui  Origen,  în  „P.S.B.*4,  7,  319.  Altfel,  ea 
e  întîlnită  şi  la  Platon.  Republica,  VI,  488  a  (ed.  Noica-Creţia  p.  282). 

Şi  astfel,  oricît  ar  fi  dat  dovadă  de  „irascibil ita te  şi  de  moliciune4*,58  în  descrie¬ 
rile  sale  presărate  şi  cu  umor  şi  cu  suflu  poetic,  avem  credinţa  că  chiar  şi  numai 
prin  pasajele  pe  care  le-am  reprodus  aici,  insinuările  şi  dorul  după  cît  mai  multă 
seninătate,  dar  şi  responsabilitate  faţă  de  creaţia  lui  Dumnezeu  ne  poate  oferi  nu 
numai  o  mai  serioasă  orientare  faţă  de  ecologia  şi  bunurile  naturii,  ci  şi  o  mai 
caldă  dorinţă  de  a  ne  ajuta  frăţeşte  unii  pe  alţii,  într-o  viziune  dt  mai  înduhov- 
rridtă,  aşa  cum  numai  Sfinţii  Părinţi  ne-o  ştiu  evoca. 


Pr.  prof.  T.  Bodogae 


i 


58  Plinius  Major:  Hist,  natur,  XV,  39,  114. 

59  Aşa-1  caracterizează  pe  Sf.  Grigorie  W.  Vdlker  o.c.p.  2. 

CONTRIBUŢII  ROMÂNEŞTI 
DOMENIUL  CULTURII  MUZICALE  BIZANTINE 
LA  MUNTELE  ATHOS  * 


Pentru  cultura  şi  istoria  poporului  român,  Athosul  reprezintă  un  interes 
considerabil,  de  el  fiind  legate  multe  pagini  de  istorie  străbună. 

Fiind  liberi,  cu  întinse  puteri  politice,  diplomatice,  culturale  şi  bisericeşti, 
domnitorii  ţărilor  române  timp  de  cinci  secole  (1350 — 1863)  sub  lunga  dominaţie 
otomană,  au  zidit,  restaurat  şi  întreţinut  cu  o  dărnicie  şi  bunăvoinţă  fără  egal, 
aproape  toate  importantele  edificii  athonite,  exercitînd  aici  o  neîntreruptă  asis¬ 
tenţă  materială  şi  heghemonie  spirituală,  astfel  încît  ne  putem  socoti  un  „Byzance 
aprez  Byzance*4  căci  „nici  un  alt  popor  (. . .)  n-a  făcut  atîta  bine  pentru  Athos  cît 
au  făcut  românii44,  cum  spunea  la  1880  —  pe  bună  dreptate  —  cercetătorul  rus 
Porfir  Uspenshi.* 1  In  Buletinul  Patriarhiei  ecumenice  „ Episkepsis 44  (nr.  307)  din 
15  ianuarie  1984  —  Geneva,  confirmîndu-se  cele  de  mai  sus,  se  arată  că  numărul 
documentelor  româneşti  referitoare  la  donaţiile  moldovlahilor  făcute  Athosului 
după  o  aproximativă  evaluare  se  ridică  la  circa  15.000,  număr  care  după  părerea 
noastră  este  mult  mai  mare. 

Pe  calea  numeroaselor  ctitorii  şi  a  mănăstirilor  închinate,  domnitorii  români 
au  dăruit  şi  cărţi  de  cult  printre  care  şi  manuscrise  muzicale  centrelor  ortodoxe 
din  întregul  Orient  şi-n  special  mănăstirilor  din  Athos. 

In  .afară  de  acestea,  împrejurări  nefavorabile  din  trecut  au  făcut  ca  din 
numărul  mare  de  manuscrise  muzicale  româneşti  şi  greceşti  de  tip  bizantin,  reali¬ 
zate  de  români  de-a  lungul  vremii,  numai  o  parte  să  rămînă  în  bibliotecile  şi 
muzeele  de  pe  teritoriul  României.  Condiţiile  istorice  vitrege,  dominaţia  străină 
asupra  ţinuturilor  româneşti,  au  contribuit  fie  la  distrugerea  multor  manuscrise  de 
acest  fel,  fie  la  înstrăinarea  lor.  In  acest  sens  cronicarul  Chesarie  Doponte  arată 
că  în  septembrie  1737,  turcii  prădînd  oraşul  Tîrgovişte,  au  dat  foc  vechii  mitropolii 
şi  dintr-o  tainiţă  de  sub  pămînt,  au  încărcat  în  mai  multe  care  cărţile  din  biblio¬ 
teci  pe  care  le-au  dus  peste  Dunăre.  Este  acesta  numai  un  exemplu  din  multele, 
care  atestă  faptul,  că  numeroase  manuscrise  psaltice  româneşti  s-au  pierdut  ori 
s-au  răspîndit  în  cele  patru  colţuri  ale  lumii,  datorită  pustiirilor  pricinuite  de 
năvălirile  tătăreşti  şi  turceşti,  la  care  au  fost  supuse  adesea  ţinuturile  româneşti, 
învăţatul  rus  Sobolevski  constată  că  o  mulţime  de  manuscrise  româneşti  sînt 
împrăştiate  prin  bibliotecile  din  Londra,  Paris,  Viena,  Praga,  Zagreb  şi  Lvov,2 
la  care  noi  adăugăm  că  manuscrisele  psaltice  sînt  risipite  în  tot  Orientul  Ortodox 
şi  mai  ales  în  Athos. 

In  mănăstirile  Athosului  se  păstrează  cea  mai  bogată  colecţie  de  manuscrise, 
dintre  care  cele  mai  multe  —  cîteva  zeci  de  mii  —  sînt  manuscrise  liturgice: 
Octoihe,  Minee,  Trioade,  Penticostare,  Liturghiere,  Ceasloave,  Molitfelnice  şi  codice 
de  muzică  bizantină,  scrise  de  vieţuitorii  acestor  mănăstiri  sau  aduse  de  pretu¬ 
tindeni  şi  păstrate  aici. 


*  Sebastian  Barbu- Bucur,  Contribution  roumain  dans  le  domaine  de  la  culture 
musicale  byzantine  du  Mont  Athos,  The  17th  International  Congress  1986,  Abstracts 
of  Short  Papiers  Washington,  D.  D.  August  3 — 8  Dumbarton  Oaks/Georgetown 
University,  p.  22 — 23. 

1  Porfir  Uspenschi,  Hristianskig  Vostok,  Afon.  voi.  III,  Moscova,  1880,  p.  3. 

2  A.  S.  Sobolevskii,  Rumîni  sredi  slaveanskihă  naradovă,  Petrograd,  1917,  p.  70. 

Cercetînd  o  mică  parte  din  acest  incomensurabil  tezaur  atonit,  am  depistat 
un  număr  mare  de  manuscrise  muzicale  cu  notaţie  cucuzeliană  şi  chiar  ekfonetică, 
în  limbile  română  şi  greacă,  seri se  de  români,  în  ţările  române  şi  mai  ales  în 
Athos. 

Din  aceste  manuscrise  vom  spicui  sporadic  cîteva  date. 

Cele  mai  vechi  vestigii  muzicale  în  Athos,  de  provenienţă  românească,  sînt 
două  LECŢIONARE  EVANGHELICE  (Evangheliare)  scrise  pe  pergament  cu  multă 
măiestrie  şi  frumos  ornate  cu  alese  miniaturi.  Umialele  greceşti  sînt  caracteristice 
secolelor  X— XI.  Şi  rar  întîlnit  şi  nesesizat  pînă  acum  —  faptul  că  textul  literar 
este  prevăzut  cu  neume  sau  notaţie  ekfonetică.  Placate  artistic  cu  argint  şi  aur 
(coperţile)  sînt  expuse  la  loc  de  cinste  în  vitrine  centrale,  una  la  Dionisiu,  donatâ 
de  Mircea  Ciobanu  (1545 — 1554)  şi  Doamna  Chiajna  şi  alta  la  Lavra,  cu  indicaţia 
în  catalog3  secolul  IX,  dăruită  aici  la  1643  de  Ioan  Matei  Basarab  Voevod  şi 
Doamna  Elena.4 

De  la  ^Ieromonahul  Damian  Vatopedinul  din  Veria.5  Dascăl  şi  protopsalt  al 
Moldovlahiei  Damianou  tou  didaskalov  kai  protopsăltou  tâs  Moldoblachias 6  ne-au 
rămas  o  mulţime  de  cîntări,  compoziţii  personale,  împrăştiate  prin  diverse  manu¬ 
scrise  şi  cel  puţin  două  voluminoase  manuscrise  muzicale,  un  Mathimatar  aii  stihi- 
rariului  (522  fol.)  soris  lia  1679 7  şi  un  Stihirar  al  anului  voi.  II)  ( Stichirârio  tou 
eniantou )  autograf  sigur  al  lui  Damian  scris  la  1680  şi  păstrat  la  Lavra.8 

In  Chinoviul  românesc  Prodromu  se  păstrează  un  Anastasimatar 9  românesc, 
scris  pe  teritoriul  României  în  preajma  anului  1717,  copie  după  Anastasima  lui 
Filothei  sin  Agăi  Jipa  (1713).10 

La  începutul  secolului  XVIII,  Clement  Grădişteanu,  ieromonah  din  Mănăs¬ 
tirea  (Hurezu,  scria  o  „Anthologia  engâlpios (de  371  fol.)  ce  se  păstrează  la 
Xenofont  şi  care  conţine  şi  compoziţii  proprii.11 

Din  ultimul  pătrar  al  secolului  XVIII  datează  un  Anastasimatar  românesc, 
alcătuire  a  lui  Mihail  (Mihalache?)  Moldovlahul,  ce  se  păstrează  la  Lavra,12  impor¬ 
tant  prin  faptul  că  este  cel  mai  complet  manuscris  de  acest  fel  şi  pentru  că 
reprezintă  cel  de  al  doilea  stadiu  al  românirii  cîntărilor,  cînd  nu  se  mai  copiază 


3  Lavra,  ms.  gr.  nr.  A.  97.  Evangâlion.  29x20  cm  223  fol.  A  se  vedea  Spyridonos 
monâchon  iatrou.  Epexergatheîs  dâ  kai  diaskeuastheis  hypb  Sophronîou  Eustratiâdou 
Metropolitou  Pr.  Leontopâleos.  Eploutîsthe  kai  diă  tdn  tâlei  dyo  parartâmaton 
kai  tdn  anankaiounton  eureterion  pinakon ,  Paris,  1925,  p.  10. 

4  Pe  prima  pagină  sînt  lucrate  în  miniatură  icoana  Sf.  Mihail  Mărturisitorul 
din  Sinados  şi  portretele  Voevodului  donaitor  şi  al  soţiei  sale. 

5  Veria  fiind  locuită  de  foarte  mulţi  vlahi,  nu  excludem  posibilitatea  ca  şi 
Damian  să  fi  fost  vlah. 

6  Panteleimon ,  ms.  gr.  nr.  967  fol.  136v.  A  se  vedea  Spiridon  P.  Lambru, 
Catalogul  codicilor  greceşti  din  Bibliotecile  Sf.  Munte,  Cantavrigia-Anolia,  1900, 
6474/976;  Gr.  Stathis,  Les  Manuscrits  de  Musique  Byzantine  Mont  Athos,  Catalogue 
descriptif  des  manuscrits  de  Musique  Byzantine  conserves  dans  les  bibliotheques 
des  Monasteres  et  des  Scdtes  du  Mont  Athos,  Athenes,  voi.  I,  1975  şi  voi.  II  1976, 
ms.  nr.  436/967. 

7  Vatopedu ,  ms.  gr.  nr.  1473.  A  se  vedea  Sophronîou  Eustratiâdou  Metro- 
politou  Pr.  Leontopoleos  kai  Gerântos  Arkădiou  hierodiâkonou  batopedinou, 
Katalogos  ton  en  te  hierâ  Monâ  Batopediou  apokeimenon  kâdikon ,  Paris,  1924, 
p.  232. 

8  Lavra,  ms.  gr.  nr.  E.  16.  Pe  fol.  l-a  citim:  „tb  parbn  bîblion  egrâphe 
par’emoil  DamianoiL  Hieromonâchou  tou  ek  tâs  basilikâs  kai  patriarchikâs  M onâs 
tod  Batopediou  kai  berriâtatou,  kată  tb  =  1680.  A  se  vedea  şi  Spiridon  Mooiahu  şi 
Sofroniu  Evstatiadu,  op.  cit.  p.  76;  Sofroniu  Evstatiadu  şi  Gherontos  Anoadiu, 
op.  cit.,  p.  501. 

9  Prodromu,  ms.  rom.  nr.  4020. 

10  Biblioteca  Academiei  Române,  ms.  rom.  nr.  61. 

11  Xenofont,  ms.  gr.  nr.  158;  Un  heruvic,  ihos  2  fol.  74^;  unul  ihos  3  foii.  83v 
şi  un  imn  de  laudă  pentru  Ioan  NicoLae  Alexandru  Voevod  (fol.  367v). 

12  Lavra,  ms.  rom.  nr.  Z.  26. 

aproape  nimic  din  textul  muzical  grecesc,  ci  se  creează  muzică  de  tip  bizantin  direct 
pe  text  românesc. 

Tot  în  această  perioadă,  Ioniţâ  Psaltui  şi  Vlahul,  scrie  o  Antologhie  (125  fol.) 
ce  se  păstrează  la  Xiropotanu.13 

In  afară  de  manuscrise  cu  notaţie  cucuzeliană.  compuse  sau  copiate  în  între¬ 
gime  de  către  români  găsim  la  Athos,  prin  diverse  manuscrise  greceşti  din  seco¬ 
lele  XVII — XVIII,  şi  cîntări  răzleţe  ale  unor  autori  români  necunoscuţi  pînă  acum. 

Astfel,  Iovaşcu  Vlahu  „Protopsaltul  Curţii  Ungrovlahiei  (1670 — 1700)“  com¬ 
pune:  o  Doxologie,  pe  care  am  găsit-o  în  24  manuscrise,  un  heruvic  în  5  manu¬ 
scrise.14  Intr-un  codice  scris  la  începutul  secolului  XVIII  de  Clement  Grădişteanu 
din  Hurezu,  găsim  un  chinonic  („ Ehâgison  tdn  stephanon “  —  Binecuvintează 
cununa),  compunere  a  lui:  „ Kir  Joânnou  logothdtou  tou  Blăchouu ,15  iar  la  Dohiariu, 
în  3  manuscrise,16  un  irmos  calofonic  („’ Akoue  thaumătân  ourăne “  —  Ascultă  cer 
al  minunilor),  alcătuire  a  unui  alt  Ioan  Vlahu  Domesticu.  Intr-un  codice  scris, 
de  asemenea  la  începutul  secolului  XVIII  şi  păstrat  la  Panteleimon,17  găsim  un 
heruvic  al  cărui  autor  este  „ Kallistou  archimandrîtou  Blachobogdănou “  18  iar  în 
două  manuscrise  (sec.  XVIII),  unul  la  Votopedu 19  şi  altul  la  Lavra 20  găsim  un 
chinonic  săptămînal  („Eis  pâsan  ten  gân“  —  In  tot  pămîntul)  al  cărui  autor  este 
un  alt  Calist,  ieromonâh  din  Mănăstirea  Mărgineanu-Ungrovlahia  („ Kallistou  hie- 
romonăchou  ek  tes  Mones  tou  Marzenânou  tes  Oungroblachias“ ). 

De  la  Vlatiru  Vlahul  ne-a  rămas  o  Doxologie  păstrată  într-un  manuscris  la 
Xenofon,21  care  circulă  şi  sub  numele:  „unul  dascăl  valah  anonim  (,,/ie  parousa 
onomăzete  blăcheke  didaskâlou  tinos “  =  prezenţa  numită  Vlahica  a  unui  dascăl 
anonim.22  Un  chinonic  duminical  A  incite  —  Lăudaţi)  „pâny  ordon "  (foarte  fru¬ 
mos)  este  scris  de  asemenea  de  un  vlah  anonim  (,,Kinoneko  blăchiko" ).^ 

Un  capitol  important  privind  muzica  românească  din  Athos  din  secolele 
XVII  şi  XVIII  îl  constituie  imnele  şi  polihroniile  în  cinstea  domnitorilor  şi  dem¬ 
nitarilor  eclesiastici  din  ţările  române  ca  şi  pentru  Patriarhii  apostolici  care 
locuiau  aici  sau  ne  vizitau  deseori.  Acestea  sînt  scrise  de  către  români  şi  mai  ales 
de  către  greci,  drept  cinstire  şi  recunoştinţă  pentru  nenumăratele  danii  făcute 
întregului  Orient  ortodox  şi  mai  ales  mănăstirilor  athonite. 

Astfel,  într-un  manuscris  autograf  al  lui  Gherman  Neon  Patron  ce  se  păs¬ 
trează  la  Iviron,  găsim  un  polihronion  pentru  Grigorie  Vodă,  domnitorul  Ţării 
Româneşti 24  (sept.  1660 — nov.  1664,  febr.  1672 — nov.  1672);  unul  pentru  „Mitropolitul 
Dionisie25  al  Ungrovlahiei4*  (iunie  1672 — dec.  1672),  altul  pentru  patriarhul  ecumenic 
Dionisie,26  mazil  de  Constantinopol  şi  un  imn  alcătuit  de  Gherman  Neon  Patron 
pentru  Mihail  Postelnicu:27  „ Heteron  hemâteron,  hdper  epoidthe  diă  mesiteîas  tou 


13  Xiropotamu,  m.  gr.  nr.  277.  Pe  copertă:  „ diă  cheiros  Kyr  Joan&ze  kăi 
mousikou  mălista  kcă  blâchouu  (De  mina  Domnului  Ioniţă  psaltui  şi  Vlahul).  A 
se  vedea  şi  Lambru  2610/277;  Evdochimo  nov  2838/277  şi  Gr.  Stathis  I,  19/277. 

14  Prof.  dr.  Sebastian  Barbu-Bucur,  Iovaşcu  le  Valaque ....  p.  16 — 17. 

15  Xenofont,  ms.  gr.  nr.  158,  fol.  208r. 

16  Dohioriu,  mss.  gr.  nr.  310  fol.  256;  338  fol.  3341*— v  şi  390  fol.  26r — 27T. 

17  Panteleimon  ms.  nr.  1005  fol.  95v.  A  se  vedea  şi  Lambru,  6512/1005; 
Stathis,  474/1005. 

18  Un  Calist  arhimandritu  Nikaias  din  Ţara  Moldovei  găsim  şi  într-un  codice 
muzical  (nr.  1265)  din  secolele  XVI — XVII  păstrat  la  Sf.  Ecaterina-Sinai. 

19  Vatopedu,  ms.  gr.  nr.  1010  p.  605 — 607. 

20  Lavra,  ms.  gr.  nr.  I.  189  fol.  330v — 331v. 

21  Xenofont,  ms.  gr.  nr.  137  fol.  54v — 5&T;  Lambru  839/137  şi  Stathis  302/137. 

22  Lavra,  ms.  gr.  nr.  153,  fol.  17lv — 173v;  Dohiariu,  ms.  gr.  nr.  338  fol.  145 — 
1461',  Panteleimon  ms.  gr.  nr.  997  fol.  186v — 198v. 

23  Dohiariu,  ms.  gr.  nr.  359  fol.  219r — 220v.  A  se  vedea:  Lambru  3032/358; 
Ierothen  358/54  şi  Stathis  186/359. 

24  Iviron,  ms.  gr.  nr.  185/951,  fol.  179L 

25  Ibidem,  fol.  178v. 

26  Ibidem,  fol.  178^. 

27  Ibidem,  fol.  17lv. 

entimotâtou  Kyrion  Michaăl  Postelnikou,  dntas  eis  tăn  phylak&n  eis.  ăchos  pl.  d 
„Prds  tina  kataphygo  ăllen,  agnâ?“ 28  (Altul  făcut  de  mine  la  cerinţa  Prea  Cinsti¬ 
tului  domn  Mihail  Postelnicul,  fiind  în  închisoare,  în  gl.  pl.  4,  :  Către  care  alta 
să  alerg  Curată). 

Credem  că  manuscrisul  citat  (Iviron  951)  a  fost  scris  de  către  Gherman 
—  mitropolitul  Patrelor  noi  —  în  Ţara  Românească,  întrucît  documentele  rela¬ 
tează  că:  „ prea  minunatul  melod  şi  întru  multe  din  cele  ale  meşteşugului  musicesc 
cu  mare  faimă “  ( subl .  n.)  ,7a  condus  mitropolia  numai  un  an  şi  jumătate  şi  demi- 
3ionînd  de  bună  voie  (ca  şi  antecesorul  său  Iosif)  a  plecat  în  Valahia  unde  a  trăit 
pînă  la  sfîrşitul  vieţii  sale"  (subl.  n.)P 

Dionisie  a  fost  mitropolit  al  Ungrovlahiei  pentru  o  perioadă  foarte  scurtă, 
24  iunie  .1672  —  piină  în  decembrie  acelaşi  an,  astfel  incit  polihroniul  în  cinstea 
sa  ne  îndreptăţeşte  să  fixăm  şi  data  scrierii  manuscrisului  şi  anume  anul  1672. 
Şi  polihroniul  pentru  Grigorie  (Ghica)  din  cea  de  a  Il-a  domnie  (febr.  1672 — nov. 
1673)  ne  conduce  spre  aceeaşi  concluzie. 

La  Megistes  Lauras  (la  Plus  Grande  Lavra)  se  păstrează  un  manuscris  —  pro¬ 
babil  de  provenienţă  românească  —  din  a  Il-a  jumătate  a  secolului  XVII,  care 
conţine  un  polihronion  pentru  Şerban  Cantacuzino,  Voievodul  Ungrovlahiei  (1678 — 
1688),  alcătuit  de  Kir  Athanasie  Patriarhul30  („eis  ton  authenten  tâs  Blachîas 
poiema  Kir  Athanasiou  patriârchou **)  şi  cîte  un  polihronion  pentru  patriarhii  aposto¬ 
lici:  Dionisie  al  IVwlea  Seroglanul  —  mazil  de  Constantinopol ,31  Gherasim  Paleadas 
al  Alexandriei32,  Athanasie  al  IV-4ea  Dalas  al  Amtiohiei 33  şi  Dosithei  ai  Ierusa¬ 
limului34  (1641 — 1707),  compuse  de  Balasie  Preotul,  monofilax  al  Marii  Biserici. 

Toţi  patriarhii  mai  sus  amintiţi,  ca  şi  mulţi  alţi  demnitari  eclesiastici  şi  laici, 
au  avut  permanente  legături  cu  ţările  româneşti  —  unii  venind  frecvent  des  iar 
alţii  stînd  aici  în  permanenţă. 

Intr-un  manuscris  de  la  Xiropotamu 35  găsim  de  asemenea  un  polihronion  al 
lui  Neon  Patron  (ihos  4):  pentru  Tronul  Ungrovlahiei  („ds  tdn  thrdnon  Oungro - 
blachias “),  la  neumele  sub  care  trebuia  să  se  scrie  numele  domnitorului  fiind 
scris  „ho  deinos “  (numele). 

La  Hilandar,  în  trei  manuscrise  găsim  un  polihronion 36  (ihos  4)  pentru  Con¬ 
stantin  Brincoveanu,  autor  fiind  „Kir  Athanasie  Patriarhul  Constantinopolului; 
un  polihronion 37  asemănător  cu  cel  mai  sus  menţionat,  „ pentru  lghemonul  a 
toată  Ungrovlahia" ,  fără  să  spună  pentru  care  domn,  scris  de  acelaşi  Athanasie 
( Poiema  kyr  Athanasiou)  şi  un  „polihronion 38  pentru  Domnul  Ungrovlahiei**,  de 
asemenea  fără  numele  domnitorului  („ho  deinos"  =  numele). 

La  Xenofont  se  păstrează  un  manuscris,  provenit  din  Ţara  Românească  scris 
de  Gliment  ieromonahii!  Gradişteanu  din  Mănăstirea  Hurezu  (e/c  tes  mones  Chou- 
reziou ),  la  începutul  secolului  XVIII.  Printre  alte  cîntări  originale  ale  lui  Climent 
manuscrisul  conţine  şi  un  imn  de  laudă,39  compus  în  cinstea  lui  Ioan  Nicolae 


28  A  se  vedea  şi  Stăthe,  Gr.  Th.f  Hă  dekapentasyllabos  hymnographia  en  te 
byzantine  Melopoiia,  Athenai,  1977,  p.  118. 

29  Praf.  dr.  Bucur-Barcu,  Sebastian,  lovaiscu  le  Valaque  „Le  Protopsaltes  de 
la  Cour  de  L.  H.  L.  Hongro-Valahiei**  —  dans  Ies  manuscrits  psaltiques  du  Mont 
Athos,  în  Musioa  Antiqua  VII,  Acta  scientifica,  Bydgszcz,  1985,  Polska,  Supple- 
meoturrn,  p.  11. 

30  Lavra.  ms.  gr.  nr.  168,  fol.  515V — 517v. 

31  Ibidem,  fol.  503v. 

32  Ibidem,  fol.  505T. 

33  Ibidem,  fol.  508^. 

34  Ibidem,  fol.  51(W. 

35  Xiropotamu,  ms.  gr.  nr.  313,  fol.  232r — 234r;  A  se  vedea  şi  Lambru,  2646/ 
313;  Evdokimu  2875/313;  Stathis  55/313. 

36  Hilandar,  ms.  gr.  nr.  90/993  fol.  266r — 267L 

37  Hilandar,  ms.  gr.  nir.  145/1004  fol.  284^— v. 

38  Hilandar,  ms.  gr.  nr.  92/995  fol.  349v — 350r. 

39  Xenofont,  ms.  nr.  158,  fol.  167v.  A  se  vedea:  Lambru  860/158  şi  Staithis 
223/158. 

Alexandru  Voevod:40  „Entheuten  Klementos  hieromonâchou  tou  Gradistianou 
poiema  euthdnten  (. . .)  hemdn  authdnten  Kyrion  Ioănnen  Nikdlaon  Alcxândron 
boeboda1*. 

Pentru  Ioan  Constantin  Mihail  Racoviţă  al  Moldovei  (1703 — 1705;  1707 — 1709; 
1715 — 1726)  găsim  un  polihronismos  compus  de  Athanasie  Rapsaniotul  într-un  ma¬ 
nuscris  ce  se  păstrează  la  Xenofont:  „Polychronismos  tou  boebdda  Moldoblachiasf 
Kyr  Anastastiou  Rapsanidtou,  âchos  legeto  senkiach  (. . .)  kyrion  Ioănnen  Konstan- 
tinou  Michael  Rakobitza  boeboda".*1  Şi  acest  manuscris  este  probabil  de  prove¬ 
nienţă  românească  intrucît  în  această  vreme  (după  anul  1720)  Athanasie  Rapsa¬ 
niotul  —  mare  protopsalt  grec  —  trăia  în  ţările  române.42 

Şi  în  sfîrşit,  într-un  manuscris  de  la  Xiropotamu,  „scris  de  Ioan  Papadopulu 
(„Egrdphtheken  diă  cheirbs  tou  tapeinou  Iodnnou  Papadopoulou" )  la  1746  (febr.  5) 
găsim  un  polihronion  gl.  4)  pentru  Ioan  Voevodul  Moldovei43  (1743 — 1747):  ,, Eis 
authânten,  echos  d’  ,Polychronion  . . .  pâses  Moldobladuas  Iodnnou  boebddan “. 

Cu  notaţie  hrisanticâ,  manuscrisele  psaltice  româneşti  de  la  Athos  —  prove¬ 
nite  din  ţările  române  sau  scrise  acolo  —  sînt  mult  mai  numeroase. 

Astfel,  în  deceniul  2  şi  3  al  secolului  XIX,  Popa  Traian  scrie  la  Iaşi,  sub 
protecţia  lui  Iosif  Naniescu  —  trei  codici  muzicali  ajunşi  încă  din  vremea  sa  la 
Bitolia,44  şi  apoi  la  Xiropotamu  45 

La  Chinoviul  românesc  Prodromu,  printre  alte  manuscrise  muzicale  de  valoare 
se  păstrează:  o  A ntologhie*6  scrisă  probabil  de  Anton  Pann,  ante  1831;  o  Psaltichie 
scrisă  în  Bucureşti  la  1832  de  Hristache  Logofătul,47  o  Antologiile**  scrisă  în 
România  ante  1843  de  Nectarie  Psaltui;  o  Psaltichie 49  copiată  probabil  de  Ştefan 
Arhimandritul  din  Cernica  în  anul  1844;  o  Antologhie 50  scrisă  o  parte  de  Axentie 
Roşculescu  (1847),  o  parte  de  Ignatie  Ierodiaconul  din  Prodromu  (1868)  şi  o  parte 
de  Matei  V-atopedinul.  Tot  la  Prodromul  găsim  un  Vecerno-Utrenier-Liturghier 51 
scris  ante  1848,  provenit  din  Moldova  —  Agapia,  de  la  „Elisabeta  monahia’,  sora 
mitropolitului  Veniamin  Costache  (n.n.).  De  „G.  Ucenescu  (...)  psalt  la  biserica 
mare  din  Braşov"  se  află  tot  aici  un  „Hemvicariu" 52  „scris  din  predarea"  lui 
A.  Pann  „în  Bucureşti  la  anul  1851“.  Şi  la  Chilia  românească  Sf.  Ipotie  —  depen¬ 
dentă  de  Vatoped  există  „Compuneri  muzicali  greceşti  şi  româneşti 53  ale  cîntâre- 
ţului  român  gr(ec)  or(todox)  Gheorghe  Ucenescu,  student  al  D(omnului)  A.  Pann, 
T(om)  VII,  Bucureşti  1852".  La  Prodromu  găsim  de  asemenea  o  Psaltichie  scrisă 
la  1863  54  de  Ghiţâ  Ionescu  în  Mănăstirea  Găiseni  —  Dîmboviţa  şi  una  de  Ion 
Grigorescu  la  1864  în  România.  La  1865  Gherontie  Prodromitul  termină  de  compus 
o  Antologhie  iar  ante  1873  Popescu  Costache  scrie  o  Psaltichie  „din  predania  lui 
Gheorghe  Căciulescu,  cîntător  la  Sf.  Nicolae  Nou,  Oraşul  Cîmpulung-Muscel. 


40  Domnitor  în  Ţara  Românească  1715 — 1716  şi  1719 — 1730. 

41  Xenofont,  ms.  gr.  nr.  137  fol.  372r — 373v;  A  se  vedea  şi  Lambru,  mc. 
gr.  nr.  839/137;  Stathis,  302/137. 

42  Stelian  (Sebastian)  Barbu-Bucur,  Cultura  muzicală  bizantină  pe  teritoriul 
Româjiiei  în  secolul  XVII  şi  începutul  secolului  XIX  şi  aportul  original  al  cul¬ 
turii  autohtone,  teză  doctorat,  Cluj -Napoca,  1982,  p.  149. 

43  Xiropotamu,  ms.  gr.  nr.  268,  fol.  158v — 159v;  A  se  vedea  şi  Lambru  2601/ 
268:  Evdoklmov,  2830/268  şi  Stathis  10/268. 

44  Oraş  în  Macedonia,  aparţinînd  aoum  Iugoslaviei. 

45  Xenofont,  ms.  gr.  nr.  136,  148  şi  129.  A  se  vedea:  Lambru,  838/136,  &50/ 
148,  831/129  şi  Stathis,  300/135,  313/148,  294/129. 

46  Prodromu,  ms.  rom.  fără  nr.  de  inventar. 

47  Idem,  ms.  gr.  rom.  nr.  5026. 

48  Idem,  ms.  gr.  rom.  fără  nr.  de  inventar. 

49  Idem,  ms.  rom.  nr.  5268. 

50  Idem,  ms.  rom.  nr.  5292. 

51  Idem,  ms.  gr.  nr.  1822. 

52  Idem,  ms.  gr.  rom.  nr.  58. 

53  Chilia  Sf.  Ipatie,  ms.  rom.  nr.  63. 

54  Prodromu,  ms.  rom.  nr.  3810. 

In  cel  de  al  treilea  pătrar  al  secolului  XIX,  Nectarie  Vlahul  de  la  Prodromul 
(1807 — 1899)  este  unul  dintre  cei  mai  prolifici  şi  mai  talentaţi  compozitori  români 
de  muzică  bizantină.  A  tradus  din  literatura  psaltică  universală  şi  a  compus 
aproape  tot  ceea  ce  este  necesar  tuturor  oficierilor  din  timpul  anului:  Doxastariu, 
Stihirariul,  Triodul,  Penticostariul,  Heruvico-Chinonicar,  Prohodul,  precum  şi  un 
mare  număr  de  stihiri,  tropare,  slave,  doxologii,  axioane,  cîntări  veselitoare  etc., 
pentru  români  şi  pentru  greci.  Este  supranumit  de  către  români  şi  greci:  „Al 
doilea  Cucuzel*4  sau  „Protopsalt  a  tot  Muntele*'.  In  cea  de  a  Il-a  jumătate  a 
secolului  XIX  a  avut  cea  mai  bună  şcoală  de  muzică  la  Prodromu  pentru  români 
şi  greci,  renumită  în  tot  Muntele.  Timp  de  aproape  un  secol  cîntările  sale  au  fost 
transcrise  de  un  mare  număr  de  psalţi  şi  protopsalţi  români  şi  chiar  greci,  manu¬ 
scrisele  copiate  circulînd  prin  tot  Muntele,  la  Schiturile  şi  Chiliile  româneşti55  ca 
şi  la  Mănăstirile  greceşti.  Printre  elevii  săi  români,  care  au  compus  la  rîndul  lor 
cîntări  şi  care  au  copiat  manuscrise  întregi  cu  cîntări  de  ale  lui  Nectarie,  amintim 
pe  (Gherontie  (1865),  Theofan  (1866),  Paisie  (1866  şi  1878),  Callistrat  Galactionovici 
din  Mănăstirea  Neamţ  (1867  şi  1886),  Domion  (1872),  Nicandru  (1876,  1883,  1886  şi 
1891),  Ignatie  de  la  Esfigmenu  (1877  şi  1895),  Isihie,  Natanail  şi  Neofit  (1879 — 1890), 
Calinic  (1882  şi  1887),  Iacov  Deciu  din  Slănic  (1884  şi  1906),  Clement  Cîmpulungean 
(1885),  Sava  Ploeşteanu  (1894);  Teofilact  (t  1895),  Irineu  Ştefănescu  (1896),  Irinarh 
Şişman  Mehedinţeanul  (1900 — 1906),  Isihie  Petrescu  Cîrjan  (1913),  Chesarie  (1916, 
1919  şi  1939),  Gherman  (1931  şi  1939,  Varahiil  (1932  şi'  1937)  etc. 

Numărul  manuscriselor  muzicale  româneşti  de  la  Athos  şi  cel  al  psalţilor  şi 
protopsalţilor  interpreţi  inseraţi  în  ele  este  însă  mult  mai  mare  decît  ceea  ce  am 
putut  noi  depista.  Prin  catalogarea  acestor  valori  şi  apoi  prin  studierea  sistematică 
a  lor  patrimoniul  culturii  muzicale  româneşti  se  va  completa  cu  noi  documente 
din  secolul  X — XX. 

Documentele  muzicale  româneşti  din  Athos  şi  psalţii  atestaţi  în  ele,  au  con¬ 
tribuit  la  întregirea  şi  interpretarea  repertoriului  muzical  bizantin  universal,  iar 
istoria  muzicii  româneşti  îşi  va  îmbogăţi  conţinutul  cu  un  mare  număr  de  manu¬ 
scrise  şi  de  nume  noi  de  compozitori  şi  interpreţi. 

Moştenitor  al  unei  milenare  tradiţii  de  cultură  muzicală  bizantină,  poporul 
român  va  adăuga  fondului  ancestral  de  valori  spirituale  şi  acest  fond  de  manu¬ 
scrise  care  se  află  în  afara  graniţelor  lui. 

Prof.  Dr.  Sebastian  Barbu-Bucur 


I 


55  La  Mănăstirea  Sf.  Pavel  se  află  peste  30  manuscrise  româneşti  prove¬ 
nite  de  la  Schitul  românesc  Laxni,  majoritatea  dăruite  de  către  Macarie  Utan  — 
cîntăreţ  vestit  din  schitul  românesc  Lacu. 

Din  Sfinţii  Părinţi 


SF.  GRIGORIE  DE  NAZIANZ 
CUVlNTAREA  A  20-A  DESPRE  TEOLOG  ŞI  TEOLOGIE 


I 

Potrivit  opiniei  avizate  a  editorilor  mai  vechi  (benedictinii  maurişti,  1788,  a 
căror  ediţie  a  fost  preluată  de  J.-P.  Migne  in  a  sa  „Patrologia  greaca*' ,  tomurile 
35 — 37),  a  savanţilor  moderni  (Th.  Sinko,  P.  Gallay,  J.  Bernardi)  şi  a  ultimului 
editor  critic  (păr.  Justin  Mossay,  de  la  Universitatea  catolică  din  Louvain)  Cuvin - 
tarea  a  20-a  1  din  seria  celor  44  de  „Cuvîntâri"  autentice  păstrate  de  Sf.  Grigorie 
de  Nazianz  (cc.  330 — 390)  a  fost  rostită,  ca  şi  mai  celebrele  Cuvintări  teologice 
(orat.  27 — 31) 2  cu  care  prezintă  evidenţe  similtudmi  şi  paralele  de  idei,  formulări 
şi  motive,  in  intervalul  cuprins  intre  sfîrşitul  lui  februarie  şi  sfîrşitul  verii  anului 
380  în  mica  capelă  improvizată  Anastasis  din  Constant inopol  în  care  se  aduna  la 
rugăciune  mica  comunitate  ortodoxă  fidelă  Sinodului  I  Ecumenic  de  la  Niceea  (325) 
într-un  moment  în  care  toate  bisericile  din  Capitala  Imperiului  se  aflau  în  pose¬ 
siunea  diverselor  partide  ariene  în  care  se  fragmentase  arianismul  oficial  al  epocii. 
Faptul  este  confirmat  şi  de  adausurile  la  titlul  cuvîntării  existente  în  unele  grupe 
de  manuscrise  şi  care  precizează  expres  că  Cuvîntarea  a  20-a  a  fost  „rostită  la 
Constantinopol",  unde  Sf.  Grigorie  s-a  aflat  din  iarna  anului  380  şi  pînâ  la  sfir- 
şitul  lunii  iunie  a  anului  381,  şi  că  ar  constitui  „ prima  cuvîntare  teologică "  a 
Sfintului,  afirmaţie  confirmată  de  evidentele  afinităţi  de  fond  şi  preocupări  exis¬ 
tente  între  Cuvîntarea  a  20-a  şi  grupul  celor  5  Cuvintări  teologice. 

Titlul  manuscris  al  Cuvintării  20,  aşa  cum  a  fost  el  resrtituit  de  J.  Mossay 
—  „ despre  teologie  şi  condiţia  episcopilor “  —  reflectă  destul  de  fidel  conţinutul  şi, 
respectiv,  circumstanţele  in  care  a  fost  elaborată.  Cum  reiese  din  primele  rînduri 
ale  cuvîntării  (§  1),  Sf.  Grigorie  vizează  în  discursul  său  mulţimea  „teologilor*' 
improvizaţi  („tehnologi"  cum  le  spune  altundeva  pentru  încercarea  lor  de  a  raţio¬ 
naliza  misterele  credinţei  şi  a  logifica  şi  dialectiza  teologia  Bisericii)  pe  care  i-a 
produs  arianismul,  şi  care,  deveniţi  episcopi  şi  şefi  ai  numeroaselor  partide  reli¬ 
gioase  şi  „bisericuţe"  eretice  sectare  în  care  se  scindase  arianismul  în  a  doua 
jumătate  a  sec.  IV,  contribuiau  din  plin,  prin  ignoranţa  lor  teologică  şi  spirituală 
grefată  pe  fondul  pasiunilor  mult  prea  omeneşti  degenerate  in  adversităţi  ireduc¬ 
tibile  şi  certuri  interminabile,  la  haosul  şi  deruta  generalizată  din  Bisericile  Răsă¬ 
ritene  ale  epocii. 

împotriva  acestui  tip  de  teologi -episcopi  impostori  şi  eretici  (§  1),  Sf.  Gri¬ 
gorie  schiţează  în  prima  parte  (§  1 — 4)  a  Cuvîntării  sale,  utilizînd  o  tipologie  şi  o 
demonstraţie  biblică  oare  mai  revine  în  discursurile  sale,  profilul  duhovnicesc  al 
teologului  creştin  autentic  şi  condiţiile  subiective,  etic-^ascetice  şi  contemplative. 


1  P.G.  35,  1065A — 1080C.  Scoliile  mitrop.  Ilie  al  Cretei  (sec.  XI)  în  P.G.  36, 
796 — 803.  Pentru  prezentare  şi  traducere  am  folosit  ediţia  critică  prevăzută  cu 
introducere  şi  note  a  prof.  Justin  Mossay:  Gregoire  de  Nazianze,  Discours  20 — 23, 
„Souroes  chretiennes"  ar.  270,  Paris,  1980,  p.  36 — 85  (text  şi  traducere  franceză) 
şi  37 — 55  {introducere  istorică,  doctrinară  şi  de  critică  textuală). 

2  Ediţie  critică  de  P.  Gallay  în  „Sources  chretiennes"  nr.  250,  Paris  1978; 
Lrad  rom.  de  păr.  Gh.  Tilea  şi  prof.  N.  I.  Barbu,  Bucureşti.  1947. 

reclamate  de  o  „vorbire  despre  Dumnezeu3 4*  adecvată  Realităţii  supreme  despre 
care  se  vorbeşte,  iar  într-o  a  doua  parte  (§§  5 — 11)  face  un  scurt  şi  precis  rezumat 
al  învăţăturii  ortodoxe  despre  Sfînta  Treime  —  „obiectul*4,  fundamentul  şi  ţelul 
ultim  al  teologiei  sau  „vorbirii  despre  Dumnezeu44  a  Bisericii  —  învăţătură  aflată 
la  mijloc  între  cele  două  extreme  eretice  ale  modalismului  sabelian  monoteizant  şi 
ale  subordinaţianismului  arian  politeizant  (§  5 — 6),  rezumat  urmat  de  combaterea 
şi  respingerea  cîtorva  argumente  şi  obiecţii  raţionale  vehiculate  de  arieni  şi  spri¬ 
jinul  „teologiei44  lor  trinitare  raţionaliste.  Discursul  fiind  perfect  construit,  după 
un  plan  riguros  şi  limpede,  cele  două  părţi  ale  lui  care  tratează,  succesiv,  despre 
„subiectul44  şi  respectiv,  „obiectul44  teologiei  Bisericii,  adică  despre  teologul  şi  teo¬ 
logia  Treimii,  se  încheie  cu  o  concluzie  care,  reluînd  argumentul  din  introducere 
(§  1),  concentrează  „morala44  peroraţiei  sale:  pentru  a  deveni  teolog  adevărat  tre¬ 
buie  să  te  înalţi  prin  virtute  la  iluminarea  care  conţine  adevărata  cunoaştere 
nemijlocită  „experimentală44  a  Sfintei  Treimi,  iluminare  a  cărei  desăvîrşire  apar¬ 
ţine  însă  existenţei  eshatologice  viitoare  (§  12). 

Teologul  adevărat  al  Bisericii  Ortodoxe  nu  poate  fi  decît  un  teolog  al  Treimii 
celei  mai  presus  de  fiinţă,  de-o-fiinţă,  nedespărţite  şi  neamesteoate,  a  Cărei  teo- 
loghisire  este  inseparabilă  de  experienţa  apofatică  ascetic-oontemplativă,  a  cură¬ 
ţirii  şi  iluminării  (experienţă  exprimată  de  Sf.  Grigorie  din  raţiuni  culturale  şi 
misionare  perfect  conştientizate  în  categoriile  intelectuale  şi  limbajul  platonician 
dominante  în  epoca  sa,  ceea  ce  nu  trebuie  să  inducă  în  eroare  asupra  naturii  ei 
specifice  creştine).  Teologia  Bisericii  Ortodoxe  este  deci,  în  mod  fundamental  şi 
constitutiv,  o  teologie  apofartică  şi  treimică,  sau  mai  exact  spus,  este  apofatică 
pentru  că  e  treimică;  aceasta  e  lecţia  teologică  şi  metodologică  (de  fond  şi  formă) 
de  principiu4  care  se  degajă  din  această  „primă  cuvîntare  teologică44  care  este 
Cuvîntarea  20,  lecţie  care  va  fi  reluată  şi  adîncită  de  primele  sale  2  Cuvîntâri 
teologice  (iar  peste  şase  secole  şi  într-un  alt  context  istoric  de  Sf.  Simeon  Noul 
Teolog5 6  în  cele  3  Cuvîntâri  teologice  ale  sale),  dar  ale  cărei  elemente  sînt  toate 
deja  prezente  încă  din  cea  de-a  2-a  Cuvîntare  a  Sf.  Grigorie  de  Nazianz  care 
cuprinde  nu  mai  puţin  celebrul  său  „tratat  despre  preoţie44  6  redactată  cu  aproape 
20  de  ani  înainte  (în  anul  362). 

Căci,  fapt  semnificativ,  relevat  deja  de  toţi  comentatorii  mai  vechi  sau  mai 
noi  (Sajdak,  Sinko,  Gallay,  Mossay),  practic  toate  ideile  şi  motivele  schiţate  de 
Sf.  Grigorie  în  mica  sa  Cuvîntare  20  pe  care  o  prezentăm  mai  jos  într-o  primă 
traducere  românească,  au  paralele  şi  dublete  în  celelalte  Discursuri  ale  Sfîntului: 
mai  ales  în  Cuvîntarea  a  2-a,  „despre  preoţie 44  în  ce  priveşte  §§  1 — 4  şi  mai  cu 
seamă  în  Cuvîntârile  teologice  (nr.  27 — 31)  pentru  partea  a  doua  (§§  5 — 12).  Pre¬ 
zenţa  şi  revenirea  acestor  idei,  motive,  chiar  expresii  —  adevărate  „leitmotive44 
ale  gîndirii  gregoriene  —  în  întreaga  operă  a  Sf.  Grigorie  „Teologul44  atestă  lim¬ 
pede,  pe  lingă  un  procedeu  tipic  pentru  retorica  oratorului  desăvârşit  care  a  fost 
Sf.  Grigorie,  atent  la  faptul  de  a  se  face  bine  înţeles  de  auditoriul  său,  importanţa 
decisivă  pe  care  Sfîntui  Părinte  o  acorda  asimilării  lor  de  către  contemporanii. 
Ceea  ce  face  oa  ele  să  nu  poată  fi  ignorate  fără  riscuri  considerabile,  nici  de  gene¬ 
raţia  actuală  de  teologi  ortodocşi  confruntată  cu  vasta,  complexa  şi  dificila  sar- 


3  Peri  theologias  kai  katastâseos  episkâpân.  Cuvântul  katâstasis  poarte  fî  tra¬ 
dus  atît  prin  „instalare,  instituire44  cît  şi  prin  „stare,  condiţie44.  Am  preferat  ultima 
echivalenţă  întrucît  discursul  nu  face  nici  o  aluzie  la  vreo  „instalare  de  episcopi44, 
în  schimb  tratează  pe  larg  despre  „condiţia44  spirituală  reclamată  de  exercitarea 
autentică  a  slujirii  învăţătoreşti  („teologioe44  prin  excelenţă)  a  Bisericii  a  cărei 
autoritate  şi  putere  sacramentală  deplină  revine  episcopatului. 

4  Pentru  detalii  suplimentare  şi  o  prezentare  mai  amplă  a  întregii  chestiuni, 
cu  largi  extrase  şi  din  alte  cuvîntări,  vezi  alocuţiunea  noastră  Teologie  şi  teologi 
după  Sf.  Grigorie  de  Nazianz,  „Mitropolia  Ardealului44  nr.  1/1989  p.  40 — 56. 

5  Vezi  lucrarea  noastră  Teologie  şi  spiritualitate  la  Sf.  Simeon  Noul  Teologul, 
„Mitropolia  Ardealului44  nr.  3/1987,  p.  21 — 47. 

6  Ediţie  critică  de  J.  Bemardi  în  „Sources  chretiennes44  nr.  247,  Paris.  1978, 
trad.  rom.  de  păr.  D.  Fecioru  în:  Sf.  Ioan  Gură  de  Aur,  Sf.  Grigorie  de  Nazianz 
şi  Sf.  Efrem  Şirul,  Despre  preoţie,  Bucureşti,  1987,  p.  157 — 222. 


54 


MITROPOLIA  ARDEALULUI 


cină  a  înnoirii  in  teologie  şi  Biserică,  sarcină  ce  nu  poate  fi  dusă  bine  La  îndepli¬ 
nire  decdt  cu  condiţia  împroprierii  (în  acelaşi  timp  existenţiale  şi  creatoare)  a 
duhului  şi  inspiraţiei  mereu  actuale  a  marilor  Părinţi  de  odinioară  ce  au  fost  şi 
sînt  încă  „teologii* 1 2 3 4*  prin  excelenţă  ai  Bisericii.7 


II 

SF.  GRIGORIE  TEOLOGUL 

CUVlNTAREA  20  DESPRE  TEOLOGIE  ŞI  CONDIŢIA  EPISCOPILOR 


1.  Cînd  văd  limbuţia 1  de  acum,  pe  înţelepţii  improvizaţi  intr-o  singură  zi  şi 
teologii  jjroaspăt  aleşi  (hirotoniţi)  (episcopi)  şi  cărora  le  este  deajuns  să  vreo 
numai  ca  să  şi  fie  înţelepţi,  doresc  după  „ filosofia " 2  cea  mai  înaltă,  caut  ca  şi 
leremia  „cel  mai  îndepărtat  adăpost  (din  pustie)"  3  şi  vreau  să  ajung  singur  numai 
cu  mine  însumi. 

Căci  nimic  nu  mi  se  pare  asemenea  celui  care,  încuindu-şi  simţirile,  ajungînd 
afară  de  trup  şi  de  lume,  nealipit  de  nimic  din  cele  omeneşti  decît  atît  cît  e  de 
neapărată  trebuinţă,  grăind  (numai)  cu  sine  însuşi  şi  cu  Dumnezeu,  vieţuieşte  mai 
presus  de  cele  văzute  şi  poartă  pururea  întru  sine  însuşi  reflexele  arătărilor  dum¬ 
nezeieşti  curate,  neamestecate  cu  impresiile  celor  de  jos  şi  înşelătoare,  ca  unul  ce 
este  şi  se  face  pururea  oglindă  nepătată  a  lui  Dumnezeu  şi  a  celor  dumnezeieşti 
ce  captează  prin  lumină  Lumina  şi  prin  ceea  ce  e  mai  întunecat  ceea  ce  e  mal 
strălucitor4  pină  cînd  vom  veni  la  însuşi  izvorul  strălucirilor  de  aici  (din  lumea 
aceasta)  şi  vom  ajunge  la  sfîrşitul  (ţelul)  cel  fericit,  cînd  oglinzile  vor  fi  desfiin¬ 
ţate 5  prin  adevăr.  Numai  de-ar  ajunge  cineva,  fie  lăsîndu-se  călăuzit  pe  sine 
insuşi  vreme  îndelungată  de  „ filosofie "  şi  desfăcîndu-şi  puţin  dte  puţin  partea 
nobilă  şi  luminoasă  a  sufletului  de  cea  josnică  şi  înjugată  cu  întunericul,  fie 
prin  mila  lui  Dumnezeu,  fie  prin  ambele  aceste  căi,  şi  exercitîndu-se  cit  mai  mult 
cu  putinţă  cu  privirea  spre  cele  de  sus  —  numai  de  ar  ajunge,  deci,  să-şi  domine 
materia  ce  ne  trage  în  josl  Înainte,  însă,  de  a  te  fi  înălţat,  pe  cît  e  cu  putinţă, 
deasupra  acesteia  (materiei)  şi  a- ţi  fi  curăţit  îndeajuns  urechile  şi  înţelegerea , 
ştiu  că  nu  e  un  lucru  ferit  de  alunecare  fie  că  accepţi  conducerea  sufletelor  fie 
că  te  lansezi  în  teologie. 

2.  Şi  pentru  ca  să  nu  mă  socoţi  mai  fricos  decît  se  cuvine  fiindcă  am  fost 
biruit  de  această  frică;  ci,  dimpotrivă,  să-mi  lăudaţi  prudenţa,  ascultaţi  pe  însuşi 
Moise,  zicind  că,  atunci  când  i  s-a  descoperit  lui  Dumnezeu  şi  s-a  poruncit  la  mai 
mulţi  (să  urce)  pe  munte,  dintre  care  unul  era  şi  Aaron  împreună  cu  cei  doi  copii 
ai  săi  care  erau  preoţi,  tuturor  celorlalţi  li  s-a  poruncit  să  se  închine  de  departe, 
şi  singur  Moise  să  se  apropie,6  iar  poporul  să  nu  urce  împreună  cu  ei.  Şi  puţin 
mai  înainte  de  aceasta  (se  spune)  că  pe  ceilalţi  i-au  ţinut  jos  străluciri,  tunete  şi 


7  Vezi  în  acest  sens  documentarul  nostru  Neortodocşi  şi  Ortodoxie  în  Grecia 
de  azi,  „Mitropolia  Ardealului4*  nr.  3/1988  p.  106 — 116. 

1  glossalgia,  literal  „durerea  de  limbă4*. 

2  Am  pus  aici  termenul  de  „filosofie**  între  ghilimele  pentru  a  semnala  fap¬ 
tul  că  el  nu  are  aici  sensul  consacrat  de  discuţie  şi  investigare  intelectuală  asupra 
principiilor  şi  legităţilor  celor  mai  generale  ale  tuturor  lucrurilor  (logică,  metafi¬ 
zică,  cosmologie,  antropologie  psihologie,  etică,  etc.),  ci  un  sens  patristic  specia¬ 
lizat  desemnind  viaţa  ascetică  creştină,  asceza  creştină  practicată  de  monahi,  con¬ 
sideraţi  ca  deţinătorii  adevăratei  „filosofi44  pnevmatice  ,4upâ  Hristos*4. 

3  leremia  9,  2  (LXX).  Citind  acest  pasaj,  Sf.  Grigorie  are  prezent  în  minte 
întreg  contextul  capitolului  9,  făcind  o  analogie  a  situaţiei  sale  personale  tn 
Constan  tino  polul  dominat  de  arieni  cu  adversităţile  îndurate  în  activitatea  sa  de 
profetul  leremia  în  Ierusalim. 

4  întreg  acest  aliniat  este  identic  cu  §  7  din  Cuvîntarea  2  ,;despre  Preoţie4*; 
P.G.  35,  413D — 416A;  tr.  rom.  (vezi  mai  sus  partea  I,  nota  6)  p.  161 — 162. 

5  Cf.  I.  Cor.  13,  12. 

6  Cf.  leş.  24,  9—12. 

trîmbiţe,  fumul  care  învăluia  întreg  muntele,  ameninţări  înfricoşătoare  şi  alte 
asemenea  lucruri  înspă imîntătoare;  şi  pentru  ei  era  un  lucru  mare  şi  numai  să 
asculte  glasul  lui  Dumnezeu  şi  aceasta  după  ce  s-au  curăţat  bine.  Moise,  însă,  şi 
urcă,  şi  intră  înăuntrul  norului,  şi  întîlneşte  pe  Dumnezeu,  şi  primeşte  Legea, 
pentru  cei  mulţi  pe  cea  a  literei,  pentru  cei  ce  au  ajuns  deasupra  celor  mulţi  pe 
cea  a  Duhului.7 

3.  Ştiu  însă,  şi  de  Eli  preotul 8  şi,  puţin  mai  apoi  şi  de  un  oarecare  Oza: 9 
unuia  i  s-a  cerut  să  plătească  pentru  nelegiuirea  copiilor  lui  care  au  cutezat  îm¬ 
potriva  jertfelor  şi  aceasta  fără  ca  el  să  aprobe  impietatea  lor  ci  certîndu-i  mult 
şi  adeseori ;  iar  celălalt  îndrăznind  numai  să  atingă  chivotul  (legii)  ce  ameninţa  să 
fie  răsturnat  de  boi,  chivotul,  însă,  a  fost  salvat,  dar  el  a  pierit,  întrucît  Dum¬ 
nezeu  a  păzit  chivotul  sfinţenia  lui  vrednică  de  respect.  Mai  ştiu  şi  că  nu  era  un 
lucru  lipsit  de  primejdie  pentru  cei  mulţi  nici  măcar  să  atingă  zidurile  Templului, 
şi  pentru  aceasta  a  fost  nevoie  de  zidurile  cele  din  afară,  nici  ca  jertfele  însele 
să  fie  consumate  de  către  cine,  cînd,  şi  unde  nu  se  cuvenea ;  cu  atît  mai  puţin  era 
îngăduit  oricui  să  îndrăznească  să  se  apropie  de  Sfinţii  Sfintelor  ori  să  privească 
sau  atingă  catapeteasma,  jertfelnicul  sau  chivotul. 

4  Ştiind,  deci,  eu  acestea  şi  că  nimeni  nu  este  vrednic  de  Dumnezeu,  Cel  ce 
este  în  acelaşi  timp  şi  jertfă  şi  Arhiereu,10  dacă  nu  s-a  adus  mai  întîi  lui  Dum¬ 
nezeu  jertfă  vie,* 11  şi  mai  mult,  dacă  nu  s-a  făcut,  templu  sfînt12  şi  mu  al  Dum¬ 
nezeului  Celui  viu,  cum  aş  putea  să  întreprind  să  mă  ocup  cu  îndrăzneală  de 
cuvintele  cele  despre  Dumnezeu  sau  să  aprob  pe  cel  ce  întreprinde  această  cute¬ 
zanţă?  Dorinţa  aceasta  nu  e  lăudabilă,  iar  întreprinderea  înfricoşătoare. 

Pentru  aceasta  trebuie  mai  întîi  să  ne  curăţim  pe  noi  înşine  şi  apoi  să  vor¬ 
bim  cu  Cel  curat,  dacă  nu  vom  vrea  să  urmăm  lui  Manoe  şi  să  grăim  închipuin- 
du-ne  că  sîntem  în  faţa  lui  Dumnezeu:  „ Vom  pieri,  femeie,  căci  am  văzut  pe 
Dumnezeu",13  sau  să  îndepărtăm,  ca  Petru,  de  corabie  pe  lisus  ca  unii  ce  nu 
sîntem  vrednici  de  o  astfel  de  venire,14  sau,  ca  sutaşul  acela ,  să  cerem  vindecarea 
dar  să  nu  primim  la  noi  pe  Vindecătorul.  Pînă  cînd  cineva  dintre  noi  se  va  numi 
„sutaş*  şi  stăpîneşte  peste  mai  mulţi  întru  răutate  şi  stă  în  solda  cezarului,  adică 
a  stăpînitorului  lumii  celor  ce  ne  trag  jos  la  pămînt,  să  zică:  „Nu  sînt  vrednic 
ca  să  intri  sub  acoperişul  meu*4.15  Dar  cînd  îl  voi  vedea  pe  lisus,  măcar  că  sînt  mic 
la  statura  duhovnicească  ca  şi  Zahei  acela,  căţărîndu-mă  în  sicomor,16  adică  omo- 
rîndu-mi  mădularele  cele  pămînteşti 17  veştejindu-mi  trupul  smereniei 18  de  aici , 
atunci  voi  primi  la  mine  pe  lisus,  îl  voi  auzi  (grăindu-mi):  „Astăzi  s-a  făcut  mîn- 
tuire  casei  acesteia V9  voi  dobîndi  mintuirea  şi  voi  „ filosofa "  la  cele  mai  desdvîr - 
şite,  împărţind  şi  risipind  cu  bunătate  cele  ce  am  strîns  cu  răutate,  fie  bani  fie 
învăţături  (dogme).  x 


7  Cf.  leş.  19,  3 — 25;  24,  9 — 18;  Evr.  12,  18 — 20  şi  II  Cor.  3,  6.  întreg  aliniatul 
acesta  este  aproape  identic  cu  §  92  din  Cuvîntarea  a  2-a  „despre  Preoţie*4,  P.G.  35, 
496  AB;  tr.  rom.  cit.  p.  209.  Aceeaşi  imagine  -a  lui  Moise  şi  urcuşului  lui  pe  Sinai 
ca  „paradigmă  duhovnicească  a  teologului  autentic  reapare  dezvoltată  şi  în  a 
Il-a  Cuvîntare  teologică  (orat.  28),  2 — 3;  P.G.  36,  28 A — 29B;  tr.  rom.  cit.  supra 
partea  I,  nota  2,  p.  9 — 11,  ca  şi  la  Sf.  Grigorie  de  Nyssa  şi  Dionisie  Areopagitul 
(vezi  referinţele  exacte  în  lucrarea  noastră  citată  supra,  partea  I,  nota  4). 

8  I  Sam.  2,  12—36;  4,  1— 88. 

9  II  Sam.  6,  2 — 8. 

10  Cf.  Evr.  9,  11—14. 

11  Cf.  Rom.  12,  1. 

12  Cf.  II  Cor.  6,  16. 

13  Judecători,  13,  22. 

14  Cf.  Lc.  5,  8. 

15  Mt.  8,  8. 

16  Cf.  Lc.  19. 

17  Col.  3,  5. 

18  Cf.  Fii.  3,  21. 

19  Lc.  19.  9. 

5  Iar  după  ce  am  curăţit  prin  cuvintul  de  fată  pe  teolog,  hai  să  discutăm  ceva 
pe  scurt  şi  despre  Dumnezeu,  îndrăznind  către  însuşi  Tatăl,  Fiul  şi  Duhul  Sfint, 
despre  care  este  cuvintul.  Doresc,  însă,  să  pătimesc  ceea  ce  a  pătimit  Solomon, 
şi  să  nu  cuget  nici  grăiesc  nimic  (al  meu)  propriu  despre  Dumnezeu.  Căci  atunci 
cind  el  zice  că  „sînt  cel  mai  lipsit  de  minte  dintre  toţi  oamenii  şi  înţelepciunea 
omului  nu  este  intru  mine",20  nu  a  spus  aceasta  făcindu-şi  cunoscută  lipsa  de 
înţelepciune  proprie.  Căci  cum  ar  fi  aşa  de  vreme  ce  el  a  cerut  acest  lucru  de  la 
Dumnezeu  înainte  de  oricare  altul  şi  a  primit  de  la  El  înţelepciune,  contemplaţie  şi 
lărgime  de  inimă  21  mai  bogat  şi  mai  din  belşug  decit  nisipul  mării ?  Şi  atunci  cum 
un  înţelept  atît  de  mare  şi  înzestrat  de  soartă  cu  un  asemenea  dar ,  se  numeşte  pe 
sine  însuşi  „ mai  lipsit  de  minte  dintre  toţi  oamenii"?  Desigur,  numai  ca  unul  ce 
nu  mai  are  o  înţelepciune  proprie,  ci  ca  unul  în  care  se  lucrează  înţelepciunea 
dumnezeiască  mai  desăvîrşită.  Căci  şi  Pavel  zicind:  „Nu  mai  vieţuiesc  eu,  ci  Hiistos 
vieţuieşte  intru  mine,22  nu  vorbea  despre  sine  însuşi  ca  despre  cineva  cu  totul 
mort  ci  ca  despre  unul  ce  vieţuieşte  o  viaţă  mai  bună  decît  a  celor  mulţi  prin 
aceea  că  se  împărtăşea  de  ceea  ce  e  viaţa  cu  adevărat  şi  care  nu  mai  are  drept 
hotar  vreo  moarte. 

Aşadar  noi  ne  închinăm  Tatălui,  Fiului,  şi  Sfîntului  Duh  despărţindu-le  însu¬ 
şirile  (personale)  proprii,  unind  însă  Dumnezeirea  lor  şi  astfel  nici  nu  contopim 
cele  Trei  ( Persoane )  intru  una,  ca  să  nu  ne  îmbolnăvim  de  boala  Sabelie,  nici  nu 
le  divizăm  în  trei  (fiinţe)  străine  şi  opuse,  ca  să  nu  înnebunim  de  cele  ale  lui 
Arie .  Căci  pentru  ce  trebuie  să  imităm  pe  cei  ce  care  atunci  cînd  o  plantă  e  cu 
totul  înclinată  intr-o  parte  o  aduc  cu  forţa  în  partea  cealaltă  îndreptînd  defor¬ 
marea  (distorsiunea)  ei  printr-o  altă  deformare  (în  sens  opus)  şi  să  nu  stăm  în 
limitele  evlaviei  îndreptîndu-o  spre  locul  de  mijloc. 

6.  Iar  cind  am  spus  „ locul  de  mijloc",  vreau  să  spun  adevărul  la  care  numai 
este  bine  să  privim  respingînd  atît  contracţia  cea  rea  cît  şi  diviziunea  şi  mai 
absurdă  încă,  evitind  atît  cuvintul  (formula  dogmatică)  care  contractă,  de  frica 
politeismului,  (Persoanele)  intr-un  singur  ipostas  şi  ne  lasă  numai  cu  numele  lor 
goale  pe  noi  care  primim  faptul  că  Acelaşi  este  Tată,  Fiu  şi  Duh  Sfînt  dar  nu 
acceptăm  definiţia  care  spune  că  toate  Acestea  sînt  una  mai  mult  decît  pe  cea 
care  spune  că  fiecare  din  Ele  nu  e  de  fapt  nimic  (căci  transformîndu-se  şi  trecînd 
unele  în  altele,  acestea  înseamnă  că  Ele  ar  evita  să  fie  ceea  ce  sînt!)  cît  şi  ( cuvin - 
tul,  formula  dogmatică)  care  divizează  (Persoanele)  în  trei  fiinţe  fie  străine,  nease¬ 
mănătoare  şi  rupte  unele  de  altele,  potrivit  nebuniei  celei  bune  numite  aşa  a  lui 
Arie,  fie  lipsite  de  obirşie  (principiu)  şi  de  ordine,  şi,  ca  să  spunem  aşa,  antidivine. 

Căci  printr-una  (din  aceste  formule)  cei  ce  circumscriu  Dumnezeirea  numai 
la  Cel  Nenâscut  se  lasă  închişi  în  terminologia  strimtă  a  iudaismului,  iar  prin 
cealaltă  cad  în  rătăcirea  opusă  dar  la  fel  de  rea  (a  politeismului)  presupunînd  trei 
principii  şi  trei  Dumnezei,  ceea  ce  e  încă  şi  mai  absurd  decît  cele  dinainte.  Căci 
nu  trebuie  nici  ca  unii  să  fie  atît  de  iubitori  de  Tatăl  incit  să  suprime  fiinţarea 
lui  ca  Tată  (căci  al  cui  Tată  ar  mai  putea  fi,  dacă  Fiul  este  surghiunit  şi  înstrăinat 
de  El  in  ce  priveşte  firea  sa,  fiind  rinduit  împreună  cu  creaţia  Lui?),  nici  ca 
ceilalţi  să  fie  atît  de  iubitori  de  Hristos  incit  să  nu-i  păstreze  fiinţarea  lui  de  Fiu 
(căci  al  cui  Fiu  ar  mai  fi,  dacă  nu  se  mai  raportează  ca  la  o  cauză  la  Tatăl?),  nici 
să  să  diminuăm  demnitatea  de  principiu  aparţinînd  Tatălui  ca  Tată  şi  Născător, 
căci,  dacă  n-ar  fi  cauză  a  Dumnezeirii  contemplate  în  Fiul  şi  Duhul,  atunci  ar  fi 
principiu  al  unor  lucruri  mărunte  şi  lipsite  de  valoare.  Fiindcă  trebuie  atît  să 
păzim  faptul  că  există  un  singur  Dumnezeu  cît  şi  să  mărtuiâsim  cele  trei  Ipostasuri 
adică  Trei  Persoane,  fiecare  cu  însuşirea  (proprietatea)  ei. 

7  Să  fie  păzit,  deci,  ca  în  cuvintul  meu,  pe  de  o  parte,  faptul  că  există  Un 
singur  Dumnezeu,  raportînd  pe  Fiul  şi  pe  Duhul  la  o  singură  cauză,  nici  alătu- 


20  Pilde  20,  2. 

21  Cf.  III  Regi.  3,  12;  II  Par.  1,  12. 

22  Gal.  2,  10. 

23  Predilecţia  pentru  măsură,  simţul  de  echilibru,  şi  moderaţie  ca  şi  o  neîn¬ 
credere  faţă  de  extremele  radicaliste  sînt  o  caracteristică  a  gindirii  gregoriene,  fiind 
de  altfel  specifice  întregii  patristici  răsăritene  şi  tradiţiei  ortodoxe  în  genere. 

rindu-i  nici  ccmtopindu-i,  potrivit  unităţii  şi  identităţii  mişcării  şi  voinţei  Dumne- 
zeirii,  ca  să  spun  aşa ,  şi  potrivit  identităţii  fiinţei,  iar,  pe  de  alta,  faptul  că 
există  Trei  Ipos tasuri,  nccugetînd  nici  o  contopire ,  desfacere  sau  amestec,  ca  să 
nu  fie  nimicit  întregul  ca  la  cei  ce  venerează  unitatea  mai  mult  decit  este  cuvenit. 
Iar  proprietăţile  ( personale )  sînt :  ale  Tatălui  că  este  cugetat  şi  numit  şi  „lipsit-de- 
principiuu  24  şi  „ principiu "  25  (iar  principiu,  in  sens  de  cauză,  izvor  şi  lumină  veş¬ 
nică),  iar  ale  Fiului  (că  nu  este)  „nicidecum- lipsit-de-principiu"  dar  (că  e  şi) 
„ principiu u  a  toate.  Iar  cind  am  spus  principiu,  nu  adăuga  şi  un  timp  nici  nu 
orîndui  ceva  intermediar  intre  Cel  ce  a  născut  şi  Cel  ce  s-a  născut,  nici  nu  diviza 
natura  lor  prin  adăugarea  cu  răutate  a  ceva  la  cele  împreună- veşnice  şi  împreună- 
unite.  Căci  dacă  ar  fi  anterior  un  timp  Fiului,  atunci  cauza  primă  a  acelui  (timp) 
ar  fi  Tatăl.  Şi  atunci  cum  va  mai  fi  făcător  al  timpurilor26  cel  ce  este  sub  timp? 
Şi  cum  va  fi  Domn  a  toate27  dacă  este  premers  şi  dominat  de  un  timp?  Aşadar, 
Tatăl  este  lipsit-de-principiu,  căci  fiinţarea  Lui  nu-I  este  de  altundeva  decit  de  la 
Sine  însuşi.  Iar  Fiul,  dăcă  Îl  iei  drept  cauză  a  Lui  pe  Tatăl,  nu  e  lipsit -de-prin- 
cipiu,  căci  Tatăl  este  principiu  al  Fiului  ca  şi  cauză  (a  Lui),  dacă  însă  te  gîn- 
deşti  la  principiu  plecind  de  la  timp  atunci  este  şi  El  lipsit-de-principiu,  căci 
Stăpînul  timpurilor  nu  este  stăpânit  de  timp. 

8.  Iar  dacă,  pentru  că  trupurile  sînt  sub  timp,  de  aceea  vei  socoti  că  şi  Fiul 
zace  sub  timp ,  atunci  vei  atribui  şi  un  trup  Celui  Netrupesc ;  şi  dacă,  pentru  că 
cele  ce  se  nasc  la  noi  nu  au  fost  cîndva  şi  apoi  au  ajuns  sd  fie,  de  aceea  sileşti  şi 
pc  Fiul  să  vină  la  existenţă  din  cele  ce  nu  sînt,  atunci  compari  cele  incompa¬ 
rabile,  pe  Dumnezeu  şi  omul,  trupul  şi  netrupescul,  şi  prin  urmare  atunci  El  va  fi 
supus  (necesităţii)  şi  va  fi  nimicit  ca  şi  trupurile  noastre.  Tu  socoteşti,  deci,  că 
Dumnezeu  este  născut  astfel  pentru  că  şi  trupurile  se  nasc  aşa;  eu,  însă  socotesc 
că  tocmai  de  aceea  El  nu  se  naşte  astfel,  pentru  că  trupurile  se  nasc  aşa.  Căci  la 
cele  a  căror  existenţă  nu  e  asemănătoare,  la  acestea  nici  naşterea  nu  este  asemă¬ 
nătoare;  iar  dacă  nu.  atunci  va  fi  aservit  şi  celorlalte  legi  ale  materiei,  fiind  de 
pildă  supus  suferinţei,  durerii,  foamei,  setei  şi  tuturor  pătimirilor  fie  ale  trupului 
fie  ale  ambelor  elemente  (ale  compusului  uman:  trupul  şi  sufletul).  Dar  nici  min¬ 
tea  ta  nu  primeşte  aceste  lucruri,  căci  cuvîntul  este  despre  Dumnezeu.  Aşadar,  nu 
primi  nici  naşterea  altfel  decit  ca  (o  naştere)  dumnezeiască. 

9.  „Dar  dacă  s-a  născut,  cum  s-a  născut ?"  zic  ei.  Răspunde -mi  şi  tu,  dialec- 
ticianule  de  care  nu  poţi  scăpa:  dacă  a  fost  creat,  cum  a  fost  creat?  Şi-mi  ceri 
mie  (să  răspund  la  întrebarea):  „Cum  s-a  născut?"  Este  o  pătimire  în  naştere? 
Este  atunci  o  pătimire  şi  în  creaţie!  Sau  nu  este  o  pătimire  închipuirea,  reflexia 
sau  explicitarea  analitică  a  ceea  ce  a  fost  cugetat  sintetic?  Este  un  timp  în  naştere? 
în  timp  sînt  şi  cele  create.  Este  un  loc  aici?  Este  unul  şi  acolo.  Este  o  soartă  rea 
în  naştere?  Este  una  şi  în  creaţie.  Aceste  lucruri  v-am  auzit  filosofînd  pe  voi,  căci 
cele  la  care  mintea  a  subscris  adeseori  mina  nu  le -a  aşternut  şi  în  scris. 

Dar,  zic  ei,  universul  şi-a  primit  subzistenţa  prin  cuuint  şi  voinţă,  „căci  El 
a  zis  şi  s-au  făcut,  El  a  poruncit  şi  s-au  zidit".29  Dar  cînd  ai  zis  că  prin  cuvîntul 
lui  Dumnezeu  s-au  zidit  toate  nu  poţi  introduce  în  aceasta  şi  creaţia  omenească, 
căci  nimeni  dintre  noi  nu  făptuieşte  cele  făcute  de  el  prin  cuvînt.  Căci  nimic 
n-ar  fi  mai  presus  de  noi  nici  mai  lipsit  de  osteneală  dacă  faptul  de  a  zice  ar  fi 
şi  plinirea  lucrului.  Astfel  incit  dacă  Dumnezeu  creează  cele  create  prin  cuvînt, 
puterea  Lui  de  creaţie  nu  e  omenească.  Căci  una  din  două:  fie  arată  tu  un  om 
făptuind  ceva  prin  cuvînt,  fie  admite  că  Dumnezeu  nu  creează  ca  un  om.  Fiindcă 
atunci  trasează  în  voinţă  planul  unei  cetăţi  şi  să  apară  o  cetate;  voieşte  să  ai  un 
copil  şi  să  apară  un  copil;  voieşte  orice  altceva  din  cele  ce  sînt  de  făptuit  şi 
voinţa  să  facă  loc  lucrului,  iar  dacă  nimic  din  toate  acestea  nu  urmează  voinţei 
tale,  iar  voinţa  lui  Dumnezeu  este  faptă,  atunci  într-un  fel  creează  omul,  şi  altfel 
creează  Dumnezeu  Creatorul  a  toate.  Aşadar,  atunci  cum  nu  creează  omeneşte  dar 


24  ânarchos. 

25  arche. 

26  Cf.  Evr.  1,  2. 

27  Rom.  10,  2;  cf.  Evr.  2,  8 — 10. 

28  Ps.  148,  5. 

să  nască  este  silit  să  nască  omeneşte?  Tu  nefiind  întîi  ai  fost  născut,  şi  apoi  naşti 
şi  tu;  de  aceea  aduci  la  existenţă  ceva  ce  nu  există  incă  sau,  ca  să  spun  ceva 
mai  adine,  poate  că  nici  măcar  nu  aduci  la  existenţă  ceva  din  cele  ce  nu  sînt, 
pentru  că  şi  Lcvi,  zice  (Scriptura),  era  în  coapsa  tatălui  său  înainte  de  a  veni 
la  existenţă.29  Şi  nimeni  să  nu  defaime  cuvîntul  acesta.  Căci  nu  spun  că  Fiul 
există  din  Tatăl  ca  existînd  mai  înainte  în  Tatăl  şi  păşind  după  aceasta  la  exis¬ 
tenţă;  căci  nu  a  devenit  abia  mai  apoi  desăvîrşit  fiind  mai  întîi  nedesăvîrşit  cum 
este  legea  naşterii  noastre. 

10.  Aceste  cuvinte  sînt  ale  defăimătorilor,  sînt  ale  celor  ce  atacă  cu  îndrăz¬ 
neală  toate  cele  spuse.  Noi,  însă ,  nu  gîndim  aşa,  nu  credem  aşa,  ci,  deodată  cu 
existenţa  Tatălui  „în  mod  nenăscutm  (El  exista  punirea,  căci  mintea  nu  cade  nicio¬ 
dată  în  nefiinţă),  există  şi  Fiul  „în  mod  născut Astfel  îndt  deodată  cu  existenţa 
Tatălui  coincide  şi  naşterea  Unului  Născut  (de  către  El),  Acesta  existînd  din  El, 
nu  după  El,  numai  în  ce  priveşte  noţiunea  principiului,  şi  anume  a  principiului 
cauzalităţii. 

Revin  de  mai  multe  ori  la  acelaşi  raţionament  temîndu-mă  de  grosimea  şi 
materialitatea  gîndirii  tale.  Iar  dacă  nu  poţi  cerceta  cu  curiozitate  nici  naşterea 
nici  ipostasul  Tatălui,  nici  orice  altceva  mai  principal  dedt  acestea  ar  putea  exco- 
gita  dneva  (cdd  ceea  ce  e  cugetat  şi  grăit  aid  biruie  limba  mea),  nu  cerceta  cu 
curiozitate  nid  ieşirea  (purcederea) 30  Duhului.  Îmi  e  deajuns  să  aud  că  există  un 
Fiu  şi  că  este  din  Tatăl,  şi  că  unul  este  Tată,  iar  altul  Fiu,  şi  nu  mai  cercetez  cu 
curiozitate  nimic  pe  lingă  aceasta  ca  să  nu  păţesc  lucru  cu  vodle  care,  silindu-se 
să  cinte  peste  puteri,  pier  cu  desăvîrşire,  sau  cu  vederea  aţintită  asupra  unei  raze 
de  soare ;  cdd  cu  dt  ar  voi  dneva  să  o  vadă  mai  mult  şi  mai  clar,  cu  atît  mai 
mult  îşi  vatămă  simţirea  şi  se  lipseşte  de  puterea  de  a  vedea  în  genere  pentru 
că  ceea  ce  e  văzut  biruie  cu  mult  vederea  dacă  aceasta  ar  vrea  să  vadă  totul  şi 
nu  doar  dt  este  lipsit  de  primejdie  a  vedea. 

11.  Auzi  vorbindu-se  de  naştere?  Nu  cerceta  cu  curiozitate  modul.  Auzi  că 
Duhul  este  ceea  ce  purcede31  din  Tatăl?  Nu  cerceta  cu  curiozitate  felul  cum.  Iar 
dacă  cercetezi  cu  curiozitate  naşterea  Fiului  şi  purcederea  Duhului  şi  eu  te  voi 
întreba  cu  curiozitate  despre  amestecul  sufletului  cu  trupul;  cum  eşti  şi  ţărînă  şi 
chip  al  lui  Dumnezeu?  Ce  este  ceea  ce  te  mişcă  sau  ceea  ce  e  mişcat  în  tine?  Cum 
acelaşi  lucru  se  mişcă  şi  este  mişcat?  Cum  simţirea  şi  rămîne  în  ea  însăşi  şi 
îmbrăţişează  ceea  ce  e  exterior  ei?  Cum  mintea  şi  rămîne  în  ea  însăşi  şi  naşte  un 
cuvînt  in  altă  minte?  Cum  se  comunică  înţelesul  prin  cuvînt?  Şi  încă  nu  spun 
lucrurile  mai  mari:  Ce  e  mişcarea  circulară  a  cerului?  Ce  e  mişcarea,  ordinea, 
dimensiunile,  conjuncţiile  sau  disjuncţiile  astrelor?  Care  sînt  marginile  mării? 
De  unde  vin  curenţii  vînturilor  sau  ciclurile  anotimpurilor  sau  revărsările  ploilor? 
Dacă  n-ai  înţeles  cu  mintea  nimic  din  toate  acestea,  o,  omule  —  vei  înţelege, 
poate,  dndva,  dnd  vei  primi  pe  Cel  desăvîrşit:  „căd  voi  vedea,  zice  ( Scriptura ), 
cerurile,  lucrurile  degetelor  Tale",32  ca  pentru  a  sugera  că  cele  văzute  acum  nu 
sînt  adevărul  ci  aparenţele  adevărului  — ,  dacă  nu  te-ai  cunoscut  pe  tine  însuţi 
dne  eşti,  tu  cel  ce  discuţi  despre  acestea,  dacă  nu  ai  înţeles  aceste  lucruri  a  căror 
mărturie  e  simţirea,  cum  socoteşti  că  cunoşti  cu  exactitate  pe  Dumnezeu,  ce  şi  dt 
este  El?  Acesta  arată  mult  lipsă  de  raţiune  (prostie,  absurditate)l 

12.  Dar  dacă  ai  încredere  în  mine,  (ce  sînt)  un  teolog  lipsit  de  îndrăzneală, 
ceva  ai  înţeles  deja,  iar  restul  roagă-te  să-l  înţelegei.  Iubeşte  acest  ceva  care 
rămîne  intru  tine,  iar  restul  să  rămînă  în  comorile  cele  de  sus.  Înalţă- te  prin  vie¬ 
ţuire,  dştigă  prin  curăţie  pe  Cel  curat.  Vrei  să  devii  dndva  teolog  şi  vrednic  de 
Dumnezeire?  Păzeşte  poruncile;  fă-ţi  calea  prin  cele  porundte,  căd  făptuirea  este 
treapta  spre  contemplaţie;  pornind  de  la  trup  osteneşte-te  pentru  suflet.  Oare  este 
dneva  dintre  oameni  care  să  se  poată  înălţa  atît  dt  să  ajungă  la  măsura  lui 
Pavel?  Şi,  totuşi,  acesta  zice  că  acum  vede  prin  oglindă  şi  ghidtură  dar  că  va  fi 
un  timp  dnd  va  vedea  faţă  către  faţă.33 


29  Cf.  Evr.  7,  10. 

30  ten  prâodon. 

31  proiân. 

32  Ps.  8,  4. 

33  I  Cor.  13,  12. 

Eşti  mai  filosof  în  cuvinte  decit  altul?  Dar  negreşit  eşti  mai  prejos  decât 
Dumnezeu.  Eşti  mai  ştiutor  decât  altul?  Dar  eşti  lipsit  de  adevăr  tot  atât  de  mult 
pe  cât  existenţa  ta  e  secundă  în  raport  cu  existenţa  lui  Dumnezeu.  Avem  făgă¬ 
duinţă  că  vom  cunoaşte  cândva  pe  cât  am  fost  cunoscuţi.34  Dacă  nu  e  cu  putinţă 
ca  aici  să  avem  cunoştinţa  desămrşită  a  tuturor  lucrurilor ,  ce-mi  lipseşte?  Ce 
pot  nădăjdui?  împărăţia  cerurilor ,  vei  spune  poate.  Dar  socot  că  aceasta  nu  este 
altceva  decit  faptul  de  a  ajunge  la  curăţia  şi  desăvârşirea  cea  mai  înaltă,  iar  lucrul 
cel  mai  desăvârşit  din  cele  ce  sânt  e  cunoştinţa  lui  Dumnezeu.  Ci  pe  una  (curăţia) 
să  o  ţinem  cu  tărie,  pe  cealaltă  (desăvârşirea),  să  o  câştigăm  cit  sîntem  pe  pământ, 
iar  pe  cealaltă  (cunoştinţa  lui  Dumnezeu),  să  ne -o  rezervăm  pentru  dincolo  ca  atunci 
această  rodire  a  iubirii  noastre  de  osteneală  să  avem :  iluminarea  întreagă  a  Sfintei 
Treimi ,  ce  anume,  ce  fel  şi  câtă  ea  este,  dacă  ne  e  îngăduit  să  spunem  aceasta,  în 
însuşi  Hristos  Domnul  nostru,  Căruia  fie  slava  şi  puterea  in  vecii  vecilor.  Amin. 

Prezentare  şi  traducere 
de 

Diac.  asist.  Ioan  I.  Ică 


i 


34  Ibidem. 

PREDICA  la  duminica  lăsatului  sec  de  carne 


„ Veniţi  binecuvîntaţii  Părintelui  meu 
şi  moşteniţi  împărăţia  care  este  gătită 
vouă  de  la  întemeierea  lumii " 

(Matei  25,  34) 


De  citeva  zile  razele  dulci  ale  Soarelui  ne  umplu  fiinţa  de  speranţă,  de 
nădejdea  că  întreaga  fire  renaşte  la  viaţă  după  amorţeala  iernii,  că  primăvara  este 
aproape  cu  tot  nodamul  ei  de  bucurii,  cu  tot  bogatul  ei  buchet  de  frumuseţi. 

Asemenea  raze  de  speranţe,  de  nădejdi  privitoare  la  destinul  veşnic  al  omu¬ 
lui  ne  revarsă  in  suflete  şi  textul  evanghelic  care  s-a  citit  la  Sf.  Liturghie  din 
Duminica  de  astăzi,  a  lăsatului  sec  de  carne  sau  Duminica  Înfricoşătoarei  Jude¬ 
căţi,  cum  este  trecută  în  calendarele  noastre. 

Cuvintele  cuprinse  in  textul  evangheliei  de  astăzi  au  fost  rostite  de  Mîntui- 
torul  imediat  după  Parabola  cu  talanţii,  în  care  de  asemenea  a  fost  vorba  într-un 
fel  de  Judecata  finală,  la  care  noi  toţi  trebuie  să  ne  prezentăm  şi  să  dăm  seama 
de  felul  cum  ne-am  înmulţit  talanţii  primiţi,  adică  de  felul  în  care  ne-am  trăit 
viaţa,  Judecată  pe  care,  pe  scurt,  ILsus- Domnul  nostru  ne-o  prezintă  în  felul  ur¬ 
mător: 

Cind  va  veni  Fiul  Omului  întru  slava  Sa  . . atunci  va  şedea  pe  scaunul  sla¬ 
vei  Sale  şi  se  vor  aduna  înaintea  Lui  toate  limbile,  adică  toate  popoarele,  şi  va 
despărţi  pe  oameni,  aşa  cum  un  păstor  desparte  oile  de  capre,  caprele  fiind  mai 
greu  de  ţinut  într-o  turmă  de  oi,  firea  lor  fiind  cu  totul  alta  decît  a  oilor ...  Şi 
ii  va  aşeza  pe  unii  de-a  dreapta  Sa,  iar  pe  alţii  de-a  stînga  Sa,  desigur  nu  In 
înţeles  spaţial,  căci  ia  Dumnezeu  nu  sînt  asemenea  delimitări,  El  fiind  spirit  atot- 
prezent. 

In  calitatea  Sa  de  Judecător  suprem,  Iisus-Domnul  nostru  va  zice  celor  de-a 
dreapta:  „Veniţi  binecuvîntaţii  Părintelui  meu  de  moşteniţi  împărăţia  gătită  vouă 
de  la  întemeierea  lumii,  căci  flâmînd  am  fost  şi  mi-aţi  dat  să  mănînc,  însetat  am 
fost  şi  mi-aţi  dat  să  beau,  gol  am  fost  şi  m-aţi  îmbrăcat,  bolnav  am  fost  şi  m-aţi 
căutat"  ş.am.d.  Toţi  aceştia  vor  spune:  Bine,  dar  cînd  te-am  văzut  noi  în  ase¬ 
menea  situaţii.  Iar  Dreptul  Judecător,  care  se  identifică  pe  Sine  cu  toţi  suferinzii 
lumii,  va  răspunde:  „Adevăr  zic  vouă.  întrucit  aţi  făcut  unuia  din  aceşti  fraţi  &i 
mei  prea  mici,  mie  md-aţi  făcut". 

Intorcîmdu-se  spre  cei  de-a  stînga,  le  va  zice:  „Duceţi-vă  de  la  mine  bleste¬ 
maţilor  în  focul  cel  veşnic,  care  este  gătit  diavolului  şi  îngerilor  iui"  —  motivîn- 
du-le  şi  lor  această  sentinţă  prin  aceea  că  n-^au  fost  receptivi,  că  au  fost  surzi  la 
durerile  semenilor  lor. 

„Şi  vor  merge  aceştia  în  muncă  veşnică,  iar  drepţii  în  viaţă  veşnică"  —  sînt 

cuvintele  cu  care  se  încheie  pericopa  evanghelică  de  astăzi  (Matei  25,  31 — 46). 

* 

Precum  vedem  textul  evanghelic  de  astăzi  redă  în  cuvinte  simple,  înţelese  de 
noi  toţi,  un  mare  adevăr,  poate  cel  mai  mare  adevăr  în  ceea  ce  priveşte  înţele¬ 
gerea  rostului  vieţii  omeneşti  şi  anume  Judecata  din  urmă,  Judecata  finală  sau 
Judecata  de  apoi.  Dacă  fără  Dumnezeu  nu  poate  fi  explicată  apariţia  vieţii  pe 
Pâmînt  şi  rînduiala  care  există  în  întreaga  Creaţie,  Judecata  finală  dă  sens,  dă 
înţeles  acestei  Creaţii  şi  cu  deosebire  fiinţei  omeneşti;  ea  este  cheia  care  descuie 
sau  dezleagă  destinul  omului  în  lume;  ea  dă  înţeles  existenţei  omeneşti.  Despre 
această  Judecată  ne-a  vorbit  sfînta  evanghelie  caire  s^a  citit  în  Duminica  de  astăzi 
şi  un  prim  lucru  pe  care  trebuie  să  nu-<i  uităm  niciodată  este  că  ea  va  avea  loc 
în  mod  absolut  sigur. 

„Cerul  şi  pâmÎTutu'l  vor  trece  —  zice  Mîntuitorul  —  dar  cuvintele  mele  nu  vor 
trece"  (Matei  24,  25),  cuvintele  Lui.  aşadar,  se  vor  adeveri  întru  totul  şi  cu  pri¬ 
vire  la  Judecata  finală  sau  din  urmă. 

Despre  această  Judecată  Sf.  Scriptură  ne  vorbeşte  însă  şi  în  alte  părţi,  iar 
de  cîteva  din  aceste  texte  este  bine  să  ne  reamintim  într-o  Duminică  precum  este 
cea  de  astăzi. 

„Iată  voi  chema  toate  popoarele  —  spune  Cel  Atotputernic  prin  gura  profe¬ 
tului  Ieramia  —  şi  voi  rosti  asupra  lor  Judecata  mea  pentru  toarte  fărădelegile  lor" 
(Ier.  1,  16);  „Mă  voi  apropia  de  voi  ca  să  vă  judec  —  spune  Ziditorul  a  toate  şi 
prin  gura  profetului  Maleahi  —  şi  voi  fi  martor  grabnic  împotriva  vrăjitorilor, 
a  destinaţilor  şi  a  celor  care  jură  strîmb,  împotriva  celor  care  asupresc  pe  sim- 
briaş,  pe  văduve  şi  pe  orfani,  apasă  pe  cel  străin  şi  nu  se  tem  de  nimic"  (Mal.  3,  5). 

„Rînduit  este  oamenilor  să  moasră  şi  după  aceea  (urmează)  Judeoata"  —  spune 
Sf.  Apostol  Pavel  în  Epistola  către  Evrei  (9,  27).  Şi  tot  el  atenţionează  mai  direct 
despre  acest  lucru  în  altă  parte,  cînd  spune:  „Noi  toţi  trebuie  să  ne  înfăţişăm  înain¬ 
tea  scaunului  de  Judecată  a  iui  Hristos,  ca  fiecare  să  primească  (răsplată)  bună  sau 
rea,  după  faptele  sale  cele  săvîrşite  în  trup"  (II  Cor.  5,  10). 

Judeoata  finală  ne  este  adusă  de  altfel  în  atenţie  de  chiar  realităţile  vieţii. 
Vedem,  ştim,  citim,  auzim  despre  atâtea  fărădelegi,  atîtea  păcate  grele,  atîtea  crime 
morale  sau  reale,  atîtea  nedreptăţi  cu  adevărat  strigătoare  la  Ger,  pe  care  justiţia 
omenească,  oricît  s-ar  strădui,  nu  le  poate  descoperi.  Este  deci  împotriva  minţii, 
este  de  ordinul  absurdului  chiar  oa  un  furt  mărunt  de  pildă  să  fie  pedepsit  în 
lumea  aceasta,  iar  o  crimă  oribilă,  sau  un  furt  masiv  să  nu  fie  descoperit  de  justi¬ 
ţia  omenească  şi  deci  nepedepsite.  Sau  toate  acestea  vor  fi  sancţionate  cu  siguranţă 
ia  Dreapta  Sa  Judecată  de  către  Cel  ce  toate  le  ştie. 

Se  cuvine  să  mai  reţinem  că,  într-un  fel,  realităţile  de  la  Judecata  de  apoi  le 
trăim  în  mic  în  chiar  fiinţa  noastră,  încă  aici  pe  pămînt.  Purtăm  fiecare  în  noi  un 
mic  dar  neadormit  şi  incoruptibil  judecător,  conştiinţa  morală,  oare  este  un  fel  de 
antenă  a  Dreptului  Judecător  în  fiinţa  noastră,  conştiinţă  care,  —  atunci  cînd  e9te 
trează,  căci,  din  nefericire,  mai  poate  fi  uneori  şi  adormită  —  sancţionează  pe  loc 
fiecare  faptă  a  noastră.  Şi  anume,  atunci  cînd  din  inimă  facem  o  faptă  bună, 
ajutăm  cinstit  pe  cineva,  dăm  un  sfat  bun,  salvăm  pe  cineva  de  iia  o  primejdie, 
conştiinţa  noastră  morală  revarsă  în  sufletul  nostru  bucurii,  care  întrec  de  obicei 
alte  bucurii  omeneşti  şi  oare  sînt  anticipări  ale  negrăitei  bucurii  de  care  vor  avea 
parte  cei  ce  vor  ti  de-a  «dreapta  Judecătorului  Suprem:  „La  dreapta  ta  de  frumuseţi 
veşnice  mă  voi  sătura"  —  zice  Psaimistul  {Ps.  15,  11).  Şi  invers,  cînd  premeditat 
facem  un  lucru  urit,  un  păcat  greu,  cu  urmări  negative  şi  pentru  cei  din  jurul 
nostru,  atunci  conştiinţa  noastră  ne  mustră,  ne  ceartă  şi  uneori  cu  aşa  putere,  incit 
cei  în  cauză  ajung  adesea  în  pragul  disperării,  cum  s-a  întîmplat  cu  Iuda  Isoario- 
teanul,  care  şi-a  vîndut  învăţătorul  pentru  30  de  arginţi  şi  care,  torturat  de  mustră¬ 
rile  conştiinţei  pentru  această  fărădelege  a  sa,  s-a  dus  şi  s-a  spînzurat.  Or,  aceste 
groaznice  frămîntări  anticipează  şi  ele  în  mic  chinurile  iadului,  de  care  vor  avea 
parte  cei  ce  vor  fi  de-a  stînga  Dreptului  Judecător. 

O  primă  întrebare  pe  oare  ne-o  punem  In  legătură  cu  Judecata  finală,  pe 
oare  ne-o  aduce  în  atenţia  sf.  evanghelie  de  astăzi,  s^ar  putea  referi  desigur  la 
felul  cum  va  fi  această  Judecată. 

Un  răspuns  complet  la  această  întrebare  este  desigur  greu  de  dat,  ea  depă¬ 
şind  puterea  noastră  de  înţelegere. 

Biserica  noastră  numeşte  de  pildă  această  Judecată  înfricoşătoare,  înfrico- 
şătoarea  Judecată  a  lui  Hristos,  cum  aurilm  la  fieaare  Sf.  Liturghie. 

înfricoşătoare  desigur  în  primul  rînd  prin  dimensiunile  ei,  căci,  precum  am 
reţinut,  la  ea  se  vor  aduna  , /toate  limbile",  toate  popoarele,  toate  fiinţele  ome¬ 
neşti  din  tot  cuprinsul  istoriei.  O  imagine  a  ei  încearcă  să  ne-o  sugereze  poetul 
german  Friedrich  Schiiler,  oare,  în  piesa  sa  „Hoţii",  prin  gura  unui  personaj  al 
său  spune  şi  astfel  de  cuvinte:  , .Deodată  —  un  trăznet  înspăimîntâtoT  îmi  zguduie 
auzul,  tocmai  aţipisem,  mă  scol  clătinîndu-mă,  tremurînd  —  şi  ce  văd?  Părea  că 
tot  orizontul  a  fost  cuprins  de  o  pălălaie  dogoritoare,  oare  topea  munţi,  oraşe  şi 
codri  —  cum  se  topeşte  ceara  pe  plită  —  şi  uraganul,  cu  un  urlet  cumplit, 
mătura  tot  ce  sta  în  calea  lui:  pămînt,  ocean  şi  bolta  cerească.  —  Un  strigăt 
răsună,  ca  scos  din  trîmbiţe  de  aramă:  pămîntule,  slobozeşte-ţi  morţiil  Apelor, 

slobozi  ţi -vă  morţii!  —  Şi  cimpurile,  pînă  atunci  netede,  începură  să  se  frămînte 
oa-n  durerile  facerii  şi  —  ţeste,  coaste,  picioare,  toate  mădularele  ţîşniră  afară  — 
înoepLnd  să  se  închege  în  trupuri  omeneşti  —  care  porniră  în  şuvoi  cît  nu  puteai 
cuprinde  cu  ochii,  nesflrşită  vijelie  de  făpturi  vii*4  (Fr.  Schillor:  Hoţii . . Bucu¬ 
reşti,  1969,  p.  140). 

înfricoşătoare  apoi  că  aici  vor  fi  excluse  ou  desăvîrşire  intfhionţele,  relaţiile 
de  orice  fel,  martorii  mincinoşi,  plărtiţi  adesea  cu  bani  grei,  din  oare  motiv  mitro¬ 
politul  VarLaam  numeşte  această  Judecată,  în  Cazania  sa  de  la  1643,  Judecată 
„nemiftarnicâ**,  adică  unde  nu  se  poate  da  şi  nu  se  ia  mită.  Ne  confirmă  acest  lucru 
şi  Psalmistul,  cînd  zice:  .JJiimnezou  este  Judecător  drept,  tare  şi  îndelungrăbdă- 
tor“  (Ps.  7,  11);  înfricoşătoare  de  asemenea  prin  faptul  că  se  vor  da  la  iveală, 
ca  scrise  într-o  carte,  toate  ale  noastre,  gîndurile,  vorbele,  faptele.  „Judecătorul 
se  aşează  —  spune  profetul  Daniil  —  şi  cărţile  au  fost  deschise*4  (Daniil  7,  10), 
adică  toată  fiinţa  noastră  lăuntrică  va  fi  dată  pe  faţă,  cu  tot  ce  am  făcut  pe  lumea 
aceasta,  bine  sau  rău.  „El  —  Dumnezeu,  spune  dreptul  Iov  —  scoate  din  întu¬ 
neric  lucrurile  ascunse  şi  aduce  la  lumină  ceea  ce  era  acoperit  de  umbră*4  (Iov 
12,  22). 

Răspunzind  la  întrebare,  cum  va  fi?  —  trebuie  să  mai  reţinem  că  la  Jude¬ 
cata  din  urmă  ne  vom  prezenta  cu  întreaga  noastră  fiinţă,  trup  şi  suflet,  nu  însă 
cu  un  trup  material,  căci,  aşa  cum  ne  încredinţează  Sf.  Apostol  Pavel,  , carnea  şi 
sîngele  nu  pot  să  moştenească  împărăţia  lui  Dumnezeu,  nici  stricăciunea  nu 
moşteneşte  nestricăciunea*4  (I  Cor.  15,  50).  Ci  cu  un  trup  transfigurat,  spiritualizat, 
asemenea  trupului  cu  care  Mîntuitorul  Iisus  Hristos  a  ieşit  din  mormlnt  „piatra 
fiind  pecetluită*4,  şi  a  intrat  la  Apostoli  „uşa  fiind  încuiată44.  In  această  privinţă 
Sf.  Apostol  Pavel  ne  dă,  în  cap.  15  din  Epistola  I  către  Corinteni,  foarte  valo¬ 
roase  informaţii: 

„Iată,  taină  vă  spun  vouă  —  zice  el,  adică  lucruri  extraordinare,  din  afara 
firescului  vă  descopăr  vouă,  de  dincolo  de  ceea  ce  ştiţi  şi  vedeţi  —  nu  toţi  vom 
adormi  dar  toţi  ne  vom  schimba,  într-o  clipă,  intr-o  clipeală  a  ochiului,  cînd  (va 
suna)  trîmbiţa  cea  de  apoi.  Pentru  că  trimbiţa  va  suna  şi  morţii  se  vor  scula 
nestricaţi,  iar  noi  ne  vom  schimba.  Căci  trupul  acesta  stricăcios  trebuie  să  se 
îmbrace  întru  nestricăciune  şi  trupul  acesta  muritor  să  se  îmbrace  intru  nemurire*4 
(I  Cor.  15,  51 — 53).  „Este  trup  pămîntesc,  este  şi  trup  duhovnicesc  —  arată  Sf. 
Apostol  Pavel.  Se  seamănă  trup  pămîntesc,  şi  scula-se-va  trup  duhovnicesc4* 
(I  Cor.  15,  44). 

Tot  în  legătură  cu  întrebarea,  cum  va  fi?  —  se  cuvine  să  mai  reţinem  că 
—  spre  deosebire  de  judecata  particulară,  care,  după  cum  ne  învaţă  Sf.  Biserică, 
are  loc  imediat  după  moartea  noastră  —  la  Judecata  finală  vor  trage  în  cumpănă 
şi  urmările  faptelor  noastre,  rele,  cînd  răul  făcut  de  nod  se  răsfrînge  şi  asupra 
altor  generaţii,  sau  bune,  cînd  de  binele  făcut  de  noi  —  o  biserică,  o  şcoală,  un 
spital,  un  drum,  o  fîntînă  etc.  —  se  vor  bucura  şi  alte  generaţii.  Acuzatorii  sau 
procurorii  vor  fi  deci  atunci  faptele  noastre  rele,  iar  apărătorii  sau  avocaţii  vor 
fi  faptele  noastre  bune. 

Altă  întrebare  care  se  pune  este  şi  aceea  referitoare  la  data  cînd  va  fi  această 
Judecată. 

La  această  întrebare  se  poate  răspunde  clar  şi  sigur,  iar  răspunsul  este  că 
nimeni  nu  ştie  cînd  va  fi  această  Judecată.  Ne-o  spune  chiar  Mintuitorul  Iisua 
Hristos,  cînd  zice:  „Iar  de  ziua  şi  de  ceasul  acela  nimeni  nu  ştie,  nici  îngerii  din 
ceruri,  nici  Fiul  (ca  om  desigur),  fără  numai  Tatăl  meu  singur**  (Matei  24,  36). 

Aşadar,  fac  o  mare  greşeală,  un  păcat  chiar,  acei  aşa-zişi  creştini  car* 
caută  să  fixeze  data  exactă  privitoare  la  a  doua  venire  a  Domnului  Hristos,  privi¬ 
toare  deci  la  Judecata  Sa  finală  şi,  prin  urmare,  a  sfîrşitului  lumii.  De  altfel, 
cunoaşterea  unei  asemenea  date  nici  n-ar  fi  spre  folosul  nostru;  un  asemenea 
uriaş  eveniment  universal  ar  crea  derută  şi  panică,  destrămare  şi  alte  multe  şi 
mari  neajunsuri  în  viaţa  oamenilor. 

Pe  marginea  evangheliei  de  ia  Sf.  Liturghie  de  astăzi  s^ar  fi  putut  spun* 
de  bună  seamă  şi  alte  multe  şi  folositoare  lucruri. 

Stabilind  această  pericopă  evanghelică  ia  începutul  marelui  post  al  Paştilor, 
Sfinta  noastră  Biserică  a  vrut  să  ne  implmte  adine  în  conştiinţa  noastră  convin- 

gerea  că  toate  ostenelile  noastre  spre  bine,  pe  lingă  urmarea  lor  firească  de  ridi¬ 
care  a  calităţii  vieţii  în  această  lume,  vor  avea  o  dreaptă  răsplătire  la  Judecata 
finală  a  lui  Dumnezeu.  Acest  lucru  îl  are  în  vedere  şi  Sf.  Apostol  Pavel,  cînd  ne 
îndeamnă:  „Drept  aceea,  fraţii  mei  iubiţi,  fiţi  tari,  neclintiţi,  sporind  întru  lucrul 
Domnului,  bineştiind  că  osteneala  voastră  nu  va  fi  zadarnică14  (I  Cor.  15,  58). 

Dar,  Sf.  Biserică  ne  şi  avertizează  în  acelaşi  timp,  ne  îndrumă,  ne  îndeamnă 
cu  stăruinţă  prin  toate  slujbele  sale  speciale  din  această  perioadă,  prin  cîntările 
sale  de  la  strană,  prin  toate  ale  sale,  să  ne  lăsăm  de  relele,  de  patimile,  păcatele 
oare  pun  stâpînire  pe  fiinţa  noastră,  căci,  trecînd  cu  ele  pe  celălalt  tărîm,  vom 
fi  sancţionaţi  de  Dumnezeu  la  Dreapta  Lui  Judecată,  iar  sentinţa  care  se  va  da 
atunci  va  râmîne  definitivă  şi  pentru  veşnicie. 

De  aceea  Sf.  Iaoob  ne  atenţionează  în  epistola  sa  destul  de  apăsat,  and 
zice:  „Aşa  să  grăiţi  şi  aşa  să  lucraţi  ca  unii  oare  veţi  fii  judecaţii14  (Iaoob  2,  12). 

Să  ne  străduim  decd  să  vieţuim  în  aşa  fel,  încît  să  ne  învrednicim  şi  noi 
6â  fim  de-a  dreapta  Dreptului  Judecător,  împreună  cu  toţi  cei  cărora  M  intui  torul 
lisus  Hristos  le  va  spune:  „Veniţi  binecuvântaţii  Părintelui  meu  şi  moşteniţi  împă¬ 
răţia  care  este  gătită  vouă  de  la  întemeierea  lumii44  (Matei  25,  34).  Amin. 

Arhid.  Gh.  Papuc 

Printre  mijloacele  de  desăvîrşire  religios-morală,  pe  care  învăţătura  de  cre¬ 
dinţă  creştină  ni  le  pune  la  dispoziţie,  este  şi  postul. 

Legea  Vechiului  Testament  îl  recomandă  şi  îl  impune  (Ieşire  34,  28;  Deuteronom 
9,  10,  18;  Isaia  58).  „Nu  fi  nesăţios  în  nici  o  desfătare,  şi  nu  te  apleca  la  mîn- 
câruri  multe.  Că  în  mîncârurile  cele  multe  va  fi  durere  şi  nesaţiul  va  veni  pînă 
la  îngreţoşare.  Pentru  nesaţ  mulţi  au  murit;  iar  cel  înfrînat  îşi  va  spori  viaţa41 
(lisus  Sirah  37,  32—34). 

în  Legea  Noului  Testamen  însuşi  Mîntuitorul  lisus  Hristos,  înainte  de  înce¬ 
perea  activităţii  Sale,  a  postit  40  de  zile  şi  40  de  nopţi  (Mt.  4,  2;  Mc.  1,  13;  Le. 
4,  2),  arătîndunne  prin  aceasta,  că  ispititorul  nu  poate  fi  înfrânt  decît  prin  post 
şi  rugăciune.  Tot  El  a  recomandat  postul  ucenicilor  Săi  şi  tuturor  celor  care  vor 
crede  în  Evanghelia  Sa.  Vindecând  în  chip  minunat  pe  fiul  lunatic  (Mt.  17,  14 — 21) 
ucenicii  s-;au  apropiat  de  Domnul  şi  L-au  întrebat:  „De  ce  noi  n-am  putut  să-l 
scoatem14  (Mt.  17,  19)7  Mîntuitorul  le  răspunde:  „Pentru  puţina  voastră  credinţă44 
(Mt.  17,  20),  după  oare  a  adăugat  „acest  neam  de  demoni  nu  iese  decît  numai  cu 
rugăciune  şi  cu  post14  (Mt.  17,  21). 

Prin  urmare,  postul  este  recomandat  de  Mîntuitorul  ca  un  mijloc  de  luptă 
împotriva  patimilor  şi  de  înlăturare  a  acestora  cînd  ele  pun  stăpînire  pe  noi. 

Ţinînd  seama  de  efectele  pozitive  asupra  vieţii  trupeşti  şi  sufleteşti  a  cre¬ 
dinciosului,  Sf.  Biserică  a  orînd.uit  ca  zile  de  post:  miercurile  şi  vinerile  de  peste 
an,  afară  de  cele  însemnate  cu  harţi;  cele  patru  posturi  de  peste  an,  ca  pregă¬ 
tiri  pentru  marile  sărbători  ce  le  urmează  (Sf.  Paşti,  Naşterea  Domnului.  Ador¬ 
mirea  Maiaii  Domnului  şi  Sf.  Ap.  Petru  şi  Pavel),  precum  şi  ziua  înălţării  Sf. 
Cruci  (14  septembrie),  a  ajunului  Bobotezei  (5  ianuarie)  şi  Tăierea  capului  Sf.  Ioan 
Botezătorul  (29  august). 

In  practicarea  postului,  în  predica  de  pe  munte,  Mîntuitorul  ne  atrage  atenţia: 
„Cînd  postiţi,  nu  fiţi  ca  făţarnicii  trişti;  că  ei  îşi  smolesc  feţele,  ca  să  se  arate 
oamenilor  că  postesc.  Adevărat  grăiesc  vouă,  şi-au  luat  plata  lor44  (Mt.  6,  16).  Cine 
erau  făţarnicii?  Erau  fariseii  şi  cărturarii  Vechiului  Testament  care  puneau  un 
accent  deosebit  pe  împlinirea  formală  (de  văzul  lumii)  a  prescripţiilor  Legii 
Mozaice,  în  timp  ce  în  adîncul  fiinţei  lor  erau  plini  de  necurăţie  şi  putreziciune 
(Mt.  23,  27).  Aceşti  farisei  socoteau  că  e  suficient  să-şi  smolească  feţele,  să-şi  pună 
cenuşă  în  cap,  să  fie  întristaţi,  pentru  a  se  arăta  oamenilor  că  postesc.  Mîntuitorul 
lisus  Hristos  este  împotriva  unui  astfel  de  post  formal,  şi  îndeamnă  tot  în  predica 

de  pe  munte:  ,,Tu  însă,  dud  posteşti,  unge  capul  tău  şi  faţa  ta  o  spală,  ca  să 

nu  te  arăţi  oamenilor  că  posteşti,  ci  Tatălui  tău  care  este  in  ascuns,  şi  Tatăl  tău, 

care  vede  în  ascuns,  îţi  va  răsplăti  ţie"  (Mt.  6,  17 — 18). 

Mîntuitorul  nu  ne-a  dat  o  definiţie  a  postului.  Lucrul  acesta  l-a  făcut  Sf. 

Biserică,  care  ne  învaţă:  „Postul  creştinesc  este  înfrînarea,  pentru  o  vreme,  de 

ia  mincărurile  de  dulce  (de  origine  animală)  şi  de  băuturi  alcoolice  în  scopul  întă¬ 
ririi  puterilor  sufleteşti  asupra  poftelor  trupeşti"  (Catehismul  dreptcredindosului 
creştin,  Sibiu,  1956). 

Prin  urmare,  din  definiţia  dată  de  Sf.  Biserică  postului,  reiese,  că  accentul 
cade  pe  aspectul  spiritual  (duhovnicesc)  al  postului,  adică  întărirea  puterilor  sufle¬ 
teşti  asupra  poftelor  trupeşti.  Dacă  nu  avem  în  vedere  în  practicarea  postului 
aspectul  lui  spiritual,  atunci  partea  lui  materială  nu  poate  avea  decît  valoarea 
unui  regim  alimentar  pe  care  ni-1  recomandă  şi  medicina,  dar  este  lipsit  de 
valoarea  lui  religios -morală. 

„Orice  nevoinţâ  trebuie  să  ne  facă  bine  sufleteşte.  Dar  şi  trupeşte . . .  Nevoin- 
ţele  nu  se  fac  pentru  ele  însele,  ci  pentru  progres  spiritual.  Şi  postul.  Dacă  e  post 
de  bucate,  dar  nu  şi  de  răutate,  este  absolut  inutil  . . .  Fără  schimbarea  inimii  totul 
devine  formalism  sec,  fără  valoare  în  faţa  lui  Dumnezeu"  (Dr.  Antonie  Plămădeală, 
Mitropolitul  Ardealului.  Altă  intîlnire  cu  Awa  Antonie,  în  T.  R.  nr.  3 — 4/1989). 

Cinstirea  postului  —  zice  Sf.  loan  Gură  de  Aur  —  nu  constă  în  abţinerea 
de  la  mincare,  ci  în  părăsirea  năravurilor  păcătoase,  iar  Sf.  Vasile  cel  Mare  în¬ 
treabă:  L«a  oe  foloseşte  postul  vostru  nemincînd  came  dar  sfişiaţi  cu  gura  pe  veci¬ 
nul  vostru? 

Ne  punem  întrebarea:  De  oe  atunci  Sf.  Biserică  a  mai  rînduit  oprirea  de  la 
anumite  mincâri  şi  băuturi  alcoolice  pe  o  anumită  perioadă  de  timp?  Pentru  că 
lăcomia  de  mincare,  lipsa  de  înfrinare  a  dus  pe  primii  oameni  la  călcarea  poruncii 
dumnezeieşti  (era  una  singură)  de  a  nu  mînca  din  pomul  „cunoştinţei  binelui  şi 
răului"  (Gen.  2,  17).  Această  călcare  a  avut  consecinţe  grave  pentru  Adam  şi  Eva 
precum  şi  pentru  urmaşii  lor  (întregul  neam  omenesc).  Aceste  consecinţe  au  fost: 
întunecarea  minţii,  slăbirea  voinţei  şi  răcirea  inimii.  Deteriorarea  puterilor  sufle¬ 
teşti  a  mers  pînă  acolo,  incit  oamenii  au  schimbat  slava  lui  Dumnezeu  Celui 
nestricâcios  cu  asemănarea  omului  celui  stricăcios  şi  I-a  dat  la  tot  felul  de 
patimi  (vezi  Rom.  1,  23u).  Iată  de  ce  Sf.  Scriptură  ca  şi  Sf.  Părinţi  în  scrierile 
lor  spun  că  lăcomia  după  mincare,  îmbuibarea  pîntecelui,  lipsa  de  înfrinare,  este 
socotită  slujire  La  idoli,  la  dumnezei  străini,  pe  care  omul  i-a  născocit  în  propria 
sa  fiinţă  (Col.  3,  5). 

Deci,  oprirea  de  ,1a  anumite  bucate  pe  o  perioadă  de  timp  trebuie  privită  ca 
o  pregătire  şi  un  ajutor  preţios  pentru  oprirea  de  la  păcate.  Renunţările  acestea 
nu  se  fac  din  concepţia  că  hrana  sau  băutura  respectivă  (carne,  ouă,  brinză, 
vinul,  etc.)  ar  fi  necurate  şi  ar  spurca  pe  cei  ce  le  iau  din  motive  religios-morale, 
ci  pentru  că  prin  înfrînarea  trupului,  sufletul  se  ridică  spre  Dumnezeu. 

Sînt  astăzi  unii  creştini  (sectari)  oare  opresc  de  la  anumite  bucate  şi  băuturi 
precum  şi  de  la  alte  lucruri  (I  Tim.  4,  3)  pe  oare  le  socotesc  ei  necurate.  Este  o 

mare  rătăcire.  Astfel  de  oameni  ar  trebui  să  citească  în  Sf.  Scriptură  „că  orice 

făptură  a  lui  Dumnezeu  este  bună  şi  nimic  nu  este  de  lepădat,  dacă  se  ia  cu  mul¬ 
ţumire;  căci  se  sfinţeşte  prin  cuvîntul  lui  Dumnezeu  şi  prin  rugăciune"  (I  Tim. 

4,  4—5). 

înfrînarea  de  care  se  vorbeşte  în  definiţia  pe  care  Sf.  Biserică  o  dă  postului 
are  cu  totul  alt  sens.  Această  înfrinare  aduce  potolirea  poftelor  trupeşti;  este  un 
act  de  voinţă,  care  arată  dominaţia  asupra  instinctului  de  hrană  şi  asupra  poftei 
şi  plăcerilor  legate  de  aoest  instinct;  este  expresia  pocăinţei  pentru  păcate;  este  o 
jertfă  bineprimită  da  Dumnezeu;  este  un  act  de  cult,  adică  o  faptă  de  cinstire  e 
lui  Dumnezeu  (învăţătura  de  credinţă  creştină  ortodoxă,  Buc.  1952,  întrebarea  293). 

La  această  înfrinare  trebuie  să  ne  angajăm  cu  întreaga  noastră  fiinţă,  prin 
toate  ale  noastre,  oerind  şi  ajutorul  lui  Dumnezeu  pentru  realizarea  ei.  In  acest 
sens  trebuie  înţelese  cuvintele  pe  care  le  rostim  în  rugăciune  I-a  pentru  cre¬ 
dincioşi  de  la  Sf.  Liturghie  a  darurilor  mai  înainte  sfinţite:  „Ochiul  să  fie  ferit  de 
toată  vederea  cea  vicleană,  şi  auzul  nestrăbătut  de  cuvinte  deşarte,  iar  limba 
curată  de  vorbe  necuviincioase.  Curăţeşte  buzele  noastre,  cu  care  Te  lăudăm  pe 
Tine.  Doamne;  fă  ca  inimile  noastre  să  (fie  ferite  de  fapte  rele  şi  să  lucreze  numai 

cele  plăcute  Ţie,  toate  mădularele  şi  gândurile  noastre  imtârindu-le  cu  harul  Tău" 
(Liturghier,  ed.  1974,  p.  220). 

Postul  de  bucarte  se  poate  ţine  uşor:  să  nu  mîncăm  came,  ouă,  lapte;  să 
mîncâm  numai  legume  şi  fructe;  să  nu  bem  băuturi  alcoolice.  Dar  putem  să 
sâvîrşim  în  acelaşi  timp  cele  mai  mari  păcate:  să  fim  mîndri,  să  fim  lacomi,  să 
fim  desfrânaţi,  să  fim  clevetitori,  să  fiim  lipsiţi  de  duhul  iubirii  faţă  de  oameni  şi 
faţă  de  Dumnezeu.  La  ce  foloseşte  atunci  postul  de  bucate?  La  nimic.  Putem  să 
mergem  cu  asceza  noastră  pînă  acolo  incit  chiar  şi  trupul  sâni  dăm  să  fie  ars,  dar 
dacă  dragoste  nu  avem,  ia  nimic  nu  foloseşte  (I  Cor.  13,  3). 

De  aceea  trebuie  să  ne  străduim  ca  să  ţinem  postul  cdl  adevărat  şi  anume 
înfrinarea  de  la  bucate  după  rmduiala  Sf.  Biserici  la  care  să  adăugăm  şi  înfrf- 
narea  de  la  păcate.  Şi  dacă  de  la  înfrinarea  de  bucate  pentru  motive  binecuvântate, 
canoanele  bisericeşti  dă  dezlegare,  de  la  înfrinarea  de  păcate  nimeni  nu  este 
dezlegat. 

La  această  practicare  integrală  ne  îndeamnă  şi  ne  cheamă  Sf.  Biserică  în 
aceste  zile  ale  Postului  Sf.  Paşti  prin  numeroasele  rugăciuni  şi  îndemnuri  de  la 
sfintele  slujbe  cuprinse  în  rînduLaia  Triodului,  din  care  amintim: 

,,Să  începem,  popoare,  postul  cel  fără  prihană,  care  este  mântuirea  sufletelor; 
să  slujim  Domnului  cu  frică,  cu  untdelemnul  facerii  de  bine  să  ne  ungem  cuge¬ 
tele  şi  cu  apa  curăţiei  să  ne  spălăm  feţele"  (Stihoavna  Utreniei  de  Marţi,  în  prima 
6âptămînă  a  postului). 

„Să  rostim  post  bine  primit,  bine  plăcut  Domnului;  postul  cel  adevărat  este 
înstrăinarea  de  răutăţi,  înfrinarea  limbii,  lepădarea  mîniei,  depărtarea  de  pofte, 
de  clevetire,  de  minciună,  şi  de  jurământul  mincinos.  Lipsirea  acestora  este  postul 
cel  adevărat  şi  bine  primit"  (Stihoavna  Vecerniei  de  Luni,  în  sâptâmina  întâia  a 
postului). 

„Veniţi  prin  post  să  supunem  patimile  gândurilor,  acaperindu-ne  cu  aripa 
duhovniceşti.  Ga  trecînd  viforul  vrăjmaşului  cel  pornit,  să  ne  facem  vrednici  a 
ne  închina  Crucii  Fiului  lui  Dumnezeu,  Celui  ce  s-a  junghiat  de  voie  pentru 
lume"  (Stihoavna  Utreniei  de  Miercuri,  în  prima  săptămână  a  postului). 

In  felul  acesta  înţelegînd  şi  practicînd  postul,  ne  vom  ilumina  mintea,  ne 

vom  curaţi  sufletele  şi  trupurile  de  toată  patima  şi  intinăciunea,  ne  vom  înălţa 

duhovniceşte  la  Dumnezeu  şi  vom  ajunge  ca  să  ne  facem  vrednici  de  lumina 
învierii  lui  Hrisrbos  sau  cum  zicem  în  rugăciunea  amvonului  de  la  Sf.  Liturghie  a 
darurilor  mai  înainte  sfinţite:  „Cel  ce  ne-ai  adus  pe  noi  în  aceste  preacinstite 
zile,  spre  curăţirea  sufletelor  şi  a  trupurilor,  spre  înfrinarea  poftelor  şi  spre 

nădejdea  învierii...  Dă-ne  şi  nouă,  Bunule,  lupta  cea  bună  să  luptăm,  calea 
postului  să  o  săvârşim,  credinţa  nedreptăţită  să  o  păzim,  capetele  nevăzuţilor 

balauri  să  le  sfârîmăm,  biruitori  asupra  păcatului  să  ne  arătăm  şi  fără  de  osîndă 
să  ajungem  a  ne  închina  şi  Sfintei  învieri". 

Protosinghel  Visarion  Joantă 


PREDICA  LA  BUNAVESTIRE 

„lată  roaba  Domnului.  Fie  mie  după 
cuvîntul  tdur  (Lc.  1,  38). 


Aceste  minunate  zile  de  început  de  primăvară  ne  umplu  sufletul  de  bucurie 
şi  de  veselie  şi  ne  îndeamnă  stăruitor,  ca  precum  întreaga  natură  reînvie,  se 
reînnoieşte,  tot  aşa  şi  noi  să  revenim  la  viaţa  cea  nouă  la  care  ne  cheamă  mereu 
Hristos-Domnul. 

Am  auzit  cîntlndu-se  la  strană:  „Astăzi  toată  făptura  se  veseleşte,  că  îngerul 
îţi  zice  ţie  (Fecioară,  nm.):  Bucură-te . . ."  şi  altă  cîntare  zice:  „Să  se  veselească 
cerurile  şi  să  se  bucure  pămintul!"  —  căci  în  această  zi  de  început  de  primăvară 

MITROPOLIA  ARDEALULUI 


Sfînta  Biserică  a  rînduit  praznicul  Buneivestiri  (o  euaYYcXL(Tp.o<;)  sau  cum  se  zice 
în  popor:  Blagoveştenie. 

Această  prăznuire  este  în  amintirea  zilei  în  care  Sf.  Arhanghel  Gavriil  a 
vestit  Fecioarei  Maria  că  ea  va  naşte  pe  Mesia,  cînd  s-a  şi  zămislit  Pruncul  dum¬ 
nezeiesc  în  pîntecele  ei  preacurat,  prin  puterea  Sfîntului  Duh.  Căci  ne  spune  o 
cîntare  bisericească,  care  s-a  cîntat  azi,  că  Fecioara  Maria  primind  cu  credinţă 
închinarea  îngerului  s-a  zămislit  în  pîntecele  ei,  prin  putere  Sfîntului  Duh,  Dum¬ 
nezeu  cel  mai  înainte  de  veci  (din  Stihoavna  Buneivestiri).  Această  sărbătoare  este 
deci  şi  comemorarea  zilei  în  care  Fiul  lui  Dumnezeu  s-a  zămislit  cu  trup  omenesc; 
pentru  acest  motiv  această  sărbătoare  a  fost  numită  în  Apus  şi  „Festus  Con- 
ceptioni  Christi4*,  adică  Sărbătoarea  Zămislirii  Domnului. 

Tînăra  Fecioară  Maria  din  Nazaretul  Galileii,  rodul  binecuvîntat  al  bătrîneţelor 
lui  Ioachim  şi  Ana,  cea  care  a  fost  închinată  Domnului  stînd  în  templu  de  la 
vîrsta  de  trei  ani  pînă  la  majorat,  această  Fecioară  a  fost  aleasa  cerului.  Ea  a 
fost  vasul  ales  cel  plin  de  har  al  dumnezeieştii  întrupări.  Maica  Domnului  a  fost 
numită  încă  din  Vechiul  Testament:  „Fecioara  care  naşte“  (Is.  7,  14);  Templul  slavei 
Domnului  cu  uşa  închisă,  pecetluită  prin  care  nu  va  intra  nimeni  decit  Domnul 
(Iez.  44,  1 — 2);  „Fiica  Sionului“  (Is.  62,  11);  ea  este  „norul  cel  luminos**  care  arată 
calea,  chivotul  legii,  vasul  manei  cereşti,  etc. 

Să  vedem  cum  s-a  petrecut  evenimentul  „vestirii  celei  bune**  şi  ce  semni¬ 
ficaţie  are  această  prăznuire  pentru  noi. 

In  timp  ce  Fecioara  se  ruga,  apare  trimisul  Domnului,  Arhanghelul  Gavriil 
—  cel  care  cu  şase  luni  mai  devreme  vestise  şi  preotului  Zaharia  în  templu  că 
Elisabeta,  soţia  lui  bătrînă  şi  neroditoare,  va  naşte  pe  Ioan  Inainte-Mergătorul 
Domnului  —  şi  intrînd  îngerul  a  zis:  „ Bucurâ-te ,  ceea  ce  eşti  plină  de  har,  Dom - 
nul  este  cu  tineu  (Lc.  1,  28).  Cuvintele  îngerului  sînt  o  caracterizare  a  Fecioarei, 

că  este  plină  de  har  xe  ZapiTCOfxev7)  arată  pe  Fecioara  Maria  ca  imprimată  şi  trans¬ 
formată  în  întregime  de  har,  o  stare  harică  mai  presus  de  fire;  că  Fecioara  este 
străbătută  de  prezenţa  lucrătoare  a  lui  Dumnezeu  şi  pentru  aceasta  Domnul 
este  cu  ea. 

Nu  voce  omenească,  ci  grai  de  dincolo  de  fire  declară  pe  Preacurata  Fecioară 
Maria,  viitoarea  Născătoare  de  Dumnezeu,  că  „ este  binecuvîntatâ  între  femei". 
Puţin  mai  tîrziu,  auzim  din  gura  ei,  cînd  s-a  întîlnit  cu  Elisabeta  că:  „lată,  de  acum 
mă  vor  ferici  toate  neamurile J“  (Lc.  1,  48).  Acestea  sînt  numai  citeva  temeiuri 
pentru  supravenerarea  cu  care  noi  credincioşii  se  cuvinp  să  o  cinstim  pe  Preacu¬ 
rata  Fecioară,  precum  a  rînduit  şi  Sfînta  Biserică.  Trebuie  să  cinstim  pe  Sfînta 
Fecioară,  pentru  că  ea  s-a  învrednicit  să  poarte  în  pîntecele  ei  preacurat,  timp 
de  nouă  luni  pe  Fiul  lui  Dumnezeu,  şi  Cel  sălăşluit  în  pîntecele  ei,  prin  puterea 
Sf.  Duh,  dă  din  caracterele  şi  din  strălucirea  Sa  şi  Maicii  care-L  purta  în  pîntece. 
Că  orice  femeie  purtătoare  a  sfintei  poveri  a  naşterii  nu  poartă  numai  ea  copilul, 
ci  o  poartă,  o  conduce  şi  o  influenţează  şi  el  în  simţirile  şi  mişcările  ei.  Această 
realitate  a  fost  cu  atît  mai  pregnantă  în  cazul  Fecioarei  Maria,  care  nu  purta  un 
prunc  obişnuit,  ci  ea  purta  în  pîntece  pe  însuşi  Fiul  lui  Dumnezeu.  Ioan  Boteză¬ 
torul  auzind  cuvintele  Măriei  a  săltat  de  bucurie  în  pîntecele  Elisabetei,  care 
strigă  cu  glas  mare:  „Binecuvîntatâ  eşti  tu  între  femei  şi  binecuvîntat  este  rodul 
pîntecelui  tău“  (Lc.  1,  42),  apoi  bătrîna  maică  a  Proorocului  Ioan,  întreabă  pe 
tînăra  maică:  „De  unde  mie  această  cinste  să  vie  la  mine  Maica  Domnului  meu?“ 

îngerul  căutînd  să  alunge  tulburarea  Preacuratei,  îi  grăieşte:  „Nu  te  teme 
Mărie  că  ai  aflat  har  la  Dumnezeu",  adică  acel  har  pe  care-1  pierduse  Eva.  Apoi 
îngerul  aduce  neamului  omenesc  şi  Fecioarei  marea  veste  zicîndu-i:  „ Iată  vei  lua 
în  pîntece  şi  vei  naşte  fiu  şi  vei  chema  numele  lui  Iisus.  Acesta  va  fi  mare  şi  Fiul 
Celui  Preaînalt  se  va  chema".  Fecioara  mirată  întreabă:  „ Cum  va  fi  mie  aceasta 
de  vreme  ce  eu  nu  ştiu  de  bărbat?"  Preacurata  cere  desluşiri,  dar  nu  din  curio¬ 
zitate  sau  din  necredinţă,  ca  Zaharia,  ci  numai  ca  să  cunoască  modalitatea,  care 
depăşea  limitele  firii,  a  transformării  ei  în  mamă,  căci  ea  „nu  ştie  de  bărbat**, 
adică  această  expresie  semitizantă  arată  hotărîrea  categorică  a  ei  de-a  nu  şti  de 
bărbat  niciodată,  de-a  nu  se  mărita,  de-a  rămîne  fecioară. 

Trimisul  cerului,  Gavriil,  nu  lasă  pe  Fecioara  în  nedumerire,  ci  zice:  „Duhul 
Sfînt  se  va  poaorî  peste  tine  şi  puterea  Celui  Preaînalt  te  va  umbri  . . şi  apoi 

îngerul  îi  dă  şi  un  exemplu  de  putere  a  lui  Dumnezeu:  bâtrîna  Elisabeta,  de  o 
viaţă  întreagă  ştiută  ca  stearpă,  se  află  în  cea  de-a  şasea  lună  a  unei  sarcini  bine- 
cuvîntate,  cifci:  „la  Dumnezeu  nimic  nu  este  cu  neputinţă". 

Un  teolog  ortodox  (Nicolae  Cabasila)  spune,  că  Eva  a  fost  creată  din  coasta 
Iui  Adam,  fără  participarea  sau  consimţămîntul  acestuia.  Dar  întruparea  Mîntui- 
torului  a  fost  nu  numai  opera  Tatălui,  care  a  binevoit  să  se  împlinească,  şi  a 
Puterii  Lui  care  a  venit  în  lume,  şi  a  Duhului  care  a  umbrit  pe  Fecioara,  ci  această 
întrupare  este  şi  opera  credinţei  şi  voinţei  Fecioarei.  Preacurata  a  grăit:  „Iată  roaba 
Domnului.  Fie  mie  după  cuvîntul  tău!,  adică  „sălăşluiască  întru  mire  Dumnezeu** 
(Cîntarea  8-a  de  la  Utrenia  Buneivestiri).  Acesta  este  răspunsul  fin^l  al  Fecioarei, 
prin  care  se  înfăptuieşte  reunirea  cerului  cu  pămîntul,  cînd  divinitatea  s-a  coborît 
în  umanitate,  cînd  Dumnezeu  cel  neîncăput  se  zămisleşte  în  pîntecele  Fecioarei 
Preacurate,  cînd  Fiul  lui  Dumnezeu  Fiul  Fecioarei  se  face  —  cum  zice  o  cîntare 
bisericească. 

Păcatul  a  intrat  în  lume  printr-un  om  şi  omul  Dumnezeu  venea  acum  să-l 
desfiinţeze.  Adam  a  păcătuit  iar  Mîntui torul  a  venit  să  înlăture  osînda.  Printr-o 
femeie  ispitise  diavolul  şi  prin  rodul  pîntecelui  unei  femei  avea  să  se  sfarme 
porţile  iadului.  Eva  a  dus  ispita  de  la  diavol  la  Adam,  iar  Preacurata  a  adus  pe 
Mîntuitorul  de  la  Dumnezeu  la  oameni. 

Bunavestire  este  cel  dintîi  act  prin  care  Dumnezeu  începe  realizarea  operei 
de  împăcare  a  oamenilor  cu  Sine,  precum  cîntăm  şi-n  troparul  sărbătorii:  „Astăzi 
este  începutul  mîntuirii  noastre  şi  arătarea  tainei  celei  din  veac . . Astăzi  se 
împlineşte  prima  veste  bună  pe  care  a  făgăduit-o  Dumnezeu  oamenilor  (Fac.  3,  15). 

Astăzi  s-a  împlinit  cea  mai  îmbucurătoare  „bună  vestire**,  pentru  Fecioara 
Maria  şi  pentru  întreg  neamul  omenesc.  Preacurata  a  consimţit  prin  cuvintele: 
„Fie  mie  după  cuvîntul  tău**,  să  devină  Mama  lui  Dumnezeu  şi  mama  noastră  a 
tuturor.  Pentru  aceasta  cu  nădejde  mare  în  ocrotirea  şi  mijlocirea  ei  la  Fiul  ei  şi. 
Dumnezeu  nostru,  să  ne  plecăm  genunchii  înaintea  icoanei  ei  cîntînd:  „Toată 
nădejdea  noastră  o  punem  în  tine  Maica  lui  Dumnezeu . .  .*'  sau  „Nu  avem  alt 
ajutor,  nu  avem  altă  nădejde**. 

Prăznuirea  de  astăzi  înseamnă  —  după  cum  ne  învaţă  şi  Sf.  Andrei  Cri- 
teanu  —  „ . . .  veselia  întregii  zidiri  şi  readucerea  neamului  omenesc  la  ceea  ce  a 
fost  odinioară  (la  viţa  cea  adevărată,  nji.).  Astăzi  sînt  bunele  ale  bucuriei,  care 
anunţă  iubirea  de  oameni  a  lui  Dumnezeu  şi  mîntuirea  lumii“. 

Nu  întâmplător  s-a  statornicit  rînduiala  la  iconografia  ortodoxă  tradiţională, 
ca  pe  uşile  împărăteşti  să  fie  pictată  icoana  Buneivestiri,  căci  precum  prin  uşile 
împărăteşti  se  ajunge  în  Sf.  Altar,  unde  există  Hristos  cel  euharistie,  tot  aşa  prin 
Bunavestire  se  ajunge  la  Mîntuitorul.  Creştinii  dintru  început  au  serbat  Buna¬ 
vestire  după  cuviinţă  şi  chiar  din  sec.  IV — V  s-a  zidit  o  biserică  în  Nazaret,  pe 
locul  unde  a  fost  casa  în  care  Fecioara  Maria  a  primit  marea  veste. 

In  calitatea  noastră  de  creştini,  purtători  ai  numelui  lui  Hristos,  trebuie  să 
trăim  cu  convingere  puternică  şi  conştinţă  sigură,  că  Bunavestire  nu  este  o  idilă 
sau  un  capitol  romanţat  al  unei  biografii,  ci  Bunavestire  este  actul  prin  care  Dum¬ 
nezeu  consultă,  libertatea  omului  o  invită  la  participare.  Sfînta  Fecioară  prin 
cuvintele:  „Iată  roaba  Domnului.  Fie  mie  după  cuvîntul  tău!“  ne  dă  o  pildă  de 
smerenie  desăvîrşită  şi  de  dăruire  totală  lui  Dumnezeu,  aşa  cum  sună  şi  finalul 
ecteniilor  din  cadrul  cultului  divin,  cînd  după  închinarea:  „Pe  Preasfânta,  curata, 
preabinecuvîntata,  slăvită  Stăpîna  noastră,  de  Dumnezeu  Născătoarea . . .“  continuăm 
zicînd:  „Pe  noi  înşine  şi  unii  pe  alţii  şi  toată  viaţa  noastră  lui  Hristos  Dumne¬ 
zeu  să  o  dăm“. 

După  cum  Fiul  lui  Dumnezeu  a  binevoit  din  dragoste  nemărginită  pentru 
neamul  omenesc  căzut  în  păcat,  şi  prin  voinţa  liberă  a  Preacuratei  Fecioare  Maria 
să  se  zămislească  în  pîntecele  ei;  să  deschidem  şi  noi  porţile  sufletului  nostru 
lăcătuite  de  mulţimea  păcatelor  şi  să  rugăm  pe  Bunul  Hristos  să  sălăşluiască  în 
noi.  Să  folosim,  dar,  înţelepţeşte  viaţa  pilduitoare  de  curăţenie  şi  de  dăruire  totală 
lui  Dumnezeu  şi  Maicii  Domnului.  Să  ne  străduiiH  să  folosim  după  cuviinţă  acest 
minunat  prilej  al  sfântului  post  pentru  a  ne  renaşte  la  viaţa  cea  plenară  în 
Hristos-Domnul,  fiind  în  bună  înţelegere  cu  semenii  noştri  şi  în  comuniune  cu 
Dumnezeu -Tatăl,  Fiul  şi  Duhul  Sfînt.  Amin. 

Pr.  asist.  Nicolae  Dura 

CUVlNT  LA  PROHODUL  DOMNULUI 

„Cuvîntul  crucii,  pentru  cei  ce  pier 
este  nebunie;  iar  pentru  noi,  cei  ce  ne 
mîntuim,  este  puterea  lui  Dumnezeu “ 

(I  Cor.  1,  18) 


In  Denia  de  ieri  şi  în  cea  de  azi  am  văzut  Crucea  şi  Epitaful  luminos  împo¬ 
dobite  cu  flori.  Am  înconjurat  cu  dragoste  şi  am  sărutat  cu  veneraţie  o  Cruce 
biruitoare  şi  un  Mormînt  al  Domnului  plin  de  lumină  şi  de  bună  mireasmă. 
Aceasta  exprimă  foarte  bine  caracterul  paradoxal  al  răstignirii  şi  al  îngropării 
Mîntuitorului.  Acelaşi  caracter  paradoxal  îl  surprind  cum  nu  se  poate  mai  bine 
toate  slujbele  acestor  zile.  Se  răstigneşte  împăratul  a  toate,  se  face  „fără  chip 
şi  fără  frumuseţe**  (Is.  53,  2)  Cel  „mai  frumos  cu  chipul  decît  oamenii  toţi**,  se 
închide  în  mormînt  însuşi  Izvorul  vieţii  etc.  Paradoxul  se  datorează  faptului  că  în 
evenimentele  pe  care  le  reiterăm  liturgic  în  aceste  zile  este  o  faţă  care  se  vede 
cu  ochii  trupeşti  şi  una  pe  care  o  văd  numai  ochii  credinţei. 

Prima  este  opera  oamenilor  în  culmea  decăderii  şi  răutăţii  lor.  Sub  acest 
aspect,  Crucea  de  pe  Golgota  este  culmea  şi  sinteza  ororilor  omeneşti.  Cel  fără 
vină  este  dat  morţii  pe  nedrept!  Şi  ce  moarte!  „încă  moarte  de  cruce**  —  zice 
Apostolul  Pavel  (Fii.  2,  8),  căci  răstignirea  era,  după  Cicero  „cea  mai  crudă  şi 
mai  teribilă  pedeapsă**  —  crudelissimum  et  teterimum  supplicium  {Jn  Verrem, 
V,  64),  o  pedeapsă  capitală  pentru  slavi  —  „ servile  suppUciumu ,  zice  Tacdtus 
{Istorii,  IV,  11).  O  moarte  încă  şi  mai  infamantă  pentru  iudei,  căci,  după  Lege, 
spînzurarea  pe  lemn,  aplicată  numai  hulitorilor,  ei  a  un  blestem  şi  trupul  con¬ 
damnatului  trebuia  -îngropat  în  aceeazi  zi,  ca  să  nu  spurce  pâmîntul  (Deut.  21,  23). 
Şi,  de  parcă  n-ar  fi  fost  destul,  Iisus  este  răstignit  între  doi  tîlhari.  Fără  inter¬ 
venţia  lui  Iosif  diin  Arimateea,  Iisus  ar  fi  suferit  şi  ultima  profanare,  anume  arun¬ 
carea  trupului  Său  la  groapa  comună,  cum  se  întîmpla  de  obicei  cu  cei  executaţi. 

Iată  opera  oamenilor!  Dar  autorii?  Intre  aceştia  se  includ  practic  toate  cele 
trei  mari  categorii  ale  umanităţii;  iudei  şi  pâgîni,  dar  şi  unul  dintre  ucenici,  care 
reprezentau  noua  comunitate  a  celor  mântuiţi.  Ce  detestabil  e  chipul  omenirii  în 
tabloul  Vinerii  Mari!  Toţi  apar  vinovaţi,  de  răutate  ucigaşă  sau  de  laşitate.  De 
fapt  şi  cei  din  prima  categorie  nu  sînt  altceva  decît  nişte  laşi,  toţi  căutînd  să 
fugă  de  răspunderea  faptei  lor.  Iuda  se  ,,căieşte“  şi  aruncă  arginţii  în  templu, 
iudeii  nu  acceptă  aceşti  arginţi  în  vistieria  templului;  ci  cumpără  cu  ed  locul 

unui  viitor  cimitir  pentru  „străini**;  Irod  Antipa,  frustrat  de  plăcerea  de  a  vedea 

vreo  minune  făcută  la  comandă,  II  batjocoreşte  ca  un  netrebnic  pe  Iisus  şi-L 
trimite  înapoi  lui  Filat;  iar  acesta,  deşi  pronunţă  pînă  la  urmă  sentinţa  cerută 
de  iudei,  îşi  declină  orice  responsabilitate.  Pe  de  altă  parte,  simpatizanţii  lui  Iisus 

tac  şi  se  ascund  şi  înşişi  ucenicii,  cuprinşi  de  groază,  se  încuie  în  casă. 

Iată  tabloul  istoric  al  Vinerii  Mari!  Ca  în  orice  tablou  atît  de  vechi,  multe 
detalii  nu  sînt  prea  clare  şi  istoricului  îi  rămîn  multe  întrebări  fără  răspuns. 
De  cîte  ori  nu  regretăm  că  evangheliştii  n-au  spus  mai  multe,  spre  a  ne  satisface 
curiozitatea. 

Obiectul  evangheliştilcxr  este  însă,  mai  ales,  altul  decît  simpla  reconstituire 
istorică.  Ei  ştiu  că  în  evenimentul  Crucii  era  prezent  şi  Dumnezeu,  nu  numai 
oamenii.  Mai  ales  Dumnezeu!  Cum  a  dovedit-o  învierea  cea  de  a  treia  zi.  „Dum¬ 
nezeu  —  zice  Sf.  Apostol  Pavel  —  era  în  Hristos  (Cel  de  pe  Cruce),  împăcînd 
lumea  cu  Sine“  (II  Cor.  5,  19).  Prezentîndu-ne  evenimentele  văzute,  evangheliştii 
nu  urmăresc  decît  să  se  introducă  în  lumea  nevăzută  a  credinţei  (In.  20,  31); 
dincolo  de  opera  detestabilă  a  oamenilor,  ele  ne  înfăţişează  opera  minunată  a  Iul 
Dumnezeu. 

Şi  iată  şi  celălalt  versant  aii  Golgotei.  Tot  ceea  ce  e  oroare  şi  grozăvie  pentru 
ochiul  pământesc  e  tainică  minune  şi  frumuseţe  pentru  ochiul  credinţei.  Cel  al 
cărui  chip  nu  mai  are  asemănare  de  om,  este  „chipul  lui  Dumnezeu1*  (II  Cor.  4,  4), 

chipul  viitor  al  umanităţii  reînnoite  (I  Cot.  15,  49).  Cel  ce  sufere  moarte  infa¬ 
mantă  de  rob,  se  face,  tocmai  prin  această  moarte,  împărat  a  toate,  ca  Dura- 
nezeu-Om.  Şi  ca  oarecînd  Caiafa,  şi  tot  fără  s-o  ştie,  Pilat  se  face  prooroc,  punînd 
deasupra  Crucii,  în  trei  limbi,  ca  toţi  să  înţeleagă,  insoripţia:  „Iisus  Nazarineanul 
Regele  iudeilor".  Mulţi  au  citit  acest  titlu,  notează  evanghelistul  Ioan.  Şi  cînd 
arhiereii  şi-au  exprimat  dezacordul,  Pilat  a  răspuns:  „Ce  am  scris,  am  scris", 
adică  „e  bun  şi  corect  scris"  (In.  19,  19 — 22).  Astfel,  Crucea  nu  mai  este  simplu 
instrument  de  tortură,  ci  tron  al  Impratului  împăraţilor.  Iisus  însuşi  îşi  prezintă 
Crucea  ca  înălţare  de  pe  pâmînt:  „Iar  Eu  —  zice  El  — ,  cînd  voi  fi  înălţat  de  pe 
pâmînt,  îi  voi  trage  pe  toţi  la  Mine.  Iar  aceasta  —  adaugă  evanghelistul  —  zicea 
arătînd  cu  ce  moarte  avea  să  moară"  (In.  12,  32 — 33;  cf.  3,  14;  8,  28).  „Scară  pînă 
la  cer  s-a  făcut  Crucea  Domnului"  —  cîntâm  în  Acatist  (Acatistul  Sfintei  Crud, 
oondaeul  al  6-lea).  De  aceea,  în  Ortodoxie,  Crucea  apare  întotdeauna  încununată 
de  razele  măririi  divine  şi  în  Acatist  o  lăudăm  cu  cuvintele:  ,3ucură-te  Cruce, 
cu  împătrite  raze  în  chipul  focului"  (icosul  al  2-lea). 

Moartea  lui  Hristos  nu  e  pierdere  a  vieţii,  ci  e  câştigare  a  ei.  Căci  nu  vrăj¬ 
maşii  L-au  dat  morţii,  ci  El  însuşi,  de  bună  voie,  „prin  Duhul  cel  veşnic  s-a  adus 
lui  Dumnezeu  jertfă"  (Evrei  9,  14).  O  jertfă  prin  oare  a  intrat  , /dincolo  de  cata¬ 
peteasmă",  în  Sfînta  Sfintelor  din  ceruri,  şi  prin  oare  a  făcut  din  trupul  Său  „cale 
nouă  şi  vie"  şi  pentru  suirea  noastră  la  cer  (Evrei  10,  20). 

Mormântul  însuşi  al  lud  Hristos  nu  mai  e  mormînt  ca  celelalte.  E  un  mor¬ 
mânt  tlou,  zice  evanghelistul  {In.  19,  41);  nou  nu  numai  în  înţelesul  că  nu  mai 
fusese  pus  nimeni  în  el.  E  un  altfel  de  mormînt.  Nu  mai  e  un  loc  al  morţii,  ci  al 
vieţid.  „In  mormînt,  Viaţă ..."  —  sînt  primele  cuvinte  ale  stărilor  de  la  Prohod. 
Nu  mai  e  un  loc  de  stricăciune  şi  de  întuneric,  ca  celelate  morminte,  ci  izvor  de 
nestricăciune  şi  de  lumină. 

Golgota  şi  mormântul  cel  nou  se  află  intr-o  grădină.  E  noua  grădină  a  Ede¬ 
nului  în  care  e  aşezat  Adam  Gel  de  pe  urmă  (I  Cor.  15,  45)  şi  în  care,  a  treia  zi, 
Dumnezeu -Omul,  „grădinarul"  noii  creaţii,  se  va  plimba  în  răcoarea  zorilor  (In. 
20,  14 — 15;  cf.  Fac.  3,  8).  Pe  Golgota  şi  în  mormântul  cel  nou  se  naşte  o  nouă 
creaţie  şi  de  durerile  acestei  naşteri  se  cutremură  toată  făptura:  soarele  se  întu¬ 
necă,  pămîntul  se  clatină,  cetele  cereşti  sînt  cuprinse  de  spaimă.  „Toate  au  păti¬ 
mit  împreună  cu  Tine,  Cel  ce  ai  zidit  toate"  —  am  cîntat  la  Vecernia  de  astăzi. 

Omenirea  însăşi  îşi  înnoieşte  chipul.  Şi  iată  că  în  negura  de  ură  şi  în  mlaş¬ 
tina  laşităţii  se  ivesc  fisuri  şi  scapără  lumini  nebănuite.  Iuda  şi  Pilat  se  fac 
martori  ai  nevinovăţiei  Mîntui torului,  iar  străjerii  sînt  primii  martori  ai  învierii. 
Unul  din  cei  doi  tîlhiari  devine  pîrgă  a  Împărăţiei  lui  Dumnezeu.  însuşi  şeful 
călăilor  mărturiseşte  că  Iisus  este  Fiul  lui  Dumnezeu  (Mt.  27,  54);  doi  sinedrişţi 
II  îngroapă  cu  cinste  pe  Mântuitorul.  O  nouă  umanitate  se  naşte  în  jurul  Crucii, 
comunita/tea  cea  nouă  a  împăcării.  Iar  în  centrul  ei,  nedespărţită  de  Cruce,  stă 
Maica  Domnului,  pe  care  Mîntuitorul  o  face  Maică  a  ucenicului  iubit  şi,  prin  el, 
a  tuturor  celor  ce-I  vor  fi  cu  adevărat  ucenici  iubiţi. 

Iubiţi  credincioşi. 

Istoria  omenirii  e  şi  ea  o  Goilgotă,  pe  care,  de  asemenea,  trebuie  s-o  vedem  nu 
numai  cu  ochii  trupeşti,  ci  şi  cu  ochii  credinţei.  Numai  aceştia  din  urmă  surprind 
adevărata  realitate,  numai  ei  văd  slava  crucii  omeneşti.  Iisus  Hristos  şi  jertfa  Sa 
mântuitoare  ne  dă  cheia  înţelegerii  vieţii  noastre,  cu  toate  greutăţile  şi  suferinţele 
inerente  acestea  vieţi.  Dincolo  de  tot  ceea  ce  se  vede,  în  istoria  lumii,  în  viaţa 
noastră  e  prezent  Dumnezeu,  aşa  cum  era  prezent  şi  în  Crucea  lui  Hristos.  Şi  tre¬ 
buie  să  fim  împreună-lucrători  cu  El  la  opera  de  transfigurare  a  creaţiei,  la  desâ- 
vîrşirea  împărăţiei  lui  Dumnezeu.  Totdeauna  sîntem  şi  trebuie  să  ne  socotim  datori 
să  facem  ceva.  Mîntuitorul,  chiar  cînd  era  ţintuit  pe  Cruce,  lipsit,  deci,  de  orice 
mijloc  de  acţiune,  a  mai  mântuit  un  am,  pe  tâlhar.  Ne  plângem  de  multe  ori  că 
crucea  noastră  ini-i  prea  grea  ca  să  mai  facem  vreun  bine  şi  altora.  Să  ne  aducem 
însă  mereu  ,  aminte  că  numai  pentru  cei  ce  pier  Crucea  este  nebunie  şi  slăbiciune; 
pentru  noi,  cei  ce  ne  mîntuim,  ea  este  puterea  şi  înţelepciunea  lui  Dumnezeu. 

Pr.  praf.  Vasile  Mihoc 

PREDICA  LA  ÎNMORMlNTAREA  UNUI  PREOT 


Sfintul  Apostol  Pavel  pe  cînd  se  întorcea  dintr-a  treia  călătorie  misionară, 
presimţind  că-şi  va  sfîrşi  viaţa  prin  pecetluirea  mărturisirii  credinţei  în  Hristos 
cu  propriul  său  sînge,  se  opreşte  în  insula  Malta  şi  chemînd  pe  toţi  preoţii  Efesului, 
înaintea  tuturor  face  o  mărturisire  amănunţită  despre  felul  cum  a  înfăptuit  el  pro- 
povăduirea  şi  trăirea  Evangheliei  precum  şi  despre  multele  şi  grelele  suferinţe  pe 
care  le- a  îndurat  şi  primejdiile  pe  care  le-a  întâmpinat  în  neobosita  sa  activitate  de 
răspîndire  a  credinţei  în  Iisus  Hristos. 

In  această  înflăcărată  cuvîn tare,  a  lăsat  ca  pe  nişte  prescripţii  testamentare 
atît  pentru  slujitorii  aflaţi  de  faţă  cît  şi  pentru  succesorii  lor,  multe  sfaturi  folosi¬ 
toare,  îndemnuri,  încurajări,  norme  de  trăire  şi  păstorire,  printre  care  şi  aceasta: 
„Luaţi  aminte  de  voi  înşivă  şi  de  toată  turma,  întru  care  Duhul  Sfînt  v-a  pus  pe 
voi  episcopi,  ca  să  păstoriţi  Biserica  lui  Dumnezeu,  pe  care  a  cîştigat-o  cu  însuşi 
sîngele  Său“  (Fapte,  20,  28). 

Din  aceste  cuvinte,  pline  de  inspiraţie  dumnezeiască  se  desprind  două  învă¬ 
ţături  importante: 

1.  Grija  preoţilor  faţă  de  propria  lor  mîntuire. 

2.  Grija  şi  răspunderea  preoţilor  pentru  mîntuirea  credincioşilor. 

Privitor  la  aceste  condiţii  esenţiale  ale  mântuirii  proprii  şi  obşteşti  oare 
incumbă  responsabilitatea  preotului,  aş  dori  ca  să  aducem  cîteva  cuvinte  de  învă¬ 
ţătură  şi  mingiiere  acum  cînd  ne  aflăm  la  slujba  înmormîntării  unui  frate  de  al 
nostru  întru  slujirea  preoţească. 

1.  Grija  preotului  faţă  de  propria  lui  mîntuire 

După  învăţătura  Sfintei  noastre  Biserici,  grija  de  căpetenie,  de  importanţă 
primordială  pe  care  trebuie  s-o  aibă  fiecare  credincios,  este  mîntuirea  sufletului, 
potrivit  cuvintelor  M  intui  torului,  Care  zice:  „Căci  ce-i  foloseşte  omului  să  cîştige 
lumea  întreagă,  dacă-şi  pierde  sufletul?  Sau  ce  ar  putea  să  dea  omul,  în  schimb, 
pentru  sufletul  său?*4  (Marcu  8,  36 — 37). 

Grija  şi  răspunderea  preotului  este  dublă;  el  va  răspunde  pentru  faptele  sale, 
dar  va  răspunde  şi  de  faptele  turmei  pe  oare  a  păstorit-o.  Din  momentul  cînd  am 
primit  chemarea  iui  Dumnezeu,  Care  ne-a  vorbit  prin  glasul  conştiinţei  noastre 
şi  ne-a  ales  preot,  precum  odinioară  pe  Aaron,  din  ziua  cînd  am  intrat  în  aşeză¬ 
mântul  de  pregătire  teologică,  pornind  pe  drumul  pregătitor  pentru  misiunea  sacră 
a  slujirii  lui  Dumnezeu  şi  oamenilor,  viaţa  şi  acţiunile  noastre  trebuie  să  fie  con¬ 
forme  chemării  de  care  ne-am  învrednicit,  dovedind  prin  seriozitate,  hărnicie  şi 
exemplu  de  moralitate  că  sîntem  îndreptăţiţi  a  ne  asuma  răspunderea  săvârşirii 
celor  sfinte  şi  dumnezeieşti.  Aceste  virtuţi  precum  şi  hotărârea  de  a  trăi  întreaga 
viaţă  după  principiile  evanghelice  trebuie  să  le  avem  în  faţă  şi  în  momentele  emo¬ 
ţionante  şi  cutremurătoare,  cînd  înaintea  episcopului,  a  preoţilor  şi  a  credincioşilor, 
citim  legământul,  rostim  făgăduinţa  în  calitate  de  preot  şi  slujitor  al  lui  Hristos, 
că  vom  respecta  legile  bisericeşti  şi  ne  vom  conforma  rânduielilor  ţârii. 

Cunoscînd  faptele  noastre  şi  luând  aminte  la  promisiunea  noastră,  însuşi 
episcopul  ne  fericeşte  şi  ne  recomandă  poporului,  adresîndu^ne  cuvintele:  Vred¬ 
nic  este!  iar  cei  prezenţi  confirmă  vrednicia  noastră.  Considerîndu-se  că  sînt  înde¬ 
plinite  toate  condiţiile  pentru  a  primi  darul  sfinţitor,  episcopul  prin  punerea  mîinilor 
şi  invocarea  Duhului  Sfînt,  transmite  celui  nou  hirotonisit  puterea  de  a  lega  şi 
dezlega  păcatele,  darul  apostoliei.  Din  acest  moment,  avînd  putere  sfinţitoare  şi 
competenţa  săvârşirii  Sfintelor  Taine,  preotul  iese  din  mijlocul  turmei  credincio¬ 
şilor,  aflîndu-se  de-acum  înainte  în  fruntea  ei,  conduci nd -o  la  păşunea  cea  duhov¬ 
nicească,  veghind  asupra  ei,  ferindu-o  de  lupii  cei  ce  vor  să  o  răpească,  fiind  mereu 
treaz  şi  neobosit  pentru  ca  întreagă  şi  nevătămată  să  o  poată  înfăţişa  înaintea 
marelui  Păstor,  Iisus  Hristos. 

Avînd  legiuire  din  partea  forurilor  bisericeşti  şi  celor  civile  pentru  desfăşu¬ 
rarea  activităţii  sale,  încred  in  ţîndu-i -se  prin  punerea  mâinilor  succesiunea  aposto¬ 
lică,  preotul  îşi  va  îndeplini  cu  toată  rîvna  şi  dragostea  misiunea  de  slujire  şi  sfin¬ 
ţire. 

Dacă  menirea  preotului  este  de  a  fi  pildă  credincioşilor  în  lucrarea  faptelor 
bune,  toată  fiinţa  lui  trebuie  să  acţioneze  în  această  direcţie.  Inima  lui  se  cere  să 
fie  o  inimă  plină  de  credinţă  în  Dumnezeu,  pentru  oa  din  credinţa  sa  să  insufle 
credinţa  şi  în  sufletele  credincioşilor.  Inima  preotului  se  cuvine  a  fi  o  inimă  plină 
de  iubire  faţă  de  Dumnezeu  şi  faţă  de  aproapele  său,  căci  numai  din  iubire  izvo¬ 
răsc  faptele  ce  ne  fac  vrednici  de  apreciere  înaintea  lui  Dumnezeu  şi  a  credincio¬ 
şilor.  Apoi,  inima  preotului  trebuie  să  fie  cuprinsă  de  o  neîncetată  încredere  sau 
nădejde  în  purtarea  de  grijă  a  lui  Dumnezeu,  nădejde  ce-i  va  fi  reazăm  şi  ajutor 
!n  toate  încercările  şi  greutăţile  vieţii.  Din  inima  preotului  ca  dintr-o  fîntînă  cu 
apă  cristalină,  trebuie  să  izvorască  bogăţie  de  învăţături  sfinte  şi  folositoare  care 
să-i  alimenteze  pe  credincioşi  pentru  cunoaşterea  legilor  dumnezeieşti,  a  căilor  de 
curăţire  şi  desăvîrşire  spre  mântuirea  sufletului.  Preotul  este  ca  un  semănător  oare 
adună  în  grînarul  sufletului  seminţele  cele  curate  şi  roditoare  ale  cuvintelor 
Sfintei  Scripturi,  iiar  apoi  să  le  semene  în  sufletele  păstoriţilor  săi.  El  este  în  per¬ 
manenţă  un  discipol  ce  se  instruieşte  şi  în  acelaşi  ttmp  un  dascăl  care  îndrumă 
şi  învaţă  pe  fiii  duhovniceşti. 

Pe  lingă  învăţături,  sfaturi  şi  îndemnuri,  gura  preotului  este  de  trebuinţă  să 
fie  deprinsă  cu  rugăciunea,  căci  Sfîntul  Grigorie  Teologul  numeşte  rugăciunea  „pîine 
îngerească41.  Sfinţii  Părinţi  în  unanimitate  consideră  rugăciunea  ca  hotărîtoare  în 
propăşirea  pe  drumul  virtuţilor,  aa  vitală  pentru  menţinerea  în  stare  harică  şi 
denumindu-o,  pe  drept  cuvînt  „pîinea  vieţii44.  Preotul  nu  va  uita  niciodată  că  este 
crainicul  Sfintei  Evanghelii,  vestind  cu  timp  şi  fără  timp,  deci  neţinînd  socoteala 
ceasurilor  de  evanghelizare,  toate  învăţâfturile  Sfintei  Biserici,  tîlcuind  poruncile, 
povăţuindu-i  pe  credincioşi  şi  în\potrivindu-se  păcatelor  şi  nelegiuirilor.  Pe  această 
cale,  preotul  se  asemănă  grădinarului  oare  sădeşte  florile,  le  stropeşte  şi  le  pliveşte 
de  buruienile  cele  urite  şi  dăunătoare. 

Prin  săvîrşirea  Sfintei  Liturghii,  mîinile  preotului  devin  cleşte  ale  cărbunilor 
aprinşi  ai  focului  dumnezeiesc,  care  sînt  Sfînta  Cuminecătură  trupul  şi  sângele 
Domnului.  Puritatea  sufletească  a  preotului  se  cere  să  fie  asemănătoare  potirului 
aurit  în  care  se  află  în  chip  văzut  însuşi  M  intui  torul  Iisus  Hristos  sub  forma 
pîinii  şi  a  vinului;  prin  împărtăşirea  cu  Sfintele  Taine  el  se  preface  într-un  potir 
viu  şi  însufleţit. 

Adevărata  comoară  a  preotului  este  conştiinţa  sa  curată  şi  împăcată  pentru 
că  şi-ia  făcut  deplin  datoria  înaintea  lui  Dumnezeu  cît  şi  faţă  de  semeni,  atît  prin 
cuvînt  cît  mai  ales  prin  faptele  sale,  înmânunchiate  într-un  buchet  de  frumuseţi 
morale  şi  duhovniceşti,  în  care  să  prevaleze  crinii  dragostei  fierbinţi  pentru  Hristos, 
pentru  Biserică  şi  credincioşii  ei. 

• 

2.  Grija  şi  răspunderea  preotului  faţă  de  mintuirea  credincioşilor. 

Cu  aceeaşi  grijă  cu  care  preotul  îşi  lucrează  propria  sa  mîntuire,  trebuie  să 
fie  şi  faţă  de  fiecare  enoriaş  încredinţat  Ini,  fiindcă  de  dobândirea  mântuirii  credin¬ 
cioşilor  depinde  şi  propria-i  mîntuire.  Nu  la  odihnă  este  chemat  preotul  ci  la 

nevoinţă;  i  se  cere  să  alerge  in  via  Domnului,  nu  să  lenevească  ci  să  lucreze 
tntr-însa,  şi  să  aducă  roadă  îndestulată.  Pe  toţi  cei  cărora  le-a  conferit  botezul,  i-a 
făcut  fii  ai  lui  Dumnezeu;  pe  toţi  pe  care  i-a  primit  pe  braţele  sale,  cînd  au  fost 
aduşi  la  îmbisericire  după  40  de  zile  de  la  naştere,  i-a  făcut  fii  ai  Bisericii. 

Pe  toţi  care,  în  cea  mai  însemnată  zi  a  vieţii  lor  —  ziua  căsătoriei  —  venind 

ca  miri  în  faţa  sfîntului  Altar,  pentru  a  li  se  întări  credinţa,  dragostea  şi  uni¬ 

tatea,  i-a  cununat  şi  cu  Biserica  lui  Hristos.  Toţi  cei  care  de  bună  voie,  apăsaţi  de 
felurite  păcate  au  venit  şi  au  îngenunchiat,  cerînd  iertare  de  la  Dumnezeu  prim 
mijlocirea  duhovnicului,  în  taina  sfintei  Spovedanii,  au  devenit  fii  vrednici  de  a 
moşteni  împărăţia  cerurilor.  Şi  cei  ce  au  venit  să  ceară  sfaturi  şi  ajutor  prin  sfinte 
slujbe  şi  rugăciuni;  ori  în  duminici  şi  sărbători  au  cercetat  locaşul  Domnului,  ascul¬ 
tând  cuvintele  de  merinde  sufletească,  toţi  aceştia  sînt  fiii  şi  oile  de  care  preotul 
va  răspunde  în  faţa  Stăpânului. 

Mai  sînt  şi  oi  rătăcite,  pe  oare  preotul  trebuie  să  le  caute,  să  le  întoarcă 
din  rătăcirea  lor,  să  nu  cunoască  odihna  şi  tihna  atîta  vreme  cît  sînt  suflete  care 
se  poticnesc  şi  alunecă  spre  pierzare.  Sfîntul  Apostol  Iacob  scrie  cu  atîta  îmbăr¬ 
bătare  despre  aceasta:  „Fraţii  mei,  dacă  vreunul  va  rătăci  de  la  adevăr  şi-l  va 

întoarce  cineva,  să  ştie  că  cel  oe  a  întors  pe  păcătos  de  la  rătăcirea  căii  lui  Îşi 
va  mîntui  sufletul  din  moarte  şi  va  acoperi  mulţime  de  păcate*4.  (lacov  5,  19 — 20). 
Iar  Mîntuitorui  Iisus  Hristos  învăţlnd  pe  Apostoli  despre  menirea  păstorului  şi 
oilor  cuvin tatoare  spune:  „Păstorul  cel  bun  îşi  pune  sufletul  pentru  oile  sale44 
(Ioan  10,  11). 

Păstorul  cei  slab  şi  leneş  e  ca  sluga  năimită,  el  vede  păcatele  cum  strică 
sufletele  poporului,  dar  stă  nepăsător  şi  nu  se  teme  de  teribilele  întrebări  oe  i  se 
vor  pune  cînd  se  va  înfăţişa  imaimtea  nemitarnicului  Judecător,  cînd  i  se  va  cere 
răspuns  pentru  oile  turmei  sale. 

Aflindu-ne  aici  de  faţă  ia  petrecerea  fratelui  nostru  întru  preoţie  pe  calea 
veşniciei,  avem  mîngîierea  că  oel  plecat  dintre  noi  a  fost  un  vrednic  slujitor  al 
Domnului,  ce-şi  va  primi  cununia  vredniciei  şi  râspLata  ostenelilor  din  mina  mare¬ 
lui  Arhiereu  Iisus  Hristos.  Toate  faptele  sale  de  nevoinţă,  răbdarea  sa,  dragostea 
oe  a  avut-o  pentru  casa  Domnului  şi  pentru  enoriaşii  săi,  îmi  aduc  în  minte  cuvin¬ 
tele  proorocului  şi  psalmistului  David:  „Cel  ce  a  sădit  urechea,  oare,  nu  aude?,  sau 
cel  ce  a  zidit  ochiul,  oare,  nu  priveşte?44  (Ps.  92,  9).  Ochii  şi  urechile  lui  Dumnezeu 
au  privit  şi  au  auzit  ostenelile,  lacrimile  şi  rugăciunile  sîrguinciosului  Său  slujitor. 
Numai  Dumnezeu  cunoaşte  de  cîte  ori  preotul  acesta  a  îngenunchiat  şi  cu  umilinţă 
din  adâncul  inimii  s-a  rugat  Atotputernicului,  zicînd:  „Miluieşte-mă,  Dumnezeule, 
după  mare  mLa  Ta,  şi  după  mulţimea  îndurărilor  Tale,  şterge  fărădelegea  mea.  Şi 
de  păcatul  meu  mă  curâţeşte41  (Ps.  50,  1 — 3). 

Acum  la  despărţirea  de  către  fratele  nostru  preot  să  ne  întrebăm  oare  ar 
fi  dorinţa  oricărui  muritor  la  trecerea  din  această  lume.  Eu  socot  că  fiecare  ar 
rosti  cuvintele:  Nu  mă  uitaţi!  De  aceea  este  de  datoria  noastră  să  nu-1  uităm  în 
rugăciunile  pe  care  le  înălţăm  către  milostivul  Dumnezeu  ca  să  aşeze  sufletul 
slujitorului  Său  în  loc  luminat,  în  loc  cu  verdeaţă,  în  loc  de  odihnă,  în  sălaşurile 
cele  pline  de  mingiiere  şi  luminate  de  strălucirea  lui  Dumnezeu. 

Nădăjduim  că  bunul  şi  milostivul  Dumnezeu  ne  va  asculta  rugăciunea,  aşezînd 
sufletul  celui  ce  a  ostenit  în  via  cea  duhovnicească,  în  ceata  sfinţilor,  slujind  lui 
Dumnezeu  în  ceruri  aşa  cum  I-a  slujit  şi  pe  pâmînt. 

Arhim.  Serafim  Mari 


CUVÎNT  LA  INMORMÎNTARE  * 


„ Bucuraţi-vd  intru  nădejde,  intru  ne¬ 
cazuri  fiţi  răbdători,  întru  rugăciune  stă¬ 
ruitori 44  (Rom.  12,  12). 


Ne  amintim  cu  toţii  cum  marele  nostru  poet  răşinârean  Oct  avi  an  Goga  are 
în  una  din  poeziile  sale  şi  următorul  dialog: 

—  Pe  cine  îngropi  părinte? 

—  Pe-un  om  de  omenie. 

Pe  un  asemenea  om  de  omenie  ne-am  adunat  şi  noi  astăzi  să  petrecem  pe 
ultimul  său  drum  pămintesc,  pe  preotul  şi  arhimandritul  Vasile  Cornilă,  fratele 
nostru. 

* 

Cu  inimile  cernite  în  care  ne  aflăm  cu  toţii,  gindul  *ne  poartă  spre  Sf.  Ap. 
Pavel,  această  uriaşă  personalitate  religios-morală  a  Bisericii,  spre  unele  din 
ostenelile  sale  şi  spre  unele  din  învăţăturile  sale,  spre  acest  Apostol  care  s-a 
identificat  atît  de  mult  cu  misiunea  la  care  a  fost  chemat  încît  n-a  mai  trăit 
pentru  sine  ci  pentru  Iisus  Hris tos- Domnul  nostru,  Sf.  Apostol  Pavel  fiind,  după 
cîte  ştim,  singurul  care  a  putut  să  spună  că  „pentru  mine  viaţa  este  Hristos44, 
şi  că  „nu  mai  trăiesc  eu,  ci  Hristos  trăieşte  pentru  mine44. 


Rostit  la  înmormîntarea  arhim.  V.  Cornilă.  29  martie  1989. 

Acest  bun  cunoscător  al  ştiinţelor  vremii,  dar  îin  acelaşi  timp  şi  un  conştiin¬ 
cios  muncitor  cu  braţele,  In  vestirea  Evangheliei,  a  lui  iisus  Hristos  cel  înviat, 
a  străbătut  pe  jos,  pe  mare  sau  cu  alte  mijloace,  expus  permanent  unor  nenumă¬ 
rate  primejdii,  toată  Asia  Mică,  Peninsula  Balcanică,  pînă  aproape  de  meleagu¬ 
rile  noastre,  Italia,  ajungînd  pînă  în  Spania. 

în  lucrarea  sa  misionară,  Sf.  Ap.  Pavel  a  avut  desigur  bucurii  lăuntrice, 
şi  satisfacţii,  cum  am  zice  noi  cei  de  astăzi,  izvorul  lor  fiind  de  bună  seamă  dra¬ 
gostea  sa  nemărginită  pentru  Iisus  Hristos-Domnul  nostru,  negrăita  bucurie  de-a 
se  fi  întîlnit  cu  El  pe  drumul  Damascului,  dar  a  avut  şi  extrem  de  multe  sufe¬ 
rinţe  trupeşti  şi  sufleteşti:  foame,  bătăi,  temniţă,  frig,  zbuciumări  de  tot  felul, 
ba  şi  o  boală,  care  îl  chinuia  mult  şi  despre  care  vorbeşte  adesea  în  epistolele  sale, 
ca  desrpre  un  ghimpe  sau  un  bold  care  nu-i  dă  odihnă. 

Către  sfîrşitul  anului  57  al  erei  noastre  creştine,  Sf.  Ap.  Pavel  străbate 
Macedonia,  iar  iama  anului  57 — 58  şi-o  petrece  în  vestita  cetate  a  Greciei  antice, 
Corint,  de  unde  scrie  şi  cunoscuta  sa  epistolă  către  comunitatea  creştină  din  Roma, 
capitala  imperiului  roman,  epistolă  a  cărei  idee  centrală  este  rezumată  în  aceste 
cuvinte  ale  sale:  „Eu  nu  mă  ruşinez  de  Evanghelia  lui  Hristos,  pentru  că  este 
puterea  lui  Dumnezeu  spre  mîntuirea  oricui  care  crede . . (Rom.  1,  16 — 17). 

După  ce  le  împărtăşeşte  o  seamă  de  învăţături  de  credinţă  şi  de  morală  sau 
de  purtare,  Sf.  Ap.  Pavel  caută  să-i  mîngîie  şi  să-i  întărească  pe  creştinii  din 
Roma  şi  prin  aceste  cuvinte  izvorite  din  prea  plinul  inimii  sale,  dar  şi  din  expe¬ 
rienţa  sa  de  trăitor  profund  al  adevărurilor  evanghelice,  spunîndu-le:  „ Ducuraţi-vă 
întru  nădejde ,  întru  necazuri  fiţi  răbdători,  întru  rugăciune  stăruitori "  (Rom. 
12,  12).  Cu  alte  cuvinte,  marele  Apostol  aduce  în  atenţia  fiilor  Bisericii  din  Roma 
şi  a  noastră  a  tuturor  trei  virtuţi  de  seamă  ale  învăţăturii  creştine:  nădejdea, 
răbdarea  şi  rugăciunea,  trei  căi,  aşadar,  din  mai  multe,  prin  care  ne  apropiem 
de  Dumnezeu  şi  ne  împlinim  în  chip  pozitiv  chemarea  noastră  în  lume. 

Timpul  nu  ne  permite  să  zăbovim  cît  de  cît  asupra  importanţei  acestor  trei 
căi  de  împlinire  sau  zidire  creştinească,  dar  vom  reţine  totuşi  că  nădejdea  este 
ancora  credinţei  noastre,  este  încrederea  împlinirii  făgăduinţelor  pe  care  Dum¬ 
nezeu  ni  le-a  făcut,  El  fiind  de  altfel  „nădejdea  noastră*4,  după  spusa  Psalmistu- 
lui.  „Pentru  nădejdea  în  învierea  morţilor"  sînt  judecat  acum  (F.  Ap.  23,  6)  şi 
„avînd  nădejdea  în  Dumnezeu . . .,  cum  că  va  să  fie  învierea  morţilor,  a  drepţilor 
şi  a  nedrepţilor"  —  se  apără  Sf.  Ap.  Pavel  în  faţa  celor  ce  l-au  dus  pînă  înaintea 
tribunalului  imperial  de  la  Roma. 

Vom  reţine  de  asemenea  că  răbdarea  —  această  putere,  această  capacitate 
de  a  suporta  cu  seninătate,  fără  cîrtire,  Încercările,  durerile,  suferinţele,  ispitele 
de  orice  fel  pe  care  ni  le  rezervă  viaţa  —  este  o  însuşire  de  seamă  a  unui  creştin 
bun,  Dumnezeu  însuşi  fiind,  după  cum  ştim,  nu  numai  spirit  absolut,  atotprezent, 
atotştiutor,  atotputernic,  ci  şi  „îndelung  răbdător". „Mărire  îndelung  răbdării  Tale, 
Doamne",  spunem  într-o  cîntare  bisericească.  De  aceea,  întocmai  ca  săminţa  cea 
bună  din  Parabola  semănătorului,  numai  „întru  răbdare"  (Luca  8,  15)  putem  rodi 
cele  bune  în  viaţă,  că  „toate  cîte  s-au  scris  mai  înainte  spre  învăţătura  noastră 
s-au  scris,  ca  prin  răbdarea  şi  mîngîierea  oare  vin  din  Sf.  Scriptură,  nădejde  să 
avem"  —  cum  spune  Sf.  Apostol  Pavel  (Rom.  15,  4),  sau  cum  tot  el  ne  îndeamnă 
mai  ales  pe  noi,  slujitorii  bisericeşti,  c'md  zice:  „în  toate  înfăţişîndu-ne  pe  noi 
ca  slujitori  ai  lui  Dumnezeu,  cu  multă  răbdare,  în  necazuri  în  nevoi,  în  strîmto- 
rări,  în  privegheri,  în  posturi,  în  osteneli,  Sn  curăţie,  în  bunătate,  în  îndelungă 
răbdare "  (II  Cor.  6,  4—6). 

Puterea  rugăciunii  —  acest  fir  nevăzut  prin  oare  stăm  în  legătură  directă 
cu  Părintele  nostru  ceresc,  această  hrană  principală  a  fiinţei  noastre  spirituale 

—  o  cunoaştem  fiecare.  • 

* 

Aceste  căi  —  a  nădejdii,  a  răbdării  şi  a  rugăciunii  —  arătate  de  Sf.  Apostol 
Pavel  în  epistola  către  Romani  —  se  pare  că  i-au  fost  foarte  familiare  şi  ador¬ 
mitului  întru  Domnul,  părintele  arhimandrit  Vasile  Cornii ă. 

Le-a  deprins  de  bună  seamă  mai  întîi  de  la  părinţii  săi,  Vasile  şi  Areta,  pe 
care  de  mic  i-a  ajutat  în  muncă,  răbdind  arşiţa  soarelui  de  vară  în  muncile 
cîmipului,  sau  frigul  iernii  în  tăieri  de  lemne  în  pădure;  le-a  deprins  în  biserica 

din  sat  şi  de  la  consătenii  săi,  recunoscuţi  prin  frica  lor  de  Dumnezeu,  şi  desigur 
de  la  vrednicii  vieţuitori  ai  Mănăstirii  Brînooveanu,  în  umbra  căreia  a  crescut. 

Le-a  deprins  apoi  ca  elev  seminarist  şi  ca  student  teolog,  unde  a  arătat  per¬ 
manent  „sîrguinţă  la  studii  şi  purtare  excepţională41  —  cum  îl  caracteriza  cu  ani 
în  urmă  exigentul  preot-profesor  Isidor  Tudoran,  rectorul  din  acei  ani  al  Insti¬ 
tutului  Teologic  Universitar  din  Sibiu. 

A  vădit  părintele  Vasile  aceste  virtuţi  ca  vieţuitor  al  Mănăstirii  Brîncoveanu, 
ca  duhovnic  la  Institutul  Teologic  sibian,  ca  cursant  la  Institutul  ecumenic  de  la 
Bossey  (Elveţia),  ca  vicar  arhiepiscopesc  şi  colaborator  apropiat  al  adormitului 
intru  Domnul  mitropolit  Nicolae  MLadin.  Se  desprind  de  asemenea  aceste  virtuţi 
din  misiunile  multiple  pe  oare  le-a  îndeplinit  la  atîtea  parohii  din  Arhiepiscopia 
noastră  şi  din  alte  eparhii,  din  cuvântările  prin  care  a  întărit  şi  mîngîiat  atîţia 
credincioşi,  din  articolele  pe  oare  le^a  scris  în  revistele  noastre  bisericeşti  şi  din 
alte  ascultări  pe  care  le-a  îndeplinit. 

Le-a  vădit  de  asemenea  oa  Superior  al  aşezămintelor  româneşti  din  Ierusa¬ 
lim  şi  de  la  Iordan  din  Ţara  sfîntâ,  unde  a  reprezentat  cu  cinste  Biserica  noastră. 

Câlclnd  parcă  pe  urmele  Sf.  Apostol  Pavai,  în  chip  special  adormitul  întru 
Domnul  a  vădit  aceste  cinstitoare  virtuţi  mai  ales  după  îmbolnăvirea  sa  din  ianua¬ 
rie  1982,  de  cînd  şi^a  dus  povara  bolii  cu  nădejde,  cu  răbdare  şi  în  spirit  de  rugă¬ 
ciune,  la  un  nivel  demn  de  un  adevărat  slujitor  al  lui  Dumnezeu,  încît  parcă  i  se 
potrivesc  şi  lui  versurile  monahiei  Z.  A.  Laţcu,  ea  însăşi  ducîndu-şi  crucea  unei 
boii  chinuitoare,  din  poezia:  „Măiastră  suferinţă'*,  în  care  spune  între  altele: 

Mă  duci  (suferinţă)  adînc,  tot  mai  adînc  în  jos 
Mă-nalţi  pe  culmi  de  bine  şi  frumos 
Mă  dau  în  voia  ta,  să  mă  struneşti, 

Să  mă  înalţi  mereu  şi  să  mă  creşti, 

S^ajung  pîn  la  măsuri  dumnezeieşti. 

Să-mi  speli  cu  lacrimi  ochii  ne-ncetat, 

Ca  văzul  meu  să  fie-n  veci  curat. 

De  aceea,  părintele  Vasile  Cornilă,  fratele  nostru,  părăseşte  acest  tărîm  cu 
raza  de  lumină  pe  care  i-a  dat-o  nădejdea  sa  în  Dumnezeu,  răbdarea  izvorîtă  din 
dragostea  faţă  de  El,  cit  şi  rugăciunea  personală  şi  liturgică  mai  ales,  care  i-au 
împodobit  permanent  viaţa. 

Toate  acestea  ne  îndreptăţesc  şi  pe  noi  să  nădăjduim  că  Părintele  ceresc  îi  va 
face  parte  de  bucuria  aleşilor  Săi.  Amin. 


Arhid.  Gh.  Papuc 


Viaţa  bisericească 

Conferinţa  preoţească  din  luna  martie  1989,  în  Arhiepiscopia  Sibiului 

Prima  conferinţă  preoţească  din  anul  în  curs  în.  Arhiepiscopia  Sibiului  s-a 
desfăşurat  în  zilele  de:  21  III  la  protopopiatele  Sibiu  şi  Rupea;  23  III  la  proto¬ 
popiatele  Mediaş  şi  Braşov;  28  III  la  protopopi  aţele  Agnita  şi  Făgăraş  şi  în  30 
martie  1989  la  prot.  Sf.  Gheorghe. 

Din  încredinţarea  I.  P.  S.  Mitropolit  Antonie  al  Ardealului  conferinţa  a  fost 
prezidată  de  următorii  delegaţi  chiriarhali:  P.  C.  prof.  M.  Păcurariu  la  protopo¬ 
piatele  Sibiu  şi  Făgăraş,  P.  C.  prof.  S.  Şebu  la  prot.  Rupea,  P.  C.  cons.  Gh.  Papuc 
i>a  prot.  Mediaş,  F.  C.  prof.  Ilie  Moldovan  la  protopopiatele  Braşov  şi  Agnita  şi 
P.  C.  prof.  L.  Streza  la  prot.  Sf.  Gheorghe. 

La  unele  protopopiate  (Făgăraş,  Agnita  ş.a.)  conferinţa  a  fost  precedată  de 
Sf.  Liturghie  a  Darurilor  mai  înainte  sfinţite. 

Fixată  de  Sf.  Sinod,  tema  oonferinţei  a  fost  intitulată:  „ Ideea  de  unitate 
naţională  a  românilor  de-a  lungul  veacurilor  şi  contribuţia  Bisericii  Ortodoxe 
Române  la  înfăptuirea  ei“,  fiind  tratată  de  toţi  preoţii  în  caietele  de  conferinţe, 
potrivit  schiţei  de  plan  trimisă  în  timp  util  la  toate  unităţile  parohiale. 

In  plenul  conferinţei  tema  a  fost  susţinută  de  următorii  preoţi,  ca  referenţi 
principali  şi  coreferenţi:  MfjLsiu  Liviu  (Sibiu-Inferior),  Barbu  Virgil  (Săcel)  şi 
Bîrsan  Nicolae  (Cisnădie)  —  la  prot.  Sibiu;  Lup  Gheorghe  (Buneşti)  şi  Mureşan 
Emil  (Homorcd)  —  la  prot.  Rupea;  Sărăşan  .  Achim  (Bazna)  şi  Gâidea  Teodor 
(ALma  —  Dumbrăveni)  —  la  prot.  Mediaş;  Puchianu  Nicolae  (Rîşnov)  şi  Popescu 
Ioan  (Prejmer)  —  la  prot.  Braşov;  Munteanu  Adrian  (Şercaia);  Morariu  Ilarie 
(Ucea  de  Sus)  şi  Cioacă  Ioan  (Dridif)  —  la  prot.  Făgăraş;  Rusu  Mihai  (Ghijasa  de 
Sus)  şi  Jurca  Ioan  (Coveş)  —  la  prot.  Agnita;  Mianea  Ciprian  (Biaraolt)  şi  Şuteu 
Ioan  (Vîrghiş)  —  la  prot.  Sf.  Gheorghe. 

In  tratarea  temei  atît  referenţii  principali,  dt  şi  coreferenţii  după  enun¬ 
ţarea  cuvenitelor  idei  introductive,  axate  pe  formarea  poporului  român,  existenţa 
sa  continuă  în  vatra  străbună,  cu  toate  consecinţele  acestei  realităţi,  au  zăbovit, 
m  primul  capitol,  asupra  „Conştiinţei  originii  comune  a  tuturor  românilor,  factor 
primordial  al  unităţii"  poporului  nostru,  reflectată  în  etnogeneza  sa  daco-romană, 
S.n  acelaşi  spaţiu  geografic,  în  formarea  şi  dezvoltarea  unitară  a  limbii  şi  cul¬ 
turii  poporului  român,  în  credinţa  sa  ortodoxă  etc. 

In  capitolul  doi  din  tratare  s-a  insistat  asupra  „Prezenţei,  permanenţei  şi 
continuităţii  românilor  ca  popor  în  spaţiul  lui  de  formare",  capitol  în  care  au  fost 
aduse  în  atenţie  o  seamă  de  vestigii  arheologice,  documente  istoric-literare  şi 
alte  mărturii  care  vorbesc  de  prezenţa,  permanenţa  şi  continuitatea  poporului 
nostru  în  spaţiul  geografic  în  oare  s-a  format.  în  cap.  trei  s-a  reliefat  manifesta¬ 
rea  acestei  conştiinţe  a  unităţii  naţionale  şi  spirituale  a  românilor  în  decursul 
vremii,  această  conştiinţă  vădindu-se  cît  se  poate  de  vie  mai  ales  cu  prilejul  unor 
evenimente  sau  momente  de  răscruce  ale  istoriei  poporului  nostru. 

Un  spaţiu  larg  din  tratare  s-a  acordiat  contribuţiei  Bisericii  Ortodoxe  Române 
La  formarea,  întărirea  şi  afirmarea  ideii  sale  de  unitate  spirituală,  naţională  şi 
•ocial -politică  a  românilor,  capitol  care  a  fost  bogat  ilustrat  cu  date  semnificative, 
din  noianul  de  mărturii  existent  în  acest  sens,  Biserica  Ortodoxă  Română  fiind 
numită  „mama  poporului  român"  de  către  marele  Eminescu,  care  de  bună  seamă 
a  avut  în  vedere  şi  realităţi  ca  cele  mai  sus  arătate. 

Potrivit  proceselor-verbale  sosite  la  Centrul  arhiepisoopesc,  la  fie¬ 
care  protopopiat  a  luat  cuvîntul  un  mare  număr  de  preoţi,  de  toate  vîrstele, 
care,  cei  mai  mulţi,  au  venit,  cu  informaţii  inedite  şi  observaţii  semnifica¬ 
tive  legate  de  adîncirea  şi  mai  buna  înţelegere  a  temei,  cu  sublinieri  ca: 
ţrPeste  graniţele  artificia’e  ridicate  cindva  de  stăpînirile  străine  de  altă  dată, 
cugetul  şi  simţirea  românească  au  pătruns  prin  ele  ca  prin  zidul  din  basm“,  ca  în 
această  privinţă  n-a  existat  niciodată  graniţe  intre  români  (pr.  Gh.  Mitrea  —  Criţ, 
prot.  Rupea);  că  neamurile  străine  venite  peste  noi  n-au  putut  distruge  unitatea 
poporului  nostru,  care  a  existat  de  la  începuturile  sale,  în  această  privinţă  demn 
de  „elogiat4*  fiind  cu  deosebire  „ţăranul  român**  (pr.  Oct.  Cocan  —  Făgăraş).  Unii 
preoţi  au  specificat  descoperirile  arheologice  făcute  pe  teritoriul  parohiilor  în  care 
păstoresc,  referitoare  la  vechimea  şi  continuitatea  poporului  român  (Pr.  I.  Chidu 
—  Micâsasa,  prot.  Mediaş),  sau  găsirea  în  unităţi  parohiale  cu  totul  mici  a  unor 
exemplare  din  Cazania  lui  Varlaam  de  piildă  (pr.  N.  Mărginean  —  Iacobeni,  prot. 
Agnita),  alţii  au  reliefat  importanţa  de  negrăit  a  actului  Reîntregirii  bisericeşti 
din  1948  pentru  unitatea  spirituală  a  poporului  român  (.pr.  FI.  Turcaş  —  Şmig, 
prot.  Mediaş),  combătîndu-se  cu  tărie  de  către  mulţi  preoţi  unele  deviaţii  de  la 
unitatea  de  cult,  cum  sînt  cele  practicate  de  pr.  I.  Cucu  de  la  Sf.  Gheorghe, 
deviaţii  care  nu  numai  că  sînt  necanonice,  dar  au  şi  efecte  destrămante  şi  dău¬ 
nătoare  unităţii  sufleteşti  a  credincioşilor  noştri.  S-a  subliniat  totodată,  foarte 
potrivit,  că  o  pastoraţie  fructuoasă,  pătrunsă  de  o  înaltă  răspundere  faţă  de  desti¬ 
nele  noastre  obşteşti,  este  unul  dintre  răspunsurile  slujitorilor  bisericeşti  ,4a  tema 
de  astăzi**  (pr.  S.  Sâsăujan  —  Agnita)  etc. 

După  ce  preoţii  participanţi  la  conferinţe  au  fost  atenţionaţi  că  toţi  sînt  în¬ 
datoraţi  să  cunoască  nu  numai  învăţătura  de  bază  a  Bisericii,  ci  şi  elementele 
de  câpătîi  ale  istoriei  noastre  naţionale  şi  după  ce  au  arătat  că  trebuie  să  se  facă 
distincţie  între  unitatea  naţională  şi  unitatea  de  stat,  oare,  desigur,  sînt  în  strânsă 
legătură,  delegaţii  chiriarhali  au  făcut  adinei  şi  competente  incursiuni  în  miezul 
temei  cu  reliefarea  obîrşiei  noastre  ca  neam,  unde  s-a  subliniat  netemeinicia  unor 
teorii  cu  totul  false,  neştiinţifice  şi  jignitoare  pentru  poporul  român;  obîrşia  în- 
creştinârii  noastre,  subliniindu-se  căile  pe  care  au  pătruns  primele  seminţe  evan¬ 
ghelice  pe  meleagurile  noastre  încă  din  epoca  apostolică  şi  imediat  postapostolică, 
astfel  că  se  poate  spune  că  ideea  de  unitate  naţională  s-a  născut  odată  cu  for¬ 
marea  noastră  ca  popor,  crescînd  şi  afirmindu-se  permanent  sub  toate  formele 
de  manifestare  a  vieţii  omeneşti. 

Pe  lingă  alte  aspecte,  delegaţii  chiriarhali  au  subliniat  că  ceea  ce  a  con¬ 
tribuit  în  mod  determinant  la  întărirea  ideii  de  unitate,  fără  de  care  nu  s-ar  fi 
ajuns,  probabil,  nici  la  1  Decembrie  1918,  a  fost  unitatea  de  credinţă,  de  cult,  de 
organizare  bisericeasca,  a  tuturor  românilor,  mare  rol  avînd  Sf.  Liturghie,  cartea 
bisericească,  adresată,  după  cum  se  ştie,  întregii  seminţii  româneşti,  hramurile 
mănăstireşti  din  Moldova,  Muntenia  şi  Oltenia,  la  care  participau  şi  mulţi  români 
transilvăneni  dar  şi  hramurile  unor  biserici  transilvănene  (fosta  catedrală  mitro¬ 
politană  din  Alba  Iulia,  catedrala  din  Blaj,  catedrala  din  Sibiu  etc.),  închinate  Sf. 
Treimi,  Sf.  Treime  slmbolizînd  şi  unitatea  fiinţială,  ca  în  Sf.  Treime,  a  celor  trei 
provincii  româneşti.  Mult  grăitor  este  faptul  că,  în  Transilvania  de  pildă,  s-au 
găsit  peste  350  ex.  din  OazanLa  lui  Varlaam,  carte'  care  atunci  cînd  s-a  tipărit  nu 
putea  să  aibă  un  tiraj  prea  mare. 

In  cuvântările  de  încheiere  delegaţii  chiriarhali  au  adus  desigur  în  atenţia 
preoţilor  din  Arhiepiscopia  Sibiului  şi  alte  aspecte  legate  de  mai  buna  înţelegere 
a  temei,  inclusiv  mărturii  autohtone,  ca  de  exemplu  cea  a  lui  Dimitrie  Catntemir, 
care,  in  „Hronicul  vechimii  româno-moldo-vlahilor“,  vorbeşte  şi  de  „nedezrupta 
continuaţie**,  pecetluind  astfel  „pentru  veşnicie  adevărul  privitor  la  unitate  şi  con¬ 
tinuitatea  poporului  român**,  cum  spune  I.  P.  S.  Mitropolit  Antonie  al  Ardealului 
in  îndrumătorul  bisericesc . . editat  de  Arhiepiscopia  Sibiului  pe  anul  1989. 

Preoţii  au  fost  îndemnaţi  oa,  pătrunzîndu-se  de  ele,  toate  aceste  adevăruri 
să  fie  aduse  şi  în  atenţia  credincioşilor,  chiar  din  faţa  sf.  altar,  cu  anumite  prile¬ 
juri,  strâduindu-se  fiecare  in  parohia  sa  sâ-şi  facă  conştiincios  datoria,  ceea  ce  va 
ajuta  la  „unirea-n  cuget  şi-n  simţiri*'  a  întregului  nostru  popor,  unitatea  spirituală 
a  tuturor  fiilor  Ţării  fiind  şi  astăzi  o  cerinţă  de  maximă  importanţă. 

Sf.  Paşti,  1989,  la  centrul  mitropolitan  din  Sibiu 

Marele  praznic,  al  învierii  Domnului  şi-<a  revărsat  şi  în  anul  acesta  din 
belşug  undele  sale  de  lumină,  de  puteri  întremătoare  şi  înnoitoare  de  suflet, 
pentru  toţi  fiii  Bisericii  noastre.  Aceste  revărsări  speciale  de  har  au  fost  însoţite 
şi  de  binecuvîntarea  unor  ploi,  care  au  răcorit  şi  înviorat  pămîntuil,  dîndu-ne 
nădejdea  că  sămînţa  aruncată  pe  ogoare  va  rodi  înitr-adevăr. 

Evenimentele  petrecute  aievea  în  Tara  Sfîntă  în  urmă  cu  aproape  2000  de 
ani  le-am  retrăit  cu  toţii  mai  intens  îndeosebi  începind  cu  Joia  Mare  din  Sâp- 
tămîna  Patimilor,  când  în  bisericile  noastre  s-au  citit  cele  12  pericope  evanghelice, 
care  ne-ou  adus  în  atenţie  atîtea  ipostaze  legate  de  partea  finală  a  activităţii 
pământeşti  a  M  intui  torului  nostru  Iisus  Hristos. 

Soborul  slujitor  de  la  denia  celor  12  Evanghelii  din  catedrala  mitropolitană 
din  Sibiu  a  avut  în  fruntea  sa  pe  I.  P.  S.  Mitropolit  Antonie  al  Ardealului,  abia  , 
sosit  dintr-o  obositoare  călătorie  făcută  peste  hotare.  Cuvînt  de  învăţătură  a 
rostit  cu  acest  prilej  P.  C.  cons.  Gh.  Papuc,  oare,  după  ce  a  rezumat  activitatea 
zilnică  a  Mîn  tui  torului  Hristos,  începând  cu  Sîmbăta  Floriilor,  sau  Sîmbăta  Lui 
Lazăr,  a  zăbovit  asupra  cîtorva  aspecte  mult  grăitoare  pentru  credincioşii  din 
totdeauna,  care  se  desprind  din  mare  dragoste  pe  care  Iisus -Domnul  nostru  ne-a 
arătat-o  la  Cina  cea  de  Taină,  apoi  în  noaptea  care  a  urmat,  de  joi  spre  vineri, 
cînd  El,  Ziditorul  a  toate,  a  suferit  ca  om  atîtea  umiliri,  bătăi,  scuipări,  batjoco¬ 
riri  de  tot  felul,  coroană  de  spini  etc. 

Vineri,  Vinerea  Mare,  la  Denia  prohodului,  soborul  slujitor  din  catedrala 
mitropolitană  din  Sibiu  a  avut  în  frunte  tot  pe  I.  P.  S.  Mitropolit  Antonie,  cuvînt 
de  învăţătură  rostind  P.  C.  prof.  Vasile  Mihoc,  oare  a  insistat  asupra  înţelesului 
pe  care  suferinţele  Mîn  tui  torul  ui,  culminând  cu  răstignirea  de  pe  Golgota  în  după 
amiaza  zilei  de  vineri,  le  are  pentru  rezidirea,  restaurarea  sau  mântuirea  noastră. 

La  ora  sorocită,  Duminică,  30  aprilie  1989,  catedrala  şi  ourtea  catedralei 
mitropolitane  erau  arhipline  de  credincioşi,  cînd  Arhipăstorul  a  rostit  din  faţa 
sf.  altar:  „Veniţi  de  luaţi  lumină'*  şi  cînd,  după  înconjurul  catedralei  şi  citirea 
sf.  evanghelii,  cîntarea  „Hristos  a  înviat**,  repetată  de  mai  multe  ori  de  oor  şi 
credincioşi,  a  despicat  parc4  întunericul  nopţii. 

După  slujba  învierii  s-a  săvîrşit  Sf.  Liturghie,  în  cadrul  căreia  C.  diacon 
Nicolae  Laţchescu  a  fost  hirotonit  preot  pentru  parohia  Dobîrca,  prot.  Sibiu.  Intre 
participanţii  care  umpleau  pînâ  la  refuz  catedrala  se  afla  şi  un  mare  grup  de 
credincioşi  greci,  care  s-au  simţit  ca  în  bisericile  lor,  mai  ales  cînd  o  ectenie  a 
fost  rostită  în  1.  greacă,  iar  Ierarhul  i-a  întâmpinat  în  aceeaşi  limbă  cu  „Hristos 
aneati**  sau  „Axios'*  la  hirotonie. 

La  priceasnă,  după  ce  corul  catedralei,  condus  de  P'.  C.  prof.  I.  Fopescu,  a 
interpretat  cu  multă  simţire  două  compoziţii  de  Paşti,  I.  P.  S.  Mitropolit  Antonie 
a  prezentat,  îmbogăţită  cu  elemente  noi,  Pastorala  pe  care  1.  P.  S.  Sa  a  trimis-o  tutu¬ 
ror  parohiilor  din  Arhiepiscopia  Sibiului  spre  a  fi  citită  în  ziua  învierii,  Pasto¬ 
rală  intitulată  în  acest  an:  „Petru  şi  Ioan  martori  ai  învierii**,  apărută  şi  în  Tele¬ 
graful  Român,  nr.  din  1  mai  1989. 

După  Sf.  Liturghie,  la  reşedinţa  mitropolitană  a  avut  loc  o  scurtă  recepţie, 
la  care  au  participat  preoţii  slujitori  de  la  catedrală  şi  alţi  preoţi  din  Sibiu, 
precum  şi  corul  catedralei,  cu  care  prilej  s-<au  exprimat  Arhipăstorului  simţăminte 
de  dragoste  din  partea  preoţilor  şi  credincioşilor,  cît  şi  urări  de  sănătate,  bucurii 
alese  şi  alt  mult  bine,  ou  prilejul  învierii  Domnului. 

După-amiază,  la  vecernie  din  prima  zi  de  Paşti,  soborul  slujitor  1-^a  avut 
In  frunte  pe  I.  P.  S.  Mitropolit  Antonie,  care  a  citit  în  două  limbi  pericopa  evan¬ 
ghelică  rânduită  la  această  slujbă,  iar  preoţii  şi  diaconii  din  sobor  în  alte  zece 
limbi,  după  cum  este  tradiţia  în  Biserica  noastră. 

Cuvânt  de  învăţătură  a  rostit  cu  acest  prilej  C.  diac.  Iocm  I.  Ică,  asistent  la 
Institutul  Teologic  Universitar  din  Sibiu,  care  a  adus  în  atenţie  aspecte  din  Teo¬ 
logia  învierii. 

Luni,  1  mai  1989,  a  doua  zi  de  Paşti,  I.  P.  S.  Mitropolit  Antonie  al  Ardea- 
Lului  a  săvîrşit  Sf.  Liturghie  în  biserica  Sf.  Nicolae  din  Sibiu-Lazaret,  preoţi 
parohi:  N.  Buta  şi  I.  Turcu. 

Răspunsurile  au  fost  date  In  comun  de  către  toţi  credincioşii  participanţi, 
ceea  ce  a  contribuit  la  crearea  unei  atmosfere  de  adevărată  elevaţie  sufletească. 

La  momentul  cuvenit,  P.  C.  arhid.  Ioan  Galea.  fost  vreme  de  aproape  7  ani 
secretar  eparhial,  a  fost  hirotonit  preot  pentru  parohia  Sibiu- Lazaret  III,  rămasă 
vacantă  prin  decesul  pr.  V.  Grozea. 

La  sfîrşitul  Sf.  Liturghii,  C.  pr.  Gh.  Neagoş,  în  virată  de  87  de  ani,  dar 
foarte  activ  la  strana  bisericii  din  Sibiu- Lazaret,  a  fost  distins  şi  hiro teşit  în 
rangul  de  „iconom  stavrofor'4. 

Au  vorbit:  P.  C.  prot.  Dânilă  Luca  (Sibiu),  care  a  salutat  prezenţa  I.  P.  S 
Gale  la  biserica  din  cartierul  Lazaret,  exprimîndu-şi  totodată  convingerea  că  noul 
preot  hirotonit  astăzi  pentru  parohia  Sibiu-Lazaret  III  va  pune  în  practică,  spre 
binele,  spre  zidirea  credincioşilor,  ceea  ce  a  învăţat  nu  numai  Ia  şcolile  teologice 
pe  care  le-a  urmat,  ci  cu  deosebire  ceea  ce  a  învăţat  pe  multiple  planuri,  lucrind 
vreme  de  aproape  şapte  ani  în  preajma  I.  P.  S.  Mitropolit  Antonie.  „ 

P.  C.  pr.  Ioan  Galea,  al  treilea  paroh  de  la  bis.  Sf.  Nieolae  din  Sibiu-Lazaret 
care,  după  ce  a  mulţumit  lui  Dumnezeu  pentru  acest  moment  solemn  din  viaţa 
sa.  cînd  a  fost  învrednicit  de  darul  preoţiei,  a  zăbovit  asupra  uriaşei  răspunderi 
care  apasă  pe  umerii  unui  preot,  care  trebuie  „să  realizeze  unirea  Cerului  cu 
pământul'4  şi  care  lucrează  în  numele  lui  Dumnezeu,  ca  „om  al  lui  Dumnezeu44 
(I  Tim.  6,  11). 

„Prin  viaţa  lui  morală,  prin  virtuţile  care  îi  împodobesc  sufletul  oa  păstor 
şi  ca  om,  prin  viaţa  lui  religioasă,  prin  familia  lui,  prin  modul  în  care  se  identifică 
cu  fiecare  credincios,  cît  se  zbuciumă  pentru  mîntuirea  tuturor,  în  măsura  aceea 
un  slujitor  bisericesc  este  un  adevărat  preot44. 

In  continuare,  P.  C.  Sa  a  mulţumit  I.  P.  S.  Mitropolit  Antonie  pentru  împăr¬ 
tăşirea  tainei  preoţiei  tocmai  în  această  zi  de  luminoasă  prăznuire  a  învierii 
Domnului,  promiţînd  că  se  va  strădui  să-şi  împlinească  „rostul  şi  menirea  de 
slujitor  de  la  sf.  altar  şi  chivernisitor  al  tainelor  lui  Dumnezeu44. 

A  mulţumit  de  asemenea  tuturor  celor  ce  i-au  stat  în  ajutor  în  munca  des¬ 
făşurată  pînă  acum,  rugind  pe  credincioşii  care  i-au  fost  încredinţaţi  spre  păstorire 
să-i  stea  în  ajutor  cu  rugăciunile  lor  spre  a-şi  duce  la  bun  sfîrşit  sarcina  care 
i  s-a  încredinţat  şi  pe  care  şi-a  asumat-o. 

Bogat  şi  ziditor  cuvînt  de  învăţătură  a  rostit  apoi  I.  P.  S.  Mitropolit  Antonie, 
care  a  insistat  asupra  măreţului  şi  luminatului  eveniment  al  învierii  Domnului, 
care  constituie  chezăşia,  convingerea  fermă  pentru  fiecare  dintre  noi,  că  există 
nemurire  şi  că  noi  toţi  vom  învia. 

I.  P.  S.  Sa  a  descris  amănunţit  moartea  trupească  a  Domnului  şi  învierea  Sa, 
ceea  ce  Sf.  Apostoli  şi  alţi  martori  „au  văzut  şi  au  pipăit44,  relief înd  falsa  susţinere 
că  trupul  Său  ar  fi  fost  furat  şi  dus  la  Damasc,  unde  a  plecat  Saul  să-l  caute, 
intîlnindu-se  cu  El,  viu,  pe  drumul  Damascului,  devenind  apoi  marele  Pavel  — 
Apostolul.  De  altfel,  a  arătat  I.  P.  S.  Sa,  toţi  cei  care  s-au  întâlnit  cu  Iisus  după 
înviere  au  devenit  altfel  de  oameni,  murind  pentru  El,  bine  ştiindu-se  că  pentru 
o  înşelăciune  nimeni  nu-şi  expune  viaţa. 

Pe  acest  adevăr  al  învierii  s-a  clădit  Creştinismul,  întreaga  Biserică,  căci 
dacă  Iisus  a  înviat  şi  noi  vom  învia,  desigur  cu  un  alt  trup,  transfigurat,  care 
poate  trece  prin  materie,  ca  un  anumit  gen  de  unde,  aşa  cum  a  ieşit  Iisus  din 
mormint,  piatra  fiind  pecetluită,  şi  a  intrat  la  Apostoli,  uşa  fiind  încuiată. 

In  continuare,  I.  P.  S.  Mitropolit  Antonie  a  explicat  ce  înseamnă  succesiunea 
apostolică,  cum  Mîntuitorul  a  investit  pe  Apostoli  de  a  vesti  cu  putere  învăţă¬ 
tura  Sa,  cum  Sf.  Apostoli  la  rindul  lor  au  hirotonit  episcopi,  preoţi  şi  diaconi, 
pentru  a  propovădui  mai  departe  adevărul  învierii,  ceea  ce  s-a  transmis  din  gene¬ 
raţie  în  generaţie,  subliniind  semnificaţia  hirotonirii  săvîrşite  la  această  Sf.  Litur¬ 
ghie,  ca  şi  cîteva  din  multele  şi  foarte  importantele  îndatoriri  ale  preotului,  în 
special  în  calitatea  sa  de  duhovnic.  In  acest  sens,  s-a  scos  în  lumină  importanţa 
păstrării  secretului  Sf.  Spovedanii. 

Arătînd  că  şi-a  făcut,  ca  secretar,  „frumos  datoria44,  I.  P.  S.  Sa  şi-a  exprimat 
convingerea  că  cel  hirotonit  acum  va  fi  „un  preot  bun"  şi  că  preoţii  de  la  bis. 
Sf.  NicoJae  şi  credincioşii  îl  vor  primi  cu  dragoste. 

In  încheiere,  înalt  Prea  Sfinţia  Sa  a  îndemnat  credincioşii  la  o  dît  mai 
autentică  vieţuire  creştinească,  în  familie,  la  locul  de  muncă,  oriunde  s-ar  afla, 

în  buna  creştere  a  tinerelor  vlăstare,  în  respect  unii  faţă  de  alţii,  în  cinste  şi 
omenie. 

La  locuinţa  noului  hirotonit,  pr.  I.  Galea,  a  avut  loc  apoi  o  agapă,  cu  parti-  , 
ciparea  slujitorilor  şi  a  altor  invitaţi. 

Arhid.  Gh.  P. 


DIN  VIAŢA  BISERICEASCA  LN  ARHIEPISCOPIA  CLUJULUI 

CONFERINŢE  PREOŢEŞTI 


Prima  conferinţă  preoţească  programată  în  Arhiepiscopia  Clujului  pe  luna 
martie  1989. 

Şi  în  anul  1989  ca  şi  în  anii  precedenţi  s-a  desfăşurat  la  nivel  de  protopo¬ 
piate  prima  conferinţă  preoţească  în  partea  a  II-<a  a  lunii  martie,  avînd  ca  temă: 
„ Ideea  de  unitate  naţională  a  românilor  de-a  lungul  veacurilor  şi  contribuţia 
B.O.R.  la  înfăptuirea  ei  (la  aniversarea  a  130  de  ani  de  la  Unirea  Principat elor )“ . 

Conferinţa  s-a  desfăşurat  după  următorul  program: 

—  La  protopopiatul  Cluj,  în  15  martie  1989,  fiind  prezidată  de  Prea  Sfinţitul 
Episcop- vicar  Iustinian  Chira  Maramureşanul; 

—  La  protopopiatul  Huedin,  în  16  martie  a.c.,  fiind  prezidată  de  P.  C.  Sa 
Liviu  Ştefan  —  vicar  administrativ; 

—  La  protopopiatul  Dej,  în  25  martie  ac.,  fiind  prezidată  de  P.  C.  Sa  Picu 
Qctavian  —  consilier  administrativ; 

—  La  protopopiatul  Baia  Mare,  în  21  martie  a.c.,  fiind  prezidată  de  P.  C.  Sa 
Petru  Varga,  inspector  eparhial; 

—  La  protopopiatul  Sighetu  Marmaţiei ,  în  22  martie  ac.,  fiind  prezidată  de 
P.  C.  Sa  Petru  Varga  —  inspector  eparhial; 

—  La  protopopiatul  Bistriţa,  în  22  martie  ac.,  fiind  prezidată  de  I.  P.  S.  Sa 
Arhiepiscopul  Teofil  Herineanu; 

—  La  protopopiatul  Năsăud .  în  23  martie  a.c.,  fiind  prezidată  de  I.  P.  S.  Sa 
Arhiepiscopul  Teofil  Herineanu; 

—  La  protopopiatul  Turda,  în  28  martie  a.c.,  fiind  prezidată  de  P.  S.  Sa 
Episcop-vicar  Iustinian  Chira  Maramureşanul; 

—  La  protopopiatele  Lâpuş,  în  30  martie  ac.,  fiind  prezidată  de  P.  C.  Sa 
Octavian  Picu  —  consilier  administrativ. 

Acolo  unde  oonferinţa  a  fost  prezidată  de  înalţii  noştri  ierarhi,  după  oficierea 
Te-Deumului,  ohiriarhii  au  rostit  substanţiale  meditaţii  cu  caracter  misionar- 
pastoral  şi  moral. 

Referatele  principale  fiind  întocmite  şi  susţinutecu  competenţă  şi  simţ  patrio¬ 
tic  au  evidenţiat  unitatea  de  luptă  a  poporului  român  în  strînsă  legătură  cu 
cierul  şi  credincioşii  Bisericii  Ortodoxe  Române  pentru  independenţă  naţională 
şi  bisericească,  concretizată  ca  prim  pas  important  în  Unirea  Principatelor,  în  amil 
1859  sub  domnitorul  Alexandru  Ioan  Cuza. 

In  cuvîntul  său,  în  încheierea  conferinţei  de  la  Bistriţa,  înalt  Prea  Sfinţitul 
Arhiepiscop  Teofil  Herineanu  a  făcut  următoarele  sublinieri: 

—  înaintaşii  noştri  au  îmbinat  în  permanenţă  ideea  religioasă  cu  ideea  de 
unire; 

—  Au  cultivat  neîntrerupt  sentimentul  naţional,  fiind  una  în  Biserica  stră¬ 
moşească; 

—  Strămoşii  noştri  au  fost  devotaţi  ideii  de  lege  şi  neam  —  legea  ortodoxă 
şi  neamul  românesc.  Să  lăsăm  această  moştenire  copiilor  noştri; 

—  Apreciez,  spune  I.  P.  S.  Sa,  că  preoţii  noştri  sînt  la  înălţime  în  cultivarea 
sentimentului  naţional  şi  religios  pentru  menţinerea  unităţii  de  neam  şi  credinţă, 
cunoscând  că  neosectarii  afectează  solidaritatea  unităţii  naţionale  şi  de  lege  româ¬ 
nească. 

Prea  Sfinţitul  Episcop-vicar  Iustinian  în  concluziile  conferinţei  de  la 
protopopiatul  Turda,  a  subliniat  faptul,  după  aprecierile  cuvenite  asupra  modului 
cum  s-a  desfăşurat  conferinţa,  că: 

—  In  general  nci  n-am  avut  armate  puternice,  dar  am  avut  o  Biserică  româ¬ 
nească,  vie  conştientă.  Am  avut  bărbaţi  providenţiali,  care  n-au  luptat  pentru 
glia  personală,  ci  pentru  bunăstarea  şi  neatârnarea  poporului  lor.  Biserica  stră¬ 
moşească  a  avut  întotdeauna  o  preoţime  conştientă,  care  a  luminat  poporul,  prin 
cult,  prin  cultură,  ţinînd  permanent  trează  ideea  de  unitate  naţională  şi  religioasă. 

Asemenea  înalţilor  noştri  ierarhi,  toţi  vorbitorii  preoţi  fiind  în  număr  apre¬ 
ciabil,  cit  şi  delegaţii  eparhiali  şi  P.  C.  protopopi  şi-au  adus  contribuţia  lor  — 
prin  sublinierile  ce  le-au  făcut  la  reuşita  conferinţei  manifestîndu-şi  deplina  lor 
adeziune  la  ideea  de  unitate  naţională  şi  bisericească,  angajindu-se  să  fie  la 
înălţimea  chemării  lor,  avîndu-i  ca  vrednici  înaintaşi  pe  marii  bărbaţi  al  acestui 
binecuvântat  şi  zbuciumat  pâmînt  şi  neam  românesc. 


Prima  conferinţă  administrativă  a  preoţilor  din  Arhiepiscopia  Clujului, 

programată  în  luna  aprilie  1989 

Potrivit  îndrumărilor  Sf.  Sinod  al  B.O.R.,  în  lima  aprilie  ac.,  in  Arhiepis¬ 
copia  Clujului  s-a  desfăşurat  conferinţa  administrativă,  tematica  ei  avind  cu  pre¬ 
cădere  un  caracter  practic,  subliniindunse  importanţa  „Tactului  pastoral  şi  ţinuta 
clerului  în  relaţiile  cu  credincioşii'1 . 

—  La  Baia  Mare,  în  10  aprilie  a.c.  fiind  prezidată  de  P.  C.  Sa  Livit  Ştefan 
—  vicar  administrativ; 

—  La  protopopiatele  Dej  (11  laprilie),  Bistriţa  (18  aprilie)  şi  Năsăud  (19  apri¬ 
lie)  lucrările  conferinţei  au  fost  prezidate  de  P.  S.  Sa  Episcop  vioar  Iustinian 
M  aramureşanul ; 

—  La  protopopiatele  Turda  (13  aprilie),  Huedin  (18  aprilie)  şi  Cluj  (20  aprilie) 
conferinţele  au  fost  prezidate  de  P.  C.  Sa  Octavian  Picu  —  consilier  administrativ. 

*—  La  protopopiatele  Lăpuş  (19  aprilie)  şi  Sighetu  Marmaţiei  (20  aprilie) 
lucrările  conferinţei  au  fost  conduse  şi  prezidate  de  P.  C.  Sa  Ştefan  Cosmuţa  — 
consilier  economic. 

—  La  toate  protopopiatele,  conferinţei  i-a  precedat  slujba  Te-Deumudui  ur¬ 
mată  de  un  cuvînt  de  învăţătură  rostit  de  P.  S.  Sa  Iustinian  M aramureşanul  acolo 
unde  a  condus  lucrările  conferinţei,  iar  la  alte  protopopiate  cuvântul  de  învăţă¬ 
tură  a  fost  rostit  în  faţa  preoţilor  prezenţi  de  către  un  preot  delegat  de  P.  C. 
protopop,  avîndu-se  în  vedere  în  mod  special  perioada  postului  Paştilor,  în  cadrul 
căruia  s-a  desfăşurat  această  conferinţă.  Mulţi  dintre  preoţi  s-au  spovedit  şi 
împărtăşit  cu  acest  prilej. 

Tematica  conferinţei  a  suscitat  un  viu  interes  cu  ample  dezbateri,  în  cadrul 
căreia  preoţii,  P.  C.  protopopi  şi  delegaţii  chiriarhali,  pe  marginea  referatelor 
susţinute,  au  abordat  probleme  de  ordin  practic,  evidenţiindu-se  rolul  important 
al  tactului  pastoral  şi  ţinuta  preotului  în  relaţiile  cu  credincioşii  încredinţaţi  spre 
păstorire. 

Unii  preoţi  în  cuvântul  lor  au  împărtăşit  din  experienţa  lor  bogată  rezultatele 
pozitive  din  pastoraţie  în  lupta  cu  o  seamă  de  vicii  şi  atitudini  antisociale,  imo¬ 
rale  ale  unor  credincioşi,  oare  în  urma  tactului  pastoral  al  preotului  în  relaţie 
directă,  părintească  s-a  ajuns  la  încadrarea  acestora  în  viaţa  firească  a  parohiei. 

S^a  subliniat  faptul  că  de  tactul  pastoral  al  preotului  depinde  enorm  pro¬ 
gresul  spiritual  şi  moral  al  credincioşilor,  unitatea  şi  integritatea  vieţii  bisericeşti 
din  parohie.  Din  cauza  lipsei  de  tact  pastoral  şi  a  relaţiei  apropiate  a  preotului 
cu  credincioşii  încredinţaţi,  proliferează  sectarismul,  mulţi  dintre  credincioşii  Bise¬ 
ricii  strămoşeşti  fiind  atraşi  de  aderenţii  neo protestanţi  din  acest  motiv.  Preoţii 
care  se  lasă  prinşi  în  mrejele  diferitelor  vicii  ca:  beţia,  desfrîul,  lăcomia,  mîndria, 
despotismul,  bătaia  sau  neînţelegerile  în  familie,  constituie  prin  toate  acestea  şi 
alte  motive  de  sminteală,  depărtînd  credincioşii  de  Biserică,  scindând  în  acest 
fel  unitatea  religios-morală  a  parohiei. 

O  seamă  de  fraţi  preoţi,  pentru  cîştig  urît  şi  condamnat  de  canoanele  bise¬ 
riceşti,  se  abat  premeditat  şi  conştienţi  de  la  rînduielile  sacre  ale  Bisericii,  săvîr- 

şind  anumite  servicii  religioase  neconforme  şi  potrivnice  cultului  Bisericii  Orto¬ 
doxe,  încurajind  astfel,  pentru  bani,  superstiţiile,  vrăjitoria  şi  alte  aspecte  nocive 
antisociale  şi  antireligioase. 

Un  alt  fapt  negativ  care  a  fost  subliniat  şi  care  se  constată  adesea  şi  care 
este  tot  atît  de  dăunător  unităţii  de  credinţă  şi  integrităţii  vieţii  religioase  şi 
morale  în  parohie  îl  constituie  denigrarea  în  mod  iresponsabil  ou  consecinţe  grave 
a  fraţilor  preoţi  slujitori  la  aceiaş  altar,  a  colegilor  în  pastoraţie  şi  mai  grav 
denigrarea  din  partea  preotului  a  credincioşilor  săi  fie  în  public,  fie  faţă  de  alţi 
credincioşi. 

Cu  prilejul  acestor  conferinţe  a  fost  tras  din  nou  semnalul  de  alarmă  de 
către  mulţi  fraţi  preoţi  asupra  pericolului  activităţii  intense  a  prozelitismului 
cultelor  neoprotestante  şi  anarhice,  care  folosesc  tot  arsenalul  de  mijloace  pentru 
a-şi  cîştiga  noi  aderenţi  din  sinul  Bisericii  strămoşeşti.  In  toate  cazurile  preotul 
ortodox  este  chemat  să  vegheze  „cu  timp  şi  fără  timp“  prin  intensificarea  vieţii 
liturgice,  prin  corectitudine  în  săvîrşirea  serviciilor  religioase,  prin  tact  pastoral 
model,  prin  viaţă  morală  ireproşabilă,  printr-o  intensă  şi  perseverentă  îndoctri¬ 
nare  individuală  şi  colectivă  a  credincioşilor  încredinţaţi,  ca  astfel  să-şi  păstreze 
turma  nevătămată  şi  neatinsă  de  pericolul  imanent  al  scindării  ei  sau  al  morţii  ei 
spirituale. 

Aşadar,  pe  cît  de  mobilă  şi  sublimă  este  Preoţia,  pe  atît  de  responsabilă  şi 
neadormită  trebuie  să  fie  activitatea  adevăratului  păstor  de  suflete  în  parohie. 
Nici  un  moment  adevăratul  slujitor  al  lui  Hristos  şi  al  Bisericii  strămoşeşti  nu 
trebuie  să  piardă  din  vedere  că  el  este  „lumina  lumii*4,  „sarea  pămîntului44  şi 
„paznicul  de  far**,  chemat  să  vegheze  la  hrana  spirituală  a  credincioşilor,  împărtă-^ 
şind  necontenit  din  „apa  cea  vie“  care  este  Iisus  Hristos. 

Nu  prin  vorbe  meşteşugite,  aruncând  cu  noroi  şi  învinuind  pe  alţii,  nici  prin 
ceartă,  nici  prin  ură  sau  denigrare  de  rea  credinţă,  nici  prin  mîndrie  sau  lăcomie, 
nici  prin  cîştig  urît,  nici  prin  viclenie,  nici  prin  viaţă  necontrolată,  nedemnă, 
nici  prin  minciună,  nici  prin  dasfrîu,  nici  prin  beţie,  nici  prin  lenevie  sau  con¬ 
ştiinţă  adormită,  nici  prin  ignoranţă,  nici  prin  înşelătorie  premeditată,  nici  prin 
nerespectarea  voită  a  cultului  sacru  al  Bisericii,  ci  prin  viaţă  model  în  permanentă 
înnoire  şi  desăvârşire  a  vieţii  personale,  intelectuale,  morale  şi  sufleteşti  preotul 
zilelor  noastre  se  va  bucura  şi  împreună  cu  el  Biserica,  de  roadele  tactului  pasto¬ 
ral,  fâdnd  şi  folosind  mijloacele  specifice  chemării  sale,  pentru  ca  viaţa  biseri¬ 
cească  şi  unitatea  de  credinţă  şi  de  neam  să  se  păstreze  nealterate  din  generaţie 
în  generaţie. 

Acestea  au  fost  ideile  şi  învăţăturile  care  snau  desprins  din  tema  conferinţei, 
la  care  trebuie  să  reflectăm  mereu. 

Hirotoniri 

1.  Băţaş  Mircea  Vasile  —  par.  Pâdureni,  prot.  Dej  —  1.02.89  —  preot 

2.  Boca  Dumitru  —  par.  Sîngeorzu  Nou,  prot.  Bistriţa  —  1.02.89  —  preot 

3.  Ţibre  Vasile  —  Sem.  Teologic  Cluj  —  diacon 

4.  Chirilă  Ioan  —  Sem.  Teologic  Cluj  —  duhovnic 

5.  Rogojan  Gheorghe  —  M-rea  Rohia  —  preot 

Prot.  Liviu  Ştefan 


DIN  ACTIVITATEA  EPISCOPIEI  DE  ALBA  IULIA 


Cursuri  de  îndrumare  misionară  de  scurtă  durată 

\ 

Pe  lingă  alte  multe  preocupări  legate  de  buna  desfăşurare  a  activităţii  biseri¬ 
ceşti  şi  economice  din  Eparhia  Alba  Iuliei,  P.  S.  Episcop  Emilian  dimpreună  cu 
colaboratorii,  are  de  grijă  ca  cele  patru  serii  de  cursuri  de  îndrumare  misionară 
de  scurtă  durată  ce  se  ţin  anual  să  fie  oît  mai  bine  organizate  şi  cu  eficienţă 
practică. 


6  —  Mitropolia  Ardealului 


82 


MITROPOLIA  ARDEALULUI 


In  acest  sens,  două  serii  de  cite  20  de  preoţi  au  fost  convocate  la  Alba  Iulia, 
respectiv  între  13 — 18  februarie  şi  20 — 25  februarie.  Pentru  elucidarea  subiectelor 
de  stringentă  actualitate  şi  pentru  orientarea  practică  a  preoţilor  confruntaţi  cu 
situaţii  dificile  au  fost  invitaţi  de  la  cele  două  Institute  Teologice  patru  profesori: 
P.  C.  pr.  prof.  dr.  Dumitru  Radu  prorectorul  I.T.U.  Bucureşti,  P.  C.  pr.  prof.  dr. 
Constantin  Galeriu  de  la  acelaşi  institut,  iar  de  la  I.T.U  Sibiu  P.  C.  pr.  prof.  dr. 
Ilie  Moldovan  şi  P.  C.  prof.  dr.  Ioan  Mihâlţan. 

Cursurile  au  început  cu  Te-Deumul  oficiat  in  Catedrala  Reîntregirii  la  care 
a  participat  P.  S.  Sa,  îndemnîndu-i  pe  participanţi  să  se  folosească  din  plin  atît 
de  cunoştinţele  teoretice  primite  cît  şi  de  participarea  la  Sfintele  slujbe. 

Programul  zilnic  s-a  început  cu  participarea  la  Sf.  Litunghie  oficiată  de  cîte 
un  sobor  format  din  cinci  preoţi,  dintre  care  unul  ţinea  predica.  Apoi  urmau 
cursurile.  După  pauza  de  masă  se  făcea  seminarizare  iar  seara  se  participa  la 
slujba  vecerniei  urmată  de  cuvînt  de  învăţătură. 

De  buna  desfăşurare  a  cursurilor  s-au  îngrijit  pe  rînd  P.  C.  pr.  IoanAndreicuţ 
vicar  eparhial,  P.  C.  pr.  Petru  Pleşa  consilier  bisericesc  şi  P.  C.  pr.  Ştefan  Urda 
inspector  eparhial,  precum  şi  cîte  doi  protopopi. 

La  încheierea  cursurilor  concluziile  au  fost  trase  de  P.  S.  Părinte  Episcop 
Emili  an  care  a  apreciat  felul  în  care  s-au  desfăşurat  şi  i-a  îndemnat  pe  partici¬ 
panţi  să  se  străduiască  spre  a-şi  împlini  cu  seriozitate  misiunea  lor  preoţească 
şi  cetăţenească. 


Adunarea  generală  a  C.A.R.-uLui 

Joi,  2  martie  1989,  s-au  desfăşurat  la  Centrul  Eparhial  lucrările  Adunării 
generale  C.A.R.  La  orele  10,00  membrii  prezenţi  în  sala  de  festivităţi  a  Episcopiei 
l-au  prmit  pe  P.  S.  Episcop  Emilian  care  a  ţinut  un  cuvînt  de  deschidere  şi  a 
binecuvântat  lucrările  adunării. 

Raportul  general  de  activitate  pe  anul  1988  a  fost  citit  de  către  preşedintele 
C.A.R.-ului,  P.  C.  pr.  Horea  Bordean  —  consilier  economic.  Din  prezidiu  au  mai 
făcut  parte  P.  C.  Petru  Pleşa  consilier  bisericesc,  P.  C.  Ştefan  Urda  inspector 
eparhial  şi  P.  C.  pr.  Gheorghe  Benchea,  protopopul  de  Cîmpeni. 

Păr.  secretar  al  C.A.R.-ului  pr.  Doru  Gheaja,  pe  baza  actelor  oficiale  a  făcut 
darea  de  seamă  pe  1988,  iar  păr.  Gheorghe  Benchea  a  prezentat  balanţa  de  veri¬ 
ficare.  Situaţia  împrumuturilor  a  fost  citită  de  pr.  Gheorghe  Oana,  iar  pr.  Ioan 
Boian  a  expus  procesul  verbal  de  verificare  financiară.  Spre  sfîrşit,  păr.  Nicolae 
Bolea  a  prezentat  lista  ajutoarelor  de  deces,  iar  Pr.  preşedinte  a  citit  bugetul 
planificat  pentru  anul  1989. 

După  luările  de  cuvînt  P.  S.  Episcop  Emilian  a  felicitat  conducerea 
C.A.R.-ului  de  felul  în  care  şi-a  desfăşurat  activitatea. 


Şedinţa  de  lucru  cu  protopopii  şi  preoţii  misionari 

Miercuri,  1  martie  1989,  la  Centrul  Eparhial  a  avut  loc  o  consfătuire  de  lucru 
cu  protopopii  şi  preoţii  misionari  din  Eparhia  Alba  Iuliei. 

Potrivit  îndrumărilor  Sf.  Sinod,  cu  acest  prilej  a  fost  analizată  activitatea 
pastoral-misionară,  economică  şi  cetăţenească  desfăşurată  de  protopopi  şi  preoţii 
misionari.  P.  S.  Episcop  Emilian  pornind  de  la  două  realităţi  stringente:  navetis- 
mul  şi  prozelitismul  sectant,  le^a  cerut  celor  prezenţi  să-şi  îndeplinească  cu  dăruire 
şi  corectitudine  sarcinile  ce  le  revin  în  calitatea  de  slujitori  ai  Bisericii  strămoşeşti 
şi  cetăţeni  ai  Patriei  noastre. 

Pentru  a  se  alcătui  un  program  concret  al  controlului  operativ  pe  teren,  prin 
care  să  se  verifice  prezenţa  preoţilor  în  parohie,  mai  ale9  a  navetiştilor,  precum 
şi  felul  în  care  îşi  desfăşoară  activitatea,  protopopii  au  fost  convocaţi  din  nou  pe 
data  de  28  martie.  După  ce  P.  S.  Episcop  Emilian  le-a  expus  ce  au  de  făcut, 
s-a  trecut  la  întocmirea  unui  grafic  de  verificare  pentru  luna  aprilie,  lucrare  pe 
care  au  elaborat-o  protopopii  dimpreună  cu  P.  C.  pr.  Ioan  Andreicuţ  vicar  eparhial. 
In  încheiere  au  primit  sarcina  ca  la  sfîrşitul  lunii  să  raporteze  constatările  făcute 
la  faţa  lobului. 

Conferinţele  preoţeşti  din  luna  martie 

In  cele  opt  protopopiate  ale  Eparhiei  de  Alba  Iulia  conferinţele  cu  subiectul: 
„Ideea  de  unitate  naţională  a  românilor  de-a  lungul  veacurilor  şi  contribuţia  B.O.R. 
la  înfăptuirea  ei"  s-au  desfăşurat  după  cum  urmează:  Aiud  —  6  martie,  Alba 
Iulia  —  7  martie,  Cîmpeni  —  8  martie,  Tg.  Mureş  —  10  martie,  Luduş  —  20  mar¬ 
tie,  Reghin  —  21  martie,  Sighişoara  —  23  martie  şi  Miercurea  Ciuc  —  28  martie. 

La  Alba  Iulia  lucrările  au  fost  conduse  de  P.  S.  Episcop  Emilian;  21a 
Aiud,  Cîmpeni,  Tg.  Mureş  şi  Luduş  a  prezidat  din  încredinţarea  P.  S.  Sale, 
P.  C.  pr.  Ioan  Andreicuţ  —  vicar  eparhial;  iar  la  Reghin,  Sighişoara  şi  M.  Ciuc, 
P.  C.  pr.  Ştefan  Urda  —  inspector  eparhial. 

Peste  tot  lucrările  s-au  desfăşurat  într-o  atmosferă  de  profundă  simţire  pa¬ 
triotică,  dovadă  referatele  temeinic  întocmite  şi  numeroasele  luări  de  cuvânt. 
Preoţii  şi- au  exprimat  hotărârea  de  a-şi  aduce  aportul  astăzi  la  lucrarea  de  întă¬ 
rire  a  unităţii  spirituale  a  credincioşilor,  în  felul  acesta  ridicîndu-se  la  nivelul 
înaintaşilor  şi  împlini ndu -şi  misiunea  atît  pe  tărîm  bisericesc  cît  şi  cetăţenesc. 

Slujbe  arhiereşti,  misiuni  şi  hramuri 

In  Sfântul  şi  Marele  Post  al  Paştilor  programul  sfintelor  slujbe  de  la  Cate¬ 
drala  episcopală,  după  tradiţia  îndătinată,  este  deosebit  de  bogat.  In  prima  săp- 
tămînă  Deniile  au  fost  oficiate  în  sobor,  ca  protos  fiind  rînduit  cîte  un  membru  al 
permanenţei.  Tot  în  această  săptămînă  s-a  luat  iniţiativa  efectuării  unor  misiuni 
în  localităţi  ale  Eparhiei.  Astfel,  P.  C.  pr.  Ioan  Andreicuţ  a  participat  la  slujbe  în 
Tg.  Mureş  şi  Cerneşti;  P.  C.  pr.  Horea  Bordean  la  Aiud,  PP.  CC.  pr.  Nicolae 
Popescu  şi  Vasile  Benchea  la  Blaj;  P.  C.  pr.  Simion  Todoran  la  Sebeş;  P.  C.  pr. 
Nicolae  Cristian  la  Tg.  Mureş. 

Slujbele  au  primit  o  frumuseţe  deosebită  prin  faptul  că  duminică  de  dumi¬ 
nică  a  oficiat  Sf.  Liturghie  P.  S.  Episcop  Emilian.  Cu  aceste  prilejuri  i-a  hirotonit 
întru  diaconi  şi  preoţ  pe  doi  tineri  candidaţi  la  preoţie,  respectiv  Vasile  Burian  şi 
Petru  Rădac. 

Sîmbătă,  25  martie,  sărbătoarea  Bunei  Vestiri,  după  un  obicei  care  a  devenit 
deja  tradiţional,  credincioşii  din  parohia  Alba  Iulia-Centru  au  avut  bucuria  de  a-1 
avea  în  mijlocul  lor  cu  prilejul  hramului  bisericii  pe  P.  S.  Părinte  Episcop  Emilian 
înconjurat  de  un  sobor  numeros  care  a  oficiat  aici  Sf.  Liturghie.  De  la  Centrul 
eparhial,  P.  S.  Sa  a  fost  însoţit  de  către  P.  C.  pr.  Ioan  Andreicuţ  vicar  eparhial, 
P.  C.  pr.  Petru  Pleşa  consilier  bisericesc,  P.  C.  pr.  Ştefan  Urda  inspector  eparhial, 
Arhid.  Viorel  Slăvaş  şi  diac.  Ovidiu  Damşa.  La  momentul  potrivit  tînărul  Petru 
Rădac  a  fost  hirotonit  diacon  iar  la  priceasnă  P.  C.  pr.  Ioan  Andreicuţ  a  vorbit 
despre  Preacinstirea  Maicii  Domnului. 

La  sfârşitul  Sf.  Liturghii,  P.  S.  Episcop  Emilian  le-a  împărtăşit  credincio¬ 
şilor  un  simţit  cuvînt  de  învăţătură  întărindu-i  în  credinţa  străbună  şi  îndem- 
nîndu-i  să-şi  cinstească  'înaintaşii  printre  care  la  loc  de  frunte  stă  pr.  Nicolae 
Raţiu  duhovnicul  lui  Horea,  care  îşi  doarme  somnul  de  veci  la  straşina  sf.  locaş. 
La  ieşirea  din  biserică  P.  S.  Sa  dimpreună  cu  soborul  a  făcut  o  scurtă  rugăciune 
la  crucea  ce-i  străjuieşte  morxnîntiil. 

P.  C.  Pr.  Dorn  Gheaja  parohul  bisericii  în  numele  credincioşilor,  al  P.  C.  Sale 
şi  al  colegului  întru  slujire  C.  pr.  Iacob  Odmenişan,  i-a  mulţumit  P.  S.  Părinte 
Episcop  pentru  bucuria  pe  care  le-a  făcut-o  şi  în  acest  an. 

Pr.  Ioan  Andreicuţ 


DIN  VIAŢA  BISERICEASCA  IN  EPARHIA  ORADIEI 

Slujbe  Arhiereşti 

De  Anul  Nou.  Ca  în  toţi  anii,  cum  e  şi  firesc,  şi  în  acest  an  (1989),  activi¬ 
tatea  religios  bisericească  îh  Eparhia  Oradiei  a  debutat  prin  săvârşirea  Sf.  Litur- 

ghii  arhiereşti  în  Catedrala  episcopală  (Biserica  cu  Lună)  din  Oradea,  cu  prilejul 
praznicului  Tăierii  împrejur  a  Pruncului  Iisus,  a  sărbătorii  Sf.  Vasile  cel  Mare, 
precum  şi  a  începutului  noului  an  civil  (1988),  în  legătură  cu  oare  s-a  oficiat  şi 
îndătinatul  Te-Deum. 

Cu  acest  prilej,  P.  S.  Episcop  Vasile  a  ţinut  un  ales  şi  instructiv  cuvînt  de 
învăţătură,  oprindu-se  atît  asupra  însemnătăţii  celor  două  sărbători  bisericeşti 
legate  de  această  zi,  cît  şi  asupra  începutului  noului  an  civil,  aşa  cum  s-a  men¬ 
ţionat  mai  sus.  Referindu-se  la  acest  ultim  aspect,  vorbitorul  a  spus  că  este  mo¬ 
mentul  şi  asupra  facerii  unui  bilanţ  asupra  anului  expirat,  dar  şi  să  privim  spre 
viitor,  spre  noul  an  în  care  am  intrat.  Se  cuvine  să  ne  întrebăm  ce  trebuie  să 
facem,  cum  trebuie  să  călătorim  în  această  lume,  pentru  ca  să  ajungem  să  ne 
împlinim  idealurile,  atît  pe  linie  creştinească,  mîntuirea,  cît  şi  pe  linie  patriotică: 
bunăstarea  materială  şi  spirituală  a  poporului  nostru,  iar  pe  plan  mondial  — 
sâlăşluirea  păcii  între  oameni  şi  popoare. 

Apoi,  la  reşedinţa  episcopală,  a  avut  loc,  potrivit  tradiţiei,  o  recepţie,  la  care 
au  participat  salariaţii  Centrului  eparhial,  membri  ai  Adunării  şi  Consiliului 
eparhial,  preoţii  şi  unii  credincioşi  din  oraşul  de  reşedinţă,  precum  şi  membrii 

Corului  catedra!,  care  au  prezentat  ierarhului  felicitări  şi  urări  de  multă  sănătate, 
arhipăstorire  îndelungată  şi  rodnică,  cu  ocazia  Anului  Nou  şi  a  zilei  onomastice. 
Cuvintul  omagial  a  fost  rostit,  cu  multă  căldură  şi  emoţie,  de  părintele  vicar 

eparhial  Augustin  Lucian.  In  cuvîntul  său,  chiriarhul,  vădit  mişcat  de  această 
atmosferă  sărbătorească,  a  mulţumit  călduros  pentru  urările  făcute,  dorind  tuturor 
multă  sănătate,  fericire  şi  împliniri  duhovniceşti,  profesionale  şi  obşteşti,  într-un 
climat  de  pace  tot  mai  propice.  Corul  Catedralei,  de  sub  conducerea  părintelui 

Traian  Codilâ,  a  intonat  imnul  arhieresc. 

Parohia  Oradea-Vii.  La  data  de  17  Ianuarie  1989,  s-a  ţinut  la  Centrul 
eparhial,  sub  preşedinţia  P.  S.  Episcop  Vasile,  o  consfătuire  de  lucru  cu  toţi  preoţii 
din  oraşul  de  reşedinţa,  cu  care  ocazie  s-a  stabilit,  ca  şi  în  anii  precedenţi,  pro¬ 
gramul  vizitelor  pastoral -misionare  ale  ierarhului  ia  bisericile  parohiale  de  pe 

raza  municipiului  Oradea  şi  la  unele  din  împrejurimi,  în  perioada  de  iarnă.  înce¬ 
putul  *-a  făcut  duminică,  22  ianuarie  1989,  la  biserica  din  Parohia  Oradea-Vii 
(cartierul  C.F.R.).  Răspunsurile,  la  Liturghia  arhierească  ce  s-a  săvîrşit,  au  fost 
date  de  mulţimea  credincioşilor,  sub  conducerea  cîntăreţului  bisericesc  Ioan  Negrău, 
licenţiat  în  teologie. 

Predica  zilei  a  fost  ţinută  de  părintele  consilier  eparhial  Nicolae  Mara,  vor¬ 
bind  despre  milostenie,  în  legătură  cu  pericopa  evanghelică  a  zilei  (Luca  18,  35 — 
43),  în  care  un  orb  11  ruga  pe  Domnul:  „Iisuse,  fiule  al  lui  David,  fie-ţi  milă  de 
■iine!“  (v.  38). 

După  otpustul  slujbei,  părintele  paroh  ioonom -stavrofor  Gheorghe  Nemeş  a 
urat  un  cald  bun-venit  P.  S.  Sale  şi  a  făcut  un  9curt  raport  despre  activitatea 
duhovnicească,  tot  mai  rodnică,  în  rîndu!  credincioşilor  şi  totodată  a  înfăţişat  şi 
noile  lucrări  de  înfrumuseţare  a  sfîntului  locaş:  iminenta  înzestrare  cu  un  nou 
iconostas  şi  cu  un  nou  mobilier  sculptat  în  lemn  de  stejar,  aducînd  mulţumiri 

credincioşilor  pentru  jertfelnicie. 

Apoi  P.  S.  Episcop  Vasile  a  rostit  o  instructivă  cuvîntare,  în  care  a  arătat 
că  omul,  credinciosul,  în  dorinţa  sa  de  a  păşi  pe  drumul  desâvirşirii  religios- 
morale  în  vederea  cîştigârii  mîntuirii  sufleteşti  şi  a  fericirii  celei  veşnice,  este 
necesar,  între  altele,  să-şi  conformeze  vieţuirea  după  învăţătura  cuprinsă  în  cele 
nouă  fericiri  rostite  de  Mîntuitoru!  în  Predica  de  pe  Munte.  In  acest  scop,  trebuie 
să  avem  la  bază  o  credinţă  puternică  şi  adevărată,  aşa  încît  fiecăruia  din  noi 

Mîntuitorul  să-i  poată  spune,  ca  orbului  din  Evanghelia  de  azi:  „Credinţa  ta  te-a 
mîntuit!"  (Luca  18,  42).  In  continuare,  a  omagiat  marele  eveniment  din  istoria 

noastră  naţională,  Unirea  Principatelor  Române  de  la  24  ianuarie  1859,  acum  cînd 
sărbătorim  cea  de-a  130-a  aniversare  a  sa.  De  asemenea,  a  evocat  şi  marele  eve¬ 
niment  a!  Unirii  de  la  1  Decembrie  1918,  de  la  a  cărui  împlinire  am  sărbătorit  de 
curînd  70  de  ani.  In  încheiere,  a  adus  cuvinte  de  apreciere  credincioşilor,  pentru 
marea  lor  jertfelnicie,  iar  celor  doi  vrednici  păstori  sufleteşti,  preoţii  Gheorghe 
Nemeş  şi  Dumitru  Megheşan,  pentru  zelul  pastoral  deosebit  şi  pentru  strădania 
intru  continuarea  înfrumuseţării  ©fîntului  lor  locaş,  ajutaţi  ou  multă  dăruire  da 

membrii  Consiliului  parohia!  şi  în  special  de  epitropi. 

In  încheierea  frumoasei  sărbători  a  credincioşilor  din  cartierul  C.F.R.,  părin¬ 
tele  paroh  Dumitru  Megheşan  a  exprimat  P.  S.  Sale  respectuoase  mulţumiri  pentru 
bunăvoinţa  de  a  le  fi  prilejuit  această  mare  bucurie  sufletească,  acum  la  început 
de  an  nou,  aşa  cum  a  făcut-o  şi  în  luna  decembrie  1988,  la  încheierea  acelui  an, 
rugîndu-1  să  vină  dt  mai  des  în  mijlocul  lor. 

Parohia  Oradea-Olosig.  Cel  de  al  doilea  popas  pastoral -misionar  din  acest  an 
l-a  făcut  ierarhul  în  mijlocul  bunilor  credincioşi  ai  parohiei  Oradea  Olosig,  în  a 
căror  biserică,  recent  înnoită  în  exterior  şi  interior,  a  săvîrşit  Sf.  Liturghie,  dumi¬ 
nică,  29  ianuarie  1989.  Răspunsurile  au  fost  date  de  grupul  coral  al  parohiei, 
secundat  de  mulţimea  credincioşilor,  sub  conducerea  cîntăreţului  bisericesc  Alexan¬ 
dru  Mişian.  Predica  zilei  a  fost  ţinută  de  părintele  consilier  eparhial  Vasile  Sabău, 
împreună-slujitor  la  această  biserică,  tălmăcind  pericopa  evanghelică  a  zilei  despre 
vameşul  Zaheu,  spunînd  că  şi  noi,  asemenea  acestuia,  se  cuvine  sănl  chemăm  pe 
Mîntuitorul  în  cămara  sufletului  nostru. 

După  încheierea  Sf.  Liturghii,  părintele  paroh  iconom-stavrofor  Dr.  Gehorghe 
Liţiu  a  urat  bun- venit  ierarhului,  şi  a  menţionat  că  credincioşii  acestei  biserici 
sînt  fii  buni  şi  devotaţi  ai  Bisericii  strămoşeşti  ortodoxe  române,  dînd  dovadă  de 
un  larg  spirit  de  sacrificiu,  cu  prilejul  recentelor  lucrări  de  restaurare  interioară 
şi  exterioară  a  bisericii,  pentru  care  le  aduce  calde  mulţumiri.  Totodată  a  spua 
că  aceşti  credincioşi  sînt  şi  buni  cetăţeni  ai  patriei,  lucrînd  cu  slrg  la  locurile 
lor  de  muncă. 

In  bogatul  cuvînt  de  învăţătură,  ierarhul  a  vorbit  cu  multă  putere  de  convin¬ 
gere  despre  necesitatea  şi  foloasele  credinţei  pentru  tot  cel  ce  vrea  să  se  mîn- 
tuiască  şi  să  moştenească  viaţa  cea  de  veci.  In  acest  context,  vorbitorul  s-a  referit 
cu  prioritate  la  pericopa  citită  din  Apostolul  zilei  (I  Tim.  4,  9 — 15),  în  care  Ap. 
Pavel  îl  îndeamnă  pe  ucenicul  său  Timotei  să  păstreze  şi  să  propovăduiască  cu 
tărie  şi  statornicie  credinţa  adevărată  şi  învăţătura  ce  i-a  împărtăşit-o,  făcîndu-se 
pildă  credincioşilor  săi.  Aşa  şi  noi,  trebuie  să  stăruim  şi  să  rămînem  neclintiţi  în 
credinţa  noastră  strămoşească,  cea  ortodoxă.  Aceasta  ne-a  ajutat  să  ne  păstrăm 
unitatea  de  limbă  şi  simţire  românească,  precum  şi  conştiinţa  unităţii  naţionale. 
Chiar  şi  atunci  cînd  împăraţii  de  la  Viena,  a  spus  vorbitorul,  au  reuşit  să  rupă 
vremelnic  o  parte  din  credincioşii  noştri  de  la  trupul  Bisericii  strămoşeşti  orto¬ 
doxe,  poporul  de  jos  şi  clerul  parohial  nu  B-au  lepădat  de  tradiţiile,  de  obi¬ 
ceiurile  şi  de  datinile  moştenite  de  la  Biserica  strămoşească  ortodoxă,  dîndu-şi 
aeama  că  numai  prin  acestea  îşi  pot  păstra  mai  departe  adevărata  credinţă  şi  iden¬ 
titatea  naţională,  românească.  In  încheiere,  felicită  pe  credincioşi  pentru  devota¬ 
mentul  şi  jertfelnicia  lor,  iar  pe  cei  doi  păstori  sufleteşti,  pentru  rîvna  deosebită 
depusă  în  activitatea  duhovnicească  şi  cea  administrativ-gospodărească,  în  care  au 
obţinut  rezultate  îmbucurătoare. 

Parohia  Oradea-Centrald.  In  circuitul  vizitelor  pastoral-misionare  din  acest 
an  în  oraşul  de  reşedinţă,  P.  S.  Episcop  Vasile  a  ţinut  cu  de-adinsul  să  poposească 
şi  în  mijlocul  bunilor  credincioşi  ai  Parohiei  Centrale  din  Oradea ,  în  care  scop, 
duminică,  5  februarie  1989,  în  mijlocul  unui  numeros  sobor  de  preoţi  şi  diaconi,  a 
săvîrşit  Sf.  Liturghie  în  biserica  cu  Lună,  răspunsurile  fiind  date  de  Corul  Cate¬ 
dralei.  Predica  zilei  a  fo6t  ţinută  de  părintele  vicar  eparhial  Augustin  Lucian,  care 
a  tălmăcit  pericopa  evanghelică  a  zilei  (Pilda  cu  talanţii,  Matei  25,  14 — 30),  arătînd 
că  fiecare  om,  fiecare  credincios,  este  înzestrat  de  Dumnezeu  cu  una  sau  mai  multe 
însuşiri  speciale,  care-1  deosebesc  de  alţii,  asemănătoare  cu  talanţii  din  Evan¬ 
ghelie,  însuşiri  pe  care  trebuie  să  le  dezvoltăm  la  maximum  posibil  şi  să  le  punem 
în  slujba  desăvîrşirii  personale  şi  a  societăţii  din  care  facem  parte. 

P.  S.  Episcop  Vasile  a  rostit  un  amplu  şi  ziditor  cuvînt  de  învăţătură,  în 
cadrul  căruia  a  stăruit  îndeosebi  asupra  condiţiilor  mîntuirii,  arătînd  că,  din  partea 
lui  Dumnezeu,  e  necesar  pentru  mîntuire  harul  divin  (ce  se  oferă  prin  sfintele 
taine),  iar  din  partea  credinciosului  sînt  necesare  credinţa  şi  faptele  bune,  mântui¬ 
rea  fiind  deci  rezultatul  conlucrării  dintre  Dumnezeu  şi  om.  In  acest  sens,  i-a 
îndemnat  pe  ascultători  6â-şi  dovedească  credinţa  prin  fapte  bune  şi  atunci  pot 
fi  încredinţaţi  de  dobîndirea  mîntuirii  şi  a  fericirii  celei  veşnice. 

Părintele  G-heorghe  Pruteanu,  conducătorul  parohiei  centrale,  a  exprimat 
dhiriarhului  calde  mulţumiri  şi  taleasă  recunoştinţă  pentru  deosebita  purtare  de 
grijă  ce  o  arată  bunilor  credincioşi  şi  celor  două  biserici  (cea  cu  Lună  şi  Sf.  Ierarh 

Nicolae)  pe  care  aceştia  le  frecventează  în  număr  tot  mai  mare  şi  faţă  de  care  ei 
îşi  manifestă  şi  jertfelnicia,  aşa  cum  au  făcut-o  la  înnoirea  celor  două  biserici  cu 
prilejul  împlinirii  a  200  de  ani  de  la  întemeierea  lor  (în  1984,  respectiv  în  1988). 
Dar  jertfa  cea  mare  pentru  aceste  două  mari  lucrări,  a  spus  preotul -paroh,  a 
făcut-o  Sf.  Episcopie  a  Oradiei,  prin  mijlocirea  şi  mărinimia  arhipăstorului  ei, 
pentru  care  reînnoieşte  mulţumirile  preoţilor  slujitori,  membrilor  Consiliului  şi 
Comitetului  parohial,  precum  şi  ale  credincioşilor. 

Parohia  Oradea -Seleuş.  Cel  de  al  patrulea  popas  duhovnicesc  în  oraşul  de 
reşedinţă  l-a  făcut  ierarhul  în  mijlocul  jertfelnicilor  credincioşi  din  parohia 
Oradea- Seleuş,  duminică,  12  februarie  1989,  a  căror  biserică  a  fost  înnoită  în  ulti¬ 
mii  doi  ani,  atît  in  exterior  (teneuită  din  nou  şi  înfrumuseţată  şi  cu  cîteva  icoane 
murale  în  frescă),  cît  şi  în  interior  (împodobită  cu  o  foarte  reuşită  pictură  în 
frescă,  fără  pereche  în  zonă,  executată  de  pictorul  Gheorghe  Bondoc  din  Vedea, 
jud.  Argeş,  şi  dotată  cu  mobilier  nou,  artistic  sculptat  în  lemn  de  stejar). 

La  Sf.  Liturghie  săvîrşită  de  P.  S.  Episcop  Vasile,  răspunsurile  au  fost  date 
cu  multă  însufleţire  de  grupul  coral,  de  sub  conducerea  cîntăreţului  Gheorghe 
Mârcuţ,  secundat  de  credincioşii  care  au  umplut  biserica  pînă  la  refuz. 

Tălmăcirea  pericopei  evanghelice  a  zilei  (Matei  15,  21 — 34),  despre  vindecarea 
fiicei  canaaneencei  a  fost  făcută  de  părintele  vicar  eparhial  Augustin  Lucian,  care 
a  subliniat  că  aici  găsim  un  puternic  temei  biblic  pentru  practica  Bisericii  orto¬ 
doxe  ca  naşii  să  mărturisească  credinţa  în  locul  copilului  botezat,  dat  fiind  că  şi 
Mîntuitorul  a  vindecat  fiica  canaaneencei  pentru  credinţa  sa  (a  mamei),  şi  nu  a 
fnoei. 

După  încheierea  Sf.  Liturghii,  părintele  paroh  Gheorghe  Henţ  a  rostit  un  cald 
cuvint  de  bun-venit  P.  S.  Sale,  după  care  a  făcut  o  scurtă  dare  de  seamă  asupra 
lucrărilor  de  înnoire  a  bisericii  în  ultimii  doi  ani,  aşa  cum  s-a  arătat  la  început. 
A  mai  menţionat  că  se  aşteaptă  ca  în  vara  acestui  an  să  fie  terminat  şi  ico¬ 
nostasul  cel  nou  (scheletul  şi  icoanele  de  pe  el),  după  care  ierarhul  va  fi  rugat  să 
vină  ca  să  binecuvînteze  noile  lucrări. 

Pe  marginea  pericopei  evanghelice  a  zilei,  ierarhul  a  arătat  că  rareori  se 
poate  afla  un  astfel  de  dialog  ca  cel  dintre  Mîntuitorul  şi  femeia  canaaneeancă 
şi  din  care  să  rezulte  atît  de  convingător  tăria  credinţei  şi  roadele  ei.  Oricîte 
piedici  s-au  pus  în  calea  credinţei  acestei  femei,  căreia  îi  spunea  inima  că  Iisus 
îi  va  vindeca  fiica,  nu  s-a  lăsat  înfrintă,  le-a  biruit  pe  toate  şi  a  primit  ajutorul 
cerut  printr-o  rugăciune  stăruitoare,  izvorîtă  dintr-o  mare  şi  statornică  credinţă. 
De  aceea,  a  spus  vorbitorul,  pilda  ei  răzbate  peste  veacuri  pînă  în  zilele  noastre, 
servind  ca  model  de  urmat  pentru  toţi  cei  ce  doresc  cu  adevărat  să  fie  mîntuiţi. 
In  încheiere,  P.  S.  Sa  şi-a  manifestat  bucuria  că  şi  credincioşii  acestei  biserici,  în 
frunte  cu  vrednicii  lor  păstori  sufleteşti,  preoţii  Gheorghe  Henţ  şi  Mircea  Cîm- 
peanu,  au  dat  dovadă  de  o  credinţă  puternică  şi  stăruitoare  ale  cărei  roade  sînt 
întruchipate  în  grija  faţă  de  sfîntul  locaş,  pe  care,  în  ultimii  doi  ani,  l-au  înnoit, 
şi  în  exterior,  şi  în  interior.  întreaga  lucrare,  dar  în  special  pictura  în  frescă,  a 
fost  apreciată  de  ierarh  ca  foarte  reuşită,  servind  drept  model  şi  altora,  fapt 
pentru  care  exprimă  cuvinte  de  laudă  credincioşilor,  membrilor  Consiliului  şi 
Comitetului  parohial,  precum  şi  păstorilor  lor  sufleteşti. 

După  cuvîntul  de  învăţătură  al  P.  S.  Sale,  părintele  paroh  Mircea  Cîmpeanu 
a  exprimat  aleasă  recunoştinţă  ierarhului  pentru  ziditorul  cuvint  de  învăţătură  şi 
l-a  rugat,  în  numele  credincioşilor,  ca  să  se  intervină  la  forurile  în  drept  pentru 
mărirea  bisericii  lor  parohiale,  dat  fiind  că  numărul  credincioşilor  a  crescut  con¬ 
siderabil. 

Parohia  Buna-V estire.  Credincioşii  şi  slujitorii  bisericii  parohiale  Buna-V estire 
din  Oradea  au  avut  marea  bucurie  sufletească  de  a  se  ruga  împreună  cu  P.  S. 
Episcop  Vasile  la  Sf.  Liturghie  arhierească  ce  s-a  săvîrşit  în  frumoasa  lor  bise¬ 
rică,  duminică,  19  februarie  1989,  la  care  răspunsurile  au  fost  date  cu  multă  sim¬ 
ţire  religioasă  de  grupul  coral  condus  de  cîntăreţul  bisericesc  Gheorghe  Gal, 
secundat  de  mulţimea  credincioşilor.  Biserica  s-a  dovedit  neîncâpătoare  şi  de  data 
aceasta,  spre  bucuria  ierarhului.  Predica  zilei  a  fost  ţinută  de  părintele  consilier 
eparhial  Nicolae  Mara,  slujitor  la  acest  sfînt  locaş,  vorbind  despre  virtutea  sme¬ 
reniei  ce  caracterizează  rugăciunea  vameşului  din  pericopa  evanghelică  a  zilei, 
virtute  ce  trebuie  să  împodobească  şi  sufletele  credincioşilor  care  vreau  să  ajungă 

la  mântuire.  Totodată  a  vorbit,  dezaprobîndu-1,  despre  viciul  mîndriei  ce  carac¬ 
terizează  rugăciunea  îngîmfat-ului  fariseu  din  aceeaşi  pericopă  evanghelică. 

După  apodisud  Sf.  Liturghii,  părintele  paroh  Ioan  Gudea  a  rostit  un  ales 
cuvint  de  bun-venit  P.  S.  Sale,  exprimîndu-i  respectuoase  mulţumiri  pentru  bună¬ 
voinţa  de  a  fi  venit  să  se  roage  împreună  cu  jertfelnicii  credincioşi  ai  acestei 
sfinte  biserici  şi  cu  slujitorii  ei,  care  aşteaptă  totdeauna  cu  multă  dragoste  veni¬ 
rea  P.  S.  Sale  în  mijlocul  lor  spre  a  le  împărtăşi  cuvint  de  învăţătură.  De  ase¬ 
menea,  mulţumeşte  credincioşilor  pentru  continuul  lor  sacrificiu  pentru  înfrumu¬ 
seţarea  bisericii. 

In  cuvintul  de  învăţătură,  ierarhul  a  vorbit  despre  sfinţirea  omului,  credin¬ 
ciosului,  prin  rugăciune,  pentru  care,  a  spus  P.  S.  Sa,  avem  drept  model  rugă¬ 
ciunea  domnească  (Tatăl  nostru),  rostită  de  însuşi  Domnul  Iisus  Hristos.  Stăruind 
zi  de  zi  în  rugăciune,  izvorîtă  dintr-o  credinţă  adevărată  şi  puternică  în  Dumnezeu 
şi  însoţită  de  fapte  bune,  credinciosul,  a  arătat  vorbitorul,  îşi  va  cîştiga  mîntuirea 
şi  fericirea  veşnică.  In  încheiere,  laudă  vrednicia  celor  doi  zeloşi  păstori  sufleteşti, 
părintele  consilier  eparhial  Nieolae  Mara  şi  părintele  paroh  Ioan  Gudea,  la  al 
căror  îndemn  credincioşii,  printr-o  jertfelnicie  demnă  de  laudă,  şi-au  împodobit 
biserica  cu  o  foarte  frumoasă  pictură  în  frescă  şi  i-au  dat  un  aspect  exterior  foarte 
plăcut.  De  asemenea,  a  adus  cuvinte  de  apreciere  părintelui  Aurel  Futiciu  (acum 
pensionar  şi  îmbisericit  la  acest  sfînt  altar),  pentru  rodnica  activitate  pastorală  în 
cei  peste  50  de  ani  de  preoţie,  pentru  care  In  această  duminică  l-a  distins  cu 
rangul  de  iccmom-stavrofor ,  întru  care  il-a  şi  hirotesit.  Totodată,  a  avut  cuvinte  de 
laudă  şi  la  adresa  părintelui  pensionar  iconom-stavrofor  Roman  Nemeş,  pentru 
activitatea  sa  pastorală  rodnică  şi  Îndelungată  şi  pentnu  dragostea  cu  care  vine 
deseori  să  slujească  la  această  sfîntă  biserică. 

Parohia  Sfînta  Treime.  In  ultima  duminică  a  ilunii  februarie  (26),  P.  S.  Episcop 
Vasile  a  făcut  un  popas  duhovnicesc  în  mijlocul  bunilor  credincioşi  ai  bisericii 
parohiale  Sfînta  Treime  din  Oradea,  în  a  căror  frumoasă  biserică  a  săvîrşit 
Sf.  Liturghie,  împreună  cu  un  sobor  de  preoţi  şi  diaconi.  Răspunsurile  au  fost  date 
de  un  bine  închegat  gru,p  coral,  sub  conducerea  noului  cîntăreţ  bisericesc,  Virgil 
Socolan,  la  care  s-au  adăugat  şi  glasurile  tuturor  credincioşilor  ce  au  umplut 
biserica,  dovedită  şi  de  data  aceasta  neîncăpătoare. 

Tălmăcirea  pericopei  evanghelice  a  zilei  a  fâcut-o  părintele  secretar  eparhial 
Liviu  Ungur,  vorbind  despre  căinţa  care  a  pus,  pînă  la  urmă,  stăpînire  pe  sufle¬ 
tul  fiului  risipitor,  reântorcîndu-se  la  casa  tatălui  său,  care,  reprezentîndu-1  pe 
Dumnezeu,  l-a  primit  cu  dragoste  părintească,  iertSndu-1  pentru  sincera  sa  căinţă 
şi  hotărî  rea  de  a  se  îndrepta. 

După  otpust,  părintele  protopop  Aurel  Puşcaş,  parohul  locului,  !-a  bineventat 
cu  multă  căldură  pe  chiriarh,  exprimindu-i  aleasă  recunoştinţă  pentru  dragostea 
părintească  ce  o  poartă  bunilor  credincioşi  ai  acestei  biserici,  ca  şi  pentru  sprijinul 
moral  şi  material  acordat  la  împodobirea  bisericii  cu  frumoasa-i  pictură  în  frescă. 
La  fel  a  arătat  că  credincioşii  manifestă  un  continuu  progres  întru  înduhovnicirea 
vieţii  'lor  religios-morale  şi  întru  jertfelnicie. 

Apoi  P.  S.  Episcop  Vasile  a  ţinut  un  bogat  şi  ziditor  cuvînt  de  învăţătură. 
In  legătură  cu  Evanghelia  zilei  (Pilda  fiului  risipitor),  a  făcut  remarca,  conformă 
şi  cu  starea  de  fapt  din  zilele  noastre,  în  sensul  că  această  pildă  are  multă  cores¬ 
pondenţă  şi  în  realitatea  vieţii  credincioşilor  noştri  de  azi.  Ascultînd  citirea  acestei 
pilde,  ne  gîndim  totdeauna  la  dragostea  şi  armonia  atât  de  necesare  în  familie, 
precum  şi  in  societate.  Ii  îndeamnă  pe  credincioşi  să  tragă  învăţămintele  ce  se 
impun  cu  necesitate  din  această  pildă.  In  încheiere,  vorbitorul  îşi  exprimă  bucuria 
şi  satisfacţia  despre  continuul  progres  al  vieţii  duhovniceşti  a  credincioşilor  acestei 
biserici,  «aceasta  datorită  conştiinciozităţii  şi  zelului  cu  care  cei  doi  păstori  sufle¬ 
teşti,  părintele  secretar  eparhial  Liviu  Ungur  şi  părintele  paroh  Aurel  Puşcaş, 
protopop  al  protopopiatului  Oradea,  îşi  împlinesc  îndatoririle  pastorale,  obşteşti  şi 
gospodăreşti.  De  asemenea,  laudă  spiritul  şi  jertfelnicie  al  credincioşilor  întru 
înfrumuseţarea  sfântului  locaş  prin  minunata  pictură  în  frescă,  precum  şi  frec¬ 
venţa  la  sfintele  slujbe  într-un  număr  atît  de  mare,  participînd  activ  prin  cântarea 
în  comun. 

La  toate  ocaziile  de  mai  sus,  Prea  Sfinţitul  Episcop  Vasile  i-a  îndemnat  pe 
credincioşi  oa  să  se  roage  pentru  pacea  a  toată  lumea,  să  fie  buni  fii  ai  Bisericii 

strămoşeşti  ortodoxe  române  şi  devotaţi  cetăţeni  ai  patriei  noastre  dragi.  Repu¬ 
blica  Socialistă  România. 

Diacon  Dr.  Teodor  Savu 


Şedinţa  consiliului  eparhial 

La  19  ianuarie  1989  a  avut  loc  la  reşedinţa  episcopală  din  Oradea  o  şedinţă 
de  lucru  a  Consiliului  Eparhial,  sub  conducerea  Prea  Sfinţitului  Episcop  Vasile, 
ia  care  au  luat  parte,  pe  lingă  membrii  Consiliului,  toţi  protopopii  din  eparhie. 

In  cadrul  acestei  întruniri,  s-a  făcut  o  analiză  retrospectivă  a  întregii  acti¬ 
vităţi  bisericeşti  din  anul  1988,  în  baza  căreia  s-au  cristalizat  liniile  îndrumătoare 
care  să  jaloneze  această  activitate  în  noul  an  1989. 

In  cuvîntul  de  deschidere,  P.  S.  Episcop  Vasile  a  arătat  că  dinamica  vieţii 
social -economice  din  această  fertilă  epocă  pe  care  o  trăim  se  cuvine  să  se  conjuge 
cu  dinamica  vieţii  bisericeşti,  mergînd  în  acelaşi  ritm.  Constatăm  cu  satisfacţie  — 
a  spus  Chiriarhul  —  că  se  înnoiesc  şi  progresează  nu  numai  cele  ce  se  întemeiază 
pe  factorul  material  ci  şi  cele  spirituale.  Sîntem  conştienţi  şi  mîndri  că  aparţinem 
unui  popor  făuritor  deopotrivă  de  bunuri  materiale  şi  înalte  valori  sufleteşti.  In 
ceea  ce  ne  priveşte,  am  putut  remarca  în  aceste  sărbători  ale  Naşterii  Domnului, 
Anului  Nou  şi  Bobotezei  că  bisericile  noastre  au  fost  pline  de  credincioşi,  ceea  ce 
arată  ataşamentul  şi  jertfelnicia  lor  faţă  de  Biserica  dreptmăritoare. 

In  continuare,  Arhipăstorul  a  prezentat  pe  larg  hotărârile  Sfintului  Sinod 
cu  privire  la  intensificarea  activităţii  misionar-pastorale  a  preoţimii,  care  trebuie 
să  fie  la  înălţimea  imperativelor  actuale.  Este  necesară  de  asemenea  o  activizare 
mai  largă  a  corporaţiilor  parohiale,  care  să  ducă  la  întărirea  coeziunii  spirituale 
în  toate  parohiile. 

Responsabilii  de  secţii  de  la  Centrul  eparhial,  P.  C.  Pr.  Augustin  Lucian  vicar 
administrativ  şi  P.  C.  Pr.  Dorel  Rusu,  inspector  eparhial,  la  secţia  culturală,  P.  C. 
Pr.  Nicolae  Mara,  consilier  adm.-bis.  la  secţia  bisericească  şi  P.  C.  Pr.  Vasile  Sabău, 
consilier  economic  la  secţia  economică  au  prezentat  apoi  rapoarte  asupra  desfă¬ 
şurării  activităţii  în  sectoarele  respective,  ca  şi  planuri  şi  puncte  de  reper  pentru 
întreg  anul  în  curs. 

în  cadrul  dezbaterilor  care  au  avut  loc  pe  marginea  acestor  rapoarte  s-a  evi¬ 
denţiat  necesitatea  implicării  mai  profunde  a  preotului  în  viaţa  parohiei,  prin 
apropierea  sufletească  de  toţi  oredincioşii  şi  împlinirea  cît  mai  adecvată  a  trebuin¬ 
ţelor  lor  duhovniceşti.  Indiferenţa  preotului  faţă  de  aceste  cerinţe  e  chiar  mai  rea 
decît  lipsa  din  parohie,  a  subliniat  un  vorbitor,  şi  are  ca  efect  îndepărtarea  cre¬ 
dincioşilor  de  biserică. 

în  acelaşi  context,  s-a  subliniat  importanţa  vieţii  personale  a  preotului  şi  a 
familiei  sale,  in  ceea  ce  priveşte  succesul  sau  regresul  lucrării  sale  pastorale. 

P.  S.  Episcop  Vasile  a  atras  atenţia  părinţilor  protopopi  să  fie  mai  exigenţi  cu 
abaterile  preoţilor,  recomandînd  o  atitudine  de  severitate  părintească,  în  scopul 
conştientizării  lor  asupra  conduitei  şi  îndeplinirii  tuturor  obligaţiilor  ce  le  revin. 

Vorbitorii  au  evidenţiat  prin  exemple  concrete  din  parohii  cerinţa  de  prim 
ordin  a  disciplinei  financiare,  prin  respectarea  strictă  a  legalităţii  de  stat  în 
administrarea  parohiilor. 

In  urma  discuţiilor  asupra  celor  mai  eficiente  metode  privind  intensificarea 
activităţii  misionare,  Chiriarhul  a  îndrumat  ca  periodic  să  se  organizeze  în  cadrul 
protopopiatelor  consfătuiri  cu  preoţii  pe  aceste  teme.  Promovarea  mai  intensă  a 
cîntării  în  comun,  activizarea  credincioşilor  la  slujbele  bisericeşti  şi  la  celelalte 
acţiuni  ce  se  desfăşoară  în  parohie,  îmbunătăţirea  calitativă  şi  îmbogăţirea  slujirii 
cultice,  diversificarea  tematică  şi  pregătirea  adecvată  a  predicilor  şi  catehezelor, 
organizarea  periodică  a  unor  misiuni  prin  rotaţie  pe  grupuri  de  parohii  învecinate, 
activitatea  bibliotecii  parohiale,  colportajul  —  iată  cîteva  obiective  asupra  cărora 
trebuie  să  se  stăruiascâ,  prin  dezbateri  deschise  şi  cu  aplicaţii  concrete  la  aceste 
consfătuiri. 

Dr.  Alexandru  Pop,  membru  mirean  al  Consiliului  Eparhial,  a  făcut  propune¬ 
rea  ca  bisericile  noastre  să  fie  mai  mult  timp  deschise  şi  în  cursul  săptămlnii,  în 

special  cele  de  la  oraşe,  pentru  ca  astfel  credincioşii  să-şi  poată  împlini  mai  bine 
satisfacerea  nevoilor  lor  sufleteşti. 

în  încheiere,  a  luat  cuvîntul  P.  S.  Episcop  Vasile,  care  a  sintetizat  cele  ce 
s-au  discutat,  spunînd  că  Biserica  noastră,  credincioasă  menirii  şi  tradiţiei  sale  din 
moşi-strămoşi,  slujeşte  cu  devotament  neamului  românesc,  aducîndu-şi  o  contri¬ 
buţie  de  seamă  la  unitatea  şi  prosperitatea  lui,  la  promovarea  înaltelor  valori 
morale  şi  spirituale  în  conştiinţa  fiilor  săi.  Revine  deci  tuturor  slujitorilor  bise¬ 
riceşti  îndatorirea  de  a  plini  la  un  nivel  cît  mai  înalt  toate  obligaţiile  ce  decurg 
din  acest  crez,  ancorîndu-se  profund  în  realităţile  pe  care  le  trăim,  căci  slujim  lui 
Dumnezeu  în  măsura  în  care  slujim  oamenilor.  însăşi  viaţa  noastră  are  valoare 
numai  în  măsura  în  care  ştim  să  conjugăm  cele  vremelnice  cu  cele  ale  veşniciei. 

Prea  Sfinţitul  Episcop  Vasile  a  mulţumit  apoi  tuturor  celor  prezenţi  pentru 
participarea  activă  şi  constructivă  la  această  şedinţă  de  lucru  a  Consiliului 
Eparhial. 


Cursuri  de  îndrumare  misionar-pastorală 

Conform  unei  tradiţii  deja  statornicite  de  mai  mulţi  ani,  între  20  şi  25 
februarie  a.c.  s-au  ţinut  la  Centrul  eparhial  din  Oradea  cursuri  pastoral-misio- 
nare  intensive  de  scurtă  durată  cu  o  serie  de  30  de  preoţi  din  toate  protopopiatele 
eparhiei. 

Preoţii  cursanţi  au  beneficiat  de  prelegerile  de  înaltă  competenţa  ţinute  de 
P.  S.  Episcop  Vasile  şi  P.  C.  Pr.  Praf.  Dr.  Vasile  Mihoc,  de  la  Institutul  Teologic 
Universitar  Sibiu.  Actualizarea  temelor  s-a  făcut  în  cadrul  seminariilor  de  după- 
amiază,  dezbătîndu-se  anumite  aspecte  ale  slujirii  pastoral-misionare  şi  contra¬ 
carării  prozelitismului  neoprotestant  şi  sectar.  S-a  pus  temei  pe  conştiinciozitate* 
şi  devotamentul  slujirii  preoţeşti  autentice,  prezenţa  activă  a  preoţilor  în  întreaga 
viaţă  spirituală  a  parohiei,  acţiunile  de  prevenire  şi  combatere  a  tendinţelor  unor 
credincioşi  spre  alte  culte,  ţinuta  preoţească  demnă  In  toate  împrejurările. 

Slujirea  în  comun  şi  schimburile  de  experienţe  pastorale  au  contribuit  de 
asemenea  la  buna  reuşită,  cu  rezultate  fructuoase,  ale  acestor  cursuri,  care  se  dove¬ 
desc  deosebit  de  utile  şi  care,  desigur,  îşi  găsesc  confirmarea  practică  prin  spo¬ 
rirea  roadelor  duhovniceşti  din  parohiile  noastre. 


Pr.  DotqI  Octauinn  Rusu 


Din  viaţa  patriei 


Adunarea  populară  din  municipiul  Sibiu 

Sub  semnul  statornic  şi  înalt  semnificativ  al  unităţii  indestructibile  al  po¬ 
porului  nostru,  al  adeziunii  unanime  al  locuitorilor  municipiului  şi  judeţului 
Sibiu  la  politica  înţeleaptă  internă  şi  internaţională  a  preşedintelui  României, 
domnul  Nicolae  Ceauşescu,  al  satisfacţiei  şi  a  deplinei  aprobări  a  oamenilor  muncii 
de  pe  aceste  străvechi  meleaguri  româneşti  din  inima  Patriei  —  pe  stadionul 
municipal  din  Sibiu  care  a  reunit  40  000  de  participanţi,  muncitori  şi  specialişti 
din  industria  construcţiilor  de  maşini,  din  industria  uşoară,  textilă  şi  alimen¬ 
tară,  din  industrie,  comerţ  şi  cooperaţia  meşteşugărească,  din  agricultura  de  stat 
şi  cooperatistă,  cadre  didactice  şi  elevi  din  şcolile  generale,  liceale  şi  din  învăţă- 
mîntul  superior,  oameni  ai  muncii  din  instituţiile  de  artă  şi  cultură,  a  avut  Joc 
vineri  21  aprilie  ax:,  o  mare  adunare  populară. 

Ampla  manifestare  a  exprimat  satisfacţia,  mîndria  patriotică  şi  deplina  apro¬ 
bare,  a  tuturor  locuitorilor  acestor  meleaguri  faţă  de  succesele  obţinute  de  harni¬ 
cul  nostru  popor,  condus  de  înţeleptul  preşedinte  al  României  domnul  Nicolae 
Ceauşescu,  în  construcţia  socialistă,  în  întărirea  Independenţei  şi  suveranităţii  ţării 
noastre,  în  lupta  pentru  înălţarea  României  pe  înalte  trepte  de  civilizaţie  şi  pro¬ 
gres  şi  pentru  creşterea  necontenită  a  prestigiului  ei  internaţional. 

In  marile  realizări  obţinute  de  poporul  român  se  înscrie  şi  lichidarea  dato¬ 
riei  externe  a  ţării,  care  marchează  deplina  independenţă  economică  şi  politică  a 
României  socialiste.  Pentru  prima  oară  în  îndelungata  sa  istorie,  patria  noastră  a 
dobîndit,  prin  efortul  întregii  naţiuni,  deplina  independenţă  politică  şi  economică, 
la  sfîrşitul  lunii  martie  România  reuşind  să-şi  achite  integral  datoria  externă, 
situaţie  generatoare  de  optimism  şi  încredere  in  capacitatea  poporului  nostru  de 
a  înfăptui  programul  de  dezvoltare  accelerată  a  economiei  naţionale,  de  creştere 
continuă  a  nivelului  de  trai  material  şi  spiritual  al  întregului  nostru  popor.  In 
acelaş  timp,  capacitatea  şi  forţa  economiei  noastre,  au  permis  conducerii  statului 
nostru,  să  ia  hotărîrea  de  a  anula  şi  a  reduce  cu  117  miliarde  lei,  datoriile  coope¬ 
rativelor  agricole  de  producţie  şi  ale  asociaţiilor  economice  intercooperatiste,  ex¬ 
presie  a  grijii  permanente  a  statului  nostru,  pentru  dezvoltarea  mai  puternică  a 
acestei  ramuri  de  bază  a  economiei  naţionale. 

Pentru  a  da  glas  satisfacţiei  depline  pentru  marile  succese  ale  harnicului 
nostru  popor  la  adunare  au  fost  prezenţi,  muncitori,  ingineri,  economişti,  tehnicieni 
şi  maiştri  care  lucrează  în  marile  obiective  de  pe  platforma  industrială  Est,  gru¬ 
pând  unităţi  din  cadrul  industriei  constructoare  de  maşini,  de  pe  platforma  in¬ 
dustrială  Vest,  cu  unităţi  ale  industriei  alimentare,  de  la  Independenţa  I  şi  Ba¬ 
lanţa  I,  de  la  I.P.A.  şi  ICEMENERG,  de  la  „13  Decembrie4*  şi  „Flamura  Roşie44  de 
ia  „Steaua  Roşie44  şi  „Libertatea44  de  la  întreprinderea  de  Industrializare  a  Lapte¬ 
lui  şi  întreprinderea  de  Morărit  şi  Panificaţie,  cadre  şi  studenţi  de  la  Institutul  de 
Subingineri,  specialişti  din  filialele  institutelor  de  proiectări  şi  cercetare  —  toate 
ctitorii  noi  ale  „Epocii  Nicolae  Ceauşescu44.  Au  fost  prezenţi  constructorii  care  au 
înălţat  noile  şi  modernele  construcţii  ale  cartierelor  noului  Sibiu  —  Hipodrom, 
Vasile  Aron.  Valea  Aurie,  Ştrand,  lucrători  de  pe  ogoarele  cooperativelor  agricole 

şi  unităţilor  de  stat  din  preajma  Sibiului,  viitoarele  cadre  ale  armatei,  elevi  ai 
şcolilor  de  ofiţeri  activi,  numeroşi  elevi  din  şcolile  sibiene,  reprezentanţi  ai  tuturor 
oamenilor  muncii  din  municipiul  reşedinţă  de  judeţ. 

Prin  munca  lor  plină  de  dăruire,  disciplină  şi  pricepere  oamenii  muncii  din 
judeţul  Sibiu,  asemenea  tuturor  oamenilor  muncii  din  întreaga  ţară,  şi-au  adus 
aportul  ilor  la  îndeplinirea  marilor  obiective  ce  le  stăteau  în  faţă.  Astfel  în  ultimii 
douăzeci  de  ani  după  reorganizarea  administrativ-teritorială,  judeţul  Sibiu  a  bene¬ 
ficiat  de  fonduri  de  investiţii  în  valoare  de  peste  55  miliarde  lei  fondurile  fixe 
ajungând  în  prezent  la  49  miliarde  lei,  din  care  peste  55  la  sută  se  află  în 
industrie.  In  acest  fel  zestrea  economică  şi  socială  a  judeţului  nostru  s-a  îmbogă¬ 
ţit  cu  noi  şi  modeme  obiective  industriale,  agrozootehnice  şi  sociale.  Astfel,  pro¬ 
ducţia  industrială  obţinută  în  anul  trecut  a  fost  aproape  de  6  ori  mai  mare  decît 
realizările  obţinute  în  1965,  iar  producţia  agricolă  de  aproape  două  ori.  Au  fost 
puse  la  dispoziţia  oamenilor  muncii  din  municipiile,  oraşele  şi  satele  judeţului 
aproape  80  de  mii  locuinţe  noi,  ceea  ce  înseamnă  că  peste  60  la  sută  din  populaţia 
judeţului  locuieşte  astăzi  în  condiţii  modeme  de  confort.  S-au  construit  sute  de 
noi  săli  de  clasă,  noi  unităţi  spitaliceşti  cu  1200  paturi  şi  peste  125  mii  m.p. 
6paţii  comerciale,  un  însemnat  număr  de  obiective  tehnico-edilitare  moderne, 
precum  şi  noi  unităţi  destinate  activităţii  cultural-artîstice  şi  educative.  La  sfâr¬ 
şitul  celui  de-al  treilea  an  al  cincinalului  actual  judeţul  Sibiu  a  realizat  supli¬ 
mentar  o  producţie  marfă  industrială,  în  valoare  de  aproape  1,5  miliarde  lei, 
astfel  industria  judeţului  nostru  a  pus  la  dispoziţia  economiei  naţionale  impor¬ 
tante  cantităţi  de  utilaj  tehnologic  complex,  produse  electrotehnice  şi  de  mecanică 
fină,  materiale  de  construcţii,  cherestea,  mobilier  din  lemn,  sticlărie,  ţesături  şi 
alte  produse.  Numai  în  anul  1988  potenţialul  productiv  al  judeţului  a  sporit  cu 
63  noi  obiective  industriale  şi  agrozootehnice.  Prin  realizarea  tuturor  contractelor 
cu  partenerii  externi,  pe  total  exportul  a  fost  cu  13  la  sută  mai  mare  decît  în  anul 
1987,  iar  pe  relaţia  devize  convertibile'  cu  23  la  sută.  Prin  participarea  la  această 
adunare  populară  oamenii  judeţului  nostru  şi-au  exprimat  hotărîrea  de  a  contribui 
necontenit  prin  munca  lor  la  progresul,  prosperitatea,  independenţa  şi  suverani¬ 
tatea  scumpei  noastre  ţări  România. 


Produse  ale  inteligenţei  româneşti 

întreprinderea  de  calculatoare  electronice  din  Bucureşti  este  recunoscută 
pentru  calitatea  produselor  sale  la  nivel  mondial  printre  care  calculatoare  per¬ 
sonale,  vidioterminale,  mini  şi  microcalculatoare  personale.  Cu  vidioterminatul 
VTD  52-S,  colectivul  întreprinderii  a  reuşit  realizarea  unui  videoterminal  inteli¬ 
gent,  cu  facilităţi  deosebite  în  raport  de  modalităţile  de  lucru,  flexibil,  uşor  de 
exploatat,  avînd  costuri  de  producţie  optimizate  prin  asimilarea  unor  compo¬ 
nente  şi  ma9iv  reducere  a  importurilor.  Astfel  testatura  a  fost  concepută  şi  rea¬ 
lizată  conform  normelor  internaţionale  privind  dimensiunile  şi  rezistenţa  la  şocuri, 
fiabilitatea  şi  accesibilitatea.  In  cazul  monitorului  care  poate  fi  utilizat  atît  alfa¬ 
numeric,  dt  şi  grafic,  el  a  fost  proiectat  pentru  nivelul  31  cm  astfel  îndt  să  fie 
competitiv  pe  piaţa  externă.  Blocul  logic  a  fost  conceput  pe  o  singură  placă,  ou 
microprocesorul  Z  80,  în  organizare  modulară. 

Colectivul  de  realizarea  a  vidioterminalului  VDT  52-S  a  dezvoltat  acest  produs 
în  sensul  compatibilităţii  cu  echipamentele  VT  100  şi  Tektronix  şi  prin  adăugarea 
de  noi  interferenţe. 


i 

CONTRIBUŢII  PRIVIND  SATUL  ROMÂNESC  DIN  TRANSILVANIA 

la  Începutul  veacului  al  xix-lea 


Supplex  Libellus  Valachorum  a  constituit  un  moment  reprezentativ  tn  istoria 
luptei  de  emancipare  a  românilor  transilvăneni.  Istoriografia  ne-a  păstrat  un  bogat 
material  in  acest  sens.  Cu  toată  amploarea  pe  care  a  luat-o  în  Transilvania  această 
mişcare  la  sfirşitul  secolului  al  XVIII-lea,  în  ciuda  faptului  că  ecourile  răscoalei 
lui  Horea  încă  nu  pieriseră,  iar  suflul  Revoluţiei  Franceze  cuprinsese  Europa, 
situaţia  ţărănimii  ardelene  nu  a  cunoscut  îmbunătăţiri  structurale  pe  plan  politico- 
social  şi  cultural  la  cumpăna  veacurilor  XVIII — XIX.  Din  această  cauză  şi  lupta 
maselor  populare  a  continuat,  culminînd  cu  Revoluţia  din  1848. 

Imbrăcînd  un  dublu  aspect,  social  şi  naţional,  lupta  românilor  ardeleni,  — 
ca  şi  a  celor  bănăţeni,  de  altfel  — ,  a  luat  şi  forme  variate:  de  la  nenumărate 
jalbe  adresate  potentaţilor  zilei,  pînă  la  revoltele  organizate,  de  la  haiducie  la 
emigrări  masive  peste  graniţă. 

Documentele  care  ni  s-au  păstrat  în  acest  sens  din  primul  deceniu  al  veacu¬ 
lui  trecut  ne  pot  reliefa  mai  concret  aceste  realităţi  de  un  deosebit  dramatism 
istoric.  Studiul  nostru  se  bazează  pe  un  manuscris  aflat  în  fondurile  Bibliotecii 
Academiei  Româue  din  Bucureşti.1  Manuscrisul  se  referă  la  românii  transilvă¬ 
neni  2  şi  cei  bănăţeni.3  Printr-o  serie  de  intelectuali  ridicaţi  din  rîndurile  ei,4 
ţărănimea  a  încercat,  pe  cale  paşnică,  să-şi  recîştige  drepturile  legitime.  Era  o  nouă 
revenire  la  idealurile  lui  1791 — 1792,  sau  mai  bine-zis  un  ecou  tîrziu  al  acestui 
act  memorabil.5 

In  pledoariile  lor,  românii  pornesc,  de  obicei,  de  la  originea  lor  nobilă, 
romană,  identificîndu-se  cu  înşişi  cuceritorii  „romani  cei  vechi  din  părţile  Romiei 
în  Daţia  la  anii  de  la  H(ri)st(os)  106  ca  biruitoriu  şi  viteazi  au  venit  (F.  lv).  Era, 
in  fond,  o  reminiscenţă  vie,  păstrată  în  memoria  populară  din  generaţie  im  <|ene- 


1  Bibi.  Acad.  Rom.,  mss.  rom.  39. 

2  Ibid.,  f.  1— SI  r. 

3  Ibid.,  f.  91  v. — 107  r.  Vezi  şi  Alexandru  Stănciulescu-Bîrda,  Un  document 
de  la  începutul  veacului  al  XlX-lea  privitor  la  Ţara  Banatului,  în  „Mitropolia 
Banatului*4,  an.  XXXIV  (1984),  11—12  (nov.— dec.),  p.  762—771. 

4  Printre  intelectualii  transilvăneni  şi  bănăţeni  care  au  activat  în  primul 
deceniu  al  secolului  al  XlX-lea  cităm:  Samuil  Micu-Klein  (1745 — 1806),  Gh.  Şincai 
(1754 — 1816),  Petru  Maior  (1760—1821),  I.  Budai-Deleanu  (1763—1820),  Ion  Piuariu- 
Molnar  (1749—1815),  Radu  Tempea  (sec.  XVIII— XIX),  Paul  Iorgovici  (1764—1808). 
In  timpul  lui  Francisc  al  II-iea  erau  totuşi  puţini  intelectuali  din  Transilvania. 
Presa  era  reprezentată  doar  prin  „Pressburger  Zeitung4*.  In  timpul  lui  Iosif  al 
II-lea  pătrunseseră  însă  o  serie  de  tipărituri  din  Europa  în  Transilvania,  care  mal 
alimentau  spiritele.  Acum  însă  singurele  legături  ideologice  cu  Occidentul  se 
păstrau  prin  negustori,  soldaţi  şi  studenţi.  In  acest  sens  vezi  G.  Bariţiu,  Pagini 
alese  din  Istoria  Transilvaniei,  Sibiu,  1889,  I,  p.  548  sq.  Relaţii  se  mai  pot  găsi 
la  Ion  Sabău,  Problema  influenţei  primei  revoluţii  burgheze  In  Franţa  asupra  agi¬ 
taţiilor  ţărăneşti  din  Transilvania  în  1790,  în  „Anuar.  Inst.  Ist.  Cluj44,  I — II,  1058 — 
1959,  Cluj,  Ed.  Academiei,  1959,  p.  163 — 178. 

5  D.  Prodan  îl  numeşte  în  acest  sen s  Un  Supplex  Libellus  românesc. 

raţie,  iar  pe  de  altă  parte,  reflectarea  concretă  a  ideologiei  latiniste  a  Şcolii  Arde¬ 
lene.  Bazaţi  pe  aceste  considerente  etnoistorice,  românii  nu  se  sfiesc  să  afirme,  în 
faţa  împăratului,  că  ,£înt  moştenitorii  Ardealului"  cei  adevăraţi  (F.  75v).  Aceeaşi 
atitudine  o  manifestau  şi  bănăţenii,  convinşi  de  drepturile  lor  legitime,  istorice, 
în  contextul  vieţii  politico-sociale.  Un  alt  argument  pus  de  români  în  slujba  luptei 
lor  naţionale  îl  constituia  acela  al  numărului  lor  mare  în  raport  cu  celelate  naţio¬ 
nalităţi  conlocuitoare.  La  sfîrşitul  veacului  al  XVIII-lea  numai  în  Banat  se  aflau 
57%  români,  iar  la  începutul  veacului  trecut  românii  reprezentau  60%  din  populaţia 
Transilvaniei,  în  timp  ce  toate  celelalte  naţionalităţi  conlocuitoare  alcătuite  abia 
40%.  Românii  aveau  conştiinţa  unităţii  lor  cu  cei  din  Moldova  şi  Ţara  Româ¬ 
nească,  fiindcă  în  „Dacia ...  să  cuprinde  Ardeal(ul),  Valahia,  Moldovalahia  şi 
Bănatul-  (F.  2r). 

Starea  ţărănimii  române  la  începutul  veacului  al  XlX-lea  era  deosebit  de  cri¬ 
tică.  Iobăgia  constituia  un  fenomen  generalizat  în  Transilvania  şi  Banat.  Iobagii  erau 
legaţi  prin  lege  de  moşiile  stăpînilor  lor,  fuga  de  pe  aceste  moşii  constituind  o 
ilegalitate  şi  fiind  pedepsită  ca  atare  (F.  4r).  Iobagul  era  legat  „şi  de  mîini  şi  de 
picioare-  (F.  5v),  ca  „într-un  jug  straşnic,  el  şi  copii  lui"  (F.  5v).  In  caz  de  fugă, 
nemeşul  „trimitea  (. . .)  ţîrculară  în  toată  ţara  şi-l  lega  ca  pe  un  tîlhar,  îl  duce(a) 
la  domnul  său"  (F.  26v).  In  jalbele  lor  ei  făceau  apel  la  legislaţia  împăratului 
Iosif  al  Il-lea,  care  prevedea  dreptul  iobagilor  de  a-şi  alege  stăpînii  (F.  32r).  Era 
vorba  de  decretul  imperial  din  16  martie  1783,  prin  care  se  desfiinţa  dependenţa 
personală  faţă  de  stăpîn,  interzicând  totodată  stăpînului  să-l  deposedeze  pe  iobag 
de  pămînt.  Un  nou  decret  fusese  emis  apoi  la  22  august  1785,  care  consfinţea 

libertatea  deplină  a  iobagilor. 

Obligaţiile  cele  mai  grele  ale  ţărănimii  transilvănene  şi  bănăţene  aveau  în 
prim  plan  robota.  „Iobagul  care  are  vite  trăgătoare  au  cu  carul,  au  cu  plugul, 

în  toată  săptâmîna  trebuie  la  nemeşul  său  să  lucreze  trei  zile,  iară  cu  mîinile 

patru  zile  în  săptămână  şi  în  loc  a-i  da  săracului  iobag  sau  vitelor  lui  de  mîn- 
care,  deacă  nu  lucră  după  plăcerea  sa  îl  bate  cît  îi  iaste  voia  domnului  său" 

(F.  4r).  Fixarea  numărului  de  zile  de  robotă  şade  la  bunul  plac  al  stăpînului.  Din 
munca  depusă  „mai  nu  pot  săracii  să-şi  s(c)oată  pînia  casei,  necum  să  poată 
prisosi  bucate  din  secetă  au  din  pre  multe  ploi  să  aibe  săracii  cu  (ce)  să  hrăni" 
(F.  62r-v).  Pe  lingă  obligaţiile  de  robotă  legală,  iobagii  sînt  supuşi  la  o  serie  de 
robote  prisositoare  din  an  în  an  (. . .),  aşa  încît  „din  an  în  an  sînt  siliţi  săracii  a 
face  robota  lor  îndoită  şi  întriită,  cît  nu  mai  ş(t)iu  oamenii  numărul  roboatelor 
sale"  (F.  92v).  Oficialităţile  administraţiei  locale  impun  iobagilor  o  serie  de  obli¬ 
gaţii  Legale  in  ceea  ce  priveşte  robota  pe  propriile  lor  proprietăţi,  astfel  încît 
„satufl)  întreg  ridică  oamenii  la  robotă  spore  slujba  lor  şi  deacă  nu  să  duc  oameni(i), 
trimet  execuţie  pre  capetele  lor,  bătîndu-i  şi  de  frică  caută  să  lase  săracii  lucrufl) 
lor  şi  să  se  ducă"  (F.  93r  şi  66 r).  De  obicei,  toate  obligaţiile  anuale  privind  robota 
sînt  concentrate  în  perioadele  de  campanii  agricole,  periclitîndu-li-se  iobagilor 
propriile  lor  munci  (F.  lOOr). 

Iosif  al  II-lea  descoperise  cazuri  în  Transilvania  cînd  iobagul  era  silit  vara 
să  lucreze  permanent  cu  familia  pe  moşia  feudalului,  la  aceasta  adăugîndu-se 
obligaţiile  faţă  de  stat,  impozitele,  întreţinerea  armatei,  încartiruirile,  iar  acolo 
unde  era  cazul,  muncile  la  drumuri  şi  cetăţi.  Nobilii  au  înmulţit  mereu  zilele  de 
cărăuşie  şi  de  robotă  pînă  la  208  zile  anual.  S-a  recurs  uneori  şi  la  arendările 
masive  ale  moşiilor.  Exploatarea  maselor  ţărăneşti  se  poate  observa  şi  din  faptul 
că  în  perioada  1766 — 1820  contribuţia  comitatelor  a  crescut  de  la  710  003  florini 
renani  la  13  000  000  florini  renani  anual.  Cu  privire  la  cuantumurile  acestor  con¬ 
tribuţii  istoricii  propun  mai  multe  variante,  în  funcţie  de  documentele  de  care 
dispun. 

Datorită  felului  în  care  se  aplică  robota,  iobagii  sînt  siliţi  foarte  adesea 
să-şi  lase  nemuncite  propriile  lor  recolte,  ceea  ce  le  creează  o  serie  de  nemul¬ 
ţumiri  în  ceea  ce  priveşte  starea  lor  materială,  iar  uneori  chiar  existenţa  In  sine. 
Recurgerea  la  împrumuturi  de  la  feudali  constituie  un  tragic  compromis  pentru 
independenţa  ţărănească.  „Cu  lacrâmi  aleargă  (iobagul  —  n.n.)  la  domnul  său  şi 
«a  bucate  în  datorie,  pentru  care  bucate  trebuie  să  lucre  deosebit  de  robota  sa 
sau  cu  bani  trebuie  întriit  să  plătească.  La  mulţi  pentru  acest  făli  de  bucata 
dom&ul  său  ia  săracului  vaca  cu  laptele  din  gura  copiilor  sau  calul,  boi(i)  şi 

râjnîne  săracul  plîngînd4*  (F.  6r-v).  Caracterizarea  generală  a  ţărănimii  transil¬ 
vănene  şi  bănăţene  de  la  inceputul  veacului  trecut  o  constituie  sărăcia  (F.  91  v — 
97r).  Umilirea  individului  şi  a  unui  neam  întreg,  frustarea  de  cele  mai  elementare 
drepturi,  îndreptăţea  pe  alcătuitorul  jalbei  să  exlame  adeseori:  „că  de  ar  fi 
modru,  soarele,  văzind  nedreptăţile  ce  el  face  cu  neamul  românesc,  ar  plînge 
şi  din  lacrimile  lui  s-ar  aprinde  lumea“  (F.  30v-31r).  Lipsa  ori  insuficienţa  pâmîn- 
tului  de  folosinţă  determinau  ţărănimea  să  recurgă  la  sistemul  de  arendări 
(F.  74v-75v).  Deşi,  legal,  dijma  se  percepea  la  1/10  din  recoltă,  prin  cele  mai 
diverse  şi  meschine  motivaţii,  nemeşii  şi  reprezentanţii  lor  iau  „atîta  dijmă  cîtă 
le  iaste  lor  voia.  Prin  care  stîngace  urmare  altul  sărac  bucatele  sale  a  treia  parte 
şi  la  mulţi  pe  jumătate  i  să  ia  dijmă,  rămînînd  săracul  după  munca  lui  sărac, 
lipsit  de  bucate*4  (F.  95r-v).  Dijma  se  percepea  de  multe  ori  primăvara,  aducîn- 
du-se  un  deficit  în  plus  (F.  95r-v).  Impozitele  de  tot  felul  —  şi  în  primul  rînd  cel 
prevăzut  pentru  susţinerea  armatei  — ,  constituiau  aspecte  concrete  ale  înrobirii 
sistematice  a  populaţiei.  Foarte  adesea,  nobilul  recurgea  la  o  serie  de  stratageme 
prevăzute  a  exploata  şi  mai  mult  munca  ţărănimii.  Pe  latifundiile  nobiliare  existau 
întinse  porţiuni  de  pâmînt  nelucrat,  pe  care  proprietarul  le  încredinţa  iobagilor 
pentru  a  le  desţeleni  şi  a  le  folosi  pentru  ei  înşişi.  Iar,,  nemeşul  tace  pînă  aduce 
săracul  ou  mare  sudoare  acel  loc  la  roadă.  Aluneca  cu  sila,  neplătind  nici  munca 
săracului,  răpeşte  via  sau  locul  de  la  iobagi4*  (F.  4r,  34v).  Fie  aceste  locuri  desţe¬ 
lenite,  fie  propriile  terenuri  arabile  ale  iobagilor,  sint  cotropite  adesea  de  marea 
proprietate  feudală.  Acest  fenomen  era  iniţiat  de  cele  mai  multe  ori  de  către  feu¬ 
dalii  maghiari  şi  saşi.  Aceasta  „cu  puterea  lor  proprie**,  nefiind  nici  chiar  în 
legislatura  austriacă  legi  care  să  le  îndreptăţească  astfel  de  abuzuri.  „Iară  hota¬ 
rele  românilor  atîta  sint  de  împuţinate  şi  de  strîmpie,  cît  la  nici  un  sat  româ¬ 
nesc  nu-i  iaste  hotar  de  ajuns  să  poată  trăi4*  (F.  9  r-v).  Uneori  cotropirile  de  hotar 
se  soldau  cu  lungi  procese,  sfîrşite,  de  obicei,  cu  cîştig  de  cauză  pentru  marele 
feudal. 

Marea  feudă  era  reprezentată  însă  şi  de  organizaţii  sau  instituţii  de  stat. 
In  acest  sens  este  amintit  cazul  oraşului  Braşov,  care  a  cotropit  cu  forţa  hotarele 
satelor  Tohanul  Nou  şi  Satuil  Nou  (F.  54r — 56 v).  Un  caz  similar  este  atestat  şi  de 
G.  Bariţiu.6  în  cazuri  de  nesupunere,  conducerea  nu  a  ezitat  să  facă  uz  de  for¬ 
ţele  armate  pentru  , înăbuşirea  rebelilor4*  (F.  50r).  Astfel,  intr-un  asemenea  caz, 
,4>e  unii  săteni  în  faţa  satului  i-au  pedepsit  cu  bătaia,  pe  alţii  i-au  băgat  la  tictau 
(închisoare  —  n.n.  A.S.-B.),  tituluindu-i  (invinuindu-i  —  n.n.  A.S.-B.)  că  sînt  rebe- 
lişti  şi  prin  această  silnică  pedeapsă  i-au  supus  supt  taxe  şi  robotă  şi  i-au  făcut 
iobagi  desâvîrşiţi44  (F.  50r).  Urmărind  învrăjbirea  dintre  naţionalităţi.  Curtea  de  la 
Viena  favoriza  în  mod  subtil  naţionalitatea  săsească  şi  maghiară. 

O  altă  formă  de  exploatare  o  constituie  şi  cătănia.  Recrutările  se  făceau  în 
mod  arbitrar,  aici  avînd  posibilitatea  autorităţile  să  comită  cele  mai  flagrante 
discriminări  naţionale.  Făcînd  abstracţie  de  proporţionalitatea  numerică,  aceste 
autorităţi,  —  de  obicei  de  origine  maghiară  şi  germană  — ,  recrutau  marea  masă 
a  ostâşimii  din  armata  imperială  din  rîndurile  populaţiei  româneşti  (F.  40r).  Impe¬ 
riul  austriac  avea  o  armată  permanentă  de  regimente  de  linie  (Linien  regimente ) 
şi  regimente  grănicereşti  (Grenz  Regimente),  comandate  de  Consiliul  de  Război  al 
Curţii  (Hofkriegshat),  avînd  în  subordine  comandamentele  supreme  teritoriale 
(Generalkommando).  încă  din  1754  apăruseră  şi  Militar grenzrechts,  care  au  rămas 
în  vigoare  pînă  in  1807.  Aceste  regimente  constituiau  un  greu  tribut  ce  trebuia 
plătit  de  către  populaţia  satelor  bănăţene  şi  transilvănene.  S-au  construit  puter¬ 
nice  fortăreţe  militarizate,  care  puteau  caza  pînă  20  000  oameni  fiecare:  Alba  Iulia, 
Timişoara,  Arad,  Sibiu,  Cluj  ş.a. 

In  afară  de  aceste  corvoade,  populaţia  civilă  avea  obligaţia  să  întreţină  cu  ali¬ 
mente  trupele  de  grăniceri  de  la  frontieră  şi  pe  cele  din  interiorul  ţârii.  Tinerii 
erau  recrutaţi  prin  mijloace  coercitive  şi  înrolaţi  în  armata  imperiului.  Transil¬ 
vania  a  dat  un  greu  tribut  de  sînge  pe  fronturile  din  Apus  şi  acolo  unde  Impe¬ 
riul  Habsburgic  a  purtat  războaie. 


6  E  vorba  de  încercarea  aristocraţiei  sibiene  de  a  transforma  satele  Săliştea 
şi  Tâlmaciu  în  sate  de  iobagi. 

Uneori,  sătule  de  înrobirea  maşinii  de  război  imperiale,  masele  populare  din 
satele  transilvănene  şi  bănăţene,  alături  de  mica  nobilime  românească  şi  maghiară 
s-au  revoltat,  refuzînd  ordinul  de  chemare  la  arme,  plîngîndu-se  de  „abuzurile'1 
ofiţerilor  străini.  De  obicei,  asemenea  atitudini  au  tost  reprimate  în  sînge  de 
către  autorităţi.  Prin  1797  s-a  semnalat  chiar  o  împotrivire  generală,  mulţi  români 
fugind  în  păduri.  în  manuscrisul  asupra  căruia  ne- am  oprit  atenţia  aflăm  şi  un 
alt  aspect,  deosebit  de  interesant  al  politicii  habsburgice  faţă  de  populaţia  româ¬ 
nească:  nepromovarea  în  ranguri  superioare  a  soldaţilor  români,  atitudine  ce  crea 
vii  şi  îndreptăţite  nemulţumiri  (F.  47v).  Chiar  înarmarea  unor  sate  de  pe  graniţă 
se  făcea  cu  multă  prudenţă  şi  suspiciune  (F.  49r).  Uneori,  chiar  autorităţile  se  folo¬ 
seau  de  o  serie  de  stratageme  pentru  a  cîştiga  profituri  din  răscumpărarea  de 
către  familii  a  celor  recrutaţi  (F.  94r). 

Cea  dintîi  formă  de  reacţie  a  românilor  împotriva  abuzurilor  şi  nedreptăţilor 
se  manifestau  prin  jalbe.  Nenumărate  delegaţii  ale  satelor  transilvănene  şi  bănă¬ 
ţene  luau  drumul  Vienei  în  căutarea  dreptăţii.  Se  formase  chiar  o  adevărată  tra¬ 
diţie  în  acest  sens.  Administraţia  a  căutat  —  şi  a  reuşit  de  multe  ori  —  să  păcă¬ 
lească  pe  ţăranii  iobagi.  Mulţi  „scriitori"  din  cancelariile  statului,  plătiţi  de  jeleri 
să  le  redacteze  jalbele,  falsificau  adevărurile  şi  prin  aceasta  denaturau  cauzele. 
Astfel,  ei  („scriitorii"  —  n.n.  A.S.-B.)  din  prieteşug  şi  din  politică  şi  din  frică  ca 
.  să  nu  între  în  ura  acestora  (a  autorităţilor  —  n.n.  A.S.-B.),  nu  sciau  adevărul, 
ci  cu  altă  politică  încundură  pre  cei  vinovaţi,  din  care  întîmplări  multora  săraci 
lipsă  face  nedreptate"  (F.  77v).  Alteori,  ajunşi  la  Viena,  iobagii  insistau  să  fie  pri¬ 
miţi  de  împărat.  Mulţi  erau  induşi  în  eroare  prin  diferite  artificii  ale  demnitarilor, 
încît  se  întorceau  acasă  tot  fără  rezolvarea  pe  care  o  speraseră  (F.  78r).  De  la  jal¬ 
bele  mărunte,  individuale,  sporadice,  se  ajungea  la  manifestări  de  amploare,  de 
felul  celei  de  la  1792,  cunoscute  sub  numele  de  iiiemoTundum-un,  acţiuni  în  cadrul 
cărora  era  cuprinsă  aproape  întreaga  populaţie  săracă  a  satelor  şi  cetăţilor  tran¬ 
silvănene. 

Adeseori  ţărănimea  recurgea  la  procese.  Interminabilele  procese  duse  cu  feu¬ 
dalii  maghiari  ori  saşi  înghiţeau  şi  ultimele  resurse  de  rezistenţă  ale  familiilor  sau 
obştilor  săteşti,  fără  a  obţine  —  în  majoritatea  cazurilor  —  dreptatea  căutată. 
Aceasta,  fiindcă  „la  toate  magistraturile  din  pâmîntul  acesta  crăiesc  judecătorii 
sînt  toţi  saşi"  (F.  27r).  O  corupţie  generală  domina  întregul  aparat  legislativ  şi 
judiciar  al  Transilvaniei.  Manuscrisul  în  discuţie  aduce  o  serie  de  dovezi  în  acest 
sens  (F.  32r — 34r).  „Cine  are  bani,  are  şi  dreptate"  (F.  59r),  constituia  proverbul 
cel  mai  actual  care  circula  pe  coridoarele,  în  sălile  tribunalelor  şi-n  sufletele 
românilor. 

La  alegerea  „biraelor"  din  sate  aveau  loc  mituiri  de  tot  felul  şi  o  mare  con¬ 
curenţă  între  virfurile  înstărite  ale  românilor,  saşilor  şi  ungurilor,  ceea  ce  de 
fapt  aducea  un  real  cîştig  autorităţilor,  iar  satelor  dezbinări.  Privilegiile  de  tot 
felul  acordate  unor  grupări  minoritare,  pe  baza  originii  sau  apartenenţei  de  o 
grupare  politică  sau  religioasă  (F.  18r — 19v)  creau  serioase  nemulţumiri  în  rîndul 
maselor  populare,  obligîndu-le  să  exprime  un  adevăr  fundamental:  „greotatea  noro¬ 
dului  iaste  temelia  stăpînirii"  (F.  89r — v). 

Autorităţile  transilvănene  şi  bănăţene  promovau  cu  fidelitate  politica  internă 
a  Curţii  de  la  Viena.  De  la  indiferentismul  vădit  faţă  de  poporul  român,  indife¬ 
rentism  care-i  făcea  pe  români  să  exprime  că  „de  săracul  acesta  de  neam  pe 
nime(ni)  nu-1  doare"  (F.  21v),  pînă  la  arestările  şi  condamnările  la  moarte  se  alcă¬ 
tuia  o  corolă  de  tristă  aducere  aminte  a  conducerii  despotice  imperialiste  din  acele 
vremi.  In  timpul  lui  Francisc  al  II-lea  „ori  s-ar  fi  numit  cineva  democratu,  ori 
revoluţionam,  tot  de  rebel  şi  de  criminal  trecea"  (Gh.  Bariţiu).  Conştientă  de  peri¬ 
colul  revoltelor,  autorităţile,  în  frunte  cu  însuşi  împăratul,  sădiseră  o  adevărată 
pepinieră  de  informatori  şi  membrii  ai  poliţiei  secrete  în  toate  instituţiile  şi  locu¬ 
rile  cheie  ale  administraţiei  şi  politicii  imperiale.  Alipirea  de  un  asemenea  sistem 
de  represiune  asigura  oricui  parvenirea  rapidă  şi  ascensiunea  spre  cele  mai  înalte  • 
trepte  ale  ierarhiei  sociale,  ceea  oe  tenta  pe  foarte  mulţi.  De  multe  ori  s-au  făcut 
abuzuri  în  acest  sens.  Sub  Francisc  al  II-lea  „în  capetele  gubematorilor  (...) 
democraţia,  rebeliunea,  trădarea  de  patrie  şi  tron  erau  identice.  Se  luaseră  deci 
măsurile  cele  mai  severe  contra  propagandelor:  cenzură  draconică,  oprirea  ori¬ 
căror  tipărituri  străine,  vizitări  minuţioase  de  paşapoarte,  sechestrări  de  scrisori 

din  aşa-numitul  cabinet  negru  de  la  poştă,  9pionaj  organizat  cu  mare  grijă  şi  alte 
măsuri  de  natura  acestora4*  (Augustino  de  Gerando).  împăratul  însuşi,  fire  medio¬ 
cră  9ub  aspect  intelectual,  dar  foarte  abilă  în  ce  priveşte  spiritul  practic  şi  luptele 
de  culise,  întreţinea  direct  o  bogată  corespondenţă  cu  foarte  mulţi  dintre  membrii 
poliţiei  secrete.  Chiar  manuscrisul  în  discuţie  constituie  de  fapt  un  raport  pe  care 
un  astfel  de  agent  îl  adresa  împăratului.  Trebuie  subliniat  însă  un  aspect  esen¬ 
ţial  al  acestui  manuscris,  cît  şi  al  autorului  său:  de  origine  română,  autorul  ano¬ 
nim  pleda  pentru  cauza  românilor  transilvăneni,  jucînd  astfel  un  dublu  rol,  de 
fapt  unul  dintre  puţinele  mijloace  de  a-şi  sluji,  în  calitatea  sa  de  credincios  al 
stăpînirii,  poporul  din  care  făcea  parte.  In  acea  vreme  aproape  întreaga  producţie 
intelectuală  şi  toate  mişcările  naţionale  şi  progresiste  erau  ţinute  sub  controlul 
acestei  polizei  Zenzur-Hohstelle.  Arestări  masive  şi  asasinări  mai  mult  sau  mai 
puţin  dubioase  caracterizau  politica  austriacă  încă  de  la  sfîrşitul  veacului  al 
XVIII-lea  şi  începutul  celui  următor.  Căzuseră  numeroase  victime,  dintre  care 
mulţi  militanţi  progresişti  ai  naţionalităţilor  conlocuitoare.  Menţionăm  în  acest 
sens:  publicistul  Hajnoczi,  căpitanul  Laczkovicz,  Szentmariai,  Zsigrai,  abatele  Mar- 
tinovics,  Szolârasik,  Bacsânyi  ş.a.  (G.  Bariţiu).  Alături  de  autorităţile  părtinitoare 
erau  naţionalităţile  maghiară  şi  germană.  Numeroasele  abuzuri  ale  unor  reprezen¬ 
tanţi  ai  acestor  naţionalităţi  înrăutăţeau  şi  mai  mult  situaţia  maselor  populare, 
măreau  discrepanţele  dintre  români  şi  celelalte  naţionalităţi  iar  în  ultimă  instanţă 
măreau  tensiunea  în  mase,  promovind  teroarea.  Manuscrisul  în  discuţie  pune  în 
evidenţă  o  serie  de  asemenea  acte  teroriste,  soldate  cu  serioase  pagube  umane  şi 
materiale  (F.  56r-v).  Uneori,  asemenea  terorizări  se  făceau  în  satele  sau  familiile 
din  care  fuseseră  recrutate  cătanele.  Cu  prilejul  unor  asemenea  abuzuri  erau  schin¬ 
giuiţi,  uneori  ucişi,  mulţi  români,  li  se  luau  o  serie  de  bunuri  materiale  etc. 
(F.  61r-v).  Multe  erau  nopţile  în  care  clopotele  bisericilor  româneşti  anunţau  pră¬ 
pădul  ce  se  abătea  asupra  cîte  unui  sat  (F.  67v — 68v).  S-au  întîmplat  cazuri  cînd 
asemenea  acte  teroriste  nu  s-au  produs  clandestin,  ci  în  prezenţa  făţişă  a  autori¬ 
tăţilor  locale,  fără  a  se  lua  măsuri,  cu  toate  că  românii  s-au  adresat  stăpînirii 
cu  nenumărate  jalbe  şi  memorii. 

Autorităţile  austriece  erau  convinse  că  analfabetismul  poate  constitui  una 
dintre  cele  mai  eficace  arme  de  subjugare  şi  adormire  a  conştiinţei  maselor.  Şcolile 
erau  aproape  inexistente  în  lumea  satelor.  Doar  în  cadrul  unor  biserici  unii  preoţi 
organizau  un  fel  de  cursuri  de  alfabetizare  (F.  36r).  Nici  chiar  în  ceea  ce  priveşte 
învăţarea  meseriilor,  românii  nu  se  bucurau  de  aceleaşi  drepturi  cu  fiii  celorlalte 
naţionalităţi  conlocuitoare  (F.  42r,  46v — 47r,  105r — 106r).  Cu  alte  cuvinte,  naţio¬ 
nalitatea  română,  cea  mai  numeroasă  şi  cea  mai  veche  a  Transilvaniei  şi  Bana¬ 
tului,  era  destinată  de  către  potentaţii  zilei  să  rămînă  în  continuare  un  popor 
bun  numai  pentru  agricultură  rudimentară  pentru  robie  necondiţionată.  Aceasta 
însă  nu  a  putut  împiedeca  masiva  emigrare  spre  cetăţi,  oraşe  şi  tîrguri  la  înce¬ 
putul  secolului  al  XlX-lea  a  populaţiei  româneşti  în  căutare  de  lucru  şi  de  posi¬ 
bilităţi  mai  bune  de  viaţă.  Cele  cîteva  şcoli  româneşti  din  oraşele  mari  întîmpinau 
mari  greutăţi,  nu  numai  în  ceea  ce  priveşte  aprovizionarea  cu  cărţi,  —  în  reali¬ 
tate  foarte  cenzurate  — ,  ci  şi  cu  întocmirea  programelor.  Erau  eliminate  o  serie 
de  discipline  care  ar  fi  putut  produce,  după  aprecierea  conducerii,  răzvrătiţi. 
Istoria,  fizica  şi  ştiinţele  naturale  fuseseră  îndepărtate  iar  filozofia  devenise  psiho¬ 
logie  şi  logică.  Deşi  edictul  de  toleranţă  din  13  octombrie  1781  dăduse  românilor 
ortodoşi  dreptul  să-şi  construiască  biserici  şi  şcoli  în  localităţile  care  aveau  cel 
puţin  100  de  familii  în  realitate  nu  s-a  aplicat.  Pentru  ca  tinerilor  să  li  se  pre¬ 
dea  cunoştinţe  utile  care  să  poată  servi  mai  tîrziu  interesele  statului,  nealocarea 
de  fonduri  făcea  ca  şcoala  să  rămînă,  în  cele  mai  multe  sate  româneşti,  doar  un 
privilegiu  pentru  cei  avuţi.  Aceasta  îl  îndreptăţea  pe  Samuit  Micu-Klein  să  ex¬ 
prime:  „Este  un  lucru  odios  ca  românul  să  nu-şi  cunoască  istoria  propriului  său 
popor,  pentru  că  istoria  este  învăţătorul  tuturor  lucrurilor,  atft  religioase,  cît  şi 
politice44. 

Singurii  intelectuali  ai  satelor  rămîneau,  de  cele  mai  multe  ori,  preoţii.  Şi  în 
rîndurile  acestora  apăruseră  însă  o  serie  de  discrepanţe  după  „unirea44  arbitrară 
cu  Biserica  Romano-Catolică  din  1700  (F.  14r — 33r).  Numeroasele  şicane  de  tot 
felul,  diferenţieri  vizibile  în  ceea  ce  priveşte  drepturile  şi  îndatoririle  «Ierului 

ortodox  şi  ale  celui  catolic  sau  protestant  din  Transilvania  dovedeau  un  aspect 
deosebit  de  acut  al  politicii  sistematice  de  deromânizare  promovată  de  către  auto¬ 
rităţile  austriece. 

Românii  din  Transilvania  şi  Banat,  umiliţi,  nedreptăţiţi,  exploataţi  şi  terori¬ 
zaţi,  „locuitori  ai  colibelor  şi  bordeielor**  (F.  7r — v),  indignaţi  de  flagrantele  în¬ 
călcări  ale  celor  mai  elementare  drepturi,  sătui  de  interminabilele  aşteptări  ale 
unor  rezolvări  ce  nu  mai  veneau,  îşi  părăseau  satele  şi  ţara  plecînd  în  lume  să-şi 
caute  norocul  şi  cele  necesare  unei  vieţi  mai  umane.  Unii  treceau  munţii  spre 
Ţara  Românească  şi  Moldova,  astfel  încît  „dacă  s-ar  face  o  oonscripţie  într-aceste 
doao  ţări  despre  (oa)meni(i)  care  numai  de  100  de  ani  pînă  astăzi,  din  greotăţile 
saşilor  şi  ale  ungurilor  au  trecut  într-aceste  doao  ţări,  s-ar  mira  înalta  î(m)părăţie“ 
(F.  25r).  Cu  toate  că  Moldova  şi  Ţara  Românească  erau  sub  aspra  stăpînire  tur¬ 
cească  şi  ţaristă,  pustiite  de  nenumărate  ori  de  bande  plecate  după  pradă  iar 
sistemul  fiscal  şi  birurile  de  tot  felul  determinau  o  stare  deloc  de  invidiat,  totuşi, 
„din  ţările  numite  vecine  niciodată  n-au  venit  oamenii  în  Ardeal,  dară  (. . .)  din 
Ardeal  au  fugit  într-alte  ţâri**  (F.  26v).  Autorul  anonim  al  manuscrisului  îşi 
exprima  chiar  temerea  că  „în  vara  viitoare  (în  1804  —  n.n.  A.S.-B.)  să  vor  duce 
cu  satul,  cu  gloata  în  Ţara  Românească**  (F.  62 v).  Acest  fenomen  nu  era  specific 
începutului  de  secol  al  XlX-lea,  ci  căpătase  o  îndelungată  tradiţie,  însă  mai  accen¬ 
tuat  a  fost  spre  sfîrşitul  veacului  al  XVIII-lea  şi  începutul  celui  de-al  XlX-lea.  In 
1767  ambasadorul  Prusiei  la  Constantinopoî  raporta  că  în  acel  an  au  trecut  din 
Transilvania  in  Principate  24  000  de  familii,7  iar  în  1773  românii  din  Principate 
exclamau  că  „întreagă  Transilvania  a  trecut  la  noi**.8  Legătura  puternică,  structu¬ 
rală,  a  românilor  de  locurile  lor  de  baştină  uimise  totuşi,  de-a  lungul  timpului, 
autorităţile  şi  călătorii  străini  veniţi  prin  aceste  părţi.  Cu  toate  acestea,  numai 
condiţiile  inumane  în  care  erau  obligaţi  să  trăiască  îi  făcea  ca  să  treacă  munţii, 
iar  uneori  chiar  oceanul  spre  a-şi  ispiti  norocul. 

De  foarte  multe  ori  însă,  românii  ardeleni  încercau  să-şi  smulgă  dreptu¬ 
rile  prin  forţă.  Unele  răscoale  s-au  înscris  la  loc  de  frunte  printre  cele  mai  mari 
mişcări  europene  pentru  dreptate  şi  emancipare  socială.  Afară  de  aceasta,  au  fost 
nenumărate  izbucniri  sporadice,  prin  sate  şi  tîrguri,  la  munte  şi  la  cîmpie.  „Săra¬ 
cul  (. . .),  neaflînd  mcăirea  dreptate,  se  scoală  să-şi  facă  lui  şi  în  dreptul  său  în- 
destulare**  (F.  30r).  Numeroase  frămîntări  în  diferite  zone  ale  Transilvaniei  şi 
Banatului  reliefau  o  anumită  stare  de  spirit  la  începutul  veacului  trecut.  Sînt 
semnalate  documentar  o  serie  de  astfel  de  manifestări.  Astfel,  în  decembrie  1800 
se  răsculau  românii  din  Zarand,  în  1804  cei  din  Solnocul  de  Mijloc,  ca  un  răspuns, 
poate,  la  răscoala  sîrbească  a  lui  Kara  Gheorghe  sau  a  suflului  de  libertate  dat 
de  cuceririle  napoleoniene.  In  cîntecele  populare  de  revoltă  şi  asuprire  se  auzea 
adesea  un  refren  semnificativ  în  acest  sens:  „Bunăparte  nu-i  departe,  /  Vine  să 
ne  dea  dreptate*'.  Zdruncinat  din  temelii  de  răscoala  lui  Horea,  speriat  apoi  de 
aceste  mărunte  dar  semnificative  mişcări  sporadice,  dincolo  de  înăbuşirile  drastice, 
imperiul  lua,  uneori,  şi  măsuri  mult  mai  diplomatice.  In  timpul  lui  Franci sc  al 
II-lea  se  discuta  chiar  problema  evacuării  populaţiei  româneşti  din  anumite  zone 
incendiare. 

Cele  cîteva  aspecte  reliefate  mai  sus  cu  privire  la  satul  românesc  din  Tran¬ 
silvania  şi  Banat  constituie  caracteristici  ale  începutului  perioadei  de  destrămare 
a  relaţiilor  feudale  din  cadrul  imperiului.  Contradicţiile  de  tot  felul  înrădăcinate 
adînc  între  masele  populare  şi  aparatul  de  stat,  sau  cultivate  sistematic  de  auto¬ 
rităţi  între  naţionalităţile  conlocuitoare  şi  confesiuni,  lipsa  de  drepturi  politico- 
soclale  a  românilor,  alături  de  alte  multe  neajunsuri  şi  lipsuri  din  imperiu,  făcea 
ca  starea  de  spirit  să  fie  un  adevărat  vulcan  gata  de  a  izbucni.  Birul  greu  cerut 
de  fronturile  susţinute  de  Curtea  de  la  Viena  în  diferite  părţi  ale  Europei,  goana 
după  profituri  cît  mai  mari  a  minorităţii  exploatatoare,  permanenta  grijă  de  a 
nu  scăpa  din  mîini  controlul,  făceau  ca  masele  populare  să  fie  obligate  să  trăiască 
în  stare  de  cruntă  exploatare.  Totuşi,  în  domeniul  recrutărilor,  al  promovării 

cadrelor  în  funcţii  de  răspundere,  al  învăţămîntului  şi  Bisericii  al  ordinii  şi  rela¬ 
ţiilor  inter-umane,  constituie  doar  cîteva  dintre  caracteristicile  unui  organism  poli¬ 
tic  intrat  demult  în  putrefacţie,  incapabil  de  a  mai  stâpîni  avîntul  maselor 
populare  şi  al  popoarelor  subjugate  spre  emancipare  socială,  spre  dreptate  şi 
libertate. 


Pr.  Alexandru  Stănciulescu-Bîrda 


7  Nicolae  Iorga,  Acte  şi  fragmente,  Bucureşti,  voi.  II,  p.  189 — 190. 

8  Augustin  Bunea,  Episcopii  P.  P.  Arcm  şi  D.  Novacouici ,  Blaj,  1902,  p.  259. 


Eminescu  —  Centenar  Unesco ' 


EMINESCU  ŞI  TELEGRAFUL  ROMÂN 

(Date  noi) 


In  ianuarie  1853,  cînd  a  începui  să  se  editeze,  la  Sibiu,  Telegraful  Român, 
Mihai  Eminescu  împlinea  exact  3  ani  (născut  in  ianuarie  1850,  în  Botoşani).  Au 
fost,  decd,  contemporani  şi  au  coexistat  peste  trei  decenii.  Deşi  despărţiţi  de  Car- 
paţi,  ei  s-au  întâlnit,  s-au  cunoscut  şi  au  scris  unul  despre  altul  cu  preţuire  şi 
admiraţie  reciproce.  Telegraful  Român  a  oprit  asupra  lui  lumina  de-a  pururi  fără 
apus  a  Luceafărului  Eminescu,  iar  acesta  i-a  dăruit-o  din  plin,  fâcmdu-1  nemu¬ 
ritor.  Telegraful  Român ,  la  rîndul  său,  a  văzut  ivirea  şi  înălţarea  solară  a  geniu¬ 
lui  neamului  românesc,  Mihai  Eminescu,  şi  i-a  închinat  un  devotat  şi  fidel 
cult  de  veneraţie  totală,  atît  antumă  cît  şi  postumă  —  cum  se  va  vedea. 

Telegraful  Român  —  ,, gazetă  politică,  industrială,  comercială  şi  literară44  — 
s-a  aflat  pe  linia  destinaţiei  lui.  Fondatorul  lui,  Episcopul  Andrei  Şaguna,  a  pre¬ 
cizat  în  Prenumeraţia-pvogram  că  a  înţeles  şi  a  voit  „să  pună  poporul  român  în 
relaţiune  cu  lumea  şi  cu  tot  ce  se  întîmplă  într-însa,  spre  a  se  înălţa  şi  lui 

spiritul  şi  spre  a  i  se  deştepta  puterile  sufleteşti  şi  trupeşti,  ca  să  ştie  ce  şi  cum 
trebuie  să  lucreze  pentru  cultura  şi  fericirea  sa“. 

In  1887,  Telegraful  Român  a  amintit  şi  a  reafirmat  că  „tendinţa  acestei 
gazete  va  fi:  a  împărtăşi  poporului  român  din  politică,  industrie,  oomerciu  şi 

Literatură,  idei  şi  cunoştinţe  practice,  potrivite  cu  timpul  şi  amăsurate  trebuin¬ 
ţelor  lui;  a-1  învăţa  ca  să-şi  cunoască  poziţiunea  şi  drepturile  ce-i  sînt  asigurate 
în  stat;  a-1  lumina  asupra  intereselor  în  viaţa  privată  şi  publică  şi  a-i  mişca 

activitatea  puterilor  fizice  şi  morale;  a  da  direcţiune  spiritului  lui  către  tot  ce 

contribuie  la  înaintarea  şi  dezvoltarea  sa,  şi  a-1  convinge  că  numai  prin  îmbună¬ 
tăţirea  stării  sale  materiale  şi  morale  poate  ajunge  la  cultură  şi  fericire.  Această 
tendinţă  Telegraful  Român  nu  o  va  pierde  niciodată  din  vedere44.1 2 

Intr-adevăr,  Telegraful  Român  şi-a  făcut  preocupare  predilectă  şi  stăruitoare 
din  a  lumina  mintea  şi  a  înviora  inima  poporului  român  prin  cultură.  Pe  bună 
dreptate,  i  s-a  zis  „publicaţie  Iluministă44 .3  A  acordat  o  atenţie  vie  problemelor 
şi  creaţiilor  literare,  ştiinţifice,  artistice,  de  folclor  şi  limbă  românească.  S^a  ară¬ 
tat  deschisă  larg  şi  accesibilă  scriitorilor  şi  publiciştilor  din  toate  provinciile 
ţării.  In  Telegraful  Român  au  debutat  Iosif  Vulcan  (cu  poezia),  Zaharia  Boiu 
(viitor  redactor),  Visarion  Roman  (la  fel  viitor  redactor),  Alexandru  Macedonski 
(cu  poezii  trimise  din  Viena)  ş.a.  Avea  rubrici  speciale  —  Literaria,  Foileton, 
Foiţa  Telegrafului,  Foişoara  Telegrafului ...  A  publicat  în  ele  scrieri  din  nume- 


1  Organizaţia  Naţiunile  Unite  pentru  Educaţie,  Ştiinţă  şi  Cultură  (UNESCO) 
a  hotărît,  în  unanimitate,  în  sesiunea  ed  de  la  Paris,  din  10  iunie  1988,  printr-o 
rezoluţie  specială,  ca  în  anul  1989,  să  se  comemoreze,  pe  plan  mondial,  cente¬ 
narul  morţii  poetului  român  Mihai  Eminescu,  „ca  omagiu  întregii  umanităţi,  pen¬ 
tru  grandoarea  şi  frumuseţea  operei  sale44  ( România  literară ,  16  iunie  1988,  p.  24 
—  Centenar  Eminescu ). 

2  Istoria  literaturii  române,  III,  1973,  p.  530 — 531;  Cf.  Dicţionarul  literaturii 
române  de  la  origini  pinâ  la  1900,  Bucureşti,  1979,  p.  843. 

3  Elena  Dunăreanu,  Literatura  în  „ Telegraful  Român 44 ,  (1853 — 1973),  Sibiu, 
1973,  p.  6. 

roşi  scriitori  români  —  Dosoftei,  Antim  Ivireanul,  Ion  Barac,  Aron  Florian  (care 
i-a  fost  primul  redactor),  Gh.  Asachi,  Ion  Budai-Deleanu,  Andrei  Mureşoanu, 
N.  Bălcescu,  D.  Boliintineanu,  Cezar  Bolliac,  C.  A.  Rosetti,  V.  Alecsandri,  Gr. 
Alexandrescu,  I.  Heliade-Râdulescu,  I.  L.  Caragiale,  I.  Creangă,  B.  St.  Dela- 
vrancea.  St.  O.  Ioslf,  P.  Ispirescu,  Titu  Maiorescu,  C.  Bacalbaşa,  Duiliu  Zamfi- 
rescu,  Octavian  Goga,  Emil  Gârleanu,  I.  Agârbiceanu,  Zaharia  Bârsan,  Gh.  Ada- 
inescu,  L.  Rebreanu,  Victor  Eftimiu,  M.  Sadoveanu  ş.a.  Au  colaborat  direct: 
I.  Slavici,  G.  Coşbuc,  I'larie  Chendi,  Al.  Vlahuţă,  St.  O.  Iosif  ş.a. 

A  publicat  din  scrierile  scriitorilor  de  seamă  din  literatura  universală  — 
Andersen,  Bemedek  Elek,  Bjorsen,  Celiov,  Cervantes,  D’Anunzio,  De  Amicis,  Do- 
stoievski,  Conon  Doyle,  Al.  Dumas,  Flaubert,  Anatole  France,  Goethe,  Gorki, 
Theophil  Gautier,  Victor  Hugo,  Ibsen,  Jokai  Mor,  Kipling,  Selma  Lagerlof,  Lessing. 
Maupassant,  Miekiewicz,  SchLller,  Sienkiewicz,  Suderman,  Tagore,  L.  Tolstoi  (po¬ 
vestirea,  transpusă  în  termeni  ardeleneşti,  Cine  a  iscodit  vinarsul;  interesant,  ca 
proces  literar,  că  M.  Sadoveanu  a  repovestit-o  cu  titlul  Cum  s-a  iscodit  rachiul, 
şi  Gala  Galaction,  Cine  a  născocit  rachiul ),  Twain,  Wilde  ş.a.4 

Un  preferat  Lnegalat  şi-a  făcut  din  Mihai  Eminescu.  Mai  întîi,  însă,  genialul 
poet  a  fost  ctitor  deosebit  de  atent  şi  excepţional  al  Telegrafului  Român. 

a)  Eminescu  cititor  al  Telegrafului  Român 

Există  mărturii  indubitabile  ce  adeveresc  că  genialul  poet  a  citit  Telegraful 
Român  din  anul  debutului  său  literar,  1866  —  dacă  nu  şi  de  mai  înainte.  Cititor 
nesăţios  de  cărţi  şi  de  publicaţii,  cit  de  neînsemnate  ce-i  cădeau  sub  ochi 
(Perpeasicius,  editorul  critic-ştiinţific  al  lui  Eminescu,  a  exemplificat  cu  efemerida 
teleormăneană  Toroipanul,  pe  care  Eminescu  a  citit-o  şi  a  reţinut  din  ea  o 
poezie),5  nu  se  poate  ca,  în  popasul  său  prelungit,  de  cîteva  luni,  la  Blaj,  din  vara 
anului  1866,  să  nu  fi  văzut  şi  să  nu  fi  citit,  „gimnazistul  privatist44,  venit  de  la 
Cernăuţi,  Telegraful  Român?  Gazeta  sibianâ  avea  peste  un  deceniu  de  existenţa 
editorială,  se  afirmase  şi  se  râspîndise  larg  în  Transilvania  şi  în  ţară.  Nu  se 
poate  să  n-o  fi  văzut  şi  citit  la  colegii  şi  prietenii  din  localităţile  din  vecinătatea 
Blajului,  pe  ca-re  îi  vizitase  (precum  Ştefan  Oacoveanu,  Iacob  Onea  ş^a.)?  Nu  se 
poate,  ca  toamna  (1866),  în  Sibiu,  la  studentul  la  drept  şi  viitor  colaborator  al 
Telegrafului  Român ,  N.  Densuşianu,  să  nu  fi  găsit  şi  citit  gazeta?  Aşijderea  şi 
La  protopopul  Rratu  din  Răşinari,  care  i-a  înlesnit  trecerea  munţilor  în  ţara 
Idberâ?  Iată  atîtea  ipoteze  dintre  cele  mai  plauzibile,  privitor  la  întîlnirea,  lectura 
şi  cunoaşterea  de  timpuriu  a  Telegrafului  Român  de  către  tînârul  M.  Eminescu . . . 

De  asemenea,  nu  se  poate  ca,  în  iunie  1866,  cînd  poetul  a  fost,  iarăşi  la 
Sibiu,  cu  trupa  teatrală  bucureşteană  Pascaly,  în  cele  12  zile,  să  nu  fi  citit 
gazeta  sibiană?  Mai  mult,  chiar,  să  nu  se  fi  dus  la  redacţia  ei,  care  se  găsea  la 
Mitropolie?  Redactor  era  Nicolae  Cristea,  ucenicul  mitropolitului  Andrei  Şaguna, 
om  de  cultură  eminent  şi  redactor  priceput  ce  a  creat  o  periodă  distinsă  în 
istoria  Telegrafului  Român,6  aitat  de  cititorul  M.  Eminescu,7  şi  militant  patriot 
memorand  ist. 

Şi  mai  cert,  La  studii  universitare  la  Viena  (1869 — 1873),  Eminescu  a  dove¬ 
dit,  cu  temeinică  cunoştinţă  a  problemei,  că  a  urmărit,  şi  a  citit  Telegraful  Român. 
Intr-o  notă  de  manuscris,  referindu-se  la  publicaţiile  din  Transilvania,  le-a  împăr¬ 
ţit  în  cîteva  categorii:  inteligente  şi  de  rea  credinţă,  proaste  şi  de  bună  credinţă, 
proaste  şi  de  rea  credinţă.  Telegraful  Român  l-a  citat  în  categoria  cea  mai  bună: 
între  ziarele  .^inteligente  şi  de  bună  oredinţă44,  împreună  cu  Federaţiunea  şi  Albina 
Carpaţilor8 


4  Ibidem,  p.  11. 

5  M.  Eminescu,  Opere ,  VI  —  Poezia  populară,  Bucureşti,  1963,  p.  260,  285. 

6  Pr.  prof.  D.  Stâniloae,  Perioadele  principale  ale  Telegrafului  Român  în 
Telegraful  Român,  nr.  13 — 14,  1  aprilie  1983,  p.  1. 

7  M.  Eminescu,  Opere,  IX  —  Publicistică,  Bucureşti,  1980,  p.  752. 

8  Manuscrisul  nr.  2291  —  vezi  D.  Vatamaniuc,  Publicistica  lui  Eminescu. 
Iaşi,  Junimea  (Colecţia  „Eminesciana44),  1985,  p.  267. 

Din  mai  1876,  cînd,  după  etapele  biografice  nefericite  de  bibliotecar  la 
Biblioteca  Naţională  din  laşi  şi  de  revizor  şcolar  al  judeţelor  Iaşi  şi  Vaslui, 
M.  Eminescu  a  intrat,  ca  administrator,  redactor  şi  corector,  la  Curierul  de  laşi 
—  Foaia  publicaţiilor  oficiale  din  resortul  Curţii  Apelative  din  Iaşi,  pe  care  a 
numit-o  în  derîdere  „foaia  vitelor  se  pripas44,  pe  care,  însă,  a  făcut -o  nemuri¬ 
toare  prin  comoara  gîndirii  şi  a  cemelei  sale  geniale,  el  a  urmărit  de  aproape 
Telegraful  Român ,  din  care  a  făcut  sursă  preferată  de  informare  şi  documentare 
in  problemele  şi  situaţia  românilor  transilvăneni  pe  care  îi  avea  la  inimă.  A 
citat  şi  a  reprodus  din  publicaţia  sibiană  numeroase  materiale  —  ziaristice  — 
articole,  titluri,  corespondenţe,  informaţii,  referiri.  S-a  constatat  că  ziaristul  Mihai 
Eminescu  a  luat  din  Telegraful  Român  atîta  material  publicistic,  cum  n-a  făcut 
din  nici  o  altă  publicaţie  românească.9 

Lui  M.  Eminescu  i-a  plăcut  şi  a  aprobat  poziţia  politică,  socială,  culturală  a 
Telegi'afului  Român  —  poziţie  şi  liniile  stabilite  şi  menţinute  statornic  cu  străş¬ 
nicie,  de  întemeietorul  Andrei  Şaguna  (în  Prenumeraţie  a  prevăzut  „cînd  vreun 
număr  nu  va  dobîndi  aprobarea  mea,  acela  nu  se  va  publica44).  O  poziţie  şi  o 
linie  corespunzătoare,  realiste,  judicioase,  înţelept  cumpănite,  cu  logică  dialectică, 
de  om  politic,  prudent,  utilitar  şi  totodată,  vizionar.  M.  Eminescu,  geniu  politic 
şi  el,  nu  numai  literar,  le-a  înţeles,  în  resorturile  substanţiale,  le-a  încuviinţat 
ca  juste  şi  le-a  admirat. 

Intr-un  articol  din  Curierul  de  laşi ,  asupra  situaţiei  românilor  transilvăneni, 
documentîndu-se  cu  un  întins  studiu  ce  l-a  reprodus  din  Telegraful  Român  (frag¬ 
mentar),  s-a  referit  la  „o  foaia  din  Transilvania  (Telegraful  Român  nns.)  organ 
oficial  al  P.  S.  S.  Mitropolitului  din  Sibiu  (evident  Mitropolitul  Andrei  Şaguna 
nms.),  pe  care  a  numit-o  „cea  mai  moderată 10  (subl,  ns.)  de  peste  Carpaţi,  care 
urmăreşte  cu  stăruinţă  politica  modestă  şi  sigură  a  neuitatului  Şaguna44.* 11 

Moderat  l-a  numit  M.  Eminescu  şi  pe  mitropolitul  Andrei  Şaguna.  Citind  în 
Telegraful  Român,12  fragmentele  ce  le-a  reprodus  din  revista  Transilvania ,13  care 
a  publicat  scrisoarea  ce  i-<a  adresat-o,  în  1849,  L.  Kossuth,  din  Debreţin,  lui  Ioan 
Dragoş,  cu  acuze  foarte  grave  de  trădător  de  ţară  şi  popor,  în  termeni  incalifi¬ 
cabili,  de  „făţarnic  mincinos44  şi  propune  răzbunare ...  M.  Eminescu  a  reprodus 
în  Curierul  de  Iaşi  scrisoarea  defăimătoare  şi  a  luat  apărarea  mitropolitului 
denigrat  atît  de  aspru.  L-a  calificat  pe  fostul  guvernator  general  al  Ungariei 
„faimos  agitator44,  şi  referindu-se  la  cele  scrise  în  scrisoare,  a  continuat:  „Şi 
acestea  toate  Kossuth  le  scrie  despre  unul  din  cei  mai  moderaţi  (subl.  ns.)  oameni, 
care  se  înţelege  că  nu  s-a  putut  însufleţi  niciodată  de  strania  onoare  de  a  fi  * 
numărat  între  turci  sau  maghiari,  încît  ceea  ce  a  făcut  contra  acestora  era  în 
realitate  un  serviciu  adus  umanităţii  şi  un  merit  faţă  de  popoarele  transilvane44 
(a  încheiat  ironic  paragraful). 

A  continuat:  „M.ai  interesantă  însă  este  această  scrisoare  din  alt  punct  de 
vedere.  Şaguna  a  fost  tratat  de  un  partid  românesc  din  Transilvania  ca  vînzător 
al  intereselor  româneşti  şi  ca  maghiarofil.  Acum  însă  se  vede  cari  erau  adevă¬ 
ratele  lui  simţiri.  In  faptă,  mitropolitul  transilvan,  politic  de  la  creştet  pîn-în 
tălpi,  îşi  cunoştea  aşa  de  bine  poporul,  oamenii,  inteligenţa,  încît  nu  i-au  crezut 
capabili  de- a  rezista  la  866  cu  efect  la  introducerea  dualismului.  Ca  toţi  politicii 
de  talent,  Şaguna  era  pesimist,  ş-a  calculat  totdeauna  cu  împrejurările  cele  mai 
rele,  nu  cu  cele  mai  bune.  Indealtfel  lipsa  lui  de  încredere  nu  (subl.  E.)  în  ener¬ 
gia,  dar  în  judecata  sănătoasă  şi  oarecum  realistă  a  conluptătorilor  săi  a  fost  în 
parte  adeverită  de  vreme41.14 

Dar  nu  numai  acestea.  In  ultimii  8 — 9  ani,  s-a  căutat,  s-a  găsit  şi  s-a  tipărit 
în  scris  Opere ,  voi.  IX — XIII,  publicistica  eminesciană.  Totodată  s^au  depistat  şi 


9  D.  Vatamaniuic,  op.  cit.,  p.  269. 

10  Nu  cea  mai  modernă  (Sici),  cum  eronat  s-a  citit  şi  s-a  pus  în  circulaţie 
publicistică  (I.  Lupaş,  Mitropolitul  Andrei  Şaguna  —  monografie  istorică,  1919. 
p.  167;  Istoria  literaturii  române ,  op.  cit.,  p.  531). 

11  M.  Eminescu,  (Se  vorbeşte  că  în  consiliu . .  J,  Opere,  1X^  p.  261,  662. 

12  Telegraful  Român,  nr.  9,  30  ian./ll  febr.  1877,  p.  33 — 34. 

13  Transilvania,  nr.  2,  15  ian.  1877,  p.  13 — 17.  r  ‘  & 

14  M.  Eminescu,  Opere,  IX,  p.  322 — >323,  703. 

s-au  stabilit  materialele  gazetăreşti  —  texte,  titluri,  evenimente,  informaţii,  cores¬ 
pondenţe,  persoane,  locuri,  ce  le-a  luat  gazetarul  Mihai  Eminescu  din  Telegraful 
Român  şi  publicate  de  el  atît  în  Curierul  de  Iaşi,  rit  şi,  în  continuare,  în  Timpul 
din  Bucureşti.  Acum  se  cunosc  şi  trebuie  cunoscute,  pentru  atenţia  lui  devotată 
faţă  de  gazeta  „înţeleptului*4  Andrei  Şaguna,  faţă  de  Transilvania  şi  de  românii 
transilvăneni. 

Astfel,  în  primele  numere  ale  Curierului  de  Iaşi  (mai  1876),  a  semnalat,  sub 
titlul  personal  Un  articol  foarte  important,  editorialul  Zece  ani  de  luptă ,  din 
Telegraful  Român .  L-a  apreciat  că  este  scris  „cu  multă  linişte**  (cu  calm,  chib¬ 
zuit  şi  moderat  n.ns.),  a  promis  că-1  va  reproduce  în  întregime,  dacă-d  va  per¬ 
mite  spaţiul  ziarului.15 

Urmărea  atent  războiul  antiotoman  de  eliberare  ce-1  duceau  popoarele  bal¬ 
canice  şi  din  centrul  european,  fiind  şi  România  în  aceeaşi  situaţie  şi  cu  aceleaşi 
tendinţe.  S-a  informat  din  Telegraful  Român,  precum,  în  articolul  Turcia,  scri¬ 
soarea  lui  Sbdul  Azif  către  Sultanul  Murad  V  a  citit-o  în  Telegraful  Român.16 
La  fel  în  Mobilizare  în  Austro-Ungaria  —  Telegraful  Român  de  la  Sibiu  aduce 
ştirea; 17  De  pe  cimpul  de  război  —  Telegramele  cele  mai  nouă.18 

Urmărea  deosebit  de  atent  cele  ce  se  petrec  în  Transilvania  cu  românii 
transilvăneni  —  politic,  social,  bisericesc,  acţiunile  şi  presiunile  pentru  dezna¬ 
ţionalizarea  (maghiarizarea)  lor  în  dualism.  Intr-o  serie  de  articole,  sub  gene¬ 
ricul  Austro-Ungaria,  a  arătat,  cu  materiale  informative  şi  documentare,  din 
Telegraful  Român,  situaţiile  românilor  şi  lupta  lor  de  rezistenţă  împotriva  dez¬ 
naţionalizării.  Cităm:  Austro-Ungaria  —  Din  Sibiu  se  vesteşte  (vizita  împăratului 
Franz  Josepf  la  Sibiu); 19  Austro-Ungaria  —  Doamnele  române  din  Transilvania 
(au  constituit  un  Comitet  de  ajutor  al  soldaţilor  români,  au  lansat  un  Apel  către 
române,  guvernul  maghiar  a  interzis  Comitetul  şi  acţiunea  lui); 20  Austro-Ungaria 
—  „Telegraful  Român**  ne  dă  detalii  (a  reprodus  articolul  din  Telegraful  Român 
„Jurnalistica  maghiară  iar  despre  români  şi  armata  României**  (atribuit  redacto¬ 
rului  N.  Cristea),  apreciat  de  Eminescu,  >ycu  informaţii  de  tot  interesante" ); 21 
Austro-Ungaria  —  Din  Transilvania  aflăm  (despre  convocarea  de  către  mitro¬ 
politul  Miron  Romanul  a  congresului  naţional  bisericesc;  Emiinescu  prevede  că 
nu-1  va  aproba  stâpînirea  austro-ungară  —  cum  şi  a  fost;  a  luat  din  Telegraful 
Român  şi  o  corespondenţă,  Dobra,  25  iulie  1877,  despre  închiderea  şcolii  româ¬ 
neşti  din  localitatea  hunedoreană,  relatată  de  preotul  paroh  Romul  Crainic; 22 
Austro-Ungaria  —  Ca  să  se  vadă  cum  (preia  din  Telegraful  Român  lista  căr¬ 
ţilor  româneşti  interzise  de  guvern);23  Austro-Ungaria  —  Jurnalele  ungureşti  (re¬ 
produce  din  T.R.  articolul  Cu  înfrăţire  ne  îmbie  maghiarii,  dar  numai  în  ocaziuni 
oare  le  plac  lor**,  comentează  Eminescu; 24  Austro-Ungaria  —  I.  P.  S.  Mitropolitul 
Românilor  (Miron  Romanul  care  a  anunţat,  printr-o  circulară  amînarea  con¬ 
gresului  naţional  bisericesc,  ordonată  de  guvernul  maghiar); 25  după  o  corespon¬ 
denţă  din  T.R. ,  Eminescu  a  scris  în  Curierul  de  Iaşi  despre  Instalarea  în  scau¬ 
nul  Mitropoliei  —  a  mitropolitului  Bucovinei  Teoctist  Blajenici  (martie  1877 — 
iunie  1879),  la  Cernăuţi,  „c-o  solemnitate  într-adevăr  princiară**.26  A  reluat  din 
T.R.  şi  o  corespondenţă  din  Viena,  despre  Comitetul  central  pentru  ajutorul  sol¬ 
daţilor  români  răniţi,  format  de  studenţii  români,  -interzis  de  guvern.27 


15  Ibidem,  p.  109,  541. 

16  Ibid.,  p.  127,  555. 

17  Ibid.,  p.  142,  572. 

18  Ibid.,  p.  183,  598—599. 

19  Ibid.,  p.  192,  618. 

20  Ibid.,  p.  384,  7  A. 

21  Ibid.,  393,  752. 

22  Ibid.,  p.  410,  766—667. 

23  Ibid.,  p.  420,  772. 

24  Ibid.,  p.  425,  777. 

25  Ibid.,  p.  435,  785—786. 

26  Ibid.,  p.  588,  748. 

27  Ibid.,  p.  389.  759. 

Urmărind  şi  citind  atent  Telegraful  Român ,  M.  Eminescu  a  avut  bucuria  să 
vadă  împlinit,  la  Sibiu,  unul  din  dezideratele  gazetăriei  sale:  editarea  unei  publi¬ 
caţii  a  tineretului  intelectual.  Se  hotărîse  aceasta  la  Congresul  studenţesc  de  la 
Putna,  din  august  1871,  cînd  s-a  şi  adunat  şi  un  fond  bănesc  cu  această  desti¬ 
naţie.28  Dar  s-a  tot  amînat  apariţia  revistei  dorite.  Au  realizat-o  publiciştii  tineri 
de  la  Telegraful  Român ,  care  în  1876  au  editat  numita  Foişoara  Telegrafului 
Român.  Redactori  şi  colaboratori  Ilarion  Puşcariu,  D.  Popovici-Baroianu,  Eugen 
Brote,  D.  Comşa,  I.  Becnitz,  profesori  la  Institutul  teologic-pedagogic  şagunian, 
cu  materiale  de  specialitate,  dînd  publicaţiei  o  notă  ştiinţifică  şi  practică-utilitară, 
şi  într-o  limbă  românească  vie,  cît  mai  aproape  de-a  poporului  şi  în  ortoepia 
şi  ortografia  fonetică,  cum  au  şi  arătat  în  Către  onoraţii  cititori. 

Lui  Mihai  Eminescu  i-a  plăcut  acţiunea  tinerilor  de  la  Foişoara  Telegrafului 
Român;  corespundea  vederilor  sale.  A  întîmpinat-o  deosebit  de  elogios.  A  remar¬ 
cat  că  „Foişoara  Telegrafului  Român  (deşi  foaie  literară),  se  îndeletniceşte  mai  cu 
seamă  cu  răspîndiirea  ştiinţelor  practice,  trebuitoare  plugarului  şi  grădinarului; 
ea  e  menită  a  pune  în  mîna  învăţătorului  sătesc  şi  a  preotului  o  lectură  scrisă 
româneşte  de-a  dreptul,  lesne  de  înţeles  şi  folositoare.  Ortografia  e  fonetică,  cu 
concesiile  etimologice  pe  care  le-<am  făcut  şi  noi.  Cîţiva  tineri,  sătui  se  vede  de 
păsăreasca  filologilor  şi  a  gazetarilor  de  dincoace  şi  de  dincolo  de  munţi,  au  prins 
a  se  pune  pe  muncă  temeinică  şi,  înzestraţi  cu  ştiinţă  bună,  o  tipăresc  pe  aceasta 
în  bani  mărunţi  ai  cunoştinţii  utilitare,  şi  mare  ne-^ar  fi  părerea  de  bine  dac-am 
auzi  că  banul  umblă  în  casa  preotului  ş-ia  învăţătorului  tot  aşa  de  bine  ca  şi-ntr-a 
ţăranului41 29  Se  va  specifica,  că  revista  îşi  propusese  să  contribuie  la  ridicarea 
culturală  a  poporului  prin  popularizarea  cunoştinţelor  ştiinţifice,  utile.  Se  va 
aprecia  că  Foişoara  Telegrafului  Român  a  fost  prima  publicaţie  transilvăneană 
care  părăseşte  sistemul  etimologic  şi  adoptă  scrierea  fonetică,  în  uz  în  cea  mai 
mare  parte  a  provinciilor  româneşti.30 

M.  Eminescu  din  Foişoara  Telegrafului  Român  în  Curierul  de  Iaşi  cîteva 
numere  succesive  studiul  Pomăritul  întocmit  cu  deosebită  privire  la  grădina 
şcolară ,  de  D.  Comşa,  cu  o  introducere  prezentare.31  La  fel,  a  reprodus  studiul 
lui  Eugen  Brote:  O  privire  asupra  activităţii  Asociaţiunii  transilvane  pentru  lite¬ 
ratura  română  şi  cultura  poporului  român  de  la  înfiinţarea  ei  pină  la  a  XIV -a 
adunare  generală,  ou  o  prefaţă,  în  care  a  apreciat  „pregnanţa  judecăţii  şi  o  cură¬ 
ţenie  de  limbă  abia  obişnuită  în  publicaţiile  româneşti.  Laudă  lupta  tinerilor 
sibieni  pentru  unitatea  culturală  a  poporului  român.32  A  reprodus  şi  recenzia 
ce  a  fâout-o  I.  Bechnitz  cărţii  Beldimano-Alexander,  Herr  Karl  Braun  —  Wies- 
baden  der  Tissot  Poumanes,  Berlin  1876.33 

A  mai  retipărit  în  Curierul  de  Iaşi,  luate  din  Foişoara  Telegrafului  Român, 
următoarele  materiale:  Şcoala  de  meserii  din  Orăştie Societatea  „Arboroasa" 35 
Numărul  populaţiei  româneşti  în  Ungaria,36  Mişcarea  populaţiei  româneşti  în  Un¬ 
garia ,37  Consingenitatea  maghiarilor  cu  turcii 38  ş.a.  Foişoara  Telegrafului  Român 
şi-a  sistat  apariţia  de  Crăciun  1877.  în  ultimul  ei  număr  a  informat  pe  cititori  că 
se  reîntoarce  în  paginile  Telegrafului  Român. 

Şi  Mihai  Eminesau  a  trecut,  în  octombrie  1877,  în  redacţia  ziarului  Timpul 
din  Bucureşti.  A  continuat  să  urmărească  şi  să  citească  atent  gazeta  sibiană,  dar 


28  M.  Eminescu  şi  lupta  „ tinerilor “  din  Transilvania  pentru  unitate  cultu¬ 

rală  şi  independenţă  naţională,  de  D.  Vatamaniuc,  în  Caietele  Mihai  Eminescu,  V, 
1980,  p.  71—88. 

29  M.  Eminescu,  Opere,  IX,  p.  406,  752 — 753. 

30  M.  Eminescu  şi  lupta  „ tinerilor “  din  Transilvania . . .,  loc.  cit.,  p. 

31  M.  Eminescu,  Opere,  IX,  p.  210,  650. 

32  Ibid.,  p.  406 — 408,  752—753. 

33  D.  Vatamaniuc,  Publicistica  lui  Eminescu  (1970 — 1877),  op.  cit.;  idem,  Emi¬ 
nescu  şi  publicaţiile  sibiene,  în  Transilvania,  ian.  1980,  p.  21 — 24  (Studii). 

34  Ibid. 

35  Ibid. 

36  Ibid. 

37  Ibid. 

38  Ibid. 

a  retipărit  din  ea  mai  puţin.  Problema  predominantă  la  ordinea  de  zi  era  Răz¬ 
boiul  României  pentru  Independenţă.39 

A  luat  din  Telegraful  Român:  In  Ardeal  este  vorba  de  convocarea  unei 
conferinţe  a  românilor  din  imperiul  austro-ungar,  după  un  editorial  publicat 
în  Telegraful  Român; 40  „Telegraful  Românu  din  Sibiu  (a  scris  despre  arti¬ 
colul  lui  Titu  Maiorescu  Despre  situaţia  politică  a  României,  favorabil  dua¬ 
lismului  austro-imgar,  dezaprobată  de  T.R.  şi  de  Eminescu); 41  O  manifestaţie 
zgomotoasă  (se  referă  la  adunările  românilor  transilvăneni  pentru  unificarea 
luptei); 42  Din  Transilvania  (remarcă  şi  se  bucură  pentru  manifestarea  mai  activă 
q  românilor  transilvăneni,  trecerea  de  la  pasivism  la  activism;  a  retipărit  Apelul 
către  alegătorii  români  din  Ungaria  şi  Transilvania,  pe  care  l-a  apreciat  ca  mo¬ 
ment  important  în  lupta  naţională  a  românilor  transilvăneni); 43  Conferinţele  elec¬ 
torale  (ale  românilor  transilvăneni,  care  au  avut  drept  rezultat  fuziunea  Parti¬ 
dului  naţional  al  românilor  din  Banat  şi  Ungaria  şi  a  Partidului  naţional  din 
Transilvania,  întemeiate  amîndouâ  în  1869,  şi  s-au  pus  bazele  Partidului  naţional 
român,  „un  pas  important  în  lupta  politică  a  românilor,  considera  Eminescu); 44 
Joi  s-a  adunat  la  Sibiu  (Congresul  naţional  bisericesc  al  românilor  ortodocşi  din 
Transilvania;  Eminescu  dezaprobă  amestecul  guvernelor  maghiare  în  treburile 
bisericeşti);45  Cu  timpul  a  început  a  se  recunoaşte  (importanţa  textelor  vechi 
vomâneşti  şi  retipărirea  lor,  propusă  de  Partenie  Cosma  şi  hotărîtă  şi  de  Sinodul 
bisericesc  ortodox  din  Transilvania); 46  Precum  prevăzusem  (numirea  lui  D.  A. 
Gturdza  la  Ministerul  de  Externe  şi  relaţiile  cu  Austro-Ungaria  —  Eminescu  s-a 
Vnformat  din  cele  ce  a  scris  T.R. );  Situaţia  din  Ardeal  (s-a  referit  la  Circulara 
mitropolitului  Miron  Romanul,  prin  care  s-a  interzis  clerului  ortodox  român  să 
participe  la  „adunările  tumultoase  de  popor44,  în  care  se  protesta  împotriva  poli¬ 
ticii  de  maghiarizare,  măsură  dezaprobată  de  Eminescu,  care,  totuşi  a  încercat 
să-l  înţeleagă  şi  să  atenuieze  gravitatea  hotărîrii  mitropolitului  „Ştiam  că,  din 
nefericire,  mitropolitul  românilor  prea  e  o  persoană  oficială  pentru  a  se  putea 
sustrage  de  la  influenţa  guvernamentală  şi  nici  nu  se  poate  pretinde  ca  orice 
mitropolit  să  fie  ca  Şaguna,  care  punea  ordine  ministeriale  ungureşti  ad  acta , 
fără  a  le-n  vrednici  măcar  de-un  răspuns  şi  care,  cînd  dreptatea  era  în  partea 
ţ>oporului  său,  o  susţinea  în  contra  a  orice  şi  a  oricui.  Se  prea  poate  aşadar  ca 
circulara  să  fie  comandată  de  la  Pesta,  de  unde  i  s-a  şi  administrat  mitropolitului, 
prin  ziare  ungureşti,  ameninţări  de  trimitere  la  mănăstire44.48 

Sin/tem  în  martie  1883.  In  iunie  (1883),  Eminescu  s-<a  întunecat . . . 


b)  Telegraful  Român  despre  Eminescu 

A  existat,  totodată,  o  reciprocitate  impresionantă,  nepereche  în  publicistica 
românească,  şi  din  partea  Telegrafului  Român.  Gazeta  şaguniană  a  intuit,  a  în¬ 
ţeles,  a  afirmat  şi  a  declarat  înzestrarea  excepţională,  de  geniu,  a  lui  M.  Emi- 


39  Continuăm  cu  ‘publicistica  eminesciană  din  anul  1880,  deoarece  cele  ce  a 
scris  şi  publicat  în  Timpul,  în  anii  1878 — 1879,  se  pregătesc  acum  ca  să  se  tipă¬ 
rească  în  M.  Eminescu,  Opere  X  (apud  Georgeta  Mitran  —  şef  de  redacţie  la 
Editura  Academiei,  Eminesciana,  în  Informaţia  Bucureştiului,  nr.  10932,  22  dec. 
1988,  p.  5). 

40  M.  Eminescu,  Opere,  XI  —  Publicistică  —  17  febr. — 31  dec.  1880,  1984, 
p.  357,  562. 

41  M.  Eminescu,  Opere,  XII  —  Publicistică  —  1  ian. — 31  dec.  1881,  1985, 
p.  73,  529. 

42  Ibid.,  p.  78,  79,  530. 

43  Ibid.,  p.  95,  534. 

44  Ibid.  p.  61,  550. 

45  Ibid.,  p.  354,  605. 

46  Ibid.,  p.  363,  607—608. 

47  M.  Eminescu,  Opere,  XIII  — 
reşti,  1985,  p.  161 — 162,  473. 

48  Ibid.,  p.  268—269  ,  505—506. 


Publicistică,  1882—1883,  1888—1889,  Bucu- 

nescu  şi  valoarea  inestimabilă  a  operei  sale.  I-a  urmărit  şi  ea,  de  aproape,  ceile 
ce  scria,  le-<a  citit  şi  pe  multe  le-a  retipărit  în  paginile  ei,  din  cele  publicate  de 
Eminescu  în  Curierul  de  Iaşi  şi  în  Timpul  —  îndeosebi  cele  referitoare  la  Tran¬ 
silvania  şi  românii  transilvăneni.  Incit,  se  poate  afirma,  pe  bună  dreptate,  şi 
despre  Telegraful  Român,  că  a  fost  publicaţia  oare,  mai  mult  ca  oricare  alta,  a 
reprodus  din  textele  eminesciene  şi  a  întreţinut  un  devotat  cult  pentru  geniul 
neamului  românesc,  atît  in  anii  scurtei  şi  dramaticii  lui  vieţi,  cît  şi  In  cei  ai  glo¬ 
rioasei  sale  nemuriri  postume. 

Din  Curierul  de  Iaşi  şi  din  Timpul  a  retipărit:  Acest  articol  Articolul  despre 
Eugen  Brotea; 49  Netăgăduit  că  istoria . .  -;50  Ziarele  din  Bucureşti  (textul  emines¬ 
cian  despre  broşura  La  Roumanie  devant  la  Confârence  de  1877  par  un  ancien 
diplomate ;  T.R.  l-a  retipărit  ca  editorial); 51  Un  cuvînt  la  vreme...;52  „Bukarester 
Tagblattu  ne  oboseşte  (T.R.  lna  reprodus  sub  titlul  Despre  situaţia  politică  a 
României);55  Popoarele  Austro- Ung  arii  (despre  monografia  lui  I.  Slavici  Die  Ru- 
mănen  in  Ungam,  Siebenbiirgen  und  Bukowina  (Românii  din  Ungaria,  Transil¬ 
vania  şi  Bucovina ); 54  Foile  noastre  oficioase  (despre  vizita  la  Sinaia  a  lui  Gyula 
Andrâssy  ministru  de  externe  austro-ungar);55  In  Austro -Ung aria  unde  există... 
despre  întîlnirea  împăraţilor  Franz  Josepf  al  Austro-Ungariei  şi  Alexandru  III  al 
Rusiei); 56  Joi  s-a  adunat  în  Sibiu  (Congresul  bisericesc  al  românilor  ortodocşi 
din  Transilvania); 57  Literatură  populară.  Palavre ,  anecdote,  taclale  ş.a.  (T.R.  a 
retipărit  bucăţi  din  volum  şi  din  prezentarea  lui  Eminescu);58  Un  proiect  de  lege 
(ce-1  urma  să-l  legifereze  guvernul  de  la  Budapesta  pentru  maghiarizarea  naţio¬ 
nalităţilor,  preîntîmpinat  de  un  memoriu  al  mitropolitului  Miron  Romanul  in 
apărarea  drepturilor  românilor); 59  Contele  Wolkenstein  s-a  întors  (de  la  Paris, 
în  problema  Dunării;  Eminescu  insistă  asupra  unităţii  poporului  român); 60  „Me¬ 
moriul*  Comitetului . . .  (ales  de  Conferinţa  de  la  Sibiu  a  românilor,  ce  a  adresat 
un  Memoriu  împotriva  măsurilor  de  maghiarizare  şi  asuprire  antiromânească, 
Memoriu  conţentat  de  Eminescu,  indreptâţindu-l).61 

Telegraful  Român  a  fost  întîia  şi  singura  publicaţie  românească  care  a  pu¬ 
blicat  prima  dată  poezia  eminesciană  Mănuşa  (după  Fr.  Schiller).62 

Cînd  Eminescu  s-a  îmbolnăvit,  a  informat  pe  cititori  de  situaţia  lui  aproape 
în  fiecare  număr:  îmbolnăvirea  lui  M.  Eminescu; 63  Conferinţa  lui  V.  Alecsandri 
în  beneficiul  poetului  Eminescu;64  Plecarea  lui  Eminescu  la  Viena;65  Sănătatea 
poetului  pare  a  fi  îmbunătăţită;66  Eminescu  este  deplin  sănătos; 67  înapoierea  lui 
Eminescu  la  Bucureşti,  după  călătoria  în  Italia; 68  îmbolnăvirea  a  doua  oară  a 


49  Telegraful  Român ,  nr.  79,  din  3/13  oct.  1876,  p.  316;  M.  Eminescu,  Opere , 
IX,  p.  210,  630. 

50  Idem,  nr.  13,  6  nov.  1876,  p.  243;  Ibid.  p.  239,  653. 

51  Idem,  nr.  98,  din  9/21  dec.  1876,  p.  384;  Ibid.,  p.  269,  668. 

52  Idem,  nr.  109,  din  16  sept.  1880,  p.  433 — 434;  Ibid.,  p.  276,  672. 

53  Idem,  nr.  84,  21  iul.  1881,  p.  333 — 334;  M.  Eminescu,  Opere,  XII,  p.  536. 

54  Ibid. 

55  Idem,  nr.  105,  8  sept.  1881,  p.  417 — 418;  Idem,  Opere,  XII,  p.  317,  595. 

56  Idem,  nr.  118,  8  oct.  1881,  p.  472;  Ibid.,  p.  354,  603. 

57  Idem,  nr.  116,  3  oct.  1881,  p.  479;  Ibid.,  p.  355,  605. 

58  Idem,  nr.  125,  24  oct.  1881,  p.  501;  Ibid.,  p.  355,  605. 

59  Idem,  nr.  25,  2/14  mart.  1882,  p.  98;  Idem,  XIII,  p.  63,  442. 

60  Idem,  nr.  41,  10/22  apr.  1882,  p.  4,  162;  Ibid.,  p.  90—91,  450. 

61  Idem,  nr.  130,  6/18  nov.  1882,  p.  432;  Ibid.,  p.  216—217,  490. 

62  Idem,  nr.  128,  31  oct.  1881,  p.  511;  Ibid.,  voi.  II,  1943,  p.  366—370;  M.  Emi- 

neecu,  Opere  alese,  I.  Ediţie  îngrijită  şi  prefaţă  de  Perpessicius,  Bucureşti,  1964. 

p.  357. 

63  Telegraful  Român,  nr.  122,  22  sept. — 9  oct.  1883,  p.  149. 

64  Idem,  nr.  123,  22  oct./nov.  1883,  p.  193. 

65  Idem,  125,  27  oct./8  nov.,  1883,  p.  501. 

66  Idem,  nr.  152,  31  dec.  1883/11  ian.  1884,  p.  609. 

67  Idem,  nr.  3,  2/14  febr.  1884,  p.  51. 

68  Idem,  nr.  42,  12/24  apr.  1884,  p.  167. 

lui  Eminescu  (în  1887),  poetul  se  află  din  ce  în  ce  mai  bine;  a  liniştit  pe  cititori; 69 
Poetul  M.  Eminescu  a  plecat  din  nou  la  Viena,  pentru  un  consult  medical; 70 
Poetul  M.  Eminescu  s-<a  reîntors  de  la  Viena; 71  Boala  poetului  s-ia  agravat;72  Mihai 
Eminescu  —  Necrolog73  A  publicat,  un  necrolog  şi  la  stingerea,  în  august  1889,  a 
poetei  Ana  Veronica  Mic  le  (iubita  lui  Eminescu).74 

Telegraful  Român  a  înregistrat  cărţile  de  poezii  şi  proză  ce  i  s-au  tipărit  lui 
M.  Eminescu:  Poesii,  editate  de  Titu  Maiorescu,  cu  portret  timbru,  Editura  Lib¬ 
răriei  Soces  din  Bucureşti,  1883; 75  in  1890  a  informat  pe  cititori  că  manuscrise  de 
M.  Eminescu  vor  fi  publicate,  în  revistele  literare,  de  fratele  poetului,  căpitanul 
Matei  Eminovici; 76  în  1893  volumul  Nuvele  necunoscute ; 77  tot  în  1893  Poezii  com¬ 
plete,  Editura  Fraţii  Saraga,  U aşi; 78  Poveşti  şi  nuvele,  Bucureşti,  Editura  Alcalay 
(Biblioteca  pentru  toţi),  1907; 79  Poezii,  Arad,  Biblioteca  Semănătorului  nr.  23 — 25, 
1925.80  Traduceri  în  alte  limbi:  In  limba  franceză  (la  Paris  şi  Geneva); 81  în  limba 
germană.82  A  inregistrat  ce  s-au  scris  despre  Eminescu  şi  cărţile  sale:  Dr.  Al. 
Grama,  M.  Eminescu.  Studiu  critic,  Blaj,  1891  —  combate  alegaţiile  negative, 
defăimătoare; 83  Al.  Ciura,  Eminescu  şi  Coşbuc  —  note  comparative,  Blaj,  1903; 84 
Al.  Bogda,  „Strigoii11  de  Mihai  Eminescu,  Sibiu,  1910; 85  Ilarie  Chendi,  Eminescu 
şi  Creangă; 86  Al.  Vlahuţâ,  Amintiri  despre  Eminescu: 87  Pr.  D.  A.  (Dumitru  Abrud  an), 
Eminescu  despre  poporul  român,  limba  şi  literatura  română .M  A  retipărit  poezii 
eminesciene  —  Învierea.69  Răsai  asupra  mea,  Rugăciunea.90 

A  publicat  texte  aniversare  şi  comemorative,  la  date  şi  în  împrejurări  cores¬ 
punzătoare.  Astfel: 

Lys  {Al.  Antemirescu),  Eminescu  —  la  împlinirea  a  10  ani  de  la  moartea 
poetului  (1899).91 

In  1914,  a  intîmpinat  şi  a  prezentat  comemorarea  lui  M.  Eminescu,  la  primul 
sfert  de  veac  de  la  moarte.  La  începutul  anului,  a  publicat  un  material  despre 
Botezul  lui  Eminescu  —  Amintiri  din  copilărie,  de  Constaţa  Dunca-Schiau,  care 
a  propus  ca  loc  data  naşterii  poetului,  Dumbrăveni,  decembrie  1849,  confirmate 
şi  de  prinţesa  Ghica,  fostă  proprietară  a  Dumbrăvenilor.92  In  iulie  (1914)  a 


69  Idem,  nr.  69,  7/19  iul.  1887,  p.  275. 

70  Idem,  nr.  77,  28  iul./9  aug.  1887,  p.  307. 

71  Idem,  nr.  92,  10/22  sept.  1887,  p.  369. 

72  Idem,  nr.  16,  11/23  febr.  1889,  p.  63. 

73  Idem,  nr.  67,  20  iun./2  iul.  1889,  p.  267.  Se  va  reproşa  scurtimea  Necrolo¬ 
gului  (numai  de  68  de  rînduri!),  în  contrast  cu  preţuirea  ce  i  s-«a  acordat  şi  i  se 

va  acorda  lui  M.  Eminescu!  Dar  se  vor  găsi  şi  explicaţii  (Dr.  Antonie  Plămădeală 

—  Arhiepiscop  şi  Mitropolit,  Telegraful  Român  în  conştiinţa  Transilvaniei,  Româ¬ 

nia  în  conştiinţa  Telegrafului  Român,  în  Mitropolia  Ardealului,  nr.  1 — 2,  ian.-febr. 
1983,  p.  11—27). 

74  Idem,  nr.  88,  12/24  aug.  1889,  p.  350. 

75  Idem,  nr.  150,  24  dec.  1883/5  ian.  1884,  p.  602. 

76  Idem,  nr.  10,  27  ian./28  febr.  1890,  p.  39. 

77  Idem,  nr.  16,  13/25  febr.  1895,  p.  62. 

78  Idem,  nr.  28,  13/25  mart.  1893,  p.  112. 

79  Idem,  nr.  86,  4/17  aug.  1907,  p.  355. 

80  Idem,  nr.  28 — 29,  19  apr.  1925,  p.  77. 

81  Idem,  nr.  108,  29  sept./12  oct.  1901,  p.  441. 

82  Idem,  nr.  116,  21  oct./3  nov.  1903,  p.  475. 

83  Idem,  nr.  122,  16/28  nov.  1891,  p.  488. 

84  Idem,  nr.  36,  10/23  apr.  1903,  p.  163. 

85  Idem,  nr.  4,  14/27  ian.  1910,  p.  15. 

86  Idem,  nr.  134—135,  25  dec.  1914/7  ian.  1915,  p.  546—548. 

87  Idem,  nr.  63,  5  iul.  1919,  p.  2 — 3. 

88  Idem,  nr.  3 — 4,  15  ian.  1988,  p.  3. 

89  Idem,  nr.  36,  1/14  apr.  1906,  p.  149. 

90  Idem,  nr.  104,  29  nov.  1944,  p.  1. 

91  Idem,  nr.  66,  22  iun./4  iul.  1899,  p.  267  (reproducere  din  Epoca). 

92  Idem,  nr.  61,  14/27  iun.  1914,  p.  1 — 3  (Foişoara).  ^ 

prezentat  pe  larg,  comemorarea  organizată  de  Asociaţiune  <Astra).  A  anunţat 
anticipat,  data,  locul  şi  programul  comemorării.93  Şi  Comemorarea  propriu-zisă, 
in  ziua  de  2  iulie,  sala  festivă  a  Muzeului  Asociaţiunii.  Cuvîntail  ide  deschidere 
l-a  rostit  Canonicul  Dr.  Vasile  Suciu  —  vicepreşedintele  Asociaţiunii.  Oct.  C.  Tâs- 
iăuanu  a  vorbit  despre  Personalitatea  lui  Eminescu.  A  urmat  un  program  de 
recitări  de  poezii  eminesciene  (poeta  Maria  Cunţan  a  recitat  o  poezie  proprie 
dedicată  lui  M.  Eminescu)  şi  cintece  pe  texte  eminesciene  —  corul  condus  de 
Ionel  Crişan.  Numeros  public,  declarat  f.  mulţumit.94  S-a  lansat  propunerea  ridi¬ 
cării  în  Sibiu  a  unui  bust  Eminescu,  pentru  care  s^a  deschis  o  listă  de  subscripţii 
benevole  de  bani.  In  numărul  următor,  T.jR.  a  publicat  lista  cu  numele  şi  suma 
subscrişilor.  Intre  subscrişi:  Dr.  I.  Mihu,  Dr.  L.  Borcea,  Dr.  Suciu  (V.),  Dr.  Maniu 
(Iuliu),  N.  Ivan  (asesor),  Dr.  T.  Suciu,  Cosma  (Partenie),  Prof.  Dr.  V.  Bologa, 
Dr.  Ghibu  (Onisifor),  Dr.  Al.  Bogdan,  Dr.  Ioan  Radu,  I.  Agârbiceanu  (era  preot 
In  Orlat  n.ns.),  Dr.  Bucşan,  I.  Enea,  Dr.  I.  Beu,  Dr.  E.  R.  Roşea,  Dr.  Paul  Roşea, 
S.  Berciu,  Prof.  Popovici,  Bălan,  L.  Triteanu,  I.  L.  Lăpădat,  Dr.  I.  Lupaş  ş.a.,  cu 
un  total  de  216  coroane.95 

In  1919  —  la  30  de  ani  de  la  moarte,  Eminescu  —  Evocare.96 

In  ianuarie  1953  —  la  100  de  ani  de  existenţă,  în  numărul  jubiliar  centenar 
3  ianuarie  1853 — 3  ianuarie  1953,  onorat  cu  colaborarea  Patriarhului  Justinian 
(La  centenarul  „Telegrafului  Român "),<n  în  cele  ce  s-au  scris  (Mitropolitul  Nicolae 
Bălan  —  La  Centenarul  „ Telegrafului  Român",  T.  V.  —  Editorial  (Redactor  Prof. 
N.  Mladin)  —  O  sută  de  ani,  Preotul  Vialeriu  Popa  —  Eminescu  despre  „ Tele¬ 
graful  Român")  s-au  arătat  relaţiile  Telegrafului  Român  cu  Mihai  Eminescu.98 

La  75  de  ani  de  la  moarte  —  1964.99 

La  120  de  ani  de  la  naştere  —  1970. 100 

La  130  de  ani  de  apariţie  neîntreruptă  a  Telegrafului  Român  —  ianuarie 
1983.  Din  iniţiativa  Înalt  Prea  Sfinţitului  Mitropolit  Dr.  Antonie  Plămădeală  s-a 
sărbătorit,  la  Institutul  Teologic  Universitar  din  Sibiu,  printr-o  sesiune  de  comu¬ 
nicări  şi  cuvîntâri  aniversare,  cu  prezenţa  I.  P.  S.  Mitropolit  Dr.  Antonie,  I.  P.  S. 
Arhiepiscop  Teofil  al  Vadului,  Feleacului  şi  Clujului,  P.  S.  Episcop  Emilian  de 
Alba  fcilia,  P.  S.  Episcop  Vasile  al  Oradiei,  P.  S.  Lucian  Fâgărâşanuil  —  Episcop- 
vicar  al  Arhiepiscopiei  Sibiului,  P.  S.  Iustinian  Maramureşanul  —  Episoop-vicar  al 
Arhiepscopiei  Vadului,  Feleacului  şi  Clujului,  profesori,  titulari  şi  onorari  de  la 
Institutul  Teologic,  consilieri,  preoţi,  studenţi,  oaspeţi  «invitaţi  —  P.  C.  Pr.  Prof. 
Dr.  Staniloae  —  iest  redactor  al  Telegrafului  Român ,  Prof.  Dr.  Vasile  Netea  — 
Istoric  şi  colaborator.101  Au  prezentat  comunicări:  I.  P.  S.  Mitropolit  Dr.  Antonie 
Plămădeală:  Telegraful  Român  în  conştiinţa  Transilvaniei,  România  în  conştiinţa 
Telegrafului  Român; 102  P.  C.  Pr.  Prof.  Dumitru  Stăniloae:  Amintiri  de  la  Tele¬ 
graful  Român;  Prof.  Dr.  Vasile  Netea:  Aniversarea  a  130  de  ani  de  la  înfiinţarea 
Telegrafului  Român;  I.  P.  S.  Episcop  Vasile  al  Oradiei:  „ Telegraful  Român  şi  pro¬ 
blemele  pastorale;  Pr.  Prof.  Dr.  Grigorie  Marcu:  Telegraful  Român  în  slujba 
unităţii  de  credinţă  a  românilor  transilvăneni:  Pr.  Prof.  Dr.  Dumitru  Călugăr: 
Preocupări  didactice  şi  educative  în  ziarul  Telegraful  Român.10* 


93  Idem,  nr.  65,  24  iun./7  iul.  1914,  p.  2  ( Comemorarea  lui  Eminescu,  la  Sibiu). 

94  Idem,  nr.  68,  3/16  iul.  1914,  p.  3  ( Comemorarea  lui  Eminescu,  la  Sibiu). 

95  Idem,  nr.  69,  5/18  iul.  1914,  p.  3  (Bustul  lui  Eminescu). 

90  Idem,  nr.  54,  14  iun.  1919,  p.  1. 

97  Justinian  —  Patriarhul  Bisericii  Ortodoxe  Române,  La  centenarul  „Tele¬ 
grafului  Român"  în  T.R.,  nr.  1 — 2,  1  ian.  1953,  p.  1. 

98  Telegraful  Român ,  nr.  1 — 2,  1  ian.  1953  —  3  ianuarie  1853 — 3  ianuarie  1953. 

99  Idem,  nr.  23 — 24,  15  iun.  1964,  p.  2 — 3. 

100  Idem,  nr.  3 — 4,  15  ian.  1970,  p.  3  (vezi  voi.  Intru  înnoirea  vieţii ,  Sibiu, 
1978,  p.  77—80). 

101  Idem,  nr.  5 — 6,  1  febr.  1983,  p.  4  (Pr.  prof.  D.  Abrudan,  Sesiune  de  co¬ 
municări:  „130  de  ani  de  apariţie  neîntreruptă  a  Telegrafului  Român). 

102  Dr.  Antonie  Plămădeală  —  Arhiepiscop  şi  Mitropolit,  Telegraful  Român 
in  conştiinţa  Transilvaniei,  România  în  conştiinţa  Telegrafului  Român ,  loc.  cit. 

103  Pr.  prof.  D.  Abrudan,  Sesiune  de  comunicări . . .,  loc.  cit. 

Cu  acest  prilej,  Telegraful  Român  a  publicat  şi  alte  texte  aniversare:  Prof. 
Dr.  Gh.  Bulgăr  ( Sărbătoarea  Telegrafului  Român,  1853 — 1953);  104  I.  Ciolan  (Preo¬ 
cupări  de  ordin  economic  în  paginile  Telegrafului  Român); 105  George  Alexe  — 
Detroit-Michigan  (Gînduri  la  un  popas  aniversar);  106  Pr.  Prof.  D.  Jivi  (Persona¬ 
lităţi  ale  culturii  româneşti  în  paginiie  Telegrafului  Român); 107  Pr.  Prof.  D.  Stă- 
niloae  (Perioadele  principale  ale  Telegrafului  Român);  108  Pr.  Arhim.  Sărăcan  (Ilarie 
Chendi  colaborator  la  Telegraful  Român).109 

înalt  Prea  Sfinţitul  Mitropolit  Dr.  Antonie  Plămădeală  a  arătat,  judicios 
7i  documentat,  în  comunicarea  I.  P.  S.  Sale,  că . . .  „România  şi  conştiinţa  româ¬ 
nească,  întregi  nedespărţite,  nici  de  munţi,  nici  de  graniţe  arbitrare  şi  vremel¬ 
nice,  au  fost  permanent  prezente  în  suflarea,  in  respiraţia,  în  literele  şi  în  cuvin¬ 
tele  Telegrafului  Român*4.110 

Adeverindu-se  acestea  din  prodigioasa  şi  perena  existenţă  editorială  a  Tele¬ 
grafului  Român,  din  gazeta  mitropolitului  Andrei  Şaguna  nu  se  putea  să  nu  fie 
larg  şi  permanent  prezent  Mihai  Eminescu  —  tutela  genială  a  României  şi  a 
conştiinţei  româneşti. 

Telegraful  Român  a  întîmpinat  şi  acum  Centenarul  Mondial  Eminescu  tipă¬ 
rind  două  texte  eminesciene:  Colinde!  Colinde!  şi  Ce-ţi  doresc  eu  ţie,  dulce 
României .m  Desigur  că  va  participa  cu  articole  şi  festivităţi  la  sărbătorirea  Cen¬ 
tenarului. 

Pr.  Gheorghe  Cunescu 


104  Ibid.,  p.  2. 

105  Ibid.,  p.  3. 

106  Ibid. 


107  Telegraful  Român,  nr.  13 — 14,  1  apr.  1983,  p.  1,  3. 

108  Idem,  nr.  33 — 34,  1 — 13  sept.  1983,  p.  5 — 6. 

109  Ibid.,  p.  7. 

110  Dr.  Antonie  Plămădeală  —  Arhiepiscop  şi  Mitropolit,  Telegraful  Român 
in  conştiinţa  . . .,  loc.  cit. 

111  Telegraful  Român,  nr.  47 — 48,  15  dec.  1988,  p.  1. 


însemnări,  note,  comentarii 


DLN  ACTUALITATEA  PANORTODOXA 


Al  IlI-lea  Festival  Internaţional  al  tineretului  ortodox 

Al  IlI-lea  Festival  Internaţional  al  (tineretului  ortodox,  organizat  de  „Syn- 
deamos14  Federaţia  mondială  a  tineretului  ortodox,  s-a  desfăşurat  între  22 — 28 
august  1988  la  şcoala  Karialenios  din  insula  greacă  Spetsis  în  Marea  Mediterană 
la  cca.  100  km  sud-vest  de  Atena.  Festivalul  s-a  desfăşurat  sub  egida  itemei 
„Cu  un  singur  glas  şi  o  singură  inimă :  conciliaritatea  şi  viitorul  Bisericii 44 .  In 
cursul  unor  reuniuni  de  lucru  pe  grupuri  şi  ateliere  timp  de  o  sâptămînă,  circa 
150  de  tineri  ortodocşi  venind  din  23  de  ţări  din  Europa,  Orientul  Apropiart,  Africa 
şi  America  de  Nord,  au  căutat  să  se  cunoască  mai  bine,  să-şi  împărtăşească 
experienţele  şi  să  reflecteze  împreună  asupra  vieţii  actuale  <a  Bisericii  discutînd 
teme  ca:  Biserica  în  societate;  participarea  la  viaţa  Bisericii,  recunoaşterea  Bise¬ 
ricii;  ce  înseamnă  a  fi  creştin  şi  a  da  mărturie  creştină  în  zilele  noastre.  O 
ambianţă  plăcută  şi  stimulatoare  a  contribuit  şi  ea  la  calitatea  întîlnirilor  ritmate 
de  ciclul  regulat  al  celebrărilor  liturgice  şi  de  studiile  biblice  zilnice  asupra  teo¬ 
logiei  pauline  a  Bisericii  animate  de  păr.  Symeon  Cossec  din  Paris. 

Patru  intervenţii  au  venit  să  jaloneze  desfăşurarea  Festivalului.  In  alocu¬ 
ţiunea  sa  introductivă,  Alexis  Struve  (Franţa),  preşedintele  „Syndesmos“-ului,  s-a 
referit  la  importanţa  crucială  a  înţelegerii  şi  studierii  procesului  conciliar  în  curs 
In  Biserica  noastră  ortodoxă  actualmente  în  drum  spre  Sfîntul  şi  Marele  Sinod 
Panortodox  aflat  în  pregătire.  „Fiecare  din  noi  trebuie  să  fie  interesat  în  acest 
proces.  Fiecare  persoană  botezată  trebuie  să  contribuie  la  realizarea  conciliari- 
tăţii  în  intensitatea  unirii  ei  cu  Hristos  şi  a  iubirii  faţă  de  aproapele**.  Subliniind 
responsabilitatea  tuturor,  clerici  şi  laici,  în  actualizarea  prin  rugăciune  şi  acţiune, 
a  conciliarităţii  Bisericii,  el  a  reamintit  urgenţa  chestiunilor  puse  viitorului  Sinod 
panortodox,  şi  care  angajează  viitorul  Biseridi:  Ortodoxia  faţă  în  faţă  cu  omul 
modern,  adaptarea  ciclului  şi  textelor  liturgice  la  ritmul  vieţii  moderne,  eclezdo- 
logia  ortodoxă,  diasporaua  şi  ecumenismul.  „Provocarea  convocării  unui  Sinod 
corespunde  unei  profunde  dorinţe  de  înnoire,  unei  conştientizări  a  necesităţii  unei 
mărturii  comune  care  să  fie  mai  eficace  în  lumea  contemporană'*. 

Conferinţa  Prof.  Ilias  Voulgarakis,  profesor  la  Facultatea  de  teologie  din 
Atena,  a  urmărit  să  circumscrie  dimensiunea  teologică  a  conciliarităţii  în  Biserică 
ca  formă  de  comuniune  şi  comunicare  proprie  Bisericii,  pentru  că  „creştinătatea 
ortodoxă  e  o  chestiune  de  comuniune  şi  în  comuniunea  Bisericilor  locale  mu  sînt 
prezenţi  numai  conducătorii  lor,  ci  şi  poporul  lui  Dumnezeu.  Desigur,  tineretul 
Bisericii  aparţine  şi  el  poporului  lui  Dumnezeu  şi  trebuie  să-şi  ocupe  locul  lui  în 
acest  proces  cu  simţ  de  răspundere  şi  conciliaritarte'*. 

In  cuvîntul  său,  Mihail  Nseir,  tînăr  libanez,  membru  în  comitetul  executiv 
al  „Syndesmos**-ului,  a  făcut  pe  scurt  istoricul  procesului  precondliar  (declanşat 
in  1961  cu  „catalogul  de  ila  Rodos*')  în  vederea  pregătirii  şi  convocării  cît  mai 
grabnice  a  Sfîntului  şi  Marelui  Sinod  Panortodox.  Fapt  semnificativ,  din  cei  150 
de  participanţi,  numai  3  tineri  auziseră  vorbindu-se  despre  pregătirea  actuală  a 
unui  astfel  de  Sinod  în  Biserica  Ortodoxă. 

In  fine,  Costa  Carras  laic  ortodox,  vicepreşedinte  al  Consiliului  naţional  al 
Bisericilor  din  Anglia,  a  prezentat  cîteva  consideraţii  pe  tema  „Biserica  şi  viito- 

ruT*.  El  a  arătat  că  „concilia  ni  taitea  Bisericii  nu  este  o  acţiune  automată  a  lud 
Dumnezeu, . . .  nici  consecinţa,  automat  condusă  spre  ţelul  ei,  a  acţiunilor  unor 
oameni  aparte,  oi  sinergia  între  Dumnezeu  şi  oamenii  care-şi  exercită  libertatea 
intr-o  mişcare  de  iubire  spre  El  şi  spre  semenii  lor“.  „Neîndoielnic  procesul  pre- 
conciliar  a  întărit  Ortodoxia'*  şi  a  permis,  mai  cu  seamă,  apariţia  progresivă 
a  unei  „ecleziologii  larg  acceptabile  pentru  toţi**.  Dar  „el  nu  va  deveni  realmente 
conciliar  decît  atunci  cînd  in  el  va  fi  implicat  întreg  episcopatul,  şi,  prin  epis¬ 
copat,  preoţii  şi  laicii  din  fiecare  dioceză**.  In  numeroase  cazuri,  „laicii  pot  aduce 
o  contribuţie  mai  mare  decît  episcopul  lor.  Studiul  în  rugăciune  şi  discuţia  intr-un 
spirit  de  iubire  reciprocă  sânt  astfel,  mijloace  reale  prin  care  fiecare  poate  con¬ 
tribui  la  viaţa  conciliară  a  Bisericii**. 

Cele  şase  grupe  de  discuţii  au  dat  tinerilor  ocazia  de  a  se  exprima  direct 
asupra  noţiunii  de  „Biserică  locală**  şi  a  chestiunilor  privitoare  la  Biserica  în 
societate,  participarea  personală  la  viaţa  Bisericii,  ecumenism  şi  problemele  lui, 
probleme  etice  urgente  şi  mărturia  ortodoxă  astăzi. 

La  sfîrşitul  acestor  discuţii  a  fost  redactat  în  comun  un  text  sub  forma  unei 
Scrisori  deschise  adresate  tuturor  episcopilor  ortodocşi  din  lume,  el  vrea  să  atragă 
atenţia  ierarhiei  asupra  celor  mai  urgente  chestiuni  cu  care  se  găsesc  confruntaţi 
tinerii  ortodocşi  din  întreaga  lume,  şi  să  angajeze  un  dialog  pastoral  mai  profund 
şi  responsabil  cu  episcopatul  în  vederea  participării  mai  largi  a  tineretului  la 
pregătirea  şi  convocarea  Sfîntului  şi  marelui  Sinod  Panortodox  şi  a  iniţierii, 
astfel,  a  unei  realizări  în  concret  a  conoiliarităţii  Bisericii.  Textul  acesteia  îl 
reproducem  mai  jos  în  traducere  integrală. 

Scrisoarea  participanţilor  la  cel  de-al  Ill-lea  Festival  Internaţional 
„Syndesmos"  al  tineretului  ortodox  către  Episcopii  Bisericii  Ortodoxe 

Cinstiţi  Părinţi  în  Hristos,  150  de  tineri  ortodocşi  venind  din  11  Biserici 

Ortodoxe  locale  din  23  de  ţări  din  întreaga  lume  (Europa,  America,  Orientul 

Apropiat  şi  Africa)  ne-am  intîlnit,  adunaţi  de  către  „Syndesmosu ,  Federaţia  Mon¬ 
dială  a  Tineretului  Ortodox,  între  22 — 28  august  1988  pe  insula  Spetsis  din  Grecia, 
ca  răspuns  la  apelul  lansat  de  Mitropolitul  Meliton  al  Calcedonului  la  Liturghia 
finală  a  celei  de-a  Il-a  Conferinţe  Presinodale  din  1982.  Dorim  să  ne  alăturăm 
vouă,  întîistătătorilor  Bisericilor  noastre,  după  cuvintele  Mitropolitului  Meliton 
„intr-un  dialog  de  la  rădăcina  ierbii  şi  pînă  la  vi r fiul  copacului**. 

Conciliaritatea  este  reflexul  în  Biserică  a  vieţii  Sfintei  Treimi.  Intrucît  am 

fost  botezaţi,  sîntem  chemaţi  să  participăm  la  această  conciliaritate,  căci  accep¬ 

tarea  Botezului  nostru  ne  angajează  la  a  sluji  Biserica.  în  acest  spirit  vă  punem 
şi  supunem  următoarele  28  de  întrebări  ce  reflectă  experienţa  noastră  privind 
cîteva  din  cele  mai  presante  probleme  la  care  trebuie  să  facă  faţă  tinerii  orto¬ 
docşi  de  astăzi. 

Intrucît  problemele  aşa-numitei  „diasporeu  sînt  acut  resimţite  ori  de  cîte 
ori  tinerii  ortodocşi  se  string  împreună,  şi  întrucât  această  problemă  va  fi  discu¬ 
tată  la  viitoarea  întîlnire  presinodalâ,  începem  cu  următoarele  întrebări: 

1.  Cum  putem  da  mărturie  pentru  adevăr  şi  iubire,  manifestînd  Ortodoxia 
noastră  în  orto-^praxie,  dacă  sîntem  incapabili  să  depăşim  propriile  noastre  divi- 
ciuni  canonice,  diviziuni  care  au  condus  uneori  Ia  o  ruptură  a  comuniunii,  într-un 
spirit  de  conciliaritate? 

2.  Deşi  este  folosit  în  mod  comun,  termenul  „diaspora**  este  în  mod  sigur 
incorect  din  punct  de  vedere  teologic  şi  într-o  perspectivă  creştină,  şi  din  ce  în 
ce  mai  mult  inexact  din  punct  de  vedere  sociologic  ca  termen  de  referinţă  faţă 
de  comunităţile  ortodoxe  din  America  de  Nord  şi  de  Sud,  Australia  şi  Europa 
Occidentală.  N-ar  trebui  oare  să  ne  referim  la  „diaspora**  ca  la  „regiuni  sau  zone 
de  apariţie  a  unor  noi  Bisericii  locale**? 

3.  Chestiunea  juridicţiei  multiple  din  anumite  zone  de  apariţie  a  unor  (noi 
Biserici  locale  pare  să  fi  ajuns  de  multă  vreme  într-un  impas  canonic.  Este  oare 
bunăvoinţa  noastră  atit  de  puţină  şi  iubirea  noastră  a  unora  faţă  de  alţii  atât  de 
9labâ  incit  această  problemă  să  trebuiască  să  rămină  nerezolvată? 

4.  De  ce  ortodocşii  dini  zonele  de  apariţie  a  unor  noi  Biserici  locale  nu  sînt 
reprezentaţi  sau  sînt  reprezentaţi  atît  de  neînsemnat,  atunci  <cînd  problemele  lor 
sînt  discutate  la  nivel  panortodox? 

5.  Nu  este  posibil  de  a  da  diocezelor  din  regiunile  de  apariţie  a  unor  noi 
Biserici  locale  atît  o  mai  mare  încurajare  cît  şi  o  mai  mare  libertate  de  a-şi 
rezolva  problemele  juridicţionale  în  şi  intre  ele  însele? 

In  ce  priveşte  Bisericile  locale: 

6.  Ne  puteţi  ajuta  să  manifestăm,  ca  şi  creştini  ortodocşi,  o  prezenţă  cultu¬ 
rală  locală  creatoare,  dincolo  de  simplul  folclor,  prezenţă  culturală  ortodoxă  care 
să  vorbească  culturilor  în  care  ne  aflăm  noi  înşine  şi  să  facă  faţă  problemelor 
societăţilor  noastre? 

7.  Dat  fiind  faptul  că  Evanghelia  şi  credinţa  ortodoxă  universală  trebuie  să 

prevaleze  în  Biserici  asupra  păstrării  culturilor  naţionale,  ce  împiedică  o  Bise¬ 
rică  locală,  d/ioceză  sau  parohie,  să  folosească  nu  importă  ce  limbă  vorbită  de 
majoritatea  membrilor  ei?  * 

8.  In  preocuparea  ei  de  a  păstra  o  prezenţă  activă  în  viaţa  naţională  Biserica 
este  adesea  văzută  ca  încă  o  altă  structură  de  putere  în  societate.  Cum  putem 
menţine  şi  ©pori  capacitatea  Bisericii  de  a-şi  împlini  lucrarea  ei  în  lume  dînd  în 
acelaşi  timp  mărturie  pentru  diferenţa  radicală  care  există  intre  puterea  din  lume 
şi  slujirea  Bisericii? 

9.  Cum  poate  fi  dezvoltată  lucrarea  socială  a  Bisericii  în  aşa  fel  încît  ea  să 
nu  devină  o  activitate  autonomă,  ci  să  decurgă  din  viaţa  spirituală  a  Bisericii  şi 
membrilor  ei  şi  să  o  întărească  pe  aceasta? 

10.  N-ar  trebui  să  folosim  averea  şi  proprietăţile  Bisericii  într-un  mod  care 
să  dea  mărturie  mai  eficientă  pentru  înţelegerea  slujirii  de  către  Biserica  Orto¬ 
doxă? 

11  Caritatea  este  adesea  singurul  mod  în  care  Biserica  încearcă  să  slujească 
nevoile  materiale  ale  oamenilor.  N-ar  trebui  oare  să  reflectăm  şi  la  alte  căi 
deopotrivă  de  posibile? 

12.  Este  clar  că  Biserica  nu  trebuie  niciodată  să  se  identifice  cu  nici  un 
partid,  mişcare  politică  sau  ideologie,  dar  creştinii  sînt  adesea  în  încurcătură  cînd 
Bisericile  locale  rămîn  tăcute  în  astfel  de  probleme  (care  frămîntă  umanitatea 
contemporană).  In  grija  ei  pastorală  Biserica  nu  are  oare  un  cuvînt  de  spus  ca  să 
contribuie  la  soluţionarea  unor  astfel  de  probleme? 

13.  Dat  fiind  numeroasele  precedente  istorice  privind  slujirea  diaooniţelor, 
ce  împiedică  o  Biserică  locală  de  la  reinsrtituirea  acestei  forme  de  diaconie  spre  a 
servi  nevoile  locale? 

14.  Intrucît  parohii  sau  dioceze  de  dimensiuni  greu  de  manipulat  împiedică 
comunicarea  şi  participarea  la  viaţa  Bisericii,  nu  s-ar  putea  oare  proceda  cu 
prioritate  la  revizuirea  structurilor  Bisericilor  locale  pentru  creare  de  unităţi 
mai  mici,  astfel  ca  ele  să-şi  poată  manifesta  mai  deplin  conciliaritatea  şi  comu¬ 
niunea? 

15.  Ne  putem  aştepta  în  viitorul  apropiat  le  o  reflecţie  teologică  deplină  şi 
deschisă  asupra  rolului  femeilor  în  Biserică  fără  ca  aceasta  să  aibă  un  carac¬ 
ter  neapărat  defensiv  sau  să  pună  condiţii  prealabile? 

16.  Recunoscând  că  existenţa  unor  calendare  liturgice  diferite  creează  adese¬ 
ori  dificultăţi  unei  vieţi  şi  mărturii  ortodoxe  comune,  mergînd  din  nefericire  în 
multe  locuri  pînă  la  schismă,  cum  poate  fi  rezolvată  această  problemă? 

In  ce  priveşte  mărturia  creştină: 

17.  Deşi  misiunea  este  un  imperativ  creştin  fundamental,  ea  a  avut  adeseori 
o  prioritate  scăzută  pe  ansamblul  Bisericii  noastre.  Nu  ne  putem  oare  coordona 
mai  bine  lucrarea  noastră  misionară,  ca  să  putem  fi  mai  eficienţi  în  mărturia 
pentru  Evanghelie  faţă  de  lumea  necreştinâ? 

18.  Nu  întotdeauna  putem  auzi  glasul  Bisericilor  apărute  ca  urmare  a  mi¬ 
siunii.  Ce  poate  fi  făcut  spre  a  promova  o  mai  mare  conştiinţă  a  problemelor 
Bisericilor  apărute  ca  urmare  a  misiunii,  ca  şi  a  altor  Biserici  minoritare  con¬ 
fruntate  cu  greutăţi,  ca  să  sporim  sprijinul  nostru  pentru  ele?  , 

19.  Intrucît  lipsa  unităţii  creştine  este  un  grav  impediment  pentru  mărturia 
noastră  faţă  de  lumea  necreştină  şi  unitatea  reclamă  nu  numai  dialog  ci  şi  rugă- 

ciune,  nu  ne- am  putea  ruga  mai  limpede  pentru  unitatea  tuturor  creştinilor  In 
•slujbele  noastre? 

20.  Nu  am  putea  ajunge  la  un  consens  ortodox  în  problemele  atlt  de  funda¬ 
mentale  ca  Botezul  în  numele  Sfintei  Treimi  în  afara  limitelor  canonice  ale  Bise¬ 
ricii  Ortodoxe  ca  şi  asupra  statutului  ecleslal  al  aLfcor  colectivităţi  creştine? 

21.  In  vreme  ce  mulţi  creştini  occidentali  caută  spre  ortodoxie  pentru  îndru¬ 
mare  şi  inspiraţie,  adesea  un  triumf alism  şi  o  autosatisfacţie  spirituală  meschină 
face  foarte  dificil  pentru  ei  să  audă  mărturia  autentică  a  OrtodoxieL  Cum  am 
putea  lucra  pentru  depăşirea  acestui  fapt? 

22.  Dat  fiind  consensul  realizat  în  dialogurile  neoficiale  între  ortodocşi  şi 
creştini  vechi-orientali  că  cele  două  tradiţii  afirmă  aceeaşi  hristologie,  care  sînt 
obstacolele  care  mai  râmin  şi  împiedică  restaurarea  comuniunii  dintre  noi?  Cum 
putem  lucra  pentru  depăşirea  acestui  fapt? 

In  ce  priveşte  participarea  noastră  personală  la  viaţa  Bisericii: 

23.  Cum  putem  da  o  îndrumare  pastorală  concretă  oamenilor  ajutîndu-i  în 
acelaşi  timp  să  înţeleagă,  să  accepte  şi  să  înveţe  libertatea  autentică  dată  în 
Hristos?  De  pildă,  nu  putem  încuraja  în  acest  spirit  o  reflecţie  regulată  şi  con¬ 
tinuă  asupra  unor  teme  etice  generale  ca:  sexualitatea,  căsătoria,  6au  relaţia 
noastră  cu  banii  şi  profiturile,  ca  şi  asupra  unor  teme  mai  specifice  ca  divorţul, 
avortul,  etc.? 

24.  Avind  în  vedere  varietatea  generatoare  de  confuzii  în  învăţătura  şi  «tradi¬ 
ţiile  Bisericii  noastre  locale  privind  postul,  cum  ar  trebui  să  înţelegem  şi  să 
practicăm  postul  autentic? 

25  Avînd  în  vedere  învăţăturile  şi  tradiţiile  deconcertante  şi  adesea  contra¬ 
dictorii  din  Bisericile  noastre  locale  avînd  pregătirea  pentru  primirea  Sfintei 
Cuminecături  şi  frecvenţa  acesteia,  nu  am  putea  lucra  spre  un  consens  funda¬ 
mental  asupra  locului  şi  practicii  Cuminecăturii  în  viaţa  Bisericii  noastre? 

26.  Constatăm  o  nevoie  generală  pentru  o  educaţie  religioasă  sporită  şi  mai 
intensă  pentru  întregul  popor  al  lui  Dumnezeu.  Putem  da  în  continuare  prioritate 
dezvoltării  şi  implementării  unei  abordări  autentic  ortodox  a  educaţiei  religioase? 

27  Cum  şi  ce  poate  fi  făcut  ca  toţi  cei  botezaţi  să  fie  aduşi  spre  o  parti¬ 
cipare  mai  deplină  la  toate  aspectele  vieţii  Bisericii,  şi  spre  a  încuraja  conştiinţa 
apartenenţei  fiecărui  membru,  laic  sau  hirotonit,  la  întregul  Trup  al  Bisericii? 

28.  Mai  specific,  n-ar  trebui  să  căutăm  să  promovăm  o  participare  mai  activă 
la  cult  a  credincioşilor  ca  şi  comunitate,  şi  nu  numai  ca  indivizi  particulari,  prin 
încurajarea  unei  mai  mari  înţelegeri  a  slujbelor;  de  pildă,  prin  citirea  cu  glas  tare 
a  rugăciunilor  citite  de  preot  în  taină,  dînd  prioritate  în  cîntare,  cuvintelor  tex¬ 
tului,  şi  utilizind,  atunci  cînd  e  oportun,  texte  traduse  în  limba  locală  vorbită? 

Desigur  aceasta  nu  este  o  listă  exhaustivă  a  întrebărilor  noastre;  e  numai 
un  început.  Aceste  întrebări  reflectă  diversele  preocupări  şi  priorităţi  ale  tinerilor 
ortodocşi  din  multe  Biserici  diferite  aflate  în  variate  situaţii  locale.  Sîntem  mul¬ 
ţumiţi  că  unele  din  ele  sint  deja  puse  şi  abordate  în  diverse  locuri. 

Sperăm  că  întrebările  pe  care  le-am  ridicat  aici  se  vor  bucura  de  conside¬ 
raţia  Voastră.  Lucrind  împreună  la  formularea  acestor  întrebări  am  făcut  expe¬ 
rienţa  a  ceva  din  bucuria  şi  comuniunea  Bisericii  care  înnoiesc  constant  speranţa 
noastră.  Sîntem  gata  şi  doritori  să  continuăm  să  facem  tot  ceea  ce  va  sta  în 
putinţă  ca  să  ne  aducem  contribuţia  noastră  la  procesul  conciliar  aflat  actual¬ 
mente  în  curs  în  Biserica  noastră. 

Am  dori  să  încheiem  exprimîndu-^ne  următoarele  cereri: 

1.  Ca  observatorii  Syndesmos-ului  să  fie  invitaţi  şi  ei  la  viitoarele  întîlniri 
presinodale. 

2.  Ca  în  Bisericile  locale  să  fie  convocate  întîlniri  pentru  cler  şi  laici  spre  a 
auzi  de  la  ierarhi  detalii  asupra  procesului  preconciliar,  şi  a  discuta  problemele 
implicate  de  aceasta  în  lumina  propriilor  lor  experienţe  şi  preocupări.  Speranţa  şi 
rugăciunea  noastră  profundă  este  ca  împreună  să  putem  lucra  spre  o  mărturie 
mai  efectivă  faţă  de  lumea  pe  care  sîntem  chemaţi  să  o  slujim  ca  şi  Creştini  orto¬ 
docşi  (prezentare  şi  traducere  după  „Syndesmos  News",  VII,  6 — 7  şi  8—9.  july — 
sept.,  oct. — dec.  1988  şi  „Service  orthodoxe  du  presse"  nr.  131,  sept. — oct.  1988). 

Cea  de- a  IV- a  Consultaţie  internaţională  a  şcolilor  de  teologie  ortodoxă  orga¬ 
nizate  de  „Syndesmos",  Federaţia  mondială  a  tineretului  ortodox,  şi-a  desfăşurat 
lucrările  între  13 — 19  februarie  1989  la  Suprasl  lingă  Bialystok  (Polonia).  Au  par¬ 
ticipat  44  de  profesori  dar  şi  studenţi  veniţi  din  11  ţări  (Cehoslovacia,  Canada, 
Finlanda,  Franţa,  Grecia,  Iugoslavia,  Liban,  Polonia,  România,  URSS  şi  SUA) 
reprezentând  cele  21  de  instituţii  de  teologie  ortodoxă  afiliate  sau  asociate  la 
„Syndesmos".  învăţământul  teologic  din  Biserica  Ortodoxă  Română  a  fost  repre¬ 
zentat  de  arhim.  dr.  Casian  Crăciun,  inspector  patriarhal  cu  problemele  de  Învă¬ 
ţământ,  şi  de  asistenţii  diac.  Ion  Va9ile  Leb  de  la  Institutul  teologic  din  Sibiu  şi 
Ion  Chivu  de  la  Institutul  teologic  din  Sibiu  (despre  participarea  delegaţiei  române 
a  se  vedea  nota  P.  C.  arHim.  dr.  Casian  Crăciun  din  „Telegraful  Român"  nr.  15 — 16 
şi  17 — 18/1989,  p.  7). 

Tema  generală,  de  mare  actualitate  a  Consultaţiei  propusă  de  cea  de-a  Xll-a 
Adunare  generală  a  „Sydesmos"-ului  (Effigham,  ^pgust  1987),  a  avut  în  centru 
„ Studiile  teologice  şi  viaţa  parohială “.  Ea  a  fost  prezentată  de  Mihail  Nseir , 
tînăr  teolog  libanez  pregătindu-^şi  actualmente  un  doctorat  la  Paris,  membru  în 
Ccmdtetul  executiv  al  „Syndesmos" -ului.  In  alocuţiunea  sa  el  a  dat  expresie  în¬ 
trebării  generale  la  care  s-a  încercat  să  se  răspundă  în  lucrările  consultaţiei:  „In 
ce  măsură  învăţămîntul  nostru  teologic  şi  prin  urmare ,  teologia  noastră  răspund 
întotdeauna  nevoilor  parohiilor  noastre ?“  Evocînd  noile  probleme  care  se  pun 
actualmente  Bisericii,  atît  la  nivelul  vieţii  parohiale  cît  şi  al  reflexiei  teologice, 
el  a  insistat  asupra  necesităţii  de  a  se  găsi  un  limbaj  comun  între  teologie  şi 
omul  modern,  subliniind  totodată  că  pentru  fiecare,  fie  el  teolog  sau  nu,  „teologia 
se  manifestă  numai  în  viaţa  Biseriaii,  în  şi  prin  viaţa  comunităţilor  noastre 
locale",  în  realitatea  experiată  in  interiorul  comunităţii  euharistice  de  bază  —  care 
este  parohia. 

In  referatul  său,  pâr.  Georges  Tarazi,  profesor  de  Noul  Testament  la  Institu¬ 
tul  teologic  Sf.  Vladimir  (New  York),  a  expus  cîteva  dense  consideraţii  asupra 
parohiei  în  Noul  Testament ,  insistând  asupra  rolului  Sf.  Scripturi  ca  element 
fundamental  în  viaţa  Bisericii  şi  învăţătura  Bisericii,  şi  sugerînd  în  concluzie 
necesitatea  evitării  supralicitării  şi  transformării  într-o  dihotomie  excesivă  a 
dinstincţiei,  necunoscute  în  Tradiţia  apostolică,  între  o  Biserică  învăţătorească 
compusă  din  episcopi  şi  iteologi,  de  profesie,  şi  o  Biserică  învăţată  compusă  din 
laici.  „Nu  există  potrivit  mărturiei  cuvântului  apostolic  nici  un  alt  criteriu  pentru 
conducerea  autentică  a  vieţii  şi  afacerilor  Bisericii  decît  Domnul  Cel  înviat 
însuşi . . .  învăţătorul  este  Hristos  şi  Duhului  Lui,  şi  criteriul  este  mărturia  con¬ 
ţinută  în  Scriptură  şi  continuată  în  Tradiţia  Bisericii". 

Referatul  teologului  copt  egiptean,  Georges  Bebauri,  profesor  la  Sf.  John’6 
College  din  Nothingam  (Anglia),  citit  în  absenţa  lui,  a  schiţat  imaginea  Poporul 
lui  Dumnezeu  şi  teologia  patristică  răsăriteană  subliniind  rolul  constitutiv  decisiv 
a  Synaxei  sau  adunării  credincioşilor  în  viaţa  Bisericii,  atît  din  punct  de  vedere 
dogmatic  cît  şi  euharistie  şi  sacramental,  opus  oricărui  gen  de  individualism 
reducţionist. 

In  fine,  în  comunicarea  sa,  întitulată  Schimbări  în  lume  —  schimbări  în 
Biserică ,  păr.  Rauno  Pietarinen  (Finlanda),  fost  secretar  al  „Synd6smos"-ului,  a 
invitat  Bisericile  locale  să  ia  conştiinţă  mai  deplină  de  responsabilităţile  isto¬ 
rice  care  le  revin  în  faţa  societăţii  contemporane,  chemînd  pe  fiecare  să  utili¬ 
zeze  toate  deschiderile  actuale  în  folosul  unei  evanghelizări  mai  active  şi  a  unei 
mărturii  mai  autentice  a  Ortodoxiei  în  lume. 

In  afara  şedinţelor  plenare  au  fost  organizate  grupe  de  discuţii  în  care  s-au 
aprofundat  şi  concretizat  temele  generale  prezentate  de  cei  patru  conferenţiari 
insistîndu-se  asupra  problemelor  reînnoirii  liturgice,  a  relaţiei  între  parohie  şi 
mediul  social  şi  a  participării  mai  intense  a  laicilor  şi  tinerilor  la  viaţa  parohială 
mai  cu  seamă  prin  încurajarea  practicii  împărtăşaniei  mai  frecvente.  S-a  mai 
abordat  rolul  laicilor,  bărbaţi  şi  femei,  şi  locul  lor  în  diferitele  slujiri  din  cadrul 
Bisericii  accentuîndu-se  rolul  lor  important  şi  vital  în  buna  desfăşurare  şi  dez¬ 
voltare  a  întregii  vieţi  parohiale,  pentru  ca  parohia  să  devină  un  loc  de  autentică 

mărturie  creştină  trăită  comunitar  şi  de  corelare  armonioasă  a  celor  mai  diferite 
harisme  ale  fiecăruia  şi  tuturora. 

Ritmată  de  ciclul  liturgic  cotidian  al  slujbelor  de  seară  şi  dimineaţă,  lucră¬ 
rile  consultaţiei  au  fost  marcate  şi  de  numeroase  întîlniri  şi  vizite  în  parohii, 
biserici  şi  mănăstiri  aparţinînd  diocezei  de  Supral  care  a  găzduit  prin  solici¬ 
tudinea  arhiep.  Sevva  de  Bialystok,  pe  participanţi  de-a  lungul  săptămînw  în 
care  s-au  întrunit,  de  întîlnirea  cu  mitrop.  Vasili,  mitropolitul  Varşoviei  şi  pri¬ 
matul  Bisericii  Ortodoxe  polone,  ca  şi  de  o  vizită  la  Seminarul  Ortodox  din  Var¬ 
şovia  in  care  delegaţii  au  putut  constata  la  faţa  locului  vitalitatea  Ortodoxiei  din 
această  regiune  a  Europei  (după  „Service  orthodoxe  du  presse**  nr.  137,  aprilie  1989). 

In  aceeaşi  ordine  de  idei  reamintim  aici  temele  discutate  celelalte  3  Con¬ 
sultaţi  anterioare  a  şcolilor  de  teologie  ortodoxă  organizate  de  ,ySynd6smos“  asupra 
problemelor  educaţiei  şi  formării  ortodoxe: 

—  a  I-a,  Chambesy,  14 — 19  iulie  1977:  Educaţia  teologică  ortodoxă:  realitate 
şi  perspective  (prof.  N.  Nissdotis);  Educaţia  teologică  ortodoxă  şi  provocările  ştiin¬ 
ţei  şi  ideologiilor  modeme  (Elias  Jones),  şi  provocările  responsabilităţilor  pasto¬ 
rale  actuale  (păr.  Prof.  B.  Bobrinskoy),  şi  respectiv,  provocările  mişcării  ecu¬ 
menice  (păr.  V.  Borovoi;  şi  in  fine,  Efectele  provocărilor  modeme  asupra  meto¬ 
dologiei  teologice  ortodoxe  (mitrop.  Ignatie  de  Laodiceea); 

—  a  Il-a,  Seminarul  Teologic  Ortodox  Sfîntul  Vladimir,  Crestwod,  New 
York,  2 — 19  ianuarie  1982.  Planul  de  studii  al  şcolii  de  teologie  ortodoxe  (pr.  prof. 
A.  Schnemann);  Asupra  teologiei  pastorale  (păr.  prof.  F.  Galinsky);  Metodologia 
teologiei  (pâr.  arhim.  Arh.  Jevtici);  Invăţind  Scriptura  (prof.  S.  Agouridis);  şi 
Dimensiunea  pastorală  (păr.  J.  Allen);  şi,  Ortodoxia  şi  secolul  XX  (Sophie 
Koulomzine); 

a  IlI-a,  Leningrad,  3 — 9  februanie  1986.  Formarea  teologică  în  epoca  patristică 
şi  bizantină  şi  semnificaţia  ei  astăzi  (păr.  prof.  J.  Meyendorff);  Abordarea  Biblică 
a  educaţiei  ortodoxe  şi  rolul  Scripturii  în  formarea  teologului  (păr.  prof.  I. 
Iannari);  Relaţia  duhovnicească  părinte  fiu  în  formarea  teologică  (păr.  M.  Majm); 
Rolul  Sf.  Liturghii  în  formarea  teologică  (Dan  Ilie  Ciobotea);  Hermeneutica  şi 
exegeza  ortodoxă  contemporană  (Epis.  Ieremia  de  Wroclaw);  şi.  Formarea  viitorilor 
preoţi  (păr.  VI.  Feodorov).  Potrivit  buletinului  de  informaţii  „Service  orthodoxe 
de  presse“  nr.  106  (marş  1986),  această  Consultaţie  a  ţinut  să  atragă  atenţia  res¬ 
ponsabililor  asupra  educaţiei  şi  formării  teologice  din  Bisericile  ortodoxe  asupra 
următoarelor  puncte  ce  formulează,  exigenţe  de  mare  importanţă  şi  actualitate 
pentru  Biserica  Ortodoxă  de  astăzi: 

—  să  se  elaboreze  o  teologie  mai  concretă,  .legată  mai  mult  de  problemele 
reale  ale  Bisericii; 

—  să  se  ţină  seama  mai  intens  în  teologie  de  schimbările  tehnologice  actuale 
şi  de  fenomenul  secularizării; 

—  să  se  pună  mai  puternic  accentul  pe  participarea  întregului  popor  la  în¬ 
treaga  viaţă  a  Bisericii  în  toate  aspectele  ei; 

—  să  se  ia  foarte  în  serios  (acolo  unde  situaţia  o  impune)  problema  limbii 
liturgice,  ce  trebuie  să  fie  limba  înţeleasă  de  popor,  ca  să  poată  comunica  eficient 
mesajul  evanghelic  astăzi; 

—  raporturile  profesor-studenţi  să  se  întemeieze  pe  iubire  reciprocă  după 
modelul  relaţiei  părinte  duhovnicesc  —  fiu  duhovnicesc  din  viaţa  monahală; 

—  să  se  încurajeze  mai  mult  în  Biserică  învăţătura  reciprocă  a  unora  de  la 
alţii  (fiecare  să  înveţe  de  la  fiecare)  şi  să  nu  se  supraliciteze  distincţia  între 
„Biserica  învăţătoreascâ"  şi  „Biserica  învăţată*',  ierarhia  şi  teologii  avînd  adese¬ 
ori  de  învăţat  de  la  credincioşii  simpli  în  ce  priveşte  fervoarea  rugăciunii,  sfin¬ 
ţenia  vieţii  şi  curajul  mărturiei; 

—  să  se  intensifice  legăturile  între  Şcolile  de  teologie  ortodoxe  prin  schim¬ 
bări  de  studenţi,  profesori,  şi  de  publicaţii; 

—  să  fie  avizaţi  responsabilii  cu  pregătirea  Sinodului  Panortodox  să  intro¬ 
ducă  în  ordinea  de  zi  discutarea  unor  probleme  pastorale  (mai  degrabă  decît 
canonice)  de  o  imensă  importanţă  pentru  asigurarea  unei  transmiteri  eficiente  a 
credinţei  ortodoxe  noilor  generaţii  de  astăzi,  ca  de  ex.  formarea  preoţilor,  mărtu¬ 
ria  ortodoxă  într-o  lume  secularizată,  etc. 

Un  punct  de  vedere  ortodox  asupra  problemelor  ecumenice 
create  de  ultimile  evoluţii  din  anglicanismul  contemporan 

Inrtre  16  iulie — 8  august  1988  a  avut  loc  la  Universitatea  din  Kent,  lingă 
Londra,  cea  de-a  XlI-a  Conferinţă  Lambeth.  înfiinţase  acum  120  de  ani  (1867), 
Conferinţele  Lambeth  reunesc  periodic  (odată  la  10  ani),  la  invitaţia  arhiepis¬ 
copului  de  Cantenbury,  primatul  de  onoare  al  Comunităţii  anglicane,  reprezen¬ 
tanţi  ai  episcopatului  anglican  din  întreaga  lume  pentru  discutarea  şi  soluţio¬ 
narea  unor  probleme  de  interes  comun.  Conferinţa  a  XlI-a  a  reunit  cca.  500  de 
erpiscopi  reprezentând  cele  27  de  Biserici  antonome  (provincii)  care  alcătuiesc 
Comunitatea  anglicană  ce  grupează  cca.  70  de  milioane  de  credincioşi  din  164  de 
ţări  (pentru  detalii  vezi  reportajul  din  „Okumenische  Rundschau**  nr.  1/1989, 
p.  79—87). 

Tradiţionalul  discurs  de  deschidere  rostit  de  arhiep.  de  Canterbury,  dr. 
Robert  Runcie,  la  18  iulie  ac.  a  avut  ca  temă  Natura  unităţii  pe  care  o  căutăm. 
Situând  chestiunea  centrală  a  unităţii  Bisericii  în  perspectiva  eshatologică  şi  cos¬ 
mică  a  viziunii  Ierusalimului  ceresc  din  Apoc.  21,  discursul  primatului  Comuni¬ 
tăţii  anglicane,  s-a  ocupat  succesiv,  schiţîndu-le  cu  acuitate  şi  deplină  sinceri-  , 
tate,  de  problemele  specifice  ale  unităţii  la  trei  nivele:  între  Bisericile  autonome 
ale  Comunităţii  anglicane,  între  Bisericile  creştine,  şi  al  întregii  creaţii  (vezi 
„Documeniation  catholique*'  nr.  1975,  1  ian.  1989,  p.  14 — 22).  La  acest  discurs  au 
fost  invitaţi  să  răspundă  patru  observatori  prezenţi  la  lucrările  Conferinţei:  mitro¬ 
politul  Loan  Zizioulas  al  Pergamului  (Patr.  ec.);  pâr.  Pierre  Duprey,  de  la  Con¬ 
siliul  pontifical  pentru  unitatea  creştinilor  al  Vaticanului;  Elisabeth  Templeton, 
presbiteriană,  din  partea  Bisericilor  reformate;  şi  dr.  Emilio  Castro,  secretarul 
general  al  Consiliului  Ecumenic  al  Bisericilor. 

Toate  aceste  discursuri  au  fost  pronunţate  înainte  ca  Conferinţa  să  adopte  o 
serie  de  rezoluţii  dintre  care  cea  mai  importantă,  desigur,  e  votarea  la  1  aug.  1988, 
cu  433  de  voturi  pentru,  28  contra  şi  19  abţineri,  a  posibilităţii  pentru  Bisericile 
anglicane  (dintre  care  5  hirotonesc  din  1976  încoace  femei  preoţi)  de  a  hirotoni 
femei  episcopi.  Ca  o  consecinţă  a  acestei  decizii,  la  17  febr.  1989  s-a  înregistrat 
prima  hirotonie  a  unei  femei  în  episcop  (e  vorba  de  Barbara  Harris,  hirotonită 
ca  episcop  auxiliar  al  diocezei  Boston,  SUA),  fapt  fără  precedent  şi  care  va  avea 
consecinţe  greu  de  evaluat  încă  asupra  ecumenismuiui  contemporan.  Menţionăm 
insă  aici  faptul  că,  dată  fiind  autonomia  Bisericilor  anglicane  locale,  rezoluţiile 
Conferinţelor  Lambeth  nu  au  un  caracter  obligatoriu  pentru  toate,  ci  numai  acela 
de  recomandări. 

In  continuare,  redăm  (după  „Service  orthodoxe  du  presse*4  nr.  132,  nov.  1988, 
p.  18 — 24),  esenţialul  răspunsului  mitropolitului  ortodox  loan  Zizioulas  al  Per¬ 
gamului.  Teolog  şi  ecumeniist  de  renume  (născut  1931),  mitrop.  loan  Zizioulas  este 
autorul  unei  importante  opere  teologice  centrată  pe  problemele  ecleziologiei,  şi 
care  s-a  impus  cu  autoritate  în  dezbaterile  ecumenice  contemporane  (menţionăm 
«aici,  teza  de  doctorat,  Unitatea  Bisericii  în  Euharistie  şi  episcop  în  primele  trei 
veacuri,  Atena,  1965,  şi  importanţa  culegere  de  studii  publicată  sub  genericul 
Lfctre  ecclesial,  Geneva,  198a);  profesor  la  universităţile  din  Glasgow  şi  Tesalonic, 
el  este,  totodată,  copreşedinte  al  dialogului  teologic  oficial  dintre  Biserica  Orto¬ 
doxă  şi  Comunitatea  anglicană  şi  membru  In  comisia  interortodoxă  de  dialog  cu 
Biserica  romano-catolică. 

Două  chestiuni,  cruciale  actualmente  pentru  unitatea  Comunităţii  anglicane 
însăşi,  au  reţinut  mai  cu  scamă  atenţia  mitrop.  loan:  chestiunea  autorităţii  cen¬ 
trale  în  Biserică  şi  cea  a  hirotoniei  femeilor  în  treptele  preoţiei  sacramentale 
speciale.  Exprimând  poziţia  ortodoxă  în  aceste  chestiuni,  mitrop.  loan  Zizulas 
subliniază  că  nu  e  vorba  de  chestiuni  de  ordin  sociologic,  ci  de  probleme  teolo¬ 
gice  In  cel  mai  înalt  grad,  ce  trebuie  tratate  ca  atare  în  legătură  cu  misterul 
fundamental  al  Bisericii  şi  credinţei  creştine  care  e  Sfînta  Treime  în  Iconomia  ei 
mîntuitoare  cu  omul  şi  creaţia  prin  Biserică.  în  perspectiva  rolului  unităţii  vizi¬ 
bile  a  Bisericii  în  realizarea  acestei  Iconomii,  aceste  chestiuni  nu  mai  pot  fi  con- 

siderate  o  afacere  internă  a  Bisericii  anglicane,  ci  angajează  întreaga  creştină¬ 
tate  în  totalitatea  ei. 


Tradiţia  occidentală  şi  tradiţia  răsăriteană 

Ce  poate  spune  un  ortodox  unei  adunări  de  episcopi  anglicani?  In  ce  fel 
poate  părea  pertinenta  tradiţia  ortodoxă  unei  Biserici  formate  istoric  şi  spiritual 
de  ceea  ce  se  numeşte  generic  „creşterea  occidentală",  în  acelaşi  timp  romană  şi 
protestantă?  Ne-am  obişnuit  să  divizăm  lumea  creştină  în  două  părţi,  sau,  mai 
recent,  în  trei  părţi:  Orientul,  Occidentul  şi,  mai  nou,  ţările  lumii  a  treia.  In 
vreme  ce  diviziunea  tripartită  se  datorează  în  principal  unor  raţiuni  sociale  şi 
politice,  schema  Orient-Occident  nu  e  numai  culturală  ci  în  mare  măsură  şi  una 
teologică.  Ea  desemnează  o  diferenţă  în  mentalitate  şi  atitudine  teologică  şi 
viaţă  eclesială,  şi  poate,'  şi  una  în  etosul  lor.  Creştinii  râsăriteni  au  fost  întot¬ 
deauna  preocupaţi  de  problemele  diferite  de  cele  care  au  foist  prioritare  iLa  creştinii 
occidentali. 

In  lucrarea  sa  Originile  teologiei  occidentale ",  regretatul  cardinal  J.  Danielou, 
a  reliefat  unele  trăsături  caracteristice  ale  gîndirii  occidentale  datînd  încă  din 
epoca  lui  Tertulian.  E  vorba  de:  un  interes  marcat  pentru  istorie,  o  preocupare 
predominant  etică  şi  un  profund  respect  pentru  instituţii,  respect  devenit  nu  odată 
juridism  şi  legalism.  Mai  tîrziu,  Fer.  Augustin  din  cauza  crizei  pe  care  o  traversa 
civilizaţia  occidentală  în  epoca  sa,  a  introdus  o  nouă  dimensiune  care  n-a  putut 
să  nu  creeze  o  dihotomie  în  interiorul  creştinismului  occidental.  E  vorba  de  im¬ 
portanţa  acordată  introspecţiei,  examenului  de  conştiinţă,  şi  omului  interior,  care 
au  stat  la  originea  importantelor  mişcări  mistice,  romantice  şi  pietiste  ale  Occi¬ 
dentului  creştin. 

Pe  de  altă  parte,  Răsăritul  pare  să  fi  privilegiat  întotdeauna  o  perspectivă 
eshatologică,  meta-istorică,  tinzind  să  relativizeze  istoria  şi  problemele  ei.  Ceea  ce 
a  condus  uneori  la  o  subestimare  a  chestiunilor  istorice  şi  politice  şi  chiar  a  acti¬ 
vităţii  misionare.  Dar  această  atitudine  a  avut  şi  rezultate  pozitive.  Deşi  a  avut 
întotdeauna  un  loc  central  în  tradiţia  ortodoxă,  instituţia  n-a  fost  niciodată  con¬ 
cepută  numai  sau  in  mod  prioritar  în  termeni  istorici  sau  juridici.  In  Biserică, 
autoritatea  a  fost  situată  întotdeauna  în  contextul  cultului,  mai  ales  a  Litur¬ 
ghiei  euharistice,  şi  a  fost  condiţionată  de  perspectiva  eshatologică  în  două  aspecte 
principale:  în  pnevmatologie,  care  face  din  instituţie  un  eveniment,  şi  comuniune, 
care  face  autoritatea  instituţiei  în  mod  constant  dependentă  de  comunitatea  căreia 
îi  aparţine.  Această  orientare  şi  preocupare  eshatologică  a  făcut  inevitabilă  cău¬ 
tarea  întotdeauna  a  raţiunii  de  a  fi  teologice,  absolute  şi  ultime,  a  instituţiei  şi 
neconsiderarea  ei  niciodată  ca  subiectul  unei  „potestas"  juridice  transmise  prin- 
tr-un  cod  legal. 

Acest  fapt  a  avut  mai  multe  consecinţe  concrete  pentru  viaţa  Bisericii  şi 
teologie.  Ea  a  ajutat,  d.ex.,  Biserica  să  evite  probleme  ca  clericalismul  sau  con¬ 
flictul  între  harismâ  şi  instituţie.  Ea  a  făcut  nenecesară  apariţia  şi  dezvoltarea 
mişcărilor  penticostaliste  şi  explică,  poate,  de  ce  o  problemă  atît  de  centrală  în 
dezbaterea  actuală  din  sînul  anglicanismului  şi,  mai  larg,  din  întreaga  Biserică 
occidentală,  ca  cea  a  aocesului  femeilor  la  ministeriul  sacerdotal  (la  preoţia  spe¬ 
cială),  n-a  existat  şi  nu  s-a  pus  niciodată  în  Biserica  Ortodoxă. 


Nimeni,  însă,  nu-şi  mai  poate  fi  suficient  sieşi 

Toate  acestea  ar  putea  face  să  se  creadă  că  există  puţine  lucruri  sau  nimic 
în  comun  intre  Bisericile  Ortodoxe  şi  Bisericile  Occidentale,  şi  că  ortodocşii  n-ar 
trebui  să  se  ocupe  de  problemele  cu  care  sînt  confruntate  Bisericile  Occidentale, 
nici  creştinii  occidentali  să  acorde  atenţie  la  ceea  ce  ar  avea  de  zis  pe  aceste  teme 
Ortodoxia  „exotică". 

Există,  intr-adevăr,  mulţi  oameni,  prea  mulţi  —  vai!  — ,  care  gîndesc  în  acest 
fel,  de  ambele  părţi.  Există,  astfel,  mulţi  ortodocşi  care  privesc  cele  ce  se  întîmplă 
în  anglicanism  cu  indiferenţa  şi  aroganţa  celui  din  afară  —  atitudine  compara¬ 
bilă  într-un  fel  cu  acel  „Cine  m-a  făcut  pe  mine  păzitorul  fratelui  meu?  Şi 

există,  vad,  foarte  mulţi  creştini  occidentali  care  nu  dau  un  penny  pe  ceea  ce 
gîndesc  ortodocşii  despre  instituţiile  lor  şi  care  permit  Ortodoxiei  să  aibă,  cel  mai 
adesea,  un  cuvînt  de  zis  numai  în  materie  de  spiritualitate  şi  liturghie. 

Sîntem,  astfel,  martorii  unei  mişcări  ecumenice  dominate  încă  de  trecut  şi 
incapabilă  să  vadă  că  noi  toţi  —  răsăriteni,  apuseni  şi  cei  din  lumea  a  treia  — 
trăim  într-o  -lume  din  ce  în  ce  mai  unificată,  într-o  lume  a  independenţei",  în  care 
nici  o  parte  geografică  a  Bisericii  nu^şi  mai  poate  fi  suficientă  sieşi  şi  nici  o  tra¬ 
diţie  nu  mai  poate  spune  celorlalte:  „N-am  nevoie  de  tine".  Noi  toţi  trebuie  să 
luăm  foarte  în  serios  punctul  de  vedere  al  celorlalţi  şi  să  gîndim,  acţionăm  şi 
decidem  nu  după  ceea  ce  vrem  noi,  ci  după  ceea  ce  reclamă  lumea  şi  după  ceea 
ce  are  ea  realmente  nevoie  pentru  a  avea  un  viitor,  acest  viitor  pe  care  Dum¬ 
nezeu  ni  l-a  făgăduit  în  mod  eshatologic  în  Hristos. 

Cu  astfel  de  gînduri  în  minte  doresc  să  prezint  cîteva  modeste  comentarii 
asupra  temelor  abordate  de  arhiep.  de  Canterbury  în  discursul  lui,  şi  numite  de 
el  probleme  ^interne"  ale  unităţii  Comunităţii  anglicane.  Aş  vrea  să  comentez  mai 
cu  seamă  două  din  aceste  teme.  Ele  sînt  legate  între  ele  şi  departe  de  a  fi  străine 
ortodocşilor  înşişi: 


1.  Chestiunea  autorităţii  centrale  In  Biserică 

Ortodocşii  sînt  cunoscuţi  pentru  organizarea  descentralizată  a  Bisericii  lor. 
Sistemul  „autocefaliei"  implică  o  organizare  în  care  nici  o  autoritate  centrală  nu 
are  puterea  de  a  dicta  celorlalte  ce  au  de  făcut,  lâsînd  Bisericile  locale  să  ajungă 
de  comun  acord  la  o  decizie  finală  după  discuţii  prelungite  atît  timp  cît  este 
necesar  pentru  a  se  ajunge  la  umanitate  sau  cel  puţin  la  un  consens  general. 
Am  fost  frapat  în  acest  sens  de  referinţa  făcută  de  arhiep.  de  Canterbury  la  o 
atitudine  similară  observată  de  el  la  creştinii  africani.  Faptul  constituie  o  indi¬ 
caţie  interesantă  care  ne  arată  cît  de  mult  avem  nevoie  unii  de  alţii  şi  cît  de 
utilă  este  în  mişcarea  ecumenică  experienţa  fiecăruia. 

In  epoca  noastră  se  constată  o  anumită  schimbare  de  accent  în  acest  sistem 
de  autocefalie  şi  practică  sinodală.  Acest  fapt  nu  implică  nicidecum  o  ruptură 
radicală  cu  Tradiţia,  ci  mai  degrabă  o  punere  în  aplicare  a  principiilor  ei  cele 
mai  fundamentale.  „Cei  mulţi"  au  întotdeauna  nevoie  de  „imul"  ca  să  se  poată 
exprima  pe  ei  înşişi.  Acest  mister  al  „unuia"  şi  al  „multora"  este  profund  înrădă¬ 
cinat  în  teologia  Bisericii,  în  natura  ei  hristologică  (aspectul  lui  „unu")  şi  natura 
ei  pnevmatologică  (aspectul  lui  „mulţi").  In  plan  instituţional,  acest  fapt  presu¬ 
pune  un  ministerul  sau  o  slujire  de  primat  inerentă  tuturor  formelor  de  conci- 
liaritate.  O  ecleziologie  a  comuniunii,  o  ecleziologie  care  dă  celor  „mulţi"  dreptul 
de  a  fi  ei  înşişi,  riscă  să  devină  „pnevmatonomistă",  dacă  nu  are  contraponderea 
ministerului  „unuia".  De  asemenea,  ecleziologia  cu  o  structură  ierarhică  pirami¬ 
dală  comportă  o  tendinţă  „hristomonistă"  de  natură  să  sape  rolul  decisiv  al  Sfîn- 
tului  Duh  în  viaţa  şi  structura  Bisericii.  Trebuie  deci  să  găsim  regula  de  aur, 
echilibrul  just  între  „unul"  şi  „mai  mulţi",  şi  aceasta  nu  se  poate  face  fără  o 
aprofundare  serioasă  a  teologiei  trinitare.  Dumnezeul  în  Care  credem  este  „unul" 
fiind  „mai  mulţi"  (trei)  şi  este,  „mai  mulţi"  (trei)  fiind  „unul". 

Chestiunea  autorităţii  centrale  în  Biserică  este,  deoi,  o  chestiune  de  credinţă 
şi  nu  numai  de  constituţie.  O  Biserică  care  nu  e  în  stare  să  vorbească  cu  un 
singur  glas  nu  este  adevărata  imagine  a  Trupului  lui  Hristos.  Pentru  a  func¬ 
ţiona,  sistemul  autocefaliei  ortodoxe  are  nevoie  de  un  primat  şi  în  fapt  şi  posedă 
o  formă  de  primat,  şi  îndrăznesc  să  cred  că  acesta  e  cazul  şi  In  anglicaniam.  O 
teologie  care  justifică  sau  (aşa  cum  ar  spune  un  ortodox,  şi  poate,  şi  un  anglican) 
necesită  chiar  ministeriul  episcopal  la  nivelul  Bisericii  locale,  implică  nevoia  şi  a 
unui  primat  regional,  ba  chiar  universal. 

Ar  fi  păcat  ca  Biserica  anglicană  să  evolueze  într-o  direcţie  opusă;  acesta  ar 
însemna  atunci  căutarea  unei  identităţi  neinstituţionale  al  cărei  rezultat  la  nivel 
ecumenic  ar  fi  nefericit,  ba  chiar  tragic.  Ortodocşii  au  nevoie  de  unitatea  Bisericii 
anglicane,  pentru  că  ei  au  viziunea  asupra  unităţii  întemeiată  nu  pe  oonfesiona- 
lism  (care  caută  să  tragă  profituri  din  diviziunile  celorlalţi)  ci  pe  conceptul  luî 
„una  sancta ",  ca  reflex  şi  imagine  a  unităţii  eshatologice  a  tuturor  într-un  sin¬ 
gur  trup. 

Unitatea  pe  care  o  căutăm  nu  este  nici  absorbţia  într-un  sens  confesionalist, 
în  care  o  Biserică  absoarbe  o  alta,  nici  „diversitatea  reconciliată**  în  care  Biserica 
e  compusă  din  corpuri  confesionale  neavînd  nici  o  relaţie  structurală  unele  cu 
altele.  Trebuie  să  lucrăm  în  vederea  unei  unităţi  în  care,  potrivit  inspiratelor 
cuvinte  ale  arhiepiscopului  Runcie,  identităţile  confesionale  vor  fi  gata  să  renunţe 
la  structurile  lor  individuale,  demontîndu-se  ca  şi  corturile,  pentru  a  redeveni 
Biserica  una,  sfîntă,  sobornicească  şi  apostolească.  Dar  pentru  a  ajunge  aici,  este 
important  să  nu  pierdem  din  vedere  experienţa  unităţii  instituţionale  din  starea 
actuală  provizorie  a  existenţei  confesionale,  căci  fără  o  astfel  de  experienţă  nici 
un  progres  nu  este  posibil  spre  o  unitate  organică  şi  vizibilă  a  Bisericii. 

In  pofida  contactelor  sale  cu  Reforma,  anglicanismul  a  conservat  episcopatul 
ca  instituţie  a  unităţii  vizibile.  După  experienţa  uimitoare  a  BEM-ului,  putem  con¬ 
sidera  acest  fapt  ca  un  factor  pozitiv  pentru  conceptul  unităţii  pe  care  o  căutăm, 
căci  reiese  limpede  că  episcopatul,  bine  înţeles  şi  dacă  e  necesar,  chiar  şi  reformat, 
poate  forma  baza  unei  unităţi  vizibile  larg  acceptabile.  In  acest  sens  şi  conciliari- 
tatea,  inclusiv  funcţia  primatului,  poate  deveni,  deopotrivă  un  semn  al  unităţii 
vizibile  contribuind  la  realizarea  ei. 

Trăim  un  moment  critic  al  istoriei  mişcării  ecumenice  şi  direcţia  pe  care  o 
va  alege  să  meargă  anglicanismul  în  ce  priveşte  unitatea  lui  instituţională,  va 
avea  un  efect  decisiv  asupra  naturii  „unităţii  pe  care  o  căutăm**  noi  toţi.  Departe 
de  a  fi  o  „afacere  internă**  a  anglicanismului,  unitatea  lui  e  o  chestiune  de  interes 
vital  pentru  întreaga  Biserică.  Iar  acest  fapt  mă  face  să-mi  iau  libertatea  de  a 
spune  cîteva  cuvinte  asupra  dezbaterii  privind: 

2.  Hirotonia  femeilor  în  preoţia  specială. 

Aş  vrea  să  vorbesc  franc  şi  fără  menajamente.  Nu  e  un  secret  pentru  nimerii 
că  ortodocşii  se  opun  oficial  oricărei  decizii  a  anglicanilor  de  a  hirotoni  femei  în 
treapta  preoţiei,  ca  să  nu  mai  spun  nimic  despre  hirotonirea  de  femei  în  treapta 
episcopatului.  Privind  această  chestiune  într-un  spirit  confesionalist,  orice  ruptură 
în  sînul  anglicanismului  pe  această  temă  nu  s-ar  face  decît  în  favoarea  ortodoxiei 
(şi  romano-catolicismului).  Dar  dacă  luăm  o  atitudine  neconfesionalistâ  conformă 
cu  mişcarea  ecumenică  o  atare  ruptură  ar  fi  absolut  deplorabilă.  Sînt  convins,  în 
ce  mă  priveşte,  că  Ortodoxia  nu  e  „confesională**  în  spiritul  ei  —  din  contră  — 
şi  e  dornică  ca  unitatea  Bisericii  anglicane  să  fie  menţinută  cu  orice  preţ. 

Desigur,  nu-mi  aparţine  mie,  unui  ortodox,  să  dictez  Bisericii  anglicane  con¬ 
duita  ei  în  această  privinţă.  Nu  pot  decît  lansa  un  apel  şi  să-mi  exprim  neliniştea 
in  ce  priveşte  o  chestiune  ca  aceasta,  referitoare  la  unitatea  întregii  Biserici. 
Pot  numai  să  atrag  atenţia  asupra  a  ceea  ce  a  subliniat  arhiep.  Runcie  în  discursul 
său  referindu-se  la  situaţiile  de  conflict  care  au  existat  în  Biserica  primară,  atît 
In  epoca  apostolică  cît  şi  în  cea  patristică. 

Cînd  se  ivesc  conflicte  de  o  atare  acuitate,  istoria  Bisericii  vechi  ne  învaţă 
că  nici  o  decizie  nu  trebuie  luată  înaintea  unei  dezbateri  teologice  de  fond  asupra 
chestiunii.  O  mare  parte  a  Epistolelor  pauline  atestă  acest  fapt6  cu  referire  la 
modul  în  care  trebuiau  admişi  în  Biserică  păgînii.  Şi  literatura  patristică  a  sec. 
IV  relatează  limpede  lungile  discuţii  teologice  ce  au  precedat  deciziile  finale  luate 
In  chestiunile  spinoase  generate  de  consecinţele  arianismului.  Au  trebuit  două 
generaţii,  cea  a  lui  Atanasie  şi  cea  a  Capadocienilor,  pentru  a  clarifica  teologic 
problemele  în  toate  implicaţiile  lor.  Fără  o  dezbatere  teologică  de  fond,  nici  un 
conflict  nu  poate  fi  reglementat,  rezolvat  şi  depăşit  în  mod  constructiv  în  Biserică. 

Mi  se  pare,  însă,  că  la  nivel  ecumenic  încă  nici  n-am  început  să  discutăm 
chestiunea  hirotoniei  femeilor  ca  problemă  teologică.  Cei  ce  sînt  contra  nu  au 
avansat  pînă  acum  decît  raţiuni  întemeiate  pe  o  practică  tradiţională,  în  vreme  cei 
ce  sînt  pentru,  dau  cel  mai  adesea  adversarilor  impresia  că  nu  au  decît  motive 
şi  argumente  sociologice. 

înainte  ca  această  chestiune  să  fie  supusă  la  vot,  ar  fi  poate,  mai  înţelept  şi 
mai  conform  cu  natura  problemei  însăşi,  ca  ea  să  fie  dezbătută  teologic  la  nivel 
ecumenic.  Ce  anume  din  natura  preoţiei  interzice  hirotonia  femeilor?  Şi  ce  reclamă 
accesul  femeilor  la  preoţie  afară  de  raţiuni  de  ordin  social,  serioase  şi  importante, 
poate,  şi  ele? 

Fiind  o  lucrare  de  reflexie,  teologia  poate  adesea  părea  un  obstacol  în  calea 
unei  acţiuni  şi  concluzii  rapide.  Dar  este  aceasta  cu  necesitate  un  rău?  Să  facem 
atunci  din  teologie  o  chestiune  secundară  sau  chiar  fără  importanţă  şi  legătură  cu 
unitatea  pe  care  o  căutăm?  Privind  modul  în  care  sînt  conduse  afacerile  ecumenice 
în  epoca  noastră,  sîntem,  din  nefericire,  obligaţi  să  concludem  că  acesta  este  cazul 
actualmente  în  mişcarea  ecumenică.  Dar  se  poate  ca  preţul  plătit  pentru  aceasta  să 
fie  prea  scump  pentru  Biserica  lui  Hristos.  Ca  teolog  ortodox  mă  simt  foarte 
insistent  preocupat  de  aceasta  şi  nu  pot  să  nu  exprim  acest  fapt  cu  această  ocazie 
pe  care  mi-aţi  oferit-o. 

Dar  discursul  arhiep.  Runcie  a  fost  atît  de  bogat  şi  vast  prin  domeniile  pe 
care  le-a  atins  că  cele  două  puncte  pe  care  le-am  discutat  formează  numai  o  mică 
parte  din  ceea  ce  acest  discurs  a  însemnat  pentru  mine  ca  auditor  ortodox.  Ar 
însemna  a  nu  face  dreptate  nici  acestui  discurs,  nici  sensibilităţii  mele  ortodoxe 
dacă  n-aş  spune  cît  de  importante  sînt  perspectivele  mai  largi  în  care  el  situează 
ansamblul  chestiunilor  privitoare  la  unitatea  Bisericii.  Mă  gîndesc  mai  cu  seamă 
la  două  puncte  accentuate  în  el  de  arhiep.  Runcie. 

Unitatea  Bisericii  şi  unitatea  creaţiei 

Primul  din  aceste  puncte  e  că  nu  putem  căuta  unitatea  Bisericii  în  afara  uni¬ 
tăţii  mai  largi  a  umanităţii  şi  chiar  şi  a  întregii  lumi  create. 

Privind  aceasta  din  perspectiva  axială  a  Euharistiei,  atitudine  împărtăşită 
atît  de  anglicani  cît  şi  de  ortodocşi,  nu  putem  decît  sublinia  încă  şi  mai  puternic 
acest  punct.  Biserica  există  pentru  a  proclama  mîntuirea  din  toate  formele  de 
sciziune  şi  diviziune,  fie  ele  de  origine  socială  sau  naturală.  Catolicitatea  Bise¬ 
ricii  începe  cu  Euharistia  în  care  toate  diviziunile  naturale  şi  sociale  ca  cele  de 
vîrstă,  sex,  rasă,  clasă,  profesie,  etc.  sînt  depăşite  în  Trupul  unic  al  lui  Hristos. 

Biserica  nu  posedă  puterea  de  a  atinge  acest  ţel  al  depăşirii  diviziunilor  în 
istorie,  ea  crede  tocmai  că  aici  o  putere  omenească,  oricare  ar  fi  ea,  nu  are 
această  capacitate.  Dar  aceasta  nu  vrea  să  spună  că  ea  ar  putea  fi  indiferentă 
faţă  de  aceste  diviziuni  oriunde  ar  apărea  ele  sau  de  oricînd  ar  proveni  ele.  Prin 
cuvînt,  prin  Taine,  prin  propovăduirea  ei  ca  şi  prin  instituţiile  şi  structurile  sale, 
Biserica  trebuie  să  proclame  depăşirea  acestor  diviziuni  şi  să  fie,  astfel,  un  semn 
al  împărăţiei.  Deci  în  interesul  întregii  lumi  Biserica  trebuie  să  fie  nu  numai  unită, 
ci  să  formeze  o  unitate  vizibilă,  întemeiată  pe  structuri  ecleziale,  care  să  ilustreze 
şi  exprime  ceea  ce  Evanghelia  numeşte  împărăţia  lui  Dumnezeu. 

Aceasta  ne  aduce  înapoi  la  ceea  ce  am  spus  deja  mai  înainte:  chestiunile  insti¬ 
tuţionale  sînt  inseparabile  de  teologie:  cuvînt,  Taine  şi  instituţie  formează  un  tot, 
o  unitate  atît  de  inseparabilă  că,  dacă  unul  din  aceşti  termeni  lipseşte,  toţi  ceilalţi 
sînt  grav  afectaţi.  Un  ecumenism  care  nu  ia  în  serios  această  unitate  —  şi  semnele 
unui  astfel  de  ecumenism  apar  în  mod  deschis  în  vremea  noastră  —  nu  ne  va  con¬ 
duce  pe  adevărata  cale  a  unităţii. 

Unitatea  Bisericii  şi  perspectiva  eshatologică 

Al  doilea  punct  accentuat  de  arhiep.  Runcie  In  discursul  lui  şi  care  merită 
să  se  insiste  asupra  lui,  este  următorul:  Ne-a  trebuit  mult  timp  în  teologie  pentru 
a  înceta  să  mai  plasăm  eshatologia  în  ultimul  capitol  al  dogmaticii.  Unii  dintre  noi 
mai  fac  în  continuare  acest  lucru,  dar  puţin  cîte  puţin  învăţam  cu  toţii  că  numai, 
punctul  Omega  este  cel  ce  dă  sens  lui  Alfa  şi  numai  avînd  o  viziune  justă  asupra 
celor  ce  vor  veni,  asupra  a  ceea  ce  Dumnezeu  a  pregătit  pentru  creaţia  la  sfîrşitul 
timpului,  putem  înţelege  ceea  ce  ni  se  cere  în  timpul  de  acum. 

O  astfel  de  viziune  eshatologică  ne  eliberează  de  pericolele  provincialismului 
şi  confesionalismului  care  ameninţă  constant  Bisericile  noastre  şi  lărgeşte  perspec¬ 
tiva  noastră  astfel  încît  să  nu  mai  putem  exclude  din  căutarea  noastră  a  unităţii 
nici  popoarele  de  alte  credinţe,  nici  chiar  pe  cei  ce  se  îndoiesc  şi  sînt  în  căutarea 
Dumnezeului  necunoscut.  Acesta  face  din  Hristos,  pe  care-L  privim  ca  singurul 
Mîntuitor  cu  adevărat,  recapitularea  (anakephalaiosis)  a  toate  cele  ce  sînt,  iar  Bise¬ 
rica  cu  adevărat  sobornicească  (universală,  catolică)  aşa  cum  o  vrea  celebrarea 
euharistică. 

Ecumenismul  are  nevoie  de  un  obiectiv  şi  o  percepţie  spirituală  şi  teologică 
pe  măsură.  Nu  putem  continua  să  căutăm  unitatea  tratînd  Biserica  ca  şi  cum  ar  fi 
o  instituţie  pur  socială.  Trebuie,  deci,  să  ne  interesăm  constant  dacă  ceea  ce  ne 
uneşte  sau  ne  desparte  are  un  impact  eshatologic,  dacă  priveşte  destinul  lumii 
create  pe  care  Dumnezeu  l-a  anticipat  în  Hristos. 

Mă  tem  că  adeseori  nu  dăm  impresia  de  a  avea  un  atare  obiectiv  în  întreprin¬ 
derile  noastre  ecumenice.  Că  ne  certăm  pentru  probleme  depăşite  sau  care  pot 
ţine  cap  de  afiş  în  presa  zilei  fără  să  întrebăm  asupra  chestiunilor  care  cu  adevă¬ 
rat  au  semnificaţie  ultimă. 

Riscăm,  însă,  astfel,  să  căutăm  o  altă  unitate,  diferită,  de  cea  pe  care  o  viza 
Domnul  nostru  atunci  cînd  s-a  rugat  „ca  toţi  să  fie  una".  Căci  rugăciunea  Lui 
ultimă  avea  tocmai  un  astfel  de  obiectiv  şi  o  astfel  de  viziune  şi,  bineînţeles,  şi  o 
teologie  în  spatele  ei.  Această  viziune  era  cea  a  unităţii  dogmatice  după  chipul 
unităţii  Sfintei  Treimi. 


Redacţia 

LOCUL  FEMEII  ÎN  BISERICA  ORTODOXA 
ŞI  CHESTIUNEA  HIROTONIEI  FEMEILOR 

Concluziile  Consultaţiei  interortodoxe  Rodos,  30  oct. — 7  nov.  1988  * 


A.  Abordare  istorică 

I.  Misterul  Întrupării  şi  Biserica 

1.  Ca  mare  mister  al  operei  de  mîntuire  în  Hristos,  Biserica  are  drept  centru 
întruparea  Fiului  şi  Cuvîntului  lui  Dumnezeu.  Recapitularea  şi  înnoirea  tuturor 
lucrurilor  au  fost  realizate  prin  lucrarea  comună  a  Dumnezeului  treimic;  deci 
în  Biserica  lui  Dumnezeu  se  realizează  ansamblul  misterului  iconomiei  divine  şi 
se  înfăptuieşte  împărăţia  lui  Dumnezeu  în  lume. 

2.  In  Biserică  şi  prin  Biserică  începe  realizarea  împărăţiei  lui  Dumnezeu; 
căci  Biserica  este  Trupul  istoric  al  lui  Hristos  în  care  sînt  încorporaţi,  ca  mădu¬ 
lare  ale  Lui,  toţi  credincioşii,  constituind  astfel  poporul  lui  Dumnezeu. 

3.  Fiind  mădulare  ale  unuia  şi  aceluiaşi  Trup,  credincioşii  sînt  uniţi  între  ei 
şi  cu  dumnezeiescul  lui  Cap  prin  harul  dumnezeiesc  în  viaţa  cea  nouă  întru 
Hristos.  Acest  har  le  îngăduie  să  trăiască  „făptura  cea  nouă44  ca  pe  o  comuniune 
perpetuă  cu  Dumnezeul  treimic  şi  să  devină,  astfel,  „seminţie  aleasă,  preoţie  împă¬ 
rătească,  neam  sfînt,  popor  agonisit  de  Dumnezeu*4  (I  Pt.  2,  9).  Prin  acest  fapt, 
toţi  membrii  Bisericii  participă  la  demnitatea  profetică,  arhierească  şi  împărătească 
a  lui  Hristos.  Prin  harul  lui  Dumnezeu,  ei  sînt  asociaţi  prin  înfiere  la  toate  bunurile 
slavei  Sale.  Ei  trăiesc  în  sînul  Bisericii  adevărul  relevat  de  Dumnezeu  în  totalitatea 
lui  şi  dobîndesc  în  viaţa  sacramentală  a  Bisericii  experienţa  diversităţii  harisme- 
lor  Duhului  Sfînt. 

4.  Duhul  Sfînt  a  fost  dat  Bisericii  „spre  a  uni  pe  cei  ce  se  deosebesc  prin 
seminţie  şi  caracter.  Bătrînul  şi  tînărul,  săracul  şi  bogatul,  copilul  şi  adultul, 
femeia  şi  bărbatul  şi  tot  sufletul  nu  mai  fac  decît  una1*  (Sf.  Ioan  Hrisostom, 
Comentar  la  Epistola  către  Efeseni,  Omil.  9,  3;  P.G.  62,  72)  în  Biserică.  Astfel, 
în  Biserică,  credincioşii  sînt  legaţi  unii  cu  alţii  şi  celebrează,  ca  o  unitate  indiso¬ 
lubilă,  misterul  lui  Hristos,  al  Paştelui  şi  al  Cincizecimii,  şi  aceasta  prin  harul 
Tainelor  de  la  care  avem  viaţa,  mişcarea  şi  fiinţarea  în  Hristos  (cf.  F.  Ap.  17,  28). 


II.  Preoţia  lui  Hristos 

5.  Ca  şi  Cap  al  Bisericii,  Hristos  rămîne  pururea  singurul  mijlocitor  şi  Arhie¬ 
reu.  Prin  totalitatea  operei  Sale  de  mîntuire,  şi  mai  cu  seamă  prin  Jertfa  sa,  El  a 
împăcait  umanitatea  cu  Dumnezeu  (II  Cor.  5,  18 — 20).  Prin  harul  Tainelor  din 
sînul  Bisericii,  Duhul  Sfînt  asigură  continuitatea  prezenţei  şi  mijlocirii  lui  Hristos, 
prin  intermediul  Căruia  credincioşii  devin  „fii  ai  lui  Dumnezeu,  moştenitori  ai  lui 
Dumnezeu,  împreună-moştenitori  ai  lui  Hristos**.  Toţi  au  primit  „duhul  înfierii44 
(Rom.  8,  15 — 17)  şi  au  devenit  mădulare  ale  Trupului  lui  Hristos  (I  Cor.  12,  17; 
Efes.  4,  25;  5,  30),  „asemenea  chipului  Fiului  (Rom.  8,  29)  şi  „popor  al  lui  Dum¬ 
nezeu44  (I  Pt.  2,  10).  Toţi  credincioşii,  deci,  pot  avea  parte,  „după  măsura  credinţei44 


•  Pentru  o  relatare  sumară  a  lucrărilor  acestei  consultaţii  şi  textul  Comuni¬ 

catului  final  a  se  vedea  „Mitropolia  Ardealului44  nr.  1/1989. 

(Rom.  12,  3 — 8)  lor,  de  harismele  Duhului  Sfînt  şi  la  slujirile  (ministeriile)  din 
Trupul  Bisericii  (F.  Ap.  1,  17,  24;  Rom.  12,  7;  I  Cor.  12,  5;  II  Cor.  4,  1;  Efes.  4,  12; 

Col.  4,  17;  I  Tim.  1,  12;  II  Tim.  4,  5).  Preoţia  sacramentală  constituie  o  harismă 

specială  a  Duhului  Sfînt;  ea  unifică  toate  harismele  şi  slujirile  din  Biserică,  Dom¬ 
nul  nostru  Iisus  Hristos  rămînînd  pururea  Marele  Preot  şi  singurul  săvîrşitor  al 
Tainelor. 

6.  Preoţia  „sacramentală'*  sau  „specială"  e  unul  din  numeroasele  daruri  ale 

Duhului  Sfînt  pentru  viaţa  Bisericii.  Acordată  de  Domnul  însuşi,  ea  călăuzeşte, 
hrăneşte  şi  zideşte  trupul  credincioşilor.  Ea  a  fost  dată  de  Domnul  Apostolilor  şi 
urmaşilor  lor  în  slujirea  (ministeriul)  apostolic  al  episcopatului  (supravegherii  — 
episkopâ)  pentru  binele  poporului  lui  Dumnezeu.  Această  preoţie  sacramentală, 

reprezentînd  simbolic  pe  Hristos,  ca  şi  Cap  al  Trupului,  a  fost  acordată  Bisericii 

prin  harul  Sfîntului  Duh  în  Taina  Hirotoniei,  prin  care  cei  hirotoniţi  sînt  pro¬ 
movaţi  la  treapta  de  „slujitori  ai  lui  Hristos  şi  iconomi  ai  tainelor  dumnezeieşti" 
(I  Cor.  4,  1). 

7.  Iisus  Hristos  acordă  această  preoţie  specială  Apostolilor  şi  urmaşilor  lor. 
Conştiinţa  Bisericii  a  exclus,  încă  de  la  originile  ei,  participarea  femeilor  la  această 
preoţie.  Ea  s-a  întemeiat  în  aceasta  pe  exemplul  Domnului,  al  Tradiţiei,  şi  practicii 
apostolice  şi  acţionat  în  lumina  învăţăturii  pauline  asupra  relaţiei  între  bărbat  şi 
femeie  in  făptura  cea  nouă  în  Hristos  (Gal.  3,  27 — 29). 

III.  Tipologia  „Adam- Hristos"  şi  „Eva-Mariau 

8.  Pentru  a  înţelege  această  distincţie  între  bărbat  şi  femeie  în  domeniul  preo¬ 
ţiei  sacramentale,  distincţie  stabilită  „potrivit  rînduielii  firii",  trebuie  mai  întîi 
înţeleasă  mai  bine  şi  în  întreaga  ei  întindere,  funcţionarea  relaţiilor  între  bărbaţi 
şi  femei  în  planul  de  mîntuire  în  Hristos.  Trebuie,  însă,  precizat  că,  în  Tradiţia 
ortodoxa,  această  distincţie  n-a  fost  niciodată  considerată  ca  un  mod  de  minimali¬ 
zare  a  rolului  femeilor  în  Biserică.  In  misterul  dumnezeieştii  Iconomii  a  mîntuirii 
a  fost  stabilit  că  femeile  participă  la  fel  ca  şi  bărbaţii  „la  chipul  lui  Dumnezeu" 
şi  că  le  sînt  egale  în  cinstire.  Femeile,  deci,  îşi  au  propriul  lor  rol  de  jucat  în 
sînul  Bisericii  pentru  restabilirea  „chipului  lui  Dumnezeu"  stricat  de  păcat. 

9.  Rolul  distinct  al  femeilor  se  exprimă  în  raportul  tipologic  „Eva-Maria“ 
şi  în  relaţia  specifică  pe  care  o  întreţin  femeile  cu  lucrarea  proprie  a  Duhului 
Sfînt  în  planul  de  mîntuire  în  Hristos.  Raportul  tipologic  „Adam-Hristos"  face 
din  Adam  prefigurarea  (protyposis)  lui  Hristos  şi  din  Hristos,  ca  Adam  cel  nou, 
modelul  (typos)  lui  Adam  cel  vechi,  care  reprezintă  neamul  omenesc:  acest  raport 
tipologic  e  fundamental  în  teologia  patristică  şi  în  viaţa  Bisericii.  In  consecinţă, 
această  tipologie  defineşte  deopotrivă  şi  conţinutul  special  al  slujirii  (ministeriului) 
femeilor  în  opera  de  înfăptuire  a  recapitulării  tuturor  lucrurilor  în  Adam  cel  nou 
şi  de  mîntuire  a  neamului  omenesc. 

10.  Slujirea  (ministeriul)  specific  al  femeilor  în  planul  mîntuirii  trebuie  înţe¬ 
leasă  în  jurul  figurii  centrale  pe  care  o  reprezintă  Maica  lui  Dumnezeu,  Născă¬ 
toarea  de  Dumnezeu  (Theotdkos).  In  ea  se  înfăptuieşte  lucrarea  specifică  a  Duhului 
Sfînt  îp  vederea  întrupării  Fiului  şi  Cuvîntului  lui  Dumnezeu.  Raportul  tipologic 
al  mişcării  „de  la  Eva  la  Maria"  era  necesar  pentru  a  rupe  legăturile  Evei  şi  a 
permite  întruparea,  „de  la  Duhul  Sfînt  şi  Fecioara  Maria",  a  Fiului  şi  Cuvîntului 
lui  Dumnezeu.  Astfel,  Eva,  „prin  neascultarea  sa,  devine  cauză  a  morţii  pentru 
ea  însăşi  şi  pentru  întreaga  umanitate",  în  vreme  ce  Fecioara  Maria,  „prin  ascul¬ 
tarea  ei,  devine  cauză  a  mîntuirii  pentru  ea  însăşi  şi  pentru  întreaga  umanitate" 
(Sf.  Irineu,  Contra  Ereziilor,  III,  22,  4;  S.C.  211  (1974),  p.  441).  Eva  reprezintă,  deci, 
vechea  umanitate  decăzută,  în  vreme  ce  Theotdkos  reprezintă  înnoirea  umanităţii 
celei  vechi  de  după  cădere  prin  naşterea  în  Hristos  a  umanităţii  celei  noi. 

11.  Această  slujire  (ministeriu)  al  femeii  îşi  datrează  înfăptuirea  pogoririi 
creatoare  a  Duhului  Sfînt  asupra  Fecioarei  Maria;  Fecioara  a  devenit  astfel  „loc 
nou"  al  „puterii  Celui  Prea  înalt"  Care  a  adumbrit-o,  Duhul  Sfînt  a  curăţit-o  şi 
i-a  acordat,  „puterea  de  procreaţie"  necesară  pentru  întruparea  minunată  în  pîn- 
tecele  ei  a  Fiului  şi  Cuvîntului  lui  Dumnezeu.  Astfel,  Fecioara  Maria,  Theotdkos, 
a  devenit  de  la  Bunavestire  receptacol  al  manifestării  Duhului  Sfînt  pentru  desă- 
vîrşirea,  „mişcării  de  la  Maria  la  Eva"  şi  pentru  întruparea  lui  Adam  cel  Nou 

Care  recapitulează  întru  Sine  totul.  Această  relaţie  între  Fecioara  Maria  şi  lucra¬ 
rea  specifică  a  Duhului  Sfînt  şi  raportul  tipologic  între  Adam  cel  Vechi  şi  Adam 
cel  Nou  în  istorie,  oferă  Bisericii  importante  elemente  pentru  abordarea  problemei 
distincţiei  bărbat  —  femeie  în  ce  priveşte  hirotonia  în  preoţia  sacramentală. 

IV.  Caracterul  masculin  al  Preoţiei  „ sacramentale ** 

12.  Fecioara  Maria  ne-a  fost  propusă  ca  model  (typos)  al  Bisericii.  Ca  şi 
Fecioara,  Biserica  primeşte  şi  ea  pe  Duhul  Sfînt;  iar  prin  lucrarea  Duhului  Sfînt 
se  naşte  Hristos  şi,  deopotrivă,  toţi  fiii  umanităţii  celei  noi  în  Hristos.  Astfel,  tra¬ 
diţia  patristică  pune  înainte  raportul  tipologic  între  maternitatea  Fecioarei  Maria, 
Theotokos,  şi  maternitatea  Bisericii.  Această  relaţie  funcţională  mai  specifică  între 
rolul  Născătoarei -de-Dumnezeu  şi  lucrarea  Duhului  Sfînt  de  la  întruparea  se  pre¬ 
lungeşte  şi  se  trăieşte  în  timpul  Bisericii. 

13.  Bazat  pe  exemplul  Născătoarei-de-Dumnezeu,  acest  raport  tipologic  înte¬ 
meiază  întreg  conţinutul  conştiinţei  Bisericii  asupra  imposibilităţii  asocierii  femei¬ 
lor  la  preoţia  sacramentală  hristocentrică  ( Constituţiile  Apostolice  III,  6,  1 — 2;  9, 
1 — 4;  S.C.  329  (1986)  p.  132 — 140;  Tertulian,  de  virginibus  velandis,  9,  1;  P.L.  1, 
902;  Epifanie,  Contra  ereziilor ,  59,  2 — 3;  P.G.  42,  741 — 744).  Se  întîmplă,  însă,  ca 
această  conştiinţă  ecleziologică  să  se  altereze  şi  să  se  ivească  probleme  grave 
aşa  cum  a  fost  cazul  în  trecut  şi  cum  este  încă  şi  în  zilele  noastre.  Astfel  de 
probleme  apar  în  mod  limpede  în  ecleziologia  partizanilor  hirotoniei  femeilor  în 
preoţia  specială,  şi  aceasta  tocmai  fiindcă  această  revendicare  atinge  învăţătura, 
întărită  de  tradiţia  patristică,  asupra  relaţiei  echilibrate  în  Biserică  între  hristo- 
logie  şi  pnevmatologie. 

14.  Imposibilitatea  de  a  hirotoni  femei  în  preoţia  specială,  imposibilitate  înte¬ 
meiată  pe  tradiţia  Bisericii,  a  fost  demonstrată  pe  următoarele  exemple,  înrădă¬ 
cinate  în  ecleziologie:  a)  pe  exemplul  Domnului  nostru  Iisus  Hristos  care  n-a  ales 
nici  o  femeie  printre  Apostolii  Săi;  b)  pe  exemplul  Născătoarei-de-Dumnezeu 
care  n-a  exercitat  aici  o  funcţie  preoţească  în  Biserică,  deşi  fusese  socotită  vred¬ 
nică  de  a  deveni  Maica  Cuvîntului  şi  Fiului  lui  Dumnezeu  întrupat;  c)  pe  tradiţia 
apostolică  conform  căreia  Apostolii,  întemeindu-se  pe  exemplul  Domnului,  n-au 
hirotonit  niciodată  o  femeie  în  preoţia  specială  a  Bisericii;  d)  pe  anumite  teze  ale 
învăţăturii  pauline  asupra  locului  femeii  în  Biserică  şi  e)  pe  criteriul  analogiei 
potrivit  căreia,  dacă  ar  fi  fost  îngăduit  femeilor  să  exercite  o  slujire  preoţească, 
Fecioara  ar  fi  trebuit  să  deţină  această  funcţie  mai  întîi. 

V.  Hristos  şi  Theotdkos  în  recapitularea  umanităţii 

15.  Iisus  Hristos  este  Mîntuitorul  tuturor,  bărbaţi  şi  femei.  La  fel,  potrivit 
experienţei  tipologice-iconice  a  cultului  şi  vieţii  pastorale  a  Bisericii,  Hristos,  ca 
Arhiereu,  ni  se  prezintă  cu  necesitate  şi  în  exclusivitate  sub  formă  masculină 
In  icoana  Arhiereului  celui  Mare.  In  mod  paralel,  Theotdkos,  Nâscătoarea-de-Dum- 
nezeu  reprezintă  şi  ea  întreaga  umanitate,  adică  şi  masculinul  şi  femininul,  în 
lucrarea  dumnezeiască  a  întrupării,  dînd  Fiului  Cel  veşnic  al  lui  Dumnezeu  forma 
Sa  omenească.  Ea  este  maica  tuturor  făpturilor  omeneşti,  mai  cu  seamă  a  mădu¬ 
larelor  Trupului  Bisericii.  Ca  atare,  în  experienţa  tipologică  şi  iconică  a  cultului 
şi  în  ansamblul  experienţei  vieţii  creştine,  Născătoarea  de  Dumnezeu,  ne  reprezintă 
înaintea  tronului  Domnului  mijlocind  la  El  în  favoarea  noastră  ca  şi  creaturi  ale 
tui  Dumnezeu,  într-un  mod  unic. 

16.  Toţi  creştinii,  bărbaţi  şi  femei,  trebuie  să  se  găsească  în  comuniune  per¬ 
sonală  cu  Hristos,  Care  nu  arată  nici  o  deosebire  faţă  de  noi;  căci  EU  este  Mîn¬ 
tuitorul  fiecăruia  şi  al  tuturora,  fără  a  ţine  seama  de  nici  o  deosebire  omenească. 
Ca  şi  creştini  ortodocşi,  bărbaţi  şi  femei,  aflăm  un  „ajutor**,  o  „mijlocitoare**  şi 
o  „adevărată  maică  a  tuturor  creştinilor**,  în  cea  dintîi  dintre  toţi  Sfinţii,  în 
Născătoare  de  Dumnezeu  cea  care  a  dat  trupul  şi  sufletul  firii  omeneşti  Fiului 
şi  Cuvîntului  lui  Dumnezeu  pentru  întruparea  Lui. 

17.  Cu  toate  acestea,  din  totdeauna,  în  tipologia  cultului  divin,  Tradiţia  neîn¬ 
treruptă  a  Bisericii  n-a  încredinţat  slujirea  al  tarului  decît  unor  persoane  de  sex 

masculin,  şi  aceasta  fâră  nici  o  excepţie;  aceştia,  ca  preoţi,  reprezintă  iconic,  în 
Trupul  lui  Hristos  care  este  Biserica,  pe  Capul  şi  Domnul  Acestuia,  adică  pe 
Marele  Arhiereu  Iisus  Hristos.  La  fel,  figura  feminină  a  Născătoarei-de-Dumnezeu 
este  reprezentarea  tipologică  a  întregului  popor  al  lui  Dumnezeu.  Rolul  Născă- 
toarei-de-Dumnezeu,  care  reprezintă  umanitatea  în  favoarea  acesteia,  îşi  găseşte 
expresia  în  ciclul  iconografic  fixat  de  arhitectura  bisericilor  ortodoxe;  potrivit 
acestui  ciclu,  icoana  Născătoarei -de- Dumnezeu  „hrănitoarea“  (Platytera)  domină 
spaţiul  liturgic  de  deasupra  altarului.  Astfel,  în  cadrul  iconic  şi  tipologic  al  cultului 
divin,  figura  masculină  e  proprie  rolului  Arhiereului  celui  Mare  în  vreme  ce  figura 
feminină  a  Fecioarei  reprezintă  în  mod  fericit  Biserica  pentru  toate  mădularele 
Trupului  ei. 

18.  Nu  examinăm  aici  simple  noţiuni  sau  idei  teologice.  Ne  găsim  în  sfera  unei 
experienţe  profunde  şi  aproape  indescriptibile  a  etosului  înnăscut  al  adevărului 
creştin  în  dimensiunea  lui  mîntuitoare  şi  seculară.  Bazîndu-ne  examenul  pe  aspec¬ 
tele  iconice  şi  tipologice,  ne  dăm  seama  cu  claritate  că  chestiunea  nu  se  poate 
descrie  şi  exprima  în  mod  integral  făcînd  apel  la  scheme  logice.  Ca  toate  tainele 
credinţei  trăite  în  Ortodoxie,  şi  aceasta  trebuie  abordată  în  frica  lui  Dumnezeu 
şi  într-un  duh  de  respect  şi  evlavie.  Totuşi,  situîndu-ne  în  profunzimea  funcţio¬ 
nării  interne  a  etosului  şi  Tradiţiei  Bisericii,  avem  intima  convingere  că  cuvintele 
noastre  sînt  cuvinte  ale  adevărului  şi  nu  cuvinte  de  justificare,  şi  că  a  nega  reali¬ 
tatea  de  care  e  vorba  n-ar  însemna  numai  renegarea  trecutului  Bisericii,  ci  şi 
privarea  lui  de  toate  punctele  pozitive  privitoare  la  dimensiunile  fundamentale  şi 
esenţiale  ale  experienţei  depline  a  vieţii  în  «Hristos. 


B.  Raporturi  specifice 

VII.  Egalitatea  şi  distincţia  între  bărbaţi  şi  femei 

19.  Concepţia  ortodoxă  despre  Dumnezeu  ca  şi  cea  despre  persoana  umană 
se  întemeiază,  precum  s-a  spus,  pe  faptul  Revelaţiei  divine.  Modul  în  care  îl 
abordăm  pe  Dumnezeu  şi-i  concepem  pe  bărbaţi  şi  pe  femei  n-a  fost  lăsat  doar 
pe  seama  logicii  umane  limitate,  oricare  ar  fi  importanţa  rolului  ei,  Dumnezeu  a 
preferat  să  lucreze  în  aşa  fel  încît  să  ne  ofere  El  o  idee  despre  ceea  ce  este  El  şi 
despre  ceea  ce  sîntem  noi  (Ps.  118,  27). 

20.  Mulţumită  Revelaţiei  divine  concentrate  în  întruparea  Domnului,  Orto- 
docţii  pot  defini  aspectele  fundamentale  ale  concepţiei  lor  despre  bărbat  şi  femeie 
în  termeni  următori:  bărbaţi  şi  femei,  toţi  îşi  au  originea  lor  în  Dumnezeu.  Această 
convingere  e  întărită  de  afirmaţia  potrivit  căreia  Hristos  a  venit  să  mîntuiască  atît 
pe  bărbat  cit  şi  pe  femei  şi  să  restabilească  comuniunea  şi  a  unora  şi  a  altora  cu 
Dumnezeu  (Col.  1,  20). 

21.  Totuşi,  ortodocşii  împărtăşesc  în  mod  egal  şi  o  altă  convingere  a  Bisericii 
exprimată  în  Sfînta  Scriptură  şi  Tradiţie;  potrivit  aceste  convingeri,  există  şi  o 
distincţie  între  bărbat  şi  femeie  şi  aceasta  îşi  are  rădăcina  ei  în  însăşi  actul  crea¬ 
ţiei  (Fac.  1,  27).  Această  distincţie  nu  denotă  nici  o  formă  de  inferioritate  sau  supe¬ 
rioritate  a  unui  sex  sau  altul  înaintea  lui  Dumnezeu.  Dimpotrivă,  această  distincţie 
a  fost  voită  de  Dumnezeu  însuşi  ca  făcînd  parte  din  planul  Lui  divin.  Mîntuirea 
nu  antrenează  în  nici  un  caz  negarea  identităţii  noastre  de  bărbaţi  sau  de  femei, 
ci  mai  curînd  transfigurarea  acestei  identităţi. 

22.  în  faţa  spectacolului  tragic  al  dezumanizării  omului  pe  care-1  prezintă 
societatea  modernă,  ortodocşii  au  datoria  să  afirme  în  modul  cel  mai  categoric 
demnitatea  persoanei  umane,  atît  ca  femeie  cît  şi  ca  bărbat.  Orice  act  ce  neagă 
demnitatea  persoanei  umane,  ca  şi  orice  altă  distincţie  între  bărbat  şi  femeie 
bazată  pe  sex  este  un  păcat.  De  aceea,  misiunea  Bisericii  este  de  a  proclama  în 
lume  demnitatea  persoanei  umane  create  după  chipul  şi  asemănarea  lui  Dumnezeu 
(Gen.  1,  26). 


VIII.  Participarea  mai  deplină  a  femeilor  la  viaţa  Bisericii 

23.  De-a  lungul  secolelor,  Biserica,  în  discernâmîntul  ei  spiritual,  a  încurajat 
femeia  creştină  în  a-şi  exercita,  în  unire  cu  bărbatul  şi  potrivit  firii  proprii,  încli- 

naţiile  şi  vocaţiile  ei  personale  într-un  larg  evantai  de  slujiri  (ministerii)  privi¬ 
toare  la  domeniile  liturgice,  pastoral,  catehetic,  didactic,  misionar  şi  social.  O 
atenţie  specială  trebuie  acordată  monahismului  feminin  pentru  modul  în  care  a 
contribuit  la  înălţarea  locului  femeii  în  Biserică  mai  cu  seamă  în  împrejurări 
deosebit  de  dificile. 

24.  Totuşi,  recunoscînd  aceste  fapte  care  dau  mărturie  despre  grija  Bisericii 
pentru  egalitatea  în  demnitate  a  bărbaţilor  şi  femeilor,  trebuie  să  mărturisim  cu 
sinceritate  şi  umilinţă  că,  din  pricina  slăbiciunii  şi  păcatelor  omeneşti,  comunităţile 
creştine  n-au  ajuns  întotdeauna  şi  pretutindeni  să  depăşească  anumite  concepţii 
şi  obiceiuri  şi  să  biruie  anumite  dezvoltări  istorice  şi  condiţii  sociale  care  echi¬ 
valau  în  practică  cu  discriminări  faţă  de  femei.  Păcatul  omenesc  a  condus,  astfel, 
la  acţiuni  care  nu  reflectă  în  nici  un  caz  adevărata  natură  a  Bisericii  lui  Hristos. 

t 

25.  De  aceea  noi  trebuie  să  păstrăm  cu  fermitate  adevărul  în  plinătatea  lui 
adresînd  lui  Dumnezeu  rugăciuni  insistente  şi  neîncetate  ca  să  ne  ajute  în  „discer- 
nămîntul  duhurilor44  (I  In.  4,  1)  şi  interpretarea  adevăratei  semnificaţii  a  „sem- 
selor  vremii4*  (Mt.  16,  3).  Numai  aşa  Biserica  îşi  va  putea  aduna  forţele,  va  putea 
umbla  după  voia  lui  Dumnezeu  şi  vesti  împărăţia  lui  Dumnezeu  fiecărei  epoci  şi  în 
fiecare  loc. 

26.  Biserica  trebuie  să  reexamineze,  dacă  e  cazul,  date,  concepţii  şi  acţiuni 
existente  care  nu  se  acordă  cu  principiile  ei  teologice  şi  ecleziologice  imuabile,  dar 
care  s-au  infiltrat  din  afară  şi  care,  perpetuate  în  practică,  ar  putea  fi  interpre¬ 
tate  ca  depreciative  faţă  de  femei. 

27.  Mai  mult,  trebuie  subliniată  necesitatea  de  a  se  defini  în  mod  specific 
rolurile  în  Biserică,  mai  cu  seamă  în  chestiunile  privind  organizarea  bisericească. 
Ortodocşii  pun  accentul  mai  curînd  pe  autoritatea  spirituală  (duhovnicească)  şi  nu 
pe  puterea  lumească.  Vorbind  de  autoritatea  Bisericii,  nu  susţinem  în  nici  un  caz 
un  fel  de  clericalism  birocratic  organizat,  ci  exaltăm  mai  curînd  o  harismă  speci¬ 
fică  din  sînul  Bisericii. 

28.  Prin  urmare,  vorbind  despre  rolurile  din  Biserică,  desemnăm  prin  aceasta 
anumite  harisme  specifice  ale  Duhului  Sfînt  acceptate  într-un  duh  de  recunoş¬ 
tinţă.  Nu  e  vorba  de  un  rol  ce  poate  fi  interpretat  ca  „rang“  administrativ  întărit, 
eventual,  printr-o  oarecare  structură  ierarhică.  Am  putea  indica  aici  dimensiunea 
pastorală  legată  de  datoria  noastră  de  a  aborda  anumite  chestiuni  ridicate  de 
femeile  ortodoxe.  Acestea  cad  în  funcţia  terapeutică  a  comunităţii  care  se  exprimă 
prin  diferitele  sarcini  desemnate  membrilor  ei.  Am  putea  sublinia  de  asemenea 
importanţa  lucrării  întreprinse  în  zilele  noastre  de  femei  la  nivelul  parohiei,  dar 
de  regulă  fără  susţinere  şi  încurajare  suficientă  din  partea  conducătorilor  Bisericii. 

29.  Prirtre  aceste  sarcini  putem  menţiona  următoarele:  a)  educaţia  creştină  la 
toate  nivelele  ei,  de  la  şcolile  Bisericii  şi  pînă  la  învăţămîntul  superior  în  semi- 
rarii  şi  facultăţi  teologice,  b)  îndrumarea  spirituală  a  cuplurilor  căsătorite  şi  a 
familiilor,  pregătirea  pentru  căsătorie,  pregătirea  pentru  Botez,  şi  ajutorarea  celor 
ce  se  găsesc  în  dificultate;  c)  administraţia  bisericească,  participare  la  organele  de 
decizie  la  nivelul  parohiei,  diooezei  şi  Bisericii  naţionale;  d)  diaconia  socială  inclu- 
zînd  activităţi  pentru  persoanele  în  vîrstă,  spitale,  oprimaţi  şi  uitaţi;  e)  lucru  cu 
şi  pentru  tineri;  h)  reprezentare  în  diferite  sectoare  ale  mişcării  ecumenice,  şi  i)  pu¬ 
blicaţii  şi  comunicaţii. 

Toate  aceste  sarcini  trebuie  concepute  ca  o  diaconie  de  susţinere,  ca  o  dimen¬ 
siune  pastorală  i  complementară,  în  armonie  cu  slujirea  preoţească  specială  a 
clerului. 

30.  Am  putea,  de  asemenea,  menţiona  mai  ales,  faptul  că  numărul  crescînd  de 
femei  deţinătoare  de  diplome  de  teologie  sau  în  alte  domenii  de  studii  avansate, 
In  sînul  anumitor  Biserici,  creează  o  realitate  nouă  pe  care  Biserica  este  chemată 
să  o  evalueze  în  mod  constructiv.  Zelul,  credinţa  şi  devotamentul  unui  număr  din 
aceste  femei  ar  putea  contribui  în  mod  eficient  la  înnoirea  vieţii  parohiale  şi  a 
ansamblului  vieţii  Bisericii;  pentru  aceasta  ar  trebui  să  se  acorde  mai  multă 
atenţie  acestor  femei  şi  ca  un  act  bisericesc  special  să  consfinţească  această  punere 
în  lucrare  a  capacităţilor  lor  harismatice  şi  teologice  de  către  femei  în  cadrul 
Învăţământului,  ca  şi  a  slujirii  şi  diaconiei  lor  pastorale.  Faptul  este  cu  atît  mai 
adevărat  pentru  monahiile  competente  şi  harismatice  care,  în  paralel  cu  practica 
ascezei  în  sînul  mănăstirii  ar  putea  fi  prezente  şi  în  parohii  pentru  a  se  ocupa  de 

nevoi  specifice  ale  Bisericii  luptătoare.  Soţia  preotului  exercită  şi  ea,  deopotrivă, 
o  anumită  diaconie,  trebuie  deci  acordată  o  atenţie  specială  vocaţiei  sale  aşa  cum 
se  exprimă  ea  în  sînul  societăţii  moderne. 

31  Toate  chestiunile  evocate  mai  sus  şi  toate  cele  privitoare  la  ele,  toate 
problemele  referitoare  la  locul  femeilor  şi  laicilor  în  Biserică  şi  participarea  lor 
activă  la  diferitele  slujiri  şi  ministerii,  toate  aceste  puncte  trebuie  să  ducă  obiectul 
unui  studiu  mai  intens  la  facultăţile  de  teologie  şi  la  cercetătorii  specializaţi.  In 
acest  scop,  de  mare  utilitate  ar  fi  o  convocare  mai  regulată  de  adunări,  conferinţe 
şi  consultaţii  teologice,  cum  este  aceasta;  aceste  reuniuni  ar  putea  face  să  pro¬ 
greseze  colaborarea  noastră  şi  participarea  spirituală  la  eforturile  şi  speranţa 
Bisericii. 


IX.  Cinul  diaconal  şi  „cinurile  clerului  inferior “ 

32.  Cinul  apostolic  al  diaconiţelor  trebuie  reînviat.  In  Biserica  Ortodoxă  el 
n-a  fost  niciodată  total  abandonat,  deşi  a  tins  să  cadă  în  desuetudine  şi  uitare. 
Ştim  din  numeroase  mărturii  urcînd  pinâ  în  epoca  apostolică  şi  scoase  din  tradiţia 
patristică,  canonică  şi  liturgică  din  epoca  bizantină  (şi  pînă  în  zilele  noastre)  că 
acest  cin  era  foarte  cinstit.  Diaconiţa  primea  punerea  mîinilor  (cheirotonia)  în 
interiorul  sanctuarului,  la  picioarele  altarului,  în  timpul  dumnezeieştii  Liturghii; 
ea  pronunţa  două  voturi,  era  îmbrăcată  cu  „ orarion,t  veşmînt  liturgic  diaconesc) 
şi  primea  Sfînta  împărtăşanie  în  interiorul  altarului. 

33.  Reînvierea  acestui  vechi  cin  trebuie  încurajată  pe  baza  modelelor  primare 
atestate  în  numeroase  surse  (cf.  studiile  realizate  de  cercetătorii  ortodocşi  contem¬ 
porani)  ca  şi  pe  baza  rugăciunilor  (sau  voturilor)  ce  se  găsesc  în  „Constituţiile 
apostolice1*  şi  în  vechi  codici  liturgici  bizantini. 

34.  O  atare  reînviere  ar  reprezenta  un  răspuns  pozitiv  la  multiplele  nevoi  şi 
exigenţe  ale  lumii  moderne  în  numeroase  domenii.  Faptul  ar  fi  încă  şi  mai  adevă¬ 
rat  dacă  cinul  diaconal  (bărbaţi  şi  femei)  ar  fi  pretutindeni  restabilit  în  slujirea 
lui  originară  şi  variată,  cu  prelungirile  acesteia  în  sfera  socială,  în  spiritul  vechii 
tradiţii  şi  ca  răspuns  la  nevoile  contemporane  crescînde.  El  n-ar  trebui  limitat  la 
un  rol  pur  liturgic  sau  considerat  ca  o  simplă  treaptă  în  ascensiunea  pe  scara  care 
urcă  spre  „rangurile"  superioare  ale  clerului. 

35  Reapariţia  diaconiţelor  în  sînul  Bisericii  Ortodoxe  ar  permite  sublinierea 
in  mod  specific  a  demnităţii  femeii  şi  recunoaşterea  în  mod  explicit  a  aportului 
ei  la  lucrarea  Bisericii  în  întregul  ei. 

36.  încă  şi  mai  de  conceput  şi  de  dorit  ar  fi  să  se  permită  femeilor  să  intre 
printr-o  punere  a  mîinilor  (hirotesie)  în  „cinurile  inferioare",  adică  la  cele  ale 
ipodiaconului,  cititorului,  catehetului,  fără  a  exclude  şi  alte  cinuri  pe  care  Biserica 
le-ar  socoti  necesare.  Această  chestiune  reclamă  însă  un  studiu  mai  intens  căci  nu 
există  o  tradiţie  consacrată  pe  această  temă. 

X.  Provocările  mişcării  feministe  în  Bisericile  neortodoxe 

37.  Trebuie  să  recunoaştem  necesitatea  imperioasă  de  a  discuta  chestiunea 
locului  femeii  în  sinul  Bisericii  şi  aceasta  în  cadrul  mai  larg  al  unei  abordări 
clare  a  problemelor  vitale  pe  care  le  întîlnesc  femeile  creştine.  In  această  pri¬ 
vinţă  trebuie  să  subliniem  importanţa  condiţiilor  sociale  specifice  în  care  trăiesc 
diferitele  noastre  Biserici  Ortodoxe.  Sîntem  chemaţi  să  dăm  mărturie  şi  mărturia 
noastră  trebuie  să  folosească  „limba"  care  va  traduce  în  modul  cel  mai  limpede 
gîndirea  noastră  ca  şi  creştini  ortodocşi  în  dialog  cu  neortodocşii,  fie  că  e  vorba  de 
alţi  creştini  din  mediul  ecumenic,  de  necreştini,  atei  sau  apărători  ai  ideologiilor 
şi  curentelor  de  gîndire  cele  mai  diverse.  Provocarea  (sfidarea)  mişcării  feministe 
trebuie  să  fie  considerată  mai  cu  seamă  ca  un  mod  de  expresie  al  problemelor  vitale 
care  se  ivesc  în  sînul  societăţii  moderne. 

38.  In  perspectiva  Evangheliei,  Biserica  este  chemată  de  teologia  feministă  să 
vorbească  despre  concepţia  ei  asupra  egalităţii  între  bărbaţi  şi  femei  cîtă  vreme 
ea  respectă  în  perspectiva  credinţei  şi  distincţia  lor.  Totuşi,  pretenţiile  sau  reven¬ 
dicările  de  moment  ale  mişcării  feministe  nu  trebuie  confundate  cu  nedesluşite 
dificultăţi  teologice.  Problemele  ridicate  de  mişcarea  feministă  nu  constituie  întot- 

deauna  chestiuni  teologice.  Unele  dintre  ele,  sub  aparenţa  de  formulări  „teologice", 
sînt  în  fapt  chestiuni  sociale. 

Noi,  ortodocşii,  trebuie  să  examinăm  cu  mare  circumspecţie  şi  atenţie  proble¬ 
mele  ridicate  de  mişcarea  feministă,  atît  în  ansamblul  lor  cît  şi  în  domeniile  în 
care  iniţiativa  feministă  e  cea  mai  sensibilă.  Cu  acest  titlu  menţionăm:  a)  uzul 
.limbajului  inclusiv"  pe  care  n-ar  trebui  să-l  considerăm  (numai)  în  grabă  şi 
într-un  context  prea  strimt;  b)  accentul  pus  de  feministe  în  exegeza  anumitor 
texte  biblice,  mai  cu  seamă  a  Epistolelor  pauline;  c)  punerea  la  îndoială  din  partea 
lor  a  ideii  supunerii  femeii,  în  ce  priveşte  caracterul  necurat  al  trupului,  aşa  cum 
a  fost  ea  introdusă  în  uzul  nostru  din  tradiţia  iudaică. 

XI.  Vocaţiei  sfinţeniei 

40.  Fiecare  credincios  a  fost  chemat  de  Domnul  la  o  viaţă  de  ucenic  carac¬ 
terizată  prin  iubirea  de  Dumnezeu  şi  de  aproapele  (Mt.  22,  36 — 40).  Mersul  spre 
sfinţenie  începe  încă  din  viaţa  prezentă  prin  Botez  şi  Mirungere  şi  se  împlineşte  în 
Sfînta  Euharistie;  el  este  hrănit  de  Sfînta  Scriptură  şi  Tradiţie  şi  întărit  de  rugă¬ 
ciune.  Lucrarea  de  ucenicie  a  fiecăruia  se  exprimă  în  adunarea  liturgică  şi  în 
funcţionarea  vieţii  zilnice  în  lume.  Orice  credincios  e  chemat  de  Domnul  să-L 
urmeze  în  responsabilităţile  şi  obligaţiile  vieţii  de  zi  cu  zi. 

41.  Ortodocşii  cred  că  Vieţile  Sfinţilor,  bărbaţi  şi  femei,  sînt  o  mare  învăţătură 
pentru  noi.  Sfinţii  ne  arată  că  ei  au  urmat  pe  Domnul  fiecare  în  împrejurările  con¬ 
crete  ale  vieţii  lui;  prin  aceasta  ne  aduc  aminte  că  şi  noi  sîntem  chemaţi  în  această 
viaţă  să  fugim  de  păcat  şi  să  trăim  o  viaţă  de  sfinţenie  spre  slava  lui  Dumnezeu. 

42.  In  cursul  consultaţiei  noastre,  în  reflecţiile  noastre  asupra  rolului  con¬ 
temporan  al  femeii  în  Biserică,  ne-am  raportat  constant  la  exemplul  Născătoa- 
rei-de-Dumnezeu,  dar  şi  la  cel  al  altor  sfinte  femei  a  căror  viaţă  a  manifestat 
prezenţa  Domnului  nostru  Iisus  Hristos.  Printre  aceste  Sfinte,  menţionăm  în  deosebi 
de  Sfintele  diaconiţe  Febe  şi  Olympiada,  Sfînta  Ecaterina  filosoafa  şi  muceniţa, 
Sfînta  Macrina  monahia,  Sfînta  Nina  misionara,  Sfînta  Monica  mama,  şi  Sfintele 
Teofana  şi  Olga,  împărătesele.  Citînd  exemplul  acestor  femei  şi  al  altor  Sfinte,  nc 
bucurăm  în  Domnul  pentru  mărturia,  curajul  şi  evlavia  lor. 

43.  înconjuraţi  de  comoara  „norului"  lor  „de  mărturii"  (Evr.  12,  1)  cerem 
statornic  rugăciunile  lor  spre  a  deveni  şi  noi  vrednici  de  vocaţia  noastră.  Ca  fii 
şi  fiice  ai,  (ale)  Tatălui,  ucenici  ai  Domnului  şi  persoane  binecuvîntate  cu  darurile 
Sfîntului  Duh,  toţi  avem  drept  scop  al  nostru  ultim  faptul  de  a  deveni  sfinţi  spre 
a  mări  astfel  pe  Dumnezeu,  Tatăl,  Fiul  şi  Sfîntul  Duh,  acum  şi  pururea  şi  în 
vecii  vecilor  Amin". 

(Traducere  după  textul  francez  din  „Episkepsis"  nr.  412,  1  februarie  1089) 

Pr.  prof.  Ioan  I.  Ică 


Recenzii 


Pr.  prof.  Ioan  G.  Coman:  FRUMUSEŢILE  IUBIRII  DE  OAMENI 
IN  SPIRITUALITATEA  PATRISTICĂ,  Editura  Mitropoliei  Banatului 
1988,  406  pagini. 

Cartea  aceasta  de  faţă  n-a  mai  ajuns  sâ  fie  văzută  în  tipar  de  către  autorul 
ei  întrucît  la  11  martie  1987  dînsul  părăsea  tărîmul  acestei  vieţi,  dar  va  fi  avut 
o  ultimă  bucurie  în  nădejdea  că  înalt  Prea  Sfinţitul  Nicolae  Corneanu  îi  aducea 
astfel  un  ultim  omagiu  prin  publicarea  acestei  scrieri.  Şi  bun  gînd  a  fost  acesta 
şi  desigur  oarecum  firesc,  întrucît  prin  preocupările  patristice  similare  Mitropolitul 
Banatului,  care  tipărise  însuşi  2  volume  de  studii  (mai  vechi  şi  mai  noi)  din  acest 
domeniu:  „Studii  patristice*4  (1984)  şi  „Patristica  Mirabilia**  (1987),  aducea  pe  această 
cale  multe  adînciri  şi  completări  nu  numai  seriei  de  traduceri  şi  de  comentarii 
din  „Sfinţii  Părinţi  şi  scriitori  bisericeşti**,  ci  lărgind  şi  interesul  pentru  cunoaşte¬ 
rea  cît  mai  deplină  a  celor  care,  vorba  Apostolului  „ne-au  grăit  nouă  cuvîntul 
lui  Dumnezeu  ...  şi  cărora  se  cade  să  le  urmăm  credinţa**. 

De  aceea  în  „Postfaţa**  cărţii  I.  P.  S.  Mitropolitul  Nicolae  subliniază  că 
„punerea  la  dispoziţia  cititorilor  a  prezentului  rod  al  cercetărilor  întreprinse  de 
preotul  profesor  Ioan  G.  Coman,  vrea  să  fie  o  încercare  de  a-1  păstra  mereu  în 
conştiinţa  noastră  recunoscătoare  şi,  în  acelaşi  timp,  ţinteşte  la  a  ne  îmbogăţi  sufle¬ 
teşte  pe  fiecare  cu  scrisul  său  plin  de  date  şi  învăţăminte**. 

Pe  bună  dreptate  se  mai  afirmă  în  aceeaşi  „Postfaţă**  că  autorul  acestei  cărţi 
era  un  „desâvîrşit  cunoscător  al  clasicismului  greco-roman  „iar  prin  familiarizarea 
sa  cu  literatura  patristică  a  integrat-o  şi  pe  aceasta  în  istoria  culturii  europene  şi 
universale'*.  Şi  tot  atît  de  judicios  se  mai  precizează  că  regretatul  coleg  a  demon¬ 
strat  în  studiile  sale  că  „scriitorii  patristici  de  la  Dunărea  de  Jos  sînt  în  realitate 
străromâni,  că  operele  lor  aparţin  patrimoniului  spiritual  al  istoriei  universale,  dar 
în  primul  rînd  nouă  românilor,  urmaşii  lor“,  cum  afirma  în  cunoscutul  volum 
„Scriitori  bisericeşti  din  epoca  străromână**  (Bucureşti  1979,  p.  370). 

Aşa  cum  se  prezintă  în  actuala  ei  înfăţişare,  cartea  editată  de  Mitropolia 
Banatului  cuprinde  zece  capitole,  majoritatea  reeditări  după  revistele  teologice  în 
care  au  apărut  anterior,  iar  trei  dintre  ele  (cele  de  sub  numerii  1,  7  şi  8)  sînt  studii 
noi,  inedite.  Toate  sînt  străbătute  de  acelaşi  dor  după  lumină  şi  după  iubire,  care 
domină  în  general  cugetarea  patristică.  „Nimic  nu-i  mai  preţios  decît  cunoaşterea, 
spusese  de  mult  Sfîntul  Ioan  Damaschinul:  cunoaşterea  este  lumina  sufletului  nos¬ 
tru  raţional.  De  dragul  aflării  adevărului  creştin  s-au  convertit  gînditori  de  talia 
unui  Iustin  Filosoful  ori  a  marelui  „gnostic**  de  genul  lui  Clement  Alexandrinul. 
„A  filosofa  despre  Dumnezeu,  afirma  Sfîntul  Grigorie  Teologul,  nu  poate  face 
oricine,  ci  numai  cei  curaţi  la  suflet  şi  la  trup**.  Astfel  de  „adevăruri  care  lumi¬ 
nează  viaţa  omului**,  a  creştinului  în  primul  rînd,  constituiau  pentru  părintele 
I.  G.  Coman  o  preocupare  prioritară,  după  cum  afirma  dînsul  încă  în  1944  într-un 
eseu  intitulat  „Frumuseţea  gîndirii  patristice**. 

De  astădată  el  a  lărgit  orizontul  acestor  adevăruri  exprimîndu-se  în  formă 
plurală  despre  „frumuseţi  ale  iubirii  de  oameni**,  aşa  cum  ni  le  prezintă  Sfinţii 


RECENZII 


129 


Părinţi  scriitori  bisericeşti.  Dacă  mai  demult  insistenţa  lui  era  legată  mai  ales  de 
„cugetare4',  de  astădată  el  grupează  sub  tematica  „frumuseţile  iubirii  de  oameni44 
o  serie  de  valori  netrecătoare  ale  spiritualităţii  creştine  aşa  cum  le-au  cultivat 
exegeţii  vieţii  creştine.  în  acest  sens  avea  dreptate  părintele  I.  G.  Coman  să 
afirme  încă  de  la  început  că  „iubirea  naşte  frumuseţe,  se  manifestă  ca  frumuseţe 
şi  îndeamnă  continuu  la  frumuseţe  pe  toţi  şi  pe  toate  din  jurul  ei.  Ea  creează, 
zideşte,  înalţă  şi  desăvîrşeşte  la  nivel  înalt  tot  ce  atinge4'. 

De  aceea  avea  să  repete  afirmaţia  sfîntului  Ioan  Gură  de  Aur  că  „preoţia 
este  semnul  iubirii  lui  Hristos",  în  sensul  că  numai  în  măsura  în  care  slujitorii 
altarelor  dovedesc  iubirea  faţă  de  Dumnezeu  şi  faţă  de  credincioşii  încredinţaţi 
lor,  numai  într-o  astfel  de  măsură  preoţia  zideşte,  curăţeşte  şi  înalţă.  Părintele 
I.  G.  Coman  a  verificat  şi  documentat  cu  multe  date,  luate  mai  ales  din  scriitorii 
clasici  şi  din  cei  creştini,  că  într-adevăr  iubirea  faţă  de  om  este  tărîmul  pe  care 
Biserica  creştină  a  înscris  cele  mai  frumoase  şi  mai  înălţătoare  pagini  din  istoria 
lumii  şi  a  progresului  ei.  Estetica  patristică  „nu  dispreţuieşte  frumuseţea  fizică, 
ne  spune  autorul,  dar  nici  n-o  relevă.  Ea  pune  însă  accentul  pe  frumuseţea  omului 
interior4*,  pentru  care  sufletul  e  mireasma  lud  Hristos  însuşi,  după  o  potrivită  ima¬ 
gine  împrumutată  din  scrisul  Sfîntului  Grigorie  de  Nyssa,  care  fiind  întruparea  fru¬ 
museţii  nesfîrşite,  constituie  izvorul  nesecat  al  fericirii  şi  desăvârşirii. 

Primul  capitol  al  cărţii  e  intitulat:  „ Concepţia  despre  educaţie  a  Sfinţilor 
Părinţi  capadocieni  şi  a  Sfîntului  Ioan  Gură  de  Aur “  şi  face  parte,  cum  am  zis, 
din  categoria  materialelor  inedite.  In  cele  aproape  100  de  pagini,  autorul  aduce 
mărturii  bogate  despre  contribuţia  Bisericii  la  rezolvarea  celei  mai  sănătoase  edu¬ 
caţii.  Mai  întîi  autorul  recunoaşte  că  „Biserica  tratează  drept  copil  pe  omul  de 
toate  vîrstele.  Cum  poate  ea  uita  spusa  aceluiaşi  Clement  Alexandrinul:  „noi  sîn- 
tem  corpii".  Pe  noi  Scriptura  ne  alintă  de  multe  ori  şi  în  multe  feluiri  înfăţişîndu-ne 
credinţa  şi  nevinovăţia.  Căci  în  Evanghelie  zice:  „Stînd  Domnul  pe  ţărm  a  zis 
către  ucenici  —  ei  erau  la  pescuit  —  copii,  n-aveţi  ceva  de  mîncare?44  (p.  27). 

Urmărind  cele  spuse  în  1903  de  un  pedagog  german  K.  Weiss  în  tratatul  lui 
despre  doctrina  educaţiei  la  părinţii  capadocieni,  autorul  nostru  tratează  despre 
eduoabilitiatoa  omului,  despre  factori  şi  modele  folosite  în  acest  scop,  sooţînd  în 
evidenţă  adevăruri  la  care  teologii  capadocieni  au  dat  răspunsuri  minunate.  „Aşa 
cum  urîm  noi  boala  fără  să  ne  fi  învăţat  cineva  acest  lucru,  tot  aşa  şi  sufletul, 
fără  să-l  înveţe  cineva,  se  fereşte  de  rău"  spusese  Sf.  Vasile  în  „Exaimeronul"  său. 
„în  timp  ce  animalele  merg  în  general  cu  capul  şi  cu  tot  restul  trupului  plecate 
spre  pămînt,  omul  singur  are  poziţie  verticală,  care  e  semnul  demnităţii  sale 
împărăteşti,  afirmă  Sf.  Grigorie  de  Nyssa  în  tratatul  „Despre  facerea  omului44. 

In  neîntrecutul  său  „Cuvânt  către  tineri4'  Sf.  Vasile  aduce  aminte  tinerilor 
„după  ce  au  ajuns  să  cunoască  lumea  din  afară  şi  fenomenele  ei,  sîntem  datori 
să  ne  ridicăm  ia  Cel  oare  a  creat  toate  şi  la  scopul  pentru  care  ne-a  adus  pe  lume, 
învăţîndu-ne  că  numai  după  ce  ne-am  obişnuit  să  privim  soarele  în  apă,  ne  vom 
întoarce  ochii  spre  lumina  propriu-zisă'4,  fără  să  ne  speriem  că  nu  putem  vedea 
pe  Dumnezeu  însuşi  (p.  59). 

Ca  să  arate  contemporanilor  că  bunurile  culturii  profane  sînt  folositoare  numai 
în  măsura  în  care  ele  servesc  adevărurile  creştine,  Sf.  Grigorie  Teologul  spune 
unui  ucenic  de  al  6ău:  „Dacă  cu  retorica  uneşti  cît  de  cît  şi  rîvna  după  virtute, 
atunci  eşti  de  al  nostru;  dacă  nu,  mai  bine  uită  prietenia  cu  noi"  (p.  61). 

Drept  răspuns  faţă  de  necuviinţa  semenului  Sfîntul  Ioan  Gură  de  Aur  evocă 
pilda  filosofului  Socrate  care  nu  s-a  răzbunat  pe  cel  ce  i-a  greşit  spunîndu-i  că 
în  rolurile  de  teatru  sîntem  persiflaţi  ca  la  un  mare  banchet. 

La  fel  sînt  evocate  pilde  privind  educaţia  fetelor,  domenii  în  care  creştinis¬ 
mul  a  adus  servicii  imense.  Nu  de  geama  puritatea  moravurilor  a  stors  de  pe 
buzele  unui  retor  oa  Libamiu  cuviinţele:  „ce  mame  alese  au  creştinii!44 

Capitolul  II  intitulat  ,tStudiile  universitare  ale  părinţilor  capadocieni “  a  fost 
cunoscut  încă  din  1955,  cînd  a  fost  publicat  în  revista  „Studii  Teologice",  dar  nu-i 
lipsit  nici  de  importanţă  nici  la  o  recitire  ulterioară.  Dacă  Sfîntul  Grigorie  de 
Nyssa  afirma  într-una  din  epistolele  sale  (nr.  13)  că,  el  n-a  avut  parte  de  frec¬ 
ventarea  unor  cursuri  universitare  regulate,  dar  că  prin  mijlocirea  fratelui  său 
(Sf.  Vasile)  s-«a  buounait  totuşi  de  oarecare  apreciere  tocmai  din  partea  retorului 


•  —  Mitropolia  Ardealului 


130 


MITROPOLIA  ARDEALULUI 


Libaniu,  în  schimb  informaţiile  privitoare  la  bibliotecile  vestite  ale  vremii  şi 
descrierea  amănunţită  pe  care  ne-a  lăsat-o  Sf.  Grigorie  de  Nazianz  privitoare  la 
studiile  care  merită  să  fie  cunoscute  nu  numai  de  studenţii  teologi,  ci  şi  de  preoţii 
noştri.  E  drept  că  pornit  la  reforma  vieţii  monahale  în  care  vedea  „adevărata 
filosofie  vrednică  de  acest  titlu,  Sf.  Vasile  va  numi  universitatea  în  care  a  învăţat 
„Atena,  o  fericire  deşartă  şi  goală“,  totuşi  fără  podoaba  graiului  prin  care  Bise¬ 
rica  a  ajuns  să  exprime  noul  crez  creştin,  n-ar  fi  fost  cu  putinţă  nici  virtuţii 
să-şi  cîştige  întîietatea  faţă  de  cultura  profană  a  vremii.  Fireşte  că  acest  cîştig  se 
datoreşte  în  primul  rînd  promovării  virtuţii. 

Capitolul  III  tratînd  despre  „ Frumuseţile  prieteniei  în  concepţia  lumii  vechi 
şi  a  Sfinţilor  Părinţi “  (p.  139 — 170)  lărgeşte,  dar  în  acelaşi  timp  şi  adînceşte  această 
virtute  cultivată  de  Biserica  creştină  a  primelor  veacuri. 

Studiul  a  apărut  întîi  în  revista  „Glasul  Bisericii**  din  1954.  Spre  deosebire 
de  scriitorii  antici  ca  Platon  sau  Cicero  care  socoteau  prietenia  ca  fiind  mai  dorită 
de  către  cei  săraci  decît  de  cei  fericiţi,  creştinismul  ne-a  învăţat  că  Dumnezeu 
este  iubire**  (I  Tim.  4,  8),  iar  autorul  nostru  e  de  părere  că  „prietenia  însemnează 
o  integrare  în  Dumnezeu**  (p.  145),  vrednic  de  prietenie  fiind  numai  cel  care 
singur  are  darul  de  a  fi  iubit**,  cum  declara  de  altfel  acelaşi  Cicero,  din  care 
părintele  I.  G.  Coman  citează  adeseori.  Mai  departe  dînsul  ne  aduce  aminte  de 
prietenia  clasică  dintre  Sfîntul  Vasile  şi  Sf.  Grigorie  Teologul  la  Atena  precum 
şi  de  cîteva  predici  (de  pildă  „Despre  dragoste  şi  prietenie**  a  Sf.  Ioan  Gură  de 
Aur),  în  care  cititorul  nostru  poate  găsi  multe  fragmente  patristice  pline  de 
adevăr  şi  de  bunătate. 

Capitolul  IV,  fiind  vorba  despre  „ Sublimul  preoţiei  creştine",  cuprinzînd 
note  pe  marginea  tratatului  „Despre  preoţie**  a  Sfîntului  Ioan  Gură  de  Aur  (apă¬ 
rute  prima  oară  în  vechea  revistă  „Studii  Teologice**  1940),  la  un  moment  dat 

autorul  citează  din  Sf.  Ioan:  „Cînd  preotul  invocă  Duhul  Sfînt  şi  săvîrşeşte  jertfa 
cea  înfricoşată,  spune-mi  ce  mîini  trebuie  să  fie  acelea  care  săvîrşesc  aceste 

lucruri,  ce  limbă  trebuie  să  fie  aceea  care  rosteşte  aceste  cuvinte?  Cît  de  curat 
şi  de  sfînt  trebuie  să  fie  sufletul  care  primeşte  un  aşa  de  mare  Duh?  In  acele 
momente  îngerii  asistă  pe  preot  şi  întreaga  ceată  a  puterilor  cereşti  strigă  cu  voce 
tare,  iar  locul  din  jurul  jertfelnicului  se  umple  spre  cinstea  Celui  ce  stă  aşezat*1 
După  care  continuă:  „Fii  atent,  preote,  servirea  care  ţi  s-a  încredinţat  nu  este 
omenească,  ci  îngerească. 

Oricine  va  auzi  aceste  cuvinte  sau  altele  din  acel  neîntrecut  tratat  îşi  va  da 

îndată  seama  că  „înainte  de  orice,  preotul  trebuie  să  fie  vasul  celor  mai  alese 

însuşiri  morale,  în  fruntea  cărora  trebuie  să  stea,  ca  regină**,  dragostea  fierbinte 
de  Hristos  şi  de  Biserica  Sa,  zice  păr.  I.  G.  Coman,  din  dragoste  izvorăsc:  virtute, 
cultură,  studiu  continuu,  cultivarea  gîndirii  şi  a  ştiinţelor,  practicarea  înţelepciunii, 
căci  „preoţia  se  săvîrşeşte  aici  pe  pămînt,  dar  ea  are  rang  între  dregătoriile 
cereşti**. 

In  capitolul  V,  despre  „Mînia  şi  fenomenologia  ei  in  literatura  patristică “ 
autorul  nostru  face  întîi  o  scurtă  comparaţie  între  felul  în  care  a  fost  ea  combă¬ 
tută  de  scriitorii  profani  Seneca  şi  Plutarh,  pe  de  o  parte  şi  felul  în  care  a  fost  ea 
vindecată  de  scrierile  lor,  părinţi  şi  scriitori  creştini  ca  Lactanţiu,  Sf.  Vasile 
cel  Mare,  Grigorie  Teologul  şi  Martin  de  Braga.  Cuvinte  frumoase  au  fost  rostite 
şi  de  cei  dintîi,  de  pildă  de  către  Plutarh  atunci  cînd  a  spus  că  „mînia  e  cea  mai 
urîtă  şi  mai  dispreţuită  dintre  patimi:  ea  nu  poate  ridica  nici  ceea  ce  a  dărîmat**. 
Din  partea  lor,  scriitorii  creştini  recomandă  să  nu  se  răspundă  răului  cil  rău,  ci  cu 
bine,  cu  blindeţe.  Sf.  Grigorie  Teologul  ne  dă  —  spune  autorul  —  cea  mai  pro¬ 
fundă  analiză  psihologică  a  acestei  patimi:  mîniosul  are  o  înfăţişare  de  cruzime, 
perii  capului  stau  zbîrliţi  ca  la  mistreţi,  gîtul  umflat,  respiraţia  deasă,  sacadată, 
gura  zgomotoasă  ca  o  arie**.  Notăm  că  una  din  specialităţile  patraloguiui  nostru 
este  documentarea  cît  mai  deplină  a  tematicii  alese,  aşa  îneît  şi  în  legătură  cu 
mînia  citatele  patristice  abundă  şi  ele. 

Scrierea  din  capitolul  VI  cu  titlul  „Mesajul  milosteniei  creştine  pentru  bogaţi 
şi  săraci  la  Părinţii  capadocieni '*  a  fost  tipărită  încă  în  1945  la  Beiuş  sub  titlul 
„Rolul  social  al  milei  creştine  la  Părinţii  capadocieni**.  Autorul  acestui  lung  studiu 
(70  p.)  afirmă  de  la  început:  „Pentru  a  ilustra  principiile  pe  care  Biserica  îşi 

întemeiază  soluţia  în  conflictul  dintre  bogaţi  şi  săraci,  dintre  răsfăţaţii  bunurilor 
vremelnice  şi  dezmoşteniţii  soartei,  am  ales  să,  cercetăm  concepţia  devenită  clasică 
în  această  privinţă  a  Sfinţilor  Vasile  cel  Mare  (4  scrieri)  Grigorie  Teologul  (o 
scriere)  şi  Grigorie  de  Nyssa  (două  scrieri).  Se  ştie  că  în  aceste  omilii  Sfinţii 
Părinţi  capadocieni  descriu  în  cuvinte  impresionante  luxul  bogaţilor  şi  lăcomia 
traiului  lor  în  comparaţie  cu  mizeria  săracilor:  „Dacă  nu-mi  voi  .vinde  pe  nici  unul 
din  copiii  mei  (ca  să-mi  plătesc  hrana  şi  datoriile),  se  întreba  săracul,  atunci  îi 
voi  vedea  pe  toţi  murind  de  foame.  Dacă  vind  pe  unul,  cu  ce  ochi  voi  privi  la  cei 
rămaşi,  în  faţa  cărora  sînt  aspect  de  necredinţă  şi  trădare*'...?  (Sf.  Vasile  „Omilia 
cu  prilejul  secetei  şi  foametei"). 

Sensul  şi  frumuseţea  milosteniei  va  consta  în  a  ajuta:  „Cu  cît  dai  mai  mult, 
cu  atîta  creşte  ceea  ce  rămîne.  De  fapt,  nu  dai  nimic  din  al  tău  propriu,  pentru 
că  toate  sînt  de  la  Dumnezeu,  spunea  Sf.  Grigorie  Teologul  în  omilia  „Despre 
dragostea  faţă  de  săraci.  Numai  în  felul  acesta  milostenia  nu  jigneşte. 

O  plăcută  surpriză  ne-a  rezervat-o  părintele  I.  G.  Coman  cu  studiul  intitulat 
„ Fericitul  Teodoret  al  Cirului  despre  dragostea  ca  bază  a  vieţii  creştine  desăvîrşite " 
din  capitolul  VIII,  care  acum  vede  pentru  prima  oară  lumina  tiparului. 

Păstorind  o  eparhie  formată  din  800  de  parohii,  „om  de  întinsă  şi  variată 
cultură,  predicînd  mai  ales  în  limba  siriacă,  dar  scriind  cu  osebire  în  greacă, 
Teodoret  a  publicat,  după  părerea  specialiştilor,  aproape  tot  atît  de  multe  opere 
şi  în  tot  atît  de  felurite  domenii  ca  Sfîntul  Chir  al  Alexandriei,  dar  din  care 
aproape  jumătate  s-au  pierdut  probabil  din  cauza  aderării  sale  la  nestorianism, 
pentru  care  a  fost  condamnat".  Din  vechime,  el  s-a  făcut  vestit  nu  atît  prin  opera 
sa  teologică  propriu-zisă,  ci  mai  ales  prin  cele  trei  scrieri  cu  caracter  istoric: 
1.  Istoria  religioasă  sau  viaţa  ascetică;  2.  Istoria  bisericească  şi  3.  Manual  de 
legende  eretice. 

In  prefaţa  primei  scrieri  el  spune  că  „e  lucru  frumos  şi  util  să  prezinţi 
luptele  atleţilor  virtuţii",  prin  care  el  înţelegea  pe  monahi,  în  frunte  cu  Simion 
Stîlpnicul.  El  spune  că  nu  zugrăveşte  „trăsături  trupeşti,  ci  sufleteşti  nevăzute, 
dar  că  pentru  documentarea  lor  el  descrie  după  fapte  văzute  personal  sau  auzite 
de  la  alţii".  Monahii  descrişi  de  el  „iubeau  adevărata  filosofie"  practidnd-o  „în 
gradul  cel  mai  înalt",  reuşind  să  ne  dea  „una  din  cele  mai  frumoase  sinteze  asupra 
vieţii  monahale".  Chipurile  de  felul  acestor  „filosofi  practici"  nu  făceau  caz  de 
prea  multă  dorinţă  (Afrante  abia  cunoştea  cîteva  cuvinte  greceşti),  dar  era  în  stare 
să  răspundă  —  ca  şi  Baradat,  alt  monah  sirian  —  oricărei  întrebări  clădite  pe 
argumente  aristotelice  .  „Despre  nemurirea  sufletului,  zice  Teodoret,  n-au  vorbit 
numai  Platon  şi  Aristotel,  ci  şi  curelarii,  făurarii,  ţesătorii,  ţăranii  şi  plugarii  prin 
cunoaşterea  lor  simplă  şi  directă,  prin  virtute".  „Mănăstirile  noastre  sînt  şcoli  de 
filosofie,  spune  el  în  alt  loc. 

Dar  ceea  ce  formează  miezul  acestei  filosofii  este  dragostea  ca  principiu  al 
noii  filosofii.  „E  cu  neputinţă  ca  cineva  să  reuşească  în  această  filosofie  dacă  nu  e 
îndrăgostit  fierbinte  de  Dumnezeu",  afirmă  Teodoret.  Şi  astfel  sînt  luate  pe  rînd 
chipuri  de  prooroci,  de  apostoli,  de  martiri  ca  şi  de  monahi  pe  care  îi  descrie  cu 
dragoste  şi  cu  duh  ascetic.  Autorul  reproduce  o  serie  întreagă  de  citate  ilustrative 
din  scrierile  citate  ale  lui  Teodoret. 

Ultimele  două  capitole,  al  nouălea  şi  al  zecelea,  tratează  despre  „ Problema 
raporturilor  culturale  dintre  greci  şi  barbari  in  lumina  Sfinţilor  Părinţi"  şi  „ Spi¬ 
ritul  umanist  şi  elemente  de  antropologie  în  gîndirea  patristică "  cuprinzînd  amin- 
două  elemente  prin  care  valorile  spiritualităţii,  patristice  crează  tot  atîtea  punţi 
între  învăţătura  „pescarilor"  din  Galileea  şi  cea  „din  afară"  sau  profană,  încadrîn- 
du-se  ca  sinteze  ale  umanităţii  în  drumul  ei  spre  desăvârşirea  vieţii  omeneşti. 
Drept  încheiere  reproducem  cîteva  rînduri  din  tratatul  Sf.  Grigorie  de  Nyssa  „Des¬ 
pre  facerea  omului"  „ca  chip  al  lui  Dumnezeu,  sufletul  nu  poate  fi  mărginit  de 
spaţiu.  El  se  uneşte  cu  trupul  în  mod  trainic,  îi  dă  viaţă  şi-l  conduce  în  toate  situa¬ 
ţiile,  pentru  că  el  e  prezent  în  tot  trupul  nu  numai  în  unele  din  părţile  sale,  ca 
de  exemplu  creierul,  inima,  ficatul  şi  sîngele.  In  chipul  acesta  înaintează  omul  spre 
desăvîrşire  într-o  ordine  şi  pe  o  cale  regulată". 


Pr.  prof.  T.  Bodogae 

Pr.  Dorel  Pogan,  CONSTITUŢIA  TEANDRICA  A  BISERICII,  Teză 
de  doctorat,  Bucureşti,  1987,  171  pagini  (extras  din  revista  ,,Ortodoxia“, 
XXXIX,  1987,  nr.  1  şi  2). 

înaltul  nivel  ştiinţific  al  învăţămîntului  nostru  teologic  de  grad  universitar 
se  reflectă  cum  nu  se  poate  mai  bine  în  tezele  de  doctorat  în  Teologie.  Multe  la 
număr  mai  ales  în  ultimele  două  decenii,  ele  se  constituie  adeseori  în  monografii 
de  ultimă  oră  şi  de  o  valoare  incontestabilă  asupra  unor  teme  teologice  importante 
şi  totodată  foarte  actuale  în  contextul  eforturilor  contemporane  ale  Bisericilor  de 
reînnoire  şi  de  deschidere  ecumenică.  Putem  spune  pe  drept  cuvînt  că  tezele  de 
doctorat  publicate  în  revistele  noastre  alcătuiesc  o  adevărată  bibliotecă  teologică. 
O  bibliotecă  de  mare  valoare  în  primul  rînd  informativă,  căci  ea  reflectă  tot  ce 
are  mai  bun  teologia  contemporană,  şi  aceasta  dintr-o  perspectivă  ortodoxă  clară 
şi  unitară.  Dar  aceasta  este  departe  de  a  fi  singura  lor  reuşită.  Căci,  alături  de 
seria  strălucită  de  lucrări  datorate  unor  personalităţi  consacrate,  tezele  de  doctorat 
afirmă  şi  ele  vigoarea  deosebita  a  teologiei  româneşti,  legătura  ei  strînsă  cu  tra¬ 
diţia  Părinţilor,  ca  şi  cu  viaţa  Bisericii  pe  care  o  slujeşte,  cu  viaţa  poporului  nos¬ 
tru,  deschiderea  noastră  spre  ecumenicitatea  creştină  şi  spre  largul  evantai  de 
preocupări  ale  lumii  contemporane. 

Lucrarea  P.  C.  pr.  Dr.  Dorel  Pogan  vine  să  se  înscrie  la  loc  de  cinste  în  această 
frumoasă  bibliotecă.  Tînărul  slujitor  al  Bisericii  noastre,  cu  o  foarte  solidă  for¬ 
maţie  teologică  dobîndită  in  ţară  (Sibiu  şi  Bucureşti)  şi  în  străinătate  (Strasbourg 
şi  Paris),  P.  C.  Sa  aduce,  cu  această  lucrare,  o  importantă  contribuţie  la  adînci- 
rea  ecleziologiei  ortodoxe.  Ca  o  „sinteză  a  problemei  ecleziologice**,  „bine  gîndită 
şi  abordată**,  „de  o  valoare  deosebită  prin  adîncimea  dogmatică  şi  duhovnicească 
a  ideilor  expuse**  apreciază  lucrarea  îndrumătorul  ştiinţific  principal  al  ei,  mult 
veneratul  nostru  profesor  Dr.  Nicolae  Chiţescu  ( Prefaţă ,  p.  3 — 6). 

Autorul  precizează  în  Introducere  că  „lucrarea  de  faţă  nu  se  constituie  ca 
o  privire  generală  interconfesională  referitoare  la  Biserică,  ci  ca  o  aprofundare 
ortodoxă  a  structurii  teandrice  a  Bisericii,  pusă  însă,  fireşte,  şi-n  legătură  cu  unele 
aspecte  discutabile  din  ecleziologia  occidentală,  cum  ar  fi:  hristomonismul  acestei 
ecleziologii  sau  mişcările  harismatice*'  (p.  8). 

Constituţia  teandrică  a  Bisericii  autorul  o  vede  pecetluită  în  patru  aspecte 
esenţiale  ale  acesteia:  treimic,  hristologic,  pnevmatologic  şi  antropologic.  Tratînd 
separat,  din  motive  metodologice,  aceste  patru  aspecte,  autorul  este  conştient  de 
interdependenţa  dintre  ele,  de  „corelaţia  lor  organică**,  pe  care-şi  propune  să  nu  o 
scape  din  vedere,  „cu  atît  mai  mult  cu  cît  diferenţele  ecleziologice  dintre  confesiu¬ 
nile  creştine  par  a  proveni  tocmai  din  lipsa  acestei  corelaţii**  (p.  9). 

Primele  patru  capitole  tratează,  deci,  separat,  cîte  unul  din  cele  patru 
aspecte. 

In  ce  priveşte  aspectul  treimic  al  Bisericii  (cap.  I,  p.  13 — 41),  autorul  arată 
că  Biserica  îşi  are  baza  şi  sursa  existenţei  sale  în  planul  cel  veşnic  al  lui  Dum¬ 
nezeu,  Cel  Unul  în  fiinţă  şi  întreit  în  Persoane.  Taina  Bisericii  este  taina  unirii 
oamenilor  cu  Dumnezeu  Unul  în  Treime.  Trăind  în  viaţa  Sfintei  Treimi,  Biserica  o 
reflectă  în  propria-i  viaţă  şi  o  transmite  mereu  mădularelor  sale.  Această  anco¬ 
rare  a  Bisericii  în  viaţa  Treimii  se  manifestă  atît  pe  plan  orizontal,  în  comuniunea 
credincioşilor  întreolaltâ,  din  puterea  şi  după  modelul  comuniunii  Persoanelor 
divine,  cît  şi  pe  plan  vertical,  în  comuniunea  dintre  credincioşi  şi  Persoanele 
Sfintei  Treimi. 

Aspectul  hristologic  al  Bisericii  (cap.  II,  p.  42 — 76)  înseamnă  vieţuirea  Bise¬ 
ricii  în  dualitatea  teandrică  a  firilor  divină  şi  umană,  relaţia  organică  între  Hristos, 
Capul  Bisericii  şi  credincioşi,  mădularele  ei.  întruparea,  jertfa  şi  învierea  îşi 
revarsă  roadele  în  Biserică  şi  îşi  găsesc  reflectarea  permanentă  în  viaţa  ei.  Avîn- 
du-şi  temeiul  în  întrupare,  „Biserica  este  o  existenţă  a  două  naturi,  a  două  voinţe, 
a  două  operaţii,  inseparabile  şi  distincte  în  acelaşi  timp,  care-i  conferă  o-  struc¬ 
tură  hristologică**  (p.  44).  Jertfa  lui  Hristos  nu  numai  că-şi  revarsă  darurile  ei  în 
Biserică,  ci  şi  impriipă  Bisericii  şi  credincioşilor  starea  de  jertfă.  Iar  învierea 
revarsă  în  trupul  tainic  al  lui  Hristos  lumina  şi  puterea  biruitoare  peste  moarte; 

Dacă  moartea  lui  Hristos  a  fost  învinsă  prin  învierea  Sa,  şi  moartea  noastră  în 
Hristos  este  moarte  spre  înviere  în  Duhul. 

In  Biserică,  Trupul  tainic  al  lui  Hristos,  subzistă  trupul  Său  fizic  îndumne¬ 
zeit  şi  trupul  euharistie.  Crescînd  permanent  în  Hristos,  prin  Duhul  Sfînt,  Biserica 
extinde  în  lume,  peste  timp,  pe  Hristos  ca  Trup  tainic,  „într-o  întrupare  continuă, 
spre  a  consacra  umanul**  (p.  76). 

In  cap.  III:  Aspectul  pnevmatologic  al  Bisericii  (p.  77 — 115),  autorul  arată  că 
Hristos  îşi  împlineşte  scopul  Său  sfinţitor  şi  mîntuitor  în  Biserică  prin  Duhul  Sfînt. 
Biserica  este  plină  de  Duhul  pentru  că  este  plină  de  Hristos  şi  invers.  La  Cinci- 
zecime,  Duhul  Sfînt  vine  în  lume,  oferindu-ni-se  ca  dar  şi  inaugurînd  Biserica  în 
plenitudinea  ei,  ca  o  comunitate  concretă  a  oamenilor  cu  Dumnezeu.  Această  oferire 
a  Duhului  se  continuă  pe  tot  parcursul  existenţei  Bisericii,  astfel  îneît  Biserica 
este  o  perpetuă  Cincizecime.  Este  de  menţionat  în  mod  deosebit  subcapitolul  des¬ 
pre  lucrarea  Duhului  în  Tainele  Bisericii,  cu  fina  surprindere  a  specificului  acestei 
lucrări  în  fiecare  Taină.  Vorbind  apoi  despre  acţiunea  sfinţitoare  a  Duhului, 
autorul  ţine  să  sublinieze  că  această  acţiune  depăşeşte  limitele  umanului  şi  se 
răsfrânge  asupra  întregului  univers  (p.  114). 

In  capitolul  IV,  despre  aspectul  antropologic  al  Bisericii  (p.  117 — 125),  autorul 
relevă  mai  întîi  „fundamentul  bisericesc  al  naturii  umane**.  Omul  a  fost  creat  pen¬ 
tru  comuniune  cu  Dumnezeu.  Biserica  e  restaurarea  acestei  comuniuni,  slăbită 
prin  păcat.  Ca  aşezămînt  văzut,  Biserica  are  mădulare  văzute:  ierarhia  sacra¬ 
mentală  şi  credincioşii.  Cele  trei  slujiri  ale  lui  Hristos,  prin  care  El  a  realizat 
mîntuirea  obiectivă,  sînt  activate  în  Biserică  prin  ierarhia  sacramentală,  care 
este  o  componentă  a  Bisericii.  Apartenenţa  la  Biserică  este  condiţie  a  mîntuirii; 
autorul  precizează  sensul  şi  rolul  de  neînlocuit  al  acestei  apartenenţe. 

Un  ultim  capitol  al  lucrării  (V)  înfăţişează  unele  tendinţe  unilaterale  ale 
eciieziioilogiei  occidentale,  privite  prin  prisma  structurii  teandrice  a  Bisericii 
(p.  126 — 153).  O  tendinţă  specifică  a  acestei  ecleziologii  este  hristomonismul, 

datorat  lipsei  unei  teologii  trinitare  echilibrate.  Adausul  „Filioque**  introduce  o 
separaţie  între  Fiul  şi  Duhul  Sfînt,  cu  adînci  implicaţii  în  ansamblul  teologiei 
occidentale.  Lipsa  unei  învăţături  consistente  despre  Duhul  Sfînt  —  care  duce 
uneori  chiar  la  negarea  personalităţii  Duhului  Sfînt  (vezi:  t  Lucian  Făgărăşanul, 
Episcop-vicar,  Duhul  Sfînt  —  Persoană  dumnezeiască  în  lumina  Noului  Testa¬ 
ment,  în  rev.  „Mitropolia  Ardealului**,  XXX,  1985,  nr.  1 — 2,  p.  9 — 11)  —  şi  despre 
legătura  prin  El  a  Bisericii  cu  Hristos  face  ca  taina  interferenţei  divinului  cu 
umanul  în  Hristos  să  nu  mai  fie  exprimată  ca  „viaţă  în  Hristos**,  această  taină 
fiind  situată  în  planul  abstract  al  unei  credinţe  mai  degrabă  raţionale  decît  afec¬ 
tive,  concretizată  în  cunoscuta  formulă  occidentală  „imitatio  Christi**.  Printre  con¬ 
secinţele  acestei  lipse  este  şi  elaborarea  unei  „vieţi  a  lui  Iisus  Hristos**  ruptă  de 
tainicul  supranatural  al  existenţei  Sale.  „Demitologizarea**  propusă  de  R.  Bultmann 
nu  este  altceva  decît  o  astfel  de  „decristificare**  a  lui  Iisus  istoric. 

Incercîndu-se  o  accentuare  a  legăturii  credincioşilor  cu  Hristos  în  Duhul, 
în  Occident  s-a  ajuns  la  mişcările  harismatice.  Infăţişînd  pe  scurt  apariţia  şi  dez¬ 
voltarea  acestor  mişcări,  autorul  supune  fenomenul  unei  critici  pătrunzătoare,  din 
perspectiva  structurii  teandrice  a  Bisericii,  şi  accentuează  că  „Duhul  nu  se  poate 
trăi  în  afara  Bisericii"  (p.  146).  Pentru  ca  experienţa  Duhului  să  fie  plenară,  ea 
trebuie  neapărat  să  fie  bisericească. 

Astfel  de  tendinţe  relevă  o  criză  profundă  a  ecleziologiei  occidentale,  „mult 
mai  profundă  decît  o  recunosc  reprezentanţii  ei"  şi  care  „ţine  de  felul  cum  această 
ecleziologie  înţelege  însăşi  esenţa  Bisericii,  structura  sa  teandrică"  (p.  153). 

Lucrarea  se  încheie  cu  cîteva  pagini  de  concluzii  (p.  153 — 158),  care  nu  sînt  o 
simplă  repetare  a  ideilor  principale,  urmate  de  foarte  bogata  şi  selecta  listă 
bibliografică  (p.  159 — 168). 

Această  scurtă  prezentare  nu  poate,  desigur,  să  ofere  o  imagine  cît  dc  cît 
completă  a  cuprinsului  atît  de  bogat  al  lucrării  Părintelui  Dorel  Pogan.  Nici  nu 
poate  să  reflecte  adecvat  multiplele  reuşite  alb  ei.  Rod  al  unei  lecturi  nu  numai 
folositoare,  ci  şi  plăcute,  prezentarea  de  faţă  nu  vrea  să  fie  altceva  decît  un  cuve¬ 
nit  omagiu  adus  autorului,  iar  pentru  toţi  cei  ispitiţi  întru  ale  teologiei  un  cald 
îndemn  la  lecturarea  lucrării  însăşi. 

Pr.  prof.  Vasile  Mihoc 

TAUSEUD  JAHRE  CHRISTENTUM  IN  RUSSLAND.  ZUM  MILE- 
NIUM  DER  TAUFE  DER  KIEVER  RUS’,  herausgegeben  von  K.  Ch. 
Felmy,  G.  Kretschmar,  F.  von  Lilienfeld  und  C.-J.  Roepke,  Vandenhoeck 
&  Ruprecht,  Gottingen,  1988,  1107  p. 

Editat  în  condiţii  grafice  excepţionale  la  prestigioasa  editură  germană  Vanden¬ 
hoeck  &  Ruprecht  din  Gottingen  (R.F.G.)  de  un  grup  de  cunoscuţi  profesori  de 
teologie  luterani  germani  specialişti  în  problemele  Bisericilor  ortodoxe  răsăritene, 
masivul  volum  (1107  păgâni)  pe  oare-1  prezentăm  în  continuare  publică  în  tota¬ 
litatea  şi  integralitatea  lor  cele  68  de  conferinţe,  referate  şi  comunicări  susţinute 
în  cadrul  Simpozionului  ştiinţific  şi  bisericesc  internaţional  organizat  între  7 — 10 
mai  1987,  de  Academia  teologică  evanghelică  Tutzing  (Bavaria)  sub  egida  temei 
aniversare  O  mie  de  ani  de  creştinism  în  Rusia  şi  importanţa  lui  pentru  Europa 
şi  creştinătatea  ecumenică.  Organizat  de  profesorii  Fairy  von  Lilienfeld  (Erlangen) 
şi  Georg  Kretschmar  (Miinchen),  Simpozionul  a  reunit  la  castelul  Tutzing  din 
Bavaria  circa  140  de  specialişti:  teologi,  istorici  ai  Bisericii,  istorici  laici,  slavişti, 
bizantinologi,  filologi  şi  istorici  literari  din  18  ţări  şi  a  reprezentat  cea  mai  impor¬ 
tantă  contribuţie  a  Federaţiei  Bisericilor  Evanghelice  protestante  din  Germania 
Federală  (E.K.D.)  la  marcarea  jubileului  mileniului  creştinării  ruşilor  kievieni 
(988 — 1988)  fiind  precedat  numai  cu  cîteva  zile  de  un  Simpozion  similar,  cu  tema 
„ 1000  de  ani  între  Volga  şi  Rin ",  organizat  de  Comisia  ecumenică  a  Conferinţei 
episcopilor  romano-catolici  germani  la  Institutul  pentru  Bisericile  răsăritene  din 
Regensburg  între  21 — 26  aprilie  1987. 

Volumul  se  deschide  cu  o  scurtă  Introducere  (p.  5 — 13)  în  oare  se  subliniază 
multiplele  semnificaţii  ale  serbării  pe  plan  mondial  a  mileniului  creştinării  ruşilor 
kieveni  (cultural-ştiinţificâ,  duhovnicesc-bisericeascâ  şi  politică  şi  locul  simpozio¬ 
nului  de  la  Tutzing  în  lunga  serie  de  manifestări  similare  organizate  cu  acest 
prilej  în  Europa,  „Introducere"  semnată  de  Claus-Jiirgem  Roepke,  directorul  Aca¬ 
demiei  Evanghelice  din  Tutzing,  gazda  Simpozionului. 

Paginile  următoare  23 — 57)  reproduc  alocuţiunile,  oficiale  şi  mesajele  de 
salut  adresate  Simpozionului  din  partea  E.K.D. -ului  (preşed.  II. -J.  Held),  Bisericii 
Ortodoxe  Ruse  (mitrop.  Filaret  de  Minsk  şi  Bielorusia),  Consiliului  Ecumenic  al 
Bisericilor  (T.  Sabev),  a  Conferinţei  episcopilor  romano-catolici  din  R.F.G.  (ep. 
Franz  Xaver  Eder  de  Passau)  şi  a  guvernului  local  al  landului  Bavaria. 

Scurta  conferinţă  festivă  a  mitrop.  Filaret  al  Kievului  şi  Galiţiei  cu  titlul 
„O  mie  de  ani  de  creştinism  în  Rusia “  (p.  49 — 57)  este  urmată  de  conferinţele  şi 
comunicările  propriu-zise  prezentate  în  cadrul  Simpozionului  în  plen  sau  într-una 
din  cele  patru  secţiuni  în  care  s-au  desfăşurat  lucrările. 

Grupul  celor  şase  Conferinţe  cu  caracter  mai  general  şi  introductiv  prezentate 
în  plen,  şi  semnate  de  cunoscuţi  specialişti  consacraţi  în  problemele  istorice,  teo¬ 
logice,  spirituale  şi  culturale  ale  creştinismului  rus,  se  ocupă  de:  contextul  istoric 
al  evenimentului  Botezul  ruşilor  kievieni  (prot.  prof.  V.  Stoikov,  Acad.  duh. 
Leningrad)  (p.  61 — 84);  moştenirea  religioasă  şi  culturală  bizantină  în  Rusia  medie¬ 
vală  şi  modernă  (prof.  J.  Meyendorff,  St.  Vladimir  Theological  Seminary,  New 
York)  (p.  85 — 102);  influenţele  bizantine  exercitate  asupra  limbii  literare  ruse 
(acad.  S.  Averinţev.  Moscova)  (p.  103 — 122);  „stăreţismur  rus  ca  teologie  a  inimii 
(păr.  prof.  Th.  Spidlik  S.  J.,  Institutul  pontifical  oriental  Gregorianum,  Roma) 
(p.  123 — 130),  contactele  teologice  între  Ortodoxia  rusă  şi  luteranism  (o  foarte  docu¬ 
mentată  trecere  în  revistă  şi  evaluare  semnată  de  arhim.  A.  Nikitin,  Acad.  duh. 
Leningrad,  p.  131 — 155  -F  anexe)  (p.  156 — 200);  întîlnirea  şi  confruntarea  între  creşti¬ 
nismul  răsăritean  şi  occidental  în  viaţa  şi  opera  lui  F.  M.  Dostoievski,  L.  N. 
Tolstoi  şi  V.  S.  Soloviov  (prof.  dr.  dr.  L.  Mîiller,  Tiibingen)  (p.  201 — 214);  închein- 
du-se  cu  conferinţa  de  sinteză  a  profesoarei  Fairy  von  Lilienfeld,  cunoscută  spe¬ 
cialistă  în  istoria  şi  teologia  Bisericii  ortodoxe  ruse  (Erlangen)  intitulată  Darurile 
făcute  de  Biserica  Ortodoxă  Rusă  Europei  şi  creştinătăţii  ecumenice  (p.  215 — 248) 
de-a  lungul  vremii  între  care  distinsa  savantă  menţionează:  o  mărturie  (martyria) 
creştină  exemplară,  Liturghia,  relaţia  exegeză  biblică-cult,  teologia  icoanei,  filo- 
sofiă  religioasă  şi  teologia  rusă  de  la  sf.  sec.  XIX  şi  prima  jum.  a  sec.  XX  cu 

sofiologia  lui  Soloviov,  Bulgakov  şi  Florovsky,  şi  sfinţii  ruşi  (monahiceşti,  de  tipul 
celor  din  Lavra  Peşterilor  din  Kiev  şi  Optina,  şi  mucenici  ca  primii  sfinţi  ruşi: 
Sfinţii  Boris  şi  Gleb),  reprezentînd  tot  atitea  elemente  care  au  imprimai  spiritua¬ 
lităţii  ruse  specificul  ei  distinct  şi  inconfundabil  devenind  astăzi  tot  mai  mult 
veritabile  permanenţe  în  conştiinţa  culturală  şi  creştină  europeană  şi  ecumenică. 

Dintre  comunicările  prezentate  în  cadrul  secţiunii  I:  Botezul  ruşilor  kievieni 
şi  istoria  creştinismului  ortodox  în  Rusia  o  menţiune  specială  merită  amplul  şi 
solidul  studiu  istoric  al  prof.  dr.  Andrzej  Poppe  de  la  Universitatea  din  Varşovia, 
unul  din  cei  mai  buni  cunoscători  ai  începuturilor  istoriei  ruseşti,  privind  Evoluţia 
structurii  diocezane  a  Bisericii  mitropolitane  a  Kievului  în  primele  trei  secole  ale 
creştinării  slavilor  răsăriteni  (p.  251 — 290)  însoţit  de  o  hartă,  o  tablă  a  episco¬ 
piilor  sufragane  ale  Lieviului  şi  o  cronologie  rectificată  a  celor  23  de  mitropoliţi 
care  au  păstorit  aici  între  988 — 1305.  Intre  problemele  atinse  de  celelalte  comunicări 
din  cadrul  acestei  secţiuni  amintim:  relaţiile  culturale  ale  ruşilor  kieveni  cu  cele¬ 
lalte  ţări  slave  în  epoca  creştinării  Kievului,  sec.  X — XI  (prof.  A.  Rogov,  Moscova); 
data  istorică  a  canonizării  Si.  Vladimir,  kneazul  Kievului  (1284)  (prof.  J.  Fennel, 
Oxford);  , creştinarea  Rusiei  din  perspectiva  istoriei  limbii  ruse  (prof.  H.  Keipert, 
Bonn);  importanţa  cultural-istorică  a  slavonei  bisericeşti  în  construirea  limbii  ruse 
(prof.  D.  Freydank,  Halle);  episcopul  Teofam  Prokopovici  (1677 — 1736)  şi  începutu¬ 
rile  teologiei  sistematice  în  Rusia  (dr.  H.  J.  Harţei,  Munchen);  cîteva  figuri  repre¬ 
zentative  de  nobili  ruşi  teologi  laici  la  începuturile  istoriei  intelighentsiei  ruse, 
sf.  sec.  XVI — înc.  sec.  XVII;  knezii  Andrei  Kurbski,  Semen  Şahovskoi,  Ivan  Hvo- 
rostinin,  şi  Ivan  Katîrev-Rostovski  (prof.  D.  Şahovskoi,  Univ:  Rennes);  rememo¬ 
rarea  criticilor  declaraţiilor  propagandiste  din  presa  oficială  ţaristă  vremii  cu 
ocazia  sărbătoririi  în  1889  a  900  de  ani  de  la  creştinarea  ruşilor,  făcute  de  filosoful 
religios  laic  VI.  Soloviov  (dr.  M.  George,  Erlangen,  autor  al  unei  recente  teze  cu 
titlul  Mystiche  und  religiose  Erfahrung  im  Denken  VI.  Solov'evs,  publicată  de 
aceeaşi  editură  în  1988,  384  p.);  consideraţii  şi  completări  asupra  catalogului  episco- 
pilor  ortodocşi  ruşi  din  1893  încoace  (pater  Coelestin  Patok  O.S.B.,  Wiirzburg); 
misiunea  bizantină  ortodoxă  reflectată  în  tradiţiile  haghiografice  locale  despre 
Sf.  Leonti  din  Rostov  (t  1076)  (dr.  F.  Poliakov,  Koln);  misiune  şi  credinţa  populară 
în  Evul  mediu  rus  (prof.  R.  Stupperich,  Miinster);  continuarea  operei  misionare 
chirilo-metodice  de  către  Biserica  rusă  în  epoca  modernă  exemplificată  în  lucrarea 
Sf.  Ierarh  Nicolai  Kasatkin  (t  1912),  Apostolul  japonezilor  (dr.  P.  Plank,  Wiirzburg); 
evaluarea  evenimentului  Botezului  ruşilor  kievieni  în  emigraţia  rusă,  în  istorio¬ 
grafia  sovietică  şi  în  declaraţiile  oficiale  ale  Bisericii  Ortodoxe  Ruse  (prof.  G. 
Podskalsky  S.  J.,  Frankfurt  a  M.);  în  fine,  serbarea  mileniului  şi  ucrainenii  dizi¬ 
denţi  (B.  Spuler,  Hamburg). 

Dintre  temele  comunicărilor  prezentate  în  cadrul  Secţiunii  a  Il-a:  Importanţa 
creştinismului  pentru  istoria  culturală  şi  spirituală  rusă,  reţinem  aici:  începuturile 
contactelor  literare  ruso-bulgare  (prof.  T.  Koev,  Sofia);  motive  bizantine  şi  roma¬ 
nice  în  arhitectura  vechilor  ruşi  (prof.  H.  Faesen,  Berlin-Ost);  modelul  ideal  al 
edificiului  bisericii  bizantino-slave  (prof.  dr.  dr.  K.  Onasch,  Halle);  experienţa 
unităţii  între  spaţiul  bisericii-icoană-cult,  cale  spre  cunoaşterea  Bisericii  răsări¬ 
tene  (prof.  P.  Poscharsky,  Erlangen);  protopopul  Awakum  şi  înnoirea  Rusiei  (prof 
K.  Steinke,  Heidelberg);  importanţa  starovierţismului  (ritului  vechi)  peptru  istoria 
spirituală  şi  culturală  rusă  (prof.  P.  Hauptmann,  Miinster);  bizantinologia  în  Aca¬ 
demiile  duhovniceşti  ruse  (prof.  V.  Fiodorov,  Leningrad);  gîndire  şi  acţiune  ecu¬ 
menică  la  păr.  Gh.  Florovsky  (1895 — 1979)  (dr.  Kiinkel,  Erlangen);  importanţa  ecu¬ 
menică  a  primelor  traduceri  din  filosofia  religioasă  rusă  publicate  de  Hans  Ehren- 
berg  în  cele  două  volume  din  seria  Oestliches  Christentum  1.  Politik  2.  Philosophie. 
Munchen,  1923  şi  1925)  în  Germania  de  după  primul  război  mondial  (dr.  H. 
Ullmann,  Berlin-Ost);  şi  în  fine,  problematica  credinţei  în  literatura  sovietică 
actuală,  cu  referire  specială  la  aşa-numita  „proză  a  satului'4  siberiană  din  anii 
60 — 70  (VI.  Solouhin,  V.  Belov,  S.  Zalîghin,  V.  Astafiev,  şi  mai  ales  V.  Sukşin  şi 
V.  Rasputin)  (prof.  E.  Wedel,  Regensburg). 

Comunicările  grupate  în  secţiunea  a  IlI-a:  Spiritualitatea  Ortodoxiei  ruse 
se  referă  la:  istoria  şi  importanţa  monahismului  rus  —  schiţă  sintetică  (arhiep. 
Gherman,  Berlin-Ost);  calea  spirituală  a  Sf.  Serghei  de  Radonej  (1314 — 1392) 
(G.  Schultz,  Naumburg  DDR);  specificul  duovnicesc  şi  importanţa  activităţii  Sf. 

Iosif  Voloţki  (1439 — 1515),  adept  al  unui  monahism  mai  practic  şi  civilizator,  deo¬ 
sebit  de  direcţia  strict  contemplativă  şi  isihastă  a  contemporanului  lui  Sf.  Nil 
Sorski  (t  1508)  (pater  A.  Smith,  Erlangen  şi  prof.  D.  Dopmann,  Berlin-Ost);  ches¬ 
tiuni  hagiografice  legate  de  personalitatea  marelui  mitropolit  Macarie  al  întregii 
Rusii  (1482 — 1563),  recent  canonizat  (6  iun.  1988)  de  Biserica  Ortodoxă  Rusă  (egum. 
Makari  Veretnnikov,  Zagorsk);  teologia  icoanei  şi  spiritualitatea  ortodoxă  (păr. 
prof.  V.  Ivanov,  Zagorsk);  opera  Sf.  Grigorie  Palama  (1295 — 1365)  in  teologia  rusă 
modernă  (Vasile  Krivoşein,  1939;  VI.  Lossky,  1944;  Kiprian  Kem,  1930  şi  J.  Meyen- 
dorff,  1959)  (prof.  Gh.  Mantzaridis,  Tesalonic).  O  menţiune  specială  merită  amplele 
studii  asupra  relaţiei  între  Isihasm  şi  Renaştere  în  Europa  răsăriteană  al  păr.  prof. 
Igor  Ekonomţev  (Acad.  duh.  Zagorsk)  (p.  731—771)  şi  cel  de  mare  acrivie  al  prof. 
Hermann  Goltz  (Univ.  Halle,  DDR)  asupra  Imnului  Acatist -celulă  germinativă  a 
spiritualităţii  ortodoxe  ruse  (p.  773 — 800),  ca  şi  interesanta  comunicare  despre  con¬ 
cepţia  neoromantică  a  muzicii  ca  religie  şi  conştiinţa  de  profet  ale  celebrului 
compozitor  rus  Aleksandr  Skriabin  (t  1915)  (prof.  L.  Hoffmann-Erbrecht,  Frankfurt 
a.  M.)  (p.  801—806). 

In  fine,  secţiunea  a  IV-a  include  referate  şi  comunicări  pe  tema  Darurile 
făcute  de  Ortodoxia  rusă  Europei  şi  creştinătăţii  ecumenice.  In  această  secţiune 
se  cuprind  şi  comunicările  celor  doi  participanţi  la  Simpozion  din  partea  Bisericii 
noastre.  E  vorba  de  o  trecere  în  revistă  sintetică  şi  precisă  a  Relaţiilor  Bisericii 
Ortodoxe  Române  cu  Biserica  Ortodoxă  Rusă  în  secolul  XIX  (p.  881 — 889)  semnată 
de  păr.  prof.  Mircea  Păcurariu  de  la  Institutul  Teologic  Universitar  din  Sibiu,  şi 
un  referat  asupra  Creştinării  Rusiei  in  oglinda  istoriografiei  bisericeşti  româneşti 
(I.  Rămureanu,  M.  Şesan,  T.  Bodogae  ş.a.)  prezentat  de  păr.  prof.  Viorel  Ioniţă  de 
la  Institutul  Teologic  Universitar  din  Bucureşti.  Intre  celelalte  comunicări  din 
cadrul  acestei  secţiuni  remarcăm  trei  treceri  în  revistă,  una  în  general  şi  celelalte 
pe  aspecte  particulare  (sec.  XVIII — XIX  şi  1944 — 1953),  ale  ,,milenarei“  cooperări 
bisericeşti  bulgaro-ruse  (prof.  T.  Sabev,  T.  Koev,  A.  Krastev),  care  se  adaogă 
prezentării  legăturilor  spirituale  şi  culturale  dintre  mănăstirile  din  jurul  Veliko- 
Tirnovo  şi  Rusia  din  sec.  XVI — XIX  semnată  de  prof.  Chr.  Christov  (Sofia)  din 
prima  secţiune.  Alte  aspecte  relevate  se  referă  la  influenţa  rusă  asupra  Ortodoxiei 
naţiunilor  în  curs  de  emancipare  din  Europa  de  Sud-Est  în  sec.  XIX  (prof.  F.  Heyer. 
Heidelberg);  rolul  Bisericii  de  apărătoare  a  creştinilor  armeni  din  sec.  XVII — XX 
(ep.  Mesrop  Krikorian,  Viena);  contacte  între  luteranism  şi  Ortodoxie  şi  spaţiul 
baltic  (prof.  W.  Kahle,  Marburg);  intervenţia  lui  Petru  Movilă  între  1643 — 1645  în 
favoarea  recunoaşterii  Botezului  creştinilor  apuseni  în  semnificaţia  şi  actualitatea 
ei  ecumenică  (prof.  Chr.  Suttner,  Viena);  evlavie  ortodoxă  şi  cultură  occidentală 
în  Rusia  la  sf.  sec.  XVIII — înc.  sec.  XIX  (de  A.  Rexheuser,  Liinburg);  influenţa 
lui  Dostoievski  asupra  începuturilor  teologiei  dialectice  (E.  Turneysen  şi  K.  Barth 
în  lucrări  din  1921 — 1923)  (dr.  S.  Bryner,  Dorflingen,  Elveţia);  contribuţia  Ortodoxiei 
la  clarificarea  identităţii  ortodoxe  (apofatism,  ecleziologia  euharistică,  teologia 
icoanelor  şi  contrapropunerea  culturală)  (prof.  Chr.  Yannaras,  Atena);  prezenţa 
Ortodoxiei  în  Occidenit  intre  1917  şi  1950,  organizare,  realizări,  iradieri  (Elisabeth 
Behr-Sigel,  Paris);  icoana  rusă,  fenomen  european  (R.  Stiehel,  Mlinster);  şi 
influenţele  reciproce  între  muzica  bisericească  rusă  şi  occidentală  (polifonă)  pater 
Irenăus  Totzke  OSB,  Nideraltaich,  şi  .ierom.  Piotr  Poliakov,  Moscova).  Cu  titlu 
special  semnalăm  evaluarea  întreprinsă  de  prof.  E.  Kretschmar  (Miinchen)  din 
perspectivă  luterană  a  Dialogului  teologic  dintre  Biserica  rusă  şi  E.K.D.  (p.  973 — 987), 
dialog  desfăşurat  în  principal  în  cadrul  aşa-numitelor  „Arnoldhainer  Gesprăche44 
iniţiate  în  1959  şi  ajunse  în  1987  la  a  Xl-a  întîlnire  şi  interesanta  prezentare  făcută 
dr.  Oskar  Wagner  (Miinchen)  asupra  curiosului  fenomen  al  apariţiei,  existenţei 
efemere  şi  dispariţiei  în  Ucraina  apuseană  între  1924 — 1939  a  două  mici  biserici 
evanghelice,  una  de  Confesiune  Augustana  (luterană)  iar  alta  de  Confesiune 
reformată,  ambele  însă  de  rit  slavo-bizantin,  folosind  o  versiune  „revizuită41  în 
sens  reformatoric  a  Liturghiei  Sf.  Ioan  Hrisostom  (p.  989 — 1006). 

Volumul  se  încheie  cu  lista  celor  146  de  participanţi  (p.  1035 — 1043)  şi  un 
foarte  minuţios  indice  de  persoane,  teme,  locuri  şi  citate  scripturistice  (p.  1047— 
1107). 

Veritabilă  enciclopedie  ştiinţifică  în  fragmente,  volumul  prezentat  mai  sus 
grupează  valoroase  comunicări  de  interes  general  şi  de  un  bun  nivel  ştiinţific, 

chiar  dacă  nu  e  vorba  de  o  erudiţie  specializată  sau  de  rezultatele  unor  cercetări 
foarte  aplicate,  dar  din  care  un  cititor  avizat  şi  răbdător  ar  putea  reconstitui  fără 
dificultate  o  imagine  complexă  şi  nuanţată,  chiar  dacă  mozaicată,  a  atît  de  inte¬ 
resantei  evoluţii  de  un  mileniu  a  creştinismului  ortodox  rus.  IVLaaiva  documentaţie 
a  simpozionului  de  la  Tutzing,  unul  din  cele  mai  impresionante  şi  reprezentative 
ca  participare  şi  calitate  a  lucrărilor  organizate  în  Occident  cu  ocazia  mileniului 
botezului  ruşilor  kieveni  (depăşit  ca  amploare  numai  de  cele  3  Conferinţe  asupra 
istoriei,  teologiei  şi  spiritualităţii  şi  respectiv  liturgicii  şi  artei  bisericeşti  ruse  des¬ 
făşurate  în  iulie  1986  la  Kiev,  mai  1987  la  Moscova  şi, februarie  1989  la  Leningrad), 
documentaţie  care  face  substanţa  acestui  volum  excepţional  din  toate  punctele  de 
vedere,  constituie  de  pe  acum  un  valoros  reper  bibliografic  pentru  toţi  cei  ce  vor 
dori  să  aprofundeze  problematica  complexă  ale  unuia  din  cele  mai  fascinante 
fenomene  spirituale  şi  culturale  ale  Europei  şi  umanităţii  cum  este  creştinismul 
ortodox  rus. 

Ne  mai  rămîne  să  mai  precizăm  numai  că,  conform  indicaţiei  oferite  de  pros¬ 
pectul  editorial  ataşat  acestei  apariţii,  volumul  de  faţă  este  menit  să  completeze 
în  mod  fericit  un  alt  masiv  volum  de  aceleaşi  dimensiuni,  cuprinzînd  în  tradu¬ 
cere  germană  cu  introduceri  şi  note,  pentru  prima  dată  într-o  limbă  de  circulaţie, 
cele  mai  importante  documente  privind  istoria  Bisericii  Ortodoxe  Ruse  de  la 
origini  şi  pînă  în  prezent.  Este  vorba  de  cea  dintîi  culegere  cuprinzătoare  de  mare 
anvergură,  conţinînd,  grupate  pe  epoci,  izvoare  de  prim  rang  ale  istoriei  biseri¬ 
ceşti  ruse,  culegere  editată  de  o  serie  de  savanţi,  şi  specialişti  consacraţi  în  dome¬ 
niu  (L.  Miiller,  F.  von  Lilienfeld,  E.  Bryner,  P.  Hauptmann,  R.  Stupperich,  K.  Ch. 
Felmy,  G.  Simon,  R.  Rossler)  publicată  sub  titlul  generic  Die  Orthodoxe  Kirche 
in  Russland.  Dokumente  ihrer  Geschichte  (860 — 1980),  herausgegeben  von  Peter 
Hauptmann  und  Gerd  Stricker,  Vandenhoeck  &  ftuprecht,  Gottingen,  1988,  968 
pagini. 

Diac.  asist,  loan  I.  Ică 


ISTORIILE  SFINTELOR  MONASTIRI  CERNICA  ŞI  CÂLDORO- 
ŞANI  de  smeritul  monah  Casian  Cernicanul.  Retipărită  prin  purtarea  de 
grijă  a  Prea  Sfinţitului  Arhiereu  Calinic  Argeşanul,  Editura  Arhiepisco¬ 
piei  Bucureştilor,  1988,  228  pagini. 

Istoriografia  bisericească  veche  a  constituit  de-a  lungul  timpului  un  adevărat 
şi  valoros  izvor  de  cunoaştere  a  trecutului  Bisericii  româneşti,  a  spiritualităţii 
poporului  nostru.  Alături  de  alţi  cronicari  şi  scriitori  bisericeşti,  care  au  reţinut 
în  lucrările  lor  crîmpeie  de  viaţă  românească,  se  cuvine  să  fie  amintit  şi  călugărul 
Casian  Cernicanul.  Mănăstirea  Cemica  cunoscută  prin  „şcoala  de  copişti*4,  „şcoala 
de  zugravi*4,  prin  suflul  înnoitor  de  trăire  spirituală  imprimat  de  stareţul  Gheorglie, 
a  dat  culturii  române  şi  pe  ultimul  nostru  cronicar,  autorul  lucrării  de  faţă. 

Se  cunosc  puţine  date  biografice  despre  Casian  Cernicanul.  Smerenia  călu¬ 
gărească  l-a  făcut  să  nu  scrie  nimic  despre  sine,  ci  numai  despre  alţii,  despre  marii 
lui  dascăli  în  ale  duhovniciei,  din  care  s-a  inspirat.  A  trăit  în  epoca  de  redeştep¬ 
tare  naţională  românească,  fiind  martor  al  evenimentelor  cruciale  din  istoria 
veacului  XIX,  1821,  1848,  1859.  S-a  îndreptat  din  tinereţe  spre  mănăstirea  Cer- 
nica,  condusă  pe  atunci  de  ascetul  Calinic.  Poate  acesta  l-a  şi  călugărit.  Viitorul 
stareţ  Ştefan  (1864 — 1873)  l-a  îndemnat  să  scrie  istoria  celor  două  mănăstiri  ilfo- 
vene.  Posibil  ca  el  să  fi  fost  copist  de  manuscrise,  dascăl  al  novicilor  sau  biblio¬ 
tecar.  Este  foarte  semnificativ  faptul  că  monahul  Casian  scrie  sub  influenţa  bine¬ 
făcătoare  a  mediului  în  care  a  trăit.  Intre  anii  1793 — 1806  viaţa  monahală  de  ia 
Cernica  se  consolidase  mult  prin  activitatea  neobosită  a  stareţului  Gheorghe, 
înnoitorul  acestei  mănăstiri,  ucenic  al  marelui  Paisie.  Continuator  al  vieţii  spiri¬ 
tuale  a  fost  ăpoi  Sf.  Calinic,  viitorul  ierarh  cu  calităţi  duhovniceşti  şi  culturale 
remarcabile.  S-a  desfăşurat  acum  o  fructuoasă  operă  de  copiere  sau  transcriere  de 
manuscrise.  Spiritualitatea  bisericească  a  fost  reîmprospătată.  S-a  păstrat  de  ase- 

menea  viu,  sentimentul  de  românism,  de  unitate  naţională.  In  acest  mediu  s-a 
format  monahul  Casian,  mediu  a  cărei  tradiţie  o  continuă. 

Lucrarea  începe  cu  o  Precuvîntare,  în  care  autorul  insistă  asupra  rolului 
îndeplinit  de  monahismul  ortodox,  în  viaţa  românilor,  pe  plan  naţional  mai  ales. 
E  solidar  cu  ideile  şi  idealurile  româneşti.  Un  prim  capitol  al  cărţii  îl  constituie 
prezentarea  istoriei  mănăstirii  Cernica,  apoi  a  vieţii  stareţilor  Gheorghe  şi  Calinic 
de  la  această  mănăstire. 

Caracteristicile  spiritualităţii  româneşti  faţă  de  cele  ale  spiritualităţii  isihaste 
athonite  şi  paisiene,  pe  care  le  continuă  şi  adaptează  la  condiţile  noastre,  se  pot 
observa  concludent  în  capitolul  următor  al  cărţii.  Sfaturile  religioase  care  sînt  ofe¬ 
rite  monahilor  se  doresc  a  fi  tot  „o  Scară  duhovnicească'4  asemănătoare  în  esenţă 
cu  cea  a  Sf.  Ioan  Scărarul,  dar  nuanţată  în  aplicarea  ei  la  mediul  specific  româ¬ 
nesc.  încă  din  1782,  călugărul  Macarie  traducea  la  Cernica,  „Scara"  Sf.  Ioan  Sinai- 
tul.  Era  o  urmare  a  mişcării  de  înviorare  spirituală,  începută  mai  înainte  la  Mun¬ 
tele  Athos.  Fragmente  din  ea  se  citeau  la  slujbe,  mai  ales  în  Postul  mare.  Spiri¬ 
tualitatea  isihastă,  paisianistă  n-a  putut  fi  însă  promovată  mult  timp  în  forma  ei 
iniţială.  Monahii  români  n-au  rămas  niciodată  numai  pe  linia  specializării  în  rugă¬ 
ciunea  lui  Iisus.  Au  fost  şi  promotori  ai  unei  vieţi  practice  îmbinînd  rugăciunea 

şi  munca.  Ambii  cîrmuitori  spirituali  Gheorghe  şi  Calinic  de  la  Cernica  au  înţeles 
această  realitate  evidentă  şi  au  încercat  să  aclimatizeze  spiritualitatea  athonită  pai¬ 
sianistă  la  specificul  tradiţional  românesc.  Cele  şapte  „trepte"  ale  „Scării  duhov¬ 
niceşti"  scrise  de  stareţul  Gheorghe  şi  copiate  ulterior  de  Casian  Cemicanul  nu 
sînt  orientate  exclusiv  doar  asupra  ascezei,  asupra  rugăciunii  neîncetate,  ci  ele 
acordă  o  mare  importanţă  şi  vieţii  active  în  mijlocul  obştii.  Călugării  sînt  îndem¬ 
naţi  să  umble  cu  „trezvire"  atît  întru  sporirea  locaşului  cît  şi  spre  binele  perso¬ 
nal,  „trezvia  sufletului".  Găsiifi  expresii  ca  „plugul  ţarinei",  „odăi  pentru  dobi¬ 

toace",  „trimiterea  la  moşii"  (p.  88).  Concomitenţa  dintre  „ora  et  labora"  este 
astfel  evidentă.  Rugăciunea  personală  se  continua  în  slujirea  aproapelui,  a  socie¬ 
tăţii,  a  patriei. 

Autorul  îşi  încheie  opera  printr-o  prezentare  literară  deosebită  a  istoriei 

mănăstirii  Căldoroşani.  Istoriile  sale  sînt  un  adevărat  testament  al  curentului  cer- 
nican.  El  a  fost  format  la  şcoala  culturii  vechi.  In  plină  epocă  modernă  a  culturii 
naţionale,  în  anul  1870  el  scrie  în  spiritul  şi  litera  culturii  vechi.  A  folosit  Letopi¬ 
seţul  Cantacuzinesc,  hrisoave  vechi  domneşti,  poate  şi  scrierile  lui  Naum  Rimni- 
ceanul.  Autorul  poate  fi  pus  alături  de  protopopul  braşovean  Radu  Tempea  II 
(t  1742),  cel  care  face  în  „Istoria  Bisericii  Sf.  Nicolae  din  Şchei",  trecerea  de  la 
cronică  la  istoria  propriu-zisă,  alături  de  arhimandritul  Vartolomei  Măzâreanu, 
Dionisie  Eclesiarhul,  preotul  Nicolae  Stoica  de  Haţeg,  Naum  Rîmniceanul.  Sîntem 
la  numai  un  an  de  la  apariţia  „Cronicii  Huşilor  şi  a  Episcopiei",  a  eruditului 
episcop  academician  Melchisedec  Ştefânscu. 

Avînd  calitatea  unui  adevărat  izvor  de  spiritualitate  ortodoxă  românească, 
lucrarea  poate  fi  socotită  şi  ca  un  izvor  istoric.  Patriotismul  luminat  se  desprinde 
din  multe  pagini  ale  scrierii  lui.  Se  gîndeşte  şi  la  fraţii  lui  ardeleni.  Năzuinţele 
vremii  sale,  ideile  revoluţionare  ale  anilor  1848,  1859,  efervescenţa  în  vederea 
războiului  de  independenţă,  toate  acestea  se  găsesc  infiltrate  în  expunerea  istorică. 
Cartea  oferă,  prin  urmare,  tuturor  celor  interesaţi  amănunte  despre  rolul  impor¬ 
tant,  cultural,  spiritual  şi  patriotic  al  mănăstirii  Cernica. 

Lucrarea  se  înscrie  însă  şi  în  panteonul  culturii  române,  ca  un  adevărat 
document  de  limbă  şi  cultură  veche,  prin  frumuseţea  şi  expresivitatea  ideilor. 
Casian  are  parcă  „harul"  povestitorului,  înnăscut.  E  un  adevărat  prozator.  Limbajul 
patristic  şi  omiletic  de  coloratură  arhaică  e  împletit  cu  termeni  aparţinînd  vremii 
sale. 

Reeditarea  cărţii,  prin  grija  neobosită  a  Prea  Sfinţitului  Calinic  Argatu-Arge- 
şanul,  ne  face  să  înţelegem  şi  mai  bine  rolul  îndeplinit  de  cei  doi  mari  îndrumă¬ 
tori  ai  vieţii  monahiceşti  de  la  Cernica,  şi  în  genere,  noul  curent  de  viaţă  mona¬ 
hală  căruia  aceştia  i-au  imprimat  un  spirit  autentic  românesc.  Lucrarea  de  faţă 
ar  putea  constitui  cu  siguranţă  un  imbold  spre  cele  duhovniceşti  pentru  toţi 
cei  ce-şi  abat  paşii  prin  locurile  pitoreşti  şi  de  neuitat  ale  Cernicăi. 


Student  teolog  Mihai  Săsăujan 

REEDITAREA  UNUI  MONUMENT  AL  LITERATURII  NOASTRE 
VECHI.  —  Consideraţii  lingvistice  şi  literare. 

Noul  Testament ,  tipărit  pentru  prima  dată  în  limba  română  la  1648  de  către 
Simian  Ştefan,  mitropolitul  Transilvaniei.  Editura  Episcopiei  Ortodoxe  Române  a 
Alba  Iuliei  —  1988. 


A  fost  reeditat  la  Alba  Iulia,  după  340  de  ani,  un  monument  al  literaturii 
noastre  vechi  cunoscut  din  cărţile  de  şcoală  sub  titlul  Noul  Testament  de  la  Băl - 
grad ,  1648.  Este  vorba  de  o  ediţie  critică  cuprinzînd  un  „Cuvînt  înainte**  al  epis¬ 
copului  Emilian  Birdaş  şi  studii  introductive  semnate  de  Nicolae  Neaga,  Virgil 
Candea,  Mircea  Păcurariu,  Grigorie  T.  Marcu,  Eva  şi  Iacob  Mârza  —  axate  în 
principal  pe  condiţiile  istorice  şi  importanţa  teologică,  literară,  culturală,  lingvis¬ 
tică  etc.,  a  operei.  Transliterarea  din  chirilice  a  fost  realizată  de  Ileana  Zamfi- 
rescu,  revizuirea  de  Dalila  Aramă  şi  Stela  Nicolau,  transliterarea  trimiterilor  mar¬ 
ginale  şi  ale  unor  indicaţii  în  slavonă  de  Veniamin  Micle,  coordonator  fiind  Virgil 
Cândea,  iar  tehnoredactor  Valentin  Bogdan.  Volumul  de  901  pagini,  format  30/22, 
se  distinge  prin  iniţiale  ornate,  frontispicii,  utilizarea  unor  corpuri  de  litere  dife¬ 
rite  şi  numeroase  planşe  ilustrative  care  atestă  vechimea  şi  continuitatea  noastră. 
De  remarcat  că  editorii  au  inclus  pe  lingă  textul  transliterat  în  caracter  latine  al 
monumentului  de  la  1648,  rezumate  ale  tuturor  studiilor  introductive  în  engleza, 
franceză,  germană,  facsimile  în  mărimea  originalului  şi,  în  fiine,  facsimilele  textului 
integral  de  la  1648 ,  care  permit  cercetătorilor  o  comparaţie  între  transliterare  şi 
original.  Deci,  din  toate  punctele  de  vedere,  aceste  strădanii  de  peste  un  deceniu  se 
materializează  într-o  ediţie  pe  măsura  originalului,  începînd  de  la  tipar  pînă  la 
aparatul  critic.  Iată  de  ce  în  „Cuvînt  înainte*',  Emilian  Birdaş,  episcopul  de  Alba 
Iulia,  aduce  calde  mulţumiri  autorităţilor  de  stat  şi  ecleziastice  cu  al  căror  sprijin 
„larg  şi  generos4'  a  ajuns  să  vadă  lumina  tiparului  o  asemenea  operă. 

Care  sînt  condiţiile  istorice  în  care  a  apărut,  la  1648,  această  primă  tradu¬ 
cere  integrală  a  Noului  Testament  în  limba  română  —  nu  numai  în  cele  trei  ţâri 
române,  ci  şi  în  raport  cu  celelalte  popoare  din  sud-est?  Majoritatea  cercetătorilor 
explică  apariţia  traducerii  prin  factorii  interni,  adică  dezvoltarea  societăţii  româ¬ 
neşti  şi  ridicarea  unei  pleiade  de  grămătici,  dieci,  cărturari  etc.  De  numele  acestora 
se  leagă  încă  din  secolul  al  XVI-lea:  Scrisoarea  lui  Neacşu,  traducerile  Codicelui 
Voroneţean,  ale  Psaltirilor  Hurmuzachi,  Documente  şi  însemnări  din  secolul  al 
XVI-lea  editate  în  1979,  fără  a  mai  insista  asupra  textelor  coresienp,  îndeobşte 
cunoscute;  iar  în  secolul  al  XVlI-lea  pot  fi  semnalate,  pe  lingă  diversele  traduceri 
şi  predoslovii,  o  seamă  de  texte  juridice  în  limba  patriei  ca  Pravila  de  la  Govora 
1640,  Pravilele  împărăteşti,  1646,  cele  trei  volume  de  acte  originale  din  epoca  lui 
Matei  Basarab  publicate  în  colecţia  Documenta  Romanice  Historica ,  ultimul  fiind 
voi.  XXV,  Ed.  Acad.  1985.  Ieşirea  din  chinga  constrîngerii  unei  limbi  considerată 
cîtcva  veacuri  drept  limbă  sacră  de  cult  şi  cancelarie  se  făcuse  spontan,  individual, 
încă  din  secolul  al  XV-lea,  pentru  ca  în  cele  din  urmă  limba  naţională  să  se  insta¬ 
leze,  oficial,  în  drepturile  ei  fireşti.  Dar  apariţia  traducerilor  de  la  Alba  Iulia 
(Noul  Testament,  1648  şi  Psaltirea,  1651)  necesită  cîteva  consideraţii  speciale.  Se 
ştie  că  în  1541  Transilvania  devenise  principat  autonom  sub  suzeranitatea  turcească 
a  cărei  politică  se  caracteriza  —  mai  ales  sub  principii  Gabriel  Bethlen  (1613 — 1629) 
şi  Gh.  Râkoczy  (1629 — 1640)  —  printr-o  orientare  antihabsburgică,  anticatolică  şi 
filoprotestantă.  Principele  Bethlen  manifesta  „o  oarecare  înţelegere  faţă  de  păturile 
sociale  de  jos  în  faţa  abuzurilor  nobilimii'*  şi  „socotind  că  o  culturalizare  a  mase¬ 
lor  ar  veni  în  ajutorul  puterii  centrale  şi  a  protestantismului  îngăduie  copiilor  de 
ţărani  să  frecventeze  instituţii  de  învăţămînt  pentru  a  ajunge  învăţători,  dieci, 
preoţi*'  (Cf.  Din  istoria  Transilvaniei,  Ed.  Acad.  R.P.R.,  1960,  p.  142).  Pentru  oed 
mai  dotaţi,  şi,  mai  ales  pentru  fiii  orăşenilor  şi  nobililor,  el  înfiinţează  o  Academie 
protestantă  la  Alba  Iulia,  unde  au  fost  invitaţi  ca  profesori  umanişti  din  Occident 
oa  Martin  Opitz  (autorul  poemului  în  limba  latină  despre  Zlatna),  filozoful  şi 
filologul  Alrtistedjfcius  (oare  a  tipărit  la  Alba  Gramatica  ebraica- chaldeică),  filozoful 
şi  lingvistul  de  renume  Piscator  şi  naturalistul  Bisterfeld  (ultimii  doi  veniţi  de  la 
Heidelberg).  Măsurile  pe  care  le  va  lua  în  continuare  Gh.  Râkoczy  se  înscriu  pe 

aceeaşi  linie:  ridicarea  învăţămîntului  prin  bursieri  trimişi  cu  mult  „chelşug"  la 
Academiile  din  Apus,  dotarea  tipografiei  cu  litere  latine  sprijinită  de  înaintaşul 
său  prin  „şrifturi"  chirilice,  primite  în  1639  de  la  Matei  Basarab.  Această  ofensivă 
de  culturalizare  pe  linie  protestantă  a  dat  posibilitate  şi  unor  tineri  români  să  se 
instruiască  la  şcoli  înalte,  să  fie  adică  „pedepsiţi**  în  cunoaşterea  limbilor  greacă 
şi  latină  indicate  ca  surse  principale  ale  traducerii  Noului  Testament.  Marele  merit 
al  acestor  cărturari  români  trecuţi  prin  şcolile  protestante  este  acela  de  a  fi 
schimbat  direcţia  pe  care  intenţiona  să  le-o  imprime  conducerea  politică  dintr-una 
de  calvinizare  într-una  de  românizare  —  ca  de  altfel  în  atitea  ocazii  similare  cînd 
s-a  încercat  devierea  noastră  de  la  matca  tradiţională.  E  suficient  să  ne  referim  la 
„Predoslovia  către  cetitori4*  —  în  care  se  afirmă  conştiinţa  unităţii  poporului  român 
şi  a  unei  limbi  literare  pe  deasupra  diferenţierilor  operate  de  răsfirarea  românilor 
pin  atîtea  ţări  —  pentru  a  ne  convinge  că,  factorul  extern,  —  efortul  de  calvini¬ 
zare  —  a  fost  nu  numai  depăşit,  dar  şi  transformat  într-o  forţă  diametral  opusă, 
sub  presiunea  conştiinţei  unitare  de  neam  şi  limbă.  Acestea  —  şi  multe  altele  — 
discutate  în  studiile  semnalate  sînt  argumente  peremptorii  pentru  a  situa  apariţia 
traducerii  în  funcţie  de  factorii  interni,  de  setea  de  lectură  în  limba  românească. 

Enunţările  din  „Predoslovia  către  cetitori**  coroborate  cu  un  mare  număr 
de  glose  marginale  ne  permit  un  contact  direct  cu  laboratorul  traducătorilor,  cu 
formaţia  lor,  subliniind  în  linal  Contribuţia  Noului  Testament  la  dezvoltarea  limbii 
române  literare.  Mai  întîi  cine  erau  traducătorii  şi  „pre  ce  cale  au  îmbiat?44 
Opiniile  mai  noi  concordă  in  a  susţine  că  traducătorii  erau  „cărtulari**  din  mai 
multe  provincii  româneşti:  primul,  Silvestru,  a  cărui  traducere  a  fost  „posleduită" 
şi  refăcută  era  de  la  Govora,  ceilalţi,  care  i-au  continuat  opera  au  fost  transilvă¬ 
neni  formaţi  în  instituţiile  locale  unde  se  punea  accentul  pe  limbile  vechi  greaca 
şi  latina,  iar  unii  dintre  ei  au  frecventat  şi  institute  superioare  occidentale  de  vreme 
ce  în  „Predoslovia  cătră  Măriia  Sa  Craiul  Ardealului**,  Gheorghe  Râkoczy  se 
precizează  că  acesta  ar  fi  trimis  „cărtulari  în  ţări  străine  pe  cheltuiala  sa.  Unele 
forme  verbale  („a  scria'*,  „a  prenoi**  etc.)  permit  şi  ipoteza  că  printre  traducători 
se  aflau  şi  bănăţeni.  Formaţia  culturală  a  traducătorilor  reiese  pregnant  din  „Pre¬ 
doslovia  cătră  cetitori**  în  care  ei  expun  ordonat,  în  cinci  puncte  principiile  după 
care  s-au  călăuzit  şi  izvoarele  traducerii:  „...ce  mai  vîrtos  ne-am  ţinut  de  izvodul 
grecescu  şi  am  socotit  şi  pre  izvodul  lui  Eronim,  (latin,  n.n.)  carele  au  izvodit 
dintîiu  din  limbă  grecească,  lătineaşte,  şi  am  socotit  şi  izvodul  slovenescu . .  .*'.  Lec¬ 
tura  textului  şi  mai  ales  a  notelor  marginale  confirmă  aceste  surse  la  care  mai 
trebuie  adăugate  „izvodul  de  demult",  adică  traducerile  anterioare  păstrate  în 
manuscris  sau  tipărite,  precum  şi  texte  ebraice  şi  probabil  traduceri  maghiare.  Prin 
explicarea  unor  termeni  greceşti  ca  filosofi,  teatron ,  tipografie ;  latineşti  ca  pretor , 
stadiu,  ţeremonie  ca  şi  prin  introducerea  directă  din  limba  originalului  a  unor 
cuvinte  care  desemnează  pietre  scumpe  (iaspis,  sardonix,  smaragd),  monezi  (con- 
drat,  aspri),  etc.  traducătorii  au  contribuit  la  îmbogăţirea  limbii  literare  cu  neolo¬ 
gisme.  De  altfel,  tot  în  predoslovia  amintită  se  găseşte  şi  prima  motivare  a  apelului 
la  neologisme:  lipsa  de  noţiuni  corespunzătoare  („carele  nu  să  ştiu  rumâneaşte  ce 
sînt")  şi  exemplul  altor  limbi  („pentru  ca  alte  limbi  încă  le-au  lăsat  aşia").  Dar 
(preocuparea  majoră  a  traducătorilor  este  aceea  a  unei  limbi  înţelese  de  toţi 
românii.  Constatînd  că  românii  nu  grăiesc  la  fel  în  toate  ţările  ei  compară  cuvin¬ 
tele  cu  banii:  „Bine  ştim  că  cuvintele  trebuie  să  fie  ca  banii,  că  banii  aceia  sînt 
buni  carii  îmblă  în  toate  ţările  aşia  şi  cuvintele  acelea  sînt  bune  carele  le  înţeleg 
toţi ..."  —  comparaţie  care  devansează  teoria  circulaţiei  cuvintelor  a  lui  Haşdeu. 
Cauza  diferenţierilor  de  grai?  Răsfirarea  românilor  printr-alte  ţări  „de  şi-au  mes¬ 
tecat  cuvintele  cu  alte  limbi".  In  cîteva  propoziţii  nealambicate,  directe,  iată  rostite 
aici  adevăruri  fundamentale:  conştiinţa  originii  comune  a  românilor,  necesitatea 
unei  limbi  supradialectale  înţeleasă  de  toţi  şi,  în  consecinţă,  necesitatea  unei  tra¬ 
duceri  adecvate  acestui  ţel.  De  aici  explicarea  marginală  nu  numai  a  cuvintelor 
de  origine  străină  greceşti,  latineşti,  slavone,  ebraice,  maghiare,  ci  şi  a  unor  termeni 
româneşti  consideraţi  mai  puţin  cunoscuţi  într-o  regiune  sau  alta  ca  de  exemplu: 
stăpinii  lor  prin  „lomnii"  lor,  sabia  =  „hangeriul“,  limbilor =„păgînilor",  cerdac— 
„loc  de  cină  au  prinzu".  In  total  există  150  de  asemenea  explicaţii,  precizări  de 
sensuri,  în  cadrul  gloselor  marginale  fără  prejudecăţi  etimologice  (un  cuvînt  de 
origine  slavă  a  blagoslovi  e  explicat  prin  „a  se  ruga"  din  lat.  rogo-are  şi  invers). 

—  explicaţiile  constituind  totodată  şi  un  indiciu  asupra  poziţiei  cuvintelor  în  secolul 
al  XVII-lea  (cunoscute  sau  mai  puţin  cunoscute).  Prin  amploarea  lor  aceste  expli¬ 
caţii  marginale  constituie  primii  paşi  ai  filologiei  noastre  determinîndu-i  pe  unii 
cercetători  să  vorbească  chiar  de  un  început  de  dicţionar.  Util  şi  relevant  pentru 
lexicologia  română  este  glosarul  alfabetic  al  ediţiei  de  faţă  de  la  p.  618 — 632.  Dar 
nu  numai  pentru  filologie,  ci  şi  pentru  istoria  literară,  deoarece  unii  termeni 
vechi  ca  aud= „struguri**,  chiar =  ,4knpede“,  fămeaie=„ familie**  etc.  vin,  împreună 
cu  comparaţia  de  texte,  în  sprijinul  afirmaţiei  că  traducătorii  au  preluat  unele 
pasaje  din  „întorsura  de  demult**,  adică  din  traducerile  coresiene  (Tetraevanghelul. 
Apostolul).  . 

Toate  studiile  introductive  ale  ediţiei  atestă  cele  demonstrate  între  1962 — 
1965  în  revistele  de  specialitate  şi  ulterior  în  volumul  Studii  de  istorie  şi  limbă 
literară,  1970,  că  Noul  Testament  nu  e  o  simplă  traducere  şi  că,  pe  lîngă  cele  două 
predoslovii  comentate  de  vechii  cercetători,  opera  mai  conţine  alte  23  de  predoslovii 
interne,  ca  explicaţii  introductive  la  unele  capitole,  în  total  55  de  pagini  care 
sînt  expuneri  originale  ale  traducătorilor.  Argumentele  în  favoarea  considerării 
acestor  pagini  drept  originale  se  bazează  pe  compararea  predosloviilor  cu  textele 
similare  de  epocă  apărute  în  alte  limbi,  şi,  mai  ales,  pe  faptul  că  traducătorii 
utilizează  persoana  întîia  cînd  se  referă  la  munca  lor:  „ de  pre  aceasta  am 
scris  mai  mult  la  predoslovia  rîmleanilor**  (f.  223  b)  sau  „Derept  aceea  cum  am 
şi  sămnat . .  .'*  (f.  250  b).  Aceste  predoslovii  prezintă  interes  deosebit  atît  prin  con¬ 
ţinutul  lor  umanist,  cît  şi  prin  varietatea  lor  stilistică.  Intr-o  perioadă  cînd  cărţile 
de  cult  serveau  şi  drept  manuale,  învăţaţii  de  la  Alba  Iulia  inserează  în  predoslovii 
date  de  ordin  geografic  (aşezarea  Corintului),  economic  (comerţul  pe  care  îl  făcea 
cetatea),  istoric  (distrugerea  oraşului  de  către  Mumius  şi  restaurarea  lui  de  către 
Augustus).  In  Predoslovia  către  coloseni  traducătorii  folosesc  ocazia  pentru  a  pre¬ 
zenta  una  din  cele  şapte  minuni  ale  lumii  antice,  Colosul  din  Rodos  (o  statuie  în 
bronz  care-1  reprezenta  pe  Helios,  292 — 280  î.e.n.). 

Stilistic,  în  cele  mai  multe  predoslovii  predomină  expunerea  metodică,  clară, 
pe  puncte,  structurată  pe  întrebări  şi  răspunsuri;  în  prezentarea  unor  realităţi  isto¬ 
rice  şi  geografice  se  poate  vorbi  de  începuturile  unui  stil  ştiinţific ,  în  disputele  cu 
adversarii  (ca  „jejuviţii**)  apare  stilul  polemic  iar  de  cîteva  ori  întîlnim  şi  alu¬ 
necări  spre  stilul  oral.  Alături  de  predoslovii  mai  pot  fi  considerate  texte  originale 
şi  „summele**,  adică  rezumatele  introductive  ale  capitolelor.  Intr-un  spaţiu  de 
3 — 7  rinduri,  în  propoziţii  enunţiative,  în  formulări  similare  cu  titlurile  şi  sub¬ 
titlurile  unora  articole  de  gazetă,  traducătorii  au  trebuit  să  exprime  mult  prin 
termeni  puţini.  Aceasta  a  dus  la  frecvente  elipse  şi  dislocări,  stil  care  prin  conci¬ 
zia  şi  procedeele  sale  anunţă  formulările  modeme,  succinte.  Estimînd  „summele**  la 
25  pagini  şi  adăugîndu-le  la  cele  55  pagini  ale  predosloviilor  iată  că  Noul  Testa¬ 
ment  conţine  nu  mai  puţin  de  80  pagini  originale ,  format  mare,  conferind  un  alt 
statut  literar  şi  lingvistic  acestei  opere.  Este  de  presupus  că  această  confirmare 
nu  va  fi  ocolită  în  viitor  de  manualele  şi  tratatele  de  specialitate. 

Deosebit  de  importantă  pentru  demostrarea  colaborării  dintre  centrele  edito¬ 
riale  româneşti  din  provincii  separate  politiceşte  la  acea  dată  este  preluarea  unor 
pagini  întregi  din  Noul  Testament,  1648,  peste  40  de  and  in  Biblia  de  la  Bucureşti, 
1688.  (Gîtevia  exemple:  Noul  Testament  <f.  40  a  —  Biblia  1688,  p.  774  a;  N.T.  f.  64  — 
B.  788  b;  N.T.  f.  104  b  —  B.  p.  812  b).  Aceasta  dovedeşte  că  orice  traducere  reuşită 
era  considerată  o  autoritate  în  materie  şi  preluată  de  urmaşi  cu  uşoare  îmbunătă¬ 
ţiri  grafice,  fonetice  şi  lexicale.  In  fine,  dacă  Noul  Testament,  1648,  ar  fi  fost 
considerat  o  carte  calvină  aceste  pagini  n-ar  fi  fost  inserate,  desigur,  într-o  tra¬ 
ducere  din  Ţara  Românească  la  1688,  patronată  de  însuşi  domnitorul  ţării,  Şerban 
Cantacuzino. 

Acestea  sînt  numai  cîteva  din  implicaţiile  teoretice,  literare  şi  lingvistice  pe 
care  ni  le  sugerează  reeditarea  ştiinţifică,  în  condiţii  grafice  deosebite,  a  acestui 
important  monument  de  literatură  şi  limbă  românească  veche.  Semnificaţia  lui 
e  şi  mai  adîncă  dacă  luăm  în  considerare  intenţiile  prozelite  ale  principelui  calvin, 
pe  care  „cărtularii**  de  la  Alba  Iulia  de  acum  340  de  ani  au  ştiut  să  le  convertească 
în  pîrghii  de  culturalizare  şi  românizare. 


Gabriel  Ţepelea 

Ioan  Lupaş,  DIN  ISTORIA  TRANSILVANIEI,  ediţie  îngrijită,  note 
şi  comentarii  de  Marina  Vlasiu,  cuvînt  înainte  de  Florin  Constantiniu. 
Editura  Eminescu,  Bucureşti,  1988. 

Nu  de  mult  a  apărut  în  librării  o  culegere  de  articole  şi  studii  elaborate  de 
eruditul  istoric  Ioan  Lupaş.  Grupajul  este  alcătuit  de  fiica  sa,  cercetătoarea  Marina 
Vlasiu,  care  oferă  iubitorilor  de  istorie  dar  şi  specialiştilor  o  mică  parte  din  stră¬ 
daniile  cărturarului  Ioan  Lupaş,  unul  dintre  cei  mai  mari  specialişti  în  istoria 
Transilvaniei. 

înzestrat  cu  o  memorie  fenomenală,  cunoscător  pînâ  în  cele  mai  mici  amă¬ 
nunte  a  cîtorva  limbi  străine,  la  care  s-a  adăugat  o  muncă  uriaşă,  plină  de  sacri¬ 
ficii,  Ioan  Lupaş  a  cercetat  neobosit  arhivele  şi  astfel  a  dat  la  iveală  nenumărate 
date  inedite,  ce-au  adus  lumină  în  controversata  istorie  a  Transilvaniei,  infirmînd 
tezele  eronate  ale  adversarilor  ardelenilor.  Nu  numai  istoric  dar  şi  filozof  al  isto¬ 
riei,  Ioan  Lupaş  ne-a  lăsat  moştenire  o  operă  imensă  concretizată  în  848  de 
cârti,  studii  şi  articole,  cu  o  tematică  variată  (p.  XI),  de  o  mare  valoare  ştiinţifică, 
aşa  după  cum  subliniază  Florin  Constantiniu  în  cuvîntul  înainte:  „Marele  istoric 
rămîne  un  luminos  exemplu  de  cărturar  patriot,  profund  angajat  în  lupta  pentru 
libertatea  şi  unitatea  poporului  român,  un  cărturar  convins  de  marea  misiune  a 
activităţii  sale  ştiinţifice.  Meritele  sale  ştiinţifice  şi  didactice  au  găsit  o  consacrare 
prin  acordarea,  în  anul  1967,  a  titlului  de  profesor  emerit4*  (p.  XIII). 

Cuvîntul  introductiv  se  încheie  cu  un  pasaj  din  opera  istoricului  din  care 
reiese  optimismul  în  destinul  poporului  român.  „Istoria  noastră  naţională  atît  în 
formele  ei  generale  cît  şi  in  mai  modestele,  dar  cu  atît  mai  instructivele-i  înfăţi¬ 
şări  regionale  şi  locale,  are  nu  numai  dreptul  dar  şi  datoria  de  a  propovădui  opti¬ 
mismul  înviorător,  trezind  şi  cultivînd  sentimentul  de  încredere  în  viitorul  neamu¬ 
lui  şi  al  statului  întregit,  oricît  de  grele  lupte  şi  încercări  ne-ar  fi  rezervate  în 
taina  destinului  istoric'*  (p.  XIII). 

Materialul  este  organizat  cronologic,  conţinînd  numeroase  studii  şi  articole 
referitoare  la  viaţa  politică,  socială  şi  culturală  a  Transilvaniei,  după  cum  rezultă 
din  titlurile  cuprinsului:  Fazele  istorice  în  evoluţia  constituţională  a  Transilva¬ 
niei;  Voievodatul  Transilvaniei  în  sec.  XII  şi  XIII;  Răscoala  ţăranilor  transilvăneni 
din  1437 — 1438;  Chronicon  Dubnicense  despre  Ştefan  cel  Mare;  Din  relaţiile  Tran¬ 
silvaniei  cu  Ţara  Românească:  Activitatea  cneazului  Dumitru  din  Sălişte;  Cel  din¬ 
ţii  umanist  român,  Nicolae  Olahus  din  Sibiu  (1493 — 1568);  Stăpînirea  transilvană  a 
lui  Mihai  Viteazul;  „Suverani tate“  transilvană,  moldoveană  şi  munteanâ  în  veacul 
al  XVIII-lea;  Revoluţia  lui  Horea;  Doctorul  Ioan  Piuariu-Molnar.  Viaţa  şi  opera 
lui  (1749 — 1815);  Frămîntâri  revoluţionare  transilvănene,  bănăţene,  moldovene  şi 
muntene  în  I-a  jumătate  a  veacului  al  XlX-lea;  Cea  mai  veche  revistă  literară 
românească;  O  lege  votată  în  dieta  transilvană  din  Cluj  la  1842;  Avram  Iancu; 
Un  martir  al  Transilvaniei:  Stephan  L.  Roth  (1796 — 1849);  Cum  vedea  Alexandru 
Papiu-Ilarian  la  1860  putinţa  de  înfăptuire  a  Daco-Romaniei?;  înfiinţarea  „Aso- 
ciaţiunii**  şi  conducătorii  ei;  începuturile  şi  epocile  istorice  ale  ziaristicei  româ- 
neşti-transilvane;  Un  capitol  din  istoria  ziaristicei  româneşti-ardelene:  Gheorghe 
Bariţiu;  Activitatea  ziaristică  a  lui  Andrei  Mureşanu;  Un  luptător  fără  şovăire: 
Valeriu  Branişte;  Situaţia  şcoalelor  româneşti  din  Ardeal  şi  Ţara  Ungurească; 
Bjornstierne  Bjdrnson,  ca  apărător  al  popoarelor  subjugate  din  fosta  Ungarie; 
Liceul  Andrei  Şaguna  din  Braşov;  Virgil  Oniţiu;  Andrei  Bârseanu;  Dr.  Alexandru 
Bogdan;  întemeietorul  pedagogiei  herbartiene  la  români:  Ioan  Popescu;  Onisifor 
Ghibu;  Foşti  elevi  ai  liceului  Andrei  Şaguna  din  Braşov;  Princeps  poetarum; 
Profesorul  Sextil  Puşcariu;  Dr.  Atanasie  M.  Marienescu;  Dr.  Ion  Sîrbu;  Iubite 
coleg  Silviu  Dragomir;  Ion  Agârbiceanu;  La  un  popas;  Scriitorii  şi  Adunarea  de 
la  Alba  Iulia. 

In  vederea  combaterii  unei  teorii  eronate  a  istoriografiei  maghiare  cu  privire 
la  periodizarea  istoriei  Transilvaniei,  Ioan  Lupaş  în  lucrarea  Fazele  istorice  în  evo¬ 
luţia  constituţională  a  Transilvaniei  elaborează  alta,  bazată  pe  realităţile  istorice; 
L  Faza  prenatală  a  statului  transilvan;  2.  Faza  ducatelor  şi  a  voievodatului  tran¬ 
silvan  (veacurile  IX — XVI);  3.  Faza  principatului  şi  a  marelui  principat  transilvan 
cu  două  subdiviziuni:  a)  Transilvania  în  legătură  politică  cu  Poarta  din  Constanţi- 

nopol,  sub  suzeranitate  otomană,  veacurile  XVI — XVII  şi  b)  Transilvania  în  legătură 
cu  Viena  imperială,  sub  supremaţie  austriacă  veacul  XVIII — XIX. 

O  preocupare  majoră  a  istoricului  a  fost  studierea  vieţii  sociale  transilvănene, 
prin  tratarea  principalelor  momente  revoluţionare  (răscoala  de  la  Bobâlna,  revolu¬ 
ţia  lui  Horea,  rolul  jucat  de  Avram  Iancu  şi  Ştefan  Ludwig  Roth  în  timpul  revo¬ 
luţiei  de  la  1848),  adăugind  la  cele  ştiute  numeroase  date  noi.  Avram  Iancu  a  rămas 
în  conştiinţa  românească  simbolul  jertfirii  de  sine  în  favoarea  colectivităţii. 
„Numele  lui  Avram  Iancu  a  devenit,  în  urma  acestor  însuşiri,  ca  şi  prin  întreaga 
aureolă  a  sa  de  glorie  şi  suferinţă,  o  expresie  simbolică  a  luptelor  şi  năzuinţelor 
noastre  naţionale  tocmai  fiindcă  soarta  vieţii  lui,  credinţa  şi  vitejia  lui  au  fost 
îngemănate  cu  ale  poporului  din  sînul  căruia  s-a  ridicat,  spre  a  da  strălucite 
dovezi  de  abnegaţie  şi  sacrificiu  eroic  în  lupta  pentru  libertate4*  (p.  178). 

Un  alt  capitol  însemnat  în  economia  lucrării  îl  constituie  ziaristica  ardeleană, 
care  a  contribuit  atît  la  apărarea  fiinţei  naţionale  româneşti  de  dincoace  de  Car- 
paţi,  cît  şi  la  întărirea  legăturilor  cu  fraţii  de  dincolo  de  munţi,  reliefînd  meritele 
ziariştilor:  George  Bariţiu,  Andrei  Mureşanu  şi  Valeriu  Branişte.  In  articolul  Înce¬ 
puturile  şi  epocile  istorice  ale  ziaristicii  româneşti  transilvănene ,  autorul  prezintă 
istoricul  presei  româneşti  de  dincoace,  precum  şi  pe  ziariştii  ce  au  onorat-o.  „Incît 
priveşte  colaborarea  internă  la  „Gazetă44  şi  „Foaie44  în  primul  period,  cel  mai 
însemnat  colaborator  intern,  putem  zice,  mina  dreaptă  a  redactorului  Bariţiu,  a 
fost  timp  de  zece  ani  fericitul  Andrei  Mureşanu,  p-atunci  profesor  în  Braşov,  care 
cu  deosebire,  prin  poeziile  sale  înflăcărate,  publicate  în  „Foaie44  a  contribuit  puter¬ 
nic  a  nutri  entuziasmul  de  mîndrie  naţională  în  popor . . .  apoi  începînd  de  la 
bărbaţi  ca  Cipariu,  Eliad,  revizorul  de  cărţi  Todor  Aron,  de  la  Buda,  Damaschin 
Bojincă  jurisconsult  la  Iaşi,  Gheorghe  Mălinescu,  Nicolae  Istrate  tot  acolo  mai 

apoi  Costache  Negruzzi,  Ioan  Maiorescu  la  Craiova,  Florian  Aaron,  A.  Tr.  Laurian, 

N.  Bălăşescu  la  Bucureşti,  N.  Rucăreanu  în  Cîmpulung,  N.  Velia-Tincu,  profesor 
la  Vîrşeţ,  Alexandru  Gavra  şi  venerabilul  dr.  Atanasie  Şandor  la  Arad,  Moise 
Sora-Noacu  şi  Iv.  Munteanu  în  Sătmar  şi  în  Biharea,  dr.  Pavel  Vasiciu  (cel  mai 

diligent),  în  Timiş,  Nic.  Mânu,  protopop  în  Sibiu  şi,  mai  în  scurt,  toţi  cîţi  ştiau  să 

poarte  peana,  simţeau  plăcere  a  sta  cu  mica  redacţiune  în  comunicaţiune,  şi 
scopul  tuturor  era  ca,  pe  lingă  înaintarea  literaturii,  să  ne  dăm  şi  educaţiune 
politică,  a  cărei  lipsă  o  simţeam  foarte  tare,  mai  ales  cînd  reflectam  noi  că  se 
poate  să  ajungem  şi  epoce  grele44  (p.  210 — 211). 

Intelectualul  Ioan  Piuariu-Molnar,  prin  preocupările  sale  multiple  l-a  impre¬ 
sionat  în  cel  mai  înalt  grad  pe  Ioan  Lupaş.  Intr-o  comunicare  ţinută  la  Academie 
în  martie  1939  izbuteşte  să  fixeze  într-o  singură  frază  locul  lui  Piuariu  în  cul¬ 
tura  românească.  „Deschizător  de  drumuri  în  mai  multe  ramuri  ale  scrisului 
românesc,  poliistor  cu  interes  uimitor  de  treaz  pentru  tot  ce  ar  fi  putut  să  con¬ 
tribuie  la  promovarea  năzuinţelor  spre  lumină  ale  neamului  său,  luptător  în  dome¬ 
niul  vieţii  politice,  economice  şi  culturale-ştiinţifice,  oculist  de  bună  reputaţie 
chiar  în  afara  graniţelor  ţării  sale  de  naştere,  cel  dintîi  profesor  şi  autor  al  unei 
lecţiuni  inaugurale  rostită  în  limba  latină  de  la  înălţimea  unei  catedre  academice, 
izvoditor  al  atîtor  cărţi  folositoare,  doctor  cu  milă  pentru  bolnavii  săraci,  pe  care 
înţelegea  să-i  vindece  şi  să-i  îngrijească  gratuit,  deci  doctor  fără  de  arginţi,  Ioan 
Piuariu-Molnar  trebuie  considerat  ca  un  demn  înainte-mergător  al  selectului  nostru 
corp  medical  şi  ca  un  distins  membru  al  şcoalei  transilvane,  prin  care  s-a  plămădit 
aluatul  cel  nou  pentru  renaşterea  literaturii  şi  culturii  române  în  cursul  veacului 
au  XIX-lea“  (p.  119—120). 

Cu  prilejul  sărbătorii  a  cincizeci  de  ani  de  la  fondarea  Asociaţiunii  transil¬ 
vane  pentru  literatura  română  şi  cultura  poporului  român,  Ioan  Lupaş  a  publi¬ 
cat  în  „Transilvania44  (1911)  organul  societăţii,  articolul  Înfiinţarea  Asociaţiunii 
şi  conducătorii  ei.  Bazat  pe  o  bibliografie  bogată,  autorul  a  elaborat  istoricul 
înfiinţării  Asociaţiei  transilvane  şi  preşedinţii  de  la  constituire  pînă  la  începutul 
secolului  al  XX-lea.  Autorul  înfăţişează  toate  demersurile  episcopului  Andrei 
Şaguna,  în  vederea  fondării  aşezâmîntului.  In  continuare  scoate  în  evidenţă  însem¬ 
nătatea  adunărilor  generale  în  cadrul  cărora  se  luau  hotărîri  importante  cu  pri¬ 
vire  la  activitatea  aşezâmîntului  şi  apoi  reliefează  meritele  preşedinţilor:  A.  Şaguna. 
V.  Pop,  Iacob  Bologa,  Timotei  Cipariu,  G.  Bariţiu,  I.  Micu  Moldovan. 

In  ultima  parte  sînt  prezentate  mai  multe  personalităţi  culturale,  sub  formă 
de  articole  sau  scurte  cuvîntări,  cele  mai  multe  fiind  ţinute  în  cadrul  Academiei 
cu  ocazia  unor  festivităţi:  A.  Bârseanu,  Virgil  Oniţiu,  dr.  Alexandru  Bogdan,  Omi- 
sifor  Ghibu,  Sextil  Puşcariu,  dr.  Ion  Sîrbu,  Silviu  Dragomir,  Ion  Agârbiceanu. 

Volumul  se  încheie  cu  un  articol  intitulat  Scriitorii  şi  Adunarea  de  la  Alba 
lulia,  prin  intermediul  căruia  se  arătă  rolul  jucat  de  cărturari  în  realizarea  celui 
mai  important  deziderat:  desăvîrşirea  unităţii  statale.  „Unitatea  noastră  naţională 
îşi  are  temeliile  cimentate  puternic  nu  numai  prin  jertfele  de  sînge  ale  luptători¬ 
lor  cu  arma,  ci  şi  prin  sacrificiul  de  creier  şi  de  suflet  pe  care  l-au  adus  luptătorii 
cu  condeiul:  toţi  cei  ce,  din  adîncimea  veacului  al  XV-lea  şi  pînâ  în  zilele  noastre, 
au  contribuit  la  îmbogăţirea  şi  înfrumuseţarea  scrisului  românesc,  la  progresul 
limbii  şi  la  triumful  literaturii  noastre  naţionale"  (p.  310). 

Indicele  de.  persoane  şi  de  locuri,  notele  şi  comentariile,  redactate  cu  compe¬ 
tenţă  vin  în  sprijinul  cercetătorilor. 

Prin  editarea  acestui  volum  intitulat  Din  istoria  Transilvaniei  se  repune  în 
circuit  o  mică  parte  din  opera  istoricului  Ioan  Lupaş,  ce  conţine  o  mare  valoare 

ştiinţifică,  fiind  utilă  atît  pentru  cercetători  cît  şi  pentru  iubitorii  de  istorie. 

# 

Mihai  Sofronie 


Glume 

Un  cumsecade  domn,  fără  vina  lui  destul  de  puţintel  la  instalaţiile 
de  comandă  şi  bine  cunoscut  ca  stare,  răsfoieşte  totuşi,  zilnic,  pe  la  titluri, 
toate  revistele  de  cultură,  cu  o  sete  de  neînţeles  pentru  cei  care  îl  ştiu 
pasionat  numai  de  arta  culinară.  E  bucătar  şef  la  o  cabană. 

—  Ce  tot  cauţi,  îl  întreabă  un  coleg.  Reţete  noi  de  sosuri,  de  prăji¬ 
turi?  Nu  cred  să  se  găsească  pe  acolo. 

—  Da  de  unde!  Vreau  să  văd  dacă  n-am  mai  scris  ceva,  sau  dacă 
n-a  mai  scris  cineva  despre  mine. 

—  Păi,  ai  scris  ceva? 

—  Nu,  dar  uneori  găsesc  totuşi  articole  de  mine.  Mi-a  spus  cineva 
că  ar  fi  şi  cărţi.  Şi  îndată  după  aceea  găsesc  articole  despre  mine.  Unele 
scrise  de  oameni  serioşi,  de  critici  de  prestigiu.  Mă  fac  savant,  cărturar! 
Aşa  o  fi.  Dacă  spun  ei!  Doar  se  pricep.  Cum  să  nu-i  cred?  Au  început 
să-i  creadă  şi  alţii.  Pe  unii  i-am  avut  la  masă.  Oameni  mari! 

—  E  o  potrivire  de  nume,  nu-i  aşa?  Te  amuză. 

—  Nu,  nici  vorbă,  Mă  descriu  toţi  cu  precizie.  E  vorba  de  mine, 
cum  mă  vezi  şi  cum  te  văd. 

—  Păi . . .? 

—  Ce  ,,păi“?  N-ai  auzit  de  minunile  Sfintei  Anisia?  Mai  cultivă-te, 
amice!  Mai  citeşte  şi  tu  presa! 

Pr.  Serafim  Sîrbu 

*  ctantiniii  F.Hitiirn’'  F.minpcpii  RiiPiirMti**  1  QRft  "  -V 

